
CUVÂNT ÎNAINTE 


Cartea tradusă şi comentată aici este una dintre cele mai 
celebre lucrări de filozofie morală. Cei ce se aşteaptă ca o 
carte de filozofie morală să le ofere profitabile sfaturi de viaţă 
vor fi cu siguranţă dezamăgiţi de lucrarea lui Kant. Ei vor 
găsi, în locul unui îndrumar, o lucrare abstractă, exasperant 
de complicată şi, până la urmă, chiar plictisitoare. Dar ci¬ 
titorul e bine să ştie că nici una dintre marile lucrări de fi¬ 
lozofie morală nu garantează deliciile unei lecturi de 
călătorie, nu oferă sfaturi practice ori coduri de conduită, 
cu alte cuvinte nu moralizează, ci încearcă să analizeze, să 
înţeleagă şi să explice fenomenul moral — altfel spus,/z/o- 
zofează cu privire la moralitate. Acest gen de interogaţie 
sistematică privitoare la fenomenul moral nu e însă com¬ 
plet lipsit de relevanţă în ceea ce priveşte interpretarea şi 
evaluarea faptelor noastre cotidiene, a codurilor noastre mo¬ 
rale reale, a deciziilor morale în situaţu-limită, situaţii în care 
intuiţiile curente nu ne mai sunt de nici un folos. In fond, 
deliberarea şi decizia în materie de moralitate, pentru a fi 
mature, sunt condiţionate întotdeauna de prezenţa a două 
componente: o componentă factuală cât mai amănunţită şi 
mai adecvată cazului, respectiv o componentă teoretică pe 
cât se poate mai elaborată şi mai subtilă. A judeca faptele, 
persoanele, instituţiile ori codurile de conduită numai în 
funcţie de bunul-simţ moral sau numai în funcţie de pre¬ 
care conceptualizări ad boc înseamnă a ne condamna la su¬ 
perficialitate şi a eterniza improvizaţia, fie ea şi inteligentă. 

Cunoaşterea complexităţilor şi rafinamentelor argumenta- 
tive ale marilor teorii etice e singurul remediu în faţa aces¬ 
tei populare decăderi. Din acest punct de vedere, teoria lui 
Kant e utilă \n cel mai direct sens al cuvântului. 

Despre Kant se spune că îşi avertiza studenţii că îi va în¬ 
văţa nu filozofie, ci cum să filozofeze. Scopul comentariu¬ 
lui meu e asemănător: el nu urmăreşte să informeze cititorii 
cu privire la coordonatele generale ale filozofiei morale kan¬ 
tiene, ci să le sugereze o cale posibilă spre a învăţa singuri 
cum să înţeleagă filozofia morală a lui Kant. Pentru aceas¬ 
ta, cei interesaţi trebuie să citească atent şi în mod repetat 
opera analizată aici: să caute principalele teze, adesea mas¬ 
cate de discurs sau prezentate necorespunzător în versiunea 
lor iniţială, să evidenţieze marile articulaţii argumentative 
ale lucrării, să aprofundeze, clarifice, eventual să şlefuias¬ 
că ei înşişi noţiunile de bază, să identifice eventualele erori 
ori ambiguităţi şi astfel să se poată bucura, în cele din urmă, 
de originalitatea soluţiilor propuse de autor. Totul trebuie 
făcut cu minuţie, paragraf cu paragraf, uneori rând cu rând, 
ca şi cum autorul cărţii ne-ar deveni interlocutor peste vea¬ 
curi. Comentariul ca gen filozofic (alături de o traducere 
făcută cu profesionalism şi lămurită prin note) este mijlocul 
ideal capabil să contribuie la împlinirea unui asemenea am¬ 
biţios obiectiv didactic. 

întemeierea metafizicii moravurilor a mai fost tradusă 
în româneşte de T. Brăileanu, N. Bagdasar şi I. Colin, toate 
aceste ediţii prezentând însă multe soluţii discutabile ori 
chiar greşeli flagrante, ceea ce le face improprii pentru o lec¬ 
tură pretenţioasă. Traducerea de faţă a fost realizată după 
Immanuel Kant, Grundlegung zur Metaphysik der Sitten, 
în Kant’s Gesammelte Schriften, Bând 4, Koniglich 
Preufiiche Akademie der Wissenschaften, Berlin, 1903. Am 
inserat în text, în paranteze rotunde, paginaţia standard a 
ediţiei Academiei din Berlin, începând cu pagina 387. Am 
şi numerotat paragrafele, deşi din acest punct de vedere nu 

există o numerotare standard. Pentru a facilita urmărirea 
structurii argumentăm, am considerat util din punct de ve¬ 
dere pedagogic să adaug în paranteze pătrate, în maniera 
lui H.J. Paton 1 , subtitluri pentru anumite grupuri de para¬ 
grafe care sugerează linia argumentativă acreditată de co¬ 
mentariul meu. Subtitlurile lui Kant sunt redate fără paranteze. 

Trebuie să recunosc maniera neobişnuită în care s-a rea¬ 
lizat traducerea de faţă; ea nu a fost rezultatul unui program, 
ci al împrejurărilor. Intenţia iniţială a fost un comentariu 
la întemeiere ... Lovindu-mă de inadecvările traducerilor 
româneşti existente, am sugerat fostei mele doctorande, Miki 
Ota, să încerce o nouă traducere. Prima versiune a fost re¬ 
alizată în anul 2000. A urmat o revizuire prin discuţii re¬ 
petate pe text şi consultarea altor traduceri: H.H. Paton, 
Mary Gregor, Vittorio Mathieu, Victor Delbos. Această pri¬ 
mă versiune revizuită a beneficiat apoi de o trecere în re¬ 
vistă generală întreprinsă de profesorul Ilie Pârvu, ca şi de 
o amănunţită refrazare şi corectură — mai ales a Prefeţei şi 
a unei părţi din Secţiunea I — întreprinsă cu bunăvoinţă de 
profesorul Mircea Flonta. Mai târziu, am reluat de la zero 
discutarea acestei noi versiuni a traducem — bazându-ne 
pe textul german, pe alte traduceri disponibile 2 şi pe multele 
comentam studiate pe parcurs (ceea ce a fost esenţial) — 
împreună cu doctoranda mea Filotheia Bogoiu şi cu pro¬ 
fesorul Radu Gabriel Pârvu, de la Universitatea din Piteşti, 

1 H.J. Paton, The Moral Law, Routledge, 1948. 

2 Am comparat în permanenţă traducerea noastră cu următoa¬ 
rele traduceri disponibile: H.J. Paton ( The Moral Law, Routledge, 
1948); V. Mathieu (I. Kant, Fondazione della metafisica dei costumi, 
Rusconi Libri, 1994); A. Wood (I. Kant, Groundwork for the 
Metaphysics of Morals, Yale University Press, 2002); V. Delbos ( Fon - 
dements de la Metaphysique des moeurs, Delagrave, 1999); M. Gre¬ 
gor ( Groundwork of the Metaphysics of Morals, în I. Kant, Practicai 
Philosophy, Cambridge University Press, 1996). 



8 


KANT 


doctor în filozofie şi traducător exersat al lui Kant 3 . Acest 
exerciţiu de revizie critică a durat mai bine de un an, prin 
întâlniri săptămânale. Tot acest proces de gestaţie s-a în¬ 
cheiat cu o nouă rundă de discuţii pe textul astfel obţinut, 
purtată în luna iunie 2004, de Mircea Flonta, Ilie Pârvu, Filo- 
theia Bogoiu, Radu Gabriel Pârvu şi Valentin Mureşan. Pe 
parcurs, unele sugestii importante ne-au parvenit de la Jens 
Timmermann, St. Andrews Umversity, Scoţia, autorul unui 
recent comentariu la întemeiere ... 4 Asupra unor soluţii nu 
toţi traducătorii au căzut de acord; Valentin Mureşan şi-a 
asumat riscul de a decide versiunea finală şi, implicit, pe acela 
al eventualelor ei neajunsuri. Deşi neobişnuită — şi pentru 
mulţi descurajantă— această istorie a traducerii noastre con¬ 
ţine totuşi o învăţătură importantă: în cazul unor texte com¬ 
plexe, cum e cel de faţă, pentru a obţine o traducere 
profesionistă, e nevoie de colaborarea specialiştilor. 

Ce înseamnă o traducere filozofică întreprinsă profesio¬ 
nist ? E o traducere care, din punctul meu de vedere, satis¬ 
face următoarele criterii generale: 

1) Prioritatea sensului în raport cu scriitura. Prima con¬ 
diţie a unei bune traduceri filozofice — în particular a unei 
traduceri din Kant 5 — este o cât mai profundă şi detaliată 
înţelegere a textului. Există printre editori opinia eronată, 
întreţinută de filologi, că pentru a traduce o lucrare de fi¬ 
lozofie e suficientă buna cunoaştere a limbii din care se face 
traducerea, eventual o cultură filozofică generală (cel mult 

3 între altele, e autorul traducerii lucrării lui Kant, Religia în li¬ 
mitele raţiunii pure, Humanitas, 2004. 

4 I. Kant, Grundlegung zur Metaphysik der Sitten, Herausgege- 
ben von Jens Timmerman, Vandenhoeck & Ruprecht in Gottingen, 
2004. 

5 S-ar putea ca acest lucru să nu fie valabil pentru Nietzsche sau 
Heidegger, în cazul cărora valenţele literare ale textului ridică pro¬ 
bleme suplimentare. 

la nivelul unei diplome minore în filozofie). Lucrurile nu 
stau nici pe departe aşa, iar rezultatul acestei politici e o mul¬ 
ţime de traduceri filozofice aflate în rafturile librăriilor dar 
care sunt pur şi simplu inutilizabile. Din nefericire, filologii 
tind să transfere în domeniul traducem filozofice standar¬ 
dele unei bune traduceri literare. In cazul acesteia din urmă, 
ceea ce contează în primul rând e barul literar al traducăto¬ 
rului, abilitatea sa dc a transfera în traducere eufonia versu¬ 
rilor unui poem, atmosfera emanată de text, sensul expresiv 
(nu literal) al cuvintelor folosite, emoţia miţiatică a operei. 
O mare operă literară, dacă e bine tradusă, trebuie să fie aptă 
să te transpună în starea de graţie pe care a intenţionat-o 
autorul; ea nu e menită să-ţi comunice cu precizie o idee, 
precum face o formulă matematică. Intr-o traducere lite¬ 
rară, prioritară e aşadar scriitura, nu sensul; mijloacele artis¬ 
tice, nu mesajul. Tocmai de aceea marii traducători de 
literatură nu pot fi decât oameni de mare talent literar. 

Spre deosebire de poezie, filozofia a fost, de la Socrate 
încoace, o disciplină raţională, argumentativă, chiar şi 
atunci când a fost îmbrăcată într-un limbaj de inspiraţie li¬ 
terară (ceea ce nu e cazul la Kant). A traduce Critica raţiu¬ 
nii pure având ca principal obiectiv redarea în româneşte a 
eufoniei şi topicii caracteristice limbii germane de secol opt¬ 
sprezece, cu trecerea în plan secund a sensului (cu alte cu¬ 
vinte, a-1 face pe cititor să simtă că citeşte în germana lui 
Kant citind româneşte!), va fi socotit în cercurile de specia¬ 
lişti o extravaganţă ridicolă. Ceea ce trebuie să redea un bun 
traducător e ceea ce a vrut să spună Kant — într-o formă, 
desigur, cât mai apropiată cu putinţă de felul cum a spus 
el. Dar a obscunza sensul de dragul unei limbi române neu¬ 
zuale (de pildă limba română arhaică de acum trei secole 
sau un simulacru al acesteia) nu înseamnă altceva decât a 
condamna la anerare traducerile noastre filozofice de dragul 
unor exerciţii stilistice pe care, altundeva, nici un profesio- 

mst nu şi le va permite. Desigur, traducerea lui Nietzsche sau 
a lui Heidegger s-ar putea să ridice probleme aparte: o îm¬ 
binare de har literar şi de capacitate de pătrundere a idea 
par să fie indispensabile aici; dar mei în acest caz nu e sufi¬ 
cient doar harul literar. Numai un perfect cunoscător al fi¬ 
lozofiei acestor autori are şansa unei bune traduceri. 

Prin urmare, marea condiţie, condiţia sine qua non a unei 
bune traduceri filozofice e o atentă şi profesionistă fami¬ 
liarizare cu opera autorului tradus — şi mai ales cu opera 
tradusă. Acesta e un proces dificil şi îndelungat ce presupune 
nu numai o cultură de fundal şi posedarea unor abilităţi pro¬ 
fesionale specifice, ci şi studierea prealabilă atentă a operei 
traduse în lumina celor mai importante comentarii şi studii 
critice apărute în lume. Abia după un asemenea travaliu her- 
meneutic preliminar poate începe, în mod normal, tradu¬ 
cerea. La modul ideal, o traducere trebuie precedată de 
încercarea de a scrie un comentariu al ei! Rolul principal 
al traducătorului e să înţeleagă cât mai exact textul tradus 
şi să redea sensul pe care crede că l-a intenţionat autorul . 6 

6 Unii spun că sensul care a stat în intenţia autorului nu poate fi 
reconstituit de traducător, tot ceea ce poate face traducerea fiind să 
redea în limba română sensul textului. Nimic mai fals. Scopul ori¬ 
cărei traduceri bune e redarea a ceea ce a vrut să spună autorul. Acest 
lucru e evident atunci când autorul trăieşte, iar traducătorul îl poate 
întreba în caz că a căzut într-o încurcătură: Ce aţi vrut să spuneţi 
aici? Ar fi ridicol ca autorul să răspundă: Nu contează ce am vrut 
să spun eu, vedeţi ce sensuri vă sugerează textul. Când autorul nu 
mai e în viaţă, traducătorul are la îndemână un ansamblu de mijloace 
prin care poate suplini parţial interogatoriul direct: compararea cu 
alte lucrări, cu notiţele autorului, cu reflecţiile lui răzleţe, cu scriso¬ 
rile sau variantele de text; el poate să consulte diversele interpre¬ 
tări şi diversele traduceri. Sigur, nu putem ajunge în acest caz la 
certitudini cu privire la veritabilele intenţii ale autorului, dar ţelul 
bunei traduceri rămâne totuşi identificarea celei mai probabile inten¬ 
ţii. Chiar aceasta ne îndeamnă să facem şi Kant: într-un fragment 
în care se referă la înţelegerea textelor filozofice (fază preliminară a 

Absenţa acestui travaliu l-a făcut pe Bagdasar să nu sesizeze 
multe nuanţe ale textului lui Kant şi să le redea greşit în limba 
i omână (vezi notele la traducere). Accentul pus pe scriitură, 
tic pildă pe redarea fidelă a topicii originale, atrage inevi¬ 
tabil întunecarea sensului, de unde imaginea unui Kant care 
sc exprimă straniu, aproape excentric, o excentricitate îm¬ 
pinsă până la limita unei mcomprehensibilităţi pe care tex¬ 
tul original s-ar putea să n-o aibă. 

2) Minimizarea interpretării. Din cele spuse mai sus re¬ 
zultă că nu există traducere fără interpretare, cu excepţia — 
eventual — a traducem mecanice făcute de computer. Toată 
problema e aceea a dozajului. O bună traducere filozofică 
urmăreşte să reducă doza de interpretare la minimum, lă¬ 
sând cititorului plăcerea (sau povara) de a face hermeneu¬ 
tica textului. In orice caz, în traducerea de faţă noi nu am 
făcut, şi credem că nici nu trebuie făcute, „îmbunătăţiri" ale 
originalului în lumina unei interpretări preferate. Din acest 
punct de vedere, ne-am păstrat cât mai aproape de litera tex¬ 
tului, singurul criteriu care ne-a ghidat fund acela al senti¬ 
mentului că î-am înţeles mesajul. „îmbunătăţirile" pot figura 
în comentarii, nu în traduceri. 

3) Acurateţea literală. O bună traducere filozofică tre¬ 
buie să redea cât mai fidel posibil ceea ce a vrut să spună 
autorul în felul în care a spus-o. Una dintre cele mai frec¬ 
vente erori în traducerile filozofice — o eroare fatală — e 
inconsecvenţa literală, aşa-zisa „variere stilistică": utiliza¬ 
rea în traducere a unor termeni diferiţi pentru acelaşi ter¬ 
men din textul tradus, de regulă din motive de eleganţă 


unei bune traduceri) el avertizează că mulţi istorici ai filozofiei (şi 
traducători, adaug eu) îi fac pe filozofii trecutului să spună doar non¬ 
sensuri deoarece ei „nu intuiesc intenţiile filozofilor, ... nu pot ve¬ 
dea, dincolo de ceea ce filozofii au spus, ceea ce ei realmente au vrut 
să spună 1 (apud I. Pârvu, Posibilitatea experienţei, Politeia, SNSPA, 
2004, p. 10). 

stilistică (sau de interpretare — ceea ce încalcă principiul an¬ 
terior). Aceasta induce modificări de sens sau obscurizări 
ale sensului, ceea ce face traducerea absolut inutilizabilă pen¬ 
tru o lectură filozofică propriu-zisă. Am în vedere în pri¬ 
mul rând termenii tehnici esenţiali (iar la Kant aceştia 
abundă). Dar chiar şi în cazul unor termeni folosiţi în mod 
evident ca interschimbabili (cum sunt Allbeit şi Totalitat) 
nu am considerat că e bine să îi redăm cu acelaşi cuvânt ro¬ 
mânesc deoarece am apreciat că aceasta reprezintă o abuzi¬ 
vă intruziune interpretativă în textul lui Kant. In condiţiile 
priorităţii absolute a sensului, acurateţea literală a traduce¬ 
rii trebuie să precumpănească în raport cu raţiunile de cursi¬ 
vitate şi frumuseţe stilistică. Stabilirea unui glosar kantian 
german-român — şi agrearea lui de către comunitatea filo¬ 
zofică românească — este, de aceea, indispensabilă. Dar cri¬ 
teriul constituim unui astfel de glosar nu ar trebui să fie în 
primul rând dicţionarul, ci jargonul kantian , sensurile (une¬ 
ori diferite de cele uzuale) ce rezultă din explorarea aten¬ 
tă a ansamblului limbajului filozofic sui generis al lui Kant. 
A spune că un anumit cuvânt german din textul lui Kant 
nu înseamnă (după dicţionar) cutare lucru în limba româ¬ 
nă nu e o dovadă de pricepere în ale traducem: căci el poate 
însemna chiar acel lucru la Kant. Unele opţiuni de tradu¬ 
cere trebuie să ţină cont de familiile de cuvinte din filo¬ 
zofia kantiană care trebuie redate cu familii de cuvinte 
româneşti (uneori greu de găsit în aşa fel încât să satisfacă 
atât cerinţa preciziei cât şi pe aceea a naturaleţei). Căci, până 
la urmă, ceea ce ni se cere e să construim în româneşte un 
jargon filozofic de tip kantian. In acest sens, ml se pare că 
trebuie să convenim nu numai asupra traducem termeni¬ 
lor tehnici esenţiali, ci şi asupra unora banali şi neproble- 
matici — sau aparent neproblematici — cum ar fi nur şi bloss. 
Dacă I. Kant a folosit două cuvinte germane, traducătorul 
român trebuie să folosească tot două cuvinte româneşti, 
chiar dacă dicţionarul îi dă, în ambele cazuri, neproblema¬ 
ticul doar. Acelaşi e cazul unor cuvinte altfel banale, cum 

est e zugleicb: în contexte netehnice şi neproblematice el ar 
putea fi tradus fie prin totodată, fie prin în acelaşi timp, aşa 
cum ne spune dicţionarul. Dar când apare în expresii stan¬ 
dard (cum e formula imperativului categoric), expresii ce 
trebuie să aibă şi în româneşte o formă lingvistică unică, va¬ 
rierea stilistică e interzisă şi glosarul trebuie să indice op¬ 
ţiunea traducătorilor (în cazul nostru, totodată). Dacă nu 
respectăm aceste exigenţe de fidelitate literală a traducem, 
vom putea, eventual, reda ceea ce a vrut să spună Kant, dar 
nu şi cum a spus el — ceea ce nu înseamnă o traducere în¬ 
tru totul fidelă. 

O traducere filozofică ideală ar consta aşadar într-o fi¬ 
delă redare a conţinutului ideatic intenţionat de autor, în- 
tr-o limbă cât mai apropiată de a originalului, cu o minimă 
intervenţie interpretativă din partea traducătorului. Pentru 
aceasta, prima condiţie rămâne o bună înţelegere a operei 
traduse; a doua e o bună stăpânire a limbii române într-o 
formă adecvată tipului de operă filozofică tradusă; şi abia 
a treia e o bună cunoaştere a limbii din care se traduce. Arta 
armonizăm acestor elemente presupune, desigur, un bar 
specific, nu mai puţin rar decât cel literar. 

Comentariul 7 pe care-1 ofer aici este un exerciţiu de lec¬ 
tură atentă, detaliată, a întemeierii metafizicii moravurilor. 
Scopul său fundamental este buna înţelegere a textului co¬ 
mentat prin introducerea cititorului în mecanismele interne 
ale construcţiei operei analizate, evidenţierea mcongruen- 
ţelor şi ambiguităţilor, corectarea eventualelor erori şi chiar 
completarea golurilor în argumentare. In acest sens, comen¬ 
tariul practicat aici nu e o simplă parafrazare a originalului, 
ci o recreare a lui. Dar chiar şi atunci când recurge la meto¬ 
da „reconstrucţiei teoretice" (evidenţiind într-un limbaj 

7 Singura lucrare amplă consacrată până acum eticii lui Kant de 
un autor român este aceea semnată de N. Bellu, Etica lui Kant, Edi¬ 
tura Ştiinţifică, Bucureşti, 1976. 

contemporan teoriile subiacente operei analizate, teorii in¬ 
vizibile, dar încă viabile), scopul său este tot buna înţele¬ 
gere a ceea ce a vrut să spună Kant. Numai studierea unor 
asemenea comentam poate feri studentul în filozofie de con¬ 
tactul superficial cu o operă. Textele banale nu au nevoie 
de nici un comentariu; iar textele importante trebuie feri¬ 
te de lecturi care le banalizează. Marile texte, celebre prin 
dificultatea şi complexitatea lor, merită să fie comentate, au 
fost şi vor mai fi comentate, mai ales pentru uzul specia¬ 
liştilor şi al studenţilor pretenţioşi. Cartea lui Kant face par¬ 
te din această categorie. 

Adresez mulţumiri pentru contribuţia la realizarea aces¬ 
tui volum tuturor celor ce au participat la înfăptuirea tra¬ 
ducerii, pe care î-am menţionat deja. Datorez în special 
recunoştinţă profesorilor Mircea Flonta, Ilie Pârvu şi Mircea 
Dumitru de la Universitatea din Bucureşti pentru bună¬ 
voinţa de a-mi citi comentariul şi a-mi oferi sugestiile lor 
critice. Mulţumesc tuturor studenţilor care, prin întrebă¬ 
rile lor, m-au făcut să mă îndoiesc de cele scrise la un mo¬ 
ment dat şi să caut alte soluţii, exasperându-i cu noi şi noi 
variante, în mod deosebit Filotheiei Bogoiu, Măriei Dumi¬ 
tru şi lui Bogdan Tăut. 

Prof. univ. dr. VALENTIN MUREŞAN 

IMMANUEL KANT 

întemeierea 
metafizicii moravurilor 



PREFAŢĂ 

j 


[.Diferitele ramuri ale filozofiei] 

1. (387) Filozofia greacă antică se diviza în trei ştiinţe: 
fizica, etica şi logica. Această împărţire este pe deplin adec¬ 
vată naturii lucrurilor şi nu există nimic de îmbunătăţit la 
ea decât, poate, să adăugăm principiul acestei împărţiri pen¬ 
tru a ne asigura în acest fel că este completă, pe de o par¬ 
te, şi pentru a putea determina în mod corect subdiviziunile 
necesare, pe de altă parte. 

2. Orice cunoaştere raţională este fie materială, şi are 
în vedere un obiect ( Objekt ) oarecare, fie formală, şi se ocupă 
doar de forma însăşi a intelectului şi a raţiunii şi de re¬ 
gulile universale ale gândim în genere, fără deosebirea 
obiectelor ( Objekte). Filozofia formală se numeşte logică, 
cea materială însă, care are de-a face cu obiecte ( Ge- 
genstande ) determinate şi cu legile cărora acestea le sunt su¬ 
puse, este la rândul ei de două feluri. Căci aceste legi sunt 
fie legi ale naturii, fie legi ale libertăţii. Ştiinţa despre pri¬ 
mele se numeşte fizică, iar cea despre celelalte etică; prima 
mai este numită doctrina naturii ( Naturlebre ), a doua doc¬ 
trina moravurilor ( Sittenlehre ). 

3. Logica nu poate avea o parte empirică, adică o parte 
în care legile universale şi necesare ale gândim s-ar sprijini 
pe temeiuri provenite din experienţă; căci atunci ea nu ar 
fi logică, adică un canon pentru intelect sau raţiune, va¬ 
labil pentru orice gândire şi care trebuie să fie demonstrat. 
In schimb, atât înţelepciunea ( Weltweisbeit ) cu privire la 
natură cât şi cea cu privire la moravuri pot avea fiecare partea 

ei empirică, deoarece prima trebuie să determine legile na¬ 
turii ca obiect ( Gegenstand ) al experienţei, iar cea de-a doua 
trebuie să determine legile voinţei omului în măsura în care 
ea e afectată de natură, şi anume pe primele ca legi conform 
cărora se întâmplă totul, (388) pe celelalte ca legi după care 
totul trebuie să se întâmple, dar luând totuşi în considera¬ 
re şi condiţiile în care adesea ceea ce trebuie să se întâmple 
nu se întâmplă. 

4. Putem numi empirică orice filozofie ( Philosophie ) în 
măsura în care ea se sprijină pe temeiuri din experienţă, dar 
pură pe aceea care îşi expune doctrina plecând numai de la 
principii apriori. Cea din urmă, atunci când este doar for¬ 
mală, se numeşte logică ; dacă se limitează însă la obiecte 
(Gegenstânde) determinate ale intelectului, ea se numeşte 
metafizică. 

5. Astfel se naşte ideea unei duble metafizici, a unei me¬ 
tafizici a naturii şi a unei metafizici a moravurilor. Fizica 
va avea, aşadar, o parte empirică, dar şi o parte raţională. 
Etica de asemenea, cu toate că aici partea empirică s-ar pu¬ 
tea numi în mod specific antropologie practică, iar cea ra¬ 
ţională s-ar putea numi propriu-zis morală. 


[.Nevoia unei etici pure\ 

6. Toate profesiile, meşteşugurile şi artele au avut de câş¬ 
tigat în urma diviziunii muncii; şi aceasta pentru că acum 
nu mai există cineva care să facă de toate, ci fiecare se limi¬ 
tează la o anumită muncă, al cărei mod de practicare dife¬ 
ră simţitor de al celorlalte, astfel încât s-o efectueze cât mai 
bine posibil şi cu mai multă uşurinţă. Acolo unde munci¬ 
le nu sunt astfel diferenţiate şi divizate, unde fiecare om este 
bun la toate, acolo profesiile se află încă în cea mai mare 
barbarie. Dar deşi n-ar fi în sine inutil să ne întrebăm dacă 
nu cumva filozofia pură ar cere câte un om anume dedicat 
fiecăreia din părţile sale şi dacă n-ar fi spre avantajul ştnn- 

ţci în ansamblu să-i avertizăm pe cei obişnuiţi să vândă după 
gustul publicului un amestec de elemente empirice şi raţio¬ 
nale în diverse proporţii pe care nu le cunosc nici ei — nu- 
mindu-se pe ei înşişi gânditori independenţi ( Selbstdenker ) 
şi considerându-i pe cei ce se ocupă doar de partea raţio¬ 
nală nişte vânători de himere ( Griibler ) — să nu cultive în 
acelaşi timp două meserii care se deosebesc atât de mult în¬ 
tre ele în ceea ce priveşte practicarea lor, fiecare cerând, poa¬ 
te, un talent special şi reunirea lor într-o singură persoană 
neputând da naştere decât unor cârpaci, totuşi eu mă limi¬ 
tez aici să întreb doar dacă nu cumva natura ştiinţei cere ca 
partea ei empirică să fie despărţită întotdeauna cu grijă de 
cea raţională şi să se pună înaintea fizicii propriu-zise (em¬ 
pirice) o metafizică a naturii şi înaintea antropologiei prac¬ 
tice o metafizică a moravurilor care ar trebui curăţate cu 
grijă de toate elementele empirice pentru a se şti (389) cât 
de mult poate înfăptui raţiunea pură în ambele cazuri şi din 
ce surse îşi trage ea însăşi această învăţătură apriori , fie că 
această din urmă treabă va fi întreprinsă de toţi propovă¬ 
duitorii moravurilor (care sunt o întreagă legiune), fie nu¬ 
mai de unu care simt o vocaţie pentru ea. 

7. Deoarece aici pe mine mă preocupă de fapt înţelep¬ 
ciunea cu privire la moravuri, voi restrânge întrebarea pusă 
mai înainte doar la aceasta: oare nu este cazul să conside¬ 
răm că ar fî de cea mai mare necesitate să se elaboreze când¬ 
va o filozofie morală pură, care să fie curăţată de tot ceea 
ce este empiric şi aparţine antropologiei ? Că trebuie să exis¬ 
te aşa ceva reiese de la sine din ideea comună a datoriei şi 
a legilor moralităţii. Oricine trebuie să recunoască faptul 
că, pentru ca o lege să fie morală, adică să constituie temeiul 
unei obligaţii, ea trebuie să poarte cu sine necesitate abso¬ 
lută; că porunca „Să nu minţi" nu este valabilă doar pen¬ 
tru oameni, ca şi cum alte fiinţe raţionale n-ar trebui să se 
sinchisească de ea; şi la fel se întâmplă cu toate celelalte legi 
morale propriu-zise; că, prin urmare, temeiul obligaţiei nu 

trebuie căutat în natura omului sau în circumstanţele lumii 
în care el e plasat, ci exclusiv a priorii n conceptele raţiunii 
pure şi că orice alt precept care se întemeiază doar pe prin¬ 
cipiile experienţei — chiar şi un precept într-un anume sens 
universal — în măsura în care se sprijină oricât de puţin pe 
temeiuri empirice, poate doar în ce priveşte un singur mo¬ 
tiv, se poate numi ce-i drept regulă practică, dar niciodată 
lege morală. 

8. Aşadar, nu numai că legile morale, împreună cu prin¬ 
cipiile lor, se deosebesc esenţial de toate celelalte tipuri de 
cunoaştere practică în care există ceva empiric, ci întreaga 
filozofie morală se bazează în întregime pe partea sa pură 
şi, atunci când e aplicată la om, ea nu împrumută nimic din 
cunoaşterea lui (antropologie), ciîi dă omului, ca fiinţă ra¬ 
ţională, legi a priori, care au nevoie fără îndoială de o pu¬ 
tere de judecare ascuţită prin experienţă, în parte pentru a 
putea distinge cazurile la care ele se aplică şi în parte pen¬ 
tru a le procura acces la voinţa umană şi a le da vigoare pen¬ 
tru punerea lor în practică, şi aceasta deoarece omul este 
afectat de atâtea înclinaţii, încât, deşi este capabil să aibă ideea 
unei raţiuni practice pure, el nu poate atât de uşor să o pună 
la lucru in concreto în conduita sa. 

9. O metafizică a moravurilor este deci absolut necesa¬ 
ră nu numai din motive speculative, adică pentru a cerceta 
sursa principiilor practice de bază ( praktischen Grundsatze) 
care se găsesc apriori în raţiunea noastră, (390) ci şi pen¬ 
tru că moravurile însele rămân expuse coruperilor de tot 
felul atâta timp cât lipseşte acest fir călăuzitor şi această nor¬ 
mă supremă a judecăm lor corecte. Căci pentru ca o acţiu¬ 
ne să fie bună din punct de vedere moral nu este de ajuns 
ca ea să fie conformă cu legea morală, ci trebuie făcută şi 
de dragul legii morale; în caz contrar, acea conformitate nu 
este decât întâmplătoare şi nesigură, deoarece un temei ne¬ 
moral va produce ce-i drept din când în când acţiuni con¬ 
forme cu legea, dar cel mai adesea el va produce acţiuni 

contrare legii. Insă legea morală în puritatea şi autenticita¬ 
tea sa (care tocmai ea este lucrul cel mai important în do¬ 
meniul practicului) nu trebuie căutată altundeva decât într-o 
filozofie pură; de aceea trebuie să începem chiar cu aceas¬ 
ta (metafizica), şi fără ea nu poate exista nicăieri o filozo¬ 
fie morală. Acea filozofie care amestecă principiile pure cu 
cele empirice nici nu merită numele de filozofie (căci filo¬ 
zofia se deosebeşte de cunoaşterea raţională comună toc¬ 
mai prin faptul că prima expune sub forma unei ştiinţe 
separate ceea ce a doua înţelege doar ca amestecat) şi cu atât 
mai puţin se poate ea numi filozofie morală, deoarece toc¬ 
mai prin acest amestec ea dăunează purităţii moravurilor 
şi totodată îşi zădărniceşte propriul scop. 


[Filozofia actului volitiv în genere\ 

10. Să nu ne gândim totuşi că ceea ce se cere aici s-ar 
găsi deja în propedeutica vestitului Wolff la filozofia sa mo¬ 
rală, anume în ceea ce el numeşte înţelepciunea practică uni¬ 
versală ", şi că n-ar fi deci nevoie să iniţiem aici un domeniu 
cu totul nou. Tocmai pentru că filozofia morală a lui Wolff 
s-a vrut a fi o înţelepciune practică universală (eine allge- 
meine praktiscbe Weltweisheit), ea nu a luat în considera¬ 
re o voinţă de un tip special, eventual una care să fie pe 
deplin determinată de principii apriori , independent de orice 
motive empirice, şi pe care am putea-o numi voinţă pură, 
ci doar actul volitiv în genere ( das Wollen), împreună cu 
toate acţiunile şi condiţiile care îi revin în această semni¬ 
ficaţie generală a sa, şi prin aceasta ea se deosebeşte de o 
metafizică a moravurilor tot aşa cum logica generală se de¬ 
osebeşte de filozofia transcendentală, prima expunând ac¬ 
ţiunile şi regulile gândirii în genere, iar cea de a doua acţiunile 
şi regulile specifice gândim pure, adică ale acelei gândiri prin 
care obiectele ( Gegenstănde ) sunt cunoscute complet apriori. 
Căci metafizica moravurilor trebuie să cerceteze ideea şi 

principiile unei posibile voinţe pure şi nu acţiunile şi con¬ 
diţiile actului volitiv uman în genere care sunt extrase, în 
cea mai mare parte, din psihologie. Nu constituie nici o 
obiecţie la ceea ce afirm eu faptul că în înţelepciunea prac¬ 
tică universală (391) se vorbeşte (deşi fără nici o autorizare) 
despre legi morale şi datorii. Căci autorii acelei ştiinţe ră¬ 
mân şi aici credincioşi ideii lor despre ea; ei nu fac diferen¬ 
ţa între motivele care sunt concepute complet a priori doar 
de raţiune şi care sunt propriu-zis morale şi, respectiv, mo¬ 
tivele empirice, pe care intelectul le ridică la rangul de con¬ 
cepte generale doar prin compararea experienţelor, ci le 
consideră fără a ţine seama de deosebirile cu privire la ori¬ 
ginea lor, luându-le în seamă numai sub aspectul sumei lor 
mai mari sau mai mici (privindu-le pe toate ca fiind de ace¬ 
laşi tip) şi îşi creează, pe această bază, propriul lor concept 
de obligaţie — care numai obligaţie morală nu este, dar care 
este, totuşi, tot ceea ce se poate cere de la o filozofie care 
nu emite nici o judecată cu privire la originea (die Ursprung) 
tuturor conceptelor practice posibile, dacă ele sunt şi a pri¬ 
ori sau numai a posteriori. 


[Scopul întemeierii ] 

11. Intenţionând să public într-o zi o metafizică a mo¬ 
ravurilor, ofer în prealabil această întemeiere. Intr-adevăr, 
nu există o altă fundamentare pentru o asemenea metafi¬ 
zică decât o critică a raţiunii practice pure, tot aşa cum pen¬ 
tru metafizică nu există o altă fundamentare decât o critică 
a raţiunii speculative pure, care a fost deja publicată. Nu¬ 
mai că, în primul rând, prima nu este atât de necesară ca a 
doua, deoarece în chestiuni morale raţiunea umană poate 
ajunge destul de uşor la un înalt grad de corectitudine şi 
completitudine, chiar în cazul celui mai comun intelect, în 
timp ce în folosirea ei teoretică, dar pură, ea este, din con- 

tră, cu totul şi cu totul dialectică; în al doilea rând, pentru 
ca o critică a raţiunii practice pure să fie completă, pretind 
ca unitatea ei cu cea speculativă să poată f 1 totodată prezen¬ 
tată într-un principiu comun, deoarece, până la urmă, nu 
poate exista decât una şi aceeaşi raţiune care trebuie să fie 
diferenţiată numai în aplicarea ei. Dar deocamdată nu pot 
ajunge la o asemenea completitudine fără a aduce în discu¬ 
ţie consideraţii de cu totul alt tip şi a produce confuzie ci¬ 
titorului. De aceea am intitulat această lucrare întemeierea 
metafizicii moravurilor şi nu Critica raţiunii practice pure. 

12. Deoarece însă, în al treilea rând, chiar şi o metafi¬ 
zică a moravurilor, în pofida titlului său înfricoşător, este 
capabilă de u n înalt grad de popularitate şi de adecvare la 
intelectul obişnuit, consider că este util să separ de ea aceas¬ 
tă elaborare preliminară (392) a fundamentelor ei, pentru 
a nu fi nevoiţi să adăugăm unei doctrine ulterioare, mai uşor 
de înţeles, subtilităţi ce sunt inevitabile aici. 

13. Prezenta întemeiere nu vizează însă decât căutarea 
şi stabilirea principiului suprem al moralităţii, iar aceasta sin¬ 
gură constituie, în intenţia sa, o sarcină completă şi care tre¬ 
buie separată de orice altă cercetare morală. Fără îndoială, 
afirmaţiile mele în legătură cu această chestiune importan¬ 
tă, şi până acum neanalizată satisfăcător, ar fi şi mai bine 
clarificate prin aplicarea aceluiaşi principiu ( Prinzip ) la în¬ 
tregul sistem şi ar primi o solidă confirmare dacă acest 
principiu s-ar dovedi adecvat pretutindeni; dar a trebuit să 
renunţ la acest avantaj, care de fapt ar fi fost mai degrabă 
semn al amorului propriu şi nu realmente folositor pentru 
alţii, deoarece uşurinţa utilizării unui principiu şi aparenta 
lui adecvare nu sunt o dovadă foarte sigură a corectitudi¬ 
nii sale, ci mai degrabă ele provoacă o anume părtinire care 
ne împiedică să-l cercetăm şi să-l cântărim cu toată rigoa¬ 
rea pentru sine însuşi şi fără a ţine cont deloc de consecinţe. 

[Metoda întemeierii ] 

14. In această lucrare am adoptat o metodă care, cred, 
este cea mai potrivită dacă vrem să pornim în mod analitic 
de la cunoaşterea comună la determinarea principiului ei su¬ 
prem şi apoi să procedăm sintetic, trecând de la examinarea 
acestui principiu şi a originilor sale la cunoaşterea comu¬ 
nă, unde el îşi găseşte folosirea. De aici a rezultat următoa¬ 
rea diviziune a lucrăm: 

1) Secţiunea întâi: Trecerea de la cunoaşterea raţională 
comună a moravurilor la cea filozofică. 

2) Secţiunea a doua: Trecerea de la filozofia morală po¬ 
pulară la metafizica moravurilor. 

3) Secţiunea a treia: Pasul ultim, de la metafizica mora¬ 
vurilor la critica raţiunii practice pure. 




SECŢIUNEA ÎNTÂI 

> 

Trecerea de la cunoaşterea raţională 
comună a moravurilor la cea filozofică 


[Voinţa bună, nu fericirea, 
este unicul bine intrinsec] 

1. (393) Din tot ce poate fi gândit oriunde în lume, şi 
chiar în afara ei, nu există nimic care să poată fi socotit ca 
bun fără restricţie decât numai o voinţă bună. Inteligen¬ 
ţa, isteţimea, puterea de judecare şi oricum s-ar mai numi 
talentele spiritului, sau curajul, hotărârea, perseverenţa în 
decizii, ca însuşiri ale temperamentului , sunt fără îndoială 
bune şi dezirabile în multe privinţe; dar ele pot deveni de 
asemenea extrem de rele şi dăunătoare atunci când voinţa, 
care trebuie să se folosească de aceste daruri ale naturii şi 
a cărei constituţie specifică se numeşte de aceea caracter , nu 
este bună. La fel stau lucrurile în ceea ce priveşte darurile 
sorţii prielnice (Gliicksgaben ). Puterea, bogăţia, onorurile, 
sănătatea însăşi şi întreaga bunăstare şi mulţumire cu situa¬ 
ţia în care ne aflăm, reunite sub numele d e fericire, nasc în¬ 
drăzneală şi, prin aceasta, de multe ori trufie, acolo unde 
nu există o voinţă bună care să corecteze influenţa lor asupra 
sufletului şi, odată cu aceasta, să regleze întregul principiu 
al acţiunii şi să-l facă în mod universal conform scopului 
{allgemein-zweckmdssig mache)-, ca să nu mai amintim fap¬ 
tul că un spectator raţional imparţial nu poate fi niciodată 
satisfăcut văzând prosperitatea neîntreruptă a unei fiinţe care 
nu poartă nici una dintre podoabele unei voinţe pure şi 
bune, astfel încât se pare că voinţa bună este condiţia in¬ 
dispensabilă a însăşi demnităţii de a fi fericit. 

2. Unele calităţi sunt chiar favorabile înseşi acestei voin¬ 
ţe bune şi îi pot uşura foarte mult acţiunea, dar în ciuda 

acestui fapt, ele nu au o valoare internă necondiţionată, ci 
presupun întotdeauna şi o voinţă bună care limitează înal¬ 
ta stimă (394) pe care de altfel le-o acordăm pe bună drep¬ 
tate, nelăsându-ne să le considerăm bune în mod absolut. 
Moderaţia în afecte şi pasiuni, stăpânirea de sine şi chib¬ 
zuinţă lucidă, nu numai că sunt bune în multe privinţe, ci 
par a constitui chiar o parte a valorii interne a persoanei; 
totuşi, chiar dacă anticii le preţuiau necondiţionat, le lip¬ 
seşte încă mult ca ele să fie declarate bune fără restricţie. 
Căci fără principiile de bază (Grundstitze) ale unei voinţe 
bune ele pot deveni rele în cel mai înalt grad, şi sângele rece 
al unui răufăcător nu numai că îl face mult mai periculos, 
dar îl face de îndată şi mai abominabil în ochii noştri decât 
în cazul că nu l-ar avea. 

3. Voinţa bună nu este bună prin ceea ce produce sau 
înfăptuieşte, nici prin aptitudinea sa de a atinge vreun scop 
(Zweck) prestabilit, ci numai prin actul volitiv (das Wollen), 
adică e bună în sine; şi, considerată în sine, ea este incom¬ 
parabil mai demnă de stimă decât orice ar putea fi realizat 
de ea în favoarea vreunei înclinaţii sau, dacă vrem, a sumei 
tuturor înclinaţiilor. Chiar dacă din cauza unei împotriviri 
deosebite a destinului sau a unei înzestrări precare confe¬ 
rite de o natură vitregă, acestei voinţe î-ar lipsi total capa¬ 
citatea de a-şi înfăptui ţelul (seine Absicbt), şi chiar dacă în 
ciuda celei mai mari străduinţe ea nu ar reuşi să înfăptuias¬ 
că nimic şi nu ar rămâne decât voinţa bună (desigur, nu ca 
simplă năzuinţă (blofîer Wunscb), ci ca întrebuinţare a tutu¬ 
ror mijloacelor aflate sub controlul nostru), ea ar străluci, 
totuşi, prin ea însăşi, ca o piatră preţioasă, precum ceva care 
îşi are întreaga valoare în sine însuşi. Utilitatea ori sterili¬ 
tatea nici nu sporesc cu ceva această valoare, nici nu o dimi¬ 
nuează. Ea ar fi, ca să spunem aşa, doar montura care ne 
permite să o mânuim mai bine în comerţul obişnuit sau să 
atragem atenţia asupra ei celor ce nu sunt îndeajuns de cu- 

noscători, însă nu poate s-o recomande cunoscătorilor şi 
să-i determine valoarea. 


[Suprema menire a raţiunii 
este de a întemeia o voinţă bună în sine\ 

4. Totuşi, există ceva atât de straniu în această idee a va¬ 
lorii absolute doar a voinţei, fără includerea nici unui con¬ 
siderent de utilitate în aprecierea ( Schatzung ) ei, încât, în 
ciuda aprobăm totale de care se bucură ea chiar şi din par¬ 
tea raţiunii comune, o suspiciune trebuie totuşi să apară cum 
că la baza ei s-ar ascunde poate o simplă fantezie extrava¬ 
gantă şi că n-ar fi fost bine înţeles ţelul ( Absicht) cu care 
natura a pus raţiunea să ne guverneze voinţa. (395) Prin ur¬ 
mare, vom examina această idee din acest punct de vedere. 

5. In constituţia naturală a unei fiinţe organizate, adică 
a unei fiinţe orientate spre scopul de a trăi, admitem ca prin¬ 
cipiu de bază că în ea nu se găseşte nici un organ pentru un 
scop oarecare care să nu fie în cel mai înalt grad potrivit şi 
adaptat acelui scop. Dacă la o fiinţă care are raţiune şi voinţă 
adevăratul scop al naturii ar fi fost conservarea şi bunăsta¬ 
rea sa, cu un cuvânt fericirea sa, atunci natura ar fi organi¬ 
zat foarte prost lucrurile alegând raţiunea acelei creaturi 
drept executant al acestui ţel al său. Căci toate acţiunile pe 
care creatura le are de îndeplinit în vederea acelui ţel şi în¬ 
treaga regulă a conduitei sale î-ar fi fost prescrise cu mult 
mai multă exactitate de instinct. Iar acel scop ar fi putut fi 
atins mult mai sigur prin instinct decât se poate întâmpla 
vreodată prin raţiune. Şi dacă ar fi fost ca acestei creaturi 
favorizate să-i fie dată pe deasupra şi raţiunea, aceasta ar fi 
trebuit să-i servească numai pentru a reflecta la constituţia 
norocoasă a naturii sale, pentru a o admira, a se bucura de 
ea şi a fi recunoscătoare cauzei binefăcătoare, dar nu pen¬ 
tru a-şi supune capacitatea de a don conducem ei slabe şi 
amăgitoare ori a se amesteca fără nici o pricepere în ţelul 
naturii; într-un cuvânt, natura ar fi împiedicat raţiunea să 

ajungă la o folosire practică şi să aibă orgoliul, cu slaba ei 
capacitate de pătrundere, de a concepe singură un plan al 
fericirii şi al mijloacelor pentru a o atinge; natura şi-ar fi 
asumat alegerea nu numai a scopurilor, ci şi a mijloacelor 
şi le-ar fi încredinţat pe amândouă, cu grijă înţeleaptă, doar 
instinctului. 

6. In fapt, noi de asemenea constatăm că, pe măsură ce 
o raţiune cultivată se dedică mai mult ţelului savurăm vieţii 
şi fericirii, omul se îndepărtează tot mai tare de la adevă¬ 
rata mulţumire, ceea ce, în cazul multora, şi anume a celor 
mai experimentaţi în folosirea raţiunii, cu condiţia ca ei să 
fie destul de cinstiţi ca s-o recunoască, are drept rezultat 
un anumit grad de misologie, adică de ură faţă de raţiune, 
fiindcă ei, cântărind toate avantajele pe care le obţin, să nu 
zic din inventarea tuturor artelor luxului comun, ci chiar 
şi din ştiinţe (care până la urmă le par a fi şi ele un lux al 
intelectului), constată totuşi că, de fapt, (396) mai mult s-au 
legat la cap decât au câştigat în fericire şi de aceea ajung până 
la urmă mai degrabă să invidieze decât să dispreţuiască ge¬ 
nul obişnuit de oameni care se lasă mai uşor conduşi doar 
de instinctul natural şi nu-i permit raţiunii să le influenţeze 
prea mult comportamentul. Şi măcar atât trebuie să recu¬ 
noaştem : că judecata celor care vor să minimalizeze sau chiar 
să reducă la zero laudele ce proslăvesc avantajele pe care ar 
trebui să ni le aducă raţiunea în privinţa fericim şi a mul¬ 
ţumirii vieţii nu este în nici un caz cârtitoare sau nerecu¬ 
noscătoare faţă de bunătatea ocârmuirn lumii, ci la baza 
acestei judecăţi se ascunde ideea unui alt ţel mult mai onora¬ 
bil al existenţei lor, altul decât fericirea, acestuia şi nu feri¬ 
cirii f undu-i de fapt destinată raţiunea, şi care trebuie considerat 
de aceea drept condiţia supremă la care ţelurile private ale 
omului trebuie să se subordoneze în cea mai mare parte. 

7. Deoarece raţiunea nu este îndeajuns de capabilă să 
conducă în mod sigur voinţa în privinţa obiectelor 
( Gegenstande ) acesteia şi a satisfacerii tuturor nevoilor noas- 

tre (pe care într-o oarecare măsură ea însăşi le înmulţeşte), 
scop la care un instinct natural sădit în noi ar fi condus cu 
mult mai mare siguranţă, şi deoarece raţiunea ne este to¬ 
tuşi dată drept capacitate practică, adică una care trebuie 
să aibă influenţă asupra voinţei, adevărata ei menire trebuie 
să fie aceea de a da naştere unei voinţe bune în sine iar nu 
ca mijloc pentru un alt ţel, lucrul pentru care e neapărat ne¬ 
voie de raţiune, căci şi aici, ca peste tot, natura procedează 
în distribuirea predispoziţiilor potrivit anumitor scopuri. 
O asemenea voinţă se poate să nu fie unicul şi întregul bine, 
dar ea trebuie să fie binele suprem şi condiţia oricărui al¬ 
tuia, chiar a oricărei aspiraţii spre fericire, caz în care ar fi 
cu totul în concordanţă cu înţelepciunea natura faptul că 
o cultivare a raţiunii, care este necesară ţelului prim şi ne¬ 
condiţionat, limitează în multe feluri — cel puţin în viaţa 
aceasta— atingerea celui de-al doilea, care este întotdeauna 
condiţionat, anume fericirea, şi ar putea într-adevăr reduce 
fericirea la mai puţin decât nimic fără ca natura să acţione¬ 
ze prin aceasta contrar scopului, deoarece raţiunea, care îşi 
recunoaşte suprema menire practică în întemeierea unei 
voinţe bune, este capabilă, în atingerea acestui ţel, doar de 
o mulţumire specifică ei, şi anume cea rezultată din înde¬ 
plinirea unui scop care e determinat la rându-i tot doar de 
raţiune, chiar dacă acest lucru ar fi legat de numeroase pre¬ 
judicii aduse scopurilor înclinaţiei. 


{Conceptul de datorie ] 

8. (397) Dar pentru a explicita conceptul de voinţă bună 
independent de un alt ţel şi demnă în sine de o înaltă sti¬ 
mă — aşa cum el se află deja în intelectul natural sănătos şi 
are nevoie să fie nu atât învăţat cât poate doar clarificat, 
aflându-se întotdeauna pe primul loc în aprecierea întregii 
valori a acţiunilor noastre şi constituind condiţia tuturor 
celorlalte — vom aborda conceptul de datorie, care îl conţine 

pe cel al unei voinţe bune chiar dacă supus anumitor limi¬ 
tări şi obstacole subiective, care însă nu pot nici pe depar¬ 
te să-l ascundă şi nici nu îl pot face de nerecunoscut, ci, 
dimpotrivă, îl înalţă, prin contrast, şi îl fac să strălucească 
cu atât mai puternic. 

9. Aici voi trece cu vederea toate acţiunile recunoscute 
deja ca fund contrare datoriei, chiar dacă ele ar putea fi uti¬ 
le pentru un ţel sau altul; căci cu privire la aceste acţiuni 
nici măcar nu se pune problema dacă pot fi făcute din dato¬ 
rie, din moment ce ele chiar o contrazic. De asemenea, las 
la o parte acţiunile care sunt realmente conforme datoriei, 
dar pentru care oamenii nu au nici o înclinaţie nemijlocită 
şi pe care ei le întreprind totuşi fiind împinşi de o altă încli¬ 
naţie. Căci aici se poate distinge lesne dacă acţiunea con¬ 
formă datoriei este făcută din datorie sau cu un ţel egoist. 
Mult mai greu este să observăm această diferenţă acolo unde 
acţiunea este conformă datoriei şi subiectul are, în plus, o 
înclinaţie nemijlocită pentru ea. De exemplu, este într-ade- 
văr conform datoriei ca băcanul să nu-i înşele la preţ pe 
clienţii neştiutori, şi nici un negustor deştept nu face asta 
acolo unde afacerile merg bine, ci menţine acelaşi preţ sta¬ 
bilit pentru toată lumea, astfel încât un copil poate cum¬ 
păra de la el la fel de bine ca oricare altul. Adică toată lumea 
este servită cinstit ; numai că aceasta nu este nici pe depar¬ 
te de ajuns pentru a crede că negustorul a procedat astfel 
din datorie şi din principiile de bază ale onestităţii; propriul 
său avantaj î-a cerut aceasta; iar aici nu putem presupune 
că negustorul ar avea în plus o înclinaţie nemijlocită pen¬ 
tru clienţi care să-l facă să nu favorizeze, cum ar f 1 din dra¬ 
goste, pe vreunul în raport cu altul cu privire la preţ. Deci 
acţiunea nu a fost făcută nici din datorie, nici dintr-o în¬ 
clinaţie nemijlocită, ci doar cu un ţel egoist. 

10. In schimb, a-ţi conserva viaţa este o datorie şi, în 
plus, orice om are o înclinaţie nemijlocită pentru aceasta. 
Dar grija, adesea plină de teamă, pe care majoritatea oame- 

mior o au pentru acest lucru nu are totuşi o valoare lăun¬ 
trică, iar maxima lor nu are nici un conţinut moral. (398) 
Ei îşi conservă viaţa ce-i drept conform datoriei, dar nu din 
datorie. In schimb, atunci când necazurile şi o mâhnire fără 
speranţă l-au luat unui nefericit tot cheful de viaţă şi când 
el, având un suflet puternic, se dovedeşte mai mult indig¬ 
nat de soarta sa decât descurajat sau resemnat şi îşi doreş¬ 
te moartea, dar totuşi îşi conservă viaţa fără a o iubi, nu din 
înclinaţie sau frică ci din datorie, abia atunci maxima sa are 
un conţinut moral. 

11. A fi binefăcător atunci când poţi e o datorie; dar, 
pe lângă aceasta, există multe suflete atât de pline de com¬ 
pasiune încât, chiar fără a avea vreun alt motiv, al vanităţii 
sau interesului propriu, găsesc o plăcere interioară în a răs¬ 
pândi în jur bucurie şi se desfată cu mulţumirea altora în 
măsura în care aceasta este produsă de ele. Eu susţin, totuşi, 
că în acest caz, acţiunea, oricât de conformă ar fi cu datoria 
şi oricât de demnă de a fi iubită ar fi, nu are o valoare mo¬ 
rală adevărată, ci se asociază cu alte înclinaţii, de exemplu 
cu înclinaţia pentru onoruri care, atunci când este în mod 
fericit de un real folos comunităţii şi conformă cu datoria, 
este onorabilă şi merită laudă şi încurajare, dar nu înaltă sti¬ 
mă; căci maximei îi lipseşte conţinutul moral, anume acela 
de a întreprinde asemenea acţiuni nu din înclinaţie, ci din 
datorie. Să presupunem deci că sufletul acelui filantrop ar 
fi înnegurat de o supărare personală care ar stinge orice com¬ 
pasiune faţă de soarta altora, că el încă ar mai avea capaci¬ 
tatea de a face bine altor nevoiaşi dar că greutăţile altora nu 
l-ar mişca, fund îndeajuns de preocupat de ale sale, şi, deşi 
nu-1 mai îmboldeşte nici o înclinaţie, el s-ar desprinde din 
această apatie de moarte şi ar acţiona în absenţa oricărei 
înclinaţii, exclusiv din datorie: numai atunci acţiunea lui ar 
avea o valoare morală autentică. Mai mult: atunci când na¬ 
tura î-ar pune cuivaîn inimă prea puţină simpatie şi când aces¬ 
ta, un om altfel de ispravă, ar avea un temperament rece şi 

ar f 1 indiferent faţă de suferinţele altora, poate pentru că el, 
fund înzestrat cu darul aparte al răbdării şi tenacităţii în faţa 
propriilor necazuri, presupune că şi ceilalţi sunt la fel sau 
chiar pretinde ca ei să fie astfel, atunci când natura nu l-ar 
fi plăsmuit chiar pentru filantropie pe un asemenea om (care, 
desigur, nu ar fi cel mai nereuşit produs al ei), oare n-ar mai 
găsi el în sine o sursă pentru a-şi conferi lui însuşi o valoare 
mult mai înaltă decât ar putea fi aceea dată de un tempera¬ 
ment care predispune spre bine ? Ba da! Tocmai aici apare 
valoarea caracterului, (399) valoare care este morală şi in¬ 
comparabil cea mai înaltă: anume faptul că el face binele 
nu din înclinaţie, ci din datorie. 

12. Asigurarea propriei fericiri e o datorie (cel puţin în 
mod indirect), căci nemulţumirea cu propria situaţie, sub 
presiunea multor griji şi în mijlocul unor nevoi nesatisfă¬ 
cute, ar putea deveni uşor o mare tentaţie de a încălca da¬ 
toriile. Dar şi fără să ia seama la datorie toţi oamenii au deja 
de la sine cea mai puternică şi intimă înclinaţie pentru fe¬ 
ricire, fiindcă tocmai în această idee toate înclinaţiile se unesc 
într-o sumă. Numai că preceptul fericim este deseori ast¬ 
fel constituit încât el contravine anumitor înclinaţii iar omul 
nu-şi poate forma totuşi, sub numele de „fericire", un con¬ 
cept precis şi sigur al sumei satisfacem tuturor înclinaţiilor; 
prin urmare, nu este de mirare că o singură înclinaţie, care 
e bine determinată sub aspectul a ceea ce promite şi al mo¬ 
mentului satisfacem sale, poate cântări mai mult decât o idee 
nesigură şi că omul, de pildă unul care suferă de podagră, 
ar putea alege să se bucure de mâncărurile care îi plac şi, în 
consecinţă, să sufere deoarece, după calculul său, în această 
situaţie cel puţin el nu a sacrificat plăcerea momentului pre¬ 
zent în favoarea speranţei, poate fără temei, a unei fericiri 
pe care ar putea-o găsi în propria sănătate. Dar şi în acest 
caz, când înclinaţia generală pentru fericire nu l-ar deter¬ 
mina voinţa şi când sănătatea, cel puţin pentru el, nu ar in- 

tra cu necesitate în calculele sale, totuşi aici, ca şi în toate 
celelalte cazuri, rămâne o lege, şi anume legea de a-şi pro¬ 
mova fericirea, nu din înclinaţie ci din datorie, şi numai prin 
aceasta, înainte de toate, are conduita sa o valoare morală 
autentică. 

13. Tot aşa trebuie înţelese fără îndoială pasajele din 
Scriptură, unde ni se porunceşte să ne iubim aproapele, chiar 
şi duşmanul. Căci iubirea ca înclinaţie nu poate fi porun¬ 
cită; dar binefacerea din datorie — spre care nu ne îndeam¬ 
nă nici o înclinaţie, ba chiar există o aversiune firească şi 
irezistibilă care 1 se opune — este iubirea practică, nu patho- 
logică (pathologiscbe ), şi se găseşte în voinţă şi nu în pre¬ 
dilecţiile senzaţiei, în principiile de bază ale acţiunii şi nu 
în compasiunea care înduioşează; dar numai prima poate 
fi poruncită. 


[Principiul formal al voinţei şi 
motivaţia acţiunii morale ] 

14. A doua propoziţie este: o acţiune săvârşită din da¬ 
torie îşi are valoarea morală nu în ţelul (Absicht ) care trebuie 
să fie atins prin ea, ci în maxima după care ea este hotărâ¬ 
tă; ea nu depinde aşadar de realitatea obiectului ( Gegen - 
stand) acţiunii, (400) ci numai de principiul actului volitiv 
conform căruia ea a avut loc, indiferent de orice obiecte (Ge- 
genstânde) ale capacităţii de a dori ( Begehrungsvermdgen ). 
Este clar din cele de mai sus că ţelurile pe care le putem avea 
în acţiuni, ca şi efectele lor în calitate de scopuri şi mobi- 
luri ale voinţei, nu pot conferi acţiunilor nici o valoare ne¬ 
condiţionată şi morală. Atunci în ce poate să rezide această 
valoare dacă ea nu rezidă în voinţa aflată în relaţie cu efec¬ 
tul scontat al acţiunilor sale ? Ea nu poate să rezide altun¬ 
deva decât în principiul voinţei, indiferent de scopurile care 
pot fi realizate prmtr-o asemenea acţiune; căci voinţa se află 

parcă la o răspântie între principiul său a priori, care este 
formal, şi mobilul său a posteriori, care este material, şi cum 
ea trebuie să fie totuşi determinată cumva, ea va trebui să 
fie determinată de principiul formal al actului volitiv în ge¬ 
nere atunci când acţiunea este întreprinsă din datorie, caz 
în care ei î-a fost sustras orice principiu material. 

15. A treia propoziţie, care decurge din celelalte două 
de mai sus, aş exprima-o astfel: datoria este necesitatea unei 
acţiuni din respect pentru lege. Eu pot avea într-adevăr în¬ 
clinaţie pentru obiectele ( Objekte ) privite ca efect al acţiu¬ 
nii pe care o plănuiesc, dar niciodată respect, tocmai pentru 
că ele sunt doar efectul şi nu activitatea unei voinţe. Tot aşa, 
nu pot avea respect pentru înclinaţie în genere, fie ea încli¬ 
naţia mea sau a altuia, cel mult o pot aproba, în primul caz, 
şi câteodată chiar iubi, în al doilea caz, adică o pot consi¬ 
dera ca fiind în avantajul meu. Numai ceea ce este legat de 
voinţa mea doar ca temei, dar niciodată ca efect, numai ceea 
ce nu serveşte înclinaţiei mele ci o domină sau cel puţin îi 
exclude orice predominanţă atunci când facem o alegere, 
prin urmare numai legea pentru sine poate fi obiect (Ge- 
genstand) al respectului şi, în consecinţă, o poruncă. Acum, 
dacă o acţiune întreprinsă din datorie trebuie să lase com¬ 
plet la o parte influenţa înclinaţiei şi odată cu ea orice 
obiect ( Gegenstand ) al voinţei, atunci nu mai rămâne ni¬ 
mic ce ar putea determina voinţa decât legea (din punct de 
vedere obiectiv) şi respectul pur pentru această lege prac¬ 
tică (din punct de vedere subiectiv), deci maxima 8 de a mă 
supune unei asemenea legi chiar împotriva tuturor în¬ 
clinaţiilor mele. (401) 

8 Maxima este principiul subiectiv al actului volitiv; principiul 
obiectiv (adică acela care ar servi şi în mod subiectiv ca principiu prac¬ 
tic pentru toate fiinţele raţionale dacă raţiunea ar avea un control com¬ 
plet asupra capacităţii de a dori) este legea practică. 

16. Astfel, valoarea morală a acţiunii nu rezidă în efec¬ 
tul ce se aşteaptă de la ea şi deci nici în vreun principiu al 
acţiunii care are nevoie să îşi împrumute motivul de la acest 
efect scontat. Căci toate aceste efecte (mulţumirea cu pro¬ 
pria situaţie şi chiar promovarea fericim altora) puteau fi 
produse şi prin alte cauze şi deci pentru aceasta nu era ne¬ 
voie de voinţa unei fiinţe raţionale, singura, totuşi, în care 
poate fi întâlnit binele suprem şi necondiţionat. Iată de ce 
nimic altceva decât reprezentarea legii în sine, care desigur 
nu poate avea loc decât într-o fiinţă raţională, în măsura în 
care această reprezentare şi nu efectul scontat este temeiul 
determinant al voinţei, poate constitui acest bine atât de înalt 
pe care-1 numim moral şi care se află deja în însăşi persoana 
ce acţionează conform ei, dar care nu poate fi aşteptat întâi 
de toate de la efect 9 . 


9 Mi s-ar putea reproşa că nu fac altceva decât să caut în spatele 
cuvântului respect refugiu într-un sentiment obscur în loc să prezint 
cu claritate problema printr-un concept al raţiunii. Insă chiar dacă 
respectul este un sentiment, totuşi el nu este un sentiment primit prin 
influenţă, ci este un sentiment auto-zămislit printr-un concept al raţi¬ 
unii şi de aceea el se deosebeşte în mod specific de toate sentimentele 
de primul tip, care pot fi reduse la înclinaţie sau frică. Ceea ce recunosc 
în mod nemijlocit ca lege pentru mine, recunosc cu respect, care 
înseamnă doar conştiinţa subordonării voinţei mele unei legi fără 
mijlocirea altor influenţe asupra simţului meu. Determinarea nemij¬ 
locită a voinţei de către lege şi conştiinţa acestei determinări se 
numeşte respect, astfel că acesta e considerat ca efect al legii asupra 
subiectului şi nu drept cauză a legii. De fapt, respectul este re¬ 
prezentarea unei valori care vine împotriva iubirii de sine. Deci este 
ceva care nu e considerat nici ca obiect al înclinaţiei, nici ca obiect 
al fricii, chiar dacă are ceva analog cu ambele în acelaşi timp. Obiectul 
(Gegenstand ) respectului este aşadar exclusiv legea şi anume chiar 
acea lege pe care ne-o impunem nouă înşine şi anume ca necesară în 
sine. Ca lege noi îi suntem subordonaţi fără a mai consulta iubirea 
de sine; ca impusă nouă de noi înşine, ea este totuşi o urmare a voinţei 
noastre şi are, sub primul aspect, analogie cu frica iar sub al doilea 
aspect, cu înclinaţia. Orice respect pentru o persoană nu este decât 
respectpentru legea (onestităţii etc.) pentru care ea constituie un exemplu. 

[.Principiul suprem al moralităţii ] 

17. Dar oare ce fel de lege poate fi aceea a cărei repre¬ 
zentare trebuie să determine voinţa, chiar şi fără a (402) se 
lua în considerare efectul ei scontat, astfel încât această voin¬ 
ţă să poată fi numită bună în mod absolut şi fără restricţii ? 
Deoarece am privat voinţa de orice impuls care ar fi putut 
apărea pentru ea din supunerea la o lege oarecare, singurul 
lucru care mai rămâne să slujească drept principiu pentru 
voinţă este conformitatea universală a acţiunii cu legea în 
genere, adică: eu nu trebuie niciodată să mă port decât ast¬ 
fel încât să pot voi de asemenea ca maxima mea să devină 
lege universală. Aici doar conformitatea cu legea în genere 
(fără a pune la baza anumitor acţiuni o lege determinată) 
este cea care serveşte voinţei ca principiu şi care chiar tre¬ 
buie să-i servească astfel, dacă e ca datoria să nu fie pretu¬ 
tindeni o iluzie goală şi un concept himeric. Raţiunea umană 
comună este şi ea în deplin acord cu aceasta în judecarea 
sa practică ( praktischen Beurteilung) şi are de fiecare dată 
în faţa ochilor principiul de mai sus. 

18. Fie, de pildă, întrebarea: atunci când sunt la anan¬ 
ghie nu pot oare face o promisiune cu intenţia {in der Absicht) 
de a nu o respecta ? Aici fac lesne diferenţa între două sen¬ 
suri pe care le poate avea întrebarea: dacă este prudent sau 
dacă este conform cu datoria să faci o promisiune înşelă¬ 
toare. Primul caz se poate întâmpla fără îndoială adesea. Ce-i 
drept, văd limpede că nu este de ajuns să ies dintr-o încurcă¬ 
tură prezentă prin intermediul acestui subterfugiu, ci că tre¬ 
buie să cântăresc bine dacă nu cumva din această minciună 


Deoarece considerăm de asemenea tot ca datorie dezvoltarea ta¬ 
lentelor noastre, ne reprezentăm o persoană care are aceste talente 
oarecum şi ca exemplul unei legi (pentru a deveni asemănători per¬ 
soanei respective prin exerciţiu) şi în aceasta constă respectul nos¬ 
tru. Orice aşa-zis interes moral constă exclusiv în respectul pentru 
lege. 

ar putea lua naştere ulterior dificultăţi mult mai mari decât 
cele de care mă eliberez acum, şi deoarece, cu toată presupu¬ 
sa mea viclenie, urmările nu pot fi prevăzute atât de uşor 
şi, odată pierdută încrederea celorlalţi, acest lucru mi-ar pu¬ 
tea fi mult mai dezavantajos decât orice rău pe care îmi pro¬ 
pun să-l evit acum, trebuie să văd dacă nu cumva ar fi mai 
prudent dacă în acest caz aş proceda conform unei maxime 
universale şi mi-aş face un obicei din a nu promite nimic 
fără intenţia de a respecta promisiunea. Dar îmi devine de 
îndată clar că totuşi la baza unei asemenea maxime stau în¬ 
totdeauna numai urmările îngrijorătoare. Acum, una este 
să fu onest din datorie şi cu totul alta să fu astfel din îngri¬ 
jorarea stârnită de urmările dezavantajoase; în primul caz, 
conceptul acţiunii în sine conţine deja în el însuşi o lege pen¬ 
tru mine; în al doilea, trebuie să caut mai întâi în altă parte 
ca să văd ce efecte ar putea decurge pentru mine din acţiunea 
respectivă. Căci a mă îndepărta de principiul datoriei este 
în mod cert un lucru rău. (403) Dar dacă îmi reneg maxima 
prudenţei, aceasta îmi poate fi câteodată foarte avantajos, 
deşi este mai sigur, fireşte, să mă ţin de ea. Calea cea mai 
scurtă, şi cu toate acestea cea mai neîndoielnică, de a mă lă¬ 
muri în privinţa răspunsului la problema dacă o promisiune 
mincinoasă este conformă cu datoria ar fi să mă întreb: aş 
fi oare mulţumit ca maxima mea (de a ieşi din încurcătură 
pnntr-o promisiune neadevărată) să fie valabilă ca lege uni¬ 
versală (atât pentru mine cât şi pentru alţii) şi mi-aş putea 
spune oare că oricine poate să facă o promisiune neadevă¬ 
rată atunci când se află într-o încurcătură şi nu poate ieşi 
altfel din ea ? îmi dau seama de îndată că pot voi ce-i drept 
minciuna, dar nu pot voi deloc o lege universală de a minţi, 
căci după o astfel de lege nu ar mai exista de fapt nici o pro¬ 
misiune, deoarece ar fi zadarnic să mă prefac în faţa altora 
cu privire la ceea ce vreau în acţiunile mele viitoare, căci ei 
n-ar crede ceea ce pretind eu sau, dacă ar crede-o dintr-o 
pripeală, mi-ar plăti înapoi cu aceeaşi monedă; deci maxima 

mea ar trebui să se distrugă singură de îndată ce ar fi trans¬ 
formată în lege universală. 

19. Nici nu-mi trebuie prea multă agerime ca să văd ce 
am de făcut pentru ca actul meu volitiv să fie moralmente 
bun. Lipsit de experienţă cu privire la mersul lumii sau in¬ 
capabil de a face faţă tuturor evenimentelor ce se petrec în 
ea, mă întreb numai: Poţi voi de asemenea ca maxima ta să 
devină o lege universală ? Dacă nu, ea trebuie repudiată, iar 
aceasta ce-i drept nu din pricina unui dezavantaj iminent 
care ar putea rezulta pentru tine sau chiar pentru alţii, ci 
deoarece ea nu-şi poate găsi locul ca principiu într-o posi¬ 
bilă legislare universală. Pentru aceasta din urmă, însă, ra¬ 
ţiunea mă constrânge să am un respect nemijlocit, deşi acum 
nu pricep încă pe ce se întemeiază acest respect (aceasta poate 
fi obiect de studiu pentru filozof), dar cel puţin atâta înţe¬ 
leg: că respectul se întemeiază pe aprecierea unei valori care 
întrece cu mult valoarea a ceea ce este recomandat de că¬ 
tre înclinaţie şi că necesitatea acţiunilor mele săvârşite din 
purul respect pentru legea practică este ceea ce constituie 
datoria, căreia trebuie să-i dea prioritate orice alt motiv, 
deoarece ea este condiţia unei voinţe bune în sine, a cărei 
valoare e mai presus de orice. 


[.Raţiunea morală comună şi principiul ei] 

20. Astfel am ajuns în cunoaşterea morală a raţiunii uma¬ 
ne comune la principiul ei, pe care ea, ce-i drept, nu-1 gân¬ 
deşte atât de abstract într-o formă universală, dar pe care 
totuşi îl are efectiv în faţa ochilor în orice moment şi-1 folo¬ 
seşte ca etalon al propriei judecări ( Beurteilung ). (404) Aici 
ar fi uşor să arătăm cum ştie ea să se orienteze foarte bine 
cu ajutorul acestei busole în toate cazurile apărute şi să facă 
diferenţa între ce este bine şi ce este rău, între ceea ce este 
conform datoriei şi ceea ce e împotriva datoriei, atunci când, 
fără s-o învăţăm absolut nimic nou, îi atragem atenţia, aşa 

cum făcea Socrate, asupra principiului său propriu, şi ar fi 
de asemenea uşor să arătăm că nu este nevoie de nici o şti¬ 
inţă sau filozofie ca să ştim ce avem de făcut pentru a fi cin¬ 
stiţi şi bum, ba chiar înţelepţi şi virtuoşi. S-ar putea 
presupune de la bun început că revine fiecărui om să cu¬ 
noască lucrurile pe care le are de făcut, şi deci de ştiut, şi 
că oricine, chiar şi cel mai obişnuit om, se va ocupa de a- 
ceastă problemă. Aici nu putem privi fără admiraţie cât de 
avansată este în intelectul uman comun capacitatea de jude¬ 
care practică în comparaţie cu cea teoretică. In cazul celei 
din urmă, dacă raţiunea comună îndrăzneşte să se abată de 
la legile experienţei şi de la percepţiile simţurilor, ajunge pur 
şi simplu la lucruri de neînţeles şi la auto-contradicţie sau 
cel puţin la un haos al incertitudinii, obscurităţii şi instabi¬ 
lităţii. In chestiunile practice însă, puterea de judecare în¬ 
cepe să-şi arate cu adevărat avantajele mai cu seamă atunci 
când intelectul comun exclude din legile practice toate mobi- 
lurile sensibile. Atunci el devine chiar subtil, fie că vrea să-şi 
şicaneze propria conştiinţă ori pretenţiile altora cu privire 
la ceea ce trebuie numit drept, fie că vrea să determine sincer 
pentru propria sa edificare valoarea acţiunilor, şi mai ales 
în acest din urmă caz el poate spera să reuşească tot atât de 
bine pe cât o poate promite orice filozof. Ba chiar aproape 
că este mai sigur în această chestiune decât acesta din urmă, 
deoarece filozoful nu poate avea alt principiu decât acela 
al intelectului comun, dar judecata lui poate fi uşor derutată 
de o mulţime de considerente ce nu ţin de problema în dis¬ 
cuţie şi care-1 îndepărtează de la calea cea bună. Prin urmare, 
nu ar fi oare mai indicat ca în chestiunile morale să ne mul¬ 
ţumim cu judecata raţiunii comune şi să lăsăm filozofiei cel 
mult sarcina de a înfăţişa cât mai complet şi mai inteligibil 
sistemul moravurilor precum şi regulile acestora într-o for¬ 
mă mai lesne de folosit (dar şi mai uşor de disputat), dar 
să nu abatem intelectul uman obişnuit, nici măcar sub aspect 

practic, de la simplitatea lui fericită plasându-1, prin inter¬ 
mediul filozofiei, pe un nou drum al cercetăm şi învăţăturii ? 

[.Nevoia de filozofie ] 

21. Inocenţa este un lucru minunat, în schimb e foarte 
rău că ea ştie atât de puţin să se păzească şi este sedusă cu uşu¬ 
rinţă. (405) De aceea chiar înţelepciunea — care altminteri 
constă mai mult în conduită decât în cunoaştere — are ne¬ 
voie de ştiinţă, nu atât pentru a învăţa ceva de la ea, ci pen¬ 
tru a-i conferi propriului precept accesibilitate şi durabilitate. 
Omul simte în el însuşi o contrapondere puternică la toa¬ 
te poruncile datoriei pe care raţiunea î le prezintă atât de 
demne de respect: această contrapondere rezidă în nevoi¬ 
le şi înclinaţiile sale, a căror satisfacere completă el o sin¬ 
tetizează sub numele de fericire. Dar raţiunea porunceşte 
neabătut şi fără a promite nimic înclinaţiilor, deci umilind 
şi desconsiderând întru câtva acele pretenţii atât de impe¬ 
tuoase ce par totodată atât de juste (care nu vor să se lase 
anulate prin nici o poruncă). De aici apare, însă, o dialec¬ 
tică naturală , adică o predilecţie de a argumenta sofistic îm¬ 
potriva acestor legi stricte ale datoriei şi de a pune la îndoială 
valabilitatea lor, sau cel puţin puritatea şi rigoarea lor, şi de 
a le adapta pe cât este posibil dorinţelor şi înclinaţiilor noas¬ 
tre, adică de a le corupe în temeiul lor şi a le răpi întreaga 
demnitate, ceea ce, până la urmă, nici raţiunea practică co¬ 
mună nu poate să încuviinţeze. 

22. Deci raţiunea umană comună este împinsă să iasă 
din cercul ei şi să facă un pas în domenm\ filozofiei prac¬ 
tice nu de vreo nevoie speculativă (de care nu este cuprin¬ 
să niciodată atâta timp cât se mulţumeşte să fie numai o 
raţiune sănătoasă), ci chiar din temeiuri practice, şi aceas¬ 
ta pentru a obţine informaţii şi indicaţii clare cu privire la 
sursa principiului ei şi la determinarea corectă a acestuia în 
opoziţie cu maximele care se sprijină pe nevoie şi înclina- 

ţie, pentru a ieşi din încurcătura generată de pretenţiile ce¬ 
lor două părţi şi a nu risca să fie lipsită de adevăratele prin¬ 
cipii morale de bază din cauza acestei ambiguităţi în care 
ea cade atât de uşor. Astfel se dezvoltă pe neobservate şi în 
raţiunea practică comună, atunci când ea se cultivă pe sine, 
o dialectică ce o constrânge să caute ajutor în filozofie, tot 
aşa cum 1 se întâmplă raţiunii în folosirea ei teoretică; de 
aceea, în primul caz ea va fi probabil la fel de puţin capa¬ 
bilă ca şi în al doilea să-şi găsească liniştea în altă parte de¬ 
cât într-o critică completă a raţiunii noastre. 




SECŢIUNEA A DOUA 

j 

Trecerea de la înţelepciunea 
morală populară la metafizica moravurilor 


[Datoria nu este un concept empiric ] 

1. (406) Dacă până acum am scos conceptul nostru de 
datorie din folosirea comună a raţiunii noastre practice, nu 
trebuie nicidecum să se tragă concluzia că l-am fi conside¬ 
rat drept un concept al experienţei. Dimpotrivă, atunci când 
luăm aminte la experienţa cu privire la actele şi omisiunile 
oamenilor, întâlnim plângeri frecvente şi, după cum noi în¬ 
şine recunoaştem, justificate, că nu putem deloc aduce exem¬ 
ple sigure ale intenţiei ( Gesinnung ) de a acţiona din pura 
datorie şi că, deşi multe se pot întâmpla în conformitate cu 
ceea ce porunceşte datoria, totuşi ne putem întreba oricând 
dacă ele se întâmplă chiar din datorie şi au aşadar o valoare 
morală. De aceea, au existat în toate timpurile filozofi care 
au negat pur şi simplu realitatea acestei intenţii în acţiuni¬ 
le umane şi care au atribuit totul unei iubiri de sine mai mult 
sau mai puţin rafinate, fărăînsă a pune la îndoială din aceas¬ 
tă cauză corectitudinea conceptului de moralitate; dimpo¬ 
trivă, ei au menţionat cu adâncă părere de rău fragilitatea 
şi impuritatea naturii umane, natură care, deşi destul de no¬ 
bilă pentru a face dintr-o idee atât de demnă de respect pre¬ 
ceptul ei, este totodată încă prea slabă pentru a-1 urma şi 
foloseşte raţiunea, care ar trebui să-i servească pentru le- 
gislare, numai pentru a se îngriji de interesul înclinaţiilor, 
fie ele luate separat, fie, în cel mai fericit caz, considerate 
în cea mai mare compatibilitate reciprocă a lor. 

[Critica filozofiei empiriste a moralei} 

2. (407) în realitate, este absolut imposibil caprin inter¬ 
mediul experienţei să stabilim cu deplină certitudine un sin¬ 
gur caz în care maxima unei acţiuni, altfel conformă datoriei, 
s-a bazat exclusiv pe temeiuri morale şi pe reprezentarea 
datoriei. E adevărat că uneori, la o auto-examinare dintre 
cele mai riguroase, nu întâlnim nimic care să fi fost destul 
de puternic pentru a ne mişca în direcţia cutărei sau cutărei 
acţiuni bune şi a unui sacrificiu atât de mare, în afară de te¬ 
meiul moral al datoriei; de aici însă nu se poate conchide 
cu certitudine că, în realitate, adevărata cauză determinantă 
a voinţei n-ar fi fost vreun impuls al iubim de sine, disimu¬ 
lat doar sub iluzia acelei idei; căci ne place să ne măgulim 
arogându-ne în mod fals un motiv mai nobil, dar în reali¬ 
tate nu putem ajunge niciodată pe deplin, mei chiar prin cel 
mai riguros examen, dincolo de mobilurile secrete deoarece, 
atunci când e vorba de valoarea morală, nu ne referim la 
acţiunile care se văd, ci la principiile lor interne care nu se văd. 

3. Celor care iau în derâdere întreaga moralitate socotind-o 
o simplă himeră a unei imaginaţii umane care se supraesti¬ 
mează din înfumurare, nici nu le putem face un serviciu mai 
dorit decât concedându-le că conceptele datoriei (care, aşa 
cum ne place să ne convingem din comoditate, ar fi aidoma 
cu toate celelalte concepte) trebuie să fi fost scoase exclu¬ 
siv din experienţă, căci atunci le pregătim acelora un triumf 
sigur. Din dragoste pentru oameni, voi admite că majori¬ 
tatea acţiunilor noastre sunt totuşi conforme datoriei; dacă 
privim însă mai îndeaproape cugetele şi năzuinţele lor, dăm 
pretudindem peste şinele cel iubit care iese mereu în faţă, 
acesta fiind cel pe care se sprijină ţelul lor, iar nu pe po¬ 
runca severă a datoriei care ar cere de multe ori abnegaţie. 
Nu trebuie să fu un duşman al virtuţii, ci doar un obser¬ 
vator rece care nu ia numaidecât cea mai vie năzuinţă spre 
bine drept realitatea acestuia, pentru a te îndoi în anumite 
momente că poate exista realmente pe lume vreo adevărată 

virtute (mai cu seamă odată cu înaintarea în vârstă, când, 
datorită experienţei, judeci lucrurile, pe de o parte, cu mai 
multă cumpănire, iar pe de alta, cu mai acută putere de jude¬ 
cată agerime în ce priveşte capacitatea de observaţie). Iar aici 
nimic nu ne poate feri de la prăbuşirea totală a ideilor noas¬ 
tre cu privire la datorie şi nimic nu poate conserva în su¬ 
flet respectul întemeiat faţă de legea ei, decât numai 
convingerea clară că, chiar dacă nu au existat niciodată ac¬ 
ţiuni care să se fi născut din asemenea surse pure, (408) aici 
nu intră deloc în discuţie dacă se întâmplă cutare sau cuta¬ 
re lucruri, ci raţiunea porunceşte pentru sine şi independent 
de orice fenomen ceea ce trebuie să se întâmple, că, prin ur¬ 
mare, acţiunile de felul cărora lumea nu a oferit poate nici 
un exemplu şi în privinţa cărora cineva care ar întemeia to¬ 
tul pe experienţă ar avea mari îndoieli chiar că ele pot fi re¬ 
alizate, sunt totuşi poruncite ferm de raţiune şi că, de pildă, 
pura loialitate în prietenie poate fi nu mai puţin pretinsă 
de la fiecare om chiar dacă e posibil ca până acum să nu fi 
existat nici un prieten loial, deoarece această datorie, ca da¬ 
torie în genere, rezidă, înainte de orice experienţă, în ideea 
unei raţiuni care determină voinţa prin temeiuri a priori. 

4. Adăugând la toate acestea că, dacă nu vrem să tăgă- 
duim conceptului de moralitate orice adevăr şi orice rapor¬ 
tare la vreun obiect ( Objekt ) posibil, atunci nu putem 
contesta faptul că legea lui are un sens atât de extins încât 
ea trebuie să fie valabilă nu doar pentru oameni, ci pentru 
toate fiinţele raţionale în genere , nu doar în anumite con¬ 
diţii întâmplătoare şi cu unele excepţii, ci în mod absolut 
necesar ; deci este clar că nici o experienţă nu ne poate da 
prilejul de a conchide măcar asupra posibilităţii unor aseme¬ 
nea legi apodictice. Căci cu ce drept am putea noi investi 
cu respect nelimitat, în calitate de precept universal pentru 
orice natură raţională, ceva care poate că este valabil numai 
în condiţiile întâmplătoare ale umanităţii, şi cum ar putea 
fi considerate legile determinăm voinţei noastre drept legi 

cc determină voinţa unei fiinţe raţionale în genere — şi numai 
în această măsură să fie socotite şi legi ale noastre — dacă 
ele ar fi doar empirice şi nu ar lua naştere complet a priori 
din raţiunea pură, dar practică? 

5. Nici n-am putea aduce un deserviciu mai mare mora¬ 
lităţii decât dacă am vrea să o derivăm din exemple. Căci 
fiecare exemplu care îmi este prezentat trebuie să fie el în¬ 
suşi judecat mai întâi după principiile moralităţii, pentru a 
se vedea dacă el este în acelaşi timp demn de a servi drept 
exemplu originar, adică drept model — dar în nici un caz 
el nu ne poate oferi cu autoritate conceptul ei. Chiar şi Cel 
Sfânt din Evanghelii trebuie să fie comparat în prealabil cu 
idealul nostru de perfecţiune morală înainte de a-1 recunoaş¬ 
te ca atare; chiar el spune despre sine: de ce mă numiţi voi 
pe mine (pe care mă vedeţi) bun ? Nimeni nu este bun (pro¬ 
totipul binelui) decât unul Dumnezeu (pe care nu-1 vedeţi). 
Dar de unde avem conceptul de Dumnezeu ca binele su¬ 
prem ? Exclusiv din ideea pe care raţiunea (409) o concepe 
a priori despre perfecţiunea morală şi pe care o leagă inse¬ 
parabil de conceptul unei voinţe libere. Imitaţia nu-şi găseşte 
locul în domeniul moralităţii, iar exemplele servesc doar ca 
încurajare, adică ele pun în afara îndoielii posibilitatea de a 
realiza ceea ce porunceşte legea şi fac intuitiv ceea ce regula 
practică exprimă în mod mai general, dar ele nu ne pot în¬ 
dreptăţi niciodată să dăm de-o parte originalul lor adevărat, 
care rezidă în raţiune, şi să ne ghidăm după exemple. 

6. Dacă nu există deci nici un autentic principiu de bază 
suprem al moralităţii care să nu trebuiască să se întemeieze 
doar pe raţiunea pură, independent de orice experienţă, 
atunci cred că nu este nevoie nici măcar să ne mai întrebăm 
dacă e bine ca aceste concepte să fie expuse în universalita¬ 
tea lor (in abstracto), aşa cum sunt fixate ele în mod apriori 
împreună cu principiile ce le aparţin, în cazul că această cu¬ 
noaştere trebuie să se deosebească de cea comună şi să se 
numească filozofică. Dar în timpurile noastre aşa ceva ar 

putea să fie necesar. Căci dacă am aduna voturile cu pri¬ 
vire la întrebarea dacă este de preferat o cunoaştere raţio¬ 
nală pură separată de orice este empiric — deci o metafizică 
a moravurilor — sau o filozofie practică populară, atunci 
ghicim de îndată de ce parte se va înclina balanţa. 

7. Această coborâre la nivelul conceptelor populare este, 
fireşte, foarte lăudabilă dacă a fost precedată de înălţarea la 
principiile raţiunii pure într-un mod complet satisfăcător; 
adică, dacă doctrina moravurilor este întemeiată mai întâi 
pe metafizică iar apoi, după ce a fost fundamentată solid, 1 
se procură acces prin popularizare. Este însă cu totul ab¬ 
surd să vrem să fim pe placul popularizăm în această primă 
cercetare de care depinde întreaga corectitudine a princi¬ 
piilor de bază. Nu numai că acest mod de a proceda nu poate 
pretinde niciodată meritul, foarte rar, al unei adevărate popu¬ 
larizări filozofice, întrucât nu este nici o ispravă să te faci 
înţeles de toată lumea atunci când renunţi la orice efort de 
scrutare temeinică, dar totodată el scoate la iveală un ames¬ 
tec dezgustător de observaţii compilate şi de principii se- 
misofisticate, cu care se desfată capetele seci fiindcă aceasta 
este ceva foarte folositor pentru pălăvrăgeala lor zilnică, pe 
când cei cu mintea pătrunzătoare simt confuzia şi îşi întorc 
privirea nemulţumiţi, fără să poată ieşi din impas; deşi fi¬ 
lozofii, care văd foarte bine dincolo de această iluzie, gă¬ 
sesc puţină ascultare atunci când ne abat (410) temporar de 
la aşa-zisa popularizare pentru ca să putem deveni pe drept 
cuvânt populari abia după ce am dobândit o pătrundere pre¬ 
cisă a lucrurilor. 

8. Nu trebuie decât să privim eseurile despre moralitate 
alcătuite în acest stil îndrăgit pentru a întâlni când menirea 
( Bestimmung ) specifică a naturii umane (dar uneori şi ideea 
unei naturi raţionale în genere), când perfecţiunea, când fe¬ 
ricirea, aici sentimentul moral, colo frica de Dumnezeu, câte 
ceva şi de ici şi de colo într-un amestec uimitor, fără ca 
acelora care procedează astfel să le treacă prin minte să se 

întrebe dacă principiile moralităţii chiar trebuie să fie căutate 
întotdeauna în cunoaşterea natura umane (pe care o putem 
avea numai din experienţă), iar dacă lucrurile nu stau aşa — 
aceste principii găsindu-se cu totul apriori, independent de 
tot ceea ce este empiric, doar în conceptele pure ale raţiu¬ 
nii şi nicăieri altundeva, nici în cea mai mică măsură — dacă 
nu e cazul să ia mai degrabă în considerare o separare com¬ 
pletă a acestei cercetări ca filozofie practică pură sau (dacă 
este îngăduit să folosim un nume atât de hulit) ca metafi¬ 
zică a moravurilor 10 şi s-o desăvârşească pentru ea însăşi, 
iar până la încheierea acestui demers să liniştească publicul 
care cere popularizare. 


[.Necesitatea edificării unei metafizici 
a moravurilor\ 

9. Dar o asemenea metafizică a moravurilor, complet se¬ 
parată, care nu este amestecată cu nici o antropologie, cu 
mei o teologie, cu mei o fizică sau hiperfizică şi cu atât mai 
puţin cu nişte calităţi ascunse (pe care le-am putea numi 
hipofizice), nu este numai un substrat indispensabil al ori¬ 
cărei cunoaşteri teoretice, determinată cu certitudine, a da¬ 
toriilor, dar este totodată un deziderat de cea mai mare 
importanţă pentru înfăptuirea efectivă a preceptelor lor. 
Căci reprezentarea pură a datoriei şi, în genere, a legii mo¬ 
rale, neamestecată cu nici un adaos străin generat de stimuli 
empirici, are asupra inimii omeneşti, numai prin înterme- 

10 Dacă vrem, putem face o distincţie între filozofia pură a mo¬ 
ravurilor (metafizică) şi cea aplicată (anume la natura umană), (tot 
aşa cum se face distincţia dintre matematica pură şi cea aplicată sau 
dintre logica pură şi cea aplicată). Aceste denumiri ne reamintesc ime¬ 
diat faptul că principiile morale nu se întemeiază pe particularităţile 
naturii umane, ci trebuie să subziste a priori pentru sine, dar ca unele 
din care trebuie să poată fi derivate reguli practice pentru orice natură 
raţională, deci de asemenea pentru cea umană. 

diul raţiunii (care abia acum îşi dă seama pentru prima oară 
că poate fi pentru sine practică), o influenţă mult mai pu¬ 
ternică decât toate celelalte mobiluri 11 pe care le putem cu¬ 
lege (411) din sfera empirică, astfel încât ea, conştientă de 
demnitatea ei, le dispreţuieşte pe cele din urmă şi încetul 
cu încetul poate deveni stăpâna lor; în absenţa acesteia, o 
doctrină mixtă a moravurilor, compusă din mobiluri pro¬ 
venite din sentimente şi înclinaţii laolaltă cu concepte ale 
raţiunii, face ca sufletul să oscileze între nişte motivaţii 
(Bewegursachen) ce nu se lasă subordonate nici unui prin¬ 
cipiu şi care ne pot îndruma doar cu totul întâmplător spre 
bine, cel mai adesea conducându-ne însă spre rău. 

10. Din cele de mai sus reiese limpede că toate concep¬ 
tele morale îşi au sediul şi originea în mod cu totul a priori 
în raţiune, şi anume atât în raţiunea umană cea mai comună, 
cât şi în cea speculativă în cel mai înalt grad; că ele nu pot 
fi abstrase din nici o cunoştinţă empirică şi deci numai con¬ 
tingenţă; că demnitatea lor rezidă tocmai în această puritate 
a originii lor, astfel încât să ne poată servi drept cele mai 
înalte principii practice; că ori de câte ori le adăugăm ceva 

11 De la eminentul Sulzer, răposat între timp, am primit o scrisoare 
în care el mă întreabă care ar fi cauza pentru care doctrinele virtuţii 
reuşesc să facă atât de puţin, deşi ele conţin elemente atât de convingă¬ 
toare pentru raţiune. Răspunsul meu a întârziat fiindcă m-am pregătit 
să i-1 dau într-o formă completă. El nu este altul decât acela că dascălii 
înşişi nu şi-au adus conceptele în forma lor pură şi, în încercarea lor 
de a face numai bine vânând pretutindeni motive care conduc la 
binele moral, vrând să facă doctoria cât mai eficace, ei o distrug. Căci 
cea mai obişnuită observaţie ne arată că, dacă ne reprezentăm o acţi¬ 
une onestă, făcută cu sufletul cel mai ferm, detaşată de orice urmărire 
a unui avantaj în lumea aceasta sau în alta, în mijlocul celor mai mari 
tentaţii născute din nevoi sau din ispită, ea lasă mult în urmă şi eclip¬ 
sează orice acţiune asemănătoare care a fost însă afectată cât de cât 
de un mobil străin, înălţând totodată sufletul şi trezind dorinţa de 
a putea acţiona în acest fel. Chiar şi copiii de vârstă medie simt această 
impresie, şi nu trebuie să le reprezentăm niciodată datoriile în alt fel. 

empiric într-o anumită măsură, de fiecare dată ne sustragem 
în aceeaşi măsură influenţei lor autentice şi valoni nelimi¬ 
tate a acţiunilor; că o cere nu numai cea mai imperioasă ne¬ 
cesitate teoretică, atunci când e vorba doar de speculaţie, 
dar este şi de cea mai mare importanţă practică de a deri¬ 
va aceste concepte şi legi din raţiunea pură, de a le expune 
pur şi neamestecat, ba chiar de a determina întreaga sferă 
a acestei cunoaşteri raţionale practice, dar pure, adică în¬ 
treaga capacitate a raţiunii practice pure, dar fără ca sub acest 
aspect să facem principiile dependente de natura particula¬ 
ră a raţiunii umane, aşa cum o mai permite poate filozofia 
speculativă şi uneori chiar găseşte că e necesar, ci dimpo¬ 
trivă, tocmai din cauză că legile morale trebuie să fie (412) 
valabile pentru orice fiinţă raţională în genere, ele trebuie 
deduse deja din conceptul universal al unei fiinţe raţionale 
în genere astfel încât întreaga morală, care are nevoie de an¬ 
tropologie pentru aplicarea ei la oameni, să fie expusă mai 
întâi în mod complet, independent de aceasta, ca filozofie 
pură, altfel spus ca metafizică (ceea ce se poate face în cazul 
acestui tip de cunoaştere întru totul separat), conştienţi fi¬ 
ind că, fără a fi în posesia ei, este — nu vreau să spun zadarnic 
să determinăm precis, pentru judecata speculativă, compo¬ 
nenta morală a datoriei în tot ceea ce este conform dato¬ 
riei, ci — chiar imposibil să întemeiem moravurile pe 
principiile lor autentice, fie şi numai în folosirea lor comună 
şi practică, mai cu seamă în educaţia morală, şi astfel să pro¬ 
ducem intenţii morale pure (reine moralische Gesinnungen) 
şi să le inculcăm în suflete spre binele cel mai înalt al lumii. 

11. Dar pentru a progresa în această lucrare parcurgând 
treptele fireşti, nu numai de la judecata morală comună (care 
este aici foarte respectabilă) la cea filozofică, aşa cum am 
făcut deja mai înainte, ci de la o filozofie populară, care nu 
poate înainta mai mult decât îi permite bâjbâiala cu ajutorul 
exemplelor, la metafizică (ce nu se mai lasă oprită de nimic 
empiric, şi care, trebuind să măsoare totalitatea cunoaştem 

raţionale de acest gen, se ridică dacă e cazul până la idei, 
unde chiar şi exemplele ne părăsesc), trebuie să urmărim şi 
să prezentăm clar capacitatea practică a raţiunii, începând 
cu regulile ei universale de determinare şi mergând până la 
punctul unde din ea se naşte conceptul de datorie. 


[Conceptele metafizicii moravurilor ] 

12. Orice lucru în natură funcţionează după legi. Numai 
o fiinţă raţională are capacitatea de a acţiona după repre¬ 
zentarea legilor, adică după principii, altfel spus are o voinţă. 
Deoarece pentru derivarea acţiunilor din legi este nevoie de 
raţiune , voinţa nu este nimic altceva decât raţiune practică. 
Atunci când raţiunea determină fără excepţie voinţa, acţiu¬ 
nile unei asemenea fiinţe, care sunt recunoscute ca obiec¬ 
tiv necesare, sunt şi subiectiv necesare, cu alte cuvinte voinţa 
este o capacitate de a alege numai ceea ce raţiunea, inde¬ 
pendent de înclinaţie, recunoaşte ca fiind practic necesar, 
adică bun. Dacă însă raţiunea de una singură nu determi¬ 
nă suficient voinţa şi dacă voinţa mai este supusă şi unor 
condiţii subiective (anumitor mobiluri), care nu sunt întot¬ 
deauna în armonie cu cele obiective, într-un cuvânt, dacă 
voinţa nu este în sine pe deplin conformă raţiunii (413) (cum 
este în realitate cazul la oameni), atunci acţiunile care sunt 
recunoscute a fi obiectiv necesare sunt subiectiv contingente, 
iar determinarea unei asemenea voinţe conform unor legi 
obiective est e. constrângerea (Notigung ), altfel spus, relaţia 
legilor obiective cu o voinţă care nu este întru totul bună 
va fi reprezentată ca determinare a voinţei unei fiinţe ra¬ 
ţionale prin temeiuri ale raţiunii — temeiuri cărora ce-i drept 
această voinţă, prin natura ei, nu li se supune în mod necesar. 

13. Reprezentarea unui principiu obiectiv, în măsura în 
care este constrângător pentru voinţă, se numeşte porun¬ 
că (a raţiunii), iar formula poruncii se numeşte imperativ. 

14. Toate imperativele sunt exprimate printr-un trebuie 
( Sollen ) şi indică prin aceasta raportul unei legi obiective a 
raţiunii cu o voinţă care, prin constituţia sa subiectivă, nu 
este determinată în mod necesar de această lege (o constrân¬ 
gere). Ele spun că ar fi bine să facem sau să nu facem ceva, 
dar o spun unei voinţe care nu întotdeauna face ceva pen¬ 
tru că acel ceva 1 se reprezintă ca fund bun de făcut. Prac¬ 
tic bun este însă ceea ce determină voinţa prin intermediul 
reprezentărilor raţiunii, deci nu din cauze subiective, ci în 
mod obiectiv, adică din temeiuri care sunt valabile pentru 
orice fiinţă raţională ca atare. El se distinge de ceea ce este 
plăcut, adică de ceea ce are influenţă asupra voinţei doar prin 
intermediul senzaţiei, doar din cauze subiective, care sunt 
valabile numai pentru simţul unuia sau al altuia şi nu ca prin¬ 
cipiu al raţiunii, care e valabil pentru toţi 12 . 

15. (414) O voinţă perfect bună s-ar subordona deci şi 
ea legilor obiective (ale binelui), numai că în acest caz ea 
n-ar putea fi reprezentată ca fund constrânsă la acţiuni 

12 Dependenţa capacităţii de a dori de senzaţii se numeşte încli¬ 
naţie şi aceasta indică, prin urmare, întotdeauna o nevoie. Pe de altă 
parte, dependenţa unei voinţe, care poate fi determinată în mod con¬ 
tingent, de principii ale raţiunii se numeşte interes. Acesta se găseşte 
deci numai la o voinţă dependentă, care nu se conformează de la sine 
de fiecare dată raţiunii; în cazul voinţei divine nu putem gândi exis¬ 
tenţa vreunui interes. Dar chiar şi voinţa umană poate deveni intere¬ 
sată de ceva, fără ca prin aceasta să acţioneze din interes. Prima expresie 
semnifică interesul practic pentru acţiune, a doua interesul patholo- 
gic pentru obiectul acţiunii. Prima indică numai dependenţa voinţei 
de principiile raţiunii în sine, a doua dependenţa voinţei de principii 
ale raţiunii aflate în sprijinul înclinaţiei, deoarece în acest caz raţi¬ 
unea oferă numai regula practică în virtutea căreia se dă o mână de 
ajutor nevoilor înclinaţiei. In primul caz mă interesează acţiunea, în 
al doilea obiectul ( Gegenstand) acţiunii (în măsura în care el îmi 
place). Am văzut în prima secţiune că, în ce priveşte acţiunea din 
datorie, nu trebuie să luăm în considerare interesul pentru obiect, 
ci doar interesul pentru acţiunea însăşi şi pentru principiul ei din raţi¬ 
une (legea). 

conforme ( gesetzmdfligen ) legii, deoarece, prin constituţia 
sa subiectivă, ea s-ar putea determina de la sine numai prin 
reprezentarea binelui. De aceea imperativele nu sunt valabile 
pentru voinţa divină şi, în genere, pentru o voinţă sfântă ; 
„trebuie" -le este aici la un loc nepotrivit, deoarece actul voli¬ 
tiv este deja de la sine în mod necesar în armonie ( einstim- 
mig) cu legea. Prin urmare, imperativele sunt doar formule 
care exprimă raportul legilor obiective ale actului volitiv în 
genere cu imperfecţiunea subiectivă a voinţei unei fiinţe ra¬ 
ţionale sau a alteia, de pildă a voinţei umane. 

['Clasificarea imperativelor\ 

16. Acum, toate imperativele poruncesc fie ipotetic, fie 
categoric. Primele prezintă necesitatea practică a unei ac¬ 
ţiuni posibile ca mijloc de a ajunge la un alt lucru pe care-1 
vrem (sau cel puţin e posibil să-l vrem). Imperativul cate¬ 
goric ar fi cel care reprezintă o acţiune ca fund obiectiv ne¬ 
cesară pentru ea însăşi, fără referire la vreun alt scop. 

17. Deoarece orice lege practică reprezintă o posibilă ac¬ 
ţiune ca fiind bună şi deci ca fund necesară pentru un su¬ 
biect ce poate fi determinat practic de către raţiune, toate 
imperativele sunt formule ale determinăm acelei acţiuni care 
e necesară conform principiului unei voinţe bune într-un 
fel sau altul. Or, dacă acţiunea ar fi bună doar ca mijlocpew- 
tru altceva, imperativul ar fi ipotetic, dacă ea este reprezen¬ 
tată ca fiind bună în sine, deci ca fiind necesară într-o voinţă 
care e conformă în sine raţiunii, ca principiu al acelei voinţe, 
atunci el este categoric. 

18. Imperativul spune deci care din acţiunile mele posi¬ 
bile ar fi bune şi reprezintă regula practică în relaţie cu o 
voinţă care nu săvârşeşte numaidecât o acţiune pentru că e 
bună, pe de-o parte fiindcă subiectul nu ştie întotdeauna 

că ea este bună, pe de alta deoarece, chiar dacă ar şti, maxi¬ 
mele lui ar putea fi totuşi în contradicţie cu principiile obiec¬ 
tive ale unei raţiuni practice. 

19. Imperativul ipotetic spune aşadar numai că acţiunea 
este bună pentru un ţel oarecar e., posibil sau real. In primul 
caz, el este un principiu practic problematic, (415) în al doilea, 
unul practic asertoric. Imperativul categoric, care declară 
acţiunea ca fund pentru sine obiectiv necesară, fără referire 
la vreun ţel anume, cu alte cuvinte chiar independent de 
vreun scop, trece drept un principiu practic apodictic. 

20. Ceea ce este posibil numai prin puterile unei fiinţe 
raţionale oarecare poate fi gândit şi ca ţel posibil al unei 
voinţe oarecare; prin urmare, principiile acţiunii, în măsura 
în care aceasta este reprezentată ca necesară pentru atingerea 
unui ţel posibil, realizabil prin ea, sunt în realitate infinit 
de multe. Toate ştiinţele au o parte practică, rezidând în sar¬ 
cini ( Aufgaben ), că un scop oarecare ar fi posibil pentru noi, 
şi în imperative, cum ar putea fi el atins. De aceea, acestea 
din urmă pot fi numite în genere imperative ale abilităţii. 
Aici nici nu se pune problema dacă scopul este raţional şi 
bun, ci doar ce trebuie să facem pentru a-1 atinge. Precep¬ 
tele după care se ghidează medicul pentru a-şi însănătoşi 
temeinic pacientul şi cele după care se ghidează un otrăvi¬ 
tor pentru a-1 omorî în mod sigur au aceeaşi valoare în mă¬ 
sura în care fiecare dintre ele serveşte la realizarea perfectă 
a ţelului lor. Deoarece, în fragedă tinereţe, noi nu ştim ce 
scopuri ar putea surveni în viaţa noastră, părinţii mai cu sea¬ 
mă sunt cei ce caută să-i înveţe pe copii cât mai multe lu¬ 
cruri şi se îngrijesc ca ei să dobândească abilitatea necesară 
în folosirea mijloacelor pentru atingerea a tot felul de sco¬ 
puri arbitrare, fiindcă părinţii nu pot stabili cu privire la 
vreunul dintre ele dacă acela ar putea deveni efectiv în vi¬ 
itor un ţel al odraslei lor, cu toate că este totuşi posibil ca 
aceasta să se întâmple cândva, iar grija aceasta este atât de 

mare încât ei neglijează de obicei să formeze şi să îndrepte 
judecata copiilor lor cu privire la valoarea lucrurilor pe care 
ei şi le-ar putea propune ca scopuri. 

21. Există totuşi un scop pe care îl putem presupune ca 
fiind real la toate fiinţele raţionale (în măsura în care im¬ 
perativele li se aplică, anume ca fiinţe dependente), şi deci 
un ţel pe care nu numai că îl pot avea, ci pe care putem cu 
siguranţă presupune că îl au toate, datorită unei necesităţi 
naturale, iar acest ţel este fericirea. Imperativul ipotetic care 
reprezintă necesitatea practică a acţiunii ca mijloc pentru 
promovarea fericim este asertoric. Nu trebuie să-l prezen¬ 
tăm ca fiind necesar doar în vederea unui ţel incert, posibil 
numai, ci a unui ţel pe care îl putem presupune în mod 
sigur ş\ a priorii n cazul fiecărui om, deoarece ţine de esenţa 
lui. (416) Acum, putem numi abilitatea în alegerea mijloa¬ 
celor pentru realizarea celei mai mari bunăstări proprii 
prudenţă 13 în sensul cel mai îngust. Deci imperativul care 
se referă la alegerea mijloacelor pentru fericirea proprie, adi¬ 
că preceptul prudenţei, este tot ipotetic, acţiunea nu este po¬ 
runcită în mod absolut, ci numai ca mijloc pentru un alt ţel. 

22. In sfârşit, există un imperativ care, fără a pune drept 
condiţie vreun alt ţel care ar trebui realizat printr-o anume 
conduită, porunceşte în mod nemijlocit acea conduită. Acest 
imperativ este categoric. El nu se referă la materia acţiunii 
şi la ce trebuie să rezulte din ea, ci la forma şi principiul din 
care acţiunea însăşi rezultă, iar ceea ce, în esenţă, este bun 


13 Cuvântul „prudenţă" ( Klugbeit ) este luat în două sensuri: pe de o 
parte el poate purta numele de prudenţă cu privire la lume ( Weltklugheit), 
pe de alta cel de prudenţă privată ( Privatklugbeit ). Prima este abi¬ 
litatea unui om de a avea influenţă asupra altora pentru a-i folosi în 
vederea ţelurilor sale. A doua este priceperea de a uni toate aceste 
ţeluri în vederea propriului avantaj durabil. Cea din urmă este de fapt 
cea la care se reduce însăşi valoarea primeia, iar despre cel ce este pru¬ 
dent în primul sens, dar nu în al doilea, am putea spune mai bine că 
e isteţ şi viclean, deşi totuşi, pe ansamblu, imprudent. 

în ea constă în intenţie ( in der Gesinnung), oricare ar fi 
rezultatul. Acest imperativ ar putea fi numit imperativul 

moralităţii. 

» 

23. Actul volitiv care are loc după aceste trei feluri de 
principii se distinge clar şi prin inegalitatea ( Ungleichheit ) 
constrângem voinţei. Acum, pentru a face şi vizibilă această 
inegalitate, cred că procedeul cel mai potrivit ar fi să le nu¬ 
mim, în ordinea lor, astfel: ele sunt fie reguli ale abilităţii, 
fie sfaturi ale prudenţei, ţie porunci (legi) ale moralităţii. Căci 
numai legea aduce cu sine conceptul unei necesităţi necon¬ 
diţionate realmente obiective şi, deci, universal valabile, iar 
poruncile sunt legi care trebuie ascultate, adică urmate chiar 
împotriva înclinaţiei. Sfatul conţine ce-i drept necesitate, 
care însă poate fi valabilă doar în condiţii subiective şi în¬ 
tâmplătoare, dacă cutare sau cutare om socoteşte cutare sau 
cutare lucru ca o contribuţie la fericirea lui; dimpotrivă, im¬ 
perativul categoric nu este limitat de mei o condiţie şi, cum 
el este în mod absolut necesar, deşi în mod practic, poate 
fi numit propriu-zis o poruncă. Am putea să numim im¬ 
perativele de primul tip şi tehnice (ţinând de artă), pe cele 
de al doilea tip pragmatice^ (ţinând de bunăstare) şi pe ul¬ 
timele morale (ţinând de conduita liberă (417) în genere, 
adică de moravuri). 

\Cum sunt posibile toate aceste imperative ?] 

24. Acum apare întrebarea: cum sunt posibile toate aces¬ 
te imperative ? Această întrebare nu caută să afle cum ar 

14 Mi se pare că astfel adevăratul înţeles al cuvântului pragmatic ar 
putea fi definit în cel mai precis mod. Căci sunt numite pragmatice 
sancţiunile care nu decurg propriu-zis, ca legi necesare, din dreptul 
statelor, ci din grija pentru bunăstarea generală. O carte de istorie 
este redactată pragmatic dacă ea îi învaţă pe oameni prudenţa, adică 
învaţă lumea cum să-şi urmărească avantajul mai bine, sau cel puţin 
la fel de bine, ca înaintaşii. 



60 


KANT 


putea f 1 gândită înfăptuirea acţiunii pe care o porunceşte im¬ 
perativul, ci doar cum ar putea fi gândită constrângerea voin¬ 
ţei pe care imperativul o exprimă în sarcina trasată, 
întrebarea cum este posibil un imperativ al abilităţii nu ne¬ 
cesită nici o discuţie specială. Cine vrea scopul, vrea (în mă¬ 
sura în care raţiunea are o influenţă hotărâtoare asupra 
acţiunilor sale) şi mijlocul — aflat în puterea lui — care e 
indispensabil pentru a-1 atinge. Această propoziţie ( Satz) 
este, în ceea ce priveşte actul volitiv, analitică; căci în actul 
de a vrea un obiect ( Objekt ) ca efect al meu este deja gân¬ 
dită cauzalitatea mea drept cauză activă, adică folosirea mij¬ 
loacelor, iar imperativul scoate conceptul acţiunilor necesare 
pentru acest scop chiar din conceptul unui act de a vrea (dem 
B e griff eines Wollens ) acest scop (spre a determina mijloa¬ 
cele însele pentru un ţel propus este nevoie desigur de pro¬ 
poziţii sintetice, care însă nu se referă la temeiul realizăm 
actului voinţei (Adus des Wdlens), ci la cel al realizăm obiec¬ 
tului {Objekt)). Că pentru a împărţi o linie în două părţi 
egale după un principiu sigur trebuie să duc de la capetele 
ei două arcuri care se întretaie, aceasta ne învaţă matema¬ 
tica — desigur numai prin propoziţii sintetice; dar dacă ştiu 
că numai printr-o asemenea acţiune se poate obţine efec¬ 
tul scontat, atunci este o propoziţie analitică aceea că dacă 
vreau obţinerea deplină a efectului, atunci vreau şi acţiu¬ 
nea cerută de el; căci este unul şi acelaşi lucru a reprezen¬ 
ta ceva ca efect pe care pot să-l realizez într-un anume fel, 
şi a mă reprezenta pe mine ca acţionând în acelaşi fel în ve¬ 
derea obţinerii lui. 

25. Imperativele prudenţei ar fi în totul identice cu cele 
ale abilităţii, şi ar fi tot analitice, dacă ar fi atât de uşor să 
dăm un concept precis al fericirii. Căci atât în acest caz, cât 
şi în celălalt, s-ar spune: cine vrea scopul, vrea (în mod ne¬ 
cesar conform raţiunii) şi singurele mijloace care-i stau în 
putere spre a-1 atinge. Din păcate, conceptul (418) de feri¬ 
cire este un concept atât de imprecis încât, deşi orice om 

doreşte să atingă fericirea, niciodată nu poate spune precis 
şi fără a se contrazice ce doreşte şi ce vrea de fapt. Cauza 
acestei situaţii stă în aceea că toate elementele ce aparţin con¬ 
ceptului de fericire sunt fără excepţie empirice, adică tre¬ 
buie împrumutate din experienţă şi că, totuşi, pentru ideea 
de fericire este nevoie de un tot absolut, de un maximum 
al bunăstării în situaţia mea prezentă şi în oricare situaţie 
viitoare. Or, pentru cea mai pătrunzătoare şi totodată cea 
mai capabilă fiinţă, finită totuşi, este imposibil să-şi facă un 
concept precis despre ceea ce ea vrea de fapt aici. Dacă vrea 
bogăţie, câte griji, câtă invidie şi câte capcane nu-i vor da 
bătaie de cap! Dacă vrea multe cunoştinţe şi capacitate de 
pătrundere, ea ar putea dobândi eventual o privire încă şi 
mai ageră, care î-ar arăta însă, într-un mod cu atât mai în¬ 
grozitor, relele care astăzi 1 se mai ascund şi care nu pot fi 
totuşi evitate, sau î-ar împovăra dorinţele, care îi dau deja 
destul de lucru, cu şi mai multe nevoi. Dacă vrea viaţă lungă, 
cine îi garantează că ea nu va fi o lungă mizerie ? Dacă vrea 
măcar sănătate, de câte ori slăbiciunile trupului nu au ferit-o 
de desfrâul în care o sănătate perfectă ar fi lăsat-o să cadă 
ş.a.m.d. Pe scurt, ea nu este capabilă să determine cu o de¬ 
plină certitudine, după un principiu de bază oarecare, ceea 
ce ar face-o cu adevărat fericită, deoarece pentru aceasta ar 
avea nevoie de omniscienţă. Deci nu putem acţiona după 
anumite principii pentru a fi fericiţi, ci numai după sfaturi 
empirice, de pildă unele referitoare la dietă, la economii, la 
politeţe, la reţinere ş.a.m.d., despre care experienţa ne în¬ 
vaţă că favorizează, de obicei, cel mai mult bunăstarea. De 
aici rezultă că, la drept vorbind, imperativele prudenţei nu 
poruncesc nimic, adică ele nu pot prezenta acţiunile în mod 
obiectiv ca fund practic necesare , că ele trebuie să fie con¬ 
siderate mai degrabă ca sfaturi ( consilia ) decât ca porunci 
( praecepta ) ale raţiunii, că sarcina de a determina în mod 
sigur şi universal ce acţiune va favoriza fericirea unei fiin¬ 
ţe raţionale este complet nerezolvabilă şi că, prin urmare, 



62 


KANT 


nu poate exista nici un imperativ referitor la ea, adică nici 
un imperativ care ar porunci în sensul strict să întreprinzi 
ceea cete face fericit, deoarece fericirea nu este un ideal al 
raţiunii, ci al imaginaţiei, care se bazează doar pe temeiuri 
empirice, de la care aşteptăm în zadar să determine o acţiu¬ 
ne prin care să se realizeze totalitatea (419) unei serii de con¬ 
secinţe, de fapt infinită. Acest imperativ al prudenţei ar fi 
totuşi o propoziţie practică analitică dacă am presupune că 
mijloacele pentru realizarea fericim ar putea fi stabilite cu 
certitudine; căci el se deosebeşte de imperativul abilităţii nu¬ 
mai prin aceea că, la cel din urmă, scopul este doar posibil, 
pe când la cel dintâi el este dat; deoarece însă amândouă 
poruncesc doar mijloacele pentru ceea ce se presupune că 
vrem ca scop, imperativul care porunceşte actul de a voi 
( Wollen ) mijloacele celui ce voieşte scopul este în ambele 
cazuri analitic. Prin urmare, nu există nici o dificultate cu 
privire la posibilitatea unui asemenea imperativ. 

26. In schimb, întrebarea cum este posibil imperativul 
moralităţii este fără îndoială singura care are nevoie de o 
rezolvare, deoarece el nu este deloc ipotetic şi deci necesi¬ 
tatea sa, reprezentată ca obiectivă, nu se poate sprijini pe 
nici o presupoziţie, ca în cazul imperativelor ipotetice. Nu¬ 
mai că aici nu trebuie să ne scape din vedere faptul că nu 
putem stabili prin nici un exemplu, prin urmare empiric, 
dacă există undeva un astfel de imperativ, iar lucrul care tre¬ 
buie să ne îngrijoreze este că toate imperativele care par a 
fi categorice ar putea fi totuşi imperative ipotetice deghi¬ 
zate. De pildă, atunci când se spune: nu trebuie să faci nici 
o promisiune înşelătoare, şi se presupune că necesitatea aces¬ 
tei abţineri nu este numai un sfat pentru evitarea vreunui 
alt rău — caz în care s-ar spune ceva de genul: nu trebuie 
să faci o promisiune mincinoasă pentru a nu pierde încre¬ 
derea oamenilor în tine atunci când se va descoperi că ai 
minţit — ci că o acţiune de acest fel trebuie considerată ca 
rea în sine şi deci că imperativul interdicţiei ar fi, prin ur- 

mare, categoric, nu putem totuşi dovedi cu certitudine, prin 
nici un exemplu, că voinţa ar fi determinată aici doar de lege, 
lără alte mobiluri, deşi lucrurile par să stea astfel; căci este 
întotdeauna posibil ca, pe ascuns, frica de ruşine, poate şi 
teama nelămurită faţă de alte pericole, să fi avut o influenţă 
asupra voinţei. Cine poate oare demonstra pe baza expe¬ 
rienţei inexistenţa unei cauze când tot ceea ce ne învaţă ex¬ 
perienţa este că noi nu percepem acea cauză ? Intr-un 
asemenea caz, aşa-numitul imperativ moral care, ca atare, 
apare drept categoric şi necondiţionat, n-ar fi în realitate 
decât un precept pragmatic ce ne atrage atenţia asupra a ceea 
ce e în avantajul nostru şi ne învaţă doar să ţinem cont de 
acest lucru. 

27. Vom avea deci de cercetat posibilitatea unui impe¬ 
rativ categoric într-un mod cu totul a priori , deoarece aici 
nu avem avantajul (420) ca realitatea lui să fie dată în ex¬ 
perienţă aşa încât cercetarea posibilităţii lui să fie necesară 
nu pentru stabilirea sa, ci doar pentru explicarea sa. Deo¬ 
camdată măcar de atâta lucru trebuie să ne dăm seama: că 
imperativul categoric e singurul care sună ca o lege practi¬ 
că ; toate celelalte pot f î numite într-adevăr principii ale voin¬ 
ţei, dar nu legi, căci tot ceea ce este necesar să fie făcut doar 
în vederea atingem unui ţel oarecare poate fi considerat în 
sine contingent, şi ne putem debarasa oricând de un pre¬ 
cept dacă renunţăm la ţel; dimpotrivă, porunca necondi¬ 
ţionată nu lasă nici o libertate voinţei de a opta pentru 
contrariu; aşa încât numai aceasta poartă cu sine acea nece¬ 
sitate pe care o cerem legii. 

28. In al doilea rând, în cazul acestui imperativ categoric 
sau lege a moralităţii, cauza dificultăţii (de a înţelege posi¬ 
bilitatea acestuia) este de asemenea foarte serioasă. El este 
o propoziţie practică sintetică a priori 15 , iar întrucât înţe- 

15 Eu leg în mod a priori şi deci necesar fapta de voinţă, fără a 
presupune drept condiţie vreo înclinaţie, (deşi numai în mod obiec- 

legerea posibilităţii propoziţiilor de acest gen ridică atâtea 
probleme în cunoaşterea teoretică, putem deduce uşor că 
înţelegerea posibilităţii lor în cunoaşterea practică nu va fi 
cu nimic mai uşoară. 

[.Formula legii universale\ 

29. în această chestiune, vom cerceta mai întâi dacă nu 
cumva doar conceptul unui imperativ categoric ne dă şi for¬ 
mula acestuia, formulă care conţine singura propoziţie care 
poate fi un imperativ categoric; căci a lămuri cum este po¬ 
sibilă o asemenea poruncă absolută, chiar dacă ştim cum 
sună ea, va pretinde încă un efort special şi greu, pe care îl 
lăsăm însă pentru ultima secţiune. 

30. Când gândesc un imperativ ipotetici n genere, nu ştiu 
dinainte ce va conţine, până când nu-mi este dată condiţia. 
Dar când gândesc un imperativ categoric, ştiu de îndată ce 
conţine el. Căci, din moment ce imperativul nu conţine, în 
afară de lege, decât necesitatea ca maxima 16 (421) să fie con¬ 
formă cu această lege, legea neconţinând însă nici o condi¬ 
ţie de care să fie limitată, nu mai rămâne altceva decât 
universalitatea unei legi în genere cu care să se conformeze 
maxima acţiunii şi doar această conformitate e ceea ce im¬ 
perativul prezintă propriu-zis ca fund necesară. 


tiv, adică sub ideea unei raţiuni care ar avea control complet asupra 
tuturor motivaţiilor subiective). Aceasta este, deci, o propoziţie prac¬ 
tică ce nu derivă analitic actul volitiv al unei acţiuni dintr-un alt act 
volitiv deja presupus (căci noi nu avem o voinţă atât de perfectă), ci 
îl leagă nemijlocit de conceptul voinţei unei fiinţe raţionale, ca pe ceva 
care nu este conţinut în el. 

16 Maxima este principiul subiectiv al acţiunii şi trebuie să fie dis¬ 
tins de principiul obiectiv, anume de legea practică. Primul conţine 
regula practică pe care o determină raţiunea conform condiţiilor 
subiectului (adesea conform ignoranţei sale sau chiar înclinaţiilor lui), 
şi este deci principiul de bază după care acţionează subiectul; legea 
însă este principiul obiectiv valabil pentru orice fiinţă raţională şi prin¬ 
cipiul de bază după care el trebuie să acţioneze, adică un imperativ. 

31. Există, prin urmare, un unic imperativ categoric şi 
anume chiar acesta: acţionează doar după acea maximă prin 
care poţi voi totodată ca ea să devină o lege universală. 


[Canonul judecării morale ] 

32. Acum, dacă din acest unic imperativ pot fi derivate, 
ca din principiul lor, toate imperativele datoriei, atunci chiar 
dacă lăsăm nelămurită problema dacă ceea ce numim da¬ 
torie nu este cumva pur şi simplu un concept gol, totuşi vom 
putea cel puţin arăta ce gândim prin el şi ce vrea să spună 
acest concept. 


[Prima regulă de judecare: 

Formula legii naturii ] 

33. Deoarece universalitatea legii după care se produc 
efecte constituie ceea ce se numeşte propriu-zis natură \ n 
înţelesul cel mai general (după formă) — adică existenţa lu¬ 
crurilor ( Dinge ) în măsura în care ea este determinată după 
legi universale — imperativul universal al datoriei ar putea 
suna şi astfel: acţionează ca şi cum maxima acţiunii tale ar 
trebui să devină prin voinţa ta o lege universală a naturii. 


[. Ilustrări] 

34. Vom enumera acum câteva datorii urmând clasifi¬ 
carea obişnuită a acestora în datorii faţă de noi înşine şi faţă 
de alţi oameni, în datorii perfecte şi imperfecte 17 . 

17 Trebuie să observăm aici că eu las în întregime clasificarea da¬ 
toriilor pentru o viitoare metafizică a moravurilor şi că aceea adop¬ 
tată aici rămâne doar una aproximativă (utilă pentru a-mi ordona 
exemplele). In rest, înţeleg aici prin datorie perfectă pe aceea care nu 
admite nici o excepţie în avantajul înclinaţiei şi, prin urmare, avem 

35. 1) Un om care e dezgustat de viaţă din pricina unui 
şir de necazuri ce au sporit până la deznădejde se află încă 
într-atât de mult în posesia raţiunii sale (422) încât se poate 
întreba dacă nu cumva este împotriva datoriei faţă de sine 
să-şi ia viaţa. In acest caz, el încearcă să vadă dacă maxima 
acţiunii sale ar putea deveni cumva o lege universală a na¬ 
turii. Dar iată maxima lui: din iubire de sine adopt princi¬ 
piul de a-mi scurta viaţa dacă, prelungind-o, ea mai mult 
ameninţă cu necazuri decât promite satisfacţii. Singura în¬ 
trebare care se mai pune este dacă acest principiu al iubim 
de sine ar putea deveni o lege universală a naturii. Dar ob¬ 
servăm numaidecât că o natură a cărei lege ar fi să distru¬ 
gă viaţa însăşi prin mijlocirea aceleiaşi senzaţii a cărei menire 
este să promoveze viaţa s-ar contrazice pe sine însăşi şi deci 
nu ar subzista ca natură; deci ar fi imposibil ca acea maxi¬ 
mă să ajungă să fie o lege universală a naturii şi, în conse¬ 
cinţă, ea contrazice total principiul suprem al oricărei datorii. 

36. 2) Un altul, văzându-se la strâmtoare, se simte îm¬ 
pins să ia bani cu împrumut. El ştie bine că nu va putea îna¬ 
poia banii, dar totodată îşi dă seama că nu va fi împrumutat 
cu nimic dacă nu promite ferm că-i va înapoia la un anu¬ 
mit termen. El ar fi dispus să facă o asemenea promisiune, 
dar mai are încă atâta conştiinţă încât să se întrebe: oare nu 
este nepermis şi contrar datoriei să ieşi în acest fel din strâm¬ 
toare ? Presupunând că el se decide totuşi să procedeze aşa, 
atunci maxima acţiunii lui ar suna în felul următor: atunci 
când văd că duc lipsă de bani, voi împrumuta bani şi voi 
promite să-i înapoiez, chiar dacă ştiu că acest lucru nu se 
va întâmpla niciodată. Desigur, acest principiu al iubim de 

nu numai datorii perfecte externe, ci şi datorii perfecte interne şi, deşi 
aceasta e contrar folosirii cuvintelor adoptate în şcoli, eu nu inten¬ 
ţionez s-o apăr aici, deoarece din punctul de vedere al intenţiei mele 
îmi este egal dacă mi se concede acest lucru sau nu. 

sine sau al folosului propriu poate fi eventual compatibil 
cu întreaga mea bunăstare viitoare, numai că acum între¬ 
barea care se pune este dacă e drept. Eu transform deci pre¬ 
tenţia iubim de sine într-o lege universală şi reformulez 
întrebarea astfel: cum ar sta lucrurile dacă maxima mea ar 
deveni o lege universală ? Atunci îmi dau imediat seama că 
ca nu poate fi niciodată valabilă ca lege universală a naturii 
şi nu poate fi în armonie cu ea însăşi, ci că trebuie în mod 
necesar să se contrazică. Căci universalitatea unei legi con¬ 
form căreia oricine se crede la strâmtoare poate promite ce-i 
trece prin cap, plănuind totodată să nu respecte promisiu¬ 
nea, ar face imposibile chiar promisiunea şi scopul pe care 
şi l-ar putea propune prin ea deoarece nimeni nu ar mai 
crede ceea ce 1 se promite, ci ar râde de orice asemenea de¬ 
claraţii ca de nişte deşarte imposturi. 

37. 3) Un al treilea descoperă în sine un talent care, odată 
cultivat, l-ar putea face un om folositor (423) pentru tot fe¬ 
lul de ţeluri. Dar, văzându-se într-o situaţie comodă, el pre¬ 
feră să se lase în voia plăcerilor decât să se străduiască să-şi 
dezvolte şi să-şi îmbunătăţească fericitele predispoziţii na¬ 
turale. Totuşi, el se întreabă dacă maxima sa de a-şi negli¬ 
ja darurile naturale, în afară de a fi în acord cu predilecţia 
sa pentru distracţie, mai este în acord şi cu ceea ce numim 
datorie. Atunci el îşi dă seama că o natură ar putea într-a- 
devăr să subziste foarte bine având o asemenea lege univer¬ 
sală, chiar dacă omul (asemenea locuitorilor insulelor mării 
de sud) şi-ar lăsa talentul să ruginească şi s-ar gândi să-şi 
ducă viaţa numai în trândăvie, distracţie şi procreere, într-un 
cuvânt în plăceri; numai că lui îi este imposibil ca el să vrea 
ca aceasta să devină lege universală a naturii sau să fie să¬ 
dită în noi ca atare pnntr-un instinct natural. Căci, în ca¬ 
litate de fiinţă raţională, el vrea în mod necesar să-şi dezvolte 
toate capacităţile deoarece ele îi servesc şi îi sunt date pen¬ 
tru tot felul de ţeluri posibile. 

38. 4) Iar un al patrulea, căruia îi merge bine în timp ce 
■vede că alţii (pe care l-ar putea foarte bine ajuta) au de lup¬ 
tat cu mari greutăţi, gândeşte: ce-mi pasă mie ? Să aibă fie¬ 
care fericirea pe care î-o hărăzeşte cerul sau pe care şi-o 
poate face el însuşi; nu-i voi lua nimic, ba nici măcar nu-1 
voi invidia; numai că n-am chef să contribui cu nimic la bu¬ 
năstarea lui sau să-l sprijin în caz că se află la strâmtoare! 
Acum, dacă un asemenea mod de gândire ar deveni o lege 
universală a naturii, specia umană ar putea ce-i drept să sub¬ 
ziste foarte bine şi, fără îndoială, chiar mai bine decât atunci 
când fiecare pălăvrăgeşte despre simpatie şi bunăvoinţă şi 
chiar se străduieşte ocazional să le practice, dar, pe de altă 
parte, înşală de câte ori are posibilitatea şi trădează drep¬ 
tul oamenilor sau îl prejudiciază în alt mod. Dar deşi este 
posibil ca o lege universală a naturii să subziste foarte bine 
după această maximă, este totuşi imposibil să voim ca un 
asemenea principiu să fie valabil pretutindeni ca lege a na¬ 
turii. Căci o voinţă care ar decide un asemenea lucru s-ar 
contrazice pe sine însăşi, deoarece ar putea apărea situaţii 
în care acest om să aibă nevoie de iubirea şi compasiunea 
altora şi în care el, printr-o asemenea lege a naturii născu¬ 
tă din propria sa voinţă, s-ar priva pe sine însuşi de orice 
speranţă cu privire la sprijinul dorit. 

39. Acestea sunt doar câteva dintre numeroasele dato¬ 
ra reale, sau cel puţin considerate de noi ca fund astfel, a 
căror derivare din principiul unic expus anterior apare cu 
claritate. Trebuie (424) să. putem voi ca o maximă a acţiu¬ 
nii noastre să devină o lege universală: acesta este canonul 
judecăm morale ( moralischen Beurteilung) a acţiunii în ge¬ 
nere. Unele acţiuni sunt constituite astfel încât maxima lor 
nici nu poate fi gândită fără contradicţie ca lege universală 
a naturii, necum să mai putem voi ca ea să trebuiască să de¬ 
vină o asemenea lege. La altele, ce-i drept, nu întâlnim aceas¬ 
tă imposibilitate internă, dar este totuşi imposibil să vrem 

ca maxima lor să fie ridicată la universalitatea unei legi a na- 
i u i ii, deoarece o asemenea voinţă s-ar contrazice pe sine în¬ 
săşi. Vedem lesne că primele contrazic datoria strictă sau 
i estrânsă (riguroasă), iar celelalte doar datoria mai largă (me¬ 
ritorie) şi, astfel, prin aceste exemple, au fost prezentate 
complet— în ceea ce priveşte tipul obligaţiei (nu obiectul 
( Objekt ) acţiunii lor) — toate datoriile, în dependenţa lor 
laţă de principiul unic. 

40. Dacă suntem însă atenţi la ceea ce se petrece cu noi 
de fiecare dată când încălcăm o datorie, constatăm că nu 
vrem realmente ca maxima noastră să devină o lege univer¬ 
sală, căci aşa ceva ne este imposibil, ci tocmai contrara aces¬ 
tei maxime trebuie să rămână lege în mod universal, numai 
că ne luăm libertatea de a face excepţie de la ea pentru noi 
sau în avantajul înclinaţiei noastre (chiar dacă numai în acea 
împrejurare). Prin urmare, dacă am cântări totul din unul 
şi acelaşi punct de vedere, anume cel al raţiunii, am întâlni 
în propria noastră voinţă o contradicţie, anume aceea că un 
anumit principiu ar fi, din punct de vedere obiectiv, nece¬ 
sar ca lege universală şi, totuşi, din punct de vedere subiec¬ 
tiv el nu ar fi valabil în mod universal, ci ar îngădui unele 
excepţii. Dar odată ce privim acţiunea noastră mai întâi din 
punctul de vedere al unei voinţe total conforme cu raţiu¬ 
nea, iar apoi privim exact aceeaşi acţiune din punctul de ve¬ 
dere al unei voinţe afectate de o înclinaţie, aici nu există în 
realitate nici o contradicţie, ci mai degrabă o împotrivire a 
înclinaţiei faţă de preceptul raţiunii ( antagomsmus ), ceea ce 
face ca universalitatea principiului ( universalitas ) să fie trans¬ 
formată într-o simplă generalitate ( generalitas ), iar princi¬ 
piul raţional practic să se întâlnească cu maxima la jumătatea 
drumului. Chiar dacă acest lucru nu poate fi justificat de 
judecata noastră proprie, atunci când e imparţială, el demon¬ 
strează totuşi că noi recunoaştem realmente valabilitatea 
imperativului categoric şi că ne permitem (cu tot respectul 

pentru el) doar câteva excepţii, care ni se par neînsemnate 
şi impuse de împrejurări. 

41. (425) Cel puţin am demonstrat atât: că, dacă dato¬ 
ria este un concept care e să conţină semnificaţie şi o reală 
legislare pentru acţiunile noastre, ea nu poate fi exprimată 
decât prin imperative categorice şi în nici un caz prin im¬ 
perative ipotetice; de asemenea, am expus clar şi pentru uzul 
oricui — ceea ce e deja foarte mult — conţinutul imperati¬ 
vului categoric care ar trebui să cuprindă principiul oricărei 
datorii (dacă ar exista aşa ceva). Dar încă nu am ajuns atât 
de departe încât să demonstrăm în mod apriori că ar exista 
realmente un asemenea imperativ, că ar exista o lege prac¬ 
tică ce porunceşte prin sine în mod absolut şi independent 
de vreun mobil, şi că respectarea acestei legi ar fi datorie. 

42. Pentru a atinge acest ţel, este extrem de important 
să avem grijă ca nici prin gând să nu ne treacă să vrem să 
derivăm realitatea ( Realitat ) acestui principiu din caracte¬ 
rul particular al naturii umane. Căci datoria trebuie să fie 
o necesitate practic-necondiţionată a acţiunii şi ea trebuie 
deci să fie valabilă pentru toate fiinţele raţionale (singurele 
cărora li se poate aplica un imperativ) şi numai de aceea să 
fie lege şi pentru toate voinţele umane. Pe dealtăparte, ceea 
ce este derivat din predispoziţia naturală particulară a uma¬ 
nităţii — ceea ce este derivat din anumite sentimente şi pre¬ 
dilecţii şi chiar, dacă se poate, dintr-o anume tendinţă 
proprie raţiunii umane care nu ar fiîn mod necesar valabi¬ 
lă pentru voinţa oricărei fiinţe raţionale — poate da naştere 
ce-i drept unei maxime pentru noi, dar nu unei legi, poate 
da naştere unui principiu subiectiv pe baza căruia am putea 
acţiona dacă am avea predilecţia şi înclinaţia necesare, dar 
nu unuia obiectiv, după care am fi îndemnaţi să acţionăm 
chiar dacă toate predilecţiile, înclinaţiile şi tendinţele noas¬ 
tre naturale ar fi împotrivă, ba chiar caracterul sublim şi 
demnitatea internă a poruncii datoriei sunt cu atât mai ma- 

nifeste cu cât există mai puţine cauze subiective în favoarea 
acestei porunci şi mai multe împotriva ei, fără ca prin aceas¬ 
ta să fie slăbită câtuşi de puţin constrângerea impusă de lege 
sau să fie ştirbită cu ceva valabilitatea ei. 

43. Aici vedem filozofia pusă în fapt într-o poziţie di¬ 
ficilă, care ar trebui să fie fermă în ciuda faptului că nici în 
cer şi nici pe pământ nu există nimic de care să se agaţe sau 
pe care să se sprijine. Aici ea trebuie să-şi dovedească pu¬ 
ritatea ca stăpână a propriilor sale legi, nu ca vestitoare a 
unor legi pe care 1 le-ar şopti un simţ înnăscut sau cine ştie 
ce natură tutelară, legi care, în totalitatea lor, chiar dacă ar 
fi oricum mai bune decât nimic, nu ar putea oferi nicioda¬ 
tă principii de bază cum sunt cele pe care le dictează raţiu¬ 
nea şi care ar trebui (426) să-şi aibă sursa complet a priori 
şi să-şi tragă totodată de aici autoritatea lor poruncitoare, 
neaşteptând nimic de la înclinaţiile oamenilor, ci totul de 
la puterea supremă a legii şi a respectului datorat ei sau, în 
caz contrar, condamnându-1 pe om la dispreţ şi la dezgust 
de sine. 

44. Prin urmare, tot ceea ce este empiric nu numai că este 
cu totul impropriu ca adaos ornamental la principiul mo¬ 
ralităţii, ci este chiar extrem de dăunător purităţii moravu¬ 
rilor, în cazul cărora autentica valoare a unei voinţe absolut 
bune, aflată deasupra oricărui preţ, constă tocmai în faptul 
că principiul acţiunii este liber de orice influenţe ale unor 
temeiuri contingente pe care numai experienţa le poate fur¬ 
niza. împotriva acestei lejerităţi sau chiar mod meschin de 
a gândi, care îşi caută principiul printre motivele ( Bewe- 
grusachen) şi legile empirice, avertismentele nu sunt nici¬ 
odată prea multe şi prea dese, deoarece raţiunea umană, când 
este ostenită, se culcă bucuroasă pe această pernă şi, purta¬ 
tă de visul unor dulci iluzii (în care, în locul Iunonei, îmbră¬ 
ţişează un nor), substituie moralităţii un bastard încropit 
din membre de origini total diferite care seamănă cu orice 

vrem să vedem în el, numai cu virtutea nu, pentru cel ce l-a 
văzut o dată adevăratul chip 18 . 

45. Deci întrebarea este aceasta: este oare o lege nece¬ 
sară pentru toate fiinţele raţionale aceea de a-şi judeca ( beu- 
rteilen ) acţiunile de fiecare dată după asemenea maxime 
despre care ele însele să poată voi ca acestea să servească 
drept legi universale ? Dacă există o asemenea lege, atunci 
ea trebuie să fie deja legată (complet apriori ) de conceptul 
voinţei unei fiinţe raţionale în genere. Dar pentru a desco¬ 
peri această legătură, trebuie, oricât de mult ne-am împo¬ 
trivi, să facem un pas în afară, anume spre metafizică, deşi 
într-un domeniu al acesteia diferit de cel al filozofiei spe¬ 
culative, şi anume în metafizica moravurilor. (427) Intr-o 
filozofie practică — unde nu avem de stabilit temeiuri pen¬ 
tru ceea ce se întâmplă, ci legi pentru ceea ce trebuie să se 
întâmple, chiar dacă nu se întâmplă niciodată, adică legi 
practic-obiective — nu avem nevoie să cercetăm temeiurile 
pentru care ne place sau ne displace ceva, ori cum se deo¬ 
sebeşte plăcerea simplei senzaţii faţă de gust şi dacă acesta 
diferă de o satisfacţie generală deplină a raţiunii, sau pe ce 
se bazează sentimentul de plăcere şi neplăcere şi cum se nasc 
de aici dorinţe şi înclinaţii, iar din acestea, cu ajutorul ra¬ 
ţiunii, maxime; căci toate acestea aparţin unei doctrine em¬ 
pirice a sufletului care ar constitui cea de-a doua parte a 
doctrinei naturii, dacă o privim ca pe o filozofie a naturii, 
în măsura în care ea e întemeiată pe legi empirice. Aici însă 
este vorba de legi practic-obiective, deci de relaţia voinţei 
cu ea însăşi, în măsura în care se determină pe sine numai 
prin raţiune, caz în care tot ce se referă la ceva empiric cade 
de la sine, deoarece dacă raţiunea numai pentru sine deter- 


18 A vedea adevăratul chip al virtuţii nu este altceva decât a prezen¬ 
ta moralitatea despuiată de orice amestec al sensibilităţii şi de orice 
false podoabe ale recompensei sau iubirii de sine. Graţie unui minim 
efort al raţiunii — dacă aceasta nu a devenit complet incapabilă de 
orice abstracţiune — oricine îşi poate da seama cu uşurinţă cât de 
mult eclipsează atunci virtutea toate celelalte lucruri care par atrăgă¬ 
toare pentru înclinaţie. 

mină conduita (fapt a cărui posibilitate o vom cerceta chiar 
.icum), ea trebuie necesarmente să facă acest lucru în mod 
,t priori. 


[.Formula scopului în sine 
şi regula ei ae judecare ] 

46. Voinţa este gândită ca o capacitate de a se determi¬ 
na pe sine însăşi în vederea acţiunii conform reprezentării 
anumitor legi. Iar o asemenea capacitate poate fi întâlnită 
numai la fiinţele raţionale. Acum, ceea ce serveşte voinţei 
drept temei obiectiv al autodeterminării sale este scopul şi 
acesta, dacă este dat doar prin raţiune, trebuie să aibă aceeaşi 
valabilitate pentru toate fiinţele raţionale. Pe de altă parte, 
ceea ce conţine numai temeiul posibilităţii unei acţiuni al 
cărei efect este un scop, se numeşte mijloc. Temeiul subiec¬ 
tiv al dorinţei este mobilul ; temeiul obiectiv al actului vo¬ 
litiv este motivul ; de aici rezultă diferenţa dintre scopuri 
subiective, care se bazează pe mobiluri, şi scopuri obiecti¬ 
ve, care depind de motive valabile pentru orice fiinţă raţio¬ 
nală. Principiile practice sunt formale dacă ele fac abstracţie 
de (428) orice scop subiectiv; ele sunt însă materiale dacă 
se bazează pe acesta, deci pe anumite mobiluri. Scopurile 
pe care şi le propune după bunul plac o fiinţă raţională ca 
efecte ale acţiunilor sale (scopuri materiale) sunt toate doar 
relative; căci doar simpla lor relaţie cu constituţia specială 
a capacităţii de a dori a subiectului le conferă valoarea, re¬ 
laţie care nu poate furniza aşadar nici un fel de principii uni¬ 
versale pentru toate fiinţele raţionale şi de asemenea nici 
principii necesare valabile pentru orice act volitiv, adică legi 
practice. Deci toate aceste scopuri relative sunt doar temeiul 
imperativelor ipotetice. 

47. Dacă presupunem însă că ar exista ceva a cărui exis¬ 
tenţă în sine are o valoare absolută, ceva care ar putea fi, ca 
scop în sine, un temei al unor legi determinate, atunci în el 

şi numai în el s-ar găsi temeiul unui posibil imperativ ca¬ 
tegoric, adică al unei legi practice. 

48. Acum eu spun: omul, şi în genere orice fiinţă raţio¬ 
nală, există ca scop în sine, nu doar ca mijloc pentru a fi fo¬ 
losit de o voinţă sau alta după bunul său plac; el trebuie 
privit întotdeauna, în toate acţiunile sale, atât în cele ce-1 
privesc pe sine cât şi în cele ce privesc alte fiinţe raţionale, 
de fiecare dată totodată ca scop. Toate obiectele ( Ge- 
genstdnde) înclinaţiilor au numai o valoare condiţionată, căci 
dacă n-ar exista înclinaţiile, şi nevoile întemeiate pe aces¬ 
tea, obiectul lor nu ar avea nici o valoare. Dar înclinaţiile 
însele, ca surse ale nevoilor, au atât de puţin o valoare ab¬ 
solută, în măsură să le facă dorite pentru ele însele, încât 
năzuinţa universală a oricărei fiinţe raţionale ar trebui să fie 
mai curând aceea de a se elibera cu totul de ele. Deci valoa¬ 
rea oricăror obiecte (Gegenstande) pe care le putem dobândi 
prin acţiunea noastră este de fiecare dată condiţionată. In¬ 
tr-adevăr, fiinţele a căror existenţă nu depinde de voinţa 
noastră ci de natură, dacă sunt fiinţe lipsite de raţiune, au 
totuşi numai o valoare relativă, ca mijloace, şi sunt numi¬ 
te prin urmare obiecte (Sachen ); în schimb, fiinţele raţio¬ 
nale sunt numite persoane, deoarece prin natura lor ele se 
disting deja ca scopuri în sine, cu alte cuvinte ele sunt ceva 
ce nu poate fi folosit numai ca mijloc, deci care, ca atare, 
limitează orice capacitate de alegere ( Willkiir ) (şi constituie 
obiect ( Gegenstand ) al respectului). Aceste scopuri nu sunt 
aşadar numai subiective, a căror existenţă, ca efect al acţiu¬ 
nilor noastre, are o valoare pentru noi, ci sunt mai degra¬ 
bă scopuri obiective, adică lucruri ( Dinge ), a căror existenţă 
este în sine un scop şi anume unul în locul căruia nu pu¬ 
tem pune nici un alt scop căruia să-i servească numai ca mij¬ 
loc, deoarece fără ele n-am întâlni nimic care să aibă valoare 
absolută-, dacă însă orice valoare ar fi condiţionată, şi deci 
contingenţă, atunci nu s-ar putea găsi pentru raţiune abso¬ 
lut nici un principiu practic suprem. 

49. Atunci, dacă trebuie să existe un principiu practic su¬ 
prem şi, în raport cu voinţa umană, un imperativ catego¬ 
ric, el trebuie să fie unul care din reprezentarea a ceea ce 
este în mod necesar scop pentru fiecare deoarece este scop 
în sine, să facă un principiu obiectiv al voinţei, şi astfel să 
poată servi drept lege practică universală. Temeiul acestui 
principiu este: natura raţională există ca scop în sine. Aşa 
îşi reprezintă cu necesitate (429) omul propria sa existen¬ 
ţă; în această măsură, aşadar, el este un principiu subiectiv 
al acţiunilor umane. Dar tot aşa îşi reprezintă existenţa şi 
orice altă fiinţă raţională, în virtutea aceluiaşi temei raţio¬ 
nal care este valabil şi pentru mine 19 ; prin urmare, el este 
totodată un principiu obiectiv din care trebuie să poată fi 
derivate toate legile voinţei, ca dintr-un temei practic su¬ 
prem. Imperativul practic va fi aşadar următorul: Acţionează 
astfel încât să foloseşti umanitatea, atât din persoana ta cât 
şi din persoana oricui altcuiva, de fiecare dată totodată ca 
scop, niciodată numai ca mijloc. Să vedem dacă acest lucru 
se poate realiza. 


[. Ilustrări ] 

50. Pentru a rămâne la exemplele precedente: 

51. In primul caz, după conceptul de datorie necesară 
faţă de sine însuşi, acela pe care-1 încearcă gândul de a-şi 
lua singur viaţa se va întreba dacă acţiunea sa poate fi com¬ 
patibilă cu ideea umanităţii ca scop în sine. Dacă el se distru¬ 
ge pe sine pentru a scăpa de o situaţie dificilă, el se serveşte 
de o persoană numai ca mijloc pentru a face ca situaţia să 
rămână suportabilă până la sfârşitul vieţii. Omul însă nu este 
un obiect ( Sache ) şi, prin urmare, nu este ceva care poate 
fi folosit numai ca mijloc, ci trebuie să fie privit în toate 


19 Aici eu avansez această propoziţie ca postulat. Temeiurile ei 
vor fi găsite în ultima secţiune. 

acţiunile sale, de fiecare dată, ca scop în sine. Deci nu pot 
dispune de omul din persoana mea, să-l mutilez, să-l degra¬ 
dez sau să-l ucid. (Aici trebuie să las la o parte determina¬ 
rea mai exactă a acestui principiu de bază menită să conducă 
la evitarea oricărei neînţelegeri, cum ar fi, de pildă, în cazul 
amputării membrelor pentru a mă conserva, al punerii vieţii 
în pericol pentru a mi-o conserva etc.; această mai exactă 
determinare ţine de morala propriu-zisă.) 

52. In al doilea caz, în ceea ce priveşte datoria necesa¬ 
ră sau obligatorie faţă de alţii, cel care are de gând să facă 
acestora o promisiune mincinoasă îşi va da seama imediat 
că el vrea să se servească de o altă fiinţă umană numai ca 
mijloc în vederea unui scop pe care aceasta nu-1 împărtă¬ 
şeşte totodată ea însăşi. Căci acela pe care vreau să-l folo¬ 
sesc pentru ţelurile mele printr-o asemenea promisiune este 
imposibil să fie de acord (430) cu felul meu de a proceda 
faţă de el şi deci nu poate avea totodată în el însuşi scopul 
acestei acţiuni. Acest conflict cu principiul altor oameni 
apare mai evident atunci când dăm exemple de atentate la 
libertatea şi proprietatea altora. Căci în acest caz se vede 
clar că acela care încalcă drepturile oamenilor este dispus 
să se servească de persoana altora numai ca mijloc, fără a 
lua în considerare faptul că ele, ca fiinţe raţionale, trebuie 
să fie stimate de fiecare dată totodată ca scopuri, adică nu¬ 
mai ca fiinţe care trebuie de asemenea să poată avea în ele 
însele scopul aceleiaşi acţiuni 20 . 

20 Să nu se creadă că banalul quod tibi nori vis fieri etc. ar putea 
servi aici drept îndreptar sau principiu. Căci el este doar derivat din 
acel principiu, deşi cu diferite limitări; el nu poate fi o lege univer¬ 
sală, căci nu conţine nici temeiul datoriilor faţă de sine, nici pe ccl 
al datoriilor iubirii faţă de alţii (căci mulţi ar fi de acord ca alţii să 
nu le facă bine cu condiţia ca ei înşişi să fie scutiţi să facă bine altora) 
şi, în sfârşit, nici pe cel al datoriilor care ne leagă unii de alţii; căci 
criminalul ar argumenta pe acest temei împotriva judecătorului său 
care îl pedepseşte ş.a.m.d. 



ÎNTEMEIEREA METAFIZICII MORAVURILOR 


77 


53. In al treilea caz, cu privire la datoria contingenţă 
(meritorie) faţă de sine însuşi, nu este de ajuns ca acţiunea 
să nu contrazică umanitatea din persoana noastră ca scop 
în sine, ci ea trebuie de asemenea să fie în armonie cu ea. 
Acum, există în umanitate predispoziţii spre o superioară 
perfecţiune, care aparţin scopului pe care-1 are natura cu pri¬ 
vire la umanitatea din subiectul nostru; neglijarea acestora 
ar putea fi eventual compatibilă cu conservarea umanităţii 
ca scop în sine, dar nu cu promovarea acestui scop. 

54. In al patrulea caz, referitor la datoria meritorie faţă 
de alţii, scopul natural pe care îl au toţi oamenii este feri¬ 
cirea lor proprie. In acest caz, umanitatea ar subzista, ce-i 
drept, chiar dacă nimeni n-ar contribui la fericirea altora, 
dar nici n-ar priva-o de ceva în mod intenţionat; atâta doar 
că aceasta reprezintă numai un acord negativ, iar nu pozi¬ 
tiv, cu umanitatea ca scop în sine, atâta vreme cât fiecare om 
nu tinde de asemenea să promoveze, pe cât este în stare, şi 
scopurile altora. Căci scopurile unui subiect care e scop în 
sine trebuie să fie, pe cât posibil, şi scopurile mele, dacă acea 
reprezentare trebuie să aibă un efect deplin asupra mea. 


[.Principiul autonomiei voinţei ] 

55. Acest principiu al umanităţii şi al oricărei naturi ra¬ 
ţionale în genere ca scop în sine (aceasta fund condiţia (431) 
supremă ce limitează libertatea acţiunilor oricărui om) nu 
este împrumutat din experienţă; în primul rând datorită uni¬ 
versalităţii lui, dat fund că se aplică tuturor fiinţelor raţio¬ 
nale în genere, în legătură cu care nici o experienţă nu este 
suficientă pentru a determina ceva; în al doilea rând, pen¬ 
tru că în el umanitatea nu este reprezentată ca scop al oame¬ 
nilor (subiectiv), deci, altfel spus, ca un obiect (Gegenstand) 
pe care noi înşine m-1 propunem efectiv ca scop, ci ca scop 
obiectiv care, orice scopuri ne-am propune, trebuie să con¬ 
stituie, ca lege, condiţia supremă ce limitează toate scopurile 

subiective, aşa încât trebuie să se nască din raţiunea pură. 
Aceasta înseamnă că temeiul oricărei legislăn practice re¬ 
zidă din punct de vedere obiectiv în regula şi forma uni¬ 
versalităţii care o face aptă (după primul principiu) să fie 
o lege (fie şi numai o lege a naturii), dar din punct de ve¬ 
dere subiectiv el rezidă în scop, însă subiectul tuturor sco¬ 
purilor este orice fiinţă raţională ca scop în sine (după cel 
de-al doilea principiu); de aici rezultă acum cel de-al treilea 
principiu practic al voinţei, ca supremă condiţie a armoniei 
acesteia cu raţiunea practică universală, ideea voinţei ori¬ 
cărei fiinţe raţionale ca voinţă universal legislatoare. 

56. Conform acestui principiu vor fi respinse toate ma¬ 
ximele care nu sunt compatibile cu propria legislare uni¬ 
versală a voinţei. Aşadar, voinţa nu este doar supusă legii, 
ci e supusă astfel încât să trebuiască să fie privită şi ca auto- 
legislatoare, şi de-abia de aceea ca supusă legii (a cărei au¬ 
toare se poate considera pe sine). 

57. Din felul în care au fost reprezentate mai sus — anu¬ 
me în termeni de conformitate a acţiunilor cu legea univer¬ 
sală similară unei ordini a naturii, sau de universală prioritate 
ca scop a fiinţelor raţionale în sine — imperativele au exclus 
într-adevăr din autoritatea lor poruncitoare orice amestec 
al vreunui interes ca mobil, tocmai pentru că ele au fost re¬ 
prezentate ca fund categorice; dar ele au fost admise drept 
categorice numai pentru că a trebuit să le admitem astfel 
atunci când am vrut să explicăm conceptul de datorie. Dar 
că ar exista propoziţii practice care ar porunci categoric n-ar 
putea fi în sine demonstrat în genere şi cu atât mai puţin 
în această secţiune; numai un lucru s-a putut face: anume 
să indicăm în imperativul însuşi, prin vreo determinare pe 
care el o conţine, lepădarea de orice interes în actul dea vrea 
din datorie, ca semn distinctiv al diferenţei dintre impera¬ 
tivul categoric şi cel ipotetic (432), iar acest lucru se întâm¬ 
plă în a treia formulă de faţă a principiului, anume cea a 

ideii voinţei oricărei fiinţe raţionale ca voinţă universal-le - 
gislatoare. 

58. Căci dacă gândim o asemenea voinţă, este totuşi im¬ 
posibil ca ea însăşi, care e suprem legislatoare, să depindă, 
ca atare, de vreun interes, chiar dacă o voinţă care stă sub 
legi mai poate fi legată de ele prin intermediul unui interes; 
căci o voinţă astfel dependentă ar mai avea nevoie ea însăşi 
de încă o altă lege care să limiteze interesul iubim ei de sine 
la condiţia unei valabilităţi pe care o are o lege universală. 

59. Deci principiul oricărei voinţe umane ca voinţă uni¬ 
versal legislatoare prin toate maximele sale 21 , dacă ar fi alt¬ 
fel corect, ar fi ioane potrivit să fie imperativ categoric prin 
aceea că, tocmai datorită ideii de legislare universală, el nu 
se întemeiază pe nici un interes şi deci, dintre toate impe¬ 
rativele posibile, numai el poate fi necondiţionat ; sau, mai 
bine zis, convertind propoziţia, dacă există un imperativ ca¬ 
tegoric (adică o lege pentru orice voinţă a unei fiinţe raţio¬ 
nale), atunci el nu poate porunci decât ca totul să fie făcut 
din maxima voinţei proprii ca voinţă care s-ar putea avea 
totodată ca obiect ( Gegenstand ) pe sine însăşi ca universal 
legislatoare; căci numai atunci este principiul practic necon¬ 
diţionat, şi nu mai puţin imperativul de care ascultă voinţa, 
deoarece el nu poate avea ca temei nici un interes. 

60. Dacăprivim înapoi către toate eforturile ce s-au făcut 
vreodată pentru a descoperi principiul moralităţii, nu tre¬ 
buie să ne mirăm acum că toate au trebuit să dea greş. S-a 
considerat că omul este legat de legi prin datoria sa, dar nu 
î-a trecut nimănui prin minte că el este supus numai pro¬ 
priei sale legislări, care este totuşi universală, şi că el este 
obligat să acţioneze doar conform propriei sale voinţe care, 
în acord cu scopul naturii, este însă universal legislatoare. 
Căci dacă l-am gândi doar ca supus unei legi (oricare ar fi 

21 Pot fi scutit aici de a prezenta exemple pentru elucidarea ( Erldute- 
rung) acestui principiu, căci cele care au elucidat mai devreme impera¬ 
tivul categoric şi formula sa pot servi şi aici aceluiaşi scop. 

ea), (433) atunci această lege ar trebui să aducă cu ea un in¬ 
teres oarecare, ca atracţie sau coerciţie, deoarece ea nu s-a 
născut ca lege din propria sa voinţă, ci voinţa a fost con¬ 
strânsă de altceva să acţioneze într-un anume fel, spre a fi 
conformă legii. Prin această consecinţă cu totul necesară s-a 
pierdut însă irecuperabil toată munca de a găsi temeiul su¬ 
prem al datoriei. Căci nu am ajuns nicidecum la datorie, ci 
la necesitatea acţiunii dintr-un anume interes. Acum, acesta 
ar putea fi un interes propriu sau unul străin. Dar atunci 
imperativul trebuia să apară întotdeauna ca unul condiţio¬ 
nat şi nu putea fi deloc potrivit ca poruncă morală. Voi numi 
aşadar acest principiu de bază principiul autonomiei voin¬ 
ţei, în opoziţie cu oricare altul, pe care îl trec de aceea în 
contul heteronomiei. 


[A treia regulă de judecare: 

Formula imperiului scopurilor ] 

61. Conceptul oricărei fiinţe raţionale în genere, care prin 
toate maximele voinţei sale trebuie să se considere ca uni¬ 
versal legislatoare pentru a se judeca pe sine şi acţiunile sale 
din acest punct de vedere, ne conduce la un concept 
foarte fructuos, ataşat lui, anume acela al unui imperiu al 
scopurilor. 

62. înţeleg prin imperiu unirea sistematică a diferitelor 
fiinţe raţionale prin legi comune. Şi pentru că legile deter¬ 
mină scopurile după criteriul valabilităţii lor universale, 
atunci, dacă facem abstracţie de diferenţele personale din¬ 
tre fiinţele raţionale precum şi de orice conţinut al scopuri¬ 
lor lor private, vom putea gândi un ansamblu al tuturor 
scopurilor în conexiune sistematică (un ansamblu atât al fi¬ 
inţelor raţionale ca scopuri în sine, cât şi al scopurilor pro¬ 
prii pe care şi le poate propune fiecare), adică un imperiu 
al scopurilor, care e posibil după principiile de mai sus. 

63. Căci toate fiinţele raţionale stau sub legea conform 
căreia fiecare dintre ele nu trebuie să se trateze pe sine şi 
nu trebuie să-i trateze pe toţi ceilalţi niciodată numai ca mij¬ 
loc , ci de fiecare dată totodată ca scop în sine. De aici se naşte 
însă o unire sistematică a fiinţelor raţionale prin legi obiec¬ 
tive comune, adică un imperiu care se poate numi imperiu 
al scopurilor (şi care este, desigur, doar un ideal), deoarece 
aceste legi au ca finalitate tocmai relaţia reciprocă a aces¬ 
tor fiinţe ca scopuri şi ca mijloace. 

64. O fiinţă raţională aparţine imperiului scopurilor ca 
membru dacă, ea fiind în el universal legislatoare, este to¬ 
tuşi supusă chiar acestor legi. Ea aparţine ca suveran atunci 
când, legislatoare fund, nu este supusă voinţei nici unei alte 
fiinţe. 

65. Fiinţa raţională trebuie să se considere de fiecare dată 
ca legislatoare (434) într-un imperiu al scopurilor care e po¬ 
sibil prin libertatea voinţei, fie ca membră, fie ca suverană. 
Ea nu poate totuşi deţine poziţia din urmă numai prin ma¬ 
xima voinţei ei, ci o poate pretinde doar dacă este o fiinţă 
total independentă a cărei capacitate conformă voinţei nu 
are lipsuri şi limitări. 

66. Moralitatea constă aşadar în raportul oricărei acţiuni 
cu legislarea care singură face posibil un imperiu al scopu¬ 
rilor. Această legislare trebuie să fie întâlnită în fiecare fiin¬ 
ţă raţională şi să se poată naşte din voinţa ei, al cărei principiu 
este deci: să nu faci nici o acţiune după altă maximă decât 
după una de aşa fel încât a fi o lege universală e ceva com¬ 
patibil cu ea şi deci doar astfel încât voinţa să se poată con¬ 
sidera pe sine totodată ca universal legislatoare prin maxima 
ei. Or, dacă maximele nu sunt deja prin natura lor în mod 
necesar în acord cu acest principiu obiectiv al fiinţelor ra¬ 
ţionale ca universal legislatoare, necesitatea acţiunii după 
acel principiu se numeşte constrângere practică, adică dato¬ 
rie. Intr-un imperiu al scopurilor datoria nu-i revine suvera¬ 
nului, ci fiecărui membru, şi anume tuturor în egală măsură. 

67. Necesitatea practică de a acţiona după acest princi¬ 
piu, adică datoria, nu se bazează deloc pe sentimente, im¬ 
pulsuri şi înclinaţii, ci numai pe relaţia reciprocă dintre 
fiinţele raţionale, relaţie în care voinţa unei fiinţe raţionale 
trebuie considerată întotdeauna ca fund totodată legislatoare, 
deoarece altminteri ea nu ar putea fi gândită ca scop în sine. 
Prin urmare, raţiunea raportează fiecare maximă a voinţei 
ca universal legislatoare la orice altă voinţă şi de asemenea 
la orice acţiune săvârşită în raport cu sine, şi face aceasta 
nu datorită vreunui alt motiv practic sau vreunui avantaj 
viitor, ci în virtutea ideii demnităţii unei fiinţe raţionale care 
nu ascultă de nici o altă lege în afara aceleia pe care şi-o dă, 
totodată, sieşi. 

68. In imperiul scopurilor totul are ori un preţ , ori o 
demnitate. Ceea ce are un preţ poate fi înlocuit şi cu alt¬ 
ceva, ca echivalentul său; în schimb, ceea ce este mai pre¬ 
sus de orice preţ, deci nu admite nici un echivalent, are o 
demnitate. 

69. Ceea ce se raportează la înclinaţiile şi nevoile umane 
generale are un preţ de piaţă', ceea ce, chiar fără a presupu¬ 
ne vreo nevoie, este conform unui anumit gust, adică unei 
delectări produse de jocul pur gratuit al forţelor noastre su¬ 
fleteşti, (435) are un preţ afectiv ; ceea ce constituie însă sin¬ 
gura condiţie sub care ceva poate fi scop în sine nu are numai 
o valoare relativă, adică un preţ, ci are o valoare internă, adi¬ 
că o demnitate. 

70. Acum, moralitatea este singura condiţie sub care o 
fiinţă raţională poate fi scop în sine, deoarece numai prin 
ea este posibil să fu membru legislator în imperiul scopu¬ 
rilor. Deci moralitatea— şi umanitatea în măsura în care e 
capabilă de moralitate — sunt singurele lucruri care au dem¬ 
nitate. Iscusinţa şi hărnicia în muncă au un preţ de piaţă; 
isteţimea, imaginaţia vie şi buna dispoziţie au un preţ afec¬ 
tiv; în schimb, loialitatea în promisiuni şi bunăvoinţa din 
principii de bază (nu din instinct) au o valoare internă. Nici 

natura, nici arta nu conţin nimic pe care, dacă acestea ar lipsi, 
să-l poată pune în locul lor; căci valoarea lor nu constă în 
efectele care rezultă din ele, în avantajul şi foloasele pe care 
le oferă, ci în intenţii ( Gesinnungen ), adică în maximele 
voinţei care sunt gata să se manifeste astfel prin acţiuni, chiar 
dacă succesul nu le-ar favoriza. Aceste acţiuni nici nu au 
nevoie de recomandare din partea vreunei dispoziţii ( Dis- 
position) subiective sau vreunui gust subiectiv spre a fi pri¬ 
vite cu nemijlocită aprobare şi deplină satisfacţie, nici de vreo 
predilecţie nemijlocită pentru ele sau de vreun sentiment 
în favoarea lor; ele prezintă voinţa care le săvârşeşte ca pe 
un obiect ( Gegenstand ) al unui respect nemijlocit şi nu este 
nevoie decât de raţiune pentru a le impune voinţei şi a nu 
le obţine de la ea prin linguşire, ceea ce ar fi de altfel o con¬ 
tradicţie în cazul datoriilor. Prin urmare, această estimare 
ne face să recunoaştem valoarea unui asemenea mod de gân¬ 
dire ca demnitate şi îl pune la o distanţă infinită deasupra 
oricărui preţ, cu care el nu poate fi pus deloc în balanţă sau 
comparat fără a atenta într-un fel la sfinţenia sa. 

71. Dar ce îndreptăţeşte oare intenţia moralmente bună, 
sau virtutea, să emită asemenea înalte pretenţii ? Nimic alt¬ 
ceva decât participarea pe care ea o procură fiinţei raţionale 
la legislarea universală pun care o face aptă de a fi mem¬ 
bră într-un posibil imperiu al scopurilor, statut căruia ea îi 
era deja destinată prin propria sa natură ca scop în sine şi, 
tocmai de aceea, ca legislatoare în imperiul scopurilor, li¬ 
beră faţă de toate legile naturii, ascultând doar de acele legi 
pe care şi le dă singură şi conform cărora maximele sale pot 
aparţine unei legislăn universale (căreia 1 se supune toto¬ 
dată ea însăşi). Căci nimic nu are valoare (436) decât cea 
pe care î-o determină legea. Dar legislarea însăşi, care de¬ 
termină orice valoare, trebuie tocmai de aceea să aibă o dem¬ 
nitate, adică o valoare necondiţionată, incomparabilă, 
pentru care numai cuvântul respect exprimă cum se cuvi¬ 
ne stima pe care o fiinţă raţională trebuie s-o aibă pentru 

ea. Autonomia este deci temeiul demnităţii naturii umane 
şi a oricărei naturi raţionale. 


{întemeierea regulilor de judecare 
pe categoriile cantităţii\ 

72. Cele trei moduri de a reprezenta principiul mora¬ 
lităţii pe care le-am expus nu sunt în fond decât tot atâtea 
formule ale uneia şi aceleiaşi legi, una dintre ele unmdu-le 
prin sine în ea pe celelalte două. Există totuşi o deosebire 
între ele, o deosebire care este ce-i drept mai degrabă su¬ 
biectiv decât obiectiv practică, şi care e menită să aducă o 
idee a raţiunii mai aproape de intuiţie (după o anumită ana¬ 
logie) şi, prin aceasta, mai aproape de sentiment. Toate ma¬ 
ximele au, adică, 

1) o formă, care constă în universalitate, iar aici formu¬ 
la imperativului moral este exprimată astfel: maximele tre¬ 
buie să fie alese ca şi cum ar trebui să fie valabile ca legi 
universale ale naturii; 

2) o materie , adică un scop, iar aici formula spune: o fi¬ 
inţă raţională, ca scop prin natura ei, aşadar ca scop în sine, 
trebuie să servească în orice maximă drept condiţie limita¬ 
tivă a oricăror scopuri doar relative şi arbitrare; 

3) o determinare completă a tuturor maximelor prin 
această formulă, anume: toate maximele din propria noas¬ 
tră legislare trebuie să se armonizeze între ele spre a forma 
un posibil imperiu al scopurilor, ca un imperiu al naturii 22 . 
Aici progresia are loc ca şi prin categoriile unităţii formei 

22 Teleologia consideră natura ca un imperiu al scopurilor, morala 
consideră un posibil imperiu al scopurilor ca un imperiu al naturii. 
In primul caz, imperiul scopurilor este o idee teoretică menită să ex¬ 
plice ceea ce există. In al doilea caz, el este o idee practică menită să 
înfăptuiască, în conformitate cu chiar această idee, ceea ce nu există 
în fapt, dar care poate deveni real prin conduita noastră. 

voinţei (a universalităţii acesteia), pluralităţii materiei (a 
obiectelor ( Objekte ), adică a scopurilor) şi integralităţii 
(.Allbeit ) sau totalităţii ( Totalitdt ) sistemului acestora. Dar 
în judecarea morală {in der sittlichen Beurteilung) am face 
mai bine dacă am proceda întotdeauna după metoda stric¬ 
tă şi dacă am pune la bază (437) formula universală a im¬ 
perativului categoric: acţionează după maxima care se poate 
transforma ea însăşi totodată în lege universală. Insă dacă 
vrem totodată să procurăm acces legii morale, este foarte 
folositor să trecem una şi aceeaşi acţiune prin cele trei con¬ 
cepte menţionate şi, în acest fel, s-o aducem, pe cât este po¬ 
sibil, mai aproape de intuiţie. 


[.Recapitularea întregului argument ] 

73. Acum, putem încheia acolo unde am şi început, anu¬ 
me la conceptul unei voinţe necondiţionat bune. Absolut 
bună este acea voinţă care nu poate fi rea, deci a cărei ma¬ 
ximă nu se poate contrazice niciodată pe sine atunci când 
e transformată în lege universală. Acest principiu este deci 
şi legea ei supremă: acţionează întotdeauna după acea ma¬ 
ximă a cărei universalitate ca lege s-o poţi voi totodată; 
aceasta este singura condiţie sub care o voinţă nu poate fi 
niciodată în contradicţie cu sine însăşi, iar un asemenea im¬ 
perativ este categoric. Deoarece valabilitatea voinţei ca lege 
universală a acţiunilor posibile are analogie cu conexiunea 
universală a existenţei lucrurilor după legi universale — ceea 
ce este doar aspectul formal al naturii în genere — impera¬ 
tivul categoric poate fi exprimat şi astfel: Acţionează după 
maxime care se pot avea totodată ca obiect (Gegenstand) 
pe ele însele în calitate de legi universale ale naturii. Aşa¬ 
dar, astfel e constituită formula unei voinţe absolut bune. 

74. Natura raţională se distinge de celelalte prin faptul 
că îşi stabileşte singură un scop. Acesta ar fi materia oricărei 

voinţe bune. Dar deoarece în ideea unei voinţe absolut bune, 
lipsite de orice condiţie limitativă (cum ar fi atingerea unui 
scop sau altuia), trebuie să facem totală abstracţie de orice 
scop de realizat (care ar face ca orice voinţă să fie doar re¬ 
lativ bună), aici scopul trebuie gândit nu ca unul de realizat, 
ci ca un scop care există prin sine ( selbststandig ), deci tre¬ 
buie gândit numai în mod negativ, adică drept ceva împo¬ 
triva căruia nu trebuie niciodată să acţionăm şi pe care deci 
nu trebuie să-l considerăm nicicând doar ca mijloc, ci de 
fiecare dată totodată ca scop, în fiecare act volitiv. Or, acest 
scop nu poate fi decât subiectul însuşi al tuturor scopurilor 
posibile, deoarece el este totodată subiectul unei posibile 
voinţe absolut bune, căci aceasta nu poate fi subordonată 
fără contradicţie nici unui alt obiect ( Gegenstand ). Prin ur¬ 
mare, principiul: acţionează în raport cu orice fiinţă raţio¬ 
nală (în raport cu tine însuţi şi cu alţii) astfel încât ea să 
conteze în maxima ta totodată ca scop în sine este, în fond, 
totuna cu principiul de bază: acţionează după o maximă care 
conţine (438) în sine totodată propria sa valabilitate univer¬ 
sală pentru orice fiinţă raţională. Căci a spune că, în folo¬ 
sirea mijloacelor pentru orice scop, eu trebuie să limitez 
maxima mea la condiţia valabilităţii ei universale ca lege pen¬ 
tru orice subiect, este acelaşi lucru cu a spune că subiectul 
scopurilor, adică fiinţa raţională însăşi, trebuie să fie pus 
ca temei al tuturor maximelor acţiunii, dar niciodată nu¬ 
mai ca mijloc, ci ca o condiţie supremă ce limitează folo¬ 
sirea oricăror mijloace, adică de fiecare dată totodată ca scop. 

75. De aici rezultă incontestabil că orice fiinţă raţională 
ca scop în sine trebuie să se poată considera pe sine toto¬ 
dată ca universal legislatoare cu privire la toate legile cărora 
le-ar putea fi supusă, deoarece tocmai această aptitudine a 
maximelor sale de a constitui o legislaţie universală o dis¬ 
tinge ca scop în sine; mai urmează şi că această demnitate 
(prerogativă) a sa în raport cu toate fiinţele doar naturale 
face astfel ca ea să trebuiască să considere întotdeauna ma- 

ximele sale din punctul de vedere al ei însăşi, dar totodată 
şi din punctul de vedere al oricărei alte fiinţe raţionale ca 
fiinţă legislatoare (care de aceea se numeşte şi persoană). 
Acum, în acest fel este posibilă o lume a fiinţelor raţionale 
(mundus intelhgibihs) ca imperiu al scopurilor şi anume prin 
legislarea proprie a tuturor persoanelor care sunt membre. 
Prin urmare, orice fiinţă raţională trebuie să acţioneze ca 
şi cum ar fi, prin maximele ei, de fiecare dată un membru 
legislator în imperiul universal al scopurilor. Principiul for¬ 
mal al acestor maxime este: acţionează ca şi cum maxima 
ta ar servi totodată ca lege universală (pentru toate fiinţele 
raţionale). Un imperiu al scopurilor este deci posibil numai 
prin analogie cu un imperiu al naturii, primul însă doar după 
maxime, adică după nişte reguli autoimpuse, al doilea doar 
după legi ale cauzelor eficiente impuse din exterior. Cu toate 
acestea, noi dăm şi ansamblului naturii, chiar dacă este pri¬ 
vit ca un mecanism, numele de imperiu al naturii, în mă¬ 
sura în care el se referă la fiinţe raţionale ca scopuri ale sale. 
Un asemenea imperiu al scopurilor ar lua fiinţă efectiv prin 
maxime a căror regulă imperativul categoric o prescrie tu¬ 
turor fiinţelor raţionale, dacă ele ar fi urmate în mod uni¬ 
versal. Şi cu toate că o fiinţă raţională nu poate conta pe 
faptul că, fie şiîn condiţiile în care ea însăşi ar urma cu stric¬ 
teţe o anumită maximă, acesta ar fi un motiv ca şi ceilalţi 
să fie fideli aceleiaşi maxime, după cum nu poate conta nici 
pe faptul că imperiul naturii şi rânduiala sa finalistă s-ar ar¬ 
moniza cu ea — ca membră potrivită a sa — spre a consti¬ 
tui un imperiu al scopurilor pe care chiar ea îl face posibil, 
adică î-ar încuraja aşteptarea fericim, totuşi această lege care 
spune să acţionezi după maximele (439) unui membru ce 
legislează universal într-un imperiu doar posibil al scopu¬ 
rilor îşi păstrează întreaga forţă, deoarece ea porunceşte ca¬ 
tegoric. Şi tocmai aici este paradoxul, că numai demnitatea 
umanităţii ca natură raţională, fără nici un alt scop sau avan¬ 
taj ce ar putea fi atins prin ea, deci numai respectul pentru 

o idee, trebuie să servească totuşi ca precept inflexibil al 
voinţei şi ci tocmai în această independenţă a maximei faţă 
de orice asemenea mobiluri constă măreţia acesteia şi dem¬ 
nitatea oricărui subiect raţional de a fi membru legislator 
în imperiul scopurilor; căci altminteri el ar trebui să fie re¬ 
prezentat doar ca supus legii naturale a nevoilor sale. Chiar 
dacă imperiul naturii, ca şi imperiul scopurilor, ar fi gân¬ 
dite ca fund reunite sub un singur suveran, şi prin aceasta 
cel din urmă n-ar mai rămâne numai o idee ci ar dobândi 
o veritabilă realitate, el ar beneficia, ce-i drept, de adaosul 
unui puternic mobil, dar în nici un caz de o sporire a valo¬ 
rii sale interne; căci, în ciuda acestui fapt, chiar şi acest unic 
legislator nelimitat ar trebui totuşi reprezentat întotdeauna 
ca judecând valoarea fiinţelor raţionale numai după com¬ 
portamentul lor dezinteresat, prescris lor înşile doar de acea 
idee. Esenţa lucrurilor nu se schimbă din cauza raporturilor 
lor exterioare şi, ceea ce, fără a lua în considerare aceste ra¬ 
porturi, singur constituie valoarea absolută a omului, este 
acel ceva în termenii căruia el însuşi trebuie să fie judecat, 
indiferent de cine, fie acesta şi fiinţa supremă. Moralitatea 
este deci relaţia acţiunilor cu autonomia voinţei, altfel spus, 
cu o posibilă legislare universală prin maximele acesteia. Ac¬ 
ţiunea care poate coexista cu autonomia voinţei este per¬ 
misă] cea care nu este în armonie cu ea e interzisă. Voinţa 
ale cărei maxime sunt în mod necesar în armonie cu legile 
autonomiei este o voinţă sfântă , absolut bună. Dependenţa 
unei voinţe care nu este absolut bună de principiul autono¬ 
miei (constrângere morală) este obligaţie. Deci aceasta nu 
poate fi aplicată unei fiinţe sfinte. Necesitatea obiectivă a 
acţiunii săvârşite din obligaţie se numeşte datorie. 

76. Din cele spuse mai sus se explică uşor cum se face 
că, deşi prin conceptul de datorie noi gândim o supunere la 
lege, totuşi prin el ne reprezentăm totodată o anumită mă¬ 
reţie (440) şi demnitate la acea persoană care îşi îndeplineşte 
toate datoriile. Căci, într-adevăr, nu există nici o măreţie 

în ea în măsura în care este supusă legii morale, dar ea are 
măreţie în măsura în care este totodată tocmai legislatoarea 
acesteia şi numai de aceea îi este subordonată. Am arătat 
de asemenea mai sus cum nici frica, nici înclinaţia, ci ex¬ 
clusiv respectul pentru lege este acel mobil care poate con¬ 
feri acţiunii o valoare morală. Propria noastră voinţă, în 
măsura în care ar acţiona numai sub condiţia unei legislări 
universale posibile prin maximele sale — această voinţă po¬ 
sibilă pentru noi ca idee — este obiectul ( Gegenstand) pro- 
priu-zis al respectului, iar demnitatea umanităţii constă 
tocmai în capacitatea ei de a fi universal legislatoare, chiar 
dacă o face sub condiţia de a fi totodată supusă ea însăşi 
chiar acestei legislări. 


AUTONOMIA VOINŢEI 
CA PRINCIPIU SUPREM AL MORALITĂŢII 

77. Autonomia voinţei este acea constituţie a voinţei prin 
care ea îşi este sieşi lege (independent de orice constituţie 
a obiectelor ( Gegenstânde ) actului volitiv). Principiul au¬ 
tonomiei este deci: a nu alege decât astfel încât maximele 
alegem tale să fie totodată cuprinse în acelaşi act volitiv ca 
lege universală. Că această regulă practică este un impera¬ 
tiv, altfel spus, că voinţa oricărei fiinţe raţionale este legată 
în mod necesar de ea în calitate de condiţie, nu poate fi de¬ 
monstrat prin simpla descompunere a conceptelor ce apar 
în el, deoarece el este o propoziţie sintetică; ar trebui să tre¬ 
cem dincolo de cunoaşterea obiectelor ( Objekte ) la o critică 
a subiectului, adică a raţiunii practice pure, deoarece aceas¬ 
tă propoziţie sintetică, ce porunceşte apodictic, trebuie să 
poată fi cunoscută complet a priori ; această problemă nu 
ţine însă de secţiunea de faţă. Dar că principiul autonomiei 
aşa cum l-am gândit este unicul principiu al moralei poate 
fi foarte bine dovedit prin simpla descompunere a conceptelor 

moralităţii. Căci prin aceasta descoperim că principiul ei tre¬ 
buie să fie un imperativ categoric, dar şi că acesta nu po¬ 
runceşte nici mai mult nici mai puţin decât tocmai această 
autonomie. 


HETERONOMIA VOINŢEI 
CA SURSĂ A TUTUROR PRINCIPIILOR FALSE 
ALE MORALITĂŢII (441) 

78. Dacă voinţa caută legea care trebuie s-o determine 
altundeva decât în aptitudinea maximelor sale de a contri¬ 
bui la propria sa legislare universală — deci dacă ea, trecând 
dincolo de sine, caută această lege în constituţia vreunuia 
dintre obiectele (Objekte) sale — rezultă întotdeauna o hete- 
ronomie. Atunci, voinţa nu-şi dă sieşi legea, ci doar obiec¬ 
tul ( Objekt ) î-o dă prin relaţia lui faţă de voinţă. Această 
relaţie, fie că se bazează pe înclinaţie, fie pe reprezentări ale 
raţiunii, face posibile numai imperative ipotetice: trebuie 
să fac ceva. fiindcă vreau altceva. In schimb, imperativul mo¬ 
ral, deci categoric, spune: trebuie să acţionez într-un fel sau 
altul chiar dacă nu vreau nimic altceva. De exemplu, cel din¬ 
tâi spune: nu trebuie să mint dacă vreau să-mi păstrez bu¬ 
nul renume; dar cel de-al doilea spune: nu trebuie să mint, 
chiar dacă aceasta nu mi-ar aduce nici cea mai mică ruşine. 
Cel din urmă trebuie deci să facă abstracţie de orice obiect 
(Gegenstand ), în aşa măsură încât acest obiect să nu aibă 
nici o influenţă asupra voinţei, astfel încât raţiunea practi¬ 
că (voinţa) să nu se mărginească doar la a administra un in¬ 
teres străin, ci să-şi dovedească numai propria autoritate 
poruncitoare ca supremă legislare. Aşadar, trebuie să caut, 
de pildă, să promovez fericirea altora, nu ca şi cum exis¬ 
tenţa ei m-ar avantaja cu ceva (fie prin înclinaţie nemijloci¬ 
tă, fie, indirect, prin vreo satisfacţie mediată de raţiune), ci 

doar pentru că maxima care exclude acest lucru nu poate 
fi cuprinsă ca lege universală în unul şi acelaşi act volitiv. 


CLASIFICAREA 

TUTUROR PRINCIPIILOR POSIBILE 
ALE MORALITĂŢII DUPĂ 

CONCEPTUL FUNDAMENTAL AL HETERONOMIEI 
PE CARE L-AM PRESUPUS 

79. Atâta timp cât î-a lipsit critica, raţiunea umană în fo¬ 
losirea ei pură a încercat aici, ca pretutindeni, mai întâi toate 
căile greşite posibile, înainte de a reuşi să nimerească sin¬ 
gura cale adevărată. 

80. Toate principiile pe care le-am putea obţine, din acest 
punct de vedere, sunt fie empirice, fie raţionale. Primele, 
obţinute din principiul fericirii, (442) sunt clădite pe sen¬ 
timentul fizic sau moral; celelalte, obţinute din principiul 
perfecţiunii, sunt clădite fie pe conceptul raţional al aces¬ 
teia ca efect posibil, fie pe conceptul unei perfecţiuni care 
există de sine stătător (voinţa lui Dumnezeu) drept cauză 
determinantă a voinţei noastre. 


[.Principiile empirice ale heteronomiei\ 

81. Principiile empirice nu sunt niciodată apte să înte¬ 
meieze legi morale. Căci universalitatea cu care ele trebuie 
să fie valabile pentru toate fiinţele raţionale fără deosebire 
şi necesitatea practică necondiţionată pe care ele o impun 
astfel dispar atunci când temeiul lor este luat din confor¬ 
maţia particulară a naturii umane sau din circumstanţele 
contingente în care ea este plasată. Dar principiul fericim 
proprii este condamnabil în cel mai înalt grad nu atât pen¬ 
tru că este fals, iar experienţa contrazice pretenţia că bu¬ 
năstarea urmează întotdeauna bunei conduite, nu atât pentru 

că el nu contribuie cu nimic la întemeierea moralităţii — căci 
a face un om fericit este cu totul altceva decât a-1 face bun, 
iar a-1 face prudent sau vigilent cu privire la avantajul său 
este cu totul altceva decât a-1 face virtuos —, ci pentru că 
pune la baza moralităţii mobiluri care mai degrabă o sub¬ 
minează, distrugându-i întreaga măreţie, prin aceea că pla¬ 
sează motivele virtuţii în aceeaşi categorie cu cele ale viciului 
şi nu ne învaţă decât să calculăm mai bine, dar şterg cu to¬ 
tul diferenţa lor specifică; în schimb, sentimentul moral, 
acest aşa-zis simţ special 23 (oricât de superficial ar fi să re¬ 
curgem la el — fiindcă cei care nu pot gândi cred că pot ieşi 
din încurcătură cu ajutorul simţirii chiar şi atunci când e 
vorba numai de legi universale —, oricât de puţin ar putea 
sentimentele, care prin natura lor se deosebesc între ele în 
mod gradual la infinit, să ofere un etalon unic al binelui şi 
al răului şi oricât de puţin ar putea judeca cineva în mod 
valabil pentru altul pe baza propriului său sentiment) ră¬ 
mâne totuşi mai aproape de moralitate şi de demnitatea ei 
prin faptul că el îi face virtuţii onoarea de a-i atribui în mod 
nemijlocit deplina satisfacţie şi înalta stimă pe care le avem 
faţă de ea, (443) şi nu-i spune în faţă, cum s-ar zice, că nu 
frumuseţea ei este ceea ce ne leagă de ea, ci doar avantajul. 

[.Principiile raţionale ale beteronomiei\ 

82. Dintre temeiurile raţionale ale moralităţii, concep¬ 
tul ontologic al perfecţiunii (oricât de gol, oricât de nede¬ 
terminat şi deci de inutilizabil ar fi pentru a descoperi, în 
spaţiul nemăsurat al realităţii posibile, cea mai mare sumă 


23 Subsumez principiul sentimentului moral principiului fericirii, 
deoarece orice interes empiric promite să contribuie la bunăstarea noas¬ 
tră prin delectarea pe care o oferă un lucru, fie în mod nemijlocit şi 
fără a urmări nişte avantaje, fie ţinând seama de acestea. De asemenea, 
împreună cu Hutcheson, trebuie să subsumăm principiul participării 
la fericirea altora chiar principiului simţului moral presupus de el. 

accesibilă nouă şi oricât de mult ar avea el tendinţa inevi¬ 
tabilă de a se învârti în cerc în tentativa de a face o distinc¬ 
ţie specifică între realitatea de care este vorba aici şi oricare 
alta, neputând evita să presupună tacit moralitatea pe care 
trebuie s-o explice) este totuşi mai bun decât conceptul teo¬ 
logic care derivă moralitatea dintr-o voinţă divină, absolut 
perfectă, şi aceasta nu atât fiindcă noi nu intuim perfecţiu¬ 
nea acestei voinţe, ci o putem doar deriva din conceptele 
noastre, dintre care cel al moralităţii este cel mai important, 
cât pentru că, dacă nu facem acest lucru (iar a-1 face ar în¬ 
semna să comitem un cerc grosolan în explicaţie), atunci 
singurul concept de voinţă divină care ne mai rămâne, for¬ 
mat din atributele dorinţei de glorie şi de dominaţie şi com¬ 
binat cu reprezentările teribile ale puterii şi setei de răzbunare, 
ar trebui să constituie baza unui sistem al moravurilor care 
ar fi tocmai opusul moralităţii. 

83. Dar dacă ar trebui să aleg între conceptul de simţ 
moral şi cel de perfecţiune în genere (cel puţin acestea două 
nu dăunează moralităţii, deşi nu sunt deloc apte s-o spri¬ 
jine în calitate de temeiuri), atunci m-aş hotărî pentru ul¬ 
timul, căci — cum acesta face cel puţin ca decizia în această 
chestiune să fie retrasă sensibilităţii şi adusă în faţa tribuna¬ 
lului raţiunii pure — chiar dacă el nu decide nimic nici aici, 
totuşi menţine nefalsificată ideea nedeterminată (a unei voinţe 
bune în sine) în vederea unei determinări mai precise. 


[.Eşecul beteronomiei ] 

84. In rest, cred că pot fi scutit de o combatere amănun¬ 
ţită a tuturor acestor doctrine. Ea este atât de facilă, şi pro¬ 
babil atât de bine înţeleasă chiar de cei cărora funcţia le cere 
să se declare pentru una dintre aceste teorii (căci cei ce-i as¬ 
cultă nu prea suportă suspendarea judecăţii), încât proce¬ 
dând la o asemenea combatere aş face o muncă de prisos. 
Ceea ce ne interesează însă mai mult aici este să ştim că 

aceste principii nu stabilesc nimic altceva decât heterono- 
mia voinţei ca prim temei al moralităţii şi că tocmai de aceea 
ele trebuie cu necesitate să-şi rateze scopul. 

85. Pretutindeni unde un obiect ( Objekt) al voinţei tre¬ 
buie pus la bază (444) pentru a prescrie regula care s-o de¬ 
termine, regula nu este nimic altceva decât heteronomie; 
imperativul este condiţionat, anume astfel: dacă sau pen¬ 
tru că vrem acest obiect {Objekt), trebuie să acţionăm în- 
tr-un fel sau altul; deci el nu poate porunci niciodată moral, 
altfel spus categoric. Atunci, fie că obiectul {Objekt) de¬ 
termină voinţa prin intermediul înclinaţiei, cum e cazul prin¬ 
cipiului fericim proprii, fie că o determină prin intermediul 
raţiunii orientate spre nişte obiecte {Gegenstande) ale posi¬ 
bilului nostru act volitiv în genere, ca în cazul principiului 
perfecţiunii, în nici unul dintre cazuri voinţa nu se deter¬ 
mină pe sine însăşi în mod nemijlocit, doar prin reprezen¬ 
tarea acţiunii, ci numai prin mobilul constituit de efectul 
anticipat al acţiunii asupra voinţei: trebuie să fac ceva deoa¬ 
rece vreau altceva-, şi aici trebuie ca o altă lege să fie pusă 
ca temei în subiectul meu, conform căreia eu vreauîn mod 
necesar acest altceva, lege care, la rândul ei, are nevoie de 
un imperativ care să limiteze această maximă. Căci întrucât 
impulsul pe care reprezentarea unui obiect {Objekt) posi¬ 
bil prin faptele noastre trebuie să-l exercite, potrivit con¬ 
stituţiei naturale a subiectului, asupra voinţei lui, aparţine 
naturii subiectului — fie sensibilităţii sale (înclinaţiei sau gus¬ 
tului), fie intelectului şi raţiunii, care după organizarea par¬ 
ticulară a naturii lor se aplică cu deplină satisfacţie asupra 
unui obiect {Objekt) —, ar rezulta că natura este cea care, 
la drept vorbind, ar oferi legea care, ca atare, nu numai că 
ar trebui să fie cunoscută şi demonstrată prin experienţă — 
fiind deci în sine contingenţă şi astfel nepotrivită ca regu¬ 
lă practică apodictică, aşa cum trebuie să fie de altfel o re¬ 
gulă morală — ci ar fi întotdeauna numai heteronomie a 
voinţei, voinţa nedându-şi sieşi legea, ci un impuls străin 

dându-i-o, prin intermediul unei naturi a subiectului dis¬ 
pusă să o recepteze. 

[Ţelul argumentării ] 

86. Voinţa absolut bună, al cărei principiu trebuie să fie 
un imperativ categoric, va conţine prin urmare, fund ne- 
determinatăîn raport cu orice obiect ( Objekt ), doar forma 
actului volitiv în genere, şi anume ca autonomie; altfel spus, 
aptitudinea maximei oricărei voinţe bune de a se transfor¬ 
ma într-o lege universală este ea însăşi singura lege pe care 
voinţa oricărei fiinţe raţionale şi-o impune sieşi, fără să-i 
pună ca temei vreun mobil sau vreun interes al ei propriu. 

87. Cum este posibilă în mod a priori o asemenea pro¬ 
poziţie sintetică practică şi de ce este ea necesară, aceasta este 
o problemă a cărei soluţie nu-şi găseşte locul între grani¬ 
ţele metafizicii moravurilor (445), nici n-am presupus aici 
adevărul ei, cu atât mai puţin nu am pretins că dispunem 
de o demonstraţie a sa. Am arătat doar, prin dezvoltarea 
conceptului moralităţii odinioară acceptat de toţi că o auto¬ 
nomie a voinţei este legată inevitabil de el sau, mai degra¬ 
bă, îi stă la bază. Deci cel ce ia moralitatea ca fiind realmente 
ceva şi nu o priveşte doar ca pe o idee himerică lipsită de 
orice adevăr, trebuie să recunoască totodată şi principiul ei 
pe care l-am expus mai sus. Această secţiune a fost, deci, 
ca şi prima, doar analitică. Or, a arăta că moralitatea nu este 
o himeră— ceea ce şi rezultă dacă imperativul categoric şi, 
odată cu el, autonomia voinţei sunt adevărate şi absolut ne¬ 
cesare ca principiu apriori — reclamă o posibilă folosire sin¬ 
tetică a raţiunii practice pure, folosire pe careînsă nu îndrăznim 
să o prezentăm fără a o prefaţa cu o critică a însăşi acestei 
capacităţi a raţiunii, ale cărei trăsături principale, suficien¬ 
te pentru ţelul nostru, le vom expune în ultima secţiune. 




SECŢIUNEA A TREIA 

j 

Trecerea de la metafizica moravurilor la critica 
raţiunii pure practice 


CONCEPTUL DE LIBERTATE 
ESTE CHEIA EXPLICĂRII AUTONOMIEI VOINŢEI 

1. (446) Voinţa este un fel de cauzalitate a fiinţelor vn, 
în măsura în care ele sunt raţionale, iar libertatea ar fi acea 
proprietate a acestei cauzalităţi de a putea acţiona indepen¬ 
dent de cauze determinante străine, tot aşa cum necesitatea 
naturală este proprietatea cauzalităţii tuturor fiinţelor lip¬ 
site de raţiune de a fi determinate să activeze de influenţa 
unor cauze străine. 

2. Explicaţia dată mai sus libertăţii este negativă şi, de 
aceea, sterilă dacă vrem să surprindem esenţa acesteia; dar 
din ea decurge un concept pozitiv al libertăţii, care este cu 
atât mai bogat şi mai fructuos. Căci conceptul cauzalităţii 
aduce cu sine pe cel al unor legi după care, prin ceva ce nu¬ 
mim cauză, trebuie să fie pus altceva, anume efectul, aşa în¬ 
cât libertatea, deşi cc-i drept nu este o proprietate a voinţei 
după legi ale naturii, nu este totuşi de aceea cu totul lipsi¬ 
tă de legi, ci trebuie să fie mai degrabă o cauzalitate după 
legi imuabile, dar de un fel special; căci altminteri o voinţă 
liberă ar fi o absurditate. Necesitatea naturală era o hetero- 
nomie a cauzelor eficiente — căci fiecare efect era posibil 
numai după legea potrivit căreia altceva determină cauza efi¬ 
cientă să cauzeze ( zur Causahtdt ); atunci ce altceva poate 
fi libertatea voinţei decât autonomie, (447) adică proprie¬ 
tatea voinţei de a-şi fi sieşi lege? Dar propoziţia: voinţa îşi 
este sieşi lege în toate acţiunile, desemnează doar principiul 
de a nu acţiona după nici o altă maximă decât aceea care se 

poate avea pe ea însăşi drept obiect ( Gegenstand ) şi ca lege 
universală. Aceasta este însă chiar formula imperativului ca¬ 
tegoric şi principiul moralităţii; deci o voinţă liberă şi o voinţă 
aflată sub legi morale sunt totuna. 


[.Deducţia principiului moralităţii 
pentru o voinţă sfânta] 

3. Aşadar, dacă presupunem libertatea voinţei, atunci 
moralitatea, împreună cu principiul ei, decurge din ea prin 
simpla descompunere a acestui concept. Totuşi, acest princi¬ 
piu este întotdeauna o propoziţie sintetică: o voinţă absolut 
bună este aceea a cărei maximă, privită ca lege universală, 
se poate conţine de fiecare dată pe sine, căci prin descom¬ 
punerea conceptului unei voinţe absolut bune nu poate fi 
găsită această proprietate a maximei. Asemenea propoziţii 
sintetice sunt însă posibile numai prin aceea că ambele cu¬ 
noştinţe ( Erkenntnisse ) sunt unite între ele prin legătura pe 
care o au cu o a treia, în care se găsesc amândouă. Concep¬ 
tul pozitiv de libertate furnizează acest al treilea ceva, care 
nu poate fi, ca în cazul cauzelor fizice, natura lumii simţu¬ 
rilor (în conceptul căreia se reunesc conceptul a ceva, con¬ 
siderat drept cauză, în relaţie cu altceva, considerat drept 
efect). Aici încă nu putem indica numaidecât ce este acest 
al treilea ceva spre care ne îndrumă libertatea şi despre care 
avem în mod apriori o idee, şi nici nu putem încă face inte¬ 
ligibilă deducţia conceptului de libertate din raţiunea 
practică pură şi, odată cu ea, posibilitatea unui imperativ 
categoric, ci pentru aceasta mai este încă nevoie de o oare¬ 
care pregătire. 

LIBERTATEA TREBUIE PRESUPUSĂ 
CA PROPRIETATE A VOINŢEI TUTUROR 
FIINŢELOR RAŢIONALE 

4. Nu este de ajuns să atribuim, indiferent pe ce temei, 
libertate voinţei noastre, dacă nu avem un temei suficient 
pentru a o atribui de asemenea tuturor fiinţelor raţionale. 
Căci, întrucât moralitatea ne serveşte ca lege numai în ca¬ 
litatea noastră de fiinţe raţionale, ea trebuie de asemenea să 
fie valabilă pentru toate fiinţele raţionale, şi cum ea trebuie 
să fie derivată exclusiv din proprietatea libertăţii, libertatea 
trebuie să fie şi ea demonstrată ( beweisen ) ca proprietate a 
voinţei tuturor fiinţelor raţionale; dar nu este de ajuns să 
o dovedim ( darzutun ) din unele pretinse experienţe ale na¬ 
turii umane (ceea ce de altfel este absolut imposibil, ea putând 
fi (448) dovedită exclusiv a priori), ci trebuie s-o demon¬ 
străm ca aparţinând activităţii fiinţelor raţionale în genere, 
care sunt înzestrate cu voinţă. Or, eu spun: fiecare fiinţă 
care nu poate acţiona altfel decât sub ideea libertăţii este 
tocmai de aceea realmente liberă sub aspect practic, adică 
toate legile care sunt inseparabil legate de libertate sunt vala¬ 
bile pentru ea ca şi cum voinţa sa ar fi fost declarată liberă 
atât în sine cât şi pe temeiuri valabile în filozofia teoretică 2 '*. 
Acum afirm că fiecărei fiinţe raţionale care are o voinţă tre¬ 
buie să-i atribuim în mod necesar şi ideea de libertate, sin¬ 
gura sub care ea poate acţiona. Căci într-o asemenea fiinţă 
noi gândim o raţiune care este practică, altfel spus are cau- 


24 Urmez această cale — aceea de a presupune libertatea doar ca 
idee pe care fiinţele raţionale o pun la baza acţiunilor lor, ceea ce e 
suficient pentru intenţia noastră — pentru a nu fi obligat să demon¬ 
strez libertatea şi în aspectul ei teoretic. Căci chiar dacă cea din urmă 
chestiune este lăsată neclarificată, totuşi aceleaşi legi care sunt vala¬ 
bile pentru o fiinţă ce nu poate acţiona altfel decât sub ideea pro¬ 
priei sale libertăţi ar obliga o fiinţă care ar fi realmente liberă. Astfel 
ne putem elibera de povara care apasă asupra teoriei. 

/.Uitate cu privire la obiectele (Objekte) sale. Acum, ne este 
imposibil să gândim o raţiune care ar primi în mod con¬ 
ştient din altă parte îndrumare cu privire la judecăţile ei, căci 
atunci subiectul n-ar atribui raţiunii lui determinarea pu¬ 
terii sale de judecare, ci unui impuls. Raţiunea trebuie să 
se considere pe sine însăşi ca autoarea principiilor sale in¬ 
dependent de influenţele străine, prin urmare, ca raţiune prac¬ 
tică sau ca voinţă a unei fiinţe raţionale, ea trebuie să se 
considere pe sine ca fund liberă, ceea ce înseamnă că voinţa 
unei asemenea fiinţe nu poate fi pusă în ultimă instanţă de¬ 
cât sub semnul ideii de libertate; această idee am putut însă 
s-o atribuim sub aspect practic tuturor fiinţelor raţionale. 


DESPRE INTERESUL 
ATAŞAT IDEILOR MORALITĂŢII 


[.Presupoziţia necesară 
a libertăţii şi cercul vicios] 

5. Am redus în cele din urmă conceptul determinat al 
moralităţii la ideea de libertate; dar nu am putut demonstra 
realitatea acesteia nici măcar în noi înşine şi în natura uma¬ 
nă; (449) am văzut numai că trebuie să o presupunem dacă 
vrem să gândim o fiinţă ca raţională şi conştientă de cauza¬ 
litatea ei cu privire la acţiuni, altfel spus, înzestrată cu o voin¬ 
ţă, şi astfel descoperim că tocmai pe acelaşi temei trebuie 
să atribuim fiecărei fiinţe dotate cu raţiune şi voinţă aceas¬ 
tă proprietate de a se determina pe sine la acţiune sub ideea 
libertăţii sale. 

6. Dar din presupunerea acestor idei a decurs, de aseme¬ 
nea, conştiinţa unei legi pentru a acţiona: că principiile de 
bază subiective ale acţiunilor, adică maximele, e necesar ( mus- 
sen) să fie alese întotdeauna astfel încât ele să fie valabile 
de asemenea în mod obiectiv, adică să fie valabile în mod 

universal ca principii de bază, deci să poată servi la propria 
noastră legislare universală. Dar de ce trebuie eu să mă su¬ 
pun acestui principiu, şi anume în calitate de fiinţă raţio¬ 
nală în genere, şi odată cu mine, prin aceasta, toate celelalte 
fiinţe înzestrate cu raţiune? Sunt gata să admit că nici un 
interes nu mă impulsionează ( treibt ) către aceasta, căci dacă 
ar fi aşa, nu ar exista un imperativ categoric; totuşi eu tre¬ 
buie cu necesitate să fiu interesat de acest lucru şi să înţeleg 
cum se întâmplă el, căci acest „trebuie" este propriu-zis un 
„vreau" valabil pentru orice fiinţă raţională cu condiţia ca 
în ea raţiunea să fie nestânjenit practică; pentru fiinţe ca noi 
— care sunt afectate şi de sensibilitate ca de nişte mobiluri 
de un alt gen şi în cazul cărora nu se întâmplă întotdeau¬ 
na ceea ce s-ar întâmpla dacă raţiunea ar proceda de una sin¬ 
gură — acea necesitate a acţiunii e numai un „trebuie", iar 
necesitatea subiectivă este diferită de cea obiectivă. 

7. Aşadar, se pare că noi de fapt doar am presupus, în 
ideea libertăţii, legea morală, adică însuşi principiul auto¬ 
nomiei voinţei, fără a fi putut demonstra prin sine realita¬ 
tea şi necesitatea lui obiectivă; în felul acesta am câştigat, 
totuşi, ceva cu totul considerabil prin faptul că cel puţin am 
determinat principiul autentic într-un mod mai precis de¬ 
cât s-a făcut înainte, dar nu am avansat cu nimic în privinţa 
valabilităţii sale şi a necesităţii practice de a 1 ne supune; căci 
dacă cineva ne-ar întreba de ce valabilitatea universală a ma¬ 
ximei noastre ca lege trebuie să fie condiţia limitativă a acţiu¬ 
nilor noastre, şi pe ce întemeiem valoarea pe care o atribuim 
acestui mod de a acţiona — valoare care trebuie să fie atât 
de mare încât nu poate exista nicăieri vreun interes mai înalt 
decât acela pentru ea—, şi cum se face că omul crede că nu¬ 
mai prin aceasta îşi simte valoarea sa personală ( personlis- 
chen Wert), în comparaţie cu (450) care valoarea unei stări 
( Zustandes) plăcute sau neplăcute nu ar însemna nimic, ei 
bine la toate acestea noi nu putem da nici un răspuns sa¬ 
tisfăcător. 

8. Intr-adevăr, descoperim că ne poate interesa o con¬ 
stituţie personală ( personliscbe Bescbaffenbeit) care nu aduce 
cu sine absolut nici un interes pentru starea ( Zustandes ) în 
care ne aflăm, cu condiţia doar ca acea constituţie să ne facă 
apţi de a deveni părtaşi la starea respectivă în caz că raţiu¬ 
nea ar efectua distribuirea acesteia, altfel spus, descoperim 
că doar demnitatea de a fi fericiţi ar putea să ne intereseze 
prin sine, chiar şi în absenţa motivului (Bewegungsgrund) 
de a deveni părtaşi la acea fericire; însă această judecată nu 
este de fapt decât efectul importanţei deja presupuse a legi¬ 
lor morale (când, prin ideea de libertate, ne detaşăm de ori¬ 
ce interes empiric); dar în acest fel noi încă nu putem pricepe 
că trebuie să ne detaşăm de un asemenea interes, adică să 
ne considerăm liberi în acţiune şi astfel să rămânem totuşi 
supuşi anumitor legi pentru a găsi numai în persoana noas¬ 
tră o valoare care ne-ar putea despăgubi pentru pierderea 
tuturor acelor lucruri care conferă valoare stării noastre, 
după cum nu putem pricepe cum este posibil acest lucru şi, 
prin urmare, de unde-şi trage obligativitatea legea morală. 

9. Trebuie să recunoaştem sincer că aici apare un fel de 
cerc din care se pare că nu putem ieşi. Ne presupunem a fi 
liberi în ordinea cauzelor eficiente pentru a ne gândi în or¬ 
dinea scopurilor ca aflându-ne sub legi morale, iar apoi ne 
gândim ca fiind supuşi acestor legi pentru că ne-am atri¬ 
buit nouă înşine libertatea voinţei; căci libertatea şi propria 
legislare a voinţei sunt, ambele, autonomie şi, prin urma¬ 
re, concepte reciproce ( Wecbselbegriffe ), şi tocmai din acest 
motiv nici unul dintre ele nu poate fi folosit pentru a-1 ex¬ 
plica pe celălalt şi a-i servi drept temei, ci poate, cel mult, 
să fie folosit în scopul logic de a reduce reprezentările doar 
aparent deosebite ale aceluiaşi obiect ( Gegenstand ) la un 
singur concept (aşa cum reducem diferitele fracţii de aceeaşi 
valoare la forma lor ireductibilă). 

[,Soluţia impasului: 
cele două puncte de vedere ] 

10. Ne mai rămâne însă o cale de ieşire, şi anume să cer¬ 
cetăm dacă nu cumva, atunci când ne gândim ( denken ) pe 
noi înşine, prin libertate, drept cauze eficiente apriori, nu 
adoptăm cumva un alt punct de vedere decât atunci când 
ne reprezentăm ( vorstellen ) pe noi înşine prin prisma ac¬ 
ţiunilor noastre ca efecte pe care le vedem în faţa ochilor. 

11. Nu e nevoie de vreo reflecţie subtilă pentru a face 
o remarcă, pe care putem presupune că e în stare să o facă 
intelectul cel mai comun, deşi numai în felul lui, printr-o 
obscură distingere a puterii de judecare pe care el o numeşte 
sentiment ( Gefiihl ): că toate (451) reprezentările care ne vin 
independent de alegerea noastră ( ohne unsere Willkiir) (cum 
ar fi cele ale simţurilor) nu ne permit să cunoaştem obiec¬ 
tele ( Gegenstănde ) decât aşa cum ne afectează ele, deci ne 
rămâne necunoscut ceea ce ar putea fi ele în sine, aşa încât, 
în privinţa acestui fel de reprezentări, trebuie spus că, în ciuda 
celei mai încordate atenţii şi clarităţi pe care intelectul le poate 
furniza, noi nu putem ajunge prin ele decât la cunoaşterea 
fenomenelor (Erscheinungen) şi niciodată la cea a lucruri¬ 
lor în sine (Dinge an sich). Odată făcută această distincţie 
(fie şi numai prin diferenţa menţionată între reprezentările 
care ne sunt date din altă parte, la care suntem pasivi, şi cele 
pe care le producem exclusiv din noi înşine şi în care ne ma¬ 
nifestăm propria noastră activitate), rezultă de la sine că în 
spatele fenomenelor trebuie să admitem şi să presupunem 
altceva ce nu este fenomen, şi anume lucrurile în sine, chiar 
dacă ne resemnăm din capul locului că nu ne putem apropia 
de ele, şi nu putem şti niciodată ce sunt ele în sine deoarece 
noi nu putem să le cunoaştem niciodată pe ele, ci numai mo¬ 
dul în care ne afectează. Aceasta furnizează cu necesitate o 
distincţie, ce-i drept grosolană, între o lume a simţurilor 
(Sinnenwelt) şi o lume a intelectului (Verstandeswelt ), prima 




ÎNTEMEIEREA METAFIZICII MORAVURILOR 


103 


putând fi foarte felurită, în funcţie de diferenţele de sensi¬ 
bilitate ale diferiţilor observatori ai lumii, în timp ce a doua, 
care îi stă la bază, rămâne mereu aceeaşi. Nici măcar pe sine 
însuşi, şi anume după cunoaşterea pe care o are despre sine 
prin simţul intern, omului nu-i este îngăduit să pretindă că 
s-ar cunoaşte aşa cum este el în sine. Căci de vreme ce to¬ 
tuşi el nu se creează, cum s-ar zice, pe sine însuşi şi n u-si 
primeşte propriul concept în mod a apriori, ci în mod em¬ 
piric, este firesc ca el să poată lua cunoştinţă chiar şi de sine 
însuşi prin simţul intern, aşadar doar prin fenomenul na¬ 
turii sale şi prin felul în care conştiinţa sa e afectată — deşi, 
dincolo de această constituţie a subiectului său, compusă 
doar din fenomene, el trebuie să presupună în mod nece¬ 
sar şi altceva care îi stă la bază, şi anume Eul său (sein Ich), 
oricum ar fi el constituit în sine; astfel, privit numai din per¬ 
spectiva percepţiei şi a receptivităţii la senzaţii, el trebuie 
să se considere ca aparţinând lumii simţurilor, dar din per¬ 
spectiva a ceea ce ar putea fi în el activitate pură (a ceea ce 
ajunge la conştiinţă nemijlocit şi nu prin afectarea simţu¬ 
rilor) el trebuie să se considere ca aparţinând lumii intelec¬ 
tuale (intellektuellen Welt), lume pe care el totuşi nu o 
cunoaşte mai departe. 

12. Aceeaşi concluzie ar trebui trasă, de către orice om 
care gândeşte, cu privire la orice lucru care l-ar ieşi în cale; 
c o concluzie ce poate fi întâlnită probabil (452) şi în cel 
mai comun intelect care, aşa cum se ştie, e foarte înclinat 
să se aştepte ca, în spatele obiectelor simţurilor (den Ge- 
genstânde der Sinne), să se mai găsească întotdeauna ceva, 
invizibil şi activ prin el însuşi, pe care el însă îl alterează nu¬ 
maidecât prin aceea că-şi face din nou sensibil acest invi¬ 
zibil, adică încearcă să-l transforme în obiect al intuiţiei, fără 
a face prin aceasta mei un pas înainte. 

13. Acum, omul găseşte realmente în sine o capacitate 
prin care se distinge de toate celelalte lucruri (Dinge), chiar 
şi de sine însuşi în măsura în care e afectat de obiecte 

( Gegenstdn.de ), iar aceasta este raţiunea. Ca pură auto-ac- 
tivitate ( Selbsttatigkeit), aceasta se înalţă chiar deasupra in¬ 
telectului prin aceea că, deşi acesta este şi el auto-activitate 
şi nu conţine, precum simţurile, numai reprezentări care se 
nasc doar atunci când suntem afectaţi de lucruri ( Dinge ) 
(deci pasivi), totuşi el nu poate produce prin activitatea sa 
nici un alt concept decât cele care servesc numai la aducerea 
reprezentărilor sensibile sub reguli şi, prin aceasta, la reuni¬ 
rea lorîntr-o conştiinţă, fără o atare folosire a sensibilită¬ 
ţii el neputând gândi nimic; în schimb, raţiunea vădeşte, prin 
ceea ce numim „idei“, o spontaneitate ( Spontaneitat ) atât 
de pură, încât ea depăşeşte astfel tot ceea ce-i poate furniza 
sensibilitatea şi îşi dovedeşte aici funcţia sa cea mai însem¬ 
nată prin distingerea pe care o face între lumea simţurilor 
şi lumea intelectului, trasând însă prin aceasta intelectului 
însuşi limitele sale. 

14. Iată de ce o fiinţă raţională, ca inteligenţă (als In- 
telligenz) (adică nu sub aspectul puterilor ( Krafte) sale infe¬ 
rioare), trebuie să se privească pe sine ca aparţinând nu lumii 
simţurilor, ci lumii intelectului; deci ea are două puncte de 
vedere din care poate să se privească pe sine şi să cunoască 
legile folosim puterilor ei şi, prin urmare, ale tuturor acţiu¬ 
nilor sale: pe de o parte, în măsura în care aparţine lumii 
simţurilor, sub legile naturii (heteronomie),pe de altă parte, 
ca aparţinând lumii inteligibile ( intelligibile Welt), sub legi 
care, fiind independente de natură, nu sunt empirice, ci sunt 
întemeiate numai în raţiune. 

15. Ca fiinţă raţională, deci aparţinând lumii inteligibile, 
omul nu-şi poate gândi niciodată cauzalitatea propriei sale 
voinţe altfel decât sub ideea de libertate; căci independenţa 
faţă de cauzele determinante ale lumii simţurilor (pe care 
raţiunea trebuie să şi-o atribuie de fiecare dată) este libertate. 
Or, de ideea de libertate este inseparabil legat conceptul de 
autonomie şi de acesta principiul universal al moralităţii care, 

in idee, stă la baza tuturor acţiunilor fiinţelor raţionale, tot 
aşa cum legea naturii stă la baza (453) tuturor fenomenelor. 

16. Astfel este înlăturată suspiciunea pe care am trezit-o 
mai sus, cum că raţionamentul nostru — prin care am de¬ 
dus autonomia din libertate şi din aceasta legea morală — 
ar conţine un cerc ascuns, şi anume că noi am fi pus, poate, 
la bază ideea de libertate numai de dragul legii morale, pen¬ 
tru ca apoi să o deducem pe aceasta la rândul ei din liberta¬ 
te, deci că nu am fi putut indica mei un temei al legii morale, 
ci am fi stabilit această lege numai printr-un petitio prin¬ 
cipii pe care sufletele binevoitoare ni l-ar concede din toată 
inima, dar nu o vom putea stabili niciodată ca pe o propo¬ 
ziţie demonstrabilă. Căci vedem acum că atunci când ne 
gândim pe noi înşine ca liberi, ne transpunem în lumea in¬ 
telectului ca membri ai ei şi cunoaştem autonomia voinţei 
împreună cu consecinţa ei, moralitatea; dar dacă ne gândim 
pe noi înşine ca fiind supuşi datoriei (als verpflichtet), atunci 
ne privim ca aparţinând lumii simţurilor şi, totuşi, toto¬ 
dată, lumii intelectului. 


CUM ESTE POSIBIL 
UN IMPERATIV CATEGORIC ? 

17. Fiinţa raţională se consideră pe sine, în calitate de 
inteligenţă, ca aparţinând lumii intelectului, şi numai în ca¬ 
litate de cauză eficientă care aparţine acestei lumi numeşte 
ea cauzalitatea sa voinţă. Pe de altă parte, ea este de asemenea 
conştientă de sine ca parte a lumii simţurilor, în care găsim 
acţiunile sale numai ca fenomene ale sus-numitei cauzali¬ 
tăţi, acţiuni a căror posibilitate nu poate fiînsă înţeleasă dacă 
pornim de la respectiva cauzalitate, pe care noi n-o cunoaş¬ 
tem, ceea ce face ca, în absenţa acesteia, acţiunile ce aparţin 
lumii simţurilor să trebuiască să fie înţelese ca determinate 
de alte fenomene, anume de dorinţe şi de înclinaţii. Ca 

membru doar al lumii intelectului, toate acţiunile mele vor 
fi pe deplin conforme cu principiul autonomiei voinţei pure; 
iar ca membru doar al lumii simţurilor ele trebuie socoti¬ 
te ca fund pe deplin conforme cu legea naturală a dorinţe¬ 
lor şi înclinaţiilor, deci cu heteronomia naturii. (Primele s-ar 
baza pe principiul suprem al moralităţii, ultimele pe acela 
al fericirii.) Dar întrucât lumea intelectului conţine temeiul 
lumii simţurilor, prin urmare şi al legilor acesteia, şi deci e 
nemijlocit legislatoare în privinţa voinţei mele (care apar¬ 
ţine cu totul lumii intelectului) şi trebuie, aşadar, să fie şi 
gândită ca atare, rezultă că eu mă voi cunoaşte ca inteligen¬ 
ţă, chiar dacă pe de altă parte ca fiinţă ce aparţine lumii sim¬ 
ţurilor, ca fund totuşi supusă legii primeia (454), adică a 
raţiunii, care conţine această lege în ideea de libertate şi deci 
mă voi cunoaşte ca supus autonomiei voinţei; prin urmare 
va trebui să consider legile lumii intelectului ca imperative 
pentru mine, iar acţiunile conforme cu acest principiu ca fi¬ 
ind datorii. 


[.Deducţia imperativului categoric] 

18. Şi astfel, imperativele categorice sunt posibile prin 
faptul că ideea de libertate mă face membru al unei lumi in¬ 
teligibile, drept pentru care, dacă aş fi doar atât, toate acţiu¬ 
nile mele arfi întotdeauna conforme cu autonomia voinţei; 
dar deoarece mă consider totodată ca membru al lumii sim¬ 
ţurilor, ele trebuie să fie conforme cu autonomia voinţei, 
iar acest trebuie categoric reprezintă o propoziţie sintetică 
a priori , întrucât voinţei mele afectate de dorinţe sensibile 
î se adaugă ideea aceleiaşi voinţe ce aparţine de astă dată lu¬ 
mii intelectului, o voinţă pură şi pentru sine practică ce con¬ 
ţine suprema condiţie a primei voinţe potrivit raţiunii; cam 
în acelaşi fel, la intuiţiile lumii simţurilor se adaugă concepte 
ale intelectului — care nu înseamnă nimic prin ele însele 
decât o formă legică în genere — şi fac prin aceasta posibi- 

Ic propoziţiile sintetice a priori pe care se bazează orice cu¬ 
noaştere a naturii. 

19. Folosirea practică a raţiunii umane comune confir¬ 
mă corectitudinea acestei deducţii. Nu există nimeni — nici 
cel mai înrăit răufăcător, dacă obişnuieşte să-şi folosească 
i aţiunea — care, atunci când 1 se înfăţişează exemple de ones- 
lilate în intenţii, de perseverenţă în urmărirea maximelor 
bune, de simpatie şi de bunăvoinţă generală (chiar dacă sunt 
legate de mari sacrificii în ce priveşte avantajele şi confor¬ 
mi) să nu dorească să fie şi el dispus în acest sens. Doar că, 
din cauza înclinaţiilor şi impulsurilor sale, el nu poate să 
realizeze uşor acest lucru cu sine, deşi năzuieşte ( wiinscht ) 
totodată să fie liber de asemenea înclinaţii împovărătoare 
chiar şi pentru el. Prin aceasta el dovedeşte aşadar că, având 
o voinţă care este liberă de impulsurile sensibilităţii, el se 
transpune în gând într-o cu totul altă ordine a lucrurilor 
decât cea a dorinţelor sale din câmpul sensibilităţii, deoare¬ 
ce de la acea năzuinţă ( Wunsch ) el nu poate aştepta mei o 
satisfacere a dorinţelor ( Begierden ), deci mei o stare (Zus- 
land) care să satisfacă vreuna din înclinaţiile sale reale sau 
imaginabile (căci dacă s-ar aştepta la aceasta s-ar pierde chiar 
superioritatea ideii care î-a conferit această năzuinţă), ci doar 
sporirea valorii interne a persoanei sale. Dar el se crede a 
fi această persoană mai bună (455) atunci când se transpune 
în punctul de vedere al unui membru al lumii intelectului, 
aşa cum îl constrânge involuntar ideea de libertate, adică 
de independenţă faţă de cauzele determinante ale lumii sim¬ 
ţurilor, punct de vedere din care el e conştient de o voinţă 
bună care, după cum singur recunoaşte, dă legea voinţei sale 
rele pe care o are ca membru al lumii simţurilor — lege a 
cărei autoritate o cunoaşte chiar şi atunci când o încalcă. 
„Trebuie“-le moral este aşadar propriul său „vreau" necesar 
în calitate de membru al unei lumi inteligibile, şi este gân¬ 
dit de el ca un „trebuie" numai în măsura în care se consi¬ 
deră pe sine totodată ca membru al lumii simţurilor. 

DESPRE GRANIŢA ULTIMĂ 
A ORICĂREI FILOZOFII PRACTICE 


[Antinomia libertăţii şi necesităţii ] 

20. Toţi oamenii se gândesc pe ei înşişi, în ce priveşte 
voinţa lor, ca fund liberi. De aici vin toate judecăţile de¬ 
spre acţiunile ce trebuiau să se întâmple , chiar dacă nu s-au 
întâmplat. Totuşi, această libertate nu este un concept al ex¬ 
perienţei şi nici nu poate fi aşa ceva, deoarece el rămâne o 
permanenţă, chiar dacă experienţa arată contrariul acelor 
exigenţe care sunt reprezentate ca fund necesare sub pre- 
supoziţa libertăţii. Pe de altă parte, este la fel de necesar ca 
tot ceea ce se întâmplă să fie determinat fără excepţie după 
legile naturii, iar această necesitate naturală nu este nici ea 
un concept al experienţei, tocmai fiindcă aduce cu sine con¬ 
ceptul de necesitate, deci pe acela al unei cunoştinţe apriori. 
Dar acest concept al naturii este confirmat prin experien¬ 
ţă şi trebuie inevitabil presupus el însuşi dacă experienţa, 
adică cunoaşterea coerentă a obiectelor ( Gegenstânde ) sim¬ 
ţurilor după legi universale, este să fie posibilă. Prin urmare, 
libertatea este numai o idee a raţiunii, a cărei realitate obiec¬ 
tivă este în sine îndoielnică, pe când natura este un concept 
al intelectului , care-şi dovedeşte şi trebuie în mod necesar 
să-şi dovedească realitatea în exemple luate din experienţă. 

21. Cu toate că de aici se naşte o dialectică a raţiunii, 
dat fund că în privinţa voinţei, libertatea atribuită ei pare 
să fie în contradicţie cu necesitatea naturală şi, la această răs¬ 
pântie, raţiunea sub aspect speculativ găseşte calea necesi¬ 
tăţii naturale ca fund mult mai netedă şi mai uşor de parcurs 
decât cea a libertăţii, totuşi, raţiunea sub aspect practic gă¬ 
seşte poteca libertăţii ca singura pe care ne putem folosi de 
raţiune (456) în ceea ce facem şi în ceea ce omitem să fa¬ 
cem; prin urmare, este la fel de imposibil pentru cea mai 
subtilă filozofie ca şi pentru raţiunea umană cea mai comună 

sa sc debaraseze de libertate prin subterfugii raţionale. Ea 
trebuie deci să presupună că nu vom întâlni o adevărată con¬ 
tradicţie între libertate şi necesitatea naturală ale aceloraşi 
acţiuni omeneşti, căci raţiunea poate la fel de puţin să re¬ 
nunţe la conceptul de natură ca şi la cel de libertate. 

22. Totuşi, măcar această contradicţie aparentă trebuie 
destrămată într-un mod convingător, chiar dacă nu vom pu¬ 
tea înţelege niciodată cum este posibilă libertatea. Căci dacă 
însuşi gândul ( der Gedanke) libertăţii se contrazice pe sine 
sau îl contrazice pe acela al naturii, care este la fel de nece¬ 
sar, atunci ea ar trebui să fie complet abandonată în favoa¬ 
rea necesităţii naturale. 

23. Este însă imposibil să scăpăm de această contradic¬ 
ţie dacă subiectul care se crede liber s-ar gândi pe sine, 
atunci când se numeşte liber, în acelaşi sens sau sub exact 
acelaşi raport ca şi atunci când se presupune pe sine ca supus 
legii naturii în privinţa aceleiaşi acţiuni. De aici rezultă că 
sarcina obligatorie a filozofiei speculative este aceea de a arăta 
cel puţin că iluzia sa cu privire la contradicţie se bazează 
pe faptul că noi gândim omul în alt sens şi sub alt raport 
atunci când îl numim liber decât atunci când îl considerăm, 
ca parte a naturii, supus legilor ei, şi de a arăta că ambele 
nu numai ci pot coexista foarte bine, ci şi că trebuie să fie 
gândite împreună ca fund în mod necesar unite în acelaşi 
subiect, căci altfel n-ar putea fi indicat nici un temei pen¬ 
tru care am împovăra raţiunea cu o idee care, chiar dacă poate 
fi unit ifără contradicţie cu o alta care este îndeajuns de con¬ 
firmată, ne aruncă totuşi într-o încurcătură ce stânjeneşte 
foarte mult raţiunea în folosirea ei teoretică. Această dato¬ 
rie revine însă numai filozofiei speculative, spre a deschide 
cale liberă celei practice. Deci nu rămâne la discreţia filo¬ 
zofului dacă vrea să suprime sau să lase neatinsă această apa¬ 
rentă contradicţie, căci, în cazul din urmă, teoria asupra 
acestor probleme e un bonum vacans în a cărui posesie 

fatalistul poate intra cu deplin temei şi de unde el poate alun¬ 
ga orice morală, pretinzând că ea deţine fără titlu acea pro¬ 
prietate. 

24. Totuşi, încă nu putem spune că aici începe graniţa 
filozofiei practice. Căci aplanarea acestei controverse nu-i 
aparţine câtuşi de puţin ei, ci ea doar pretinde raţiunii spe¬ 
culative să pună capăt dezacordului prin care singură se în¬ 
curcă în chestiuni teoretice, astfel încât raţiunea practică să 
aibă linişte (457) şi siguranţă în faţa atacurilor din afară care 
ar putea să-i conteste terenul pe care ea vrea să se stabilească. 

25. Dar pretenţia legitimă pe care o are chiar şi raţiunea 
umană comună la libertatea voinţei se întemeiază pe con¬ 
ştiinţa şi pe presupoziţia acceptată a independenţei raţiunii 
faţă de cauzele doar subiectiv determinante, care constituie 
laolaltă ceea ce aparţine doar senzaţiei, fund reunite deci sub 
denumirea generică de sensibilitate. Omul, care se priveşte 
în acest fel ca inteligenţă, se transpune prin aceasta într-o 
altă ordine a lucrurilor şi într-o relaţie cu temeiuri deter¬ 
minante de cu totul alt gen, atunci când se gândeşte pe sine 
ca inteligenţă dotată cu voinţă şi, prin urmare, cu cauzali¬ 
tate, decât atunci când se percepe pe sine ca un fenomen în 
lumea simţurilor (ceea ce el este de asemenea în realitate) 
şi îşi supune cauzalitatea sa determinăm externe, după le¬ 
gile naturii. Acum, el îşi dă seama de îndată că ambele pot 
avea, ba chiar că e necesar ( miisse ) să aibă loc în acelaşi timp. 
Căci nu există nici cea mai mică contradicţie în faptul că 
un lucru în fenomen (Ding in der Erscbeinung) (aparţinând 
lumii simţurilor) este supus anumitor legi faţă de care el în¬ 
suşi, ca lucru sau fiinţă în sine, este independent; dar fap¬ 
tul că el trebuie să se gândească şi să se reprezinte pe sine 
în acest dublu mod se bazează, în ce priveşte primul mod, 
pe conştiinţa sa de sine ca obiect ( Gegenstand ) afectat prin 
simţuri şi, în ce priveşte al doilea, pe conştiinţa sa de sine 
ca inteligenţă, altfel spus, ca fund independent, în folosi- 

tea raţiunii, faţă de impresiile sensibile (deci ca aparţinând 
lumii intelectului). 

26. Aşa se face că omul îşi atribuie o voinţă care nu în¬ 
găduie să 1 se pună în sarcină nimic din ceea ce aparţine 
numai dorinţelor şi înclinaţiilor lui şi, dimpotrivă, gândeşte 
ca fund posibile, ba chiar ca fund necesare prin ele însele, 
acţiuni ce pot avea loc cu ignorarea oricăror dorinţe trezite 
dc stimulu senzoriali. Cauzalitatea acestor acţiuni se află în 
el ca inteligenţă şi în legile efectelor şi acţiunilor după prin¬ 
cipiile unei lumi inteligibile, despre care el nu ştie mai mult 
decât că în ea numai raţiunea, şi anume raţiunea pură, in¬ 
dependentă de sensibilitate, dă legea şi, în plus, că de vre¬ 
me ce acolo, numai ca inteligenţă, el este şinele său autentic 
(pe când ca om, el nu este decât fenomenul lui însuşi), acele 
legi îl privesc în mod nemijlocit şi categoric, astfel încât ceea 
ce-1 îndeamnă înclinaţiile şi impulsurile să facă (deci întrea¬ 
ga natură a lumii simţurilor) nu poate aduce nici un pre¬ 
judiciu legilor actului său volitiv ca inteligenţă; (458) chiar 
mai mult, el nu îşi asumă răspunderea pentru cele dintâi, şi 
nu le atribuie sinelui său autentic, adică voinţei sale, deşi îi 
atribuie indulgenţa pe care ar avea-o faţă de ele dacă le-ar 
îngădui să-i influenţeze maximele în dauna legilor raţiona¬ 
le ale voinţei lui. 


[Nu există o cunoaştere 
a lumii inteligibile ] 

27. Prin faptul că se gândeşte pe sine într-o lume a in¬ 
telectului, raţiunea practică nu-şi depăşeşte cu nimic limi¬ 
tele, dar ar face-o cu siguranţă dacă ar vrea să se intuiască 
sau să se simtă în ea. Acela este doar un gând negativ în ra¬ 
port cu lumea simţurilor, care nu-i dă raţiunii nici o lege 
pentru determinarea voinţei şi care este pozitiv numai în 
acest punct, şi anume că această libertate, ca determinare 
negativă, este legată totodată de o capacitate (pozitivă) şi 

chiar de o cauzalitate a raţiunii pe care o numim voinţă, adică 
de capacitatea de a acţiona astfel încât principiul acţiunilor 
să fie conform constituţiei esenţiale a unei cauze raţionale, 
altfel spus, condiţiei valabilităţii universale a maximei ca lege. 
Dar dacă raţiunea practică ar extrage din lumea intelectu¬ 
lui şi un obiect al voinţei (Objekt des Willens), adică o mo¬ 
tivaţie ( Bewegursacbe ), atunci ea şi-ar depăşi limitele şi ar 
pretinde să cunoască ceva despre care nu ştie nimic. Concep¬ 
tul unei lumi a intelectului nu este aşadar decât un punct de 
vedere (Standpunkt) pe care raţiunea se vede nevoită să-l 
adopte, dincolo de fenomene, pentru a se putea gândi pe 
sine însăşi ca fund practică, lucru care n-ar fi posibil dacă 
influenţele sensibilităţii ar fi determinante pentru om, dar 
care este totuşi necesar dacă nu vrem să-i negăm omului con¬ 
ştiinţa sa de sine ca inteligenţă şi, prin urmare, ca o cauză 
raţională activă prin raţiune, altfel spus, care operează li¬ 
ber. Desigur, acest gând aduce cu sine ideea unei alte or¬ 
dini şi legislaţii decât cele ale mecanismului naturii, care are 
a face cu lumea simţurilor, şi face necesar conceptul unei 
lumi inteligibile (adică ansamblul fiinţelor raţionale ca lu¬ 
cruri în sine), dar fără cea mai mică pretenţie de a o gândi 
aici mai mult decât numai potrivit condiţiei ei formale, adică 
a universalităţii maximei voinţei ca lege, şi deci a autonomiei 
voinţei, singura care e compatibilă cu libertatea acesteia, în 
vreme ce toate legile care sunt determinate prin raportare 
la un obiect ( Objekt ) dau heteronomie, care poate fi întâl¬ 
nită doar la legile naturii şi de asemenea poate avea de-a face 
doar cu lumea simţurilor. 


[Nu există o explicaţie a libertăţii ] 

28. Dar raţiunea şi-ar depăşi toate graniţele sale dacă ar 
cuteza să explice cum (erkldren wie) poate fi practică ra- 

(,iunea pură, (459) ceea ce ar fi totuna cu sarcina de a expli- 
i ,i cum este posibilă libertatea. 

29. Căci nu putem explica nimic altceva decât ceea ce 
putem reduce la legi al căror obiect ( Gegenstand ) poate fi 
dat în vreo experienţă posibilă. Libertatea este însă numai 
o idee a cărei realitate obiectivă nu poate fi în nici un fel 
pusă în evidenţă după legi ale naturii şi deci nici în vreo ex¬ 
perienţă posibilă; şi deoarece ei nu î se poate subsuma nici¬ 
odată, prin nici o analogie, vreun exemplu, ea nu poate fi 
niciodată făcută conceptibilă sau măcar înţeleasă. Ea este 
valabilă numai ca o presupoziţie necesară a raţiunii într-o 
liinţă care se crede conştientă că are o voinţă, adică o ca¬ 
pacitate diferită de capacitatea dorinţei pur şi simplu (şi anu¬ 
me o capacitate de a se determina pe sine să acţioneze ca 
inteligenţă, deci după legile raţiunii, independent de instinc¬ 
tele naturale). Dar acolo unde încetează determinarea după 
legile naturii, acolo încetează şi orice explicaţie ( Erkldrung ), 
şi nu mai rămâne nimic decât apărarea, adică respingerea 
obiecţiilor acelora care pretind să fi privit mai adânc în esen¬ 
ţa lucrurilor şi de aceea declară cu mai multă insolenţă că 
libertatea este imposibilă. Acestora nu le putem arăta de¬ 
cât că aşa-zisa contradicţie descoperită de ei acolo nu con¬ 
stă în altceva decât în faptul că, deoarece pentru a face legea 
naturii să fie valabilă cu privire la acţiunile omeneşti, ei au 
trebuit să-l considere în mod necesar pe om ca fenomen şi 
acum, când li se cere să-l gândească în calitate de inteligenţă 
şi ca lucru în sine, ei continuă totuşi să-l considere şi în acest 
caz ca fenomen, situaţie în care separarea cauzalităţii lui (adi¬ 
că a voinţei lui) de toate legile naturale ale lumii simţurilor, 
în unul şi acelaşi subiect, ar constitui desigur o contradicţie, 
care însă ar dispărea dacă ei ar voi să reflecteze şi să recu¬ 
noască, cum e şi just, că în spatele fenomenelor trebuie să 
stea totuşi (deşi ascunse) lucrurile în sine, ca temei al lor, 
şi că nu putem pretinde ca legile după care lucrează ele să 
fie totuna cu acelea sub care se află fenomenele lor. 

[Nu există o explicaţie 
a interesului moral] 

30. Imposibilitatea subiectivă de a explica libertatea voin¬ 
ţei este totuna cu imposibilitatea de a descoperi şi de a face 
inteligibil (460) vreun interes pe care omul l-ar putea avea 
pentru legile morale 25 ; şi totuşi el are efectiv un interes pen¬ 
tru ele, al cărui fundament în noi îl numim sentiment mo¬ 
ral ( morahsche Gefiihl ) şi pe care unu l-au prezentat greşit 
drept etalon al judecăm noastre morale, el trebuind consi¬ 
derat mai degrabă ca efectul subiectiv pe care legea îl pro¬ 
duce asupra voinţei, căruia doar raţiunea îi oferă temeiurile 
obiective. 

31. Pentru ca o fiinţă raţională afectată sensibil să vo- 
îască ceva pentru care doar raţiunea prescrie „trebuie"-le, 
e nevoie desigur de o capacitate a raţiunii de a insufla un 
sentiment de plăcere sau de satisfacţie în actul împlinim da¬ 
toriei, deci e nevoie de o cauzalitate a raţiunii pentru a de¬ 
termina sensibilitatea în conformitate cu principiile ei. Este 
însă total imposibil să pricepem, adică să facem inteligibil 
a priori , cum doar un gând, care nu conţine în el însuşi m- 


25 Interesul este acel ceva prin care raţiunea devine practică, adică 
o cauză determinantă a voinţei. De aceea, noi spunem doar despre 
o fiinţă raţională că devine interesată de ceva; creaturile lipsite de raţi¬ 
une simt doar impulsuri sensibile. Raţiunea devine nemijlocit intere¬ 
sată de o acţiune numai atunci când valabilitatea universală a maximei 
acesteia este un temei determinant suficient al voinţei. Doar un aseme¬ 
nea interes este pur. Dar dacă raţiunea poate determina voinţa numai 
prin intermediul unui alt obiect al dorinţei sau presupunând un sen¬ 
timent particular al subiectului, atunci ea devine interesată doar 
mijlocit de acţiune, şi de vreme ce raţiunea singură pentru sine, fără 
amestecul experienţei, nu poate descoperi nici obiectele voinţei, nici 
vreun sentiment particular care să-i stea la bază, acest din urmă interes 
ar fi doar empiric, iar nu un interes pur al raţiunii. Interesul logic al 
raţiunii (pentru dezvoltarea cunoştinţelor sale) nu este niciodată 
nemijlocit, ci presupune ţeluri în vederea cărora ne folosim de ea. 

mic sensibil, produce o senzaţie de plăcere sau neplăcere, 
căci aceasta este un gen special de cauzalitate despre care, 
ca despre orice alt fel de cauzalitate, nu putem determina 
nimic în mod a priori, ci trebuie pentru aceasta să consul- 
i.un înainte de toate experienţa. Cum însă aceasta din urmă 
nu ne poate pune la îndemână nici o relaţie a cauzei cu efec¬ 
tul, decât una între două obiecte ale experienţei — în timp 
ce raţiunea pură, doar cu ajutorul ideilor (care nu furnizează 
experienţei nici un obiect), trebuie să fie cauza unui efect 
care se află ce-i drept în experienţă — rezultă că nouă, oa¬ 
menilor, ne este total imposibil să explicăm cum şi de ce 
iic interesează universalitatea maximei ca lege şi prin urma¬ 
re moralitatea. Doar atât este cert: că ea nu are valabilita¬ 
te pentru noi deoarece ne interesează (căci aceasta înseamnă 
heteronomie şi dependenţă a raţiunii practice de sensibili¬ 
tate, anume de un sentiment care stă ca temei al ei, (461) 
drept pentru care ea nu ar putea fi niciodată moralmente 
legislatoare), ci ea ne interesează deoarece e valabilă pen¬ 
tru noi ca oameni, întrucât ea s-a născut din voinţa noas¬ 
tră ca inteligenţe şi deci din şinele nostru propriu-zis; dar 
ceea ce ţine numai de fenomen e subordonat în mod nece¬ 
sar de raţiune constituţiei lucrului în sine. 


[.Recapitulare generală 
a argumentării de până aici] 

32. Deci întrebarea: cum este posibil un imperativ ca¬ 
tegoric ?, poate primi ce-i drept un răspuns în măsura în care 
putem furniza singura presupoziţie sub care el este posibil, 
anume ideea de libertate, precum şi în măsura în care pu¬ 
tem pricepe necesitatea acestei presupoziţii, caree suficien¬ 
tă pentru folosirea practică a raţiunii, adică pentru a ne 
convinge de valabilitatea acestui imperativ, aşadar şi de cea 
a legii morale; dar cum este posibilă însăşi această presupo¬ 
ziţie nu poate fi priceput niciodată de vreo raţiune umană. 

Dar din presupoziţia libertăţii voinţei unei inteligenţe de¬ 
curge în mod necesar autonomia acesteia, drept condiţia for¬ 
mală indispensabilă pentru determinarea ci. Presupunerea 
acestei libertăţi a voinţei (aşa cum poate arăta filozofia spe¬ 
culativă) este nu numai întru totul posibilă (fără a se intra 
în contradicţie cu principiul necesităţii naturale în înlănţui¬ 
rea fenomenelor din lumea simţurilor), ci pentru o fiinţă 
raţională care e conştientă de cauzalitatea sa prin raţiune, 
aşadar de o voinţă (distinctă de dorinţe), admiterea ei prac¬ 
tică, adică în idee, drept condiţie a tuturor acţiunilor sale 
voluntare ( willkiirlicben ), este fără nici o altă condiţie chiar 
necesară. Dar este dincolo de puterea oricărei raţiuni umane 
să explice cum ar putea raţiunea pură să fie practică, prin 
sine, fără alte mobiluri, indiferent de unde ar fi luate aces¬ 
tea, altfel spus, cum ar putea ca doar principiul valabilităţii 
universale a tuturor maximelor sale ca legi (care ar fi desi¬ 
gur forma unei raţiuni practice pure), fără vreo materie (obiect 
(Gegenstand )) a voinţei pentru care am putea avea în pre¬ 
alabil vreun interes, să furnizeze prin sine un mobil şi să 
dea naştere unui interes care s-ar putea numi pur moral ; 
cu alte cuvinte, a explica modul în care raţiunea pură poa¬ 
te fi practică îi este cu neputinţă raţiunii umane şi orice os¬ 
teneală de a căuta o explicaţie a acestui fapt rămâne zadarnică. 

33. Este la fel ca şi cum aş încerca să înţeleg cum este 
posibilă libertatea însăşi ca o cauzalitate a unei voinţe. Căci 
aici eu părăsesc temeiul filozofic al explicaţiei (462) şi altul 
nu am. Intr-adevăr, m-aş putea aventura în lumea inteligi¬ 
bilă care mi-a mai rămas, în lumea inteligenţelor; dar chiar 
dacă am o idee a ei, care e bine întemeiată, totuşi nu am mei 
cea mai mică cunoaştere a sa şi nici nu o pot obţine vreodată, 
cu toate eforturile capacităţii mele raţionale naturale. Ea 
semnifică numai un „ceva“ care rămâne atunci când am ex¬ 
clus dintre temeiurile determinante ale voinţei mele tot ceea 
ce ţine de lumea simţurilor, numai pentru a limita princi¬ 
piul motivelor care ne vin din câmpul sensibilităţii, delimi- 

tând acest câmp şi arătând că el nu cuprinde totul în el, ci 
că rămâne încă şi mai mult în afara lui; dar acest mai mult 
eu nu îl pot cunoaşte mai departe. Din raţiunea pură, care 
gândeşte acest ideal, nu-mi rămâne, după izolarea ei de orice 
materie, adică de cunoaşterea obiectelor ( Objekte ), nimic 
altceva decât forma ei — anume legea practică a valabilită¬ 
ţii universale a maximelor — şi consecinţa de a gândi co¬ 
respunzător raţiunea, în raport cu o lume pură a intelectului, 
ca pe o cauză eficientă posibilă, adică o cauză care deter¬ 
mină voinţa; aici mobilul trebuie să lipsească în întregime; 
căci chiar această idee a unei lumi inteligibile ar trebui să 
fie mobilul sau acel ceva ce trezeşte iniţial interesul raţiu¬ 
nii; dar a face acest interes inteligibil este tocmai problema 
pe care nu o putem rezolva. 


[.Despre utilitatea ideii 
de lume inteligibilă] 

34. Aici, aşadar, este limita ultimă a oricărei cercetări mo¬ 
rale, limită a cărei determinare este de cea mai mare impor¬ 
tanţă şi pentru ca, pe de o parte, raţiunea să nu caute în 
lumea simţurilor, într-un mod ce dăunează moravurilor, 
motivaţia supremă şi un interes conceptibil, desigur, dar em¬ 
piric, şi aceasta în dauna moravurilor şi, pe de altă parte, 
pentru ca ca să nu bată neputincioasă din aripi în spaţiul 
gol pentru ea al conceptelor transcendente numit lume in¬ 
teligibilă, şi astfel să se piardă printre himere. In rest, ideea 
unei lumi pure a intelectului ca un întreg al tuturor inteli¬ 
genţelor căreia noi înşine îi aparţinem ca fiinţe raţionale 
(deşi, pe de altă parte, suntem totodată membri ai lumii sim¬ 
ţurilor) rămâne întotdeauna o idee ce poate fi şi e permis 
să fie utilizată în slujba unei credinţe raţionale, chiar dacă 
orice cunoaştere se opreşte la graniţa acesteia, pentru a trezi 
în noi interesul viu pentru legea morală prin intermediul 

nobilului ideal al unui imperiu universal al scopurilor în sine 
(al fiinţelor raţionale), căruia îi putem şi noi aparţine ca 
membri doar atunci când ne conducem cu grijă după (463) 
maximele libertăţii ca şi cum ar fi legi ale naturii. 


REMARCĂ FINALĂ 

35. Folosirea speculativă a raţiunii referitor la natură 
duce la necesitatea absolută a unei cauze supreme oarecare 
a lumii ; folosirea practică a raţiunii z« ceea ce priveşte liber¬ 
tatea duce de asemenea la necesitate absolută, dar numai a 
legilor acţiunilor unei fiinţe raţionale ca atare. Acum, este 
un principiu esenţial al oricărei folosiri a raţiunii noastre de 
a împinge cunoaşterea până la conştiinţa necesităţii ei (căci 
altfel ea nu ar fi o cunoaştere a raţiunii). Este totodată o li¬ 
mitare la fel de esenţială a aceleiaşi raţiuni ca ea să nu poată 
pricepe nici necesitatea a ceea ce există şi a ceea ce se întâm¬ 
plă, nici necesitatea a ceea ce trebuie să se întâmple, dacă 
nu se pune la baza ei o condiţie sub care acel ceva este sau 
se întâmplă sau trebuie să se întâmple. In acest fel, însă, prin- 
tr-o neîncetată căutare a condiţiei, satisfacerea raţiunii este 
mereu amânată. De aceea ea caută fără răgaz necesarul ne¬ 
condiţionat ( das Unbedingt-Notwendige) şi se vede forţată 
să-l presupună fără a avea vreun mijloc de a şi-1 face inte¬ 
ligibil, fiind îndeajuns de fericită dacă poate descoperi mă¬ 
car conceptul care se potriveşte cu această presupoziţie. 
Astfel că nu este un reproş la adresa deducţiei noastre a prin¬ 
cipiului suprem al moralităţii, ci un reproş adus raţiunii 
umane în genere, acela de a nu putea face inteligibilă o lege 
practică necondiţionată în ce priveşte necesitatea ei abso¬ 
lută (cum trebuie să fie imperativul categoric); faptul că ea 
nu vrea să facă asta printr-o condiţie — anume prin inter¬ 
mediul unui oarecare interes pus la bază — nu î se poate 
lua în nume de rău, căci atunci ea nu ar fi lege morală, adică 

legea supremă a libertăţii. Şi astfel, noi nu concepem ce-i 
drept necesitatea practică necondiţionată a imperativului 
moral, dar concepem totuşi inconceptibihtatea lui, şi aceas¬ 
ta este tot ceea ce se poate cere în mod rezonabil unei fi¬ 
lozofii care încearcă să ajungă în principii până la graniţele 
raţiunii omeneşti. 




NOTE 


Prefaţa 


Paragraful 1 

în trei ştiinţe: După Diogenes Laertios, această divi¬ 
ziune se originează la Zenon din Kition (335-265 î. Cr.) 
şi e definitorie pentru stoici. Compară cu Wolff: „există trei 
diviziuni ale filozofiei: teologia se ocupă dc Dumnezeu, psi¬ 
hologia de suflet şi fizica dc corp. Fiecare arată ceea ce este 
posibil prin intermediul obiectului său. Astfel, psihologia 
arată ce este posibil prin intermediul sufletului. Din expe¬ 
rienţă, aflăm că sufletul are atât facultăţi cognitive, cât şi ape- 
titive, iar filozofia arată ce anume fac acestea posibil. Numai 
arătând aceasta putem trece la « filozofia practică », anume 
la « ştiinţa orientăm facultăţii apetitive în ce priveşte ale¬ 
gerea binelui şi evitarea răului »“ (J.B. Schneewind, Inven¬ 
tarea autonomiei, p. 567). 

Paragraful 2 

obiect: trei cuvinte germane au fost traduse cu acest ter¬ 
men românesc şi de aceea am înserat în paranteză de fiecare 
dată cuvântul german: Gegenstand, Objekt şi Sache. Sache 
e neproblematic: el apare de două ori, la II, 48 şi 51, şi e 
folosit pentru a face vechea distincţie juridică între „per¬ 
soane" ( Personen) şi „obiecte" ( Sachen ), primele fund fiin¬ 
ţe raţionale responsabile pentru acţiunile lor, cele din urmă 

fiinţe neraţionale, care nu răspund de faptele lor, căci nu 
au o voinţă liberă şi despre care se spune că au doar o valoare 
de „mijloc" (e.g. animalele). 

In ce priveşte ceilalţi doi termeni, părerile sunt împărţite. 
Să luăm mai întâi cazul utilizăm lor în filozofia teoretică. 
R. Eisler crede că Gegenstand şi Objekt sunt „interschim¬ 
babili", exprimând printr-un cuvânt al limbii germane obiş¬ 
nuite, respectiv printr-unul mai savant, de origine latină, 
unul şi acelaşi statut al „obiectului" reprezentat în procesul 
cunoaştem. Tocmai de aceea „s-a renunţat, într-o manieră 
generală şi fără excepţie, la indicarea termenului (german) 
pe care îl traducem cu obiect“ (Kant Lexikon). S-a renunţat 
din păcate, aş adăuga eu, căci H. Caygill observă pe bună 
dreptate că „distincţia dintre Gegenstand şi Objekt este cru¬ 
cială în filozofia transcendentală", deşi e adesea nemarcată 
de traducători! Ea presupune teza axiomatică după care 
„condiţiile posibilităţii experienţei în genere sunt în acelaşi 
timp condiţii ale posibilităţii obiectelor ( Gegenstande ) ex¬ 
perienţei" (CRP (1998), 184). „Gegenstande sunt obiecte 
ale experienţei sau aparenţe care se conformează limitelor 
intelectului şi intuiţiei; ele pot fi aparenţe în intuiţie fără a 
fi legate de funcţiile intelectului. ... Atunci când obiecte ale 
experienţei ( Gegenstande ) sunt transformate în obiecte pen¬ 
tru cunoaştere, ele devin Objekte“ (H. Caygill, A Kant Dic- 
tionary). Pentru aceeaşi poziţie, vezi I. Pârvu, Posibilitatea 
experienţei, p. 399. 

Trebuie să ne amintim aici că intelectul este facultatea 
cunoaşterilor. Cunoaşterea intelectului constă în „raportul 
determinat al reprezentărilor date la un obiect {Objekt). Iar 
obiectul ( Objekt ) este ceva în al cărui concept este unit di¬ 
versul unei intuiţii date" (CRP (1998), 133). Cunoaşterea 
obiectului presupune cele două elemente: „mai întâi, con¬ 
ceptul, prin care în genere un obiect este gândit (categoria); 
şi, al doilea, intuiţia, prin care obiectul este dat. ... Gân¬ 
direa unui obiect în genere cu ajutorul unui concept pur al 

intelectului nu poate deveni pentru noi cunoaştere decât în¬ 
trucât acest concept este raportat la obiectele simţurilor" 
(CRP(1998), 141). „Unitatea sintetică a conştiinţei este deci 
o condiţie obiectivă a oricărei cunoştinţe, nu numai de care 
am eu nevoie pentru a cunoaşte un obiect, ci sub care tre¬ 
buie să stea orice intuiţie pentru a deveni obiect pentru 
mine“ (CRP (1998), 133). „Fenomenele" nu sunt decât re¬ 
prezentări sensibile organizate în spaţiu şi timp, fără a re¬ 
prezenta încă „obiecte". „Experienţa constă în înlănţuirea 
sintetică a fenomenelor (percepţiilor) într-o conştiinţă, în 
măsura în care această înlănţuire este necesară" (P. 22). Ex¬ 
perienţa este „cunoaşterea empirică". Experienţa presupu¬ 
ne două elemente: intuiţiile sensibile şi judecata intelectului 
cu ajutorul „categoriilor". In concluzie, obiectele (Ge- 
genstande) experienţei nu sunt „lucruri în sine" ( Ding an 
sicb), nici complexe de senzaţii legate între ele după legile 
psihologiei asociaţiomste empirice, ci o înlănţuire „obiec¬ 
tivă" a diversului intuiţiei sensibile sub categoriile intelec¬ 
tului; sunt o sinteză a datelor empirice sub legile intelectului, 
valabilă ca atare pentru toţi subiecţii (obiectivă). Prin ur¬ 
mare, când vorbim despre un „obiect (Objekt) care cores¬ 
punde cunoaştem şi, prin urmare, e distinct de ea", el trebuie 
„gândit numai ca ceva în genere = X, fiindcă, în afară de 
cunoştinţa noastră, noi nu avem nimic pe care să-l putem 
opune acestei cunoştinţe ca fundu-i corespunzătoare" (CRP 
(1998), 140). Acest X care „corespunde" reprezentărilor 
noastre „nu e nimic pentru noi, fiindcă trebuie să fie ceva 
distinct de toate reprezentările noastre" (CRP (1998), 141). 
Am putea aşadar conchide spunând că Gegenstand este 
obiectul experienţei, iar Objekt este „obiectul care cores¬ 
punde cunoaştem". 

In întemeiere. .., Kant vorbeşte în treacăt despre Gegen¬ 
stand ca obiect al simţurilor (III, 12, 20) şi ca obiect al in¬ 
tuiţiei (III, 12). In Pref. 2 el mai vorbeşte despre cunoaşterea 
raţională materială care are un obiect ( Objekt ) şi tot despre 
ea ca având „de-a face cu obiecte ( Gegenstande ) determinate 

şi cu legile cărora acestea le sunt supuse". In Critica raţiu¬ 
nii practice Kant spune: „înţeleg prin conceptul de obiect 
al raţiunii practice reprezentarea unui obiect ca un efect po¬ 
sibil prin libertate. A fi un obiect al cunoaştem practice ca 
atare nu înseamnă deci decât raportul voinţei cu acţiunea 
prin care s-ar realiza el sau opusul lui, iar a judeca dacă ceva 
este sau nu un obiect al raţiunii pure practice nu înseamnă 
decât a distinge posibilitatea sau imposibilitatea de a voi acea 
acţiune prin care, dacă am avea puterea necesară (lucru asu¬ 
pra căruia trebuie să judece experienţa), s-ar fi realizat un 
anumit obiect. ... Dacă obiectul e luat ca temei determi¬ 
nant al facultăţii noastre de a dori, atunci cunoaşterea po¬ 
sibilităţii lui fizice prin libera folosire a puterilor noastre 
trebuie să preceadă judecarea noastră dacă el este sau nu un 
obiect al raţiunii practice. Dimpotrivă, dacă legea a priori 
poate fi considerată ca temeiul determinant al acţiunii, prin 
urmare acţiunea ca determinată de raţiunea pură practică, 
atunci judecarea dacă ceva este un obiect al raţiunii pure 
practice sau nu este cu totul independentă de compararea 
cu abilitatea noastră fizică şi problema nu este decât de a 
şti dacă ne e permis să voim o acţiune care e îndreptată spre 
existenţa unui obiect în cazul în care acesta ar sta în puterea 
noastră. ... Singurele obiecte ale unei raţiuni practice sunt 
deci cele de bine şi de rău. ... Dacă conceptul de bine nu 
este dedus dintr-o lege practică anterioară, el nu poate fi 
decât conceptul a ceva a cărui existenţă promite plăcere şi 
determină astfel, spre a-1 produce, cauzalitatea subiectului, 
adică facultatea dorinţei. Dar fund imposibil de a vedea a 
priori care reprezentare va fi însoţită de plăcere şi care, dim¬ 
potrivă, de neplăcere, ar depinde exclusiv de experienţă să 
ne spună ce este nemijlocit bine sau rău" (CRPr., 146). Bcck 
crede că aici „obiect" are două sensuri: el semnifică stări 
de lucruri produse de acţiune şi acţiunea însăşi. In Formula 
scopului în sine (FSI) el apare şi în sensul de „scop obiec¬ 
tiv". „Obiect, în acest sens, nu înseamnă punctul terminus 

al acţiunii, nu ceva cc ar putea fi obţinut numai prin utili¬ 
zarea mijloacelor ghidate de cunoaşterea legilor cauzale, nu 
ceva de sperat doar într-un viitor indefinit, atunci când oa¬ 
menii drepţi vor fi ajuns perfecţi, cei necinstiţi drepţi ctc. 
Nu; obiectul este o voinţă având o anumită dispoziţie, o 
dispoziţie dc a acţiona în acord cu şi din respect pentru lege. 
Singurul scop al acţiunii morale e de a asigura domnia le¬ 
gii şi fiecare acţiune morală în parte înfăptuieşte acest scop“ 
(L.W. Bcck, A Commentary, pp. 135-136). 

Pasajul de mai sus, ulterior întemeierii. .., aruncă poate 
o lumină asupra unei posibile ordini în utilizarea termeni¬ 
lor Gegenstand şi Objekt în întemeierea metafizicii mora¬ 
vurilor. Cei mai mulţi cred că această ordine lipseşte şi de 
aceea nici nu se mai obosesc să traducă diferit cei doi ter¬ 
meni. Totuşi, cred că putem distinge următoarele utilizări: 

1) „Obiectul ( Objekt)" este „conceptul a ceva“ (un X) 
ce corespunde voinţei sau unui act volitiv în sensul de a le 
face să declanşeze o acţiune spre a-1 produce ca efect ; el e 
un obiect al reprezentărilor noastre: „impulsul pe care tre¬ 
buie să-l exercite reprezentarea unui obiect ( Objekt ) care 
c posibil prin forţele noastre asupra voinţei subiectului" 
(II, 85) — aici Objekt este obiectul reprezentării; „în actul 
de a vrea un obiect ( Objekt ) ca efect al meu este deja gân¬ 
dită cauzalitatea mea drept cauză activă, adică folosirea mij¬ 
loacelor (într-un imperativ ipotetic)" (II, 24); „voinţa nu-şi 
dă sieşi legea, ci doar obiectul ( Objekt ) î-o dă prin relaţia 
lui faţă de voinţă" (II, 78); „pretutindeni unde un obiect 
(Objekt ) al voinţei trebuie pus ca temei pentru a prescrie 
regula care s-o determine, regula nu este nimic decât hete- 
ronomie; imperativul este condiţionat, anume astfel: dacă 
sau pentru ar vrem acest obiect {Objekt), trebuie să acţio¬ 
năm într-un fel sau altul; deci el nu poate porunci nicio¬ 
dată moral, altfel spus categoric" (II, 85). Ar trebui să fie 
la fel şi cu capacitatea dorinţei: obiectul acesteia ar trebui 
să fie un „mobil", un Objekt care e „conceptul a ceva“ (un X) 

ce corespunde facultăţii de a dori şi o afectează: „eu pot avea 
într-adevăr înclinaţie pentru obiectele ( Objekte ) privite ca 
efect al acţiunii pe care o plănuiesc" (I, 15) — aici e vorba 
de un obiect [Objekt) pentru capacitatea dorinţei. In schimb, 
de îndată ce e vorba de obiecte ale dorinţei (analog cu obiec¬ 
te ale experienţei), e folosit Gegenstand: „indiferent de ori¬ 
ce obiecte ( Gegenstănde) ale capacităţii de a dori" (I, 14); 
„toate obiectele ( Gegenstănde) înclinaţiei" (II, 48); „fără 
alte mobiluri, indiferent de unde ar fi luate acestea, (adică) 
... fără vreo materie (obiect ( Gegenstand )) a voinţei pen¬ 
tru care am putea avea în prealabil vreun interes" (III, 32). 

2) „Obiectul ( Gegenstand)" voinţei este un „scop su¬ 
biectiv" care e reprezentarea în maxima materială a unui 
obiect ( Objekt ) ce afectează voinţa, reprezentare care de¬ 
termină voinţa la acţiune pentru producerea acestui obiect: 
„imperativul categoric „trebuie să facă abstracţie de orice 
obiect ( Gegenstand)“ sau scop subiectiv (II, 78); „deci va¬ 
loarea oricăror obiecte ( Gegenstănde ) [ce sunt scopuri în 
maximă şi] pe care le putem dobândi prin acţiunea noas¬ 
tră" (II, 48); maxima morală „trebuie deci să facă abstrac¬ 
ţie de orice obiect ( Gegenstand), în aşa fel încât acest obiect 
să nu aibă nici o influenţă asupra voinţei" (II, 78). Apar şi 
pasaje în care acelaşi lucru pare a fi spus folosind Objekt : 
„Voinţa absolut bună, al cărei principiu trebuie să fie un 
imperativ categoric, va conţine prin urmare, fiind nedeter¬ 
minată în raport cu orice obiect [Objekt), doar forma ac¬ 
tului volitiv în genere" (II, 86). Dacă privim însă mai jos, 
observăm că aici Kant avea în vedere o voinţă care nu-şi 
pune „ca temei vreun mobil“, deci un Objekt. Un alt caz 
provocator este următorul: „Vedem lesne că primul tip de 
maxime contrazice datoria strictă sau restrânsă (riguroasă), 
iar celelalte doar datoria mai largă (meritorie) şi astfel, prin 
aceste exemple, au fost prezentate complet toate datoriile — 
în ce priveşte tipul obligaţiei (nu obiectul [Objekt) acţiunii 

lor)“ (II, 39). Aparent, este vorba de obiectul ( Gegenstand) 
sau materia celor patru maxime evaluate; în realitate, Kant 
se referă la obiectul ( Objekt ) produs ca efect al acţiunilor 
cauzate de aceste maxime (cazul 1). Aceeaşi întrebare se poate 
pune cu privire la fragmentul: „Aici progresia are loc ca şi 
prin categoriile unităţii formei voinţei (a universalităţii aces¬ 
teia), pluralităţii materiei (a obiectelor ( Objekte ), adică a 
scopurilor)" (II, 72). Nu pot explica de ce pentru scopul 
unei maxime Kant foloseşte Objekt şi nu Gegenstand. 

3) „Obiectul" este un „scop obiectiv" şi în acest sens 
Kant pare a folosi în mod uniform cuvântul Gegenstand. 
Legea, voinţa raţională, umanitatea sunt „obiect" al respec¬ 
tului pur (ca „scop obiectiv" al voinţei, al maximei): „obiec¬ 
tul ( Gegenstand ) respectului este deci exclusiv legea“ (I, 
16n); „propria noastră voinţă ... sub condiţia unei legis- 
lăn universale... este obiectul ( Gegenstand ) veritabil al res¬ 
pectului" (II, 76); „numai legea în sine poate fi obiect 
(Gegenstand ) al respectului" (I, 15); „ele prezintă voinţa 
care le săvârşeşte ca pe un obiect ( Gegenstand ) al unui res¬ 
pect nemijlocit" (II, 70); „... ca voinţă care s-ar putea avea 
în acelaşi timp ca obiect ( Gegenstand ) pe sine însăşi ca uni¬ 
versal legislatoare" (II, 59); „Acţionează după maxime care 
se pot avea în acelaşi timp ca obiect (Gegenstand) pe ele în¬ 
sele în calitate de legi universale ale naturii “ (II, 73, III, 2); 

fără deosebirea obiectelor (ohne Unterschied der 
Objekte ): în sensul de: „făcând abstracţie de diversitatea 
obiectelor" la care cunoaşterea raţională se aplică. In CRP 
(1998), p. 96 sqq Kant distinge între „logica elementară" 
(ca logică a folosim generale a intelectului, „fără a lua în 
considerare distincţiile dintre obiecte") şi „organonul cută- 
rei sau cutărei ştiinţe" (ca logică a folosim particulare a in¬ 
telectului „pentru a gândi exact o anumită specie de obiecte"). 
Cea din urmă formă a logicii e mai mult o „propedeutică 
a ştiinţelor" şi presupune cunoaşterea diferitelor tipuri de 
obiecte — matematice, fizice, morale etc. — într-un grad 

destul de mare. Logica elementară sau generală este fie „pură", 
fie „aplicată"; dar, oricum ar fi, „ca logică generală, ea face 
abstracţie de orice conţinut al cunoaştem intelectului şi al 
diversităţii obiectelor ei şi nu are a face decât cu simpla 
formă a gândim" ; ea nu e un organon al unor ştiinţe par¬ 
ticulare care ţine cont de diversitatea şi specificul obiecte¬ 
lor cunoaşterii. 

Aceeaşi idee poate fi găsită şi în Logica generală: dacă 
vrem să aplicăm intelectul deosebind specificul diverselor 
obiecte ale cunoaşterii (să îl aplicăm la matematică, meta¬ 
fizică ori morală), atunci regulile lui nu vor fi reguli ale apli¬ 
cării intelectului în genere (cum trebuie să fie cele logice), 
adică fără deosebirea (specificului) obiectelor, ci reguli ale 
aplicăm speciale a intelectului ce presupun cunoaşterea pre¬ 
alabilă a obiectului specific. „Dacă însă facem abstracţie de 
toate cunoştinţele pe care trebuie să le împrumutăm numai 
de la obiecte şi reflectăm doar la aplicarea intelectului în ge¬ 
nere, atunci îi vom descoperi regulile absolut necesare în 
toate împrejurările şi independent de orice obiect determi¬ 
nat al gândirii, căci fără aceste reguli n-am putea gândi. Deci 
ele pot fi considerate şi apriori, adică independent de orice 
experienţă, căci conţin, fără a face distincţie între obiecte, 
numai condiţiile aplicării f iepure, fie empirice ale intelec¬ 
tului în genere. De aici urmează în acelaşi timp faptul că 
regulile universale şi necesare ale gândirii în genere se pot 
referi numai la forma şi nicidecum la materia, acesteia" (L. 65). 

doctrina naturii... doctrina moravurilor: partea 
doctrinală ( doktrinal ) a filozofiei este metafizica naturii şi 
metafizica moravurilor. 

Paragraful 3 

logica nu poate avea o parte empirică: Afirmaţia pare 
a contrazice susţinerea din CRP (1998), p. 97 conform că¬ 
reia logica generală „are principii empirice". Ultima afir- 

maţie apare pe fondul diviziunii „logicii generale" într-o „lo¬ 
gică pură" şi o „logică aplicată". Prima „nu are principii em¬ 
pirice, prin urmare nu scoate nimic (cum s-a crezut uneori) 
din psihologie". Cea de-a doua „se ocupă cu regulile folo¬ 
sirii intelectului în condiţiile empirice subiective pe care ni 
le oferă psihologia. Ea are deci principii empirice". Logica 
aplicată este „o reprezentare a intelectului şi a regulilor fo¬ 
losim lui necesare in concreto, adică aşa cum el este supus 
condiţiilor contingente ale subiectului, care pot împiedica 
sau promova această folosire şi care toate nu sunt date decât 
empiric. Ea tratează despre atenţie, despre piedicile şi efec¬ 
tele ei, despre originea erorii, despre starea îndoielii, a scru¬ 
pulului, a convingem etc., şi, în raport cu ea, logica generală 
şi pură este ceea ce este morala pură, care conţine numai 
legile morale necesare ale unei voinţe libere în genere, faţă 
de teoria propriu-zisă a virtuţilor, care consideră aceste legi 
în luptă cu obstacolele sentimentelor, înclinaţiilor şi pasiu¬ 
nilor cărora oamenii le sunt supuşi mai mult sau mai puţin 
şi care nu poate fi niciodată o ştiinţă adevărată şi demon¬ 
strată, fiindcă ea are nevoie, ca şi logica aplicată, de principii 
empirice şi psihologice". Din perspectiva acestei diviziuni 
a logicii, aşadar, există un paralelism perfect între logică şi 
etică sau fizică. 

Contradicţia de care vorbeam dispare dacă presupunem 
că I. Kant vorbeşte, în toate aceste paragrafe de început ale 
IMM, doar despre logica pură. Şi e foarte plauzibil să cre¬ 
dem aşa ceva deoarece el consideră că logica aplicată „n-ar 
trebui să fie numită propriu-zis logică. Ea este o psihologie, 
în cadrul căreia nu cercetăm cum ar trebui să se comporte 
gândirea noastră, ci cum se comportă în mod obişnuit" 
(L. 71). Dacă aşa stau lucrurile, atunci putem înţelege de 
ce „logica aplicată" — care „consideră intelectul numai în 
combinaţie cu celelalte facultăţi ale sufletului, care îi influ¬ 
enţează acţiunile şi îi imprimă o direcţie de acţiune greşită, 
contrară legilor pe care el însuşi le recunoaşte ca fund 

corecte" (L. 71) — se află în raport cu „logica pură" în acelaşi 
raport în care „teoria virtuţilor" (sau, cum o numeşte în 
IMM, „antropologia practică") se află cu „morala pură" sau 
„raţională". 

şi care trebuie demonstrat: „Căci, neocupându-se cu 
aplicarea obişnuită şi, ca atare, numai empirică a intelectu¬ 
lui şi a 1 raţiunii, ci în mod exclusiv cu legile universale şi ne¬ 
cesare ale gândim în genere, ea se bazează pe principii a 
priori, din care pot fi deduse şi demonstrate ca atare toate 
regulile sale, cărora ar trebui să li se conformeze orice cu¬ 
noaştere raţională" (L. 67). 

înţelepciunea cu privire la natură: am tradus prin 
„înţelepciune" termenul german Weltweisheit, termen tra¬ 
dus invariabil în ediţiile româneşti, engleze, franceze sau ita¬ 
liene ale IMM prin „filozofie". Noi am păstrat termenul 
românesc „filozofie" pentru germanul Philosopbie. Weltwei- 
sheit e o variantă din limbajul comun al secolului al opt¬ 
sprezecelea pentru Philosopbie. El ar însemna ştiinţă sau 
înţelepciune (cu privire la lume, la lumea naturală şi la via¬ 
ţa practică). In mod vădit, Kant foloseşte cei doi termeni, 
Weltweisheit şi Philosopbie, ca interschimbabili (vezi titlul 
secţiunii II şi anticiparea lui în Pref. 14: primul vorbeşte de 
populdren sittlischen Weltweisheit şi al doilea de populăren 
Moralphilosophie, referindu-se la acelaşi lucru). Merită să 
captăm totuşi în traducerea românească situaţia specială a 
limbii germane din vremea lui Kant, aceea de a trece de la 
statutul de limbă vulgară, la acela de limbă academică. 

Paragraful 3 

astfel se naşte ideea : termenul german Idee are atât sensul 
colocvial de idee sau gând (ca în acest pasaj) cât şi sensul 
tehnic de Idee — adică de concept al raţiunii pure-, de regu¬ 
lă, în limba română, pentru a distinge acest al doilea sens, 
el e scris cu majusculă. Am preferat să-l redăm peste tot cu 

minusculă ş i s ă lăsăm cititorul să decidă singur unde e vorba 
de conceptul comun şi unde de conceptul tehnic al filozo- 
I ici critice kantiene. 

Paragraful 6 

gânditori independenţi ( Selbstdenker ): indepen¬ 
denţi faţă de tutela ideologică a ortodoxiei bisericeşti şi faţă 
de autoritatea politică. Intr-o recenzie din 1783 la lucrarea 
lui Johann Schulz încercare de introducere în doctrina mo¬ 
ralei valabilă pentru toate fiinţele umane fără deosebire de 
religie, Kant îl numeşte pe Schulz Selbstdenker (I. Kant, 
Review of Schulz ’s Attempt at introduction to a doctrine of 
all human beings regardless of different religions, în M. Gregor 
(ed.), I. Kant, Practicai Philosophy, p. 7). Schulz era un pre¬ 
ot din Gielsdorf a cărui distanţare faţă de ortodoxia reli¬ 
gioasă şi autoritatea politică s-a tradus nu numai în noutatea 
şi „francheţea" scrierilor sale, ci şi în refuzul de a purta pe¬ 
rucă în timpul predicilor. Această atitudine e tipică pentru 
gânditorii raţionalişti din perioada Luminilor. Ea i-a atras 
o sancţiune din partea autorităţilor ecleziastice şi politice 
din Prusia: deşi procesul religios nu a găsit contraziceri ale 
învăţăturii creştine de care să fie învinovăţit, regele Friderich 
Wilhelm II a inversat verdictul, i-a penalizat pe judecători 
şi l-a concediat pe Schulz. Şi Kant a fost cenzurat de auto¬ 
rităţi pentru vederile sale neortodoxe cu privire la relaţia 
dintre religie şi morală. 

această din urmă treabă: adică studiul metafizicii mo¬ 
ravurilor. 

Paragraful 10 

înţelepciunea practică universală: referirea se face la 
lucrarea lui C. Wolff Philosophiapractica universalii (2 volume, 
1738, 1739). In manualele lui Baumgarten, utilizate de Kant 

la universitate, prima parte se cheamă la fel şi se ocupă de 
problemele generale, de fundamentare a teoriei etice (de¬ 
spre principiul moralităţii, despre legi, despre coerciţie şi 
necesitare, despre legiuitor, despre pedeapsă şi recompen¬ 
să, despre imputarea unui act etc.). Partea a doua a manua¬ 
lului era un fel de etică aplicată: la fenomenul religios şi la 
diferitele datorii concrete. 

voinţă pură : în psihologia lui Wolff, „străduinţa noas¬ 
tră esenţială spre perfecţiune sau spre bine în general con¬ 
stituie voinţa noastră. Voinţa şi dorinţa nu sunt diferite ca 
natură de « puterea reprezentativă a sufletului ». O repre¬ 
zentare a ceva ca perfect este o reprezentare care ne îndeam¬ 
nă spre acel ceva. Voinţa diferă de dorinţă doar prin faptul 
că, prin voinţă, comparăm gradele perfecţiunii conţinute 
de diferite idei şi ne îndreptăm spre cel mai mare" ( apud 
J.B. Schneewind, Inventarea autonomiei, p. 570). 

numai sub aspectul sumei lor mai mari sau mai mici: 
La Wolff, „sufletul nu are alte dispoziţii de a acţiona în afa¬ 
ra motivelor sale. Prin urmare, întotdeauna acţionăm în mod 
necesar în vederea celui mai mare bine sau a celei mai mari 
perfecţiuni disponibile“ (apud J.B. Schneewind, Inventarea 
autonomiei, p. 571). 


Secţiunea I 


Paragraful 1 

însuşiri ale temperamentului: Kant distinge „tempe¬ 
ramentul" de „caracter" în Antropologie (286-295). Tem¬ 
peramentul e un dar al naturii, un „tip de sensibilitate", ce 
ţine de „constituţia noastră corporală" şi de „elementul fluid 
care se află în mişcare în corp datorită forţei vitale, după 
anumite legi". Caracterul, în schimb, e dobândit prin exer- 

i iliu social şi presupune principiile voinţei raţionale. Exis¬ 
tă patru temperamente (sangvin, melancolic, coleric şi fleg¬ 
matic), precum şi combinaţii ale lor. De exemplu, un om 
cu un temperament sangvin are particularitatea că senzaţi¬ 
ile îi creează impresii rapide şi puternice, dar ele nu lasă urme 
profunde şi durabile. Acest tip de sensibilitate se manifes¬ 
tă prin aceea că posesorul lui e neliniştit şi plin de speran¬ 
ţe, îşi schimbă pe neaşteptate atitudinile, bagatelizează totul 
şi îşi face din orice om un prieten etc. Pentru coleric, pa¬ 
siunea dominantă e dorinţa onorurilor care, în cazuri ex¬ 
treme, poate deveni o mame. Răutatea şi bunătatea, ca şi 
rigiditatea în luarea deciziilor sunt considerate de aseme¬ 
nea „dispoziţii ale temperamentului". Trăsăturile rele ale 
temperamentului „pot fi stăpânite graţie caracterului". „A 
avea caracter înseamnă acea proprietate a voinţei conform 
căreia subiectul se leagă el însuşi de anumite principii prac¬ 
tice pe care şi le-a prescris într-un mod ireversibil prin pro¬ 
pria sa raţiune. ... Nu e vorba aici de ceea ce natura face 
din om, ci de ceea ce acesta face din el însuşi. “ De pildă, spi¬ 
ritul rigid, inflexibil în ce priveşte luarea deciziilor cores¬ 
punde unei dispoziţii naturale cât se poate de favorabile unui 
caracter bun, dar nu reprezintă încă o trăsătură propriu-zisă 
de caracter căci pentru aceasta mai sunt cerute „maxime care 
provin dm raţiune şi din principii moralmente practice". 
„Ceea ce întemeiază un caracter e, în fapt, o absolută uni¬ 
tate a principiului intern care ghidează în general conduita 
pe durata unei întregi vieţi." 

puterea, bogăţia, onorurile: Acestea trei sunt prin¬ 
cipalele „înclinaţii sociale" care se pot transforma în „pa¬ 
siuni", luând forma „mamei dominării", „mamei posesiunii" 
şi „mamei onorurilor". „Trufia" este dorinţa de onoruri care 
eşuează şi care acţionează împotriva propriului scop. Ea e 
moralmente condamnabilă şi trebuie corectată de un carac¬ 
ter bun, la fel ca şi „mama de a poseda" bunuri materiale 
independent de orice dimensiune spirituală (A. 270-275). 

să-l facă în mod universal conform scopului ( allge- 
mein-zweckmăfiig mache): Cred că I. Kant a avut în ve¬ 
dere aici punerea în acord a principiului acţiunii (a maximei) 
cu scopul universal (sau „obiectiv") de care e vorba î n for¬ 
mula scopului în sine: anume chiar „natura raţională ca scop 
în sine". M. Gregor, V. Mathieu şi H.J. Paton traduc „să-l 
conformeze scopurilor universale". J. Timmerman e de acord 
cu această traducere. N. Bagdasar traduce astfel: „să facă 
universal conformă scopului influenţa lor asupra simţirii". 
Iar A. Wood redă în felul următor: „and make them uni- 
versally purposive“. Compară cu die allgemeine Gesetz- 
mdfigkeit der handlungen iiberhaupt = conformitatea 
universală a acţiunii cu legea în genere (I, 17). 

Paragraful 2 

principiile de bază ( Grundsatze ): Grundsatz, ca şi 
Prinzip , sunt traduşi, de regulă, indistinct cu „principiu" 
(Bagdasar, Paton, Gregor, Delbos, Wood etc.) pentru că 
se consideră că nu există o diferenţă de sens semnificativă 
între cei doi termeni, cel puţin în IMM. In ce mă priveşte, 
deşi sunt de acord că sensul are prioritate într-o traducere 
bună, pledez şi pentru scrupulozitate în ce priveşte acura¬ 
teţea literală, şi voi reda diferit cei doi termeni. 

DupăA.C. Genova (Kant's Three Critiques: A Suggested 
Analytical Framework, Kant Studien, 1969), cuvântul „prin¬ 
cipiu" ( Prinzip ) are trei sensuri la Kant: 1) „propoziţie fun¬ 
damentală" ( Grundsatz ), î.e. orice regulă sau premisă care 
determină condiţiile pentru subsumarea unor cazuri particu¬ 
lare e, relativ la aceste cazuri, un principiu în sens de propo¬ 
ziţie fundamentală (fundamentalproposition)', 2) „principiu" 
(Prinzip), î.e. cunoştinţe de bază, condiţia altor cunoştinţe, 
care îşi au originea în raţiunea pură, fără nici o condiţio¬ 
nare empirică; 3) „principiu" ca funcţie operativă univer¬ 
sală a intelectului (e.g. principiul unităţii transcendentale a 

apercepţiei, principiul autonomiei raţiunii practice, princi¬ 
piul caracterului teleologic al facultăţii de judecare). Doar 
în primele două sensuri principiul poate lua forma unor „ju¬ 
decăţi" ( Urteile), adică a unei „cunoaşteri formulate". Prin¬ 
cipiul autonomiei raţiunii practice nu e o judecată, ci o 
funcţie a raţiunii care „se exprimă în acte ale căror maxime 
sunt conforme legii morale — (acest principiu e), pe drept 
cuvânt, atât un Grundsatz cât şi un Pnnzip deoarece în do¬ 
meniul practic vom avea un Pnnzip care nu e supus iluzi¬ 
ilor transcendentale ale raţiunii pure speculative". 

Kant se referă într-adevăr explicit la această problemă 
în CRP (1998), 276. El distinge aici între statutul unei cu¬ 
noştinţe care e folosită ca principiu şi statutul unei cunoş¬ 
tinţe care este principiu prin originea sa. Primele sunt numite 
„propoziţii fundamentale" ( Grundsatze ), cele din urmă sunt 
„principiile prin excelenţă" {Pnnzip). De exemplu, premi¬ 
sele unui silogism, fie ele empirice, fie apriori, sunt „pro¬ 
poziţii fundamentale" în raport cu concluziile lor. Deci ele 
sunt principii într-un sens relativ sau comparativ. O propo¬ 
ziţie universală, cum e o axiomă geometrică, poate fi folosită 
ca premisă majoră într-un silogism sau într-o demonstra¬ 
ţie matematică, dar aceasta nu înseamnă că ea e un Prinzip. 
Ea e un punct de plecare numai pentru concluziile ei. 

In schimb, privite după originea lor, „principiile pro¬ 
priu-zise" sunt „principiile apriori ... care conţin în ele fun¬ 
damentele altor judecăţi ... (şi care) nu sunt întemeiate pe 
alte cunoştinţe mai înalte şi mai generale" (CRP (1998), 

179), e.g. axiomele intuiţiei, analogiile experienţei etc. Prin¬ 
cipiul suprem al moralităţii e atât un Grundsatz în raport 
cu datoriile concrete „deduse" din el (el e o judecată sin¬ 
tetică a priori), cât şi un Prinzip, întrucât e o cunoştinţă 
sintetică apriori conţinută în Ideea de libertate şi e funda¬ 
mentul altor judecăţi sintetice a priori. Probabil de aceea 
„Kant nu face o distincţie semnificativă între Grundsatz şi 

Prinzip şi îl utilizează pe unul acolo unde celălalt ar părea 
mai adecvat" (M. Gregor). 

„Principiile raţiunii practice sunt propoziţii care expri¬ 
mă o determinare generală a voinţei. Ele sunt maxime su¬ 
biective atunci când sunt valabile numai pentru voinţa 
umană, şi legi practice obiective atunci când sunt valabile 
pentru orice fiinţă raţională" (H. Caygill). 

In întemeierea metafizicii moravurilor, Kant începe prin 
a vorbi de Praktischen Grundsatze (Pref. 9) — redat de noi 
cu „principiile practice de bază" 26 şi referindu-se, probabil, 
la legile practice. Continuă apoi cu Prinzip (pentru princi¬ 
piul suprem al moralităţii) (Pref. 13), pentru a reveni la 
Grundsatze, prin care desemnează iarăşi „principiile de bază 
ale unei voinţe bune", care nu ar putea fi altele decât tot 
legile morale. In mod surprinzător, apoi, cu referire la ace¬ 
leaşi legi morale ale voinţei, el foloseşte cuvântul Prinzip 
(I, 14) — formelle Prinzip des Wollens —, termen aplicat ime¬ 
diat mai jos şi maximelor materiale: matenelle Prinzip. 
Această din urmă folosire a termenilor e aceeaşi cu cea din 
I, 15n, unde maxima e numită subjektive Prinzip iar legea 
practică objektive Prinzip. In Secţiunea II, Grundsatz şi 
Prinzip sunt folosiţi în mod evident ca interschimbabili, ceea 
ce î-a făcut pe mulţi traducători să-i tălmăcească indistinct. 
Iată pasajul relevant: „Maxima este principiul ( Prinzip ) su¬ 
biectiv de a acţiona şi trebuie distinsă de principiul ( Prin¬ 
zip ) obiectiv, adică de legea practică. Maxima ... este deci 
principiul de bază ( Grundsatz) după. cure acţionează subiec¬ 
tul ; iar legea este principiul {Prinzip) obiectiv valabil pen- 

26 Am preferat această traducere celei sugerate de Genova din 
cauza naturaleţei redăm în limba română. Aceeaşi expresie apare în 
Critica raţiunii practice. Cartea I, capitolul 1, Definiţie: „Principiile 
practice de bază ( Praktischen Grundsatze ) sunt propoziţii ( Sdtze ) care 
conţin o determinare generală a voinţei". 

iru orice fiinţă raţională şi principiul de bază ( Grundsatz) 
după care ea trebuie să acţioneze" (II, 30n). 

In Critica raţiunii practice (Cartea I, cap.l, Definiţie), 
atât maxima cât şi legea practică sunt numite praktiscben 
Grundsatze. Dacă praktiscben Grundsatze pare să însem¬ 
ne aici un anume gen de „propoziţii practice" ( praktiscbe 
Sdtze) (CRPr. în PP, 164), paragraful 8 al Cărţii I revine la 
Prinzip într-un sens diferit, care nu mai are a face cu jude¬ 
cata, ci cu condiţia oricărei judecăţi sintetice apriori: „Au¬ 
tonomia voinţei e singurul principiu ( Prinzip ) al tuturor 
legilor morale şi al datoriilor conforme lor. ... Legea mo¬ 
rală nu exprimă nimic altceva decât autonomia raţiunii pure 
practice" (PP, 166). Evident, această utilizare a lui Prinzip 
nu e consistentă cu cea din IMM, I, 15n. Ca să nu mai vor¬ 
bim că nu e consistentă nici cu felul în care e numit acelaşi 
principiu al autonomiei voinţei câteva pagini mai în jos: acolo 
el e, din nou, un Grundsatz 27 . Pentru ca un alt paragraf mai 
jos, el să redevină un Prinzip 28 . 

Iată cum comentează L. Beck această situaţie aparent ha¬ 
otică: termenul cel mai general de la care ar trebui să ple¬ 
căm ar fi cel de „propoziţie practică" ( praktiscbe Sdtze), i.e. 
„acele propoziţii a căror cunoaştere joacă un rol în deter¬ 
minarea voinţei pentru ca aceasta să facă o anumită alegere 
între acţiuni posibile. Ele sunt numite « principii » dacă sunt 
generale, î.e. dacă exprimă o determinare generală a voinţei 
şi dacă alte propoziţii practice, numite « reguli », sunt sub- 
sumabile sub ele sau derivate din ele prin aplicarea lor la 


2/ „Dacă am compara acum principiul nostru formal suprem al 
raţiunii practice pure {formale obersten Grundsatz ) (ca principiu al 
autonomiei voinţei) cu toate principiile ( Prinzip ) materiale anterioare 
ale moralităţii ..." (PP, 172). 

28 „Deoarece principiile materiale sunt incapabile să devină legea 
morală supremă ..., principiul ( Prinzip ) praăic formal al raţiunii pure... “ 
(PP, 173). 

circumstanţe specifice". Principiile sunt fie maxime, fie legi 
practice. Ele dau naştere unor „reguli" care sunt „impera¬ 
tivele". Definiţia dată la începutul Cărţii I a Criticii raţiu- 
nupractice se referă deci la „o specie de propoziţii practice, 
anume la principii (GrHndsatze)“. Propoziţiile practice au 
grade diferite de generalitate, de la porunci particulare cum 
e „închide uşa imediat!", la precepte generale ca „Nu-ţi for¬ 
ţa sansa când eşti la volan!“, mergând până la strategii gene¬ 
rale d e viaţă cum ar fi „Nu permite ca vreo ofensă să treacă 
nepedepsită". Aşa cum le sugerează şi numele, „principiile" 
trebuie să fie fundamentale, să exprime o determinare sau 
motivare a voinţei care e generală, independentă de vreun 
angajament anterior şi care să aibă sub sine mai multe re¬ 
guli practice. In Lecţiile de logică, el restrânge sensul cu¬ 
vântului „principiu" la propoziţii care sunt sintetice apriori. 
Dar „odată ce a introdus în mod formal cuvântul Grun- 
dsatz, Kant îl ignoră adesea, într-o manieră regretabilă ca- 
re-i e caracteristică. (S-a spus despre Kant că a reuşit să fie 
tehnic fără a fi precis.) El foloseşte aproape invariabil în lo¬ 
cul acestuia cuvântul Pnnzip care, deşi considerat a fi si¬ 
nonim cu Grundsatz (Vorlesungen iiber Logik, par. 34), este 
mult mai vag ca înţeles. Astfel, o regulă sau precept ( Vor- 
schrift) este adesea numit Prinzip, dar un autentic Grun¬ 
dsatz este de asemenea numit Prinzip (e.g. în par. 4). Acolo 
unde este necesar, de dragul clarităţii, mă voi referi la 
Grundsatz în sensul său strict utilizând traducerea „prin¬ 
cipiu fundamental", deşi strict vorbind această expresie e 
un pleonasm" (L. Beck, A Commentary, p. 78). 

Deoarece în IMM Kant pare a nu face o distincţie sem¬ 
nificativă în utilizarea termenilor Prinzip şi Grundsatz, l-am 
tradus pe primul cu „principiu" şi pe al doilea cu „principiu 
de bază" (traducerea „propoziţie fundamentală" propusă 
de Genova dă în limba română construcţii nefireşti). 

Paragraful 3 

voinţa bună nu este bună prin ceea ce produce sau 
înfăptuieşte ... ci numai prin actul volitiv: Bagdasar tra¬ 
duce greşit acest loc, transformându-1 pe Kant într-un fi¬ 
lozof consecinţionist (un anti-kantian!), astfel: „Voinţa bună 
nu e bună numai prin ceea ce produce şi efectuează... ci 
este prin voliţie." Traducerea lui Keul e şi mai problema¬ 
tică: „Voinţa bună nu e numai prin ceea ce cauzează sau 
produce... ci este prin voliţie" (fraza e fără sens în limba 
română). 

actul volitiv ( Wollen): „Voinţa este facultatea scopu¬ 
rilor, facultatea de a face ca dorinţele să fie determinate de 
concepte, de reprezentări ale scopurilor, facultatea de a se 
lăsa condus de o regulă. Ea este o activitate, o efectivitate a 
intelectului, ea e raţiunea practică însăşi. Actul volitiv, în 
măsura în care e determinat de motive izvorâte din simţuri 
sau din intelect, e definit psihologic' (R. Eisler, Kant-Lexikon). 

desigur, nu ca o simplă năzuinţă (blofîer Wunscb)... : 
Am tradus Wunscb cu năzuinţă (şi nu cu dorinţă, cum ne 
spun dicţionarele curente şi traducerea lui Bagdasar) pen¬ 
tru că acesta e sensul pe care l-l ataşează Kant în limbajul 
său specific. Francezii traduc cu soubait iar englezii cu wish. 
R. Croitoru nu deosebeşte Wunscb de Begierde şi traduce 
ambii termeni germani cu dorinţă (MM, 71). Kant înţelege 
prin dorinţă ( Begierde , apetitio) acea determinare a capa¬ 
cităţii de a dori (Begehrungsvermdgen) care e cauzată de o 
plăcere şi e cu necesitate precedată de acea plăcere. Acesta 
e sensul strict al dorinţei de a avea sau a realiza un obiect 
a cărui reprezentare subiectivă ne stârneşte sentimentul de 
plăcere, motiv pentru care îl şi dorim. Cum spuneau psi¬ 
hologii vremii, inclusiv cei asociaţiomşti pe care Kant îi cu¬ 
noştea, dorinţa e asocierea dintre reprezentarea mintală a 
unui obiect şi sentimentul de plăcere. Dar capacitatea dorin¬ 
ţei are şi o formă superioară sau intelectuală. Ea poate fi 

determinată şi de concepte sau principii raţionale, nu doar 
de senzaţii venite de la obiecte externe şi în această iposta¬ 
ză ea se numeşte capacitatea de a face sau a ne abţine de la 
ceva după bunul plac (nach Blieben). In măsura în care 
această capacitate e însoţită de conştiinţa unei puteri de a 
producepnntr-o acţiune obiectul vizat ea se numeşte „capa¬ 
citate de alegere" ( Willkiir ); dacă nu e însoţită de conşti¬ 
inţa acestei capacităţi atunci ea este „o simplă" (adică e 
„numai", blofî) „năzuinţă" ( Wunsch ). Voinţa (Wille) c capa¬ 
citatea de a dori a cărui temei determinant rezidă în raţiu¬ 
nea subiectului, adică „întrebuinţează toate mijloacele aflate 
sub controlul nostru" (vezi MM, Intr. I, Ak. 213). Deci nă¬ 
zuinţa e actul capacităţii de a dori care nu e legat de con¬ 
ştiinţa puterii proprii de a acţiona pentru a produce obiectul 
său. In Antropologie , aceste concepte sunt distinse astfel: 
„Dorinţa (apetitio ) este autodeterminarea puterii unui su¬ 
biect prin reprezentarea unui lucru de realizat şi care ar pu¬ 
tea constitui efectul acestei puteri. Dorinţa sensibilă care are 
dimensiunea unei obişnuinţe se numeşte înclinaţie. Dorin¬ 
ţa care nu foloseşte o anume putere pentru a produce obiec¬ 
tul este năzuinţa {Wunscb). Aceasta poate fi legată de 
obiecte pe care subiectul simte că c incapabil să lc procu¬ 
re, şi atunci avem dc-a face cu o năzuinţă vană (de prisos). 
Năzuinţa vană de a putea anula timpul ce separă dorinţa 
de posesia obiectului dorit e nerăbdarea “ (A. 251). Deci nă¬ 
zuinţa e un act al capacităţii dc a dori, ca şi dorinţa ori voinţa, 
care trebuie pus mai degrabă în relaţie cu capacitatea de ale¬ 
gere şi cu voinţa decât cu dorinţa sensibilă. Ea e capacitatea 
de a te determina prin concepte la acţiune fără conştiinţa 
putem de a realiza efectiv scopul vizat. 

BloK e tradus fie cu numai, fie cu simplu, simplă, în sen¬ 
sul indicăm unei exclusivităţi neabsolute: de exemplu, nu 
pot obţine un principiu numai prin analiză conceptuală (sau 
prin simpla analiză a conceptului-subiect care apare în el), 
căci el nu este o propoziţie analitică, ci una sintetică, deci 

analiza conceptuală („descompunerea" conceptelor) nu e 
metoda potrivită aici. Prin urmare, nu pot obţine o propozi¬ 
ţie sintetică folosind exclusiv metoda analizei, ci trebuie să 
apelez la metoda sintezei. Sau, mă pot presupune ca apar¬ 
ţinând exclusiv lumii simţurilor: în limbajul lui Kant, ca 
aparţinând numai lumii simţurilor sau simplei lumi a sim¬ 
ţurilor. Sau, „numai legea pentru sine ( blofle Gesetz fur sich) 
poate fi obiect al respectului şi, în consecinţă, o poruncă" 
(I, 15), adică exclusiv legea morală raţională, lăsând la o parte 
înclinaţiile, poate fi o poruncă (am fi putut spune şi „sim¬ 
pla lege pentru sine ...“). 

ea ar fi, ca să spunem aşa, doar montura: frază am¬ 
biguă; „ea" se referă aici doar la utilitate , dar acelaşi lucru 
(ar putea fi doar montura ...) se poate spune şi despre ste¬ 
rilitate. Fraza trebuie citită astfel: „Ea (utilitatea) ar fi, ca 
să spunem aşa, doar montura (în sensul monturii unei bi¬ 
juterii) care ne permite să o mânuim ... (să mânuim voin¬ 
ţa bună ca pe o „piatră preţioasă" aflată în această 
montură) ..." Bagdasar produce această frază hilară: „Uti¬ 
litatea sau inutilitatea nu pot adăuga nici scădea ceva aces¬ 
tei valori. Ea ar fi oarecum numai chenar pentru a o utiliza 
mai bine în viaţa de toate zilele“(! ?). 

ţelul ( Absicht ) cu care natura: Ahsicht e tradus prin 
ţel, deşi sensul de dicţionar e intenţie (cum poate fi redat 
în contexte netehmce). Bagdasar traduce atât Absicht cât şi 
Zweck cu scop, deşi Kant distinge de regulă finalitatea 
naturală de scopurile acţiunii. De cele mai multe ori Kant 
foloseşte Absicht în sensul de finalitate obiectivă a naturii 
(Zweckmăssigkeit ), dar alteori e indistinct de scop {Zweck). 
„O acţiune săvârşită din datorie îşi are valoarea nu în ţelul 
care trebuie să fie atins prin ea" (I, 14): aici Absicht semni¬ 
fică, evident, scopul, obiectul, rezultatul obiectiv ce e vizat 
prin înfăptuirea unei acţiuni. S-ar putea spune şi „intenţie" 

în sens obiectiv (cum traduc francezii) şi să vorbim de o 
„intenţie a naturii" prin analogie cu o intenţie reală, subiec¬ 
tivă: facultatea de judecată înţelege natura ca şi cum fina¬ 
litatea ei ar fi intenţionată (Eisler). In istorie se poate vorbi 
tot prin analogie de o „intenţie" sau de „providenţă". Am 
păstrat termenul intenţie (în sens moral) pentru Gesinnung. 

Paragraful 5 

capacitatea de a dori ( Begehrungsvermogen ): Ver- 
mogen e tradus aici cu „capacitate"; alţii îl traduc cu „fa¬ 
cultate" sau „abilitate". Lexiconul filozofic al wolffianului 
Meissner din 1737 dă ca sinonime ale lui „Vermogen “ facul- 
tas şi potentia şi le defineşte în termeni aristotelici ca posi¬ 
bilitate de a face sau a suferi o acţiune. Menţionează apoi 
„facultatea dorinţei" (dorinţa sensibilă şi voinţa) şi facul¬ 
tăţile cunoaştem (sensibilitatea şi raţiunea). La Kant, „fa¬ 
cultăţile sufletului, descrise variat ca Seelenvermogen sau 
gesamte Vermogen des Gemiits sau capabilităţi ( Fdhigkei- 
ten), cuprind o fundamentală, tripartită „ordine a puterilor 
noastre de reprezentare, anume: a) facultatea cunoaştem; 
b) trăirile de plăcere şi neplăcere; şi c) facultatea de a dori" 
(H. Caygill). In Critica raţiunii practice Kant face aceste 
remarci: „Mi s-ar putea face şi obiecţia de ce nu am expli¬ 
cat mai întâi şi conceptul capacităţii de a dori ( Begehrun- 
gsvermogens) 2 9 sau al sentimentului plăcerii, cu toate că acest 
reproş ar fi nedrept deoarece am putea presupune pe drept 
cuvânt această explicaţie aşa cum e dată de psihologie. ... 
Viaţa este capacitatea unei fiinţe de a acţiona după legile ca¬ 
pacităţii de a don. Capacitatea de a dori este capacitatea unei 
fiinţe de a fi prin reprezentările ei cauza realităţii obiecte¬ 
lor acestor reprezentări. Plăcerea este reprezentarea acor- 

29 Bagdasar traduce: facultatea de a râvni. 

ilului unui obiect sau al unei acţiuni cu condiţiile subiecti¬ 
ve ale vieţii" (CRPr, 95n). 

Iată şi o referire din Metafizica moravurilor (Intr. I): 
„Capacitatea de a dori este capacitatea care, prin reprezen¬ 
tările sale, este cauza obiectelor acestor reprezentări. Ca¬ 
pacitatea unei fiinţe de a acţiona conform reprezentărilor 
sale se numeşte viaţă." 

Am tradus Begierde cu dorinţă şi nu cu râvnire (dorinţă 
aprinsă pentru ceva, poftă) pentru că în limbajul tehnic al 
lui Kant acesta e termenul cel mai general care poate lua, 
apoi, diverse nuanţe, inclusiv pe cea de poftă. „Toate do¬ 
rinţele omeneşti sunt sau formale (libertate şi putere) sau 
materiale (raportate la un obiect), dorinţe ale iluziei sau de¬ 
lectăm sau, în sfârşit, ele se referă la simpla durată a amân¬ 
durora ca elemente ale fericim. Dorinţe de primul fel sunt: 
ambiţia, setea de dominaţie şi de avere. Cele de felul al doi¬ 
lea: plăcerea sexuală (voluptatea), plăcerea pentru lucruri 
(trai bun) sau plăcerea socială (gust pentru conversaţie). Do¬ 
rinţe de felul al treilea, în sfârşit sunt: dragostea de viaţă, 
de sănătate, de comoditate (pentru viitor, scutire de griji)" 
(Ped., 69). 

In ceea ce priveşte capacitatea de a dori (nu capacitatea 
de a râvni , cum traduce Bagdasar), Kant distinge între o 
capacitate inferioară de a dori şi o capacitate superioară de 
a dori ca „principii determinante ale voinţei" (CRPr, 109) 
— distincţie care face, iarăşi, improprie traducerea „capa¬ 
citate de a râvni". Diferenţa dintre ele nu constă în aceea 
că reprezentările obiectului de realizat, asociate cu senti¬ 
mentul plăcem, îşi au originea în obiect (prin simţuri), res¬ 
pectiv în intelect. Căci dacă principiile determinante ale 
capacităţii de a dori sunt situate într-o plăcere, nu mai con¬ 
tează de unde provine reprezentarea obiectului, din sim¬ 
ţuri sau din intelect: aici avem capacitatea inferioară de a 
dori. „Principiul fericirii personale, de oricâtă inteligenţă 
şi raţiune s-ar folosi, n-ar cuprinde totuşi, pentru voinţă, 

alte principii determinante decât cele adecvate capacităţii in¬ 
ferioare de a dori" (CRPr., 111). In aceeaşi categorie intră 
dorinţele mai fine, cum c aceea a „conştiinţei tăriei noas¬ 
tre sufleteşti pentru biruirea piedicilor care se opun pro¬ 
iectelor noastre" sau aceea a „cultivării talentelor spirituale" 
(CRPr., 110). (Ce ar fi să vorbim aici de râvmrea cultivă¬ 
rii talentelor spirituale ?!). „Numai atunci şi numai în mă¬ 
sura în care ea (raţiunea) decide prin ea însăşi voinţa (şi nu 
este în slujba înclinărilor) raţiunea este adevărata capaci¬ 
tate superioară de a dori, căreia cea determinabilă patho- 
logicîi este subordonată" (CRPr., 111). „Voinţa (Wiile) este, 
aşadar, capacitatea de a dori considerată nu atât în relaţie 
cu acţiunea (cum e capacitatea de alegere ( Willkiir )), cât în 
relaţie cu temeiul care determină la acţiune capacitatea de 
alegere. Voinţa însăşi, strict vorbind, nu are temei determi¬ 
nant; în măsura în care poate determina capacitatea de ale¬ 
gere, ea este mai degrabă chiar raţiunea practică" (MM, 71, 
Ak. 213). Cu alte cuvinte, Wille (într-un sens îngust) este 
sursa legii morale, pe când Willkiir este capacitatea de a alege, 
decide şi acţiona sub guvernarea lui Wille. In sens larg, Wille 
se referă la ambele funcţii — legislatoare şi executivă — fi¬ 
ind capacitatea de a fi lege pentru sine. 

doar instinctului: Kant respinge teza că fericirea omu¬ 
lui este un scop al naturii, ea fiind un scop al raţiunii şi al 
moralei. 

Paragraful 6 

din inventarea tuturor artelor luxului comun: „Lu¬ 
xul (luxus ) este exagerarea în privinţa savurăm vieţii, în in¬ 
teriorul unei comunităţi, atunci când ea se asociază cu gustul 
(aşa încât această exagerare vine împotriva bunăstării comu¬ 
nităţii). Când nu e însoţită de gust, această exagerare cores¬ 
punde desfrâului public ( luxuries ). ...Luxul e un ansamblu 
de cheltuieli superflue care sărăcesc “ (A. 249). Spre deose- 

bire de desfrâu, luxul rămâne totuşi compatibil cu progre¬ 
sul culturii unui popor, atât în ceea ce priveşte artele cât şi 
ştiinţele, în timp ce desfrâul stârneşte în cele din urmă dez¬ 
gustul. Prin „artele luxului comun" Kant înţelege acele arte 
care urmăresc ostentativ strălucirea exterioară şi deliciile per¬ 
sonale prin intermediul eleganţei (balurile, spectacolele), a 
diversităţii şi abundenţei savuroase (banchetele); se adaugă 
aici „altele frumoase" şi „artele agrementului". Atunci când 
se spune despre un om bogat sau de rang înalt că „ştie trăi" 
aceasta înseamnă că el dovedeşte abilitate în alegerea plă¬ 
cerilor sociabile, cele care presupun măsură (sobrietate), fă- 
cându-i pe toţi să se bucure de ele şi aceasta nu doar pentru 
o frântură de timp. „Viaţa bine trăită constă în adaptarea 
savurăm vieţii la sociabilitate (deci la gust)" (A. 249). 

Paragraful 7 

scopurile înclinaţiei: „scop" redă cuvântul german 
Zweck. Conceptul de „scop" este unul cu sens practic, le¬ 
gat de raţiunea practică. Voinţa este capacitatea scopurilor, 
iar fiinţa umană este prin definiţie o fiinţă care acţionează 
după scopuri. Dar, într-un sens derivat, nu numai acţiunile 
pot avea scopuri, ci şi natura: omul este „scopul ultim al 
naturii". In acest sens, „scop" are accepţia aristotelică de 
„cauză finală" naturală. „Scop c echivalent ca înţeles cu ceea 
ce produce fericirea" (LE, Vig., 302). „Ceea ce serveşte voin¬ 
ţei ca temei subiectiv al auto-determinărn ei este un scop (su¬ 
biectiv)" (IMM, II, 46). „Umanitatea" e un scop obiectiv, 
dat de raţiunea practică. Sensurile speciale ale termenului 
„scop" trebuie urmărite în fiecare context în parte. 

Paragraful 13 

pathologică: dependentă de sensibilitate. 

numai prima poate fi poruncită: prima se referă aici 
la iubirea practică. 

predilecţiile senzaţiei (Hdnge der Empfindung): am 
tradus Hang cu „predilecţie" ( propensio ). E vorba de fun¬ 
damentul subiectiv al posibilităţii unei înclinaţii ( Neigung ), 
adică a unei dorinţe habituale. Predilecţia nu e decât pre¬ 
dispoziţia de a dori o plăcere care creează o înclinaţie pen¬ 
tru acea plăcere. Predilecţiile sunt temeiul determinăm 
capacităţii de alegere anterioare oricărei acţiuni. 

Paragraful 14 

mobil ( Triebfeder ): în IMM, II, 42, Kant distinge între 
„mobil" ca „temei subiectiv al dorinţei" pe care se bazează 
scopurile subiective, şi „motiv" ( Bewegungsgrund ), ca „te¬ 
mei obiectiv al unui act volitiv". Principiile practice bazate 
pe mobiluri şi scopuri subiective sunt numite principii „ma¬ 
teriale" şi sunt relative la un agent particular. Ele oferă te¬ 
meiul numai pentru imperativele ipotetice. In CRPr., Kant 
defineşte mobilul asemănător: „Prin mobil (elater animi) 
se înţelege principiul subiectiv de determinare al voinţei unei 
fiinţe a cărei raţiune nu este deja, conform naturii sale, în 
mod necesar conformă legii obiective". Prin urmare, voinţei 
divine nu î se poate atribui nici un mobil, ci doar voinţei 
umane: e.g. interesul (CRPr., 160-161). In plus, Kant vor¬ 
beşte acum despre posibilitatea unor mobiluri obiective , de¬ 
spre posibilitatea ca „legea să devină un mobil". întrebarea 
e: „cum poate fi o lege în ea însăşi şi nemijlocit principiu 
de determinare al voinţei" ? Răspunsul e: legea morală pro¬ 
duce o influenţă asupra sensibilităţii subiectului şi provoacă 
un sentiment favorabil influenţei legii asupra voinţei, un 
„sentiment moral", sentimentul de „respect pentru lege". 
„Respectul pentru lege nu este un mobil spre moralitate, 
ci este moralitatea însăşi, considerată subiectiv ca mobil" 
(CRPr., 165). A fost tradus diferit: incentive (Caygill, Wood), 

impulsion (Paton), motive (Heath), mobile (Delbos), mo- 
vente (Mathieu). 

Paragraful 17 

conformitatea universală a acţiunii cu legea în ge¬ 
nere (die allgemeine Gesetzmafiigkeit der Handlungen 
iiberhaupt)’. sensul este acela că principiul universal al voin¬ 
ţei este el însuşi o lege universală a conformităţii acţiunilor 
(„conformitatea universală a acţiunii") cu legea în genere , 
adică nu cu o „lege oarecare", având un conţinut determinat 
(„fără a pune la baza anumitor acţiuni o lege determinata 1 ). 
Ideea e reluată parţial mai jos: „doar conformitatea cu legea 
în genere“ (sau „doar legalitatea în genere"), adică nu le¬ 
galitatea privitoare la o anumită lege concretă. Am prefe¬ 
rat traducerea mai explicită pentru a nu obscuriza inutil 
textul lui Kant. Gregor traduce: „conformitatea acţiunilor 
în genere cu legea universală". Delbos: „conformitatea uni¬ 
versală a acţiunilor cu legea în genere". Bagdasar: „cum am 
privat voinţa de la orice impulsuri care ar putea să 1 le deş¬ 
tepte observarea (! ?) unei legi oarecare, nu rămâne nimic 
decât legalitatea universală a acţiunilor în genere". Paton: 
„conformitatea acţiunilor cu legea universală în genere". 
Mathieu: „conformitatea universală a acţiunilor cu legea în 
genere". Wood: „Legalitatea universală a acţiunii în genere 
care singură rămâne să slujească voinţei ca principiu". 

Paragraful 20 

nu-1 gândeşte atât de abstract într-o formă univer¬ 
sală: „Specificul raţiunii filozofice, după Kant, c de a în¬ 
ţelege universalul in abstracto, în timp ce raţiunea comună 
nu îl surprinde decât in concreto“ (V. Delbos). 

Secţiunea II 


Paragraful 1 

l-am fi considerat drept un concept al experienţei: 

traducere alternativă: „l-am fi tratat (realmente) ca pe un 
concept al experienţei". De fapt, Kant vrea să spună aici că 
deşi în Secţiunea I el a tratat conceptul de datorie ca şi cum 
ar fi un concept al experienţei (căci l-a scos din folosirea 
comună a raţiunii noastre practice), el nu l-a considerat to¬ 
tuşi nici un moment ca fund realmente un concept empiric 
' generalizat din experienţa morală comună), ci ca fiind un 
concept pur al raţiunii practice. 

actele şi omisiunile oamenilor ( Tun und Lassen): 
Traducerea uzuală cu „comportament" este nefidelă; Kant 
intenţionează să pună în evidenţă atât importanţa actelor 
cât şi a abţinerilor de a acţiona (sau omisiunilor). Această 
distincţie, clasică în teoriile acţiunii, apare, de pildă, în pasa¬ 
jul în care el spune că din principiul moralităţii pot fi obţi¬ 
nute o serie de „datorii negative sau de omisiune “ (MM, 262). 

intenţie ( Gesinnung ): am redat Gesinnung cu „inten¬ 
ţie", deşi se susţine îndeobşte că acest termen nu are această 
semnificaţie în uzul comun al limbii, ori că, dacă l-o ata¬ 
şăm, o facem într-o manieră pur convenţională. După dic¬ 
ţionar, el înseamnă stare de spirit, dispoziţie sufletească, 
intensitate a trăirii ş.a. Totuşi, în textul unuia dintre cursu- 
i ile lui Kant putem găsi corespondentul lui latin — animus 
- în expresii de cele mai multe ori de inspiraţie juridică (ani¬ 
mus commitenda actione) ; or, animus înseamnă spirit, min¬ 
te, gând, dar şi intenţie: bocanimo Kt înseamnă „cu această 
intenţie". Sensul lui pare a fi acela de spirit în care se acţio¬ 
nează în mod constant: se acţionează nu la întâmplare, ci 
in spiritul legilor interne ale fiinţei raţionale, adică moral. In 
traducerile disponibile ale întemeierii am găsit următoarele 

tălmăciri: intenţie (Mathieu, Delbos), dispoziţie (Grcgor, 
Wood), spiritul unei acţiuni, atitudinea mintală cu care se 
acţionează (Paton), uneori simţământ, alteori intenţie (Bag- 
dasar). Glisarea semantică practicată de Bagdasar e ultimul 
lucru ce poate fi recomandat, căci ea face traducerea rigu¬ 
ros inutilizabilă. Beck preferă „intenţie" iar Allison „dis¬ 
poziţie". Traducerea cu dispoziţie ar putea fi exclusă rapid 
de argumentul că I. Kant foloseşte şi termenul tehnic Dis- 
position, şi anume chiar în acelaşi paragraf cu Gesinnung, 
i.e. II, 70. Unii ar putea spune acelaşi lucru despre inten ¬ 
ţie, căci, cel puţin într-un curs timpuriu, Kant foloseşte 
cuvântul Intention într-un sens asemănător cu maximă, vor¬ 
bind despre universalizarea „intenţiilor"; totuşi, Intention 
nu e un termen tehnic atât de frecvent. A traduce Gesiu 
nung cu „spirit" (cu sensul din expresia „spiritul legii") este 
iarăşi problematic: Kant numeşte buna Gesinnung „spiri¬ 
tul ( Geist ) bun care domneşte peste noi" şi spune despre 
o acţiune conformă legii şi făcută totodată de dragul lega 
ca fund moralmente bună nu doar în litera ei, ci în spiritul 
ei (sau în al său Gesinnung) (CRPr., 161n). Dar marea pro¬ 
blemă e, în acest caz, cea lingvistică: apar construcţii lingvis¬ 
tice foarte nefireşti, mai ales atunci când Gesinnung e la 
plural. De aceea voi rămâne la „intenţie", oricât de proble¬ 
matică ar părea unora această traducere. 

Iată acum câteva contexte dintr-un curs târziu (1793-1794) 
care sper să sugereze mai bine ceea ce înţelegea Kant prin 
Gesinnung (traducătorul englez al cursurilor, P. Heath, îl tra¬ 
duce cu „dispoziţie"; eu îl voi reda peste tot cu „intenţie"): 

„Apare distincţia dintre datorii ale dreptului şi datorii ale vir¬ 
tuţii = officia justi et honesti. In acordul acţiunii cu legea re¬ 
zidă justiţia actionis şi judecata an aliquid justum sit i0 . Dar 
dincolo şi mai presus de aceasta, anume în faptul că acţiunea 
e înfăptuită numai dc dragul legii, i.e. că legea singură e temeiul 


30 Dacă un lucru e drept. 

determinant al acţiunii sau cauza, mobilul, norma ci, rezidă 
decizia dacă ea (acţiunea) poate fi aliquid honestum M sau am- 
muşin praestanda obligatione — intenţia ( Gesinnung ) înfăp¬ 
tuirii unei datorii 32 . Astfel, justiţia actionis presupune 
legalitatea actului, dar animus in commitenda actione i} pre¬ 
supune moralitatea lui. ... Căci dacă acţiunea e în conformi¬ 
tate cu legea nu mai rămâne nimic de spus despre intenţia 
(Gesinnung ) subiectului, sau temeiul motivaţional ( Beweg- 
grund) subiectiv de a acţiona, aflată în ideea legii care a fost, 
sau ar trebui să fie, înfăptuită. Nici omul şi nici Dumnezeu 
nu sunt în stare să constrângă agentul să adopte animus legis M 
deoarece acestuia i s-a garantat puterea de a urma legea prin 
alegere liberă şi nu printr-un mecanism" (LE, Vig., 332-333). 
„Căci dacă ele sunt diferite de datoriile dreptului, în măsura 
în care acestea din urmă se bazează pe un drept, fac posibile 
legile externe cu privire la acţiune şi pot produce un drept co¬ 
ercitiv, datoriile etice permit totuşi, cu privire la maxima ac¬ 
ţiunii, o legislaţie care nu poate fi externă deoarece ea e legată 
numai de intenţia ( Gesinnung ) agentului" (LE, Vig., 335). 

Este destul de clar că autorul a introdus conceptul de 
Gesinnung pentru a da seama de un anumit „spirit" în care 
acţionează în mod constant agentul moral, spirit ce subde- 
termină şi e exprimat în alegerea, într-un act volitiv sau altul, 
a unei anumite maxime. E vorba de un concept ce continuă 
tradiţia conexiunii dintre acţiune şi un anume caracter al 
agentului, caracter ce oferă temeiul raţional al diferitelor lui 
decizii particulare şi dă seama de o anume coerenţă şi sta¬ 
bilitate a acestora. De altfel, în Religia doar în limitele raţiu- 


31 Ceva virtuos. 

32 Compară cu: „Se poate spune despre orice acţiune conformă legii, 
dar care nu a fost făcută de dragul legii, că este moralmente bună nu¬ 
mai în ce priveşte litera, dar nu în ce priveşte spiritul (intenţia) ei" 
(CRPr., 161). 

33 Spiritul în care c făcută acţiunea sau intenţia cu care e făcută 
acţiunea. 

34 Spiritul legii, adică să acţioneze moralmente bine nu în literă , 
d în spirit, sau din intenţia moralmente bună. 

nu (1793), Kant caracterizează Gesinnung ca fund „temeiul 
subiectiv ultim al adoptăm maximelor, ... această Gesin¬ 
nung trebuind ea însăşi să fie adoptată prin capacitatea de 
alegere ( Willkiir ) liberă, căci altfel nu ne-ar putea fi impu¬ 
tată" (Rel. 25), deci fund el însuşi o „maximă de cel mai înalt 
ordin care oferă o direcţie sau orientare pentru viaţa mo- 
i ală a agentului privită ca întreg" 35 . Kant pare să fi intro¬ 
dus conceptul de Gesinnung (intenţie) pentru a da seama 
de acţiunea coerentă şi stabilă a agentului moral. In frag¬ 
mentele de mai sus el ne duce cu gândul la temeiul moti- 
vaţional moral al tuturor maximelor, la o anumită legislaţie 
internă a agentului liber; conformitatea cu aceasta a maximei 
conferă acţiunii un caracter propriu-zis moral (moral „în 
spirit"). Totuşi, ar trebui menţionat că acest concept a că¬ 
pătat un rol bine articulat abia în lucrările târzii, de după 
Critica raţiunii practice. In întemeiere..., „Kant nu discu¬ 
tă niciodată efectiv acest caracter sau dispoziţie de fundal, 
nici nu explică relaţia sa cu acţiunile particulare care pose¬ 
dă sau nu posedă valoare morală; de aceea psihologia mo¬ 
rală a acestei lucrări rămâne cu totul incompletă" 36 . 

înainte de a vedea cum apare termenul nostru în înte¬ 
meiere..., voi adăuga că în prelegerile lui Kant din perioa¬ 
da anterioară anului 1785 Gesinnung pare a juca totuşi un 
rol destul de bine conturat. Am ales câteva exemple. De pildă, 
profesorul spune că o acţiune poate fi practic necesară dar, 
pentru a o înfăptui, mai e nevoie de un temei motivaţional 
(Beweggrund ) al ei. Acest temei motivaţional poate fi de 
două feluri. Dacă el e derivat din coerciţia externă, atunci 
vom spune că necesitatea acţiunii e juridică. Dacă el e deri¬ 
vat din caracterul intrinsec bun al acţiunii, necesitatea e eti¬ 
că. Etica se ocupă de caracterul intrinsec bun al acţiunilor, 
jurisprudenţa de ceea ce e legalmente corect: aceasta din 

33 H. Allison, Kant’s Theory offreedom, p. 141. 

36 H. Allison, Kant’s Theory of freedom, p. 136. 

urmă se referă nu la intenţii ( Gesinnungen ), ci la autoritate 
şi la puterea coercitivă. Dimpotrivă, „etica se referă doar 
la intenţii (Gesinnungen)". „Etica e aşadar filozofia inten¬ 
ţiilor ( Gesinnungen)“ (LE, Coli, 90). După cum se vede, 
termenul nostru apare aici la plural, în timp ce în Religia 
şi în Metafizica moravurilor ni se spune că există o singură 
intenţie ( Gesinnung ). Acelaşi plural e prezent şi în înteme¬ 
iere... Kant putea să fi avut în minte intenţiile sau perso¬ 
nalităţile morale ale diverselor persoane. 

„Gesinnungen sunt principiile de bază ale acţiunilor noastre 
şi servesc la legarea acţiunii de temeiul ei motivaţional. E greu 
de explicat ce se înţelege prin Gesinnung-, o persoană care îşi 
plăteşte datoriile, de exemplu, nu este încă din această cauză 
o persoană virtuoasă, dacă face acest lucru din teama de pe¬ 
deapsă etc.; totuşi, ea e un bun cetăţean şi acţiunea sa are rec- 
titudo juridica, dar nu ethica. Dar dacă o face din binele 
intrinsec al acţiunii, atunci a sa Gesinnung c morală şi are rec- 
titudo ethica. ... O persoană care respectă legile coercitive nu 
este încă virtuoasă. Virtutea presupune într-adevăr respect şi 
o scrupuloasă supunere faţă de legile omeneşti, dar ea se re¬ 
feră la intenţia ( Gesinnung ) din care ia naştere acţiunea ce po¬ 
sedă rectitudo juridica. ... Moralitatea e un termen ce se 
foloseşte numai pentru legile etice, căci chiar dacă legile juri¬ 
dice au necesitate morală, temeiul lor motivaţional este doar 
coerciţia şi nu intenţia ( Gesinnung )“ (LE, Coli., 90, 91). 

Se vede destul de clar şi din aceste prelegeri anterioare 
Întemeiem... că Gesinnung e privit ca un „temei motiva¬ 
ţional" care determină respectarea legilor propriu-zis mo¬ 
rale şi din care „iau naştere" maximele şi acţiunile morale. 
Adoptarea raţională (morală) a maximelor e legată aşadar 
de un ansamblu de intenţii subiacente sau de un pattern de 
acte volitive care oferă agentului mijloacele de a gândi ca 
întreg viaţa morală a unei persoane 37 . Ceea ce numim Ge¬ 
sinnung a unei persoane este o parte a caracterului ei. Kant 


37 H. Allison, Kant’s Theory offreedom, p. 137. 

simte nevoia acestei distincţii şi în sfera religioasă. Dacă ci¬ 
neva urmează legile lui Dumnezeu, aceasta e, cu diferenţe¬ 
le de rigoare, ca şi cum ar urma prescripţiile unui legislator 
uman. Dar acţiunea celui ce respectă legea divină de frica 
lui Dumnezeu are numai rectitudo juridica. Dacă însă o face 
pentru că acţiunea respectivă 1 se pare atroce, atunci acţiu¬ 
nea e etică. Dar aceasta este şi ceea ce ne învaţă Isus: să facem 
acţiunile din dragoste faţă de Dumnezeu, adică „dintr-un 
Gesinnung bun“ (LE, Coli, 91). Voinţa divină e un mobil 
( Triebfeder) extern, dar nu un temei motivaţional ( Beweg- 
grund) intern. In schimb, o bună Gesinnung e un temei mo¬ 
tivaţional (LE, Colb, 97). 

Remarcabilă aici e folosirea pluralului, ceea ce poate să 
sugereze o identitate între Gesinnung şi maximă. Şi în 
întemeiere... există un pasaj care pare să identifice cele 
două concepte: valoarea acţiunii morale constă în „inten¬ 
ţii ( Gesinnungen ), adică în maximele voinţei care sunt gata 
să se manifeste astfel prin acţiuni" (II, 70). în scrierile mai 
târzii, Kant vorbeşte despre „o singură intenţie ( Gesinnung) 
virtuoasă, temeiul determinant subiectiv al îndeplinim pro¬ 
priei datorii" (PP, mm., 538). Din cele de mai sus rezultă 
că identificarea intenţiei cu maxima e greşită, chiar şi pen¬ 
tru fazele timpurii ale gândim lui Kant. 

In întemeiere. .., termenul Gesinnung apare în următoa¬ 
rele locuri: 

- „nu putem deloc aduce exemple sigure ale intenţiei 
( Gesinnung) dea acţiona din pura datorie" (II, 1); 

- „realitatea acestei intenţii ( Gesinnung) în acţiunile 
umane" (II, 1); 

- „să producem intenţii ( Gesinnungen) morale pure" 
prin educaţie „şi să le inculcăm în suflete spre binele cel mai 
înalt al lumii" (II, 10); 

- caracterul bun al acţiunii „constă în intenţie ( Gesin- 
nung)“ , oricare ar fi rezultatul (II, 22); 

- valoarea acţiunii morale constă în „intenţii ( Gesinnun- 
gen), adică în maximele voinţei" (II, 70); 

- „intenţia {Gesinnung) moralmente bună, sau virtutea" 
(II, 71); 

- „onestitate în intenţii ( Gesinnungen)“ (III, 19). 

în aceste apariţii, Gesinnung nu pare a avea un alt sens 
decât cel schiţat mai sus. El e temeiul motivaţional ultim 
al acţiunii făcute din datorie (al acţiunii morale), temeiul 
alegerii maximelor morale, care nu poate fi exemplificat em¬ 
piric. De altfel, în Critica raţiunii practice intenţia ( Gesin¬ 
nung ), care priveşte legea morală, e considerată a aparţine 
fiinţei inteligibile, manifestarea ei în fenomen fund „carac¬ 
terul" ( Cbarakter ) (CRPr., 188). Că valoarea acţiunii mo¬ 
rale constă în intenţii, adică în maximele voinţei, poate 
însemna că intenţiile sunt „principiile de bază ale acţiunilor 
noastre şi servesc la legarea acţiunii de temeiul ei motiva¬ 
ţional". La singular, „intenţia" unei persoane se referă la „te¬ 
meiul motivaţional subiectiv" al acţiunilor care au rectitudo 
etbica. Legarea „intenţiei" de „virtute" (î.e. tăria maximelor 
unei fiinţe umane în respectarea datoriei sale, o tărie care 
poate fi recunoscută doar datorită obstacolelor pe care ea 
le poate depăşi, iar în cazul virtuţii aceste obstacole sunt în¬ 
clinaţiile naturale) arată nu că virtutea e totuna cu intenţia, 
ci că virtutea e „o Gesinnung \n luptă" cu înclinaţiile natu¬ 
rale. In concluzie, o bună Gesinnung pare a fi un anume 
fel de afi stabil al agentului individual (acea „voinţă bună") 
care-1 face apt să aleagă maximele morale şi, deci, să se com¬ 
porte moral; e acel temei motivaţional subiectiv de a alege 
maxime în spiritul legii morale. 

au existat în toate timpurile filozofi care au negat: 
care au negat realitatea determinării voinţei doar de datorie 
(realitatea voinţei libere) şi au atribuit întreaga cauzalitate 
a voinţei unui determinism natural, dominat de sentimen¬ 
tul iubim de sine, de urmărirea propriilor interese şi nevoi. 

Un asemenea filozof era J. Schulz: „Cât priveşte voinţa, toa¬ 
te înclinaţiile şi impulsurile sunt incluse (de Schulz) într-u- 
nul singur, anume iubirea de sine, deşi cu privire la aceasta 
liecare fiinţă umană are reprezentarea sa proprie, care nu 
poate totuşi devia niciodată de la o reprezentare generală. 
Iubirea de sine e întotdeauna determinată de toate senza¬ 
ţiile noastre luate împreună. ... Prin urmare, nu există voin¬ 
ţă liberă: voinţa e supusă legii stricte a necesităţii" (I. Kant, 
Review of Schulz’s Attempt at introduction to a doctrine of 
all human beings regardless of different religions, în M. Gre- 
gor (ed.), I. Kant, Practicai Philosophy, p. 8). 

fragilitatea şi impuritatea naturii umane: Fragili¬ 
tatea (fragihtas ) şi impuritatea ( impuntas ) sunt cele două 
grade iniţiale ale înclinăm ( propensio ) naturale a omului spre 
rău: „fragilitatea" e incapacitatea de a te ţine de maximele 
bune chiar dacă le-ai adoptat, iar „impuritatea" e incapaci¬ 
tatea de a îţi face datoria dacă nu eşti împins de mobiluri 
non-morale (Rel. 29-30). 

compatibilitate reciprocă a lor: „înclinaţiile naturale 
sunt considerate în sine bune, adică necondamnabile şi nu 
e numai inutil, ci şi dăunător şi blamabil de a vrea să le ex¬ 
tirpăm; trebuie mai degrabă să le controlăm, ca să nu se dis¬ 
trugă unele pe altele, ci să fie făcute să se pună de acord sub 
forma unui tot numit fericire. Atunci când raţiunea se achi¬ 
tă de această sarcină, ea se numeşte prudenţă" (Rel. 58). 

Paragraful 3 

cugetele şi năzuinţele lor (ihr Dichten und Trachten): 

aceasta e o aluzie la expresia Ticbten und Trachten din tra¬ 
ducerea lui Luther a Facerii 6:5 (A. Wood). A. Wood se ghi¬ 
dează după această traducere: „And God saw that the 
wickedness of man was great in the earth and that every 

imagination of the thoughts of bis heart was only evil con- 
tinuously". M. Gregor traduce: „the mtentions and aspi- 
rations in them“. In ediţia din 1975 a Bibliei, publicată de 
Editura Institutului Biblic şi de Misiune Ortodoxă al Bi¬ 
sericii Ortodoxe Române, pasajul e tălmăcit astfel: „Văzând 
însă Domnul Dumnezeu că răutatea oamenilor s-a mărit pe 
pământ şi că toate cugetele şi dorinţele inimii lor sunt îndrep¬ 
tate la rău în toate zilele". Intr-o traducere mai literală, 
expresia lui Kant spune: cugetele lor ( ihr Dicbten ) şi nă¬ 
zuinţele inimilor lor {ihr Tracbten)', de aceea am tradus „cu¬ 
getele şi năzuinţele lor“. 

chiar dacă e posibil ca până acum să nu fi existat nici 
un prieten loial: probabil o aluzie la Aristotel căruia, în 
MM, Kant îi atribuie spusa: „Dragii mei prieteni, nu există 
nici un prieten" (în sensul prieteniei perfecte, pure) (p. 310). 

Paragraful 4 

legi apodictice: Sensul originar al lui „apodictic" este 
„evident de la sine". Dar Kant îl foloseşte de regulă în sen¬ 
sul de „necesar", deşi o anume nuanţă epistemică legată de 
certitudine e adesea prezentă. De exemplu, cunoaşterea ma¬ 
tematică „e o cunoaştere ce se distinge prin certitudine apo¬ 
dictică, adică prin necesitatea ei absolută, ceea ce înseamnă 
că nu se sprijină în nici un fel pe experienţă, fund, prin ur¬ 
mare, un produs pur al raţiunii" (P. 6). 

Paragraful 5 

nimeni nu este bun decât unul Dumnezeu : „Iar Iisus 
î-a zis: Pentru ce mă numeşti bun ? Nimeni nu este bun decât 
unul Dumnezeu" (Luca 18:19). 

fac intuitiv {machen ... anschaulich ): în sensul intui¬ 
ţiei sensibile; vezi şi II, 72 unde se vorbeşte în acelaşi sens 

de aducerea unei idei a raţiunii „mai aproape de intuiţie" 
(de intuinţa sensibilă). 

Paragraful 6 

dacă nu există deci ...: dacă nu există deci nici un au¬ 
tentic principiu al moralităţii care să fie empiric, atunci e 
redundantă întrebarea dacă e bine să expunem conceptele 
moralităţii în calitatea lor de concepte pure: evident că e 
bine. Dar întrebarea nu e totuşi inutilă atâta vreme cât ma¬ 
joritatea se îndoieşte de utilitatea unei filozofii morale pure. 

în universalitatea lor: im Allgemeinen (in abstracto). 

Paragraful 7 

popularizări filozofice: Referirile lui Kant la „filozofia 
populară" vizează în primul rând o mişcare filozofică ilu¬ 
ministă berlineză, ai cărei reprezentanţi notorii erau Chris- 
tian Garve (1742-1798), Moses Mendelssohn (1729-1786), 
Christoph Meiners (1747-1810) şi Christian Friedrich Ni- 
colai (1733-1811). Referiri critice la această mişcare se gă¬ 
sesc în toată opera lui Kant. In ciuda acestei opoziţii teoretice, 
Kant s-a aflat în bune relaţii şi a admirat cel puţin pe doi 
dintre reprezentanţii filozofiei populare, Mendelssohn şi 
Garve. Influenţa acestor autori asupra filozofiei sale criti¬ 
ce este controversată (A. Wood). 

Paragraful 9 

hiperfizică: o explicaţie „hiperfizică" e aceea care înlo¬ 
cuieşte lipsa unei explicaţii fizice prin apel la principii trans¬ 
cendente, care „depăşesc orice experienţă", de pildă la un 
autor divin. O „explicaţie hiperfizică" este aceea prin care 
„ideile noastre asupra raţiunii omeneşti (sunt) transpuse 

asupra lui Dumnezeu" (P. 58). Hiperfizicul e ceea ce e de 
ordin suprasensibil. 

Sulzer : Jean-Georges Sulzer (1720-1779) este unul din¬ 
tre aşa-zişn „filozofi populari" şi director al departamen¬ 
tului de filozofie al Academiei Prusiene de Ştiinţe între 1777 
şi 1779. A publicat o teorie generală a artelor frumoase. Iată 
ce îi scrie Sulzer lui Kant în 8 decembrie 1770: „Aş vrea re¬ 
almente să aflu de la Domnia Voastră dacă am putea spera 
să vedem în curând lucrarea dumneavoastră de metafizică 
a moralei. Această lucrare e de maximă importanţă, dată fi¬ 
ind starea actuală precară a filozofiei morale. Am sperat şi 
eu să fac ceva de acest fel încercând să rezolv problema: 
„Care e diferenţa fizică şi psihologică de fapt dintre un su¬ 
flet pe care-1 numim virtuos şi unul care e vicios ?“. Am în¬ 
cercat să descopăr adevăratele dispoziţii ale virtuţii şi viciului 
în primele manifestări ale reprezentărilor şi senzaţiilor, şi 
privesc acum la încercarea mea de a le cerceta ca la una nu 
tocmai reuşită deoarece ea m-a condus la concepte care sunt 
simple şi uşor de înţeles şi care pot fi aplicate fără efort la 
educarea şi formarea copiilor. Dar în acelaşi timp mi-e im¬ 
posibil acum să desăvârşesc această operă" ( apuci , A. Wood, 
note la I. Kant, Groundwork for the Metaphysics of Mo- 
rals, edited by A. Wood, Yale University Press, 2004, p. 28). 

motivaţii ( Bewegursachen ): spre deosebire de „moti¬ 
ve" (Bewegungsgrund) care sunt obiective căci provenite 
din „reprezentarea pură a datoriei şi, în genere, a legii mo¬ 
rale, fără nici un adaos străin generat de stimuli empirici", 
„motivaţia" ( Bewegursacbe) e cauza subiectivă, contingen¬ 
ţă a acţiunii. 

Paragraful 12 

după reprezentarea legilor: „Reprezentarea" traduce 
cuvântul german Vorstellung. E vorba aici de reprezen- 

ţările conştiente, care sunt: senzaţia, intuiţia şi gândirea (con¬ 
ceptele). Gândirea este „repraesentare per conceptus“. Sen¬ 
zaţiile sunt reprezentări subiective, legate numai de un 
anume subiect şi de modificarea stărilor lui. Intuiţiile şi con¬ 
ceptele sunt reprezentări obiective. Principiile practice ale 
lui Kant sunt de ultimul tip. Aceasta explică pasajul de mai 
jos (II, 14): „Practic bun este însă ceea ce determină voinţa 
prin intermediul reprezentărilor raţiunii, deci nu din cauze 
subiective, ci în mod obiectiv, adică din temeiuri care sunt 
valabile pentru orice fiinţă raţională ca atare. El se distinge 
de ceea ce est e plăcut, adică de ceea ce are influenţă asupra 
voinţei doar prin intermediul senzaţiei, doar din cauze su¬ 
biective care sunt valabile numai pentru simţul unuia sau 
al altuia şi nu ca principiu al raţiunii, care e valabil pentru toţi.“ 

Fenomenele se află în interiorul conexiunilor, determi¬ 
nate prin legi, ale reprezentărilor posibile. In acest pasaj şi 
în cele următoare, Kant vorbeşte despre reprezentarea fe¬ 
nomenală (prin concepte ale raţiunii unei fiinţe finite în ge¬ 
nere şi prin concepte ale intelectului uman) a legilor morale 
noumenale (legile ce guvernează o voinţă sfântă): e vorba 
de imperativele categorice. Pentru comparaţie, vezi urmă¬ 
torul pasaj din Critica raţiunii pure : „Dacă fenomenele nu 
sunt considerate decât ca ceea ce sunt ele de fapt, anume 
nu ca lucruri în sine, ci ca simple reprezentări, care sc în¬ 
lănţuie după legi empirice, atunci ele însele trebuie să aibă 
cauze care nu sunt fenomene" (CRP (1998), 426). Omul, 
ca subiect al lumii sensibile, este determinat de imperative 
care îi constrâng voinţa; aceste imperative sunt „simple re¬ 
prezentări" sau „efecte" ale „caracterului său inteligibil" sau 
noumenal (CRP (1998), 427). 

constrângerea ( Notigung ): Bagdasar şi Delbos traduc 
Notigung cu „constrângere". M. Gregor observă că, în mod 
repetat, Kant foloseşte Notigung (pe care ea îl traduce, de 
regulă, cu „necesitare", ca şi Paton şi Wood) şi Zwang (coer¬ 
ciţie) ca sinonimi. Am preferat să păstrăm diferenţa dintre 

Notigung şi Zwang redându-1 pe primul cu „constrângere" 
şi pe al doilea cu „coerciţie" deoarece, în unele texte, Kant 
face el însuşi această distincţie, considerându-1 pe primul 
corespondentul german al termenului latin necessitatio şi pe 
al doilea al termenului coercitio. „Constrângerea morală nu 
este încă coerciţie morală (coercitio)“ , spune Kant. Con¬ 
strângerea este numai „temeiul coerciţiei"; constrângerea 
este punerea sub o obligaţie a unei voinţe care c determi¬ 
nată de impulsurile sensibilităţii contrare legii morale. Con¬ 
strângerea morală prin legea raţiunii practice creează numai 
posibilitatea ca voinţa să acţioneze contra impulsurilor sen¬ 
sibile de sens contrar. Când agentul şi face în realitate acest 
lucru vom vorbi de coerciţie. Coerciţia poate fi morală (co- 
erciţia doar prin ideea legii morale) şi patologică sau fizi¬ 
că (coerciţia voinţei de a acţiona într-un anume fel prin 
impulsuri senzoriale şi înclinaţii care covârşesc forţa legii 
morale) (LE, Vig., 282-3). Merită să fim atenţi şi la pere¬ 
chea de termeni „necesitate" — „constrângere (necesitare)" : 
„Constrângerea (necesitarea) şi necesitatea sunt termeni 
diferiţi: primul e necesitatea obiectivă. Constrângerea (ne¬ 
cesitarea) e relaţia unei legi cu o voinţă imperfectă. In om, 
necesitatea obiectivă de a acţiona conform legilor morale, 
este constrângerea (necesitarea)" (LE, Mrong., 234). 

Am putea folosi şi noi — aşa cum o face M. Gregor — „con¬ 
strângere" şi „necesitare" ca interschimbabili cu condiţia de 
a avea în minte diferenţele de nuanţă: coerciţia e o specie 
de constrângere (sau necesitare). Constrângerea sau nece¬ 
sitarea (morală) e determinarea unei voinţe imperfecte prin 
legi ale raţiunii practice (constrângerea poate fi şi patologi¬ 
că, prin impulsuri senzoriale). Mai exact, Notigung e o con¬ 
strângere potenţială a unei voinţe imperfecte de a acţiona 
într-un anume fel. Coerciţia e o constrângere reală a unei 
voinţe imperfecte de a acţiona într-un anume fel. Mai ex¬ 
plicit, lucrurile stau astfel: constrângerea sau necesitarea ( ne¬ 
cessitatio ) morală a voinţei înseamnă a te afla, ca voinţă 

imperfectă, sub o obligaţie morală ; aceasta e o constrângere 
potenţială, nu actuală, în sensul că voinţa imperfectă ar pu¬ 
tea să nu respecte obligaţia, fund coerciţionată de înclinaţii. 
Despre acest gen de constrângere e vorba în II, 12: „Deter¬ 
minarea unei asemenea voinţe conform unor legi obiective 
este constrângerea (Notigung ), altfel spus, relaţia legilor 
obiective cu o voinţă care nu este întru totul bună va fi re¬ 
prezentată ca determinare a voinţei unei fiinţe raţionale prin 
temeiuri ale raţiunii, cc-i drept, temeiuri cărora însă aceas¬ 
tă voinţă, prin natura ei, nu li se supune în mod necesar." 
In schimb, coerciţia ( coercitio ) voinţei înseamnă a te afla, 
ca voinţă imperfectă, sub o obligaţie şi a înfăptui efectiv ceea 
ce cere acea obligaţie. 

Paragraful 15 

raportul legilor obiective ale actului volitiv în ge¬ 
nere: î.e. raportul legilor obiective ale actului volitiv ( Wollen ) 
al fiinţelor perfect bune cu imperfecţiunea subiectivă a voin¬ 
ţei unei fiinţe raţionale (parţial bune) în genere, de exem¬ 
plu, a voinţei umane. 

Paragraful 19 

problematic: sau „tehnic"'. 

Paragraful 23 

căci numai legea: acesta este unul din pasajele din care 
reiese cu claritate modul ambiguu în care foloseşte Kant cu¬ 
vântul „lege": pe de o parte ca imperativ categoric valabil 
pentru voinţele imperfecte („lege practică"), pe de alta ca 
„lege obiectiva*, purtătoare a unei necesităţi necondiţionate, 
valabilă pentru o voinţă sfântă. 

Paragraful 26 

nu trebuie să faci nici o promisiune înşelătoare: A- 
ceastă propoziţie, rezultă din context, este un „imperativ 
categoric"; am numit acest tip de imperative categorice, a 
căror „sarcină" e limitată la anumite condiţii, imperative ca¬ 
tegorice concrete. Kant le mai numeşte „imperativele datoriei" 
(II, 32) şi e clar că ele sunt mai multe. Ele nu trebuie con¬ 
fundate cu „unicul" imperativ categoric ca principiu suprem 
al moralităţii (II, 31). Este clar de aici că I. Kant foloseşte 
ambiguu termenul „imperativ categoric". Pentru a nu con¬ 
funda cele două sensuri, numele celui de-al doilea a fost scris 
în comentariu cu majuscule. 

Paragraful 27 

vom avea deci de cercetat posibilitatea unui impera¬ 
tiv categoric într-un mod cu totul apriori, deoarece 
aici nu avem avantajul ca realitatea lui să fie dată în 
experienţă aşa încât cercetarea posibilităţii lui să fie 
necesară nu pentru stabilirea sa, ci doar pentru expli¬ 
carea sa : Bagdasar şi Keul traduc greşit, astfel: „Vom avea 
deci de cercetat posibilitatea unui imperativ categoric cu to¬ 
tul a priori , deoarece aici nu avem avantajul ca realitatea lui 
să fie dată în experienţă şi deci posibilitatea nu ar fi nece¬ 
sară pentru stabilirea, ci numai pentru explicarea lui." Textul 
e ininteligibil, iar „posibilitatea nu ar fi necesară" e o con¬ 
strucţie de o obscuritate inacceptabilă. Kant vrea să spună 
că dacă ar fî fost un principiu empiric, imperativul categoric 
ar fi fost deja stabilit prin experienţă (ar fi avut realitatea 
dată în experienţă), discutarea posibilităţii lui fund utilă doar 
pentru explicarea (definirea) sa; căci definiţia reală a unui 
lucru presupune demonstrarea posibilităţi lui (reale); dar 
aşa, fund un principiu apriori, cercetarea posibilităţii impe¬ 
rativului categoric echivalează cu încercarea de stabilire a sa. 

pentru explicarea sa: „Explicaţia" traduce cuvântul ger¬ 
man Erkldrung (termen tradus cel mai des prin „definiţie"). 
Kant observă că „limba germană nu are pentru expresiile 
expunere ( Exposition ), explicare ( Explikation ), declaraţie 
(Deklaration) şi definiţie ( Definition) decât un singur cu¬ 
vânt: Erkldrung' 1 (CRP (1998), p. 532). „înţeleg aici prin 
definiţie reală pe aceea care nu adaugă numai la numele unui 
lucru alte cuvinte mai clare, ci conţine în sine o notă clară 
prin care obiectul (defimtum ) poate fi cunoscut oricând în 
mod cert şi care face utilizabil pentru aplicare conceptul de¬ 
finit. Definiţia (explicarea) reală ar fi deci aceea care face 
clară nu numai o noţiune, ci totodată realitatea ei obiecti¬ 
vă" (CRP (1988), 241). Un concept empiric nu poate fi de¬ 
finit'. „Căci cum în el nu avem decât câteva caractere ale unei 
anumite specii de obiecte ale simţurilor, nu e niciodată si¬ 
gur dacă sub cuvântul care desemnează acest obiect nu gân¬ 
dim o dată mai multe caractere, altă dată mai puţine. Astfel, 
în conceptul de aur, în afară de greutate, culoare, rezistenţă, 
cineva mai poate gândi şi proprietatea că el nu rugineşte, 
în timp ce altul nu ştie poate nimic despre aceasta." Or, de¬ 
finiţia „n-ar însemna propnu-zis decât a expune originar 
conceptul explicit al unui lucru în cadrul limitelor lui", deci 
indicând notele lui cu claritate, în mod suficient şi complet 
(asigurându-ne aşadar „că nu mai sunt alte caractere decât 
cele care aparţin conceptului explicit") (CRP (1998), p. 530). 
Nici conceptele apriori (substanţă, cauză, drept, echitate etc.) 
nu pot fi definite sau explicate : „Căci nu pot fi sigur nici¬ 
odată că reprezentarea clară a unui concept dat (încă în mod 
confuz) a fost explicit dezvoltată decât dacă ştiu că această 
reprezentare este adecvată obiectului. Dar cum conceptul 
lui, aşa cum este dat, poate conţine multe reprezentări ob¬ 
scure, pe care le trecem cu vederea la analiză, deşi în aplica¬ 
re avem nevoie întotdeauna de ele, explicitarea analizei 
conceptului meu este totdeauna îndoielnică şi poate fi 

făcută numai probabilă prin numeroase exemple potrivite, 
clar niciodată apodictic certă“ (CRP (1998), p. 531). De aceea 
Kantîşi afirmă preferinţa pentru termenul „expunere", care 
e o aproximare probabilistă a unei definiţii. Definiţia rea¬ 
lă (explicaţia) presupune întotdeauna demonstrarea reali¬ 
tăţii obiectului definit. De aceea, „numai matematica are 
definiţii", căci numai ea îşi „construieşte" conceptele, pe 
când „definiţiile filozofice nu sunt decât expuneri de con¬ 
cepte date“ (CRP (1998), pp. 531-2). 

Iată dc ce „libertatea" (un concept apriori , o Idee) 
nu poate primi o „explicaţie" (definiţie): pentru că aceas¬ 
ta ar trebui să fie precedată de demonstrarea realităţii ei 
obiective sub legi ale naturii, deci faptul că ea există în vreo 
experienţă posibilă— ceea ce e imposibil (vezi III, 29). 

imperativul categoric e singurul care sună ca o lege 
practică: un alt loc în care prin „imperativ categoric" se 
înţelege o „lege practică" concretă : e.g. „să nu faci promi¬ 
siuni mincinoase!". 

Paragraful 28 

el este o propoziţie practică sintetică a priori-, atât 
Bagdasar cât şi Keul confundă sistematic Satz (propoziţie) 
cu Urteil (judecată), confuzie care uneori poate fi fatală. Ei 
traduc, într-o română problematică, astfel: „el este o jude¬ 
cată sintetic practică a priori". 

Paragraful 33 

ca şi cum (als oh) maxima acţiunii tale ar trebui să 
devină : ca şi cum (als ob) maxima acţiunii tale [dacă ar fi 
universalizată] ar fi să devină analogul unei legi universa¬ 
le a naturii teleologice. 

Paragraful 34 

folosirii cuvintelor adoptate în şcoli: referirea se lace 
la teza că datoriile perfecte sunt acţiuni constrânse din exte¬ 
rior susţinută de şcoala dreptului natural a lui S. Pufendorf, 
dar anticipată de H. Grotius, C. Thomasius şi J.G. Sulzer. 

Paragraful 39 

câteva dintre numeroasele datorii reale: acesta este 
unul dintre fragmentele care demonstrează că atunci când 
Kant vorbeşte despre „derivarea" „imperativelor datoriei" 
din „unicul imperativ" categoric (II, 32), el nu se referă prin 
expresia „imperativele datoriei" la formulele subsidiare ale 
principiului moralităţii, cum crede V. Rossvaer 3S , ci la „da¬ 
toriile reale" de tipul celor exemplificate în II, 34-38. 

a căror derivare: Termenul german pentru „derivare" 
e „Ableitung". El a fost introdus de editori, termenul din 
ediţia originară fund „Abteilung" = împărţire, partiţionare, 
diviziune. Lui Wood, prima formulare î se pare îndoielni¬ 
că deoarece Kant discută aici numai legătura care există în¬ 
tre principiul său şi clasificarea datoriilor, nu derivarea lor. 

canonul judecării morale a acţiunii: „canon" înseam¬ 
nă în filozofia lui Kant mulţimea de reguli şi criterii nece¬ 
sare pentru a distinge judecăţile adevărate de cele false sau, 
în cazul nostru, maximele morale de cele imorale. E un con¬ 
cept de origine epicureană, impus prin contrast cu organonul 
aristotelic (mulţimea de reguli necesare pentru a demonstra). 

Paragraful 41 

respectarea acestei legi ar fi datorie: Iată cum nu tre¬ 
buie tradus: „ ... o lege practici care (!) porunceşte prin ea 

-’ 8 V. Rossvacr, The Categoricul Imperative and the Natural Law 
Formula , în O. Hoffc (cd), Grundlegung, p. 195. 

însăşi ... şi observarea acestei legi e datorie (Bagdasar şi 
Keul). Nu e vorba de nici o observare, ci de respectarea ei, 
de supunerea la ea. 

Paragraful 42 

să derivăm realitatea acestui principiu: prin reali¬ 
tatea principiului Kant înţelege valabilitatea lui obiectivă. 

să fie valabilă pentru toate fiinţele raţionale (sin¬ 
gurele cărora li se poate aplica un imperativ) şi numai 
de aceea să fie lege şi pentru toate voinţele umane: aici 
expresia „pentru toate fiinţele raţionale" nu se referă la fi¬ 
inţele perfect raţionale (sfinte), ci la posibile alte fiinţe ra¬ 
ţionale finite în afară de om (posibilii locuitori raţionali de 
pe alte planete). Imperativul poate fi aplicat numai unor fi¬ 
inţe raţionale finite. 

Paragraful 45 

raţiunea numai pentru sine (fiir sich selbst) deter¬ 
mină conduita: Expresia „pentru sine" apare de mai multe 
ori în aceste pasaje; ea înseamnă aici că raţiunea determină 
voinţa numai pentru sine (adică prin principiile sale formale 
sau după formă), nu pentru vreun scop empiric extern (nu 
după materie). Compară cu „Un imperativ categoric (ne¬ 
condiţionat) este unul care reprezintă o acţiune ca obiec¬ 
tiv necesară şi o face necesară nu în mod indirect, prin 
reprezentarea unui anume scop care ar putea fi atins prin 
acţiune, ci doar prin reprezentarea acţiunii însăşi (a formei 
sale) şi, prin urmare, în mod direct" (MM, 80, traducere mo¬ 
dificată). 

Paragraful 46 

voinţa este gândită ...: această definiţie a voinţei cred 
că ar trebui înţeleasă astfel: voinţa este gândită ca o capa¬ 
citate [a unei fiinţe raţionale] de a se determina pe sine în- 

săşi la acţiune conform reprezentăm unor legi. Compară 
cu: „Numai o fiinţă raţională are capacitatea de a acţiona 
după reprezentarea legilor, adică după principii, altfel spus 
are o voinţa'' (II, 12). 

Paragraful 51 

a-şi lua singur viaţa ( Selbstmorde ): în Metafizica mo¬ 
rav urdor (421 -422) Kant distinge între „a-ţi lua singur viaţa" 
(. Selbstmorde, homocidium dolosum) şi „sinucidere" ( Sel- 
bstentleibung, suicidium). „A-ţi lua singur viaţa" ( homo¬ 
cidium dolosum) e un caz de autochina („a te ucide în mod 
intenţionat", die willkiirliche Entleibung seiner selbst), anume 
cazul în care se poate dovedi că ea e în genere o crimă co¬ 
misă fie împotriva propriei persoane, fie, prin uciderea pro¬ 
priei persoane, împotriva altcuiva (cazul unei persoane 
însărcinate care îşi ia viaţa). Autochina este fie totală (î.e. 
sinuciderea, suicidium), fie parţială (automutilarea). Auto- 
mutilarea poate fi la rându-i fie „materială", ceea ce înseam¬ 
nă a te lipsi singur de anumite părţi organice întregi, a te 
schilodi, fie „formală", adică a te lipsi singur (permanent 
sau temporar) de o anumită capacitate necesară pentru uzul 
natural (şi, indirect, moral) al puterilor tale. 

Paragraful 56 

autoare: Cel ccporunceşte ( imperans) printr-o lege este 
legislatorul ( legislator, Gesetzgeber). El e autorul [autor, Ur- 
heber) obligaţiei în acord cu legea, dar nu e întotdeauna au¬ 
torul legii. In cel din urmă caz, legea e una pozitivă 
(contingenţă) (MM, p. 84). 

Paragraful 57 

ca voinţă universal-legislatoare: traducere alterna¬ 
tivă: ca voinţă care instituie o legislaţie universală. 

Paragraful 65 

ale capacităţii sale conforme voinţei: „Astfel, fiinţe¬ 
le raţionale finite, prin urmare oamenii, nu pot pretinde de¬ 
cât la titlul de membri în imperiul scopurilor; evident, numai 
Dumnezeu poate fi considerat, în gândirea lui Kant, ca su¬ 
veran, în calitatea sa de « bine suveran originar »“ (V. Delbos). 

Paragraful 68 

ori un preţ, ori o demnitate : Sursa probabilă a aces¬ 
tei distincţii e Seneca, Scrisori, 71.33. Vezi şi Antropologia: 
talentul are un preţ de piaţă deoarece seniorul poate utili¬ 
za un om talentat pentru tot felul de scopuri; temperamen¬ 
tul are un preţ afectiv, căci datorită lui putem să ne distrăm 
într-un mod plăcut şi cel ce-1 posedă constituie un compa¬ 
nion agreabil; în schimb, caracterul are o valoare internă 
(A. 292). 

Paragraful 72 

una din ele unindu-le prin sine în ea pe celelalte 
două : Expresia „una din ele“ (die eine) e tradusă de obicei 
greşit cu „fiecare din ele“, ceea ce a dat naştere la o întrea¬ 
gă literatură cu privire la „confuziile" lui Kant privitoare 
la relaţiile dintre formule. Dintre traducerile consultate, doar 
Paton şi Wood traduc corect cu „una din ele“. Aici nu e 
vorba că Formula I conţine în sine Formula II şi III, că For¬ 
mula II conţine în sine Formula I şi III etc. ci e vorba doar 
de faptul că una din formule, anume formula totalităţii (î.e. 
formula imperiului scopurilor) rezultă din unirea (sinteza) 
celorlalte două formule (formula scopului în sine şi formu¬ 
la legii naturii), tot aşa cum „a treia categorie (î.e. totalita¬ 
tea — V. M.) rezultă din unirea celei de-a doua cu cea dintâi 
(î.e. pluralitatea şi unitatea — V. M.)“ (C.R.P (1998), 115). 

integralităţii ( Allheit ) sau totalităţii ( Totalităt ) sis¬ 
temului acestora: Ca şi în alte locuri, Kant foloseşte în 
mod alternativ un termen germanic ( Allheit ) şi unul de ori¬ 
gine latină ( Totalităt ) pentru a exprima aceeaşi idee — semn 
al tatonărilor sale în constituirea limbii germane filozofice, 
după o îndelungată perioadă în care limba intelectualilor a 
fost latina, iar la curtea împăratului se vorbea franceza, ger¬ 
mana fund considerată o limbă a vulgului. 

în judecarea morală {in der sittlichen Beurteilung ): 
în filozofia teoretică, puterea de judecare ( Urteilskraft ) are 
două funcţii de bază pe care Kant le tratează ca sinonime: 
funcţia de a subsuma sub reguli (funcţia de a sintetiza ju¬ 
decăţi) şi funcţia de discriminare , de a distinge dacă ceva 
stă sau nu sub o anumită regulă (funcţia de folosire a con¬ 
ceptelor pure ale intelectului la cunoaşterea obiectelor). In 
filozofia practică, I. Kant distinge lingvistic între funcţia dis- 
cnminativă a judecăţilor practice (anume aceea de a distinge 
între diferite tipuri de acţiuni, de pildă bune sau rele), uti¬ 
lizând cuvântul Beurteilungskraft, şi funcţia de subsumare 
(adică de a face judecăţi conform unor principii raţionale 
clar articulate) care revine puterii de judecare propriu-zise 
{Urteilskraft) (H. Kaygill). M. Gregor traduce cu „apprai- 
sal“ {evaluare morală), Paton cu „judgment", Delbos cu 
„jugement", Wood cu „judging" iar Matineu cu „giudizio". 
In general am tradus Beurteilung prin expresia „judecare" 
pentru a sublima nuanţa de activitate pe care o poartă, ac¬ 
tivitatea de a face judecăţi cu rol de discriminare între ac¬ 
ţiunile bune şi cele rele. Traducerea uzuală cu „judecată" 
(un termen românesc polisemie) produce confuzii atâta vreme 
cât şi Urteil e tradus la fel — de data aceasta cu sensul de 
funcţie a unităţii în reprezentările noastre (e.g. „Orice me¬ 
tal este un corp") (vezi CRP (1998), 106). O expresie ase¬ 
mănătoare {morahschen Beurteilung — judecarea morală) 

apare la II, 39 şi se referă la acelaşi lucru: la activitatea de 
judecare sau evaluare morală a unor cazuri concrete de ac¬ 
ţiuni în lumina unei reguli generale. 

să procurăm acces ( Eingang) legii morale: în acest 
paragraf expresia „a procura acces" e eliptică, dar aceeaşi 
idee e formulată mai explicit în Prefaţă, 8: „ ... pentru a le 
procura acces ( Eingang ) (legilor) la voinţa umană şi a le da 
vigoare pentru punerea lor în practică". Vezi aceeaşi expre¬ 
sie în II, 7. 

Paragraful 74 

scop de realizat (zu bewirkender ): traducere alterna¬ 
tivă: scop care urmează a fi realizat (prin acţiune, ca orice 
scop empiric); el diferă de umanitate ca „scop în sine" care 
e deja existent înaintea oricărei acţiuni pentru că subzistă 
prin sine. 

Paragraful 77 

a nu alege decât astfel încât maximele alegerii tale 
{zu w'dhlen also so, das die Maximen seiner Wahl) : Kant 
nu pare să fi făcut deocamdată distincţia dintre Wille (voin¬ 
ţă) şi Willkiir (capacitate de alegere), o distincţie atât de pro¬ 
eminentă în Metafizica moravurilor (M. Gregor). 

Paragraful 78 

aptitudinea maximelor sale de a contribui la pro¬ 
pria sa legislare universală : Iată comentariul lui R. Hare: 
autonomia înseamnă că „voinţa noastră e iniţial liberă să vo- 
îască orice vrem. Nu suntem constrânşi să voim cutare sau 
cutare lucru din cauza a ceea ce este acel ceva. Voinţa e con¬ 
strânsă numai de ceea ce Kant numeşte „aptitudinea maxi- 

melor sale de a contribui la propria sa legislare universa¬ 
lă". ... Adică „ne constrânge numai forma universală a ceea 
ce urmează să voim şi nu vreun conţinut. Voinţa poate ac¬ 
cepta numai asemenea conţinuturi sau obiecte ale voliţiei 
care pot fi voite în mod universal" (R. Hare, Could Kant 
Have Been a Utilitarian ?, în R. Hare, Sorting Out Ethics, 

p. 161). 

Paragraful 80 

pe sentimentul fizic: aluzie la Epicur. 

sau moral : aluzie la teoria simţului moral a lui F. Hut- 
cheson (1694-1727). 

ca efect posibil: aluzie la poziţia lui C. Wolff. 

cauză determinantă a voinţei noastre: aluzie la mo¬ 
rala poruncii divine a lui C. Crusius. 

Paragraful 81 

principiul fericirii proprii: Referirea se face la teori¬ 
ile etice egoiste cum sunt cele ale lui T. Hobbes (1588-1679) 
sau B. Mandeville (1670-1733), teorii care pleacă de la pre¬ 
misa că omul este astfel constituit încât nu urmăreşte de¬ 
cât realizarea interesului propriu, că nici un sentiment nu 
este dezinteresat, cea mai generoasă prietenie nefnnd decât 
o modificare a iubim de sine. Din acţiuni egoiste pot re¬ 
zulta totuşi efecte sociale bune datorită „mâinii invizibile" 
a mecanismelor economice şi sociale care face în aşa fel în¬ 
cât toţi, sau mulţi, să poată beneficia de pe urma egoismelor 
fiecăruia. Aceşti autori neagă existenţa motivului moral, un 
motiv care vizează binele general. D. Hume critică şi el un 
asemenea punct de vedere, considerând că se bazează pe o 
psihologie morală eronată care exclude nejustificat moti¬ 
vul moral: noi acţionăm pentru că dorim efectiv binele seme- 

mior noştri, pentru că dorim să fim generoşi, prietenoşi, utili 
comunităţii etc. 

acest aşa-zis simţ special: Kant arc în vedere aici teo¬ 
ria „simţului moral“ ( moral sense) a britanicului Francis 
Hutchcson. In lucrarea sa Inquiry into tbe Original of our 
Ideas of Beauty and Virtue (1725) Hutchcson postulează 
o natură umană dotată uniform, pc lângă simţul vederii, au¬ 
zului, mirosului şi gustului, cu un „simţ moral", o facul¬ 
tate internă care generează judecăţile morale, distincţiile 
morale şi cunoaşterea morală. „Calităţile morale nu trebuie 
să fie raportate la nimic exterior şi mai ales nu la o lege ex¬ 
ternă, ci ele se află nemijlocit în acţiuni. Iată de ce e sufi¬ 
cient să luăm în considerare acţiunile, fără a mai considera 
şi altceva, pentru a percepe calităţile lor morale şi a le apro¬ 
ba când sunt bune. Simţul moral c pur şi simplu această fa¬ 
cultate care ne permite să fim sensibili la aceste calităţi, o 
«disponibilitate de a recepta ideile simple de aprobare şi 
de condamnare »“ {apuci L. Jaffro (coord.), Le sens moral, 
Presse Umversitaire de France, 2000, p. 33). In viziunea lui 
Hutcheson simţul moral e o capacitate complexă de alegere 
a acţiunilor pnntr-un „calcul moral" al motivelor care dau 
naştere acţiunilor, nu al consecinţelor acestora. 

Paragraful 82 

cea mai mare sumă accesibilă nouă: „Aici Kant po¬ 
lemizează cu Iluminismul « scolastic »: cu Wolff mai ales 
şi, în alt fel, cu Crusius. Principiul perfecţiunii (de origine 
leibmziană şi, indirect, neoplatonică) este, în realitate, un 
principiu formal', dar, pentru a-i da un conţinut, Kant con¬ 
sideră că este necesar să facem să intervină elemente mate¬ 
riale, care întinează puritatea legii" (V. Matineu, nota 24 la 
Kant, Fondazione della metafisica clei costumi, Rusconi 
Libri, 1994). 

Paragraful 84 

o combatere amănunţită a tuturor acestor doctrine: 

A. Wood dă această taxononne a teoriilor etice pe care le 
avea în vedere Kant: 1) Teorii „obiective", fie 1.1) „interne" 
(teoria perfecţiunii), fie 1.2) „externe" (teoria poruncii di¬ 
vine). 2) Teorii „subiective interne" (teoriile sentimentu¬ 
lui fizic şi moral). 3) Teorii „subiectiv externe" (moralitatea 
e întemeiată în educaţie (Montaigne) şi teoria că moralita¬ 
tea e întemeiată în constituţia civilă (Mandeville)). 


Secţiunea III 


Paragraful 2 

aşa încât libertatea, deşi ce-i drept nu este o proprie¬ 
tate a voinţei după legi ale naturii, nu este totuşi de aceea 
cu totul lipsită de legi : Bagdasar oferă o traducere aberan¬ 
tă: „atunci libertatea, deşi nu este o proprietate a voinţei, 
este supusă legilor naturale, totuşi din această cauză nu este 
lipsită de legi". Şi aceasta după ce cu un paragraf mai sus 
tradusese: „libertatea arfi acea proprietate a ... (voinţei)". 
Keul corectează puţin, dar insuficient: „atunci libertatea, 
deşi nu este o proprietate a voinţei, conform legilor natu¬ 
rale, totuşi ea nu este lipsită de legi". 

Paragraful 3 

ambele cunoştinţe : Am tradus Erkenntnis prin cunoş¬ 
tinţă-, erkennen prin a cunoaşte; wissen prin a şti; şi denken 
prin a gândi. Caygill, Paton şi Gregor traduc Erkenntnis 
cu cogmtion, Kemp Smith cu knowledge iar traducătorii 
francezi cu connaissance. In traducerile româneşti se utili¬ 
zează echivalentul cunoaştere. In limbajul lui Kant, cele trei 

specii ale „actului de a considera ceva ca adevărat" ( fiirwah- 
rhalten) sunt: meinen (a opina, dokein), wissen (a şti, epis- 
tasthai) şi glauben (a crede). 

H. Paton comentează astfel acest loc: „Cele două « cogniţn » 
pot fi gândite ca subiectul şi predicatul unei propoziţii 
sintetice atâta vreme cât avem în minte numai propoziţii ca¬ 
tegorice" ( The Moral Law, n. 1, p. 99). 

Iată şi comentariul lui Caygill: „Distincţiile lui Kant în¬ 
tre cogniţie ( Erkenntnis), cunoaştere ( Wissen , knowledge) 
şi gândire ( Denken , thinking) nu au fost cu stricteţe res¬ 
pectate de traducători. ... In tipologia sa a reprezentărilor 
din Critica raţiunii pure A 320/B 377, Kant defineşte cog- 
niţia ca „percepţie obiectivă" sau „reprezentare conştien¬ 
tă" obiectivă. Există două feluri de cogniţn, anume intuiţiile 
şi conceptele, care corespund celor două surse ale cogm- 
ţiei în sensibilitate şi în intelect (A 294/B 351). Cogmţia e 
distinsă ... atât de cunoaştere cât şi de gândire. Cunoaşte¬ 
rea semnifică tocmai caracterul adecvat din punct de vede¬ 
re subiectiv şi obiectiv al unei judecăţi şi e astfel o proprietate 
caracteristică a gândirii. Gândirea, la rândul ei, constă în uni¬ 
rea reprezentărilor într-o conştiinţă sau judecată. In timp 
ce categoriile gândim „nu sunt limitate de condiţiile intui¬ 
ţiei noastre sensibile", cogmţia „a ceea ce gândim, determi¬ 
narea obiectului, presupune intuiţia" (B, p. 166). Căci aşa 
cum considera Kant, „pentru a avea cogmţia unui obiect 
trebuie să fiu capabil să-i dovedesc posibilitatea, fie din re¬ 
alitatea lui aşa cum e atestată de experienţă, fie în mod a 
priori cu ajutorul raţiunii. Dar pot gândi orice doresc, cu 
singura condiţie să nu mă contrazic" (B, xxvi). Cogmţia a 
ceea ce gândim presupune nu numai să fie prezente cogm- 
ţn sub forma conceptelor şi intuiţiilor, dar şi ca judecata care 
le unifică să satisfacă principiul contradicţiei: asemenea con¬ 
diţii sunt întrunite în cazul judecăţilor sintetice a priori“ 
(H. Caygill, A Kant Dictionary, Blackwell, 1995). 

Cunoaşterea ( Erkenntnis ) este, în filozofia lui Kant, re¬ 
prezentarea unui obiect dat ca atare cu ajutorul concepte- 

lor. Pentru a produce o cunoştinţă, două elemente trebuie 
să fie prezente: intuiţia sensibilă şi conceptul intelectului. 
„Cunoaşterea noastră începe cu experienţa, căci prin ce ar 
putea fi deşteptată spre funcţionare facultatea noastră de cu¬ 
noaştere dacă nu prin obiecte care exercită influenţe asu¬ 
pra simţurilor noastre şi care, pe de o parte, produc ele însele 
reprezentări, pe de altă parte pun în mişcare activitatea noas¬ 
tră intelectuală pentru a le compara, a le lega sau a le separa, 
prelucrând astfel materialul brut al impresiilor sensibile în- 
tr-o cunoaştere a obiectelor care se numeşte experienţă ?“ 
(CRP (1998), 49). De fapt, o cunoştinţă e un compositum 
de impresii sensibile provenite din simţuri, ordonate de ca¬ 
tegoriile intelectului. Cunoştinţa presupune întotdeauna in¬ 
tuiţie sensibilă şi concept. Intelectul nu poate intui nimic, 
iar simţurile nu pot gândi; numai din reunirea lor rezultă 
o cunoştinţă. Cunoaşterea speculativă se limitează la feno¬ 
mene, la obiectele experienţei. Lucrurile în sine nu pot fi 
cunoscute căci despre ele nu avem informaţii senzoriale. Ele 
pot fi doar gândite (Denken). „Pentru a cunoaşte un obiect 
se cere să pot dovedi posibilitatea lui (fie prin mărturia ex¬ 
perienţei din realitatea lui, fie apriori prin raţiune). Dar eu 
pot gândi orice vreau numai dacă nu mă contrazic pe mine 
însumi, adică numai dacă conceptul meu e o idee posibilă, 
deşi eu nu pot garanta că în ansamblul tuturor posibilită¬ 
ţilor acestui concept îi corespunde sau nu şi un obiect." De 
pildă, eu pot gândi voinţa mea ca fund liberă, ca nefnnd su¬ 
pusă legilor naturii, dar nu o putem cunoaşte astfel, căci în 
această ipostază nu-i corespunde nici o observaţie empirică 
( Ibid ., 38). Pentru a produce o cunoştinţă plecând de la in¬ 
tuiţie şi de la concept, e nevoie de un act care să compună 
diversul dat în intuiţie conform unităţii sintetice a conşti¬ 
inţei pe care o exprimă conceptul. Cunoaşterea constă din 
concepte şi din intuiţii — şi se numeşte „cunoaştere dis¬ 
cursivă", respectiv „intuitivă". 

acest al treilea ceva: „în judecăţile sintetice trebuie să 
am, afară de conceptul de subiect, încă ceva (X) pe care se 

sprijină intelectul, pentru a cunoaşte că un predicat, care nu 
se află în acest concept, îi aparţine totuşi. Judecăţile empiri¬ 
ce sau de experienţă nu prezintă în această privinţă nici o di¬ 
ficultate. Căci acest X este experienţa. ... Dar acest mijloc de 
explicare lipseşte cu totul la judecăţile sintetice a priori. ... 
Ce este aici X-ul pe care se sprijină intelectul, când crede a 
găsi în afara conceptului A un predicat B care îi este străin 
şi pe care totuşi îl consideră unit cu el ?“ (CRP (1998), 57, 58). 

Paragraful 5 

nu am putut demonstra realitatea acesteia: Deci nu 
am putut demonstra că Ideea de libertate este o „cunoştin¬ 
ţă". „Pentru aceasta ne-ar fi trebuit o facultate a intuiţiei 
intelectuale, pe care însă nu o avem" (V. Delbos). 

Paragraful 6 

căci acest „trebuie" este propriu-zis un „vreau": den 
dieses Sollen ist eigentlich ein Wollen. Traducere alternativă: 
„căci acest «eu trebuie» este propriu-zis un «eu vreau» 
care e valabil pentru orice fiinţă raţională..." (V. Delbos). 

Paragraful 7 

valabilitatea universală a maximei noastre ca lege: 
traducere alternativă: valabilitatea universală a maximei noas¬ 
tre transformată (prin universalizare) în lege. 

Paragraful 9 

concepte reciproce (Wecbselbegriffe): Paton, Mathieu, 
Gregor, Delbos traduc cu „concepte reciproce", î.e. având 
aceeaşi sferă; Bagdasar traduce inexact cu „concepte care 
se pot substitui unul altuia". 

Paragraful 10 

cele două puncte de vedere: „Dacă omul stă sub legea 
morală, adică dacă temeiul determinant al acţiunii şi voli- 
ţiei sale este pur şi simplu forma legalităţii, atunci el trebuie 
să fie absolut liber. Căci legea morală cere un imperativ ca¬ 
tegoric şi este astfel diferită de orice fel de lege materială, 
cum ar fi legile naturii, omul fund astfel independent de le¬ 
gile naturii în privinţa determinăm moralităţii sale. ... 

Dar omul este de asemenea în acelaşi timp o fiinţă natu¬ 
rală şi, în acest sens, e supus temeiurilor determinante ale 
naturii. ... Relaţia în care e plasat omul cu privire la mij¬ 
loace, efecte şi cauze ale naturii este mecanicismul sau ne¬ 
cesitatea naturală. In această privinţă, acţiunile sale sunt 
ghidate de temeiuri determinante naturale şi rezultă din el, 
ca om al naturii, în mod necesar, deoarece fiecare acţiune, 
în acest caz, rezultă ca un efect care, la fel ca toate cele ce 
se întâmplă în natură, trebuie să aibă cauza sa, iar ultimele 
sunt pur şi simplu cauze determinante impuse de natură ( cau- 
sae determinantei a natura positae), factorii determinanţi 
naturali ai acţiunilor sale; până la urmă, toate acţiunile pe 
care le face ca om al natura sunt predeterminate, î.e. trebuie 
să fie privite ca efecte ale unor cauze anterioare. Astfel, ele 
nici nu pot să-i fie imputate; omul se găseşte într-o conti¬ 
nuă stare de receptivitate, care a determinat fiecare acţiune 
a sa, ultima fund complet lipsită de spontaneitate şi, prin 
urmare, nici evitabilă de către el, dar nici imputabilă lui. De 
exemplu, un om îl loveşte mortal pe altul; dacă e conside¬ 
rat doar ca om al naturii, acţiunea sa e exact la fel ca efec¬ 
tul pe care-1 are căderea unei ţigle care ia viaţa acelui om. 
Omul nostru acţionează exclusiv după legile naturii; el poate 
astfel, în plus, să iniţieze, să execute sau să anuleze lovitura 
fatală într-o manieră din cele mai subtile; şi astfel chiar şi 
raţiunea sa, fund subordonată legilor naturii, poate fi con¬ 
siderată lipsită de orice libertate; el e condus numai de sco¬ 
pul pe care doreşte să-l atingă prin lovitură, de pildă, banii 

victimei, şi îşi foloseşte raţiunea în conformitate cu acest 
scop. Temeiul acţiunii sale e doar un mobil fizic, iar efec¬ 
tul trebuie privit ca orice alt efect al unei cauze, adică unul 
în care forţa sa fizică a fost în acord cu el şi a fost pusă în 
mişcare de avariţie, sărăcie etc. Desigur, aceste cauze, cum 
sunt nevoile, sărăcia sau temperamentul ardent ori sălbăti¬ 
cia, au de asemenea temeiul lor fizic în dorinţa de cultivare 
a puterilor minţii şi, mai târziu, în educaţia greşită sau ina¬ 
decvată; putem deci vedea că încă din perioada de tinereţe 
a agentului încep să apară cauzele care au produs efectele 
lor şi că aceste efecte ulterioare devin la rându-le cauze pen¬ 
tru efecte subsecvente şi tot aşa până la fapta finală. ... 

Se presupune uneori, de pildă d e către Wolff ş 1 Baum- 
garten, că agentul e independent de orice necesitate natura¬ 
lă în măsura în care acţiunile sale sunt guvernate de motive 
şi astfel sunt determinate de intelect şi raţiune; dar acest lu¬ 
cru este fals. Omul nu e făcut liber în raport cu mecanis¬ 
mul naturii prin faptul că el foloseşte în acţiunea sa un actus 
al raţiunii. Orice act al gândim şi reflecţiei este şi el o ma¬ 
nifestare a naturii, în care intelectul caută conexiunea cau¬ 
zelor lucrurilor cu efectele lor şi alege mijloacele de a acţiona 
în consecinţă; ... e sigur că mai multă activitate şi intelect 
sunt adesea implicate în şarlatanii, furturi, crime etc. decât 
în respectul placid al legii morale. Prin urmare faptul că un 
om este determinat să acţioneze pe temeiuri ale raţiunii şi 
intelectului nu îl scoate încă din orice fel de mecanism al 
naturii. ... 

Prin urmare, toate acţiunile stau sub principiul determi¬ 
nismului, cu toate că le putem numi predeterminate numai 
dacă temeiurile acţiunii vor fi găsite într-un moment de timp 
anterior; dar va trebui să presupunem contrariul dacă te¬ 
meiurile acţiunii nu sunt predeterminate, iar agentul e iniţia¬ 
torul şi cauza completă a actului său. In primul caz, acţiunea 
nu e în puterile sale, în al doilea agentul se determină sin¬ 
gur la acţiune, fără intervenţia unor cauze străine. Ei bine, 
în cazul omului, sunt prezente în acţiunile sale ambele te- 

meiuri de determinare. Prin urmare, a gândi omul ca fund 
liber înseamnă a trebui să-l considerăm fie 

a. ca o fiinţă senzorială. Aici el se cunoaşte pe sine nu 
aşa cum este, ci aşa cum îşi apare. Această latură a sa se nu¬ 
meşte fenomen. El este abordat, în acest caz, în măsura în 
care e conştient de sine, de existenţa sa şi de acţiunile sale, 
atât prin intermediul simţurilor sale externe cât şi cu ajuto¬ 
rul simţului intern. Condiţiile sensibilităţii sale şi constitu¬ 
ţia simţului său intern dau măsura acţiunilor sale în acest caz. 

b. ca o fiinţă inteligibilă, î.e. ca o fiinţă care trebuie să 
fie declarată independentă de orice influenţă a sensibilităţii 
şi considerată în această lumină. Această latură e numită no- 
umen. Din acest punct de vedere, temeiurile determinante 
ale acţiunii sale sunt independente de orice timp şi spaţiu, 
iar cauzalitatea acţiunilor sale există doar prin raţiune. Numai 
sub acest aspect poate fi el liber, deoarece numai în aceste 
condiţii are el absolută spontaneitate, acţiunile sale fiind 
fundamentate pe autonomia raţiunii, iar determinarea lor 
fund categorică. ... 

Dar tocmai acest lucru s-a cerut omului qua noumen sau 
fiinţă inteligibilă; prin urmare, o auto-determinare intrin¬ 
secă prin raţiune e imposibilă în cazul naturii umane ; numai 
ca fiinţă inteligibilă scapă el complet de lumea simţurilor. ... 

Libertatea, aşadar, nu poate fi cunoscută şi, astfel, în sine 
nu există libertate; numai opinia că suntem liberi e capa¬ 
bilă de explicaţie. Dar a reprezenta omul ca liber întâmpi¬ 
nă această mare dificultate, anume că trebuie să-l gândim 
în lumea simţurilor şi în relaţie cu necesitatea sa naturală. 
Pare să existe o evidentă contradicţie în faptul că un om se 
presupune a se putea determina singur — şi să răspundă de 
aceasta — şi totuşi să fie în acelaşi timp predeterminat. 
Această contradicţie nu va putea fi înlăturată decât dacă vom 
fi obligaţi să privim omul sub două laturi ale sale, anume 
ca fenomen, î.e. ca aparenţă prin simţul său intern, şi ca nou¬ 
men, î.e. aşa cum se gândeşte el, în sine, prin legile morale" 
(LE, Vig., 268, 270, 271). ’ 

Paragraful 11 

toate reprezentările care ne vin: Kant consideră re¬ 
ceptivitatea (pasivă) drept caracteristică definitorie a sen¬ 
sibilităţii. 

cunoaşterea fenomenelor-. Termenul german Erschei- 
nung este tradus prin „aparenţă"' de Gregor, Wood şi Paton, 
prin „fenomen" de Delbos, Mathieu şi Bagdasar şi, alter¬ 
nativ, prin „fenomen" şi „manifestare sensibilă" de Bagdasar 
şi Moisuc în CRP (1998), 246. Kant distinge, totuşi, între 
fenomen ( Erscheinung ) şi aparenţă ( Schein), ultima, appa- 
rentia, fund ceea ce în datele cunoaştem sensibile şi în fe¬ 
nomene (pbaenomena) precede folosirea logică a intelectului. 
Aparenţa (Apparenz) este felul sau aspectul subiectiv în care 
îmi apare fizic un lucru, de pildă cerul cu stelele lui ca o 
boltă. Pentru a nu lua drept obiectiv ceea ce e numai o apa¬ 
renţă subiectivă, noi comparăm între ele diferitele aparenţe 
şi, prin reflecţie asupra lor, adică prin punerea la lucru a 
regulilor intelectului, le transformăm în experienţă s&u fe¬ 
nomen. Conceptele comune ale experienţei sunt numite 
empirice. Fenomenul e o realitate empirică, nu o simplă apa¬ 
renţă sensibilă, e realitatea relativă la sensibilitate şi intelect, 
felul în care realul se prezintă pentru orice subiect cunos¬ 
cător în formele intuiţiei şi ale intelectului. Aceste „Erscbei- 
nungen, întrucât sunt gândite în conformitate cu unitatea 
categoriilor, se numesc pbaenomena“ (C.r.p (1998), 246). 
In aceleaşi pagini ale Criticii raţiunii pure, Kant distinge/e- 
nomenele de noumene în termenii distincţiei dintre lumea 
simţurilor şi lumea intelectului. 

simţul intern : „De îndată ce noi posedăm un simţ dublu, 
unul extern şi altul intern, putem aşadar considera totodată, 
după această dualitate, lumea ca sumă a tuturor cunoştin¬ 
ţelor empirice. Lumea ca obiect al simţului extern e natu¬ 
ra, dar în calitate de obiect al simţului intern este sufletul 

sau, mai mult, omul“ (Georg. phys., par. 2) (apudR. Eisler, 
Kant-Lexikon). 

Paragraful 13 

ca pură auto-activitate: Am tradus Selbsttdtigkeit cu 
„auto-activitate“ şi nu cu „pură spontaneitate" cum e de re¬ 
gulă tradus, având în vedere că I. Kant utilizează şi cuvân¬ 
tul Spontaneitdt. 

Paragraful 14 

aparţinând lumii inteligibile: Kant foloseşte, aparent 
indistinct, Verstandeswelt (lumea intelectului) şi intelligi- 
bilen Welt (lumea inteligibilă). Poate că de aceea a devenit 
o practică traducerea lor cu aceeaşi expresie: „lumea inteli¬ 
gibilă". Nerespectarea diferenţelor terminologice poate juca 
însă feste. Bunăoară, în acest caz, H. Allison găseşte că dis¬ 
tincţia de mai sus e relevantă din punct de vedere teoretic: 
„Trecerea de la posedarea raţiunii la apartenenţa la lumea 
inteligibilă este punctul crucial în deducţie, căci ea furnizează 
atât premisa non-morală dorită cât şi baza pentru a înlă¬ 
tura îndoielile globale cu privire la acţiune. Din păcate, 
atunci când face acest pas decisiv, Kant exploatează o ambi¬ 
guitate a noţiunii de „lume inteligibilă". Mai precis, Kant 
se referă atât la o Werstandeswelt, cât şi la o intelligibilen 
Welt (pe ambele Paton le redă cu lumea inteligibilă) şi alu¬ 
necă de la prima la a doua fără suficientă justificare. Prima 
trebuie înţeleasă în sens negativ, ca înglobând tot ceea ce e 
nonsensibil sau „doar inteligibil", adică tot ceea ce e gândit 
ca fund scutit de condiţiile sensibilităţii (noumenul în sens 
negativ). Ultima trebuie înţeleasă pozitiv ca referindu-se la 
un tărâm suprasensibil guvernat de legi morale, un „imperiu 
al scopurilor" sau, echivalent, „totalitatea fiinţelor raţionale 
ca scopuri în sine" (G. 458). Aceasta e, evident, noumena- 
lă într-un sens pozitiv. Scopul este de a arăta că fiinţele 

raţionale, inclusiv fiinţele raţionale imperfecte cum suntem 
noi înşine, sunt membri ai unei asemenea intelhgibilen Welt 
pentru că aceasta ar implica faptul că ei se află realmente 
sub legi morale. Problema e că posesia raţiunii, care se pre¬ 
supune că asigură intrarea în această lume, ne duce doar în 
Verstandeswelt“ (H. Allison, Kant’s theory offreedom, p. 
227). Dar mei Allison nu pare să observe că I. Kant utili¬ 
zează, de fapt, trei expresii: Verstandeswelt, intelligibilen 
Welt şl intellektuellen Welt. Lăsăm comentatorului inge¬ 
nios plăcerea de a face distincţiile de substanţă între ele, dacă 
există asemenea distincţii. 

Paragraful 15 

în idee: Aceasta înseamnă că omul ca fiinţă sensibilă nu 
acţionează întotdeauna moral, aşa cum bine o ştie fiecare 
dintre noi. El acţionează întotdeauna moral numai în supo¬ 
ziţia libertăţii, adică a independenţei lui totale de cauzele 
sensibile. 

Paragraful 17 

nemijlocit legislatoare: „Nemijlocit" înseamnă indepen¬ 
dent de impulsurile senzoriale şi de obiectele lor (H. Paton). 

Paragraful 19 

el nu poate să realizeze uşor acest lucru cu sine 
fkahn es nicht wohl in sich zu Stande bringen ): Bagdasar, 
Gregor, Paton, Wood, Delbos şi Matineu traduc greşit acest 
loc, astfel: „el nu poate realiza această dorinţă". Toţi aceş¬ 
tia trec cu vederea faptul că „răufăcătorul cel mai înrăit" are 
totuşi principii practice bune. Ceea ce vrea să spună Kant 
nu e că el nu poate să înfăptuiască asemenea intenţii bune, 
ci că nu poate să le înfăptuiască uşor (sau bine), fund atras 
de înclinaţiile şi impulsurile ce-1 domină. „Wohl" era pe vre- 

mea lui Kant adverbul corespunzător lui „gut“, o distincţie 
care s-a pierdut între timp în germană. Ar fi o mare pro¬ 
blemă pentru teoria lui Kant dacă ar interzice total unei fi¬ 
inţe raţionale, fie ea şi rea, să poată adopta principii morale. 
Asupra acestei nuanţe am fost atenţionat de Jens Timmer- 
man, care mai remarca faptul că nici o traducere englezeas¬ 
că a întemeierii... nu a captat această nuanţă. 

In general, în viziunea lui Kant, omul se află în zona in¬ 
termediară dintre extremele sfinţeniei şi diabolicului. Fiinţa 
umană nu poate fi niciodată o fiinţă sfântă, deşi aceasta este 
idealul ei: „Să notăm că o predilecţie (Hang,propensio) spre 
rău este considerată aici ca prezentă în fiecare om, inclusiv 
cel mai bun (în ceea ce priveşte acţiunile sale)“ (Rel. 30). 
Dar o fiinţă umană nu poate fi nici o fiinţă diabolică: „O 
raţiune care se detaşează complet de legea morală, malignă 
într-un fel (o voinţă absolut rea), conţine prea mult, căci 
prin aceasta opoziţia la lege va fi ea însăşi ridicată la rang 
de motiv ... şi astfel subiectul va deveni o fiinţă diabolică. 
Nici unul dintre aceste două cazuri nu se aplică la om“ 
[Rel. 35). Chiar şi în cel mai rău om ( vitiositas, pravitas, 
corruptio) e prezentă legea morală, atâta doar că mobilul 
ce emană din legea morală acţionează, în acest caz, „ după 
alte mobil uri (nemorale)“ {Rel. 30). In alte cazuri, cel al „fra¬ 
gilităţii (fragihtas ) naturii umane", bunăoară, voinţa mo¬ 
rală e bună, dar omul nu are puterea să o pună în practică; 
iar în cazul „impurităţii sufletului" {impuntas, improbitas) 
maxima nu conţine doar mobilul respectului pur al legii, ci 
acesta e întărit de alte mobiluri nemorale care determină acea 
persoană să respecte legea: în acest caz, acţiunile confor¬ 
me datoriei nu sunt făcute doar din datorie {Rel. 29). 

„trebuie"- le moral este aşadar...: „Dar moralische 
Sollen ist also eigenes notwendiges Wollen als Gliedes einer 
intelligibilen Welt“. Traduceri alternative: „Ceea ce trebuie 
el să facă din punct de vedere moral este deci ceea ce el vrea 
propriu-zis să facă în mod cu totul necesar ca membru al 

unei lumi inteligibile, aceasta nefnnd considerat de către el 
ca datorie decât în măsura în care se consideră în acelaşi timp 
ca membru al lumii sensibile' 1 (V. Delbos). „Moralul « eu 
trebuie » este astfel un « eu vreau » (/ will) pentru om ca 
membru al lumii inteligibile; şi e conceput de el ca un « eu tre¬ 
buie » numai în măsura în care el se consideră pe sine ca fi¬ 
ind în acelaşi timp un membru al lumii sensibile" (H. Paton). 
„Moralul « trebuie » este deci propriul său « vreau » (will) 
necesar ca membru al unei lumi inteligibile şi e gândit de el 
ca « trebuie » numai în măsura în care se priveşte pe sine în 
acelaşi timp ca membru al lumii simţurilor" (M. Gregor). 

Paragraful 20 

de aici vin toate judecăţile despre acţiunile ce tre¬ 
buiau sase întâmple, chiar dacă nu s-au întâmplat-. Iată 
o mostră de traducere neinspirată care introduce o confuzie 
pe care textul lui Kant nu o are: „De aici provin toate ju¬ 
decăţile asupra acţiunilor prin care ei declară că ar fi trebuit 
să se întâmple, deşi nu s-au întâmplat" (Bagdasar). 

Paragraful 23 

bonum vacans : loc al nimănui (lat.) 

Paragraful 26 

răspunderea pentru cele dintâi: adică pentru înclina¬ 
ţiile şi impulsurile de care a fost vorba mai sus. 



Comentariu la 

întemeierea metafizicii moravurilor 
VALENTIN MUREŞAN 



1. Kant şi „critica raţiunii practice" 


„Luminarea este ieşirea omului din starea de mino¬ 
rat a cărei vină o poartă el însuşi. Starea de minorat 
este neputinţa de a se servi de mintea sa fără a fi con¬ 
dus de altcineva. Te faci tu însuti vinovat de această 
stare atunci când cauza sa nu se află într-o lipsă a in¬ 
teligenţei, ci în lipsa fermităţii şi a curajului de a se 
sluji de ca fără a fi condus de altcineva. Sapere aude! 
« Ai curajul să te serveşti Ac propria minte! » este, prin 

urmare, deviza luminării.“ , ,, 

I. Kant, 

Răspuns la întrebarea: „Ce este luminarea ?“ 


1.1. Modelul legalist 

şi cel teleologic în teoria etică 

Immanuel Kant (1724—1804) e unanim considerat drept 
cel mai important filozof modern, drept una dintre figuri¬ 
le emblematice ale iluminismului european, drept arhetipul 
intelectualului convins că omenirea c capabilă să progrese¬ 
ze prin propriile sale puteri, nelipsindu-i capacitatea de a-şi 
utiliza raţiunea spre a înţelege principiile naturii şi ale ac¬ 
ţiunii, fără nici un fel de tutelă exterioară, nici măcar una 
de natură divină. Marea sa invenţie în domeniul filozofiei 
morale, prin care s-a deosebit de toate şcolile anterioare, ca 
şi de morala oficială, religioasă, a fost ceea ce Schneewind 
a numit „morala autonomiei", morala ca „autoguvernare a 
fiinţei umane", opusă moralei „supunem" faţă de voinţa lui 
Dumnezeu sau faţă de vreo autoritate laică oarecare 39 . A- 
ceastă convingere originală, care a impus nu numai noi prin¬ 
cipii etice, ci şi o modificare a percepem de sine a omului 
ca fiinţă morală, l-a călăuzit de-a lungul întregii sale vieţi; 
îat-o exprimată într-o lucrare târzie, din 1792: 

„Morala, în măsura în care este întemeiată pe conceptul de om 
ca fiinţă liberă, care însă tocmai de aceea, prin raţiunea sa, îşi 
impune singur legi necondiţionate, nu are nevoie nici de ideea 


• 19 J.B. Schneewind, Inventarea autonomiei, Polirom, Iaşi, 2003. 

unei alte fiinţe superioare acestuia pentru ca el să-şi cunoas¬ 
că datoria, şi nici de un alt resort decât legea însăşi, pentru a 
o respecta. ... Morala nu are nicidecum nevoie de religie, ci 
îşi este sieşi suficientă, graţie raţiunii practice pure" ( Rel . 3). 

In secolul al XVIII-lea, secol încă dominat de credinţa 
creştină a inseparabilităţii moralei de religie, o asemenea con¬ 
cepţie nu putea să pară decât revoluţionară în sensul rău al 
cuvântului, adică pur şi simplu periculoasă. Publicarea, în 
1793, a lucrării sale Religia numai în limitele raţiunii, din 
care face parte citatul de mai sus, î-a adus această neliniş¬ 
titoare epistolă din partea regelui Friedrich-Wilhelm II, în 
anul 1794: 

„Mai întâi, salutul nostru plin de graţie, demnului şi marelui 
erudit, iubitului nostru supus ! 

Sublima noastră persoană a constatat cu mare neplăcere, de 
nu puţină vreme, că vă folosiţi într-un mod nepotrivit de fi¬ 
lozofia dumneavoastră pentru a deforma şi umili mai multe 
dogme capitale şi fundamentale ale Sfintei Scripturi şi ale Creş¬ 
tinismului, aşa cum aţi făcut de exemplu în cartea Religia nu¬ 
mai în limitele raţiunii, dar şi în alte tratate mai puţin întinse. 
Ne aşteptam la altceva din partea dumneavoastră; trebuie să 
recunoaşteţi şi dumneavoastră maniera de nescuzat în care ac¬ 
ţionaţi împotriva datoriei pe care o aveţi, aceea de dascăl al 
tinerilor, şi împotriva intenţiilor Noastre suverane care vă sunt 
binecunoscute. Vă cerem de îndată o justificare dintre cele mai 
scrupuloase şi aşteptăm de la dumneavoastră, pentru a evita 
dizgraţia Noastră supremă, să nu mai cădeţi într-o asemenea 
greşeală şi în viitor, ci mai degrabă, în conformitate cu dato¬ 
ria dumneavoastră, să folosiţi consideraţia de care vă bucu¬ 
raţi şi talentele voastre pentru a înfăptui tot mai bine intenţia 
Noastră suverană. în caz contrar, şi dacă persistaţi în reaua 
dumneavoastră voinţă, va trebui să vă aşteptaţi negreşit la mă¬ 
suri dezagreabile. 

Al vostru iubitor rege," 40 


40 E. Kant, Le conflit des facnltes, Vrin, 1997, p. 5. 

Hotărât lucru: veacul lui Kant nu era un veac al gândi¬ 
torilor independenţi, nici al savanţilor creatori care voiau 
să facă din cercetarea omului o ştiinţă. Scrisă pe un ton vă¬ 
dit autoritar, fără a-şi menaja câtuşi de puţin destinatarul, 
scrisoarea era totuşi adresată unuia dintre cei mai celebri şi 
mai venerabili profesori ai Universităţii din Konigsberg. 
Orice s-ar putea spune despre acest profesor respectat, care 
împlinea atunci 70 de am, mai puţin un lucru: că nu a sim¬ 
ţit pe propria piele ce înseamnă că legea juridică şi morală 
a vremii exprimă o „voinţă exterioară". Ironia sorţii face 
ca această temă să fi fost pentru el, în anu din urmă, subiect 
predilect de cercetare în mai multe lucrări cu caracter teo¬ 
retic. Universitatea la care lucra Kant îşi cerea, după cum 
se vede, cu destulă timiditate „autonomia" într-un context 
istoric în care facultăţile din care era compusă trebuiau să 
predea numai după compendn aprobate de guvern şi fără 
să se abată câtuşi de puţin de la „teoriile ce emanau din voin¬ 
ţa arbitrară a unui superior" 41 . Această mentalitate autori¬ 
tară — în politică şi în morală — nu era defel o noutate. 
Morala teologică medievală, aşa cum a fost ea sintetizată de 
Thoma din Aquino, acreditase cu mult înainte principiul 
impunerii legii (morale) de către Dumnezeu oricărui om, 
considerat păcătos prin natură şi incapabil să-şi croiască sin¬ 
gur destinul moral, prin intermediul Bisericii şi al Statului. 
Iată ce scria Thoma în acest sens: 

„Am stabilit mai sus că legea nu este nimic altceva decât un anu¬ 
mit dictat al raţiunii practice impus de un conducător ce gu¬ 
vernează o comunitate perfectă. Plecând de la faptul că lumea 
e guvernată de providenţa divină, aşa cum am argumentat în 
Partea I, e evident că întreaga comunitate a universului e gu¬ 
vernată de raţiunea divină. Prin urmare, guvernarea raţională 
a tuturor lucrurilor de către Dumnezeu, ca un conducător uni¬ 
versal, are calitatea unei legi. ... Pentru ca omul să ştie cu cer¬ 
titudine ce trebuie să facă şi ce trebuie să nu facă, e necesar 


41 Ibidem, p. 20. 

să fie îndrumat în acţiunile lui de o lege dată de Dumnezeu, 
căci cu siguranţă o asemenea lege nu poate grcşi“ ( Summa Tbe- 
ologiae, Qu. 91 ) 42 . 

Desigur, nu vom putea spune că legea divină absolută 
acţionează „din exterior' 1 în exact acelaşi fel în care o fac 
decretele regelui. Căci ea se aflăzw sufletele oamenilor, aşa 
cum ne spunea încă Apostolul Pavel: 

„Căci, când păgânii, care nu au lege, din fire fac ale legii, aceş¬ 
tia, neavând lege, îşi sunt loruşi lege; care arată fapta legii scri¬ 
să în inimile lor, prin mărturia conştiinţei lor şi prin 
judecăţile lor" ( Romani , 2:14, 15). 

Pentru Thoma, aşadar, legea morală este pusă în sufle¬ 
tele oamenilor de către Dumnezeu; ea nu e opera oamenilor, 
aşa cum va pretinde Kant. Pentru susţinătorii tradiţiona¬ 
lişti ai moralei creştine, greşeala fatală a „păgânilor" a fost 
căutarea „scopului ultim" al omului în viaţa de aici — cum 
a făcut, bunăoară, Anstotel, în discuţia sa despre „fericire" 
(eudaimonia ). In realitate, ne spun teologii, niciodată omul 
nu poate avea o viaţă împlinită numai graţie bunurilor lu¬ 
meşti: „nimeni nu este fericit în viaţa aceasta" (Thoma din 
Aquino, Summa contra gentiles , III, 48). Şi adaugă: „Feri¬ 
cirea perfectă ultimă ( beatitudo ) ne poate veni numai din 
contemplarea esenţei divine. ... Fericirea omului constă nu¬ 
mai în unirea sa cu Dumnezeu" ( Summa theologiae, I-II, 
Qu. 3). Pe de altă parte, ştim prea bine că omul e prin na¬ 
tura sa o fiinţă păcătoasă, dominată de dorinţe egoiste pe 
care nu şi le poate reprima, dorinţe care tocmai de aceea tre¬ 
buie să-i fie reprimate. Iar morala e unul din instrumentele 
inventate de el pentru a încerca această disciplinare sufleteas¬ 
că şi această întoarcere smerită cu faţa către Dumnezeu. Dar 
omul e, se ştie, o fiinţă prin natura sa imperfectă şi slabă, 
incapabilă să se facă pe sine, de la sine, bun; el poate fî con- 

42 P.E. Sigmund (ed.), St. Tbomas Aquinas on Politics and Ethics, 
W.W. Norton dc Company, New York, London, 1988. 

dus către Dumnezeu numai făcându-l să asculte de legile 
divinităţii, fie aceasta şi sub amemnţarea^er/e^sez. Se poate 
spune de aceea că morala teologică tradiţională e una „exte¬ 
rioară" ( heteronomă , cum va spune autorul nostru), nu numai 
în sensul că priveşte legea morală ca avându-şi izvorul în 
afara omului, în voinţa divinităţii, ci şi în acela că ea tre¬ 
buie impusă prin sancţiuni punitive , instituţionalizate, fiind 
incapabilă să înrâurească de la sine sufletul omenesc. 

Această viziune asupra moralei ca sistem al datoriilor uni¬ 
versale faţă de Dumnezeu — o viziune, în fond, juridică — 
nu a dominat întotdeauna cultura europeană. De la Platon 
şi până în zorii creştinismului instituţionalizat a dominat 
punctul de vedere teleologic despre morală, a cărui paradig¬ 
mă a fost, cel puţin în parte şi la origini, Etica nicomahică 
a lui Anstotel. Spre deosebire de modelul legalist, modelul 
teleologic consideră etica drept o disciplină practică mai ase¬ 
mănătoare unei „arte" ( tehne ), cum e medicina bunăoară, 
o cunoaştere neformulabilă în legi fixe cu caracter univer¬ 
sal. O artă e un ansamblu de cunoştinţe şi abilităţi care 
concură la realizarea unui produs (sănătatea, în cazul artei 
medicale). In mod analog, o ştiinţă practică, cum e etica sau 
politica, va urmări să realizeze ca scop ultim o viaţă feri¬ 
cită, o viaţă de aici fericită! întrebarea eticianului aristote¬ 
lic este: cum ar trebui să fiu pentru a avea o viaţă fericită? 
Omul trebuie să promoveze anumite scopuri bune, iar etica 
ne învaţă cum să facem acest lucru: prin cultivarea virtuţilor 
caracterului. Dar ea nu furnizează legi universale de con¬ 
duită, valabile în mod invariabil pentru orice persoană, ci 
mai degrabă o pedagogie morală capabilă să ne arate cum 
putem trăi înţelept. Abia morala îudeo-creştină s-a impus 
ca o morală a legii, a datoriilor faţă de Dumnezeu. Tradiţia 
teleologică a dat naştere „eticilor virtuţii", în multiple variante, 
de la etica lui Platon şi Aristotel, până la cea a lui Maclntyre 
şi Philippa Foot, astăzi. Aceluiaşi model teleologic îi e înde¬ 
obşte subordonat (cel puţin în parte) un tip de teorie etică 

ce a devenit celebru abia în Anglia erei moderne, anume uti¬ 
litarismul (Bentham, Mill, Sidgwick, Moore, Hare etc.): acest 
tip de teorie e focalizat pe evaluarea acţiunilor morale din 
perspectiva consecinţelor lor în ce priveşte promovarea fe¬ 
ricim umane, înţeleasă fie ca plăcere, fie într-un sens mai 
general. Din perspectiva utilitariştilor, întrebarea fundamen¬ 
tală a eticii este: Ce acţiuni e moralmente corect să fac? Şi 
modelul legalist de teorie etică a dat naştere unor multiple 
variante, de la teoria poruncii divine, la kantianism 43 şi con- 
tractualism. întrebarea fundamentală e, în acest context: Ce 
datorii morale avem ? Toate aceste variante de teorii etice 
au fost transmise istoric şi rafinate în decursul timpului, 
ajungând, în forme modificate, până la noi. 

Aşa cum am văzut, Thoma din Aquino a susţinut că 
Dumnezeu ne impune legile sale pentru că ştie că ele sunt 
chintesenţa moralului şi a dreptăţii (această teză s-a numit 
„intelectualism"). Pentru alţi teologi însă, de pildă pentru 
Duns Scott şi William Ockham, voinţa lui Dumnezeu ne 
este, nouă oamenilor, complet inaccesibilă şi, prin urmare, 
legile lui sunt pur şi simplu cele care sunt, arbitrare din 
punctul nostru de vedere („voluntarism"). Dintre gândi¬ 
torii care l-au influenţat într-un mod direct şi hotărâtor pe 
Kant, unu au urmat calea voluntarismului, cum a fost Luther 
(„ceea ce are loc trebuie să fie bine pentru că El a vrut asta") 
şi Samuel Pufendorf, în timp ce G.W. Leibmz şi C. Wolff 
1 s-au opus. Pentru voluntarişti, morala înseamnă pur şi sim¬ 
plu supunere la legile arbitrare ale unei voinţe străine im¬ 
penetrabile. Pentru mtelectuahşti, această supunere are aerul 
unei degradări a „demnităţii" omului, decăzut în poziţia de 
slugă , dar şi a unei degradări a condiţiei lui Dumnezeu, eri- 

43 Pentru reverberaţiile contemporane ale kantianismului, vezi 
A. Denham, S.F. Jackson, Influenţa lui Kant asupra filozofiei morale 
britanice contemporane, în A. Montefiore, V. Mureşan (ed.), Filozofia 
morală britanică. Alternative, 1998. 

jat în poziţia de tiran 44 . O anume categorie de intelectualişti 
— între aceştia Leibmz şi Wolff — au găsit însă o cale de 
ieşire din aceste controverse scolastice printr-o anume ana¬ 
logie între om şi Dumnezeu: acceptăm cu toţii că Dumnezeu, 
fund fiinţa perfectă, acţionează întotdeauna întru perfec¬ 
ţiune; deci dacă noi suntem creaturile lui imperfecte, ar fi 
firesc să credem că trebuie să aspirăm spre perfecţiune, mă¬ 
car în măsura în care aspirăm spre unirea cu El. A urmări 
perfecţiunea în tot ceea ce facem se profilează, deci, ca un 
criteriu ultim al moralităţii. Dar a şti să faci acest lucru e 
greu, la fel de greu ca şi a practica geometria, şi e, de aceea, 
doar apanajul unei elite de înţelepţi, restul oamenilor ur¬ 
mând să se supună indicaţiilor acestora (aceasta e o schiţă 
a ceea ce s-a numit în epoca lui Kant „etica perfecţiunii''). 

Kant s-a plasat la intersecţia acestor influenţe contradic¬ 
torii şi a încercat să rezolve acest complex puzzle. El a res¬ 
pins naturalismul empirist al lui Hume şi Bentham, care 
punea omul pe acelaşi plan cu animalele (oamenii sunt „per¬ 
soane", spune el, pe când animalele sunt „obiecte"; oamenii 
se disting de animale prin aceea că sunt fiinţe raţionale, res¬ 
ponsabile de faptele lor, mai exact sunt posesorii unei „voin¬ 
ţe raţionale", a unei „voinţe libere", altfel spus, sunt fiinţe 
„autonome"). Dar el respinge şi plasarea nedemnă, căci su¬ 
pusă, a omului care decurge din voluntarism, ca şi, sub influ¬ 
enţa lui Rousseau, elitismul intelectualist al eticii perfecţiunii. 
Deoarece orice om are o voinţă raţională, el îşi poate avea 
în sine sursa legislărn morale (acţiunile morale fund o spe¬ 
cie de acţiuni raţionale). Nu avem nevoie de pedepse şi re¬ 
compense, în viaţa de aici sau în viaţa de apoi, pentru a fi 
morali. Dar această morală kantiană centrată pe om nu e 
nici pe departe o morală atee, cum va fi cea a lui Mill. în 

44 J.B. Schneewind, Wby Study Kant’s Ethics ?, în volumul I. Kant, 
Groimdwork for the Metapbysics of Morals, edited and translated 
by A. Wood, Yale University Press, 2004, p. 86. 

sofisticata teorie elaborată de Kant, Dumnezeu îşi păstrează 
un loc, ce-i drept discret, ca arhetip al unei voinţe morale 
perfecte sau sfinte: şi tot ceea ce pentru el este un act ne¬ 
cesar de voinţă, pentru noi, oamenii imperfecţi, este o obli¬ 
gaţie (o constrângere a conştiinţei asupra propriei noastre 
voinţe). Concluzia plină de curaj a demersului lui Kant ar 
putea fi schiţată astfel: „Noi şi Dumnezeu suntem,împre¬ 
ună, legislatori într-o aceeaşi comunitate morală. Noi sun¬ 
tem egalii lui Dumnezeu, nu numai supuşii lui servili, 
datorită autonomiei noastre. 45 “ Această polemică teologi- 
co-politică a continuat în forme diverse multă vreme şi, cu 
toate că spiritul luminăm s-ar putea spune că a învins pe 
termen lung, tradiţia raţionalistă de tip kantian nu s-a bu¬ 
curat niciodată de cele mai bune aprecieri din partea Bise¬ 
ricii. In învăţământul laic, însă, ea a reprezentat şi reprezintă 
unul din punctele de reper. 

Immanuel Kant a propus aşadar una dintre cele mai ce¬ 
lebre teorii etice de tip legahst. Celebritatea ei derivă, poate, 
şi din faptul că autorul său a reuşit să articuleze, sub for¬ 
ma unui ansamblu teoretic extrem de sofisticat, o intuiţie 
morală simplă şi foarte răspândită în moralitatea comună, 
sau cel puţin într-o anumită parte a ei: anume că a fi moral 
înseamnă a-ţiface datoria dictată de conştiinţă. In virtutea 
unei asemenea intuiţii se spune despre oamenii consideraţi 
morali că „au coloană vertebrală' 1 sau că „au principii"; că 
pentru ei cuvântul dat are aceeaşi forţă de constrângere cu 
a unui contract. Tot în virtutea ei se crede îndeobşte că ma¬ 
xime de acţiune precum „Să nu ucizi", „Să nu minţi", „Să-ţi 
restitui datoriile" etc. sunt reguli morale ce nu pot fi încăl¬ 
cate sub nici un pretext, de către nici o persoană ce se pre¬ 
tinde a fi morală, şi aceasta din pure motive de conştiinţă, 
nu din raţiuni de constrângere exterioară ori din cauza con¬ 
secinţelor rele la care ar duce încălcarea lor. O asemenea 


45 Ibidem, p. 88. 

mentalitate va fi fost cu atât mai specifică unei persoane cres¬ 
cute şi educate în ambianţa rigoristă a protestantismului ger¬ 
man — cum a fost Kant — cu accentul său pe caracterul 
absolut al poruncilor morale, diferit de ades invocata fle¬ 
xibilitate romano-catolică. Şi cu atât mai mult erau toate 
acestea valabile pentru un filozof — cum a fost acelaşi Kant — 
al cărui sistem de gândire presupunea, spre a-şi menţine co¬ 
erenţa internă şi compatibilitatea cu spiritul luminăm, că 
legile morale ale omului îşi au originea exclusiv în raţiunea 
fiinţei umane. 

Immanuel Kant s-a născut în 1724 la Konigsberg (capi¬ 
tala Prusiei orientale), în familia unui simplu meşteşugar. 
Prusia a fost un teritoriu situat la marginea Sfântului Im¬ 
periu Roman de naţiune germană şi populat, la origini, de 
comunităţi de vânători şi păstori care vorbeau o limbă apar¬ 
ţinând grupului baltic al familiei lingvistice mdo-europe- 
ne; ei au fost creştinaţi târziu, abia în secolul al XlII-lea, 
de către cavalerii teutoni, în aceeaşi perioadă începând şi ger- 
mamzarea regiunii prin colonizarea ei cu o populaţie mai 
ales ţărănească. La mijlocul secolului al XlV-lea, majorita¬ 
tea populaţiei vorbea limba germană, vechea limbă prusacă 
dispărând cu totul trei secole mai târziu. In 1525, Albert 
de Hohenzollern, mare maestru al Ordinului Teutonic din 
Prusia, a trecut la lutheramsm şi a transformat partea esti¬ 
că a Prusiei, aflată la răsărit de râul Vistula, în ducat. Până 
în 1701 ea a fost ducat cu statut de fief al coroanei poloneze, 
Prusia vestică aflându-se chiar sub suzeranitate poloneză 
si având o populaţie care vorbea în majoritate limbă polonă. 
In 1701, Prusia orientală devine regat prin autoproclamarea 
ducelui elector de Brandenburg ca rege sub numele de Fne- 
drich I, încoronarea având loc la Konigsberg. Fiul acestu¬ 
ia, Friedrich Wilhelm I (1713 -1740), fire autoritară, a impus 
un regim absolutist. După războaiele duse cu Imperiul ger¬ 
man pentru cucerirea bogatei Silezn, Prusia devine, sub 
Friedrich al Il-leacel Mare (1740-1786), numit de Voltaire 

„regele filozof", o mare putere europeană. Capitala Prusiei 
orientale, Konigsberg, era un oraş întemeiat în secolul al 
XlII-lea, port la Marea Baltică, puternic centru comercial 
şi cultural, beneficiind de o universitate — Albertus-Um- 
versitat — fondată în 1544 de Albcrt, primul duce al Pru¬ 
siei, ca aşezământ de învăţământ lutheran. După al Doilea 
Război Mondial, acest teritoriu a intrat în componenţa Uni¬ 
unii Sovietice iar oraşul, devenit ulterior Kalmingrad, a fost 
în bună măsură distrus. Vechea universitate, la care au pre¬ 
dat Kant, Herder, Jacobi şi Herbart, a încetat să mai exis¬ 
te după anul 1945; ea a fost reînfiinţată ca universitate de 
stat abia în 1967. Teritoriul vechii Prusii orientale se află 
acum, în parte, între graniţele Lituaniei şi Poloniei, enclava 
Kalmingrad aparţinând Rusiei. 

Immanuel Kant a fost înscris, la vârsta de 8 am, la şcoala 
pietistă din oraş, Collegium Fndencanum, pc care şi-o amin¬ 
teşte ca pe o închisoare. Regele Friedrich Wilhelm I decre¬ 
tase ca obligatoriu învăţământul primar încă din 1717. In 
1740, la şaisprezece am, Kant intră la universitatea din 
Konigsberg, la Facultatea de Teologie, dar studiază şi ma¬ 
tematica, fizica ori filozofia. Mentorul său a fost profeso¬ 
rul Martin Knutzen care l-a îndrumat spre studiul filozofiei 
lui Wolff şi al fizicii lui Newton. îşi încheie studiile în 1746 
şi, timp de opt am, îşi câştigă viaţa ca preceptor al copiilor 
unor familii bogate din jurul Komgsbergului. Revine la Uni¬ 
versitate în 1755 având gata de publicare, în limba latină, o 
lucrare despre originea sistemului solar, o alta despre foc 
şi o alta despre principiile metafizicii. Acestea îi permit să 
ocupe postul de Privatdozent, plătit de studenţi, până în 
1770 când şi-a încasat primul salariu, fund numit profesor 
de logică şi metafizică la Facultatea de Filozofie. Dizertaţia 
inaugurală susţinută cu acest prilej, Despre forma şi prin¬ 
cipiile lumii sensibile şi ale celei inteligibile, a fost ultima sa 
lucrare scrisă în limba latină. A rămas ca profesor în uni- 

versitate până la sfârşitul vieţii. A trăit tot timpul în acest 
oraş şi a murit la 80 de am, în 1804. 

Kant a fost un om cu tabieturi rigide, a dus o viaţă aus¬ 
teră, dedicată exclusiv studiului, şi nu a fost căsătorit. A avut 
vederi liberale şi democratice. Pentru contribuţia sa la fun¬ 
damentarea şi promovarea nou ideologii a supremaţiei raţiu¬ 
nii umane şi a eliberăm omului de sub tutela mentalităţilor 
şi instituţiilor de tradiţie medievală, a fost numit pe drept 
cuvânt „Filozoful luminării". Spre deosebire de Hume, un 
diplomat suficient de bogat care nu a dispreţuit niciodată 
viaţa mondenă, dar şi spre deosebire de Descartes, care a 
trăit tumultul vieţii de ofiţer — ambii preocupaţi de acce¬ 
sibilitatea şi popularitatea operelor lor — Kant a fost toată 
viaţa sa profesor şi, prin chiar specificul acestei meserii, a 
trebuit să se adreseze mereu unui public relativ avizat, se¬ 
lectat şi instruit. De aici, poate, şi stilul său sobru, sistematic, 
pedant, uneori chiar greoi. O asemenea scriitură a fost in¬ 
fluenţată, desigur, şi de preocupările sale ştiinţifice, mai ales 
din perioada de tinereţe (a scris despre cutremure, vânt, ge¬ 
neza sistemului solar), dar mai ales de obligaţia oficială de 
a preda în universitate o mulţime de discipline ştiinţifice — 
patru sau cinci cursuri pe semestru, uneori cu peste două¬ 
zeci de ore pe săptămână: logică, ştiinţa generală a naturii, 
mecanică, fizică teoretică, trigonometrie, geografie fizică, 
mineralogie, aritmetică, dar şi etică, antropologie, drept, te¬ 
ologie naturală, pedagogie. Predarea se făcea însă după 
„compendn oficiale", fără a solicita o originalitate aparte, 
procedeul alimentând însă binecunoscutul spirit enciclo¬ 
pedist al epocii. Unul din cursurile cele mai constant pre¬ 
date a fost acela de etică, reluat, în versiuni diferite, de 
aproape treizeci de ori 46 . Kant a fost un profesor popular, 

46 în 1924, cu ocazia bicentenarului naşterii lui Kant, Paul Menzer 
a publicat pentru prima oară o parte dintre cursurile de etică ale lui 
Kant după notele unor studenţi (P. Menzer (ed.), Einc Vorlcsung Kants 

mai ales în perioada precritică, având un auditoriu nume¬ 
ros (între 50 şi 100 de persoane, într-o universitate care avea 
în total circa 500 de studenţi), format nu doar din studenţi, 
ci şi din persoane din oraş venite să-i audieze cursurile care, 
dincolo de partea strict teoretică, se refereau la probleme 
de viaţă precum datoriile faţă de sine şi faţă de alţii, relaţia 
dintre morală şi religie, relaţia dintre drept şi morală. Iată 
câteva asemenea teme: datoriile privitoare la corp în ce pri¬ 
veşte impulsul sexual, despre bogăţie şi avariţie, despre prie¬ 
tenie, despre răzbunare, datoriile faţă de animale, despre 
destinul omului etc. Kant nu a încetat niciodată să-şi înche¬ 
ie prelegerile cu un îndemn adresat tinerilor de a-şi perfec¬ 
ţiona caracterul. Profesorul răspundea la întrebări în 
timpul orei şi nu favoriza luarea de note de curs pentru că 
pretenţia sa era să-i înveţe pe tineri „nu filozofia, ci cum se 
filozofează". Se spune că spre sfârşitul anilor 1780, odată 
cu centrarea tot mai mare a cursurilor pe filozofia sa mo¬ 
rală matură, mult mai tehnică şi mai greoaie, Kant s-a bu¬ 
curat de mai puţin succes în atragerea studenţilor 47 . 

Immanuel Kant a trăit într-o perioadă dominată de spi¬ 
ritul luminilor. Sub aspect politic, epoca luminilor a adus 

ber Etik, Berlin, 1924). Aceste cursuri sunt utile ca materiale ajută¬ 
toare pentru a urmări evoluţia gândirii etice a lui Kant şi a elucida 
unele puncte obscure din filozofia sa morală matură. Kant a predat 
etica după manualele lui Alexander Baumgarten (1714-1762) Iniţia 
philosophie practicaeprimae (Introducere în filozofia practică primă, 
1740) şi Ethica philosophica (Etică filozofică, 1751), începând prin 
a fi un adept al eticii perfecţiunii (Leibniz-Wolff-Baumgarten) şi 
sfârşind prin elaborarea propriei sale teorii etice a cărei primă expu¬ 
nere publică are loc în semestrul de iarnă 1784-1785 şi vede lumina 
tiparului în aprilie 1785 sub titlul întemeierea metafizicii moravuri¬ 
lor. Referirile mele la cursurile lui Kant se fac la ediţia P. Heath şi 
J.B. Schneewind (eds), I. Kant. Lectures on Ethics, Cambridgc Uni- 
versity Press, 1997. Această culegere acoperă perioada 1762-1793. 

47 J.B. Schneewind, Introduction la P. Heath şi J.B. Schneewind 
(eds), I. Kant. Lectures on Ethics, Cambridge University Press, 1997, 
p. xxvi. 

cu sine idealul liberalismului , o filozofie politică opusă ab¬ 
solutismului monarhic medieval. Ea a fost totodată epoca 
de maturizare a ceea ce istoricii ştiinţei au numit „marea re¬ 
voluţie ştiinţifică din secolul al XVII-lea“ sau „revoluţia ga- 
lileo-newtomană“. Aceasta nu a constat doar în naşterea 
ştiinţei moderne a naturii şi în revoluţia industrială antre¬ 
nată de ea, ci într-o schimbare culturală profundă, de pro¬ 
porţii istorice, anume în trecerea de la patternul cultural al 
Evului Mediu la acela al erei moderne. A fost o ruptură în 
fundamentele filozofice ale ştiinţei naturii şi ale culturii în 
genere. Descartes, bunăoară, contemporanul lui Gabiei, a 
fost primul gânditor care a sublimat explicit că trebuie să 
existe legi fizice fundamentale atât de generale încât să per¬ 
mită explicarea oricărui fenomen (cu alte cuvinte să fie uni¬ 
versale) şi atât de abstracte încât să nu se mai poată spune 
că sunt derivate din observaţii şi deci că sunt contingente ; 
ele nu pot fi, aşadar, decât derivate din gândirea noastră 
(sunt legi apriori) şi tocmai de aceea sunt şi necesare şi uni¬ 
versale. De exemplu, legea inerţiei (orice corp îşi menţine 
starea de mişcare rectilinie şi uniformă, sau de repaos, atâ¬ 
ta vreme cât nu intervin alte forţe care să 1-0 modifice) a 
fost considerat & falsă timp de secole de către simţul comun 
şi chiar de către fizicienii de tradiţie aristotelică, pentru care 
ea era pur şi simplu un nonsens. Şi era un nonsens deoarece 
era în mod evident contrazisă de observaţiile curente, ba¬ 
zate pe simţuri. Intr-adevăr, ea devine riguros adevărată nu¬ 
mai dacă o plasăm în spaţiul geometric ideal , pur, un spaţiu 
fără frecare, infinit, în care există traiectorii perfect rectili¬ 
nii şi mişcări absolut uniforme. Acesta este spaţiul unei fi¬ 
zici pure. In aceste condiţii, legea inerţiei e mai mult decât 
adevărată, ea e necesarmente adevărată. Condiţiile episte¬ 
mologice de posibilitate ale acestui tip de cunoaştere nece¬ 
sară şi universală a naturii, o cunoaştere pură, neempirică, 
vor deveni la Kant tema centrală a reflecţiei sale filozofice. 

A existat o tendinţă comună şi firească printre filozofii 
raţionalişti ai epocii, dar şi printre cei empirişti (D. Hume), 
dea extinde metoda ştiinţei galileo-newtomene — care s-a 
dovedit atât de plină de succes în înţelegerea universului şi 
a mişcăm fizice — şi la „natura umană", în speranţa unui 
succes similar. Proiectul, considerat încă actual de unu 
filozofi şi oameni de ştiinţă contemporani, era acela al trans¬ 
formăm filozofiei omului într-o ştiinţă nomotetică. Imma- 
nucl Kant a fost, într-un mod original, partizanul acestui 
spirit metodologic. Originalitatea sa a constat în a propune 
nu o simplă extindere a formei legilor naturale la fenome¬ 
nul acţionai, ci o meta-teorie sui generis a vieţii practice, a 
tot ce ţine de acţiunea responsabilă a omului. Asupra aces¬ 
tor fenomene, considera Kant, „raţiunea teoretică" nu mai 
are nici o putere explicativă şi este de aceea necesară pos¬ 
tularea unei noi „aplicări" a capacităţii noastre raţionale — 
aşa-zisa „raţiune practică" — ale cărei legi sui generis ar tre¬ 
bui să păstreze totuşi o anumită similaritate de „formă" cu 
legile universale şi necesare ale naturii. 

Un alt factor de influenţă ce s-a dovedit hotărâtor în 
orientarea eticii kantiene a fost contextul religios în care a 
crescut Kant (acela al lutheranismuluipietist), ca şi cel în¬ 
spre care a evoluat în perioada sa de maturitate (anume „re¬ 
ligia raţiunii"). S-a spus în acest sens, simplificând poate 
lucrurile, că I. Kant a generalizat în teoria sa etică, sub for¬ 
ma unei doctrine filozofice cu pretenţii de universalitate, 
un model particular de moralitate— acela al mediului cultu¬ 
ral lutheran în care a trăit. In orice caz, pietismul mtelec- 
tualist al mentorului său Knutzen, tentativele profesorului 
Schultz de a îmbina pietismul şi raţionalismul în interiorul 
universităţii din Komgsberg, au influenţat în mod hotărâ¬ 
tor felul de a gândi al tânărului Kant 48 . 

48 „Armonizând raţiunea şi credinţa pe terenul unei moralităţi purifi¬ 
cate, Schultz reconciliază pietismul rigorist al lui Lysius cu raţionalis¬ 
mul lui Leibniz, Wolff şi Baumgarten şi deschide calea eticii kantiene. 

Specificul moralei protestante stă, între altele, în prio¬ 
ritatea acordată „credinţei" în raport cu „fapta". Faptele bune 
nu-ţi pot asigura mântuirea decât dacă sunt expresia exte¬ 
rioară a unei stări interioare de credinţă sinceră. Iar pietiştii 
exaltă tocmai puritatea motivelor şi efortul continuu de scru¬ 
tare şi purificare interioare. Nu e de mirare, atunci, că Im- 
manuel Kant va conferi o supremă valoare „voinţei bune" 
în etica sa; voinţa bună este sursa moralităţii, nu consecin¬ 
ţele faptelor. Etica lui Kant — spre deosebire de etica uti- 
litaristă a consecinţelor — e o etică a intenţiei 49 . 

Etica protestantă preia şi vehiculează totodată dogma 
caracterului corupt al naturii umane care aspiră spre împli¬ 
nire şi puritate spirituală; această dogmă e completată, în 
pietism, cu accentuarea ideii că răul, pasiunile murdare ră¬ 
bufnesc în viaţa de fiecare zi şi că trebuie să facem un efort 
continuu de a le suprima. Un om provenit dintr-un ase¬ 
menea mediu nu putea decât să considere firească negarea 


După părerea lui Schultz, teologia poate fi învăţată într-o manieră 
raţională. Raţiunea nu este capabilă desigur să deducă dogmele religiei 
revelate ci, în calitate de putere naturală, ea poate construi o teolo¬ 
gie naturală sau o filozofie morală în întregime dedusă din raţiune 
şi care nu recurge la nici o forţă supranaturală. Pentru Schultz, ca şi 
pentru Kant, duşmanul este delirul entuziast, exaltarea vizionară a 
sentimentului interior, superstiţia, misticismul şi fanatismul religios" 
(M. Lequan, La philosophie morale de Kant , Seuil, 2001, p. 64). 

49 Kant a articulat această convingere încă de la începutul cari¬ 
erei sale didactice, în cursurile sale de etică. Dacă ne ghidăm după 
notele de curs ale lui Herder, care l-a audiat în perioada 1762-1764, 
Kant spunea studenţilor săi: „Noi apreciem actele morale nu după 
efectele lor fizice, ci pentru ele însele, şi aceasta chiar dacă sunt ego¬ 
iste, nu doar dacă sunt dezinteresate (cum greşit credea Hutcheson). 
Actele moralmente bune trebuie să fie direcţionate spre un bine fizic, 
dar nu măsurate prin el. ... Acţiunile moralmente libere au un ca¬ 
racter bun care e evaluat nu prin efect, ci prin intenţia (liberă)". O 
acţiune bună în virtutea consecinţelor este numită „fizic-bună"; o 
acţiune bună în virtutea intenţiei e una „moralmente bună" (LE, 
Herd., 4). Spusele lui Kant au mai degrabă forma exprimării unei 
convingeri decât a demonstrării unei teze. 

relevanţei morale a pasiunilor, plăcerilor lumeşti şi înclina¬ 
ţiilor — transferând complet moralitatea în spaţiul motive¬ 
lor raţiunii pure 50 . Ceea ce e moral nu poate fi ceea ce e 
determinat de plăceri, dorinţe ori interese contingente care 
ţin de natura pasională şi materială a omului, ci doar de con¬ 
ştiinţa sa de fiinţă raţională, înrudită cu divinitatea. 

Dar alura argumentării, temele specifice, exemplele uti¬ 
lizate şi o bună parte a limbajului eticii kantiene au fost in¬ 
fluenţate în modul cel mai direct de felul în care el a studiat 
şi a predat această disciplină la universitatea din Komgsberg, 
după manualele lui Baumgarten, într-o facultate de filozo¬ 
fie care pregătea studenţii pentru accesul în facultăţile de 
drept, teologie şi medicină. Filozofia morală predată aici, 
în tradiţia lui Leibmz şi Wolff, era o formă de perfecţio- 
msm (î.c. sarcina principală a agenţilor raţionali este să se 
autoperfecţioneze) şi era adaptată didactic pentru studen¬ 
ţii în drept şi teologie. Cuprinsul primului manual al lui 
Baumgarten (cel din 1740, anul în care Kant intra ca stu¬ 
dent la universitate) începea cu o teorie abstractă a obliga¬ 
ţiei şi constrângem morale (filozofia morală universală) şi 
continua cu subiecte precum: „legea", „legiuitorul", „pe¬ 
deapsă şi recompensă", „imputarea unei acţiuni" etc. E cu¬ 
prinsă aici o adevărată filozofie practică generală, acoperind 
domeniile dreptului şi moralităţii. Al doilea manual (din 
1751) începe cu o serie de probleme de morală religioasă 
şl continuă cu datornic faţă de sine şi datoriile faţă de alţii 
(castitatea, munca, voinţa, reputaţia, dragostea de sine, dra¬ 
gostea universală, pacea, candoarea, judecata altora, ajuto¬ 
rul dat altora, datoriile în raport cu fiinţele non-umane etc.). 
Lecţiile lui Kant, bazate pe aceste manuale, sunt pline de 
comentarii critice şi delimitări personale, sfârşind printr-o 
detaşare radicală operată în perioada matură a creaţiei sale. 


50 „Moralitatea priveşte caracterul. ... Dacă vrem să formăm un 
caracter bun, trebuie să înlăturăm mai întâi pasiunile' 1 (I. Kant, Despre 
pedagogie , Paideia, 2002, p. 64). 

Dar locul central atribuit obligaţiei sau datoriei, ideea exis¬ 
tenţei unui principiu suprem al moralităţii din care ar putea 
fi deduse datoriile concrete, rolul central al raţiunii în ju¬ 
decata morală, importanţa specială acordată relaţiilor mo- 
rală-religie şi morală-drept, în fine, limbajul său impregnat 
de jargonul juridic al vremii, rămân trăsături distinctive ale 
nou etici kantiene, trăsături ce-şi au originea nu atât în fun¬ 
dalul cultural al epocii, cât în practica academică din vre¬ 
mea lui Kant. 

în concluzie, ar trebui să citim filozofia morală (sau 
„practică") a lui Kant prin prisma acestor patru coordonate 
de context: (1) Avântul curentului german al luminăm, ce 
promova cultul raţiunii şi al eliberăm omului de sub tute¬ 
lă şi avea drept consecinţă practică naşterea şi răspândirea 
valorilor liberalismului şi progresivismului; (2) Naşterea şti¬ 
inţei newtomene a naturii şi tentaţia extinderii acestei pa¬ 
radigme teoretice la ştiinţa umanului — cu încercări de 
fundamentare epistemologică de tip empirist (Hume) sau 
raţionalist (Kant); (3) Revoluţia religioasă reprezentată de 
Reformă cu epifenomenul său specific luminist, „religia ra¬ 
ţiunii" ; (4) Practica academică de la Komgsberg în ce pri¬ 
veşte predarea filozofiei morale. 

Atunci, celebrul pasaj din finalul Criticii raţiunii prac¬ 
tice, pus ca epitaf pe mormântul lui Kant: 

„Două lucruri umplu sufletul meu de mereu nouă şi cres¬ 
cândă admiraţie şi veneraţie , cu cât mai des şi mai stă¬ 
ruitor gândul se ocupă de ele: cerul înstelat deasupra mea 
şi legea morală din mine 

poate fi înţeles chiar în acest spirit: el sugerează idealul adu¬ 
cerii sub luminile raţiunii, ca judecător suprem, atât a na¬ 
turii fizice în întregul ei, cât şi a lumii practice a moralei, 
politicii sau religiei. Sistemul filozofiei kantiene s-a vrut îm¬ 
plinirea acestui ambiţios ideal. 

1.2. Locul întemeierii metafizicii moravurilor 

în sistemul filozofiei kantiene (Pref. 1-11). 

Reflecţia lui Kant asupra eticii a debutat cu analize de 
un gen diferit de cel practicat în Întemeiere ... Tânărul Kant 
a fost fascinat şi influenţat, rând pe rând, de etica lui Leib- 
niz 51 , cea mai mare personalitate pe care o avusese filozo¬ 
fia germană, cu al său „principiu al perfecţiunii" căruia 
conceptul de obligaţie îi era subordonat. Apoi s-a aplecat 
asupra empiriştilor britanici (Shaftesbury, Hutcheson, Hume) 
cu doctrina lor a unei morale bazate pe sentiment, nu pe 
raţiune. în sfârşit, l-a cultivat pe Rousseau, care î-a revelat 
faptul că morala e un fenomen general uman, iar nu preo¬ 
cuparea exclusivă a unei elite intelectuale. în acelaşi timp, 
Kant s-a detaşat critic de toate aceste curente şi urmele aces¬ 
tei detaşări pot fi întrevăzute chiar în paginile întemeierii 
metafizicii mor avarilor (II, 80-81) unde autorul se delimi¬ 
tează explicit atât de teoria „sentimentului moral" cât şi de 
aceea a „perfecţiunii". Această perioadă de asimilare, eva¬ 
luare comparativă şi reflecţie personală pe marginea mode¬ 
lelor oferite de înaintaşi a fost aşa-zisa perioadă „pre-critică“ 
a evoluţiei lui Kant. 

După 1770 începe „perioada critică", inaugurată de di- 
zertaţia de instalare în postul de profesor intitulată Despre 
forma şi principiile lumii sensibile şi ale celei inteligibile. A 
fost o perioadă în care sistemul său filozofic original va fi 
edificat plecând de la principiul necesităţii înfăptuim pre- 

51 Mai ales în expunerile lui Wolff şi Baumgarten. în etica sa, 
C. Wolff întemeiază moralitatea pe principiul perfecţiunii: „Fă ceea 
ce face ca tu şi condiţia ta să fie mai perfecte şi omite ceea ce face ca 
tu şi condiţia ta să fie mai puţin perfecte." Aceasta e considerată o 
lege a naturii care acoperă toate acţiunile umane libere. Baumgarten 
a derivat legile morale specifice care decurg din acest principiu fun¬ 
damental al moralităţii. Kant va respinge principiul lui Wolff, înlo- 
cuindu-1 cu propriul său principiu al imperativului categoric. 

alabile a unei „critici" a posibilităţilor şi limitelor facultăţii 
umane de cunoaştere ca o condiţie indispensabilă a posi¬ 
bilităţii existenţei ştiinţei şi a fundamentului său metafizic. 
Aşa-numita „perioadă critică" a lui Kant e marcată decisiv 
dc apariţia monumentalei sale lucrări Critica raţiunii pure 
(1781), lucrare care aduce cu sine o schimbare de perspec¬ 
tivă în abordarea tradiţională a problematicii metafizicii, un 
set nou de concepte, de probleme şi de metode. „Filozofia 
critică" este gândită ca acea abordare care nu începe, ci se 
termină, cu tentativa dc a construi un sistem de adevăruri 
fundamentale; ea începe cu examinarea capacităţilor şi li¬ 
mitelor raţiunii umane în efortul ei de cunoaştere a lumii. 
Acest examen e obiectivul central al Criticii raţiunii pure , 
ca şi al compendiului ei, Prolegomene la orice metafizică 
viitoare (1783). Imediat după publicarea acestor două lu¬ 
crări novatoare, adică în 1785, vede lumina tiparului înte¬ 
meierea metafizicii moravurilor. Sc poate uşor bănui că 
Întemeierea... este profund ancorată în conceptele şi teme¬ 
le criticii raţiunii teoretice cuprinse în lucrările anterioare, 
ea fiind doar „vârful unui aisberg intelectual" (B. Aunc) care 
se lasă greu înţeles fără a arunca o privire şi sub nivelul mării. 
întemeierea metafizicii moravurilor inaugurează seria ope¬ 
relor originale de „filozofie practică" (în particular, de fi¬ 
lozofie morală). în 1786 apare lucrarea de metafizică a 
naturii, Fundamentele metafizice ale ştiinţei naturii , iar în 
1788 a doua critică, Critica raţiunii practice. în 1790 iese 
de sub tipar Critica puterii de judecare — a treia Critică, în 
1792 e tipărită Religia numai în limitele raţiunii , iar în 1797 
Metafizica moravurilor. Ultima operă publicată în timpul 
vieţii e o lucrare de filozofie morală empirică, Antropolo¬ 
gia din punct de vedere pragmatic (1798). 

După această trecere în revistă cronologică a principa¬ 
lelor lucrări de filozofie morală ale lui Kant, să încercăm o 
elucidare sistematică a ramurilor filozofiei în viziunea sa, 
plecând de la remarcile succinte din debutul întemeierii 

metafizicii moravurilor (Pref. 1-11 ). 52 Schematic, tabloul si¬ 
noptic al sistemului filozofiei este următorul: 


Filozofia naturală empirică 


Filozofia materială 


Filozofia/ 


Filozofia naturală 
(fizica) 



b • 


Filozofia naturală pură 
(Metafizica naturii) 


CRITICA RAŢIUNII PURE 


Filozofia morală empirică 
(„antropologic practică") 


Filozofia practică (morală) 
(crica) 


/ t 


\ 


Filozofic morală pură 
(Metafizica moravurilor) 


IMM => CRITICA RAŢIUNII PRACTICE 


Filozofia formală (logica) 


52 Pentru aceeaşi temă, vezi Critica raţiunii practice, cap. 5-6, Cri¬ 
tica raţiunii pure, pp. 618-629, Critica facultăţii de judecare, pp. 65-70, 


393-395. 

Kant îşi începe aşadar întemeierea... reluând diviziunea 
greacă tripartită a filozofiei: fizică, etică şi logică. Mai de¬ 
parte, el îşi propune să identifice şi să expliciteze criteriul 
acestei diviziuni: filozofia, în orice formă a ei, este o cu¬ 
noaştere raţională, iar cunoaşterea raţională se referă fie la 
un obiect (sau „materie"), fie doar la forma generală a gân¬ 
dim valabilă pentru orice tip de obiect — de unde diviziu¬ 
nea kantiană „filozofie materială"/ „filozofie formală". 

Filozofia materială studiază obiectele asupra cărora se 
cugetă în măsura în care e posibilă cunoaşterea lor prin con¬ 
cepte (adică prin principii sau legi). Tocmai în această accep¬ 
ţie filozofia în sens universal e „legislaţia raţiunii omeneşti" 
(CRP, 623) sau „ştiinţa maximelor supreme ale aplicăm ra¬ 
ţiunii noastre" (L. 77). Mai bine spus, Kant pleacă dc la afir¬ 
maţia că totul în lumea înconjurătoare, fie ea vie sau lipsită 
de viaţă, se petrece după „reguli" sau „legi". Raţiunea şi in¬ 
telectul funcţionează de asemenea după reguli sau legi. Unele 
legi sunt „necesare" şi guvernează intelectul şi raţiunea ab¬ 
stracţie făcând de aplicaţiile lor (doar după „forma" lor) — 
acestea sunt legile logicii. Filozofia formală sau logica 5i este 
aşadar un studiu apriori (deci complet neempiric) al formei 

53 Kant consideră că totul în natura vie şi nevie se desfăşoară după 
reguli sau legi. Ploaia cade după legile gravitaţiei; intelectul func¬ 
ţionează după anumite reguli sau legi. Dar intelectul sau gândirea se 
şi aplică la diferite „materii" sau „obiecte" particulare: la matemati¬ 
că, la fizică, la metafizică, la morală. Această aplicare a intelectului 
se face după alte reguli specifice. Putem însă să ne întrebăm care sunt 
regulile de funcţionare ale intelectului independent de orice aplicare 
a lui la vreun obiect determinat, acele reguli fără dc care „n-am putea 
gândi" şi care sunt condiţiile minimale ale oricărei aplicări, pure sau 
empirice a intelectului. Aceste reguli, pentru că fac abstracţie de mate¬ 
ria sau obiectul gândirii, reprezintă numai „forma" gândirii în genere. 
Ştiinţa acestor legi al e. formei gândirii în genere se numeşte „logică". 
Logica nu este psihologic. Ea nu descrie „modul în care funcţionează 
gândirea" umană, ci ne spune „cum ar trebui să gândim" (L. 64-65, 67). 

gândirii, fără a lua în considerare obiectele; rezultatul ei sunt 
regulile (legile) universal valabile ale gândim, indiferent de 
obiectele la care se aplică aceasta (Pref. 2). 

Alte legi sunt „accidentale" şi guvernează aplicarea in¬ 
telectului la diferite „obiecte", cum ar fi natura şi ceea ce 
nu găsim în natură, libertatea — de unde diviziunea ulte¬ 
rioară a filozofiei materiale în Filozofie naturală şi Filozo¬ 
fie practica** (L. 65). Filozofia naturală sau fizica, studiază 
regulile gândim în aplicarea lor la obiecte naturale, la ceea 
cc este-, ea studiază legile naturii şi se subdivide în Filozo¬ 
fia naturală empirică sau Fizica empirică şi Filozofia natu¬ 
rală pură sau Fizica pură. Prima studiază legile naturii ca 
obiecte ale experienţei, cu alte cuvinte legile empirice, „ac¬ 
cidentale" sau contingente ale naturii — legile generalizate 
inductiv din experienţă şi utilizate în experienţă. Sub aceas¬ 
tă etichetă Kant pune fizica newtoniană în sens larg. A doua, 
numită şi „metafizica naturii" 55 , expusă în lucrarea Funda¬ 
mentele metafizice ale ştiinţei naturii, este considerată a fi 
baza fizicii empirice şi studiază legile universale şi necesare 
ale „naturii în genere" — cum ar fi principiile lui Newton 
şi principule/z/ozo/zce subiacente teoriei fizice newtoniene 

54 „Practic este tot ceea ce c posibil prin libertate" (CRP (1998), 
598) sau prin voinţa raţională liberă. Lucrurile fizice nu au voinţă, 
iar animalele nu au o voinţă raţională, adică liberă. 

55 „Dacă luăm fizica într-un sens larg, ca filozofie a naturii, ea 
pare să procedeze în acord cu anumite principii care sunt mai mult 
decât simple generalizări bazate pe asemenea date cum sunt cele 
furnizate de simţuri. Sarcina de a formula şi, dacă se poate, de a jus¬ 
tifica aceste principii revine la ceea ce e privit de Kant ca partea a 
priori sau pură a fizicii (metafizica naturii). Printre aceste principii 
el include, de exemplu, principiul că fiecare eveniment trebuie să aibă 
o cauză, iar acesta nu poate fi niciodată dovedit (deşi poate fi con¬ 
firmat) de experienţă. El susţine că această parte formulează condiţi¬ 
ile fără de care ar fi imposibilă experienţa naturii şi, astfel,însăşi ştiinţa 
fizicii" (H.J. Paton, The MoralLaw, Routledge, 1948 (1989), pp. 13-14). 

(principiul cauzalităţii, principiul uniformităţii naturii) 56 . 
Condiţiile de posibilitate ale acestui din urmă tip de cunoaş¬ 
tere, altfel spus, presupoziţiile epistemologice care fac po¬ 
sibile adevărurile necesare şi universale ale fizicii, sunt 
obiectul de studiu al «nei părţi propedeutice 57 a metafizicii 
naturii, pe care Kant o numeşte „critica raţiunii pure“. A- 
ceasta va analiza, prin urmare, structura minţii umane şi fe¬ 
lul ei de a proceda pentru a obţine asemenea cunoştinţe 
speciale. Critica raţiunii pure este o gnoseologie a priorii 
Ea este „o ştiinţă care se mărgineşte să examineze raţiunea 
pură, izvoarele şi limitele ei“ (CRP (1998), 66); ea nu ex¬ 
tinde cunoaşterea noastră, ci doar clarifică raţiunea noas¬ 
tră în ce priveşte facultăţile ei, formele sale de cunoaştere, 
tipurile de cunoştinţe, limitele acestora, sursele contradic¬ 
ţiilor gândim etc. Intr-un sens strict, se înţelege prin „filo¬ 
zofie transcendentală" acel studiu gnoseologic care cercetează 
condiţiile de posibilitate ale cunoaştem metafizice sau pure 59 . 
Ea e cuprinsă în Critica raţiunii pure a lui Kant 60 . 


56 în CRP (1998), 63, Kant spune că principiile fizicii newtoniene 
(principiul inerţiei, legea conservării materiei, legea acţiunii şi reacţi- 
unii) pot fi „separate" de „fizica propriu-zisă (empirică)" şi grupate 
într-o „fizică pură" sau „raţională". 

57 „Critica raţiunii pure" este „o cercetare filozofică a posibilităţii 
oricărei cunoaşteri raţionale" şi nu face parte din sistemul de cunoaş¬ 
tere prin concepte (filozofia scolastică), ci îl precede (Cfj. 393). în 
CRP, 633, Kant include însă „critica" în „metafizică". 

58 Pentru varietatea interpretărilor de care s-a bucurat Critica raţi¬ 
unii pure, vezi I. Pârvu, Posibilitatea experienţei, Politeia, SNSPA, 
Bucureşti, 2004, Introducere. 

59 „Numesc transcendentală orice cunoaştere care se ocupă în 
genere nu cu obiecte, ci cu modul nostru de cunoaştere a obiectelor, 
întrucât acesta este apriori“ (CRP. (1998), 66). 

60 Nu voi discuta tema dacă are sens să vorbim de o filozofie trans¬ 
cendentală practică. Kant neagă acest lucru. Unii comentatori (e.g. 
Hoffe, Allison etc.) cred, dimpotrivă, că acest lucru e posibil. Con¬ 
sider că miezul teoriei etice kantiene poate fi expus şi fără a intra în 
această controversă. 

Filozof ia practică sau morală este etica ; ea studiază „ceea 
ce trebuie să fie“, adică legile moralităţii. In mod simetric, 
ea se subdivide în Filozofie practică empirică (sau „antro¬ 
pologie practică") şi Filozofie practică pură sau Eticăpură, 
numită altfel „metafizica moravurilor". Prima studiază 
„regulile practice" ale comportamentului moral observabil 
al omului sau psihologia comportamentului moral bl . A doua 
e o prezentare sistematică a legilor universale şi invariabile 
ale moralităţii fiinţei umane în genere , cunoscute în mod a 
priori , nu deduse din experienţă, în speţă ale acelora lega¬ 
te de conceptele de „drept" şi „virtute" ca şi de datorie faţă 
de alţii şi de datorie faţă de sine; prima diviziune se referă 
la acele datorii legale care sunt impuse prin coerciţie exter¬ 
nă (politică sau juridică), a doua la datoriile morale care sunt 
impuse doar prin aplicarea conştiinţei noastre morale ra¬ 
ţionale la dispoziţiile şi înclinaţiile naturale ale omului în 
genere , adică ale omului abstracţie făcând de circumstan¬ 
ţele istorice, culturale şi bio-psihice care particularizează in¬ 
divizii şi grupurile 62 . Cea din urmă este baza filozofiei 
morale empirice (Pref. 9) şi studiază „legile morale" nece¬ 
sare şi universale, adică apriori, ale moralităţii— analoage- 
le legilor-cadru ale fizicii newtomene din Fundamentele 
metafizice ale ştiinţei naturii. Ele sunt însă legi de un tip 
special, diferite de legile fizice, sunt „legi ale libertăţii", pre¬ 
scripţii pe care o facultate specială — „raţiunea practică" — 
le impune voinţei oricăror fiinţe raţionale supuse pasium- 


61 „Corespondentul unei metafizici a moravurilor, celălalt mem¬ 
bru al diviziunii generale a filozofiei practice, este antropologia 
morală, care are totuşi de-a face numai cu condiţiile subiective ale 
naturii umane care împiedică oamenii sau îi ajută în urmarea legilor 
unei metafizici a moravurilor. Ea se ocupă de dezvoltarea, răspândi¬ 
rea şi întărirea principiilor morale (prin educaţie în şcoli şi prin 
instrucţia populară) şi de alte învăţături şi precepte bazate pe expe¬ 
rienţă" (MM, 75). 

62 Kant distinge „moravurile" („maniere şi moduri de viaţă" — 
MM. 74) de „morală" (care este „teoria moravurilor" — MM. 96). 

lor. In concepţia lui Kant, „metafizica moravurilor trebuie 
să cerceteze Ideea şi principiile unei voinţe pure posibile" 
(ale voinţei pure a omului în genere sau ale voinţei pure a 
altor fiinţe raţionale corporale aflate, eventual, pe alte pla¬ 
nete) şi nu principiile determinante ale voinţei umane reale 
(empirice) „care sunt luate în cea mai mare parte din psi¬ 
hologie" (CRPr. 8-9). Introducerea unei părţi „pure" în 
filozofia morală se impune de la sine pentru că este clar pen¬ 
tru oricine, credea Kant, că dacă plecăm de la experienţa em¬ 
pirică a comportamentului nostru moral, atât de diversă de 
la cultură la cultură şi chiar de la om la om, atât de variabi¬ 
lă şi de contradictorie, nu vom putea niciodată dovedi ce 
trebuie să facă omul în genere. Ştim prea bine că oamenii 
fac adesea ceea ce nu trebuie să facă. Tocmai de aceea ceea 
ce fac ei efectiv are mai puţină importanţă pentru a înţe¬ 
lege esenţa moralităţii. Prin urmare, dacă acceptăm princi¬ 
pial că există legi morale care ne spun în mod universal ceea 
ce trebuie să facem, chiar dacă noi nu facem niciodată acest 
lucru, atunci moralitatea nu poate fi cunoscută, în princi¬ 
piile ei directoare de bază, decât în mod apriori , adică in¬ 
dependent de orice experienţă istorică, sociologică sau 
psihologică. 

In schimb, disciplina numită critica raţiunii practice, con¬ 
cepută ca un studiu pregătitor al metafizicii moravurilor, 
cercetează tocmai condiţiile de posibilitate ale acestui tip de 
legi şi ale acestei metafizici a moravurilor, fund centrată pe 
studiul condiţiilor de posibilitate ale libertăţii şi legilor mo¬ 
rale. Kant e convins că raţiunea pură, fără nici un impuls 
primit de la simţuri, de la înclinaţii, dorinţe sau scopuri co¬ 
tidiene, poate ea singură, adică în mod „autonom", să deter¬ 
mine voinţa şi să fie din acest motiv obiectul de studiu al 
unei morale pure. Tocmai de aceea întreprinde, imediat după 
publicarea cărţilor sale de filozofie teoretică, un studiu pre¬ 
liminar de acest tip, un studiu care s-a vrut a fi numai „o 
critică parţială" a raţiunii practice, suficientă însă, crede el, 
pentru fundamentarea viitoarei metafizici a moravurilor. E 

vorba de studiul conţinut în cartea pe care o comentăm aici, 
întemeierea metafizicii moravurilor. Această lucrare are un 
conţinut divers şi nu conţine o expunere completă a părţii 
a priori a eticii, ci doar încearcă să formuleze şi să funda¬ 
menteze, într-un mod neinductiv, a priori, „principiul suprem 
al moralităţii" (Pref. 13). Kant precizează că o asemenea 
temă reprezintă un obiectiv în sine, care trebuie abordat se¬ 
parat pentru a nu complica cercetările morale ulterioare. 
Stabilirea principiului suprem al moralităţii reprezintă un 
pas preliminar în elaborarea unei critici complete a raţiu¬ 
nii practice pure, realizată în lucrarea sa Critica raţiunii prac¬ 
tice. In Întemeiere..., unele elemente ale criticii raţiunii 
practice şi ale metafizicii moravurilor sunt atinse doar par¬ 
ţial. Ceea ce pretinde să ofere această lucrare este o funda¬ 
mentare a principiului unei metafizici a moravurilor plecând 
de la anumite trăsături ireductibile ale gândim şi acţiunii 
raţionale, de la ceea ce Kant numeşte „raţiunea practică" şi 
„libertatea" sa. Iată, aşadar, locul pe care îl ocupă înteme¬ 
ierea metafizicii moravurilor în ansamblul edificiului filo¬ 
zofic kantian. Ea este o propedeutică la etica pură (critica 
raţiunii practice şi metafizica moravurilor), tratând doar o 
temă particulară — dar fundamentală — aceea a formei exac¬ 
te şi a valab ilităţii principiului suprem al moralităţii ; în acest 
fel, ea este o pregătire a sistematicii datoriilor morale uni¬ 
versale ale speciei umane care sunt deduse din acest prin¬ 
cipiu şi prezentate pe larg în Metafizica moravurilor. Iată 
această concluzie în chiar cuvintele lui Kant: 

„Intenţionând să public într-o zi o metafizică a moravurilor, 
ofer în prealabil această întemeiere. Intr-adevăr, nu există o 
altă fundamentare pentru o asemenea metafizică decât o cri¬ 
tică a raţiunii practice pure, tot aşa cum pentru metafizică (me¬ 
tafizica naturii — V.M.) nu există o altă fundamentare decât 
o critică a raţiunii speculative pure, care a fost deja publica¬ 
tă" (Prcf. 11). 

Să vedem acum de ce ar fi necesară o asemenea filozo¬ 
fie morală pură. 

1.3. De ce e necesară 

o „filozofie pură“ a moralei? (Pref. 6-9) 

în întemeierea metafizicii moravurilor Kant susţine ne¬ 
cesitatea elaborării unei filozofii morale pure, tot aşa cum 
afirmase altundeva necesitatea elaborăm unei filozofii specu¬ 
lative pure: „natura ştiinţei cere ca partea ei empirică să fie 
despărţită întotdeauna cu grijă de cea raţională şi să se pună 
înaintea fizicii propriu-zise (empirice) o metafizică a na¬ 
turii şi înaintea antropologiei practice o metafizică a mo¬ 
ravurilor care ar trebui curăţate cu grijă de toate elementele 
empirice pentru a se şti cât de mult poate înfăptui raţiunea 
pură în ambele" (Pref. 6) 63 . De ce e necesară o asemenea 
disciplină „pură“, separată de cea „empirică" ? 

Pentru a răspunde la această întrebare va trebui să ob¬ 
servăm că I. Kant se aliniază aici habitudinilor ştiinţifice ale 
vremii, iar modelul îi e oferit în acest caz de felul în care 
era structurată şi predată ştiinţa fizicii. Dar nu numai fizi¬ 
ca, ci orice ştiinţă sau artă se considera că presupun o anu¬ 
me „diviziune a muncii". Ecourile acestei mentalităţi se 
regăsesc şi azi sub forma distincţiei atât de uzuale între cei 
ce practică fizica experimentală sau aplicată, de pildă, şi cei 
ce practică fizica teoretică sau pură, fiecare tabără dispu¬ 
nând de abilităţi intelectuale şi de instrumente de lucru spe¬ 
cifice 64 . In ştiinţe — spune Kant— trebuie să separăm „partea 

63 Vezi şi MM, 2. 

64 Această distincţie e introdusă de Kant în cursurile sale timpurii 
de etică: etica teologică e considerată a fi un fel de etică empirică, 
analogă fizicii experimentale. Şi una şi alta au nevoie de o întemeiere 
teoretică : „Trebuie oare să dăm prioritate eticii creştine în raport cu 
etica filozofică, sau viceversa ? E sigur că una trebuie explicată plecând 
de la cealaltă, tot aşa cum fizica experimentală este explicată plecând 
de la fizica teoretică" (LE, Herd., 9). In acest sens, cunoaşterea şi 
respectarea poruncii divine nu e suficientă pentru a fi morali; ea pre¬ 
supune cunoaşterea legii morale interne conştiinţei divine (şi con¬ 
ştiinţei umane). 

empirică" de „partea pură“ pentru că ele au un specific dis¬ 
tinct care reclamă un talent particular pentru a le practica 
într-un mod performant. In etică, numai cei ce au „vocaţie" 
pentru partea pură vor putea practica o asemenea discipli¬ 
nă aparte, care nu e pe gustul publicului larg şi poate stârni 
ironiile acestuia în acelaşi fel în care cercetările de fizică te¬ 
oretică atrag săgeţile ironice ale experimentaliştilor sau in¬ 
ginerilor (Pref. 6). Merită să amintim în acest context că 
universităţile germane ale vremii erau împărţite în patru fa¬ 
cultăţi diferite, situate pe două niveluri: facultăţile „supe¬ 
rioare" (teologie, drept şi medicină) şi facultatea „inferioară" 
(filozofia). Spre deosebire de învăţământul vocaţional, toa¬ 
te disciplinele „liberale" (literatură, istoric, geografie, filo¬ 
zofie, fizică etc.) intrau în sfera Facultăţii de Filozofie. 
Predarea acestora din urmă e caracterizată astfel de Kant 
într-o lucrare din 1798, Conflictul facultăţilor: 

„Facultatea de Filozofie e formată din două departamente: un 
departament de ştiinţe istorice (căruia îi aparţin istoria, geogra¬ 
fia, filologia şi studiile umaniste, împreună cu întreaga cunoaş¬ 
tere empirică conţinută în ştiinţele naturii) şi un departament 
de ştiinţe pur raţionale (matematica pură şi filozofia pură, me¬ 
tafizica naturii şi a moralei). Ea studiază de asemenea relaţia 
reciprocă dintre aceste două diviziuni ale învăţământului. Prin 
urmare, ea se extinde la toate părţile cunoaşterii umane (in¬ 
cluzând, dintr-o perspectivă istorică, ceea ce se predă în fa¬ 
cultăţile superioare) 63 . 

Kant a predat numeroase cursuri aparţinând celor două 
departamente. Cel mai mult a predat cursul de logică (de 

65 E. Kant, Le conflit des facultcs, pp. 27-28. Kant a pledat pen¬ 
tru „autonomia" Facultăţii de Filozofie, adică pentru independenţa 
ei faţă de controlul statului — a cărei autoritate ar fi justificată numai 
în raport cu Facultăţile superioare — şi subordonarea ei exclusiv con¬ 
trolului raţiunii. Rolul Facultăţii de Filozofie ar fi acela de a supune 
examenului critic al raţiunii, testului adevărului, toate disciplinele, 
inclusiv cele predate în facultăţile superioare (idem). 

54 de ori între 1755 şi 1796), cel de metafizică (de 49 de ori 
între 1756 şi 1796), cel de geografie fizică (de 46 de ori în¬ 
tre 1756 şi 1796), ca şi cursul de filozofie morală (de 28 de 
ori între 1756 şi 1789) 66 . Cursul de mecanică a fost predat 
de două ori între 1759 şi 1761 iar cel de „ştiinţa generală a 
naturii" (sau „fizica pură“) de 20 de ori între 1755 şi 1788. 
Acest din urmă curs conţinea fundamentele a priori ale fi¬ 
zicii experimentale (e.g. principiile pur raţionale ale fizicii 
newtomene, matematica utilizată în fizică, principiile filo¬ 
zofice ale fizicii) (vezi CRP (1998), 63n). Aici se originea- 
ză ideea lui Kant că „fizica pură“ e studiul principiilor pur 
a priori ale fizicii experimentale (newtoniene), e studiul „na¬ 
turii în genere" (prin „natură în genere" Kant înţelege for¬ 
ma tuturor obiectelor experienţei externe şi interne). De 
exemplu, e studiul unor principii cum sunt cele ale conser¬ 
văm materiei, cauzalităţii etc., principii care ţin de cadrele 
sau presupoziţiile filozofice ale fizicii, nefnnd obţinute din 
experienţă ori conţinute în experienţă ci, dimpotrivă, con¬ 
diţionând orice experienţă. Doar ele au o necesitate abso¬ 
lută. In această viziune, fizica newtoniană e posibilă pe 
temeiul principiilor fizicii pure (metafizicii naturii), care re¬ 
prezintă forma oricărei experienţe fizice 67 şi a datelor expe¬ 
rimentale, în ultimă instanţă senzoriale (P. 92). In lucrarea 
Fundamentele metafizice ale ştiinţei naturii el se exprimă 
foarte clar astfel: 

„O doctrină raţională a naturii, prin urmare, mentă numele 
de ştiinţă a naturii numai atunci când legile naturale care o susţin 
sunt cunoscute a priori şi nu sunt doar legi ale experienţei. 


66 „Ocupându-mă de filozofia pură, iniţial prin libera mea alegere 
şi mai târziu fiind însărcinat să fac aceasta în calitate de profesor, am 
predat timp de aproape treizeci de ani şi două cursuri despre cu¬ 
noaşterea lumii: un curs de antropologie (în semestrul de iarnă) şi 
un curs de geografie fizică (în semestrul de vară)" (A, 122n). 

67 „Legitatea necesară (căci a priori ) a tuturor obiectelor expe¬ 
rienţei" (P. 93). 

Cunoaşterea naturală de primul fel e numită pură, cea de al 
doilea fel e numită cunoaştere raţională aplicată. ... Deoare¬ 
ce ... conceptul de lege (a naturii) ... aduce cu el conceptul 
de necesitate ..., e uşor de văzut de ce ştiinţa naturii trebuie 
să-şi derive legitimitatea numelui numai dintr-o parte pură a 
ştiinţei naturii, anume din acea parte care conţine principiile 
a priori ale tuturor celorlalte explicaţii naturale, şi de ce şti¬ 
inţa naturii este propriu-zis ştiinţă numai graţie acestei părţi 
pure. ... Prin urmare, cea mai completă explicaţie a unor fe¬ 
nomene cu ajutorul principidor chimiei se termină întotdea¬ 
una cu o insatisfacţie în măsura în care prin intermediul acestor 
legi contingente, obţinute prin simplă experienţă, nu se pot 
furniza nici un fel de temeiuri apriori. Prin urmare, orice şti¬ 
inţă a naturii în sens propriu presupune o parte pură, pe care 
se poate întemeia certitudinea apodictică râvnită de raţiune în- 
tr-o asemenea ştiinţă. Şi deoarece această parte pură este în 
virtutea principiilor sale complet diferită de acea parte ale că¬ 
rei principii sunt doar empirice, e de cel mai mare folos să se 
expună această parte separat şi complet neamestecat cu par¬ 
tea empirică. ... Cunoaşterea pur raţională doar din concep¬ 
te se cheamă filozofie pură sau metafizică" ... „Ştiinţa naturii 
în sens propriu presupune metafizica naturii" 68 . 

In domeniul „practic", adică acela care studiază voinţa 
de a acţiona moral şi legile care o determină, Kant raţio¬ 
nează similar atunci când e pus să elaboreze un curs de 
metafizica moravurilor: ca şi natura în genere, care e struc¬ 
turată de legi naturale, domeniul practicului, domeniul voin¬ 
ţelor umane în genere, e structurat de „legi practice" sau 
„morale"; condiţia „pentru ca o acţiune să fie bună din punct 
de vedere moral, ... (e că ea ) trebuie făcută de dragul legii 
morale" (Pref. 9). Dar o lege morală, ca orice lege, nu poate 
avea doar caracteristica „universalităţii" 69 — căci şi regulile 

68 1. Kant, Metaphysical Foundations of Natural Science, în I. Kant, 
Philosophy of Material Nature, Hackett, 1985, pp. 468-469. 

69 „Orice alt precept care se întemeiază doar pe principiile expe¬ 
rienţei — chiar şi un precept într-un anume sens universal — în măsura 

morale empirice, locale, aşa-zilele „reguli practice", pot avea 
într-un sens slab această caracteristică — ci trebuie să fie de 
o „necesitate absolută" (Pref. 7; MM. 73): ea trebuie să fie 
„strict universală". Acest concept de necesitate practică va 
juca un rol central în formularea principiului suprem al mo¬ 
ralităţii. In primă instanţă, ni se sugerează că el înseamnă 
valabilitatea legilor morale nu doar pentru oameni (adică pen¬ 
tru fiinţele raţionale aşa cum s-a întâmplat să existe pe Pă¬ 
mânt), ci pentru orice „alte fiinţe raţionale" posibile (Pref. 7). 
Prin „alte" fiinţe raţionale Kant înţelegea în primul rând pe 
Dumnezeu şi, eventual, alte fiinţe divine (îngerii); dar el lua 
în calcul şi alte posibile fiinţe raţionale naturale non-umane, 
fund convins că măcar una din planetele pe care le vedem 
e locuită, că există creaturi raţionale superioare omului, dar 
şi inferioare lui, care locuiesc pe planetele Jupiter şi Saturn, 
respectiv Venus şi Mercur, că fiinţele raţionale superioare 
omului şi nelimitate de un corp natural fac efectiv tot ceea 
ce trebuie să facă (de pildă, spun tot ceea ce au în gând, nu 
pot minţi), că, în sfârşit, omul ocupă o poziţie de mijloc în 
acest lung lanţ al creaturilor raţionale. „Convingerea lui 
Kant că există şi alte forme de viaţă raţională în univers era 
un element larg acceptat al climatului de op mie din vremea 
sa" 70 . In acest sens, dacă o lege morală e să fie necesară , 

în care se sprijină oricât de puţin pe temeiuri empirice, poate doar în 
ce priveşte un singur motiv, se poate numi ce-i drept regulă prac¬ 
tică, dar niciodată lege morală" (Pref. 7). 

70 R. Louden, Kant’s Impure Ethics, p. 188. Iată un pasaj relevant 
în acest sens, extras din Antropologie: „S-ar putea să se întâmple să 
existe, pe vreo altă planetă, fiinţe raţionale care nu ştiu să gândească 
decât cu voce tare, care sunt deci incapabile, în societate sau singure, 
să nutrească gânduri pe care să nu le şi exprime. Prin ce ar fi diferit 
comportamentul unora faţă de altele al acestor fiinţe în comparaţie 
cu acela al genului nostru uman? Cu excepţia cazului în care ele ar 
fi toate de o puritate angelică nu ne-am putea închipui cum ar putea 
ele ajunge să aibă puţin respect unele pentru altele şi să se pună de 

atunci ea trebuie să fie valabilă pentru toate aceste specii po¬ 
sibile de fiinţe raţionale (să aibă o „universalitate strictă"). 
Un ecou al ideii leibniziene de necesitate ca valabilitate pen¬ 
tru orice lume posibilă se aude aici. Dacă aşa stau lucru¬ 
rile, atunci e evident că „legile morale" (şi cu atât mai puţin 
principiul lor) nu vor putea fi obţinute inductiv din cerce¬ 
tarea empirică a „naturii omului ‘ ori a „circumstanţelor 
externe" ale lumii sociale, ci vor trebui deduse printr-o pro¬ 
cedură strict apriori din raţiunea (practică) pură, care de¬ 
păşeşte limitele oricărei experienţe posibile (Pref. 7). 

„Etica poate să propună legi ale moralităţii care sunt îngădui¬ 
toare şi adaptate slăbiciunilor naturii umane. Ea se poate arăta 
pe placul fiinţei umane cerând acesteia numai atât cât poate 
da. Dar pe de altă parte, etica poate fi şi riguroasă şi să ceară 
cea mai înaltă perfecţiune umană. Legea morală ... nu trebuie 
să fie îngăduitoare şi să se adapteze slăbiciunilor omeneşti, căci 
ea conţine norma perfecţiunii umane. Dar norma trebuie să 
fie exactă şi riguroasă — geometria, de exemplu, formulează 
reguli care sunt stricte; ea nu ia în seamă dacă o fiinţă umană 
le poate respecta în practică sau nu. ... Cum şi etica propu¬ 
ne reguli care sunt menite a fi un ghid al acţiunilor noastre, 
ele nu trebuie adaptate capacităţilor omeneşti, ci trebuie să arate 
ceea ce este moralmente necesar. O etică îngăduitoare înseam¬ 
nă ruina perfecţiunii fiinţei umane. Legea morală trebuie să 
fi epură" (LE, Coli, 91). 

Aceasta înseamnă că avem nevoie de o ştiinţă pură care 
să se ocupe de acest subiect şi aceasta este metafizica mo¬ 
ravurilor: „Căci metafizica moravurilor trebuie să cerce¬ 
teze ideea şi principiile unei voinţe pure posibile şi nu 
acţiunile şi condiţiile actului volitiv uman în genere care sunt 
scoase, în cea mai mare parte, din psihologie" (Pref. 10). 

acord între ele. ... Să nu prezentăm specia umană ca fiind rea, ci ca 
o specie de fiinţe raţionale care fac efortul de a se ridica de la rău 
înspre bine graţie unei constante progresium prin mijlocul obsta¬ 
colelor" (A, 332-333). 

Pentru Kant, crearea unei metafizici a moravurilor, inde¬ 
pendent de orice cunoaştere empirică, e necesară din cel pu¬ 
ţin trei raţiuni: 

a) ea furnizează fundamentul conceptual şi principiile 
oricărei cunoaşteri raţionale precise şi sistematice („ştiin¬ 
ţifice") a moralităţii (a datoriilor) şi e singura care poate ex¬ 
plica riguros caracterul necesar şi universal al principiilor 
şi legilor moralităţii: „O metafizică a moravurilor este deci 
absolut necesară nu numai din motive speculative, adică 
pentru a cerceta sursa principiilor practice de bază ( prak- 
tischen Grundsătze) care se găsesc apriori în raţiunea noas¬ 
tră..." (Pref.9); 

b) ea are şi un indirect rol regulativ: căci, după părerea 
lui Kant, reprezentarea pură a datoriei sub forma legii morale 
(furnizată omului obişnuit de studiul „metafizicii moravu¬ 
rilor") va exercita asupra „inimii" lui o înrâurire morală mult 
mai sigură decât diferitele experienţe pozitive din câmpul 
empiric şi va deveni treptat o a doua natură a sa, conferin- 
du-i o siguranţă în comportare pe care filozofia morală po¬ 
pulară nu 1-0 poate asigura (II, 9): „Moravurile însele rămân 
expuse coruperilor de tot felul atâta timp cât lipseşte acest 
fir conducător şi această normă supremă a judecăm corec¬ 
te" (Pref. 9); 

c) orice filozofie morală empirică „se bazează în între¬ 
gime pe partea ei pură" (Pref. 8). Etica empirică nu poate 
exista fără etica pură aşa cum geodezia nu poate exista fără 
geometrie plană, fizica experimentală fără fizică teoretică 
şi etica teologică fără etică filozofică (pură). Etica pură e, 
metaforic vorbind, un fel de infrastructură matematică de 
bază a eticii empirice. Prin urmare, elaborarea propriu-zisă 
a unei ştiinţe morale empirice nu e posibilă decât pe baza 
unei etici pure. 

Dar şi reciproca e valabilă: eticapură nu poate exista fără 
antropologie deoarece numai prin aceasta din urmă prima 
poate fî aplicată, căpătând astfel sens şi utilitate pentru om; 

căci antropologia „determină legile voinţei umane în măsura 
în care ea e afectată de natură" (Pref. 3). Fără aplicaţii, etica 
pură ar rămâne un joc gratuit al formelor. împotriva unei 
răspândite interpretări tradiţionale formaliste a lui Kant, iată 
ce spune el într-unul din cursuri: 

„Orice lege obiectivă spune ceea ce trebuie să se întâmple, chiar 
dacă nu se întâmplă niciodată. Regula subiectivă spune ceea 
ce se întâmplă de fapt, căci chiar şi printre cei răi există reguli 
după care ei acţionează. Antropologia se ocupă de regulile 
practice subiective, ea cercetează numai comportamentul real 
al omului; filozofia morală urmăreşte să aducă sub reguli com¬ 
portamentul său bun, anume sub reguli a ceea ce trebuie să 
se întâmple. Ea conţine reguli pentru folosirea corectă a voin¬ 
ţei, tot aşa cum logica conţine reguli pentru folosirea corectă 
a intelectului. Ştiinţa regulilor care ne spun cum trebuie să se 
comporte omul este filozofia practică, iar ştiinţa regulilor com¬ 
portamentului său real este antropologia; aceste două ştiinţe 
sunt strâns legate între ele şi moralitatea nu poate exista fără 
antropologie, căci trebuie mai întâi să ştim despre agent dacă 
şi el se află în situaţia de a putea îndeplini ceea ce i se cere că 
ar trebui să facă. S-ar putea, desigur, considera filozofia prac¬ 
tică fără antropologie sau fără o cunoaştere a agentului, deşi 
în acest caz ea ar fi pur şi simplu speculativă sau o Idee; prin 
urmare omul trebuie studiat cel puţin din perspectiva ei“ 
(LE, Coli., 42). 

Asemenea fragmente întăresc ideea, contrară interpre¬ 
tăm care-i atribuie lui Kant un formalism anti-naturalist de¬ 
suet, că filozofia sa practică are mai degrabă aroma unui 
„naturalism slab“: cu toate că faptele empirice despre natu¬ 
ra umană nu pot stabili sau justifica prin ele însele principii 
morale normative, ele nu pot nici să contrazică asemenea 
principii 71 . In interpretarea lui Louden etica lui Kant în an¬ 
samblul ei nu poate fi redusă pur şi simplu la etica pură, ci 
cunoaşte mai multe niveluri de „impuritate" : 


71 R. Louden, Kant’s Impure Ethics, p. 8. 

i) Etica pură sau apriori, care conţine legile morale va¬ 
labile pentru orice fiinţă raţională, umană sau non-umană. 
Ea face abstracţie de orice particularitate a fiinţei umane sau 
a oricărui alt tip de fiinţă raţională. Această parte a eticii e 
conţinută, programatic, în Critica raţiunii practice. 

ii) Sistemul datoriilor pentru orice fiinţă umană în genere, 
adică pentru o fiinţă umană care nu e raportată la o anume 
cultură, clasă, gen sau rasă. Acest sistem e conţinut în Meta¬ 
fizica moravurilor. Aplicarea principiului suprem al mora¬ 
lităţii presupune în acest caz o minimă informaţie empirică 
despre natura umană în general, dar e vorba de o informa¬ 
ţie care nu face parte integrantă din sistem, datoriile fund 
derivate aici din pura raţiune. 

iii) Sistemul datoriilor pentru alte fiinţe raţionale, non-u- 
mane. E vorba de această dată de aplicaţii ale principiului 
moralităţii pentru alte specii de fiinţe raţionale naturale. Ele 
ar da analogul proiectului metafizicii moravurilor pentru 
alte tipuri de fiinţe raţionale, în afară de cele umane, în mă¬ 
sura în care ele există. 

iv) Etica empirică sau antropologia, constând din apli¬ 
carea datoriilor la circumstanţe umane specifice: cum pot 
fi mternalizate principiile morale, de la ce vârstă începe edu¬ 
caţia morală, care sunt pasiunile şi înclinaţiile specifice căro¬ 
ra le cade de regulă pradă fiinţa umană, care sunt stadiile 
evoluţiei morale a omului, cum trebuie organizate instituţi¬ 
ile pentru a întări judecata morală etc. ? Toate aceste proble¬ 
me, care nu se referă la derivarea de datorii din principiul 
moralităţii ci la transformarea moralei în ceva util vieţii omu¬ 
lui, sunt obiectul de studiu al Antropologiei. 

v) Etica empirică a unor grupuri umane specifice — di¬ 
ferenţiate după sex, vârstă, stare de sănătate, rang social etc. 
Kant are suficiente reflecţii morale cu privire la „regulile 
practice" speciale ce caracterizează grupurile de femei, negri, 
diverse popoare etc. deşi toate acestea sunt privite de el mai 

degrabă ca un apcndix la filozofia sa morală decât ca o par¬ 
te a ei. 

vi) Judecarea moralităţii unor caz uri particulare — ce face 
parte din ceea ce Kant numeşte „cazuistica morală", o dis¬ 
ciplină care nu poate aspira la statut de teorie sistematică. 
Dar etica pură ar trebui, în principiu, să ofere „firul călău¬ 
zitor" pentru o „judecare (morală) corectă" (Pref. 9) şi în 
acest caz, ca şi în cazurile de mai sus. Căci fără o suită tot 
mai bogată de ingrediente empirice, judecata morală pură 
e incapabilă să se aplice la om; legile a priori au nevoie, pen¬ 
tru a deveni efective, de „o putere de judecare ascuţităprm 
experienţa ‘ (Pref. 8). 

Abia această arhitectură de discipline formează, în an¬ 
samblu, edificiul eticii lui Kant. A reduce etica lui Kant la 
partea ei pură şi a vorbi despre „atracţia sa mistică faţă de 
formă" (J.G. Hamann) este indubitabil o distorsionare a in¬ 
tenţiilor reale ale autorului Antropologiei, Religiei numai 
în limitele raţiunii sau Ideii unei istorii universale. înteme¬ 
ierea... e anunţată ca un preambul la Critica raţiunii prac¬ 
tice şi la Metafizica moravurilor, dar nu e o lucrare cu totul 
lipsită de ingrediente empirice, ea fund concepută de au¬ 
tor ca o operă menită să ne ridice în trepte de la etica em¬ 
pirică a simţului moral comun la schiţa unei „metafizici a 
moravurilor" şi a fundamentelor ei „critice". întemeierea... 
e, din acest punct de vedere, o lucrare hibridă. îl vedem aici 
pe Kant plecând de la convingerea că există legi morale uni¬ 
versale, aşa cum există adevăruri fizice necesare şi univer¬ 
sale (legi pure ale „naturiiîn genere"), şi că aceste legi morale 
trebuie să aibă o necesitate „absolută" (această teză preli¬ 
minară e un „dat prealabil", admis „fără dovadă şi fără de¬ 
monstraţie" — comentează Schopenhauer). Problema 
filozofiei morale pure e de a arăta cum sunt ele posibile. 

Scopul programatic al întemeierii metafizicii moravu¬ 
rilor este pledoaria în favoarea creării unei „metafizici a mo¬ 
ravurilor" ca disciplină apriori, complet independentă de 

antropologic, care să depăşească neajunsurile filozofiei mo¬ 
rale universale a lui Wolff. Acest obiectiv de perspectivă este 
clar exprimat în Prefaţă laolaltă cu o schiţă a proiectului în 
ansamblul său (Pref. 11). Ambiţiile imediate ale acestei pri¬ 
me lucrări sunt însă mai limitate, fiind formulate explicit 
de autor în Pref. 13: scopul particular al întemeierii... — 
o operă propedeutică la o viitoare metafizică a moravuri¬ 
lor — este unul fundaţional: anume descoperirea celei mai 
adecvate formulări a principiului suprem al moralităţii şi de¬ 
monstrarea valabilităţii sale într-o manieră neinductivă, 
printr-o metodă sui generis, bazată numai pe trăsăturile in¬ 
trinseci ale raţiunii umane practice 72 . Doar atingând acest 
dublu scop — o înţelegere cât mai exactă a principiului şi 
o demonstrare a faptului că putem face ceea ce ne cere el 
— vom fi siguri şi de utilitatea practică a întreprindem noas¬ 
tre, anume de faptul că putem adopta un comportament cât 
mai sustras tentaţiilor derivate din înclinaţii şi cât mai su¬ 
pus luminilor raţiunii morale. 


72 „Prezenta întemeiere nu vizeazăînsă decât căutarea şi stabilirea 
principiului suprem al moralităţii“ (Pref. 13). „Căutarea" şi „stabi¬ 
lirea" la care se referă Kant aici corespund „expunerii" ( expositio ) 
unui principiu (i.e. reprezentarea clară, deşi nu necesarmente exhaus¬ 
tivă, a ceea ce aparţine unui concept, iar această expunere este me¬ 
tafizică dacă ea prezintă conceptul ca dat a priori) şi „deducţiei 
transcendentale" a unui principiu (i.e. stabilirea în mod apriori a vala¬ 
bilităţii lui) (CRP, (1998), 73). 



2. Voinţa bună şi datoria (Secţiunea I) 


„Kant reprezintă unul din punctele de cotitură în istoria 
eticii. Pentru majoritatea filozofilor ulteriori, inclusiv pen¬ 
tru unii care au fost în mod deschis antikanticni, etica se 
defineşte, ca disciplină, în termenii lui Kant. Pentru mulţi 
care nu au auzit niciodată de filozofic, ca să nu mai vor¬ 
bim că nu au auzit de Kant, moralitatea c, în marc, ceea 
ce a spus acesta că este. De ce stau lucrurile astfel se poa¬ 
te sugera, în cel mai fericit caz, abia în momentul în care 
am înţeles ceea ce a spus Kant.“ 

A. MacIntyre 

„întemeierea... lui Kant este cea mai citită şi cu siguran¬ 
ţă cea mai exasperantă dintre lucrările lui de filozofie prac¬ 
tică. Atât structura sa cât şi argumentele avansate rămân 

obscure si discutabile." „ _ 

O. O'Neill 


„Opera etică a lui Kant c o ţesătură de ifose patente. Odată 
cu Kant, complicarea gândim şi a discursului a devenit 
o infirmitate înnăscută, potenţată de academismul muce¬ 
găit al vieţii sale de la Kdnigsbcrg." 

W. James 


Voi începe comentariul Secţiunii I a întemeierii meta¬ 
fizicii moravurilor cu următoarea întrebare: ce urmăreşte 
oare Kant sub titlul acestei Secţiuni, „Trecerea de la cunoaş¬ 
terea raţională comună a moravurilor la cea filozofică" ? 

Aşa cum suntem preveniţi la sfârşitul Prefeţei, Secţiu¬ 
nea I conţine o aplicare a metodei „analitice" sau „regre¬ 
sive" (metodă practicată şi în Prolegomene) la „cunoaşterea 
morală comună". E vorba de o metodă care pleacă de la ceea 
ce e fundamentat (î.e. conştiinţa morală comună cu legile 
ei morale) spre fundamentul acesteia (spre principiul ei): 
„în această lucrare am adoptat o metodă care, cred, este cea 
mai adecvată dacă vrem să pornim în mod analitic de la cu¬ 
noaşterea comună la determinarea principiului ei suprem" 
(Pref. 14). Ţelul întemeierii... pe ansamblu este chiar elu¬ 
cidarea acestui fundament: „căutarea şi stabilirea principiu¬ 
lui suprem al moralităţii" (Pref. 13), adică identificarea 

formei sale veritabile şi căutarea unor mijloace de a-i do¬ 
vedi valabilitatea 73 . Aşa cum îl înţeleg eu, obiectivul parti¬ 
cular al Secţiunii I vizează numai o parte din ţelul global, 
anume o primă degajare a veritabilului principiu suprem al 
moralităţii ca temei al cunoaştem morale comune, prin uti¬ 
lizarea instrumentelor de analiză ale filozofiei precritice; căci 
c vorba, după cum ne spune chiar titlul secţiunii, de „tre¬ 
cerea“ de la cunoaşterea raţională comună a obiceiurilor şi 
regulilor morale la cunoaşterea filozofică „populară", cu 
toate imperfecţiunile acesteia din urmă (cum ar fi identifi¬ 
carea binelui suprem cu fericirea sau perfecţiunea, dar mai 
ales amestecul principiilor pure cu cele empirice) 74 . Aceste 
imperfecţiuni vor justifica trecerea operată în Secţiunea II 

73 într-un eseu scris în 1762 cu prilejul participării la un concurs 
iniţiat de Academia Regală Prusiană de Ştiinţe, Kant încheia astfel: 
„Conceptele fundamentale ultime ale obligaţiei au nevoie întâi de 
toate să fie determinate mai precis. Şi în această privinţă filozofia prac¬ 
tică este chiar mai deficitară decât filozofia speculativă căci încă ne 
rămâne să determinăm dacă primele ei principii sunt hotărâte doar 
de facultatea cunoaşterii sau de trăire (primul temei intern al facultăţii 
dorinţei)" (apud A. Wood, General introduction la M.J. Gregor (ed.), 
I. Kant, Practicai Philosophy, Cambridgc University Press, 1999, p. xiv). 
Kant se afla, în această perioadă, sub influenţa filozofiei lui Shaftes- 
bury conform căreia trăirea (feeling ), sentimentul şi nu cunoaşterea 
(cognition ) este facultatea ce ne permite să avem experienţa binelui. 

74 Cunoaşterea filozofică populară e exemplificată de lucrarea 
Filozofia practică universală a lui Christian Wolff (Pref. 10). „Baum- 
garten şi Wolff spun că datoria este necesitatea unei acţiuni în con¬ 
formitate cu temeiurile motivaţionale cele mai mari şi mai importante. 
Pentru ei e totuna dacă aceste temeiuri ţin de înclinaţii sau de raţi¬ 
une. Prin urmare, ei nu au în vedere aici nici un fel de filozofie pură, 
ci numai o filozofie practică generală. Aceasta din urmă tratează 
despre conceptele şi acţiunile care rezultă din voinţă. Ea nu se referă 
la felul în care trebuie să acţionăm. Ea nu menţionează deloc deter¬ 
minarea voinţei noastre de temeiurile motivaţionale pure ale raţiu¬ 
nii, ci vorbeşte în genere despre determinarea voinţei. In filozofia 
practică generală nimic din moralitate nu trebuie să apară" (LE, 
Mrong., 226). 

la adevărata filozofie morală, cea prin care Kant a revolu¬ 
ţionat etica, eliberând-o de orice element empiric, anume 
la „critica raţiunii practice" şi la „metafizica moravurilor". 
Să vedem însă mai întâi ce înseamnă această primă „trecere" ? 

In opinia lui Kant, reprezentările comune cu privire la 
moralitate pot f 1 considerate ca parţial adevărate, deşi în ace¬ 
laşi timp ele trebuie considerate ca foarte superficiale; ele 
nu merg destul de adânc în înţelegerea naturii moralităţii 75 . 
Şi cu toate că simţul comun e gata să accepte că putem „să 
ne adresăm judecăţii raţiunii comune în chestiuni morale 
şi să apelăm la filozofie cel mult atunci când vrem să prezen¬ 
tăm sistemul moravurilor cât mai complet şi mai cuprin¬ 
zător (cu putinţă)", Kant atrage atenţia, cu ironie, că o 
asemenea „inocenţă e lucru minunat", dar ea are neşansa 
de a nu îşi putea prea lesne argumenta poziţiile şi se lasă 
prea uşor sedusă de aparenţe (I, 20-21). Bunăoară, am pu¬ 
tea concede că „raţiunea umană comună" a avut „înaintea 
ochilor în orice moment" un anume principiu moral suprem 
pe care l-a folosit ca „ghid" sau „criteriu" practic în judecă¬ 
ţile sale morale cotidiene^ altfel nici nu s-ar putea explica 
viaţa morală a omenirii aşa cum o cunoaştem din istorie — 
dar e de asemenea un fapt ştiut că există în om o tendinţă 
constantă de a se ralia înclinaţiilor, atracţiilor şi plăcerilor 
de moment, încălcând uneori dictatele austere ale conşti¬ 
inţei morale raţionale; de aici a rezultat şi tendinţa firească, 
oarecum perversă, de a pune la îndoială valabilitatea da¬ 
toriilor morale raţionale şi de a încerca să ne autoamăgim 


75 „Judecăţile morale sunt atât de diferite la diferite naţiuni încât 
putem deduce din aceasta faptul că (un principiu al moralităţii bazat 
pe temeiuri empirice) e o chestiune contingenţă. El ia naştere, aşadar, 
din educaţie, voinţă politică, exemple etc.; dar legile morale nu pot 
fi empirice, deoarece ele sunt necesare. Derivate din alte exemple, 
ele nu vor avea nici măcar generalitate empirică. O crimă va fi crimă 
numai în anumite circumstanţe. Dar o crimă rămâne întotdeauna o 
crimă" (LE, Mrong., 241). 

ajustându-le mereu dorinţelor şi înclinaţiilor noastre; aceas¬ 
tă „dialectică" 76 , această decădere în sofism şi iluzie, este cea 
care obligă conştiinţa comună să recurgă la filozofie, adică 
la o reflecţie mai riguroasă şi mai sistematică asupra naturii 
principiului moralităţii ca prim pas spre reducerea influen¬ 
ţei corupătoare exercitate de înclinaţiile noastre naturale 
(I, 20-22). 

începând cu celebra frază de deschidere a Secţiunii I, 
Kant observă, în spiritul metodei sale analitice, că ideea ori- 
ginărn valorii morale a actelor noastre într-o voinţă morală 
respectabilă în sine „există deja în intelectul natural sănă¬ 
tos" şi „are nevoie nu atât de a fi învăţată (adică asimilată 
din exterior ca un dat contingent — V.M.) cât numai clari- 
ficată“{\, 8). Sarcina principală a Secţiunii I este tocmai 
această „clarificare", această developare a ceva preexistent, 
această elucidare, în fine, această „analiză" a conştiinţei mo¬ 
rale comune 77 . 


76 Kant dă aici „dialecticii" un sens opus celui conferit de tradiţia 
metafizică medievală care o considera o parte a retoricii, partea 
dedicată elaborăm de judecăţi convingătoare; în acest context, dim¬ 
potrivă, Kant o consideră o artă de a produce judecăţi doar ase¬ 
mănătoare adevărului, dar de faptsimple iluzii, prin sofisme născute 
din dorinţa de a convinge. 

77 In legătură cu teza că IMM, I nu inventează un nou principiu 
al moralităţii pe care să-l aplice faptelor, ci doar urmăreşte să elu¬ 
cideze forma corectă a unui principiu preexistent în conştiinţa morală 
comună şi căruia filozofii anteriori — de la Aristotel la Wolff — au 
încercat să-i stabilească diferite formule, vezi şi CRPr. 94n. Instruc¬ 
tive sunt şi cursurile de etică ale lui Kant care au, în paragrafele cores¬ 
punzătoare, o structură argumentativă asemănătoare cu aceea a 
Secţiunii I, adăugând o serie de detalii istorice care lipsesc din tex¬ 
tul IMM, I. Ele arată clar că discuţia lui Kant are loc, deocamdată, 
la nivelul filozofiei morale precritice, care poate oferi, şi a oferit, ten¬ 
tative prima facie de formulare a principiului suprem al moralităţii, 
dar nu a putut găsi o „formulă" pe deplin adecvată a lui (vezi LE, 
48-50,65-72). 

Merită să reamintim aici că, printr-un efect de iluzie de per¬ 
spectivă, ceea ce Kant numeşte „conştiinţa morală comună", 
dându-i alura unui universal uman, nu este, de fapt, de¬ 
cât conştiinţa morală a mediilor protestante germane. 
H.J. Paton crede, mai mult, că această idee a priorităţii voin¬ 
ţei (intenţiei) bune în evaluarea morală nu e altceva decât 
o rcformulare filozofică a tezei religioase a lui Luther că nu 
fapta, ci credinţa este ceea ce contează în mântuire. Prin ur¬ 
mare, trebuie să presupunem că un rol hotărâtor în forma¬ 
rea convingerilor morale ale lui Kant l-au jucat nu numai 
argumentele şi exemplele de tipul celor prezentate în I, 9-10 
pentru a ilustra distincţia dintre fapte morale şi fapte exte¬ 
rioare moralităţii, ci fundalul cultural general care a impri¬ 
mat eticii sale o orientare radical anti-consecinţiomstă, 
făcându-1 pe autor să creadă că până şi simţul comun ex¬ 
clude fără tăgadă orice relaţie între moralitatea acţiunilor 
şi valoarea scopurilor rezultate. E prezentă aici credinţa unui 
lutheran ce aderă la valorile Iluminismului şi care crede că 
trebuie să vedem în creştinism singura religie morală, al cărei 
„destin" e să devină o religie universală. împotriva „volun¬ 
tarismului" lui Luther, Calvin, Hobbes ori Pufendorf, adică 
a doctrinei după care Dumnezeu a creat morala printr-un 
fiat al voinţei sale şi datoria omului e să-i respecte pur şi 
simplu preceptele aşa cum î le transmite Biserica, Imma- 
nuel Kant a susţinut, alături de alţi gânditori radicali ai vre¬ 
mii, o morală a „autoguvernăm" care să elimine orice fel 
de tutelă şi servitute presupunând că „Dumnezeu şi omul 
formează o comunitate morală ai cărei membri se pot în¬ 
ţelege reciproc deoarece acceptă aceleaşi principii. ...Mo¬ 
rala implică principii valabile atât pentru Dumnezeu cât şi 
pentru noi" 78 . Aceste principii morale fundamentale trebuie 
să fie, aşadar, strict universale. 

78 J.B. Schneewind, Inventarea autonomiei, Polirom, Iaşi, 2003, 
p. 658. 

Această primă „trecere" a lui Kant nu trebuie interpre¬ 
tată într-un sens inductiv, în sensul că s-ar pleca de la ac¬ 
ceptarea legilor morale universale în moralitatea comună şi 
s-ar generaliza inductiv o lege fundamentală generală. Aşa 
va proceda, într-un alt cadru cultural şi istoric, J.S. Mill. De¬ 
mersul său e, aici, unul „analitic": dacă plecăm de la con¬ 
vingerea că înţelepciunea morală comună e adevărată şi 
conţine „legi morale" care au o „necesitate absolută", fără 
de ele fund imposibilă conceperea moralităţii (Pref. 7) 79 , 
atunci problema este: care e seria de condiţii întemeietoare 
ale acestei moralităţi, mergând până la condiţia ultimă a ori¬ 
cărei judecăţi morale, cu alte cuvinte, care e principiul suprem 
al moralităţii ? Secţiunea I se încheie cu o primă degajare 
filozofică a acestui principiu prin analiza concepţiei popu¬ 
lare privitoare la „voinţa bună" şi la „datoria" morală (I, 20). 


79 Aceasta î se pare lui Kant evident de la sine: „Că trebuie să 
existe aşa ceva reiese de la sine din ideea comună a datoriei şi a legilor 
moralităţii. Oricine trebuie să recunoască faptul că, pentru ca o lege 
să fie morală, adică să constituie temeiul unei obligaţii, ea trebuie să 
poarte cu sine necesitate absolută; că porunca « Să nu minţi » nu este 
valabilă doar pentru oameni, ca şi cum alte fiinţe raţionale n-ar tre¬ 
bui s-o urmeze." (Pref. 7). Prin urmare, temeiul ei n-ar trebui cău¬ 
tat (printr-o cercetare empirică) în natura particulară a omului. In 
spatele acestei evidenţe de la sine stau mai multe presupoziţii tacite 
acceptate de Kant: omul are un suflet nemuritor; trebuie să existe 
fiinţe raţionale finite şi pe alte corpuri cereşti; într-un univers new- 
toman infinit, o morală adecvată nu se poate limita la circumstanţele 
particulare ale fiinţei umane; motivaţia morală a omului este, aşa cum 
susţine morala teologică, aceeaşi cu motivaţia morală a lui Dumnezeu, 
dar, spre deosebire de ceea ce susţine morala teologică, ea nu este 
creaţia lui Dumnezeu ci e comună omului, lui Dumnezeu, îngerilor 
şi oricăror alte fiinţe raţionale; influenţat de susţinătorii teoriei legii 
naturale, Kant distinge între domeniul moralului şi cel al legalului, 
primul fiind domeniul legilor valabile pentru orice fiinţă raţională, 
cel din urmă variind de la societate la societate. 

2.1. Voinţa bună (I, 1-7) 

Debutul Secţiunii I subliniază indirect trăsătura speci¬ 
fică a demersului analitic al lui Kant, anume aceea de a ple¬ 
ca de la conştiinţa morală comună: „Din tot ce poate fi 
gândit oriunde în lume, şi chiar în afara ei, nu există nimic 
care să poată fi socotit ca bun fără restricţie decât numai o 
voinţă bună“ (I, 1). Din punctul de vedere al pietistului 
Kant, aceasta pare a fi o altă evidenţă a simţului moral co¬ 
mun. Mulţi comentatori au considerat că acest pasaj nu e 
decât reflexul filozofic al uneia dintre ideile focale ale cul¬ 
turii protestante germane, anume că morala e o chestiune 
de mterioritate şi derivă în întregime din „puritatea mimn“ 
sau a intenţiei 80 . O asemenea orientare iniţială a teoriei mo¬ 
rale diferă radical de orientarea utilitariştilor (Bentham), 
pentru care valoarea morală a faptelor nu depinde deloc de 
mterioritate sau intenţie, ci numai de consecinţele faptei asu¬ 
pra fericim oamenilor, o fericire înţeleasă ca viaţă plăcută. 
Eticile lui Kant şi Bentham se bazează pe tacite presupo¬ 
ziţii culturale diferite. Ele au propus două principii diferi¬ 
te menite să ghideze comportamentul concret al oricărui 
individ, fie el filozof, fie plugar, cei doi autori fund, în opi¬ 
nia lui Schneewind, primii filozofi care au susţinut şi for¬ 
mulat sistematic asemenea lucruri 81 . 

Acest postulat original al gândim morale a lui Kant a 
apărut după am îndelungaţi de reflecţie asupra întemeierii 
moralităţii plecând de la teoriile lui Cudworth, Wolff sau 
Rousseau. Ceea ce face el e să delimiteze net morala kan¬ 
tiană de cea mai în vogă teorie etică europeană, dezvoltată 
încă din Antichitate în diferite forme, teoria fericirii: sin¬ 
gurul scop intrinsec al omului este fericirea (definită în fe- 

80 Cum consideră, bunăoară, V. Delbos în notele sale la E. Kant, 
Fondements de la metaphisique des moeurs, Delagrave, 1999, p. 87. 

81 J.B. Schneewind, Inventarea autonomiei, p. 674. 

lurite chipuri). Primele 7 paragrafe ale Secţiunii I au în ve¬ 
dere tocmai dislocarea acestei teorii redutabile. Căci aşa cum 
a observat un kantian ulterior, C.F. Stăudhn, într-o carte 
publicată în 1822, atunci când Kant a intrat în scenă, 

„în Germania apăruse o tendinţă dominantă, aceea de a de¬ 
riva din principiul fericirii nu doar morala, ci şi religia şi creş¬ 
tinismul. Fiecare începea cu tendinţa naturală către fericire şi 
găsea în ea o călăuză către toate datoriile şi virtuţile. (...) Kant 
şi-a făcut cunoscută nemulţumirea faţă de aceasta în 1763. (...) 
Din anul 1785 (odată cu publicarea întemeierii ...), el a iniţiat 
o nouă eră în istoria filozofiei morale, (...) o revoluţie în in¬ 
vestigarea filozofică a moralei" 82 . 

E vorba de o tendinţă marcată de autori precum J. Brown, 
pentru care singurul motiv moral e sentimentul „fericim 
personale", Hartley, Hutcheson, Shaftesbury, Hume ori 
Bentham. Această etică „empirică" era îmbrăţişată şi de 
mulţi germani, printre ei numărându-se, înainte de 1765, 
Kant însuşi. In întemeiere ..., Kant enumeră explicit printre 
susţinătorii teoriei fericim pe autorii teoriei „simţului mo¬ 
ral" (moraliştii britanici Hutcheson şi Shaftesbury) şi impli¬ 
cit pe John Brown, cu principiul său al „fericim personale", 
ori chiar pe Bentham cu teoria sa hedonistă a „calculului" 
fericirii (II, 79-81). De altfel, trebuie observat că I. Kant 
a ajuns greu la convingerea că voinţa (liberă sau autonomă) 
este sursa ultimă a moralităţii. In 1762, sub influenţa lectu¬ 
rilor din Shaftesbury, Kant credea că binele poate fi sesizat 
direct printr-o capacitate a sentimentului moral, distinctă 
de raţiune, pe care o posedă toţi oamenii şi care trebuie 
privită drept criteriul moral ultim şi temeiul tuturor prin¬ 
cipiilor şi evaluărilor morale. In lucrări din 1764 ideea „sen¬ 
timentului frumosului şi demnităţii" e încă prezentă, dar e 
însoţită acum de îndoiala că etica ar putea fi fundamentată 
pe o asemenea bază subiectivă. Prin 1765 Kant aduce în 

82 Apud J.B. Schneewind, Inventarea autonomiei, p. 656. 

discuţie necesitatea unei fundamentări metafizice a mora¬ 
lei, imposibil de dezvoltat pe o bază pur empirică, psiho¬ 
logică, iar după anul 1768 proiectul unei metafizici a 
moravurilor îşi face loc tot mai insistent în mintea sa. Dar 
teza că o asemenea fundamentare presupune investigarea 
posibilităţii unei cunoaşteri morale a priori, originată nu¬ 
mai în intelect şi raţiune, apare abia în dizertaţia inaugura¬ 
lă din 1770. In deceniul care a urmat, Kant a evoluat de la 
părerea că principiul a priori al moralei poate fi bazat doar 
pe ideea de universalitate şi sistematicitate spre opinia că 
acesta trebuie asociat cu ideea libertăţii voinţei. Voinţa li¬ 
beră ca sursă a moralităţii va fi consacrată în premieră de 
Critica raţiunii pure (1781) şi va reapărea, aşa cum am în¬ 
tâlnit-o deja, la începutul întemeierii ..P 

Cum încearcă I. Kant să descalifice teoria morală a fe¬ 
ricim ? El încearcă la începutul Secţiunii I să ofere câteva 
argumente în favoarea tezei sale şi împotriva contra-can- 
didaţilor potenţiali. Sunt astfel eliminaţi, printr-un argument 
din păcate obscur şi destul de puţin convingător, contra-can- 
didaţi istorici celebri cum e, bunăoară, teoria virtuţilor („ta¬ 
lentele spiritului", „trăsăturile temperamentului", „darurile 
soartei") şi orice alte forme ale teoriei fericim. Apoi, înce¬ 
pând cu paragraful 3, el începe să încarce de semnificaţii con¬ 
ceptul de „voinţă bună", pe care-1 introdusese fără definiţie, 
ajungând în finalul secţiunii la conturarea conţinutului său 
cu ajutorul conceptelor uzuale ale filozofiei morale popu¬ 
lare. Conceptul de „voinţă bună" (voinţă morală) ca sur¬ 
să a moralităţii, aşa cum apare la începutul Secţiunii I, e un 
concept încă ne analizat, aparţinând conştiinţei morale co¬ 
mune, un concept deocamdată impur, căci amestecat cu ele¬ 
mente de judecată consecinţiomstă, eudemomstă etc. El ne 
spune cu aproximaţie că acţiunile morale nu sunt valoroase 

83 Pentru această cronologie, vezi A. Wood, General Introduction 
la M. Gregor (ed), I. Kant, Practicai Philosophy, pp. xiii-xiv. 

in sine, nici prin consecinţele lor, ci în funcţie de „inten¬ 
ţie" (deci de existenţa unei „voinţe bune“ în calitate de ca¬ 
uză a lor); de aceea am putea afirma pe drept cuvânt că 
morala kantiană nu e o morală a faptei (ori a consecinţelor), 
ci o morală a intenţiei. Dar gândul lui Kant e mai complex 
decât pare la prima vedere. Să luăm un exemplu. Să spu¬ 
nem că un om salvează pe cineva de la înec. Este fapta lui 
o faptă morală ? Kant ar spune că în evaluarea morală a aces¬ 
tui act nu contează consecinţele lui reale sau estimate (fap¬ 
tul că ai salvat o viaţă şi ai sporit fericirea celui în cauză şi 
a apropiaţilor lui), ci numai valoarea intenţiei pentru care 
ai făcut acest gest. Ceea ce conferă moralitate unei fapte este 
puritatea intenţiei. Prin „intenţie" Kant nu înţelege însă nici 
consecinţele intenţionate şi nici virtuţile tradiţionale 84 , pe 
acestea din urmă privindu-le ca „trăsături ale temperamen¬ 
tului" : nu voi spune — cum făcea Aristotel — că fapta este 
morală pentru că e manifestarea unui temperament „cura¬ 
jos". Căci virtuţile spiritului sau temperamentului (virtu¬ 
ţile dianoetice sau etice, în sens aristotelic), deşi sunt adesea 
bune şi chiar pot favoriza voinţa bună, nu sunt bune fără 
restricţie , din moment ce pot fi „folosite" într-un sens ex¬ 
trem de „rău şi dăunător" de o voinţă rea (I, 1). De pildă, 
o virtute cum e stăpânirea de sine, atât de lăudată de antici, 
poate da naştere la acţiuni imorale atunci când e folosită de 
voinţa rea a unui criminal („Sângele rece al unui răufăcă¬ 
tor ... îl face (pe acesta) mult mai periculos" — I, 2). La fel 
stau lucrurile cu încercările de a găsi în fericire „valoarea 
internă necondiţionată". „Darurile sorţii prielnice" constau, 
după Kant, în valorile „conservăm şi bunăstării persoanei" 
(bogăţie, onoare, sănătate etc.). Dar şi acestea sunt bunuri 
relative: bunăstarea, atât de lăudată de utilitarişti, dacă e 

84 Aşa cum va face, bunăoară, J.S. Mill. în tradiţia aristotelică, vir¬ 
tuţile etice constau într-un anume fel de măsură justă, impusă de raţi¬ 
une, în manifestarea afectelor şi acţiunilor. Ele sunt, în ochii lui Kant, 
concepte empirice. 

necenzurată de voinţa bună, adică de principii raţionale, de¬ 
generează în viciu — în îndrăzneală şi trufie (I, 1). Lui Kant, 
şi probabil multor contemporani ai săi, 1 se părea oribil să 
vadă o persoană îndestulându-se fără limită şi jubilând de 
plăcerile vieţii, dar golindu-se în acelaşi timp de podoabe¬ 
le unei „voinţe pure şi bune“ (I, 1). Pentru orice bun creş¬ 
tin, de altfel, adevărata moralitate constă într-o voinţă curată 
şi bună ca sursă a unor fapte corespunzătoare şi nu în fapte 
publice spectaculoase, făcute de ochii lumii, ori în sporirea 
bunăstării, fie ea şi bunăstarea generală 85 . In concluzie, cum 
binele moral suprem nu se dovedeşte a consta nici în vir¬ 
tuţile aristotelice şi nici în fericire, va trebui să plasăm doc¬ 
trina morală a lui Kant în afara cercului teoriilor 
eudemoniste (fie ele de tip utilitarist sau aristotelic). 

In paragraful 3 Kant oferă o primă precizare a sensului 
sintagmei „bun fără restricţie": „Voinţa bună nu este bună 
prin ceea ce produce sau înfăptuieşte, nici prin aptitudinea 
ei de a atinge vreun scop prestabilit, ci numai prin actul vo¬ 
litiv (das Wollen), adică este bună în sine Voinţa bună este 
de aceea sursa ultimă a valorii morale a acţiunii. D. Ross 
comentează astfel acest pasaj: 

„Această intuiţie a lui Kant (i.c. voinţa bună e bună numai prin 
actul volitiv, adică în sine — V. M.) e profund originală; îm¬ 
potriva utilitarismului egoist (doctrina că valoarea morală a 
actelor e dată de calitatea rezultatelor (consecinţelor) lor) care 
a caracterizat în esenţă etica secolului al optsprezecelea şi, în¬ 
tr-o anumită măsură, a colorat toate teoriile secolului al opt¬ 
sprezecelea înainte de Kant, ca şi aproape toată etica greacă, 
aserţiunea sa e de cea mai mare importanţă. Ea, mai degrabă 
decât subtilităţile teoriei, conferă grandoare operei sale" 86 . 

85 Kant face o aluzie la fericirea generală a utilitariştilor britanici 
în I, 16 când se referă la „promovarea fericirii altora", excluzându- 
o ca posibil criteriu al moralităţii. 

86 D. Ross, Kant’s Ethical Theory, Clarendon, 1954, p. 12. 

Ce înseamnă, mai exact, această poziţie anti-consecinţio- 
nistă a lui Kant? Autorul se explică astfel în I, 3: o intenţie 
bună (e.g. intenţia de a ajuta pe cei săraci) rămâne bună („ar 
străluci, totuşi, prin ea însăşi, ca o piatră preţioasă") prin 
ceea ce este ea în sine , chiar dacă nu ar reuşi să se materia¬ 
lizeze practic niciodată în ceva util (chiar dacă nu ajuţi, în 
fapt, nici un sărac), chiar dacă nu are nici o consecinţă pe 
planul faptelor: „Utilitatea ori sterilitatea nici nu sporesc 
cu ceva această valoare, nici nu o diminuează" (I, 3). Numai 
voinţa bună este, cu alte cuvinte, binele intrinsec şi sursa 
valorii morale. 

Pentru a fi mai convingător, Kant imaginează în para¬ 
graful I, 3 o situaţie-limită \n care un agent empiric, având 
o intenţie bună, este sustras tuturor înclinaţiilor (dorinţe¬ 
lor) şi este privat complet de capacitatea de a-şi realiza in¬ 
tenţiile în fapte exterioare 87 ; chiar şi în aceste condiţii, este 
de părere Kant, voinţa sa bună ar rămâne ca atare şi ar stră¬ 
luci „ca o piatră preţioasă". Dar acest caz-limită ne evocă 
tentaţia continuă a lui Kant de a trece dincolo de agentul 
empiric, care are întotdeauna înclinaţii, dorinţe sau scopuri 
contingente, care e un om ce se exteriorizează în fapte ob¬ 
servabile; el ne evocă agentul moral ideal, posesor al unei 
voinţe morale pure („sfinte"), care nu se exteriorizează în 
fapte observabile şi nu are nici un fel de înclinaţii. Ca şi prin¬ 
cipiul inerţiei din fizica lui Newton, aserţiunea că voinţa 
bunăe bunănumaiprin actul volitiv (prin intenţie), nu prin 
utilitatea scopurilor urmărite, că ea rămâne bună chiar şi dacă 
nu se manifestă în fapte, este, strict vorbind, adevărată nu¬ 
mai pe un plan ideal. Căci pe plan empiric, pe planul jude¬ 
căţii omului cotidian, consecinţele acţiunii contează şi ele, 
ba uneori covârşesc şi „corup" principiile raţionale ale voin¬ 
ţei morale (I, 21). Agentul empiric bun e motivat complex. 


87 „Aproape la fel ca şi chimistul, (filozoful) poate organiza 
oricând un experiment cu raţiunea practică a oricărui om spre a dis¬ 
tinge principiul moral (pur) de cel empiric" (CRPr., 181). 

de dorinţe şi totodată de principiile conştiinţei sale morale, 
şi toate aceste intenţii şi motive contribuie la conturarea 
profilului său moral 88 . Actele caracteristice ale unei voinţe 
bune — acte care exprimă intenţia bună a caracterului său 
— vor fi motivate de gândul de a-şi face datoria; dar o voinţă 
bună (adică o persoană cu o asemenea voinţă) va avea de 
asemenea scopuri contingente , care nu sunt cerute expres 
de caracterul său, privit ca voinţă bună 89 . Aşa se face că: 

„în realitate, este absolut imposibil ca prin intermediul expe¬ 
rienţei să stabilim cu deplină certitudine un singur caz în care 
maxima unei acţiuni, altfel conformă datoriei, s-a bazat ex¬ 
clusiv pe temeiuri morale şi pe reprezentarea datoriei “ (II, 2). 

Este în acelaşi timp adevărat că persoana morală empi¬ 
rică e privită ca tinzând asimptotic spre ipostaza-limită a 
agentului pur raţional ca spre idealul său 90 . Kant concede 
că, deocamdată, o asemenea idealizare are toate şansele să 
pară simţului comun o „fantezie extravagantă" care-1 va face 
să creadă — greşit — că a atribuit eronat raţiunii statutul de 
călăuză a voinţei noastre morale. Tocmai pentru a elimina 

88 „Impuritatea ( impuritas, improbitas ) inimii omeneşti constă în 
aceea că maxima este fără îndoială bună după obiect (respectarea 
intenţionată a legii) şi poate fi de asemenea suficient de puternică pen¬ 
tru punerea ei în practică, dar în schimb ea (inima) nu e pur morală, 
adică ea nu a adoptat în ea însăşi doar legea ca motiv suficient , ci are 
nevoie în plus, cea mai mare parte a timpului (şi poate mereu), şi de 
alte motive pentru a determina prin ele capacitatea de alegere ( Willkiir) 
să facă ceea ce cere datoria" (Rel. 29-30). 

89 B. Aune, Kant’s Theory of Morals, Princeton University Press, 
1979, p. 9. 

90 „Prin urmare, tot ceea ce este empiric nu numai că este cu totul 
impropriu ca adaos ornamental la principiul moralităţii, ci este chiar 
extrem de dăunător purităţii moravurilor, în cazul cărora autentica 
valoare a unei voinţe absolut bune, aflată deasupra oricărui preţ, con¬ 
stă tocmai în faptul că principiul acţiunii este liber de orice influ¬ 
enţe ale unor temeiuri contingente pe care numai experienţa le poate 
furniza" (II, 44). 

o asemenea confuzie şi potenţială eroare e necesară o me¬ 
tafizică a moravurilor , o cercetare specializată care să exa¬ 
mineze atent această idee şi să-i hotărască legitimitatea. 
Deocamdată, sc poate spune că, din perspectiva conştiin¬ 
ţei morale comune, voinţa bună este singurul bine intrinsec, 
ceea ce reprezintă o condiţie a existenţei moralei obişnuite. 

Paragrafele I, 4-7 întăresc argumentaţia anti-eudemo- 
nistă de mai sus. Dacă scopul natural al unei fiinţe dotate 
cu raţiune şi voinţă ar fi fericirea, atunci întreaga experien¬ 
ţă umană ne arată că natura a greşit în alegerea raţiunii ca 
mijloc de a orienta voinţa spre realizarea acestui scop căci 
e ştiut că plănuirea raţională a fericim dă îndeobşte greş, 
ceea ce a şi dus în rândul fiinţelor cerebrale şi veşnic nefe¬ 
ricite la un gen de misologie, adică la desconsiderarea ra¬ 
ţiunii ca instrument moral şi la refugierea în diverse etici 
ale sentimentului. Oricum, lui Kant 1 se pare clar că „acel 
scop ar fi fost atins mult mai sigur prin instinct decât se poate 
întâmpla vreodată prin raţiune" (I, 5). Dar cum natura nu 
poate da greş, căci în fiinţele vn orice organ destinat servim 
unui scop oarecare nu poate fi decât în cel mai înalt grad 
adaptat acelui scop (I, 5), rezultă că raţiunea nu poate fi mij¬ 
locul adaptat în mod natural realizării fericim. Cum fiinţa 
umană e dotată cu o raţiune care are şi „capacitate practica' 
(adică o raţiune ce posedă nu doar principii de cunoaştere, 
ci şi principii care determină voinţa făcându-ne să acţionăm 
într-un anume fel), rezultă că scopul natural al unei fiinţe 
dotate cu raţiune practică (şi deci cu voinţă) nu poate fi fe¬ 
ricirea, ci unul „cu mult mai înalt": acela de a da naştere 
unei voinţe care e bună nu ca mijloc pentru realizarea fe¬ 
ricirii, ci e bună în sine , fund astfel „binele suprem şi con¬ 
diţia oricărui alt bine", inclusiv al fericirii (I, 7). Prin acest 
argument (destul de greu de urmărit), bazat pe teza teleo¬ 
logici naturii, Kant crede că ne-a întărit convingerea în uni¬ 
citatea binelui intrinsec — voinţa bună (şi nu fericirea). 

2.2. Voinţa bună, datoria 

şi sursa valorii morale (I, 8-16) 

Paragraful I, 8 continuă tentativa de lămurire a concep¬ 
tului de „voinţă bună“ abordându-1 de data aceasta din per¬ 
spectiva unui concept înrudit, acela de „datorie". Nu trebuie 
să uităm că termenul „bun“ din expresia „voinţa bună“ în¬ 
seamnă moralmente bun, iar „datoria" e pentru Kant sem¬ 
nul distinctiv al omului moral, al omului care are principii. 
Care e legătura dintre „voinţa bună" şi „datorie" ? în cu¬ 
vintele lui Kant, conceptul de datorie „conţine pe acela de 
voinţă bună chiar dacă supus anumitor limitări şi obstaco¬ 
le subiective" (I, 8). Limitările şi obstacolele subiective la 
care e supusă voinţa bună în conceptul de „datorie" sunt 
dorinţele şi înclinaţiile unei fiinţe raţionale imperfecte, aşa 
cum e omul, a cărui voinţă nu e una absolut bună (cum e 
voinţa lui Dumnezeu), ci e o voinţă înclinată spre păcat din 
cauza poftelor sale trupeşti. Cu alte cuvinte, conceptul de 
voinţă bună are un sens general (voinţa bună a lui Dum¬ 
nezeu, a îngerilor, a omului, a altor fiinţe raţionale corpo¬ 
rale) dar şi un sens particular (voinţa bună a omului). Teza 
kantiană de mai sus nu se referă la voinţa bună în genere, 
ci la voinţa bună a omului. Datoria e „forma sub care re¬ 
cunoaştem voinţa bună în natura umana ‘ (J. Barni). Afir¬ 
maţia conform căreia conceptul de datorie „conţine" pe 
acela de voinţă bună umană (limitată de obstacole subiec¬ 
tive) e evidentă atâta vreme cât Kant defineşte conceptul 
de „datorie" ca „necesitatea obiectivă a acţiunii săvârşite din 
obligaţie", iar „obligaţia" ca „dependenţă a unei voinţe care 
nu este absolut bună de principiul autonomiei (constrân¬ 
gere morală)" (II, 76 (80)). Datoria e, aşadar, necesitatea 
săvârşim unei acţiuni de către o voinţă imperfectă, necesi¬ 
tate resimţită ca o constrângere impusă voinţei de princi¬ 
piile conştiinţei sale morale 91 . Conceptul comun de datorie 


91 „Datoria e termenul prin care ne referim la voinţa bună atunci 
când aceasta e privită ca opunându-se înclinaţiilor" (R. Norman, The 
Moral Philosophers, Clarendon, 1983, p. 98). 

aduce cu sine gândul existenţei unor înclinaţii care te ade¬ 
menesc să săvârşeşti păcatul şi în faţa cărora voinţa bună, 
supusă datoriei, e capabilă totuşi să se stăpânească prin auto- 
constrăngere. Datoria se profilează astfel ca sursă a valorii 
morale. „Afectele şi pasiunile" nobile ale persoanei sunt in¬ 
suficiente pentru a conferi acţiunii o valoare morală (cum 
cred hedomştn), căci ele pot deveni dăunătoare „fără prin¬ 
cipiile de bază ale unei voinţe bune“ (I, 2). 

Spre deosebire de voinţa umană impură, pentru o fiinţă 
pur raţională (cum ar fi Dumnezeu sau un înger), o fiinţă 
adică nestăpânită în nici un fel de pofte ori de înclinaţii tru¬ 
peşti, nu există „datorie“. O asemenea fiinţă diafană, necor¬ 
porală 92 , nu are sens să fie constrânsă pentru a face fapte 
bune, în măsura în care putem vorbi în cazul ei dc fapte. 
Căci ea nu poate face decât fapte bune. Din contră, voinţa 
unui om trebuie făcută să depăşească tentaţiile dorinţelor 
şi, în acest sens, voinţa sa, dacă e morală, îi apare ca dato¬ 
rie, î.e. ca o constrângere impusă de un „trebuie" interior, 
nu de un „trebuie" străin ei, cum ar fi cel impus prin pe¬ 
depse de instituţiile statului. Vocea conştiinţei îţi dictează 
să-ţi plăteşti datoriile în orice condiţii, fie că îţi place acest 
lucru, fie că nu. In concluzie, „datoria" discutată de Kant 
în I, 8 sqq este, de fapt, un concept strâns legat de concep¬ 
tul empiric de voinţă bună, regăsibil ca atare în moralitatea 
comună şi însemnând o voinţă activă ce se bazează pe 


92 Kant era convins că inteligenţa e invers proporţională cu greu¬ 
tatea trupului. Posibilele fiinţe raţionale finite aflate cel mai aproape 
de Soare ar avea trupurile mai grele şi ar fi mai puţin inteligente, cele 
aflate pe planete mai îndepărtate de Soare ar fi, dimpotrivă, mai 
uşoare, mai inteligente şi, deci, mai morale. Pământul se află unde¬ 
va la mijloc între locuitorii foarte uşori ai lui Jupiter şi cei mult mai 
grei de pe Mercur. Fiinţele necorporale (Dumnezeu, îngerii) sunt 
absolut uşoare, absolut inteligente şi deci absolut morale. Ele sunt 
în mod necesar morale, neavând nevoie de nici o constrângere pen¬ 
tru aceasta (apud. J.B. Schneewind, Inventarea autonomiei, p. 644). 




240 


KANT 


principii constrângătoare autodate şi se manifestă conform 
acestor principii în ciuda „anumitor limitări şi obstacole su¬ 
biective" impuse de o condiţie umană dominată totuşi de 
dorinţe şi pasiuni. Recunoaşterea existenţei datoriilor mo¬ 
rale în viaţa practică a omului (ceea ce trebuie să facem, chiar 
dacă nu facem) presupune ipso facto recunoaşterea existen¬ 
ţei unor legi morale necesare şi universale : căci trebuie- le 
este universal valabil pentru orice voinţă umană; iar ceea 
ce un om trebuie să facă este exact ceea ce el ar face dacă 
ar fi o fiinţă sfântă ; deci legile universale pentru om pre¬ 
supun legi strict universale, adică valabile pentru orice voin¬ 
ţă bună în genere. Şi numai în măsura în care acceptăm că 
există legi necesare şi universale ale unei voinţe bune în ge¬ 
nere, putem admite existenţa datoriilor ce constrâng o voin¬ 
ţă bună umană. Acesta este punctul de plecare al filozofiei 
practice a lui Kant — tot aşa cum acceptarea existenţei le¬ 
gilor universale şi necesare din fizica pură a fost punctul 
de plecare al filozofiei sale teoretice. 

La acest nivel al discuţiei, s-ar părea că acţiunile morale 
sunt acele acţiuni care respectă datoriile omologate social. 
Acesta e, de altfel, un punct de vedere foarte răspândit. Dar 
un punct de vedere foarte răspândit nu trebuie să fie şi ade¬ 
vărat. Pentru Kant, lucrurile sunt ceva mai complicate. El 
pretinde că nu toate acţiunile conforme datoriei sunt neapă¬ 
rat morale. Acesta e motivul pentru care distinge accepţiuni¬ 
le extra-morale ale „datoriei" (puse sub sintagma „conform 
datoriei") de accepţiunea sa morală (pusă sub sintagma „din 
datorie"). Scopul său este să lămurească tocmai această din 
urmă accepţiune plecând de la câteva exemple elocvente. 

Să urmărim în detaliu demersul lui Kant. Atunci când 
vrem să evaluăm moral o acţiune, conştiinţa morală comu¬ 
nă ne permite să distingem mai multe cazuri (I, 9-13): 

(a) Există acţiuni contrare datoriei (datoria e aici un con¬ 
cept, neanalizat încă, ceea ce noi conştientizăm vag ca fi¬ 
ind legea noastră morală). De pildă, crimele lui Râmaru sunt 

acţiuni contrare datoriei concrete „Nu trebuie să ucizi“. Dar 
şi o crimă care are consecinţe utile va fi considerată imo¬ 
rală de un kantian, de pildă o crimă comisă pentru a salva 
ostateci. Crima rămâne crimă, spune Kant, indiferent de 
consecinţele sale şi nimeni nu va considera „morale" ase¬ 
menea acţiuni. Rezultă concluzia generală că toate acţiuni¬ 
le contrare datoriei sunt fără valoare morală. 

(b) Există, apoi, acţiuni conforme datoriei 93 . Ele sunt de 
două feluri: 

( 1 ) Acţiuni conforme datoriei pentru care agentul nu are 
nici o înclinaţie 94 imediată , ci le face dintr-o altă înclinaţie, 
indirectă sau îndepărtată. Kant dă exemplul băcanului care 
se fereşte să ceară un preţ exagerat clienţilor (şi acţionează 
astfel conform datoriei de a fi cinstit cu clienţii săi), dar o 
face nu din datorie, nici dintr-o înclinaţie nemijlocită (de 
pildă pentru că ţine la anumiţi clienţi sau îi e milă de ei), ci 
dintr-o altă înclinaţie, îndepărtată (din calculul egoist — sau 
prudenţial — de a-şi asigura profitul şi continuitatea aface¬ 
rilor). In acest caz, acţiunea nu a fost făcută din principiul 
moral al onestităţii (deşi nici nu-1 încalcă), ci din calcul ego¬ 
ist. Dar acţiunea aceasta, atunci când e făcută având ca mo¬ 
bil un interes egoist, va cere onestitate numai în anumite 
circumstanţe: în circumstanţele în care există suficientă con¬ 
curenţă („acolo unde afacerile merg bine“) interesele vân¬ 
zătorului îi cer să fie onest; dar există desigur şi situaţii în 
care onestitatea în afaceri nu e cea mai profitabilă strategie 

93 Mai corect ar fi să spunem „acţiuni conforme datoriei dar 
neavândcamobildatoria însăşi“, căci acţiunile făcute conform dato¬ 
riei se împart la Kant în două clase: cele făcute conform datoriei şi 
având un alt mobil decât datoria (nemorale) (cazurile b — i şi ii de 
mai jos), şi cele făcute conform datoriei şi având ca mobil (®iotiv) 
datoria (morale) (cazul c). 

94 Prin „înclinaţie" se înţelege aici, grosso modo, capacitatea de a 
dori devenită habituală ( Rel. 28). 

pentru cineva care urmăreşte interesul egoist al maximizăm 
profitului. Prin urmare, maxima egoistă a realizăm profi¬ 
tului pe termen lung duce la acţiuni conforme datoriei nu¬ 
mai în mod accidental. Dar o acţiune morală , presupune 
Kant, nu poate avea acest caracter în mod contingent: un 
vânzător moral va vinde întotdeauna clienţilor la preţul co¬ 
rect, indiferent de circumstanţe. Iată de ce acţiunea făcută 
din mobilul interesului egoist nu are o valoare morală ’, deşi 
ea poate avea o valoare prudenţialăd^. 

(ii) Acţiunea e conformă datoriei şi mobilul ei este o în¬ 
clinaţie nemijlocită a agentului pentru a face acea acţiune 
(el face acţiunea dintr-un impuls nemijlocit de milă, sim¬ 
patie, dragoste, solidaritate etc.). De pildă, vânzătorul dă 
restul corect unui copil din milă (o înclinaţie nemijlocită 
despre care presupunem că e, în acest exemplu, singurul mo¬ 
bil), deşi ştie că l-ar putea înşela şi astfel şi-ar putea spori 
profitul. Acest sentiment, mila, cauzează în acest caz o ac¬ 
ţiune care e conformă datoriei dar care e astfel numai prin 
accident , căci aceeaşi înclinaţie nemijlocită de a fi milos mă 
poate face să comit acţiuni contrare datoriei (să ajut un co¬ 
pil cerşetor care ştiu că face parte dintr-o reţea de cerşetori 
profesionişti, care sunt un fel de hoţi). Or, o acţiune este 
morală numai atunci când e conformă datoriei în mod nece¬ 
sar {nu poate să nu fie conformă datoriei). Sau un alt exem¬ 
plu: acţiunea de a nu te sinucide din înclinaţia nemijlocită 
a plăcerii dc a trăi (I, 10) nu are nici ea un conţinut moral, 
căci aceeaşi înclinaţie nemijlocită poate cauza acţiuni con¬ 
trare datoriei, imorale (dorinţa de a-ţi conserva viaţa cu pre¬ 
ţul sacrificăm vieţii altora). Cei ce procedează în acest din 
urmă mod putem spune că „îşi conservă viaţa conform da¬ 
toriei. , 96 dar nu din datorie“ (I, 10). Căci cauza nemijloci- 

95 Adică o valoare legată de interesul egoist al agentului. 

96 Adică fără să încalce principiul moral „Nu trebuie să ucizi“, 
ceea ce nu înseamnă automat că şi fac o faptă morală. 

tă care determină voinţa la acţiune nu e un principiu mo¬ 
ral raţional („Nu trebuie să ucizi“), ci o plăcere imediată. 
Acest principiu moral nu e desigur încălcat în acest caz, dar 
el nici nu constituie intenţia acţiunii, nu reprezintă spiri¬ 
tul în care e făcută acţiunea. Acţiunea e făcută dintr-o încli¬ 
naţie nemijlocită care „nu are o valoare internă"; ea nu e 
rezultatul a ceea ce îţi spune vocea conştiinţei. 

In concluzie, a acţiona „conform datoriei" înseamnă a 
acţiona astfel încât mobilul sau principiul determinant al ac¬ 
ţiunii nu este datoria însăşi — cu care există doar o congru¬ 
enţă exterioară accidentală — ci înclinaţia. Datoriile juridice 
sau cele ale moralei religioase acţionează în acest caz ca o 
forţă de constrângere exterioară. Kant va numi în lucrările 
sale ulterioare „legalitate" 97 această concordanţă exterioară 
şi accidentală a acţiunii cu datoria morală. El distinge acest 
caz de acela al „moralităţii", în care datoria reprezintă un 
principiu intern al voinţei. Acesta e cazul: 

(c) Acţiunilor făcute din datorie: aici mobilul sau prin¬ 
cipiul determinant al acţiunii e chiar datoria. Acesta e ca¬ 
zul unei acţiuni făcute chiar de dragul datoriei, nu al plăcerii 
nemijlocite sau interesului egoist. Dacă, în exemplul ante¬ 
rior, ne imaginăm că omul nostru trăieşte nenorociri care 
îi anulează total plăcerea de a trăi şi el ajunge să îşi doreas¬ 
că, de aceea, moartea, dar, în aceste condiţii, el nu se sinu¬ 
cide totuşi, şi anume din motive de conştiinţă (ca să nu-şi 
încalce principiile), atunci vom spune că el acţionează în 

97 Ideea de „legalitate" nu trebuie interpretată aici într-un sens 
juridic exterior moralităţii; pentru Kant datoriile juridice sunt parte 
a datoriilor morale în genere (MM, 98), iar legalitatea nu e o valoare 
contrară moralităţii, ci e o condiţie necesară a acesteia: o acţiune 
morală, adică făcută din datorie, e mai întâi o acţiune „conformă dato¬ 
riei" (legală) şi abia în al doilea rând ea are această datorie ca prin¬ 
cipiu subiectiv de determinare. Moralitatea nu e decât o îmbogăţire 
şi o depăşire a legalităţii (O. Hoffe, Introduăion ă la philosophie pra- 
tique de Kant, Vrin, 1993, pp. 72-73). 

acest fel nu din înclinaţie, ci din datorie , iar acţiunea lui are 
o încărcătură morală (1,10). Acţiunile făcute „din datorie" 
sunt acţiuni făcute conform datoriei din interes exclusiv 98 
pentru respectarea datoriei. Ele sunt acţiuni conforme da¬ 
toriei într-un sens neaccidental. 

Kant întăreşte aceste distincţii conceptuale prin exemple¬ 
le „binefacerii" (I, 11), „asigurăm propriei fericiri" (I, 12) 
şi „iubim aproapelui" (I, 13). Scopul său este de a arăta 
în ce condiţii putem vorbi în mod justificat de caracterul 
moral al acestor acte şi în ce condiţii ele sunt numai apa¬ 
rent morale. 


98 Sigur, acesta e un caz ideal. Niciodată nu putem şti dacă o acţi¬ 
une e făcută exclusiv din motivul datoriei. Kant admite că la om există 
grade ale pornirii ( propensio ) naturale de a încălca legea morală, deşi 
nu grade ale motivului moral. De exemplu, în omul „moralmente 
bun ( moraliter bonus)“, legea morală constituie întotdeauna motivul 
„unic şi suprem" al acţiunii. Dar pot exista şi oameni „de bune mo¬ 
ravuri {bene moratus)", în care acţiunile nu au întotdeauna, şi la limi¬ 
tă nu au niciodată, ca motiv unic şi suprem legea morală; în principiu, 
tot ce se face în acest din urmă fel e „păcat", căci „dacă sunt nece¬ 
sare alte motive, în afara legii însăşi, pentru a determina capacitatea 
de alegere să facă acţiuni conform legii (de pildă ambiţia, iubirea de 
sine în genere, chiar un instinct binevoitor cum este mila), concor¬ 
danţa acestor acte cu legea e pur contingenţă; căci ele ar putea la fel 
de bine să ne împingă la încălcarea ei" (Rel. 30-31). In omul „fra¬ 
gil", bunăoară, motivul moral (datoria dictată de raţiune) e mai slab 
decât înclinaţiile şi nu determină el acţiunea, deşi există în conştiinţă; 
omul cu suflet „impur" acţionează „conform datoriei", dar de cele 
mai multe ori el are nevoie de alte motive pentru a-şi determina voinţa 
să facă ceea ce cere datoria: acţiunile lui sunt făcute „conform dato¬ 
riei" dar nu „din datorie", deci nu sunt acţiuni morale; omul „vicios" 
sau „rău" e acela în care înclinaţiile surclasează motivul moral şi deter¬ 
mină acţiunea (Rel. 29-30). Totuşi, trebuie precizat că I. Kant nu 
acceptă grade ale motivului moral: „Este totodată de o importanţă 
capitală pentru doctrina morală de a nu conferi nici un loc, atât cât 
este posibil, unor stări morale intermediare în acţiuni ( adiaphora ) sau 
în caracterele oamenilor, deoareceîntr-unasemeneacontext ambiguu 
toate maximele întâmpină riscul de a-şi pierde caracterul ferm şi deter¬ 
minat." Aceasta este teza „rigorismului" kantian (Rel. 22). 

In toate aceste exemple, Kant presupune o cauzalitate a 
acţiunii de felul următor: orice acţiune (voluntară) este ca¬ 
uzată de voinţă; la o fiinţă raţională, cum este omul, voinţa 
nu este un impuls orb, ci e guvernată de raţiune; şi anume 
de acea utilizare a raţiunii care nu vizează cunoaşterea obiec¬ 
telor, ci stabilirea unor principii sau reguli directoare ale ac¬ 
ţiunii — ceea ce Kant numeşte „raţiune practică". Voinţa 
raţională trebuie să acţioneze întotdeauna dintr-un princi¬ 
piu practic specific ci, iar principiile practice sunt de două 
feluri: „formale", î.e. care fac abstracţie de scopuri contin¬ 
gente şi de înclinaţii („Să spui adevărul de dragul spunerii 
adevărului"), respectiv „materiale", î.e. care se referă la mo- 
biluri accidentale („Să spui adevărul pentru a câştiga pro¬ 
cesul") (I, 14). In viziunea lui Kant, o acţiune cu conţinut 
moral (o acţiune făcută „din datorie") e o acţiune care nu 
depinde de un mobil accidental, ci e cauzată de o voinţă de¬ 
terminată de un principiu formal ; valoarea ei morală nu de¬ 
rivă aşadar din raportul voinţei cu un „efect scontat", ci în 
ultimă instanţă din raportul voinţei cu legea morală (I, 14) 99 . 

Aşadar, un act făcut conform datoriei (cazurile b (i şi 11 )) 
e un act fără conţinut moral, deci un act care poate atrage 
„lauda şi încurajarea", dar nu „stima" (I, 11). Şi aceasta pen¬ 
tru că, în acest caz, respectarea datoriei morale e acciden¬ 
tală şi exterioară, e făcută dintr-un alt motiv decât cel al 
respectului moral pur. Dimpotrivă, a acţiona din datorie în¬ 
seamnă a avea ca principiu determinant al voinţei chiar mo¬ 
tivul datoriei, nu un alt motiv, şi doar în acest caz acţiunea 
are conţinut moral. Această concluzie a demersului de până 
aici e fixată de Kant într-o primă teză: 

(T. 1) O acţiune are valoare morală atunci când e săvârşită din 
datorie, nu din înclinaţie (I, 11). 

Această teză li s-a părut unor comentatori mult prea tare. 
B. Aune, de exemplu, consideră că e greu de înţeles de ce 

99 Eticiemi consecinţionişti judecă invers: valoarea morală a unei 
acţiuni derivă chiar din valoarea efectului ei scontat. 

o acţiune făcută din sentimentul dragostei de semeni (din 
înclinaţie) nu ar avea o valoare morală. A recunoaşte că şi 
aceasta are o valoare morală, crede Aune, e perfect com¬ 
patibil cu teza kantiană (nuanţată de Aune!) că acţiunile 
făcute din datorie au o valoare morală specială ; or, aceasta 
nu implică faptul că acţiunile făcute dintr-un alt motiv lău¬ 
dabil nu ar avea niciodată o valoare morală. „Acest punct 
de vedere al lui Kant mi se pare excesiv de tare şi de puri- 
tan“ — conchide Aune 100 . 

Totuşi, Kant mi se pare că e destul de clar: acţiunile cau¬ 
zate de înclinaţii şi dorinţe lăudabile sunt şi ele lăudabile, 
dar nu în sens moral ; înclinaţia de a ne iubi semenii este 
„onorabilă şi merită laudă şi încurajare, dar nu înaltă stimă“ 
(I, 11); căci deşi noi putem dori acest lucru în mod habi- 
tual, aceasta nu înseamnă că uneori putem să nu îl dorim; 
iubirea în sens afectiv (,,pathologic“), acea „compasiune care 
înduioşează", nu poate fi poruncită tuturor pentru orice fel 
de circumstanţe, tocmai pentru că ea e dependentă de cir¬ 
cumstanţe; ea nu poate cădea sub conceptul de „datorie", 
care e o constrângere în vederea unui scop adoptat tocmai 
independent de orice înclinaţii. Iubirea din înclinaţie poa¬ 
te fi aşadar „conformă datoriei", dar nu „din datorie", adi¬ 
că, în limbajul lui Kant, nu poate fi o iubire „practică" ce 
face abstracţie de scopuri contingente şi de înclinaţii! O 
nuanţă care rezultă din această discuţie merită cu prisosinţă 
să fie sublimată: a acţiona moral nu presupune a acţiona ne¬ 
apărat împotriva înclinaţiilor, ci şi având o anumită încli¬ 
naţie, dar nu din acea înclinaţie. Căci e desigur mai bine să 
salvezi pe cineva de la înec şi să te bucuri de acest lucru, 
decât să o faci cu neplăcere. Intr-o lucidă analiză a acestei 
probleme, Marcia Baron conchide pe bună dreptate că „a 
acţiona din datorie este incompatibil (doar) cu acţiunile din 

100 B. Aune, Kant’s Theory of Morals, Princeton University Press, 
1979, p. 10. 

înclinaţie, dar e compatibil cu faptul ca agentul să aibă o 
asemenea înclinaţie, cu condiţia ca înclinaţia să nu fie par¬ 
te a temeiului acţiunii agentului" 101 . Lucrurile devin şi mai 
clare dacă reamintim teza kantiană că motivul moral (da¬ 
toria de dragul datoriei) nu poate fi gradual, că o acţiune 
nu poate fi mai mult sau mai puţin morală (cum presupune 
Aune), dar că există grade ale „pornim ( propensio ) naturale 
(a omului) de a încălca legea" şi din acest punct de vedere 
putem vorbi de oameni care sunt moralmente bum, moral¬ 
mente răi sau fragili din punct de vedere moral, după cum 
sunt capabili să se lase mai uşor sau mai greu guvernaţi de 
legea morală. Ignorarea acestor distincţii kantiene a dat 
naştere unor interpretări hilare, cum e cea a lui F. Schiller, 
celebrul autor al unor versuri ironice: „Bucuros îmi ajut 
prietenii, dar, vai mie, o fac cu plăcere / Şi mă expun, de aceea, 
bănuielii de a nu fi un om virtuos. / Desigur, unica ta şan¬ 
să e săîncerci să-i disprcţuieşti cât se poate / Şi cu ură să faci 
ceea ce datoria îţi cere". Dacă privim cu seriozitate catre¬ 
nul schillerian trebuie să presupunem că teoria morală a lui 
Kant e teoria unei persoane absurde, înclinată spre para¬ 
dox, care vrea să ne facă să credem că prezenţa unor sen¬ 
timente de plăcere anihilează caracterul moral al acţiunilor, 
spre deosebire de sentimentele de durere. De fapt, aşa cum 
am văzut mai sus, Kant susţine contrariul. El dezvoltă aceas¬ 
tă temă şl în Metafizica moravurilor : 

„Ceea ce nu se face din plăcere, ci doar ca o corvoadă pentru 
acela care se supune în acest fel datoriei sale, nu are o valoa¬ 
re internă şi nu este îndrăgit, iar ocazia practicării sale este evi¬ 
tată pe cât posibil. ... Căci cine ar trebui să aibă mai multe 
motive să fie bine dispus ... decât cel care este conştient că 
niciodată nu şi-a încălcat premeditat datoria" (MM, 322). 

101 M. Baron, Acting from Duty, în I. Kant, Groundwork for the 
Metapbysics of Morals (edited and translated by A. Wood), p. 107. 

Kant nu susţine nici că acţiunile omului moral sunt de¬ 
terminate exclusiv de raţiune, niciodată de înclinaţii (bune 
sau rele). Căci motivul moral ca principiu al raţiunii prac¬ 
tice (motivul „obiectiv" care ne spune ce trebuie să facem, 
nu motivul „subiectiv" care determină ce facem efectiv) este 
— numai la limită, adică pentru o voinţă perfectă — absolut 
independent de înclinaţii; motivaţia la acţiune a omului real, 
dotat cu o voinţă imperfectă, este întotdeauna complexă 102 , 
ea constândîntr-o mixtură de principii raţionale şi înclinaţii, 
acţiunea fund determinată (cauzată) fie de „datorie", fie de 
„înclinaţii", şi în funcţie de aceasta ea este moralmente bună 
sau rea. Dar chiar şi „răufăcătorul cel mai înrăit" (o per¬ 
soană dominată de pasiuni rele) are principii practice bune, 
atâta doar că le poate aplica cu greu, fiind stăpânit de în¬ 
clinaţii perverse (III, 19). Insă numai o fiinţă non-umană 
„diabolică" nu are deloc principii morale; şi numai o „fiin¬ 
ţă sfântă" e lipsită complet de înclinaţii. La omul bun încli¬ 
naţiile sunt „dominate" de legea morală atunci când acesta 
face o alegere practică (I, 15). Diferenţa dintre un om bun 
şi un om rău nu stă în caracterul radical diferit al factori¬ 
lor determinanţi ai voinţei, ci în „subordonarea" acestor 
factori: amândoi admit în maximele ce-i ghidează atât in¬ 
fluenţa „legii morale" raţionale cât şi pe aceea a „mobilu- 
rilor sensibilităţii", numai că omul bun subordonează legii 
morale celelalte mobiluri sensibile, pe când omul rău pro¬ 
cedează invers; pentru omul bun legea morală e „raţiunea 
suficientă a determinăm capacităţii sale de alegere" şi în acest 
sens acţionează el din datorie, nu din înclinaţie, chiar dacă 
e afectat de înclinaţii (Rel. 36). Dar faptul că lucrul care-1 
face pe un agent uman să acţioneze moral nu e un sentiment 
de plăcere sau de durere nu înseamnă că asemenea sentimen¬ 
te trebuie să lipsească atunci când el acţionează moral. In 

102 în CRPr., 181, Kant vorbeşte despre „eterogenitatea principi¬ 
ilor de determinare (empirice şi raţionale)" ale voinţei. 

concluzie, mi se pare că profesorul de la Komgsberg sus¬ 
ţinea ideea plauzibilă că sursa valoni morale a unei acţiuni 
c reprezentată de „motivul datoriei" şi nu de înclinaţie; însă 
cele două tipuri de determinări ale voinţei pot coexista şi 
acţiona împreună, unele înclinaţii putând chiar „uşura mun¬ 
ca" voinţei bune (I, 2). 

Prin urmare, dacă avem în vedere natura imperfectă a 
omului, acţiunile acestuia vor fi întotdeauna incerte în ceea 
ce priveşte compoziţia motivaţiei lor, căci niciodată nu vom 
putea separa cu certitudine cazurile în care voinţa omului 
s-a supus în faţa raţiunii de cazurile în care ea a fost supusă 
înclinaţiilor. In schimb, pentru un agent ideal, de exemplu 
Dumnezeu, privit ca „stăpân moral al universului", având 
o voinţă absolut pură şi sustrasă influenţei oricăror încli¬ 
naţii, problema separăm raţiunii de înclinaţii nu se mai pune: 
el nu mai are de depăşit nici un obstacol subiectiv, iar con¬ 
ceptul de „datorie" (care presupune depăşirea unor aseme¬ 
nea obstacole) nu se mai aplică aici. Dacă aşa stau lucrurile, 
atunci sensul tare al expresiei „din datorie" folosit în exem¬ 
plul cu filantropul (I, 11) (î.e. „în absenţa oricărei înclinaţii, 
exclusiv din datorie") echivalează cu dispariţia totală a da¬ 
toriei şi nu se poate aplica la om. Dar e indiscutabil, pe de 
altă parte, că exemplele lui Kant din Secţiunea I (cu băca¬ 
nul, sinucigaşul, filantropul etc.) nu vizează agentul ideal, 
ci agentul uman, imperfect. P. Guyer explică acest paradox 
atrăgând atenţia că împingerea la limită a conceptului de da¬ 
torie e doar un „instrument euristic" perfect acceptabil ca 
mijloc de introducere a unei prime formulări a principiului 
moralităţii, principiu care va fi apoi supus, în Secţiunea II, 
unei abordări mai adecvate în contextul metafizicii mora¬ 
vurilor. Dar el e nemulţumit în acelaşi timp de faptul că 
exemplele menţionate par a sfida intuiţiile morale larg accep¬ 
tate ale simţului comun, ceea ce ar intra în conflict cu pre¬ 
tenţia lui Kant că filozofia morală şi simţul comun trebuie 
să fie reciproc consistente atâta vreme cât legea morală este 

prezentă în fiecare fiinţă dotată cu raţiune 103 . Dacă această 
ruptură a teoriei morale kantiene de simţul comun are loc 
sau nu mi se pare o chestiune discutabilă; există un sens în 
care raţionamentele lui Kant îşi păstrează întru totul plau¬ 
zibilitatea lor intuitivă şi înclin să cred că pentru Kant în¬ 
suşi ele nu au fost deloc contraintuitive. In Critica raţiunii 
practice , bunăoară, el aseamănă filozoful practic cu un chi¬ 
mist, cu cercetătorul care poate organiza oricând „un expe¬ 
riment" cu raţiunea practică a fiecărui om „spre a distinge 
principiul moral (pur) de cel empiric" îndepărtând din com¬ 
poziţia mobilului acţiunii tot ceea ce ţine de dorinţe şi în¬ 
clinaţii (CRPr., 181). Acesta e şi cazul exemplului cu 
filantropul, în care autorul ne invită „să presupunem" că 
pe acest om „nu-1 mai îmboldeşte nici o înclinaţie" (I, 11), 
adică ne invită să facem un experiment ideal. Pe de altă parte, 
chiar dacă raţionamentele kantiene ar sfida parţial simţul 
comun, cum crede Guyer, acest fapt nu ar trebui să ne im¬ 
pacienteze deoarece una din tezele preliminare ale lui Kant 
e aceea că o bună filozofie a moralei trebuie să depăşească 
simţul comun cantonat în empiric şi chiar să-l corecteze. 

După formularea propoziţiei (T. 1), care stipula că o ac¬ 
ţiune are valoare morală numai atunci când e săvârşită „din 
datorie", Kant trece la precizarea a ceea ce înţelege el prin 
expresia „din datorie" şi formulează o a doua teză: 

(T.2) Valoarea morală a unei acţiuni făcute din datorie deri¬ 
vă nu din scopurile pe care acţiunea le vizează, ci din- 
tr-un principiu formal al actului volitiv particular 
(voliţiei, das Wollen), dintr-o anume „maximă" care nu 
ţine seama de scopuri (I, 14). 

Raţionamentul lui Kant din I, 14 este destul de trans¬ 
parent: la fel ca şi în cazul voinţei bune, o acţiune îşi deri¬ 
vă valoarea morală nu din consecinţele sau scopurile în 

103 P. Guyer (ed.), Groundwork of the Metaphysic of Morals, 
p. xxvii. 

raport cu care ea este mijloc, ci din intenţia cu care e făcu- 
lă. O acţiune poate fi determinată de dorinţa de a realiza 
un anumit scop 104 . Dar în acest caz ea e făcută din înclina¬ 
ţie (un mobil) şi nu are o valoare morală. Dorinţa unui scop 
înseamnă a avea o reprezentare a acelui scop asociată cu sen¬ 
timentul de plăcere. Plăcerea momentană stârnită de un obiect 
la nivelul „capacităţii noastre de a avea plăceri sau neplă¬ 
ceri" (Cfj, 440) se numeşte „impuls" ( Antrieb ), iar o aseme¬ 
nea dorinţă empirică a posedăm obiectului, dacă e devenită 
habituală, se numeşte „înclinaţie" ( Neigung ). Facultatea sau 
capacitatea de a avea sentimente de plăcere sau neplăcere 
poate cauza acţiunile omului, dar nu acţiunile morale. Şi ani¬ 
malele au capacitatea de a recepţiona impulsuri, la care ele 
reacţionează instinctual, mecanic, neputându-li-se opune şi 
neputând delibera dacă e cazul să-şi satisfacă o anumită do¬ 
rinţă sau nu. Oamenii, în schimb, sunt agenţi raţionali şi 
acţionează punându-şi anumite scopuri şi legându-le cau¬ 
zal de mijloacele prin care le pot realiza într-un plan su¬ 
biectiv de conduită numit de Kant „maximă materială". 
Oamenii, ca şi animalele, sunt afectaţi şi ei de „impulsuri", 
dar de regulă au capacitatea de a le rezista şi de a acţiona 
raţional după maxime materiale. In cazul fiinţelor raţionale, 
un impuls extern nu acţionează mecanic, fiziologic, prin 
stârnirea unei reacţii comportamentale nereflectate, ci con¬ 
stituie doar un „mobil" ( Triebfeder ), Y, pentru adoptarea 
unei maxime pe care ne-o putem imagina ca pe un plan de 
conduită raţională voită de tipul: Voi face acţiunea X pen¬ 
tru a realiza scopul Y. Mobilul e un impuls empiric (şi de 
aceea e numit a posteriori) ce determină voinţa să cauzeze 
o acţiune numai în măsura în care el e încorporat , ca scop 
subiectiv, într-o „maximă materială", adică în „principiul 
subiectiv" raţional al unui anumit act volitiv. Numai agenţii 

104 „Scopul" este un „obiect" al capacităţii de alegere ( Willkur ) 
libere, reprezentarea căruia determină la acţiune capacitatea de alegere, 
acţiune prin care obiectul este produs (PP. mm., p. 516). 

raţionali au capacitatea „voinţei" ( Wille), adică o capacita¬ 
te raţională de a-şi cauza acţiunile pe baza unor principii 
raţionale cum sunt maximele sau legile morale (Kant iden¬ 
tifică, după cum vom vedea, „raţiunea practică" şi „voinţa 
raţională") 105 . In concluzie, voinţa umană se află mereu la 
intersecţia a două tipuri de presiuni: cea exercitată de prin¬ 
cipiile ei raţionale, şi cea exercitată de impulsurile careîi vin 
din exterior prin intermediul simţurilor. Sau, cum spune 
Kant, „voinţa se află parcă la o răspântie între principiul său 
apriori , care este formal, şi mobilul său a posteriori, care 
este material" (I, 14). Şi dacă vrem să identificăm izvorul 
valorii morale, constatând că valoarea morală a unei acţiuni 
nu poate fi derivată din consecinţele ei (din „voinţa aflată 
în relaţie cu efectul scontat al acţiunilor sale" — I, 14), re¬ 
zultă că ea nu poate să provină decât din principiul voinţei 
raţionale care determină acea acţiune, dar un principiu care 
face abstracţie de scopuri şi e numit, tocmai de aceea, un 
principiu formal. O acţiune morală, făcută „din datorie", 
e aşadar o acţiune determinată de o maximă formală, de o 
maximă din care ştergem scopul. 

Pe scurt, (T.2) afirmă caracterul neconsecinţionist al eti¬ 
cii kantiene. Etica lui Kant e o etică a intenţiei bune (a voin¬ 
ţei bune), definită ca respectare a principiilor formale pe care 
raţiunea practică (voinţa raţională) şi le dă singură. Un om 
care salvează pe cineva de la înec din înclinaţie (e.g. din do¬ 
rinţa de a obţine o recompensă) îşi „subordonează" prin- 

105 „Rezultă că a voi un scop nu e acelaşi lucru cu a-1 dori. Dorinţa 
e experienţa pasivă a reprezentării unui obiect însoţită de o trăire de 
plăcere. Voinţa e activitatea de determinare a propriei facultăţi prac¬ 
tice de a urmări un scop care a fost pus conform unei maxime sau 
principiu practic. Activitatea de bază în actul de voinţă constă din 
adoptarea unor principii normative pentru reglementarea conduitei. 
Dorinţa presupune reprezentarea obiectelor (sau stărilor de lucruri) 
a căror existenţă am resimţi-o ca plăcută" (A. Wood, Kant’s Etbical 
Tbougbt, p. 53). 

cipnle raţionale ale voinţei înclinaţiilor şi intereselor egois¬ 
te, unui „scop subiectiv" încorporat în maximă. Un om care 
lace această acţiune din datorie procedează invers. Pentru 
acesta din urmă, cauza subiectivă a acţiunii e „maxima" sau 
„principiul subiectiv al actului volitiv" de a proteja şi pro¬ 
mova viaţa, chiar dacă el e afectat de impulsuri sau încli¬ 
naţii contrare (de pildă de frica de înec sau de ura faţă de 
persoana care se îneacă). 

Pentru a clarifica mai bine sensul tezei (T.2), voi încer¬ 
ca să detaliez semnificaţia pe care o dă Kant principiilor sale 
practice , regulilor care determină sau, mai bine zis, struc¬ 
turează voinţa. Ideea sa este că voinţa unei fiinţe raţionale 
(fie ea empirică sau pură) c determinată de raţiunea prac¬ 
tică prin principii practice sau reguli de acţiune. A acţiona 
conform unor asemenea principii sau reguli raţionale în¬ 
seamnă a acţiona raţional , nu doar a reacţiona instinctiv. 
Aceste principii sunt de două tipuri: „maxime" şi „legi prac¬ 
tice" (I, 15). Prin „maximă" Kant înţelege „principiul su¬ 
biectiv al voinţei" (I, 15n), regula prin care un anume agent 
empiric îşi determină efectiv acţiunile în funcţie de scopu¬ 
rile urmărite; maxima se situează la nivelul psihologiei agen¬ 
tului individual. O maximă e contingenţă , î.e. ea poate fi 
respectată sau nu. Maximele există sub forma unor reguli 
prezente în mintea agentului empiric, reguli în conformi¬ 
tate cu care el acţionează efectiv. De exemplu, „Voi salva 
de la înec acea persoană" e o maximă de acţiune a mea, în- 
tr-un anumit moment, în anumite circumstanţe, care deter¬ 
mină acţiunea particulară de a salva de la înec o anumită 
persoană. In viziunea lui Kant, noi ne determinăm acţiu¬ 
nile săvârşite în mod conştient prin asemenea maxime. Maxi¬ 
mele materiale ale acţiunii sunt numite şi „principii materiale" 
ale voinţei. 

Spre deosebire de maxime, „legile practice" sau „dato¬ 
riile" sunt „principii obiective “ ale voinţei conform cărora 
trebuie să acţioneze orice fiinţă raţională finită; definite con- 

trafactual, ele sunt principii conform cărora ar acţiona orice 
fiinţă raţională „dacă raţiunea ar avea un control complet 
asupra capacităţii de a dori“, adică dacă ar fi o fiinţă raţio¬ 
nală perfectă, cum e Dumnezeu. Ele vor fi numite de Kant 
„motive" (II, 46). Motivul acţiunii morale e chiar legea mo¬ 
rală obiectivă, nu un scop subiectiv (mobil). Corespondentul 
subiectiv al legii morale obiective într-o voinţă umană par¬ 
ticulară e maxima formală. Aceasta e o maximă subiectivă 
care ne determină să facem ceva „chiar împotriva tuturor 
înclinaţiilor". „Maxima care dă valoare morală acţiunilor 
este maxima sau principiul de a-ţi face datoria, oricare ar 
fi aceasta. O asemenea maximă e goală de orice materie par¬ 
ticulară: ea nu e o maximă pentru satisfacerea unor dorin¬ 
ţe particulare sau pentru atingerea unor rezultate particulare. 
In limbajul lui Kant, ea e o maximă formală. A acţiona din 
datorie înseamnă a acţiona pe baza unei maxime formale 
«indiferent de obiectele facultăţii dorinţei»" 106 . Atunci 
când Kant vorbeşte despre „respectul pur" pentru legea obi¬ 
ectivă, identificat cu „maxima de a mă supune unei aseme¬ 
nea legi, chiar împotriva tuturor înclinaţiilor" (I, 15), el la 
maxime formale se referă. 

Va trebui să distingem, prin urmare, într e maxime ma¬ 
teriale şi maxime formale. Primele sunt principiile subiec¬ 
tive ale determinăm actului volitiv pentru a cauza acţiuni 
particulare şi conţin mijloacele acţiunii şi scopul vizat. De 
pildă, „Atunci când cred că duc lipsă de bani, voi împru¬ 
muta bani şi voi promite să-i înapoiez, chiar dacă ştiu că 
acest lucru nu se va întâmpla niciodată" (II, 36). Li se spu¬ 
ne „materiale" deoarece conţin scopul: Voi face acţiunea X 
pentru a realiza scopul Y. Ele nu sunt tipul de intenţie ca¬ 
pabilă să confere valoare morală acţiunii pentru că valoarea 
morală a unei acţiuni nu poate fi derivată din scopul con¬ 
tingent vizat (cf. I, 2-3). Cele din urmă, maximele formale , 
sunt tot principii subiective ale actului volitiv, dar ele fac 

106 H. Paton, The Categoricul Imperative, p. 21. 

abstracţie de scop , de dorinţe şi înclinaţii, fund reflexul su¬ 
biectiv al legii obiective. Sunt numite uneori de Kant „motive 
subiective". De pildă, „Nu voi face promisiuni mincinoase" 
c un principiu subiectiv formal al acţiunii, valabil indife¬ 
rent de obiectele dorite. Maxima formală e aşadar corespon¬ 
dentul subiectiv al legii morale obiective şi tocmai de aceea 
un tip de intenţie capabil să confere valoare morală acţiu¬ 
nii (I, 15n). 

De ce introduce Kant această distincţie ? Răspunsul e con¬ 
ţinut în cea de-a treia teză a sa formulată în Secţiunea I: 

(T.3) „Datoria" este un fel de necesitate subiectivă de a ac¬ 
ţiona din „respectul pur" pentru legea morală; „respec¬ 
tul pur" pentru lege e motivaţia înfăptuirii ei şi e conţinut 
în maxima formală de a respecta legea practică, indife¬ 
rent de înclinaţii şi consecinţe (I, 15). 107 

Teza (T.3) se referă la motivaţia acţiunii morale: de ce 
să acţionez aşa cum îmi cere legea morală ? Contrar teori¬ 
ilor de inspiraţie humeană conform cărora ideile raţiunii nu 
au forţă motivaţională, nu pot împinge agentul la acţiune, 
ci numai sentimentele posedă o asemenea forţă, Kant sus¬ 
ţine un punct de vedere cogmtivist cu privire la motivaţie: 
afectele şi înclinaţiile produse în agent de consecinţele antici¬ 
pate ale acţiunii (de scopurile ei) pot motiva o acţiune, dar 
nu o acţiune morală ; o acţiune morală e motivată numai de 
„respectul" pentru legea morală ca regulă a raţiunii practice. 
„Respectul" este, postulează Kant, un sentiment sui generis , 
un sentiment raţional , autozămislit de raţiunea practică şi 
distinct de toate trăirile afectivităţii. El e „conştiinţa sub¬ 
ordonării voinţei mele unei legi fără mijlocirea altor influ¬ 
enţe asupra simţului meu" (I, 16n). Obiectul respectului este 
deci exclusiv legea, nu scopul acţiunii. Legea morală, ca obiect 
al respectului, ne apare ca o „poruncă" a raţiunii (II, 15). 

107 „Datoria este necesitatea unei acţiuni din respect pentru lege" 
(I, 15). 

„Porunca", această „reprezentare a legii" într-o fiinţă ra¬ 
ţională empirică sub forma unei maxime formale, ca temei 
determinant al voinţei acelei fiinţe e npirice, temei indepen¬ 
dent de influenţa e ectelor scontate ale acţiunii, reprezintă 
„binele moral" pentru acea fiinţă, sursa valorii morale a ac¬ 
ţiunilor sale, care îşi are izvorul în „voinţa bună" (I, 16). 
Prin urmare, legea morală este „principiul obiectiv" al unui 
act volitiv particular, cel ce ne spune cum trebuie să acţio¬ 
năm, chiar dacă nimeni nu acţionează astfel: noi trebuie să 
acţionăm aşa cum ar acţiona efectiv o fiinţă pur raţională, 
în care raţiunea ar avea un control complet asupra capaci¬ 
tăţii dorinţei (I, 15n). Motivaţia respectăm principiului 
obiectiv este „respectulpur pentru această lege practică" ma¬ 
terializat în maxima subiectivă (maxima formală) de a res¬ 
pecta această lege (punct) 108 . Distincţia lui Kant dintre regulă 
şi motivaţia respectăm regulii este aceeaşi cu distincţia pe 
care o făcuseîn prelegerile sale de etică între „principiul de 
evaluare" şi „principiul de înfăptuire" al unei obligaţii: pri¬ 
mul ne ghidează spre ceea ce trebuie să facem, al doilea ne 
motivează să înfăptuim ceea ce ne cere obligaţia; primul răs¬ 
punde la întrebarea „Ce este moralmente bun şi ce nu?“, 
al doilea la întrebarea „Ce mă împinge să trăiesc în confor¬ 
mitate cu această lege?" (LE, Coli. 65). 

„Voinţa bună" este aşadar o dispoziţie conştientă de a 
alege cursuri ale acţiunii sau inacţiunii într-un mod reco¬ 
mandat de principiile obiective ale raţiunii practice pe care 
şi le auto-dă 109 . S-ar putea spune că teoria motivaţiei mo- 

108 „...chiar împotriva tuturor înclinaţiilor" (I, 15). 

109 Philonenko descrie mai poetic conceptul: „Neliniştea profundă 
de a-ţi îndeplini datoria numai pentru că e vorba de datorie; o dato¬ 
rie pe care fiinţa raţională şi-o reprezintă sub forma unei legi" 
(Philonenko, L’oeume de Kant, voi. II, p. 97). Trebuie spus, împre¬ 
ună cu Philonenko, că I. Kant nu inventează conceptul de voinţă 
bună, ci îl ordonează şi îl precizează. Iată-1 conturat de un teoreti¬ 
cian al dreptului natural din secolul al XVII-lea: „Trebuie remarcat 

i ale a lui Kant este un internalism cognitivist: internalism 
pentru că principiile raţiunii motivează agenţii să acţioneze 
I ără intervenţia unor scopuri sau mobiluri externe; cogniti¬ 
vist pentru că temeiurile acţiunii morale sunt exclusiv princi¬ 
pii ale raţiunii practice. Cunoaşterea faptului că o maximă 
a acţiunii poate deveni lege universală devine automat un 
motiv al acţiunii 110 : 

„Căci reprezentarea pură a datoriei şi, în genere, a legii mo¬ 
rale, neamestecată cu nici un adaos străin generat de stimuli 
empirici, are asupra inimii omeneşti, numai prin intermediul 
raţiunii ... o influenţă mult mai puternică decât toate celelalte 
mobiluri pe care le putem culege din sfera empirică, astfel în¬ 
cât ea, conştientă de demnitatea ei, le dispreţuieşte pe cele din 
urmă şi încetul cu încetul poate deveni stăpâna lor“ (II, 9). 

Dealtfel, în întemeiere... II, 12, Kant este foarte expli¬ 
cit: „Voinţa nu este nimic altceva decât raţiune practică" 
iar raţiunea practică este „capacitatea practică" aptă să „aibă 
influenţă (prin principii — V. M.) asupra voinţei" (1,7). Toc¬ 
mai de aceea „voinţa este o capacitate de a alege numai ceea 
ce raţiunea, independent de înclinaţie, recunoaşte ca fund 
practic necesar, adică bun" (II, 12). Prin urmare, la între¬ 
barea dacă principiile determinante ale voinţei unei fiinţe 
raţionale finite pot fi numai empirice (legate de satisface¬ 
rea dorinţelor) sau pot fi şi pur raţionale, deci apriori, răs¬ 
punsul inedit al lui Kant este că ele pot fi şi pur raţionale, 
chiar dacă nederivate din raţiunea divină, ci împărtăşite cu 
aceasta, căci aparţinând „raţiunii practice pure" ce defineşte 


că o acţiune, pentru a fi bună, trebuie să satisfacă nu numai toate 
condiţiile impuse de Lege în ce priveşte materia sa, ci şi să fie adap¬ 
tată în privinţa formei; adică să fie făcută nu din ignoranţă, ci numai 
pentru a asigura Legii supunerea pe care i-o datorăm" (S. Pufendorf). 

110 A. Denham, S. Jackson, Influenţa lui Kant asupra filozofiei 
morale britanice contemporane, în A. Montefiore, V. Mureşan (ed.), 
Filozofia morală britanică, Alternative, 1998, p. 49. 



258 


KANT 


orice fiinţă raţională, inclusiv omul; tocmai de ele depinde 
comportamentul moral al individului uman. 


2.3. Principiul suprem al moralităţii 
în conştiinţa morală comună (I, 17-22). 

In paragrafele finale ale Secţiunii I Kant se mulţumeşte 
să extragă din conceptele comune de „datorie", „voinţă 
bună" şi „respect", discutate anterior, o primă formulare 
— pe care aş numi-o încă „populară" — a ceea ce el crede 
că este veritabilul principiu suprem al moralităţii. El nu dis¬ 
cută aici valabilitatea unor principii alternative şi nici nu în¬ 
cearcă să le elimine, probabil pentru că făcuse acest lucru 
pe larg în prelegerile sale de etică de la universitate. Intr-un 
asemenea curs, ţinut în 1784, Kant precizează de la bun în¬ 
ceput că principiul suprem al oricărei judecăţi morale nu 
poate fi un „principiu pathologic", adică derivat din temeiuri 
subiective, din înclinaţii şi sentimente. Şi aceasta pentru că 
moravurile conţin legi obiective cu privire la ceea ce tre¬ 
buie să facem şi nu legi subiective cu privire la ceea ce dorim 
efectiv să facem; or, legile obiective necesare şi universale, 
indiferent de domeniu, nu pot fi întemeiate empiric. Prin¬ 
cipiul suprem al moralităţii trebuie să fie unul „intelectual". 
Rând pe rând, Kant elimină variate tentative de a formula 
un asemenea principiu. Mai întâi e menţionat principiul epi¬ 
cureic „Trebuie să-ţi promovezi propria fericire". Kant con- 
traargumentează astfel: 

„Aceastaînseamnă: Utilizează-ţi intelectul pentru a descoperi 
mijloacele de a-ţi satisface înclinaţiile şi gustul pentru plăcere; 
un asemenea principiu e intelectual în măsura în care intelec¬ 
tul e presupus a furniza regula pentru folosirea mijloacelor 
de a ne promova fericirea. Aşadar, principiul pragmatic de¬ 
pinde de înclinaţii deoarece fericirea constă în satisfacerea tu¬ 
turor înclinaţiilor. Dar moralitatea nu e întemeiată pe nici un 

principiu pragmatic deoarece ea e independentă de orice în¬ 
clinaţii. Dacă ar fi întemeiată astfel, atunci nu ar putea exista 
vreun acord între oameni cu privire la moralitate, căci fiecare 
ar urmări fericirea sa conform înclinaţiilor proprii. Dar mo¬ 
ralitatea nu poate să se bazeze pe legile subiective ale înclina¬ 
ţiilor omeneşti şi, prin urmare, principiul său nu este 
pragmatic" (LE, Coli., 67). 

Principiul suprem al moralităţii nu poate fi nici „tautolo¬ 
gic" şi, deci, gol de conţinut factual, aşa cum crede Kant că 
sunt principiile lui Wolff (Fac bonum et omitte malum), 
Cumberland (care ne dă adevărul cu privire la propria per¬ 
fecţiune) şi Aristotel (principiul mediei). El nu poate fi 
„extern", adică provenit dintr-o sursă exterioară voinţei 
raţionale (a omului), cum e, bunăoară, principiul moralei 
religioase: „Nu trebuie să minţi pentru că e interzis" (de 
Dumnezeu): 

„Dacă ar fi aşa, atunci toate popoarele ar trebui să-l cunoas¬ 
că pe Dumnezeu înainte de a avea noţiunea datoriilor; şi ast¬ 
fel ar trebui să rezulte că toate popoarele care nu au o concepţie 
adecvată despre Dumnezeu nu ar avea nici datorii, ceea ce e 
totuşi fals. Popoarele şi-au perceput corect datoriile şi au re¬ 
cunoscut caracterul odios al minciunii fără să aibă o noţiune 
adecvată despre Dumnezeu. Mai mult, alte popoare şi-au creat 
doar concepţii evlavioase dar false despre Dumnezeu şi to¬ 
tuşi au idei corecte despre datoriile lor. Prin urmare, datori¬ 
ile trebuie luate dintr-o altă sursă" (LE, Coli., 68). 

Aceste discuţii istorice cu caracter polemic prezente în 
cursuri la capitolul „Filozofie practică universală" sunt omise 
în întemeiere... Aici Kant se întreabă direct: există oare un 
principiu ca temei al oricărei legi morale concrete, un prin¬ 
cipiu care să fie şi el o lege obiectivă a voinţei raţionale (sau 
o „metalege", o lege a tuturor legilor, cum îi spune Paton), 
principiu a cărui „reprezentare" subiectivă să determine 
voinţa empirică independent de consecinţele vizate de ac¬ 
ţiune şi împotriva tuturor înclinaţiilor, făcând-o o voinţă 

bună în mod absolut şi fără restricţii ? (1,17). Răspunsul afir¬ 
mativ rezultă din concluziile discuţiei imediat anterioare. 
O voinţă absolut bună, o voinţă desăvârşit morală, e o voin¬ 
ţă principial sustrasă oricărei influenţe a înclinaţiilor. Deci 
ca nu-şi determină acţiunile sub influenţa unui mobil su¬ 
biectiv extern; rămâne că mobilul care o determină la ac¬ 
ţiune nu poate fi decât unul obiectiv (un ,,motiv“), anume 
legea în genere (nu o lege morală concretă, e.g. „Să nu ucizi“). 
Prin urmare, o asemenea voinţă bună în genere va cauza 
acţiuni morale (în genere) numai dacă acestea sunt conforme 
cu („respectă") „legea în genere". Deci condiţia fundamen¬ 
tală a unei voinţe bune în genere nu e alta decât „confor¬ 
mitatea universală a acţiunilor (în genere) cu legea în genere" 
(1,17). Şi cum orice acţiune a unei fiinţe raţionale e cauza¬ 
tă de o „maximă", condiţia fundamentală a unei voinţe bune 
în genere e principiul (legea): 

„Eu nu trebuie niciodată să mă port decât astfel încât să pot 

voi de asemenea ca maxima mea să devină lege universală“ 

(I, 17). 

Acum e clar de ce Kant afirmă în continuare că „doar 
conformitatea cu legea în genere (fără a pune la baza anu¬ 
mitor acţiuni o lege determinată) este cea care serveşte voin¬ 
ţei ca principiu" (I, 17). Aceasta este prima aproximare a 
principiului suprem al moralităţii şl Kant e convins că, în- 
tr-o formă asemănătoare, el există deja şi funcţionează din- 
totdeaunaîn conştiinţa morală comună: „Raţiunea umană 
comună este şi ea în deplin acord cu aceasta în judecarea 
sa practică şi are de fiecare dată în faţa ochilor principiul 
de mai sus" (I, 17) U1 . Acesta pare a fi, într-o primă aproxi- 

111 „E o lege care nu depinde de faptul că dorim anumite con¬ 
secinţe şi nici nu prescrie vreo acţiune particulară: tot ceea ce ne 
impune ea e respectul faţă de lege de dragul lui însuşi — « confor¬ 
mitatea acţiunilor cu legea universală ca atare ». Multora li se va părea 
că această concepţie e goală, dacă nu revoltătoare, şi e semn că am 

maţie, principiul ultim al moralităţii prezent şi activ în mod 
tacit în conştiinţa morală comună unde a funcţionat mereu, 
cu mai mult sau mai puţin succes, în calitate de „criteriu" 
sau „busolă" a evaluăm morale (I, 20). 

Deşi pare contraintuitiv, un asemenea principiu este to¬ 
tuşi plauzibil. El e principiul raţiunii morale sănătoase pe 
care îl întâlnim adesea în diferite ipostaze în practica vieţii 
sub forma aşa-zisei „reguli de aur" (Ce ţie nu-ţi place, al¬ 
tuia nu face): căci noi ne întrebăm adesea, atunci când jude¬ 
căm moralitatea unei fapte, ce s-ar întâmpla dacă toţi ar face 
la fel ? Cu alte cuvinte, ce s-ar întâmpla dacă maxima care 
mă ghidează pe mine ar fi adoptată ca maximă de către toţi, 
ce s-ar întâmpla dacă ea ar fi universalizată , adică adoptată 
ca lege morală universală (I, 18) ? 112 In I, 18-20 Kant ilus¬ 
trează felul în care ne servim cotidian dc un asemenea prin¬ 
cipiu ca test pentru a ne orienta în păienjenişul faptelor 
morale şi imorale. După A. Schopenhauer, morala kantiană 
a „legii", „datoriei" şi „poruncii" se originează tacit în mo¬ 
rala Decalogului, iar principiul suprem al moralităţii nu e 
decât un travesti sofisticat al binecunoscutei reguli: „Ce ţie 
nu-ţi place, altuia nu face." 

S-ar putea ridica obiecţia că formularea principiului su¬ 
prem al moralităţii din I, 17, atât de asemănătoare formulei 

trecut deja de la judecăţile morale comune pe culmile cele mai înalte 
ale abstracţiei filozofice — am trecut adică la forma comună oricărei 
morale autentice, oricare ar fi materia ei. Şi totuşi, oare nu a spus aici 
Kant minimul ce poate şi trebuie să fie spus despre moralitate? Un 
om este moralmente bun nu în măsura în care încearcă să-şi satisfacă 
propriile dorinţe sau să realizeze propria-i fericire (deşi el poate face 
amândouă aceste lucruri), ci în măsura în care încearcă să se supună 
unei legi valabile pentru toţi oamenii şi să urmeze un standard obiec¬ 
tiv care nu e determinat de propriile sale dorinţe‘‘(H. Paton, The 
Moral Law, p. 22). 

112 „A judeca propriile noastre acţiuni prin acelaşi standard uni¬ 
versal pe care-1 aplicăm acţiunilor altora e o condiţie esenţială a mora¬ 
lităţii" (Paton). 

legii universale din II, 31, nu e doar o reformulare mai abs¬ 
tractă şi mai precisă a regulii de aur în limitele discursului 
filozofic tradiţional, ci e chiar formularea kantiană „critică 1 ' 
a respectivului principiu. Câteva argumente decisive favo¬ 
rizează însă prima interpretare. In primul rând, Kant însuşi 
precizează imediat că această formulare e „în deplin acord 
cu raţiunea umană comună", ea fund de altfel introdusă pe 
bază de exemple , ceea ce e contrar exigenţelor metafizicii 
moravurilor (I, 17). In al doilea rând, această formulare e 
provizorie şi ipotetică, fără o întemeiere de vreun fel a vala¬ 
bilităţii sale: „Deşi acum nu pricep încă pe ce se întemeiază 
[acest principiu] (aceasta poate f î obiect de studiu [ulterior] 
pentru filozof) ..." (I, 19); Kant lasă pe seama „metafizicii 
moravurilor" întemeierea veritabilă — adică a priori — a 
acestui principiu 113 . In al treilea rând, nu trebuie uitat că in¬ 
tenţia lui Kant e să utilizeze în Secţiunea I metoda analiti¬ 
că , metodă care pleacă de la conştiinţa morală comună spre 
lămurirea principiului ei: „Astfel am ajuns [în mod anali¬ 
tic — V. M.] în cunoaşterea morală a raţiunii umane comu¬ 
ne la principiul ei, pe care ea ce-i drept nu-1 gândeşte atât 
de abstract într-o formă universală, dar pe care totuşi îl are 
efectiv în faţa ochilor în orice moment şi-l foloseşte ca eta¬ 
lon al propriei judecări" (I, 20) — aşa cum rezultă şi din 
exemplele analizate în continuare. Acest principiu nu e in¬ 
ventat de filozof şi aplicat realităţii morale, ci e doar rafi¬ 
nat filozofic şi întemeiat a priori după ce a fost extras în 
forma lui corectă din conştiinţa morală comună; căci „fi- 


!!3 Aceeaşi interpretare e susţinută şi în lecţiile de etică: „Im¬ 
perativul moralităţii face abstracţie de toate înclinaţiile. Temeiul moti- 
vaţional nu e luat din simţuri sau din fericire, ci e dat doar de raţiunea 
pură. Temeiul motivaţional al legii însăşi trebuie să fie a priori. In 
filozofia practică generală [adică aceea de care e vorba în Secţiu¬ 
nea I — V. M.] este indeterminat dacă avem temeiuri motivaţionale 
sau nu. ... Filozofia practică generală (face abstracţie) de temeiurile 
motivaţionale. ... Filozofia practică generală ... furnizează numai 
o introducere în raport cu metafizica moravurilor" (LE, Mrong., 226). 

lozoful nu poate avea alt principiu decât acela al intelectu¬ 
lui comun“ (I, 20). Această identificare a formei corecte e 
necesară deoarece pe fundalul marii varietăţi a modurilor 
de a judeca ale conştiinţei morale comune, în care intervin 
considerente privitoare la consecinţe, amestecate cu raţiuni 
privitoare la conştiinţă şi la datoria faţă de Dumnezeu etc., 
au existat, aşa cum am văzut, tentative filozofice diferite de 
a identifica principiul veritabil al judecăm morale. Tocmai 
în acest cadru — acela al „filozofiei morale populare", al fi¬ 
lozofiei morale pre-critice — delimitează Kant pentru prima 
oară, într-o formă încă aproximativă, principiul „intelec¬ 
tual şi intern" al moralităţii pe care-1 consideră a fi cel co¬ 
rect: „Moralitatea e acordul acţiunilor cu legea universal 
valabilă a voinţei" ( Legons , pp. 122, 127). Acesta este chiar 
principiul formulat în I, 17. Mi se pare plauzibil să credem 
că remarcile sale ulterioare din Critica raţiunii practice se 
referă tocmai la acest episod „analitic": făcând o paralelă 
între demersurile iniţiale ale filozofiei teoretice şi ale celei 
practice, Kant observă şi o remarcabilă diferenţă, anume că 
în timp ce existenţa unei capacităţi a cunoaştem raţionale 
pure poate fi uşor demonstrată în filozofia teoretică cu 
exemple de legi luate din ştiinţe (în care amestecul elemen¬ 
telor empirice e practic exclus, puritatea raţională a ştiin¬ 
ţei teoretice a naturii fund în flagrant contrast cu cunoaşterea 
comună a naturii), în cazul filozofiei practice suntem ne¬ 
voiţi să plecăm chiar de la cunoaşterea (morală) comună şi 
să demonstrăm că aceasta conţine un principiu pur recu¬ 
noscut de toţi. Iată de ce e necesar să procedăm mai întâi 
(Secţiunea I) în mod analitic, dovedind care e acest princi¬ 
piu al raţiunii morale comune, pentru ca abia apoi să-l pu¬ 
nem pe acesta ca temei a priori al tuturor datoriilor concrete 
(metoda sintetică): 

„Dar că raţiunea pură, fără amestecul vreunui principiu em¬ 
piric, este prin ea însăşi practică, aceasta trebuie să poată fi ex¬ 
pus mai întâi prin folosirea practică cea mai comună a raţiunii , 
confirmând că principiul practic suprem este recunoscut de 

orice raţiune omenească naturală. ... Trebuia mai întâi să do¬ 
vedim şi să justificăm puritatea originii lui, chiar în judecata 
acestei raţiuni comune, încă înainte ca ştiinţa să-l poată lua în 
mână spre a-1 folosi oarecum ca pe un fapt care premerge tutu¬ 
ror arguţnlor asupra posibilităţii lui şi tuturor consecinţelor 
pe care le-am trage din el“ (CRPr., 180). 

Dar Kant nu va lăsa principiul la acest nivel de abordare 
care reprezintă numai o primă aproximare a sa constând în 
scoaterea lui din ipostaza confuză în care conştiinţa mora¬ 
lă comună îl conţine şi în precizarea sa la nivelul filozofici 
morale tradiţionale. Secţiunea II va continua travaliul de ana¬ 
liză plecând de la acest rezultat şi va replasa discuţia în zona 
filozofiei morale propriu-zis kantiene — „metafizica mo¬ 
ravurilor" — întemeiată, la rându-i, pe o „critică a raţiunii 
practice", demers critic apreciat de Kant ca absolut nece¬ 
sar pentru a putea întemeia în mod a priori principiul su¬ 
prem al moralităţii ca principiu necesar şi universal, iar nu 
ca principiu empiric. Numai în felul acesta consideră Kant 
că pot fi depăşite iluziile simţului comun, fie el şi instruit 
filozofic, în materie de morală şi se poate ajunge la „sursa 
principiului şi la determinarea corectă a acestuia" (I, 22). 



3. Elementele metafizicii moravurilor 
(Secţiunea II, 1-32) 


„A înţelege teoria morală a lui I. Kant se poate do¬ 
vedi o sarcină descurajantă. Deşi Kant a încercat din 
răsputeri să scrie clar, chiar şi unu dintre contempo¬ 
ranii săi au întâmpinat dificultăţi în a-şi da seama ce 

a încercat el sâ spună." 

r R.J. SUl.I.IVAN 


„Kant era o combinaţie între un suflet sensibil şi ca¬ 
racterul cel mai ferm. Când făcea o simplă promisiu¬ 
ne, aceasta era mai de neclintit decât un cuvânt de 
onoare dat cuiva." 

IÎ.A. Wasianski, 
secretarul lui Kant 


Secţiunea I a întemeierii metafizicii moravurilor a repre¬ 
zentat o „trecere analitică" de la experienţa morală comu¬ 
nă a protestantului riguros privitoare la datorie şi la izvorul 
moralităţii, la tratarea filozofică, încă precritică, a acestor 
probleme. A fost obţinută în acest fel o primă formulare a 
principiului suprem al moralităţii aşa cum subzistă el în con¬ 
ştiinţa morală comună, deşi adus acum într-o formă filo¬ 
zofică mai abstractă şi mai generală (I, 20). Această formă 
presupune un amestec de proceduri empirice (e.g. genera¬ 
lizarea din exemple) şi proceduri intelectuale (e.g. analiza 
conceptuală, purificarea conceptelor de „voinţă bună" şi 
„datorie" pnntr-un proces de trecere la limită), ceea ce nu 
e incompatibil cu „filozofia morală populară" a vremii. In 
Secţiunea II se „trece" mai departe, dc la filozofia morală 
populară, considerată încă inadecvată, la filozofia pro- 
priu-zis kantiană a moralei, adică la „metafizica moravu¬ 
rilor". E momentul desprindem lui Kant de căutările şi 
ezitările sale anterioare. La sfârşitul Secţiunii I, Kant atră¬ 
sese atenţia asupra riscurilor naivităţii de a ne lăsa seduşi 

de comoditatea „simplei raţiuni sănătoase" sau chiar a filo¬ 
zofiei morale populare dominate de empirism, cu tentaţia 
lor de a găsi justificări — favorabile înclinaţiilor şi atracţi¬ 
ilor conjuncturale — pentru ocolirea austerelor precepte mo¬ 
rale ale raţiunii. Dacă vrem să salvăm demnitatea moralei 
arătând caracterul necesar, neconjunctural al principiului 
ei, spune autorul, avem nevoie de o filozofie practică pură, 
a priori , care să nu facă deloc apel la trebuinţele şi înclina¬ 
ţiile noastre conjuncturale şi care să ne ajute să depăşim „so¬ 
fistica" filozofică uzuală îndreptată împotriva exigentelor 
legi raţionale ale moralei; or, acest lucru nu se poate obţine 
decât realizând în prealabil o „critică completă a raţiunii 
noastre", în particular, a celei practice, spre a vedea dacă şi 
cum e posibil aşa ceva (I, 22). Va trebui, aşadar, „să pre¬ 
zentăm clar capacitatea practică a raţiunii", mai exact să-i 
explicăm conceptele şi „regulile ei universale de determi¬ 
nare", mergând apoi invers, până la derivarea din acestea a 
„datoriilor" concrete ale fiinţei umane (II, 11). Sarcina fun¬ 
damentală a metafizicii moravurilor este, prin urmare, să 
stabilească condiţiile de posibilitate a priori ale datoriilor ca 
legi morale necesare şi universale („cum sunt posibile ju¬ 
decăţile sintetice a priori practice" ?), altfel spus, să formu¬ 
leze o teorie-cadru care să ofere ştiinţei morale un fundament 
a priori. Această strategie e opusă strategiei empiriştilor bri¬ 
tanici de a întemeia moralitatea în mod inductiv pe psiho¬ 
logia empirică. Aşa cum vom vedea, aceasta revine la a 
descoperi în ce condiţii epistemologice generale e posibil 
principiul suprem al moralităţii ca „regulă universală de 
determinare a voinţei" aptă să genereze un sistem de „da¬ 
torii" şi de proceduri de evaluare a acţiunilor concrete. Kant 
converteşte apoi această posibilitate în necesitate, ridicând 
„condiţiile de posibilitate" astfel descoperite la rangul de 
condiţii necesare ale existenţei acestor datorii şi acţiuni. 



ÎNTEMEIEREA METAFIZICII MORAVURILOR 


267 


3.1. Necesitatea trecerii 

de la înţelepciunea morală populară 

la metafizica moravurilor (II, 1-11) 

Ce înţelege Kant prin „înţelepciune morală populară" 
(populdren sittlichen Weltweisheit) ? In Prefaţă, el ne oferă 
ca exemplu paradigmatic al acesteia pc Christian Wolff cu 
lucrarea sa „Filozofia practică universală" [Philosophia prac¬ 
tica universalis methodo scientifica pertractata, 2 volume, 
apărută în intervalul 1738-1739), o lucrare în care Wolff 
distinge două facultăţi ale sufletului, facultatea cunoaştem 
şi facultatea voinţei, rămânând însă la cercetarea empirică, 
psihologică a voinţei sau, în cel mai bun caz, la un „ames¬ 
tec" de empirism şi cunoaştere raţională. Kantîi reproşea¬ 
ză tocmai acest cvasi-empirism (Pref. 9). Principiul suprem 
al moralităţii este, în opinia lui Wolff, Fac bonum et omitte 
malum (Fă binele şi evită răul) care nu e totuşi un princi¬ 
piu empiric, ci unul intelectual, dar, din păcate, susţine Kant, 
tautologic. Universalitatea sa e una logică (valabilă indife¬ 
rent de obiect), şi nu una raţională pură (specifică reguli¬ 
lor gândim a priori a obiectelor): „Filozofia morală a lui 
Wolff... se deosebeşte de o metafizică a moravurilor tot aşa 
cum logica generală se deosebeşte de filozofia transcenden¬ 
tală, prima expunând acţiunile şi regulile gândirii în gene¬ 
re, iar a doua acţiunile şi regulile specifice gândim pure, adică 
ale acelei gândiri prin care obiectele sunt cunoscute com¬ 
plet apriori“ (Pref. 10). Voi reaminti aici că I. Kant şi-a în¬ 
ceput reflecţia etică odată cu pregătirea cursurilor sale 
universitare pc baza manualului de filozofic morală wolf- 
fiană al lui Baumgarten. Acest manual a fost rampa de lan¬ 
sare a eticii kantiene. Dată fund puţinătatea referirilor lui 
Kant la această „filozofie morală populară", consider util 
să insist aici, cu câteva detalii, asupra specificului eticii per¬ 
fecţiunii a lui Baumgarten. Voi urmări pentru aceasta tex¬ 
tul prelegerilor lui Kant din semestrul dc iarnă 1784-1785 

(după notele lui Georg Collins), perioadă în care înte¬ 
meierea metafizicii moravurilor se afla sub tipar (LE, Coli, 
57, 58, 67). 

„Prima lege morală" a eticii lui Baumgarten este prin¬ 
cipiul wolffian Fac bonum et omitte malum. Sensul său di¬ 
rect este: Fă binele. Binele este distins de plăcut, cel din urmă 
referindu-se la sensibilitate, cel dintâi la intelect. Binele e 
conceptul a ceva ce satisface pe toţi şi poate fi judecat nu¬ 
mai de intelect, plăcutul satisface doar în funcţie de predi¬ 
lecţiile fiecăruia. Deci principiul moralei filozofice populare 
este: Fă ceea ce intelectul îţi spune ca fiind bun şi nu ceea 
ce e plăcut simţurilor tale. Mai multe sunt obiecţiile lui Kant 
la această formulare, iar concluzia sa este fermă: „Acesta 
nu poate fi în nici un caz principiul moralităţii." Căci, mai 
întâi, el e un principium tautologicum: o regulă tautologică 
e acea regulă care, atunci când este folosită pentru a deci¬ 
de o problemă, oferă un răspuns gol de conţinut. De pildă, 
dacă întrebăm: Ce trebuie să fac în lumina obligaţiei mele ?, 
iar răspunsul este: Fă binele şi evită răul — acesta e un răs¬ 
puns gol de conţinut. Căci fă înseamnă „Este bine să fie fă¬ 
cut" şi în aceste condiţii principiul lui Baumgarten revine 
la: „E bine să faci binele" — ceea ce e o tautologie] el nu 
ne spune nimic cu privire la ce anume este bine (LE, Coli., 
58). In aceste condiţii, ar trebui să mai avem o regulă — îşi 
continuă Kant comentariul — care să stabilească ce este bi¬ 
nele şi tocmai dc aceea principiul wolffian nu este adecvat. 
El e într-adevăr un imperativ implicit (un „trebuie"), dar 
nu toate imperativele sunt obligaţii (adică imperative mo¬ 
rale sau categorice), unele dintre ele fund imperative pro¬ 
blematice. Căci nu trebuie să uităm că „binele" conţinut în 
acest principiu poate avea sensuri diferite: bonitasproble¬ 
matica (în imperativele abilităţii), bonitas pragmatica (în im¬ 
perativele pragmatice) şi bonitas moralis (în imperativele 
categorice). Numai ultimul poate face parte dmtr-un prin¬ 
cipiu moral. Principiul lui Baumgarten nu face însă aceste 

necesare distincţii — pe care Kant le va dezvolta în II, 16-23 
- şi acesta e un alt viciu al său: el e un principium vagum 
(LE, Coli., 57). 

Acest principiu wolffian al moralităţii nu e mei măcar 
un principiu practic, raţional, ci unul patbologic, dar diferit 
dc principiul fericirii; căci el se pretinde a fi bazat pe o în¬ 
clinaţie, anume o „înclinaţie intelectuală" pentru bine — con¬ 
cept considerat de Kant drept contradictoriu (LE, Colb, 66). 
Principiul moralităţii nu poate fi însă bazat pe mei un fel 
de înclinaţie. „Moralitatea nu sc poate baza pe legile subiec¬ 
tive ale înclinaţiilor umane" şi, deci, principiul ei trebuie să 
fie unul pur intelectual. Pur intelectual dar nu tautologic, 
gol de conţinut (cum e cazul la Wolff, Cumberland ori Aris- 
totel, crede Kant), ci unul plin de conţinut, î.e. sintetic şi 
totuşi a priori ( ibid ., 67). 

Dar amploarea criticii lui Kant este mult mai mare. în 
prelegerile sale de etică, ţinute între 1775 şi 1780, cl face re¬ 
feriri istorice mult mai detaliate 114 . în opinia sa, proiectele 
istorice de fundamentare a moralităţii au fost fie „empiriste", 
fie „intelectuale". Primele consideră că principiile morale 
sunt denvabile din simţuri, celelalte că ele sunt derivabile 
din raţiune. Cea mai mare parte a filozofici morale tradi¬ 
ţionale c atrasă, într-un fel sau altul, de empirism. In cla¬ 
sificarea lui Kant, fundamentele empirice ale doctrinelor 
morale au fost considerate fie interne, fie externe. Printre 
cele interne sunt enumerate sentimentul dragostei de sine 
care a dat naştere la teorii egoiste sau prudenţiale (Epicur, 
Helvetius, Mandeville), ca şi sentimentul moral, utilizat ca 
un criteriu de distingere între bine şi rău (Shaftesbury, 
Hutcheson). Doctrinele empiriste care găsesc fundamen¬ 
tul moralităţii în surse externe sunt acelea care afirmă că mo¬ 
ralitatea se bazează pe două elemente, educaţia şi modul de 
guvernare (Montaigne, Hobbes): „După aceştia, întreaga 

114 E. Kant, Legons d'ethique, Librairie Generale Frangaise, 1997. 

moralitate ar fi o chestiune de cutumă: noi judecăm toate 
acţiunile noastre după obiceiurile încetăţenite, după regu¬ 
lile transmise prin educaţie sau după legile promulgate de 
autoritate. Judecata morală şi-ar avea astfel sursa în exem¬ 
ple sau în promulgarea legilor" (Leţons, p. 86). Aşa se face 
că Montaigne, de exemplu, acceptă un relativism moral care, 
pentru Kant, subminează însăşi ideea de moralitate: în Afri¬ 
ca furtul e permis, eschimoşii îşi sugrumă copii nedonţi etc.; 
concluzia lui Kant este foarte severă: 

„Dacă principiul moralităţii ar fi dragostea de sine, moralita¬ 
tea s-ar baza pe fundamente contingente, căci numai hazar¬ 
dul circumstanţelor decide care acţiune va avea proprietatea 
de a-mi procura un avantaj şi care nu. Dacă acest principiu 
ar fi mai degrabă sentimentul moral şi dacă ar trebui să eva¬ 
luăm acţiunile după plăcerea sau neplăcerea, după respinge¬ 
rea pe care o stârneşte în noi, sau în general după sentimentul 
gustului, acest principiu s-ar baza şi el pe un temei contingent, 
căci ceea ce conferă unei persoane o stare agreabilă poate foar¬ 
te bine să stârnească aversiune în altul. ... Conchidem deci 
că principiul moralităţii se bazează, în sistemele empirice, pe 
fundamente contingente." ... Dar legile morale sunt „legi ne¬ 
cesare ale voinţei. Asemenea principii, care trebuie să aibă o 
valoare universală, constantă şi necesară, e evident că nu pot 
să fie derivate din experienţă, ci doar din raţiunea pură. Ori¬ 
ce lege morală exprimă o necesitate categorică şi nu o nece¬ 
sitate care ar fi scoasă din experienţă; şi cum orice regulă 
categorică trebuie să fie stabilită a priori, principiile sale nu 
pot fi decât intelectuale. Prin urmare, judecata morală nu se 
va putea niciodată baza pe principii sensibile şi empirice, căci 
moralitatea nu e un obiect al simţurilor, ci al intelectului" 

( Lefons , p. 87, 88). 

Secţiunea II începe chiar cu avertismentul că felul în care 
a fost tratată problema moralei în secţiunea anterioară, adică 
prin apel la reprezentările simţului comun, nu trebuie să ne 
facă să înţelegem că am putea accepta o asemenea aborda¬ 
re ca definitivă, că datoria morală ar reprezenta într-adevăr 

un concept empiric, generalizat pur şi simplu din experien¬ 
ţa pe care o avem cu privire la „actele şi omisiunile oame¬ 
nilor" (II, 1). Sigur, autorul a creionat prima facie conceptul 
de „datorie (morală)" plecând de la analiza unor exemple, 
dar el ne avertizează acum că nu ar trebui să credem că l-a 
gândit vreodată ca pe un simplu „concept al experienţei" " 5 . 
Eroarea filozofiei populare este că nu a observat acest lu¬ 
cru. Nu a observat că în realitate noi „nu putem deloc aduce 
exemple sigure ale intenţiei de a acţiona din pura datorie", 
că orice exemple de acţiuni am lua „ne putem întreba ori¬ 
când dacă ele se întâmplă chiar din datorie şi au aşadar o 
valoare morală" (II, 1). Pe scurt, dacă depăşim nivelul sim¬ 
ţului comun şi al filozofiei populare bazate pe analiza de 
exemple, vom constata că „în realitate , este absolut impo¬ 
sibil ca prin intermediul experienţei să stabilim cu deplină 
certitudine un singur caz în care maxima unei acţiuni, alt¬ 
fel conformă datoriei, s-a bazat exclusiv pe temeiuri mo¬ 
rale şi pe reprezentarea datoriei" (II, 2). Căci „trebuie" se 
referă implicit la orice voinţă raţională în genere, umană sau 
neumană. Deci nu avem cum să generalizăm din exemple 
privitoare la om (în realitate, inexistente) conceptul de „da¬ 
torie". In forma sa riguroasă, conceptul de „datorie" se dove¬ 
deşte a nu putea fi cunoscut în experienţa morală concretă, 
ci Acar gândit ca un concept „pur" al raţiunii practice, adi¬ 
că o „ficţiune euristică" izvorâtă doar din raţiunea umană: 

In ideea datoriei „nu intră deloc în discuţie dacă se întâmplă 
cutare sau cutare lucruri, ci raţiunea porunceşte pentru sine 
şi independent de orice fenomen ceea ce trebuie să se întâm¬ 
ple, ... prin urmare, acţiunile de felul cărora lumea nu a ofe¬ 
rit poate nici un exemplu şi în privinţa cărora cineva care ar 
întemeia totul pe experienţă ar avea mari îndoieli chiar că ele 


115 „Dacă până acum am scos conceptul nostru de datorie din fo¬ 
losirea comună a raţiunii noastre practice, nu trebuie nicidecum să 
se tragă concluzia că l-am fi considerat drept un concept al expe¬ 
rienţei" (II, 1). 

pot fi realizate, sunt totuşi poruncite ferm de raţiune şi, ... de 
pildă, pura loialitate în prietenie poate fi nu mai puţin pre¬ 
tinsă de la fiecare om chiar dacă e posibil ca până acum să nu 
fi existat nici un prieten loial, deoarece această datorie, ca da¬ 
torie în genere, rezidă, înainte de orice experienţă, în ideea unei 
raţiuni care determină voinţa prin temeiuri apriori“ (II, 3). 

De aceea conceptul moral de „datorie" trebuie privit mai 
degrabă ca un concept ideal , ca o „normă a perfecţiunii uma¬ 
ne" (LE, Coli, 91), ca o ficţiune euristică, deci ca o pură 
zămislire ipotetică a raţiunii 116 , pe care conştiinţa morală 
comună îl posedă Intr-un mod confuz, iar filozofia popu¬ 
lară îl intuieşte, dar îl contestă, atunci când refuză să accepte 
realitatea acţiunilor făcute doar din datorie şi fixează mo¬ 
tivul moral într-un sentiment al iubirii de sine mai mult sau 
mai puţin sofisticat, plângându-se de „impuritatea" funciară 
a naturii umane (II, 1). Situaţia nu e diferită de aceea din 
filozofia naturii unde concepte precum „punct material", 
„traiectorie rectilinie", „mişcare uniformă", „forţă", „ac¬ 
ţiune", „substanţă", „cauză" etc., „nu cuprind nici un fel 
de fenomene ale simţurilor", nu au nici un exemplu în fap¬ 
tele fizice, dar joacă totuşi un rol esenţial în fundamenta¬ 
rea teoriei fizice. „Conceptul de cauză cuprinde o regulă 
după care dintr-o anumită stare urmează în mod necesar o 
alta; dar experienţa nc poate arăta numai că adesea ... după 
o stare a lucrurilor urmează o alta şi nu poate oferi, prm 
urmare, nici strictă universalitate, nici necesitate" (P. 33). Tot 
astfel stau lucrurile cu conceptul de „forţă fundamentală" : 
noi constatăm varietatea şi eterogenitatea diferitelor forţe 
şi putem obţine „prin comparaţie" un concept general de 
forţă (concept empiric); dar acesta nu e conceptul de „for- 

116 „« Trebuie »-lc sau imperativul care deosebeşte legea practică 
de legea naturii nc plasează cu totul în idee, dincolo de cursul naturii" 
(I. Kant, Review of Schulz's attempt at introduction to a doctrine of 
all human beings regardless of different religions, în M. Grcgor (cd.), 
I. Kant, Practicai Philosophy, p. 9). 

lă fundamentală", care nu se găseşte în realitate, el expri¬ 
mând numai o „unitate raţională ipotetica ‘ presupusă de ra¬ 
ţiune fără a afirma prin aceasta că „o astfel de unitate trebuie 
să se găseascăîn realitate" (CRP (1998), 487, 488). Eroarea 
filozofilor care exclud asemenea concepte „pure" — sugera¬ 
tă în întemeiere... şi afirmată explicit în Prolegomene — este 
folosirea transcendentă a lor — care le este improprie — adică 
folosirea lor referenţial-empirică acolo unde acest lucru nu 
se poate, anume „dincolo de orice experienţă posibilă". Or, 
„conceptele pure ale intelectului" sunt în realitate „cu totul 
independente de experienţă" şi ele au o „semnificaţie mult 
mai mare şi un conţinut mai bogat, astfel încât folosirea lor 
în experienţă nu epuizează întregul lor rost"; tocmai de 
aceea, „intelectul construieşte lângă edificiul experienţei o 
clădire alăturată cu mult mai întinsă, pe care o umple cu fi¬ 
inţe ideale" care nu pot f î aplicate direct la experienţă — aces¬ 
ta e edificiul „metafizicii" şi al Ideilor raţiunii (P. 33). 

In paragrafele 2 — 8 ale Secţiunii II, Kant reproşează de 
fapt filozofici empiriste „populare" a moralei —întinsă de 
la Epicur până la Hume şi Wolff — o eroare de fond, anume 
alegerea unei metode greşite : căci nu putem întemeia in¬ 
ductiv o teorie ştiinţifică a moralei cu pretenţii de univer¬ 
salitate şi necesitate. Şapte sunt argumentele sale. In 
primul rând, conceptele şi legile morale nu pot fi genera¬ 
lizate din experienţă pentru că în experienţă nu găsim exem¬ 
ple sigure de acţiuni determinate numai de principii morale 
raţionale: „în realitate, este absolut imposibil ca prin inter¬ 
mediul experienţei să stabilim cu deplină certitudine un sin¬ 
gur caz în care maxima unei acţiuni ... s-a bazat exclusiv 
pe temeiuri morale" (II, 2). In al doilea rând, nici nu putem 
găsi în experienţă asemenea exemple. Căci ideea de datorie nu 
se referă la ceea ce „se întâmplă", ci la ceea ce „raţiunea po¬ 
runceşte pentru sine şi independent de orice fenomen (că) 
trebuie să se întâmple" chiar dacă nu se întâmplă niciodată. 
De aceea, „această datorie, ca datorie în genere, rezidă 

înainte de orice experienţă" şi nu derivă din ea (II, 3). In al 
treilea rând, nu putem pleca de la experienţă ca bază induc¬ 
tivă a moralei pentru că această teorie de bază — fund com¬ 
pusă din legi (care, ca orice legi, trebuie să fie „absolut 
necesare") — nu poate pleca în generalizările sale de la na¬ 
tura umană limitată şi de la comportamentul moral al oa¬ 
menilor ; ea trebuie să ofere un model al legii morale valabil 
„nu doar pentru oameni, ci pentru toat e fiinţele raţionale 
în genere , nu doar în anumite condiţii întâmplătoare şi cu 
unele excepţii, ci în mod absolut necesar ‘ (II, 4). Legile apo¬ 
dictice ale moralităţii, aşadar, nu pot fi obţinute prin induc¬ 
ţie din experienţa umană. In al patrulea rând, procedura 
eticilor empiriste de a pleca de la exemple şi a generaliza 
concluzii cu valoare universală este vicioasă în principiu, 
căci pentru ca un exemplu să fie considerat moral trebuie 
să avem mai întâi un principiu moral cu ajutorul căruia să-l 
judecăm şi să-l consfinţim astfel. Sfântul din Evanghelie nu 
e prin sine moral, ci numai pentru că e comparat cu idealul 
(nostru) de moralitate — care nu poate fi scos din exemple 
pentru că exemplele presupun acest ideal (II, 5). In al cincilea 
rând, este un lucru recunoscut că există o fizică pură şi una 
aplicată, o matematică pură şi una aplicată, în fine, o filo¬ 
zofie morală pură (o metafizică a moravurilor) şi una apli¬ 
cată sau empirică („antropologia practică"). Aceasta înseamnă 
a căuta — şi o atare căutare are întru totul sens — princi¬ 
piul moralităţii şi conceptele de bază ale acesteia „numai în 
raţiunea pură, independent de orice experienţă". Dacă ten¬ 
dinţa metodologiei ştiinţei nu ar fi favorabilă acestei sepa¬ 
rări, o asemenea căutare a unor concepte şi principii pur 
raţionale nu ar avea nici un sens; dar tendinţele în ştiinţă 
sunt acestea: „în timpurile noastre, aşa ceva (adică aseme¬ 
nea tendinţe — V. M.) ar putea să fie necesar" (II, 6). In al 
şaselea rând, filozofia empirică a moralei exaltă în mod pe¬ 
riculos ideea accesibilităţii prin popularizare; ea devine ast¬ 
fel „un amestec dezgustător de observaţii compilate şi de 

principii semisofisticate", care în realitate nu e decât „con¬ 
fuzie" şi „iluzie". De fapt, lucrurile ar trebui să stea invers: 
abia după ce doctrina moravurilor a fost întemeiată solid 
pe principii raţionale am putea avea dreptul să încercăm po¬ 
pularizarea ei (II, 7). In al şaptelea rând, încercarea de a fun¬ 
damenta teoria morală pe experienţă a dus la soluţii diferite 
şi divergente, care nu pot decât să ne facă pesimişti în le¬ 
gătură cu şansele găsim unei soluţii unanim acceptate: aşa 
se face că în spaţiul filozofiei morale găsim într-un amestec 
minunat, „când menirea ( Bestimmung ) specifică a naturii 
umane (dar uneori şi ideea unei naturi raţionale în genere), 
când perfecţiunea, când fericirea, aici trăirea morală, colo 
frica de Dumnezeu" (II, 8), ceea ce nu e decât un simptom 
clar al subordonăm acestei greşite filozofii morale faţă de 
seducţiile simţului comun. 

Pentru a depăşi aceste inconveniente ale metodei empi¬ 
rice, Kant propune o soluţie alternativă revoluţionară: edi¬ 
ficarea moralei cu ajutorul metodei metafizice (a priori) care 
presupune crearea unei „metafizici a moravurilor" ce „nu 
este amestecată cu nici o antropologie" ci, dimpotrivă, con¬ 
stituie baza sigură pentru fundamentarea moralei empiri¬ 
ce (II, 9). Prin urmare, Kant consideră că fundarea eticii nu 
trebuie să se facă pe morala comună, ci morala comună tre¬ 
buie fundată pe conceptele metafizicii moravurilor care „îşi 
au sediul şi originea cu totul a priori în raţiune" (II, 19). 
Nu în sensibilitate, nici în intelect, ciîn raţiune, cea mai înal¬ 
tă capacitate a minţii umane. Dar soluţia „intelectuală" tradi¬ 
ţională nu-1 satisface pe Kant. El face referire în prelegerile 
de etică la teoria lui Christian Crusius după care principi¬ 
ile morale îşi află izvorul în raţiunea unei fiinţe exterioare 
omului, în Dumnezeu; această „morală teologică", având 
o îndelungată tradiţie şi o puternică reverberaţie în conşti¬ 
inţa morală comună, e pur şi simplu „eronată" pentru că 
binele şi răul nu depind de relaţiile noastre cu alţii (cu Dum¬ 
nezeu), ci de un principiu intern. Principiul moralităţii este 

intern raţiunii în genere , inclusiv raţiunii lui Dumnezeu (şi, 
implicit, raţiunii umane). O lege a Decalogului e morală nu 
pentru că e poruncită de Dumnezeu, ci e poruncită de Dum¬ 
nezeu pentru că e morală, adică satisface un principiu ce se 
află în orice voinţă raţională în genere. Sarcina pe care şi-o 
pune Kant este să definească şi să determine în ce constă 
acest principium intellectuale internum xw . Aşa apar în dis¬ 
cuţie, treptat, conceptele filozofici sale critice, de exemplu 
conceptul neempiric de „voinţă pură“, adică o voinţă care 
e „determinată cu totul de principii a priori ‘; el nu aparţi¬ 
ne filozofiei practice empirice, ci unei discipline obiective 
aparte care e „metafizica moravurilor": „căci metafizica mo¬ 
ravurilor trebuie să cerceteze ideea şi principiile unei po¬ 
sibile voinţe pure şi nu acţiunile şi condiţiile actului volitiv 
uman în genere care sunt extrase, în cea mai mare parte, din 
psihologie" (Pref. 10). Scopul metafizicii moravurilor este 
de a întemeia etica empirică pe o teorie obiectivă, non-psi- 
bologică, a raţiunii practice , aşa cum geodezia e întemeia¬ 
tă pe geometrie. Aceasta are sarcina să obţină conceptele şi 
principiile moralităţii nu prin inducţie din experienţa mo¬ 
rală a omului, ci deducându-le „din raţiunea pură" şi pre- 
zentându-le independent de orice influenţă a condiţiilor 
empirice, în calitatea lor de condiţii a priori ale cunoaştem 
morale empirice; delimitarea sferei şi limitelor acestei cu¬ 
noaşteri raţionale practice revine „criticii" raţiunii practi¬ 
ce. De altfel, începând cu II, 12, Kant introduce treptat 

117 E. Kant, LeQons, p. 88. Principiul moral pur intelectual nu tre¬ 
buie să fie un principium externum, în măsura în care acţiunile noas¬ 
tre sunt legate de un altul; în particular, el nu depinde de voinţa divină. 
E adevărat că orice lege morală e o poruncă şi legile morale pot fi 
porunci ale voinţei divine, dar ele nu izvorăsc dintr-o asemenea po¬ 
runcă în calitate de legi morale. Dumnezeu a poruncit o asemenea 
lege pentru că este o lege morală, nu invers; iar voinţa Lui coinci¬ 
de cu legea morală. Principiul moralităţii e intellectuale internum 
(LE, Coif, 67, 68, 69). 



ÎNTEMEIEREA METAFIZICII MORAVURILOR 


277 


clementele acestei noutăţi filozofice, care e „metafizica mo¬ 
ravurilor", la care reflectase cu insistenţă în anii precedenţi. 
Concepte cum sunt „voinţă perfect bună“ (II, 15), „impe¬ 
rativ al datoriei" (II, 32), „lege practică" având forma unei 
„judecăţi sintetice apriori“ (II, 27-28), „dovedirea apriori“ 
a imperativului categoric (II, 41), „imperiu al scopurilor" 
(II, 60) etc., sunt concepte ce nu pot fi obţinute din expe¬ 
rienţă şi mei regăsite în experienţă, căci depăşesc limitele 
oricărei experienţe şi aparţin propriu-zis „criticii raţiunii 
practice" şi „metafizicii moravurilor", în mei un caz filo¬ 
zofiei morale populare. Metoda utilizată aici de Kant pen¬ 
tru a explica posibilitatea legilor morale necesare pare foarte 
asemănătoare cu aceea folosită de el în Critica raţiunii pure 
pentru explicarea posibilităţii cunoaştem de experienţă, anu¬ 
me ceea ce I. Pârvu numeşte în reconstrucţia sa structura¬ 
listă a teoriei primei Critici, o „anticipare speculativă" a 
viitoarei metode ştiinţifice numită de savanţii secolului XX 
metoda „generalizării raţionale": 

„Procedura generalizării raţionale se realizează în doi paşi. ... 
Primul pas este acela al « întregirii ontologiei » (tipurilor de 
entităţi admise de teorie), al extinderii « domeniului real » al 
entităţilor acceptate cu anumite « entităţi ideale », doar posi¬ 
bile, fără realitate empirică, întregire necesară pentru menţi¬ 
nerea neafectată a legilor ştiinţifice sau logice ale teoriei. ... 
Al doilea pas important al generalizării raţionale implică in¬ 
versarea priorităţii ontologice în relaţia dintre elementele re¬ 
ale (« empirice») şi ideale (posibile): ceea ce în primul pas 
reprezenta doar o extindere conservativă cerută de forma le¬ 
gilor, devine acum baza întregului domeniu, temeiul lui on¬ 
tologic, temeiul de posibilitate al corelaţiilor de prim nivel." 
„Transformarea întregirilor ideale în înseşi condiţiile de posi¬ 
bilitate ale corelaţiilor reale este proprie, ca demers subiacent, 
tuturor procedurilor argumentativ-constructive kantiene. 118 " 

118 I. Pârvu, Posibilitatea experienţei, pp. 56-57. 



278 


KANT 


Dacă e posibilă o lectură structuralistă a teoriei criticii 
raţiunii practice — iată un provocator subiect de reflecţie. 
In caz că răspunsul este afirmativ, ceea ce face Kant în Sec¬ 
ţiunea II, 1-31 seamănă foarte mult cu primul pas al meto¬ 
dei generalizării raţionale prezentate mai sus. Din perspectiva 
unei asemenea lecturi, pare foarte ncplauzibil să privim te¬ 
oria eticii pure a lui Kant ca şi cum ar fi, în forma sa bine 
finisată, un sistem propoziţional ipotetico-deductiv (con¬ 
ceptul tradiţional de teorie); va trebui mai degrabă să o pri¬ 
vim ca şi cum ar fi o „matrice teoretică, determinând o 
structură de posibilitate, un ansamblu de modele posibile" 
care nu are o relaţie logică directă de instanţiere empirică 119 , 
ci e o ierarhie de structuri teoretice cu funcţii diverse vi¬ 
zând, în ultimă instanţă, stabilirea condiţiilor a priori de po¬ 
sibilitate ale tuturor datoriilor şi acţiunilor morale. 

Direcţia de investigaţie din Secţiunea II, sub aspect me¬ 
todologic, e clar expusă în II, 11: 

„Dar pentru a progresa în această lucrare parcurgând trepte¬ 
le fireşti, nu numai de la judecata morală comună (care este 
aici foarte respectabilă) la cea filozofică, aşa cum am făcut deja 
mai înainte, ci de la o filozofie populară, care nu poate îna¬ 
inta mai mult decât îi permite bâjbâiala cu ajutorul exemple¬ 
lor, la metafizică (ce nu se mai lasă oprită de nimic empiric, 
şi care, trebuind să măsoare totalitatea cunoaşterii raţionale 
de acest gen, se ridică dacă e cazul până la idei, unde chiar şi 
exemplele ne părăsesc), trebuie să urmărim şi să prezentăm 
clar capacitatea practică a raţiunii, începând cu regulile ei uni¬ 
versale de determinare şi mergând până la punctul unde din 
ea se naşte conceptul de datorie." 

Aşadar, scopul cercetării sale în această Secţiune e crea¬ 
rea cadrului conceptual a priori necesar elaborăm unei etici 
pure, în particular explicăm posibilităţii existenţei legilor 
morale (necesare şi universale) şi determinării voinţei umane 


119 Ibidem, pp. 62-63. 

empirice prin asemenea legi ale raţiunii practice pure. în 
cursul său de filozofie practică din 1785, Kant prezintă 
aceeaşi strategie în termeni ceva mai expliciţi: „Metafizica 
moravurilor, sau metaphysicapura , este numai prima parte 
a moralităţii; a doua parte e pbilosopbia moralis aplicata , 
antropologia morală, căreia-i aparţin principiile empirice. 
Aşa cum există metafizică (speculativă — V. M.) şi fizică, 
la fel stau lucrurile şi aici. Moralitatea nu poate fi construi¬ 
tă pe principii empirice, căci acestea conferă numai o ne¬ 
cesitate condiţionată, nu una absolută. Moralitatea îmi spune 
totuşi: tu trebuie să faci asta fără vreo condiţie sau excep¬ 
ţie. Filozofia practică generală e o propaedeutica. Antropo¬ 
logia morală este moralitatea aplicată la om. Moralia pura 
e bazată pe legi necesare şi, prin urmare, ea nu poate fi fon¬ 
dată pe constituţia particulară a unei fiinţe raţionale cum e 
omul. Constituţia particulară a omului şi legile bazate pe 
ea ies la iveală în antropologia morală sub numele de etică. 
In cadrul filozofiei practice generale, metafizica moravu¬ 
rilor sau metaphysica pura e de asemenea prezentată într-o 
formă amestecată" (LE, Mrong., 226-227). Aceeaşi idee e 
prezentă într-o notă la textul întemeierii...: „Dacă vrem, 
putem face o distincţie între filozofia pură a moravurilor 
(metafizică) şi cea aplicată (anume la natura umană), (tot 
aşa cum se face distincţia dintre matematica pură şi cea apli¬ 
cată sau dintre logica pură şi cea aplicată). Aceste denumiri 
ne reamintesc imediat faptul că principiile morale nu se în¬ 
temeiază pe particularităţile natura umane, ci trebuie să sub¬ 
ziste a priori pentru sine, dar ca unele din care trebuie să 
poată fi derivate reguli practice pentru orice natură raţio¬ 
nală, deci de asemenea pentru cea umană" (II, 8n). 

Altfel spus, domeniul etica pure nu e domeniul de cer¬ 
cetare (empirică) a ceea ce au făcut sau fac oamenii, ci do¬ 
meniul de cercetare ideal a ceea ce ei trebuie să facă (chiar 
dacănu au făcut acel lucru niciodată); iar ei trebuie să facă 
ceea ce ar face efectiv dacă ar fi fiinţe perfect raţionale 

(desăvârşit morale); iar dacă ar fi astfel, atunci ei ar face ceea 
ce orice fiinţă raţională în genere (umană sau neumană) ar 
face; cu alte cuvinte, domeniul eticii pure e în ultimă in¬ 
stanţă domeniul ideal al legilor practice necesare şi univer¬ 
sale 120 . Iată cum critică I. Kant, într-o recenzie din 1783 la 
o lucrare a lui J. Schulz, concepţia morală fatalistă a aces¬ 
tuia conform căreia voinţa omului e supusă legilor natu¬ 
rale stricte ale psihologiei: 

„Fatalismul universal, care este principiul cel mai important 
şi cel mai solid al acestei lucrări, afectând întreaga moralita¬ 
te, transformă toată conduita umană într-un simplu specta¬ 
col de păpuşi şi astfel elimină implicit din discuţie conceptul 
de obligaţie; pe de altă parte, « trebuie »-le sau imperativul care 
deosebeşte legea practică de legea naturii ne plasează cu to¬ 
tul în idee, dincolo de cursul naturii, deoarece dacă nu gân¬ 
dim voinţa noastră ca liberă, acest imperativ este imposibil şi 
absurd" 121 . 

Aşadar, chiar dacă etica pură pe care Kant o iniţiază aici 
nu ar influenţa decât în mică măsură, sau deloc, compor¬ 
tarea şi acţiunile oamenilor reali, ea este totuşi singurul spa¬ 
ţiu în care putem explica înţelesul propriu al „legilor" morale 
în sensul tare al cuvântului, î.e. ca judecăţi morale „valabi¬ 
le nu numai pentru oameni, ci pentru toate fiinţele raţio¬ 
nale în genere, nu doar în anumite condiţii întâmplătoare 
şi cu excepţii, ci în mod absolut necesar ‘ (II, 4). Această 
presupusă lume ideală (non-rcală) a agenţilor morali desă¬ 
vârşiţi, numită şi „lumea morală", e identificată cu ceea ce 


120 Raţiunea practică „dă legi care sunt imperative, adică legi obiec¬ 
tive ale libertăţii care indică ce trebuie să se întâmple, deşi poate nu 
se întâmplă niciodată, şi prin aceasta se disting de legile naturii, care 
nu tratează decât despre ceea ce se întâmplă; din această cauză, ele 
se mai numesc şi legi practice" (CRP (1998), 572). 

121 I. Kant, Rcvicw of Schulz’s Attcmpt at introduction to a doc¬ 
trine of all human beings rcgardless of diffcrent religions, în M. Gregor 
(ed.), /. Kant, Practicai Philosophy, p. 9. 

sc va numi, în Secţiunea III, „lumea inteligibilă" : „Numesc 
lumea, întrucât ar fi conformă tuturor legilor morale (cum 
ilc altfel poate fi, potrivit libertăţii fiinţelor raţionale, şi cum 
trebuie să fie, potrivit legilor necesare ale moralităţii), o lume 
morală. Ea este gândită numai ca o lume inteligibilă, întru¬ 
cât aici se face abstracţie de toate condiţiile (scopurile) şi 
cluar de toate obstacolele moralităţii (slăbiciune sau corup¬ 
ţie a naturii omeneşti). Ca atare, ea este, deci, o simplă Idee“ 
(CRP (1998), 575). Realitatea morală a fiinţei umane, mai 
mult sau mai puţin imperfectă, se regăseşte numai ca o apro¬ 
ximaţie asimptotică a acestui model ideal proiectat mintal 
în afara oricărei experienţe şi care îşi are sursa şi sediul în 
raţiunea practică pură. Acest model ideal, pur raţional, al 
lumii morale, întemeiază a priori şi explică toate „aplicaţi¬ 
ile" sale posibile, adică toate sistemele empirice de datorii 
sau maxime care satisfac un asemenea model. 

In II, 12, Kant începe expunerea elementelor conceptu¬ 
ale care compun „sfera întregii acestei cunoaşteri raţiona¬ 
le practice, dar pure" (II, 10), condiţiile apriori ale filozofiei 
sale morale. 


3.2. Lege obiectivă şi lege practică; agenţi ideali 
şi agenţi empirici (II, 12-15) 

Centrul de greutate al Secţiunii II este reprezentat de in¬ 
troducerea şi dezvoltarea unor concepte ideale, fără o viză 
empirică directă, specifice critica raţiunii practice şi meta¬ 
fizicii moravurilor; aceste concepte vor forma mediul pro¬ 
pice pentru formularea într-un mod a priori a principiului 
suprem al moralităţii şi a legilor eticii pure, inclusiv a prin¬ 
cipiilor lor de aplicare. Această îmbogăţire a ontologiei te¬ 
oriei morale cu entităţi numai posibile, nu reale, şi cu legi 
pure definite pe asemenea entităţi, e un demers caracte¬ 
ristic „critica raţiunii practice": „trebuie să urmărim şi să 

prezentăm clar capacitatea practică a raţiunii, plecând de 
la regulile ei universale de determinare şi mergând până la 
punctul unde din ea se naşte conceptul de datorie" (II, 11). 

Acest demers al lui Kant începe cu analiza conceptului 
de acţiune raţională. Secţiunea II va elabora acest concept 
până la formularea definitivă a principiului determinant al 
unei voinţe morale, principiu care furnizează temeiul teo¬ 
riei criticii raţiunii practice în calitatea ei de teorie ce sta¬ 
bileşte condiţiile cele mai generale, valabile pentru orice 
fiinţă raţională, ale moralităţii. Conceptul de acţiune raţio¬ 
nală propus de Kant poate avea un sens slab şi unul tare. 
După părerea lui H. Allison, deoarece agentul uman are ca¬ 
pacitatea de a acţiona pe baza unor maxime empirice, de a 
urmări anumite scopuri şi de a selecta mijloacele adecvate 
pentru realizarea lor, putem vorbi deja chiar şi la acest ni¬ 
vel de o acţiune raţionala 122 . Dar acţiunile morale sunt ac¬ 
ţiuni raţionale în sensul tare al acestui cuvânt: e vorba de 
acţiuni făcute în acord cu reprezentarea în raţiunea uma¬ 
nă a unor legi obiective ale raţiunii practice pure sau, alt¬ 
fel spus, de acţiuni cauzate, la limită, de o voinţă care e 
determinată numai de principii ale raţiunii, nu de impul¬ 
suri apetitive iraţionale venite de la simţuri. Dacă vrem să 
acţionăm raţional, trebuie să ne stăpânim sau chiar să înlă¬ 
turăm total pasiunile. 

Acest mecanism al cauzăm acţiunii raţionale printr-un 
act de voinţă nu e exphcitat de Kant în aceste pagini, dar 
merită să fie precizat pentru o mai bună înţelegere a aces¬ 
tor fragmente. Sistemul capacităţilor (facultăţilor) sufletu¬ 
lui e format din capacitatea cunoaştem, capacitatea de a trăi 
sentimentul de plăcere sau neplăcere şi capacitatea de a dori; 
pentru exercitarea oricăreia dintre aceste capacităţi esenţială 
este folosirea capacităţii cunoaşterii (Cfj, 440; LE, Mrong., 
225). A dori un obiect înseamnă a avea reprezentarea acelui 

122 H. Allison, Kant’s Theory of Frcedom, p. 33. 

obiect însoţită de sentimentul de plăcere. A avea aversiune 
l.iiă de un obiect înseamnă a avea reprezentarea acelui obiect 
însoţită de un sentiment de durere. Aceste două definiţii sunt 
inspirate vădit din literatura de psihologie asociaţiomstă a 
vremii. Impulsul (Antrieb ) este o dorinţă senzorială mo¬ 
mentană, în care plăcerea apare odată cu reprezentarea 
obiectului datorită unui stimul senzorial. Înclinaţia ( Neigung ) 
este o dorinţă senzorială devenită habituală. La animale, im¬ 
pulsul operează mecanic, producând un comportament 
reactiv, în funcţie de instinctele naturale; un animal e sub¬ 
ordonat şi guvernat („determinat", zice Kant) exclusiv de 
impulsuri. El nu se poate opune impulsurilor, nu poate ale¬ 
ge şi decide dacă să-şi satisfacă sau nu o dorinţă. Numai fi¬ 
inţele raţionale pot face acest lucru. „Un câine e necesar să 
mănânce dacă îi e foame şi are ceva mâncare în faţa lui; dar 
omul, în aceeaşi situaţie, poate să se abţină" (LE, Colb, 60 ). 
Fiinţele raţionale nu doar că pot rezista impulsurilor, dar 
chiar dacă sunt „afectate" de impulsuri, ele nu se lasă nea¬ 
părat „determinate" de ele, nu reacţionează mecanic pre¬ 
cum animalele: fiinţele raţionale au capacitatea de a se opune 
impulsurilor, de a alege liber, cu alte cuvinte ele au o voinţă 
liberă. Voinţa liberă e capacitatea de a te sustrage influenţei 
impulsurilor externe şi a acţiona numai conform reprezen¬ 
tăm unor principii pure ale raţiunii. Principiile raţiunii prac¬ 
tice pot fi de două feluri. în primul rând, ele pot fi principii 
pur empirice, stimulate de impulsuri. Trebuie precizat că 
în viziunea lui Kant o acţiune a unei fiinţe raţionale nu e 
determinată direct de un impuls (ca în cazul animalelor), 
ci impulsul e mai întâi încorporat într-un principiu raţio¬ 
nal subiectiv de acţiune, numit maximă materială. Impul¬ 
sul exterior nu e cauza directă a acţiunii, ci numai un „mobil" 
pentru adoptarea unui principiu subiectiv (fixarea unui scop, 
alegerea mijloacelor corespunzătoare etc.) care încorporea¬ 
ză acel impuls în postura de scop vizat. Aceasta e ceea ce 
H. Allison numeşte „teza încorporăm": dorinţele produc 

acţiuni numai în măsura în care sunt încorporate în maxi¬ 
me care servesc agentului drept principii subiective ale voin¬ 
ţei. A dori un scop este o experienţă pasivă de reprezentare 
a unui obiect însoţită de sentimentul de plăcere. A voi un 
scop este altceva, este o activitate a voinţei de reglare a con¬ 
duitei noastre pentru a atinge un scop adoptând o maximă 
care să-l conţină. In al doilea rând, sunt principiile raţio¬ 
nale obiective, legile practice. O fiinţă raţională, cum e cea 
umană, acţionează atât pe baza unor principii empirice adop¬ 
tate sub influenţa impulsurilor şi înclinaţiilor (î.e. maxime¬ 
le materiale) cât şi sub influenţa unor principii ale raţiunii 
care sunt independente de înclinaţii (legi) 123 . înclinaţiile şi 
pasiunile sunt considerate a avea un rol negativ în morală. 
Numeroase pagini sunt consacrate de Kant în Antropolo¬ 
gie (1798) rolului perturbator al pasiunilor, afectelor, în¬ 
clinaţiilor în conduita morală raţională a omului. „Pasiunea" 
(Leidenschaft ) este o înclinaţie stăpânită greu de raţiunea 
subiectului, iar „afectul" (Affekt) este o „maladie a sufletu¬ 
lui" care scapă complet controlului raţional. Paragrafe în¬ 
tregi sunt consacrate pasiunii răzbunăm, înclinaţiei pasionale 
pentru putere, mamei onorurilor, mamei dominaţiei şi po¬ 
sesiunii, pasiunii pentru iluzii etc. „Pasiunea presupune în¬ 
totdeauna în subiect o maximă de a acţiona după un scop 
care îi e prescris de către înclinaţie. Ea e deci întotdeauna 
asociată în subiect cu raţiunea, iar simplelor animale nu le 
putem atribui pasiuni, nici fiinţelor complet raţionale. ... 
Pasiunile sunt cangrene pentru raţiunea pură practică şi, în 
majoritatea cazurilor, ele sunt incurabile deoarece bolna¬ 
vul nu vrea să fie vindecat şi se sustrage dominaţiei singu¬ 
rului principiu prin care vindecarea poate surveni." Tocmai 
de aceea Kant e admiratorul principiului stoic al apatiei şi 
îşi plasează, într-un fel, propria filozofie în tradiţia acestuia: 

123 Vezi A. Wood, Kant’s Ethical Thought, Cambridge University 
Press, 1999, pp. 50 sqq. 

conform acestui principiu, înţeleptul nu trebuie niciodată 
să fie supus pasiunilor şi înclinaţiilor, nici măcar aceleia a 
milei pentru nenorocirile celui mai bun prieten, căci afec¬ 
tele te orbesc. Acesta e un „principiu moral fundamental, 
întru totul just şi sublim". Numai raţiunea poate produce 
o dinamizare a sufletului în direcţia binelui 124 . 

Din perspectiva acestui gen de psihologie morală, com¬ 
portamentul fiinţelor raţionale se deosebeşte radical de com¬ 
portamentul entităţilor neraţionale. O fiinţă (sau entitate) 
neraţională (e.g. o planetă, un animal) e un lucru care „func¬ 
ţionează dupălegi“ ale naturii, aşa cum ne arată fizica sau 
biologia (II, 12). Comportamentul entităţilor neraţionale 
c supus în întregime legilor stricte ale determinismului de 
tip laplacean. Prin contrast, o fiinţă raţională se distinge prin 
aceea că se poate opune determinismului natural al impul¬ 
surilor sensibile (dorinţelor), căci ea posedă facultatea de 
a-şi putea da singură legile practice (voinţa, Wille) şi de a 
funcţiona după reprezentarea (în sine a) legilor practice (nu 
fizice), deci după principii raţionale. La limită, o fiinţă ra¬ 
ţională se poate gândi ca o „fiinţă sfântă", complet sustrasă 
determinismului natural, „liberă faţă de toate legile naturii" 
(II, 71). în acest sens, ea are o „capacitate de alegere liberă" 
(freier Willkur, arbitrium liberum). Legile voinţei nu sunt, 
evident, legile naturii, ci legile sui generis ale raţiunii prac¬ 
tice: ele sunt numite de Kant „legi obiective ale libertăţii" 
şi indică ceea ce „trebuie să se întâmple, deşi poate nu se 
întâmplă niciodată"; tocmai de aceea ele trebuie deosebite 
de „legile naturii", care descriu „ceea ce se întâmplă" cu ne¬ 
cesitate (CRP (1998), 572). O voinţă determinată numai de 
legi practice e un concept-limită, o „presupunere" raţiona¬ 
lă, o „idee" a raţiunii practice, care ne ajută să facem inte¬ 
ligibil comportamentul raţional al omului, nu să-l descriem. 
Tot aşa, conceptele geometriei utilizate în fizică ne ajută doar 


124 E. Kant, Anthropologie, Flammarion, 1993, pp. 220, 237. 

să facem inteligibile mişcările corpurilor în cadrul teoriei 
fizice, dar nu reprezintă o descriere strictă a lor (vezi, pen¬ 
tru această analogie, II, 8n). Iată-1 deci pe Kant introducând 
aici un concept „pur“, care-1 va oripila desigur pe partiza¬ 
nul filozofiei populare, conceptul unei (fizic inexistente) fi¬ 
inţe a cărei „raţiune îi determină fără excepţie voinţa", 
deosebind-o prin aceasta de fiinţa umană căreia raţiunea sin¬ 
gură nu-i „determină" întotdeauna voinţa, căci aceasta e 
„afectată" şi de anumite mobiluri subiective care o pot, în 
anumite circumstanţe, chiar „determina" (II, 12). Prima este 
o fiinţă ideală ce posedă o „voinţă perfect bună", o „voinţă 
sfântă", o „voinţă divină" (II, 15): e vorba de o ipotetică 
fiinţă raţională non-fizică, neafectată de stimuli sensibili, ab¬ 
solut uşoară, deci perfect raţională şi desăvârşit morală, cum 
ar fi îngerii sau Dumnezeu. Cea de-a doua e o fiinţă reală, 
corporală, ce posedă o voinţă imperfectă (Kant vorbeşte de 
„imperfecţiunea subiectivă a voinţei" umane — II, 15), o 
„voinţă supusă şi unor condiţii subiective" (II, 12), aşa cum 
este „voinţa umană" sau voinţa ipoteticelor fiinţe raţionale 
corporale de pe alte planete. Determinarea (sau, dacă pu¬ 
tem spune altfel, cauzarea raţională a) acestor două tipuri 
de voinţă de către legile raţiunii practice se face diferit. Voin¬ 
ţa sfântă se conformează cu necesitate („de la sine în mod 
necesar" —II, 15) legilor obiective ale raţiunii practice, căci 
ea nu e în nici un fel afectată şi, deci, perturbată de încli¬ 
naţii subiective. Dimpotrivă, „legile (practice) obiective" 
„constrâng" (sau necesitează) voinţa tuturor fiinţelor afec¬ 
tate de înclinaţii; cu alte cuvinte, ele oferă premisele „co- 
erciţiei" voinţei de a li se conforma. Kant distinge între 
„constrângere" ( Notigung, necessitatio) şi „coerciţie" 

( Zwang, coercitio). „Constrângerea este relaţia legilor obiec¬ 
tive cu o voinţă care nu este întru totul bună" (II, 12). Con¬ 
strângerea e o coerciţie potenţială a unei voinţe imperfecte 
de a acţiona împotriva înclinaţiilor, anume în direcţia po¬ 
runcită de legile raţiunii practice. Coerciţia e o constrângere 

(necesitare) reală a unei voinţe imperfecte de a acţiona în 
direcţia poruncită de lege 125 . 

In măsura în care voinţa pură e sustrasă determinismu¬ 
lui natural, dar e totuşi determinată de propriile legi prac¬ 
tice, rezultă că ea e o capacitate care se auto determină. Această 
idee relativ obscură de „autodeterminare" a voinţei a făcut 
obiectul unor succesive tentative de clarificare din partea 
lui Kant. Una din ele constă în a distinge între Wille (voin¬ 
ţă, voluntas) şi Willkiir (capacitate de alegere, arbitrium). 
In clasicul său comentariu la Critica raţiunii practice , Lewis 
White Beck observă că abia în această lucrare apar expli¬ 
cit, pentru a se oficializa doar în operele ulterioare, două 
concepţii despre voinţă şi despre libertatea acesteia. Una 
provine din Critica raţiunii pure şi e legată de ideea de li¬ 
bertate ca. spontaneitate, ca facultate aptă să iniţieze un nou 
lanţ cauzal. A doua provine din întemeierea metafizicii mo¬ 
ravurilor şi e legată de conceptul de libertate ca autonomie, 
ca o capacitate de autolegislare raţională. Aceste două capa¬ 
cităţi sunt mai întâi indistincte şi poartă numele de „voin¬ 
ţă" (Wille), iar libertatea ei e „libertatea voinţei" (freier 
Wille) (e.g. III, 1-2). Doar mai târziu, consideră Beck, se 
distinge în mod „oficial" între primul tip de voinţă, sub nu¬ 
mele de Willkiir (capacitate de alegere) şi al doilea tip sub 

125 Cuvintele româneşti necesitare (necessitatio) şi constrângere 
au fost ambele folosite pentru a reda termenul german Notigung. Kant 
distinge Notigung de Zwang ( coerciţie , coercitio). „Constrângerea 
morală nu e, totuşi, coerciţie morală (coercitio)!' Constrângerea e 
punerea voinţei, atrasă de înclinaţii, sub o obligaţie, fără garanţia că 
ea se va şi supune obligaţiei. In condiţiile în care, fiind pusă sub o 
obligaţie, voinţa se şi supune legii morale, contra înclinaţiilor care 
o atrag, avem de-a face cu o coerciţie a ei: „(coerciţia) constă în con¬ 
strângerea de a acţiona în ciuda dorinţei, o necessitatio actionis invi- 
tae (constrângerea acţiunii contra propriei voinţe). Un lucru e făcut 
în ciuda dorinţei de către o fiinţă liberă în măsura în care (i) e prezen¬ 
tă în acea fiinţă o înclinaţie în direcţia opusă a ceea ce vrea ea să facă 
şi (ii) ea face totuşi ceea ce vrea ca fiinţă liberă" (LE, Vig., 282). 




288 


KANT 


numele Wille (voinţă). Kant utilizase deja în Critica raţiu¬ 
nii pure aceste două concepte, uneori sugerând o deosebire 
de sens, alteori folosindu-le ca sinonime. In întemeierea me¬ 
tafizicii moravurilor el nu face mei o deosebire explicită în¬ 
tre ele, dar Willkur apare de două ori, la II, 48 şi la III, 11. 
Chiar şi în Metafizica moravurilor , unde distincţia ar fi tre¬ 
buit să fie de acum maturizată, Kant nu reuşeşte întotdea¬ 
una să o marcheze cu suficientă claritate 126 . (Poate de aceea 
traducerea românească a Criticii raţiunii pure nu redă di¬ 
ferit cei doi termeni germani). De exemplu, Kant precizează 
în această din urmă lucrare că „libertatea în sens practic 
înseamnă independenţa voinţei (de fapt, a capacităţii de ale¬ 
gere, Willkur, arbitrium — V. M.) de constrângerea impul¬ 
surilor sensibilităţii“. El adaugă apoi că în cazul omului 
capacitatea de alegere este una „sensibilă", în sensul că e 
„afectată pathologic (dc către mobilurile sensibilităţii)", deşi 
nu e constrânsă de ele; atunci când e constrânsă dc impul¬ 
surile senzoriale se numeşte capacitate de alegere anima¬ 
lică (arbitrium brutum). Omul are totuşi o capacitate de 
alegere sensibilă ( arbitrium sensitivum), dar nu brutum, ci 
liberum (arbitrium liberum — capacitate dc alegere liberă, 
freier Willkur), deoarece „în om se află o putere de a se de¬ 
termina de la sine, independent de constrângerea impul¬ 
surilor sensibilităţii" (CRP (1998), 424-425). Libertatea 
capacităţii dc alegere înseamnă tocmai că ea poate fi deter¬ 
minată de raţiunea pură practică şi, prin urmare, este afec¬ 
tată dar nu determinată de impulsurile sensibile. Această 
putere de legislare pur raţională este voinţa [Wille). „Tre- 
buie-le“, legea morală, sc onginează aşadar în Wille (voinţă) 
şi serveşte pentru a influenţa Willkur (capacitatea de ale¬ 
gere) printr-o constrângere (necesitare) intelectuală îndrep¬ 
tată împotriva tendinţelor impuse de înclinaţii. Uneori Kant 

126 L.W. Bcck, A Commcntary on Kant's Critique of Practicai 
Reason, University of Chicago Press, 1960, p. 177. 

vorbeşte explicit despre Willkur ca despre o capacitate a 
omului privit ca fiinţă sensibilă şi despre Wille ca de o pu¬ 
tere a omului privit ca inteligenţă pură, a omului noume- 
nal. Henry Allison atrage atenţia pe bună dreptate asupra 
sensului ambiguu al cuvântului Wille ; lămurirea acestei am¬ 
biguităţi 1 se pare necesară pentru înţelegerea distincţiei dis¬ 
cutate aici: „Kant utilizează termenii Wille şi Willkur pentru 
a caracteriza funcţiile legislatoare, respectiv executivă ale 
unei facultăţi volitive unitare, pe care el o numeşte tot Wille. 
Prin urmare, termenul Wille are atât un sens larg, în care 
el semnifică facultatea voliţiei sau voinţei privite ca întreg, 
cât şi un sens îngust, în care el semnifică o anumită func¬ 
ţie a acestei facultăţi. ... Toate formulările confirmă echi¬ 
valenţa dintre Wille , sau voinţă în funcţia ei legislatoare, şi 
raţiunea practică. Privit ca atare, Wille este sursa legilor cu 
care are a face capacitatea de alegere ( Willkur ) a omului, 
legi privite ca imperative" (ipotetice sau categorice). Deşi 
pentru Allison distincţia Wille — Willkur nu e un exemplu 
de claritate filozofică, el consideră, pe baza unora dintre tex¬ 
tele lui Kant, că numai despre Willkur putem spune pro- 
priu-zis că e liber : „Conceptul pozitiv de libertate a 
capacităţii de alegere ( Willkur ) înseamnă puterea de a ac¬ 
ţiona pe baza poruncilor raţiunii pure sau, ceea ce este echi¬ 
valent, ale voinţei ( Wille) pure.“ Numai despre Wille în sens 
larg (facultatea volitivă ca întreg) putem afirma că e liberă 
în sensul de a fi „autonomă" (î.e. a-şi da sieşi legea), căci 
Wille în sens îngust, ca facultate legislatoare, nu e pentru 
sine lege, ci doar pentru Willkud 21 . In opinia lui Allison, 
motivaţia ascunsă a introducem acestor două concepte poate 
fi întrevăzută încă din întemeiere...: clarificarea concepţiei 
kantiene cu privire la voinţă ca auto-determinare , deci ca 
„autonomie": căci, pe de o parte, Kant identifică în aceas¬ 
tă lucrare voinţa cu raţiunea practică (II, 12); dar, pe de altă 

127 H. Allison, Kant’s theory offrcedom, cap. 7. 

parte, el spune că raţiunea practică determină voinţa, ca şi 
cum ar fi separate. E sugerată aici o misterioasă dualitate 
(în unitate) cu privire la funcţiile voinţei, dualitate ce 
s-ar vrea lămurită tocmai prin introducerea distincţiei 
Wille-Willkiir. „Astfel, Wille în sens îngust conferă norma, 
iar Willkiir alege în lumina acestei norme. In mod asemă¬ 
nător, această distincţie ne permite să spunem despre voin¬ 
ţă că îşi dă sieşi legea sau chiar că este lege pentru sine, căci 
aceasta pur şi simplu înseamnă că Wille dă legea lui Willkiir 
sau este lege pentru Willkiir. Strict vorbind, aşadar, numai 
Wille în sens larg are proprietatea autonomiei, deoarece nu¬ 
mai Wille în acest sens poate fi caracterizat ca lege pentru 
sine“ (în sens îngust, Wille e lege pentru Willkiir)™. în re¬ 
zumat, capacitatea de alegere care e determinată numai de 
înclinaţii (impulsuri senzoriale, stimulus) este capacitatea 
de alegere animalică (arbitrium brutum); capacitatea de ale¬ 
gere care poate fi determinată de raţiunea practică se nu¬ 
meşte capacitate de alegere liberă (freier Willkiir). Omul 
are o capacitate de alegere liberă, afectată de mobiluri sen¬ 
sibile, dar nu determinată complet de ele, căci e determina¬ 
tă sau guvernată de raţiunea practică însăşi (adică de Wille)™. 

Alte câteva noi concepte pure intră acum inevitabil în 
scenă. Ce înţelege Kant, în contextul eticii sale pure (vezi 
II, 12-15), prin „legi obiective" sau „principii obiective" 
şi cum le distinge el de „legile practice" ? Căci Kant pare 
să facă în mod sistematic această distincţie. în limbajul kan¬ 
tian al criticii raţiunii practice aşa cum e acesta introdus în 

128 Ibidem, pp. 130-131. 

129 Aceste distincţii kantiene sunt, într-o formă sau alta, prezente 
în literatura etică a vremii: C. Wolff, de pildă, distingea între voinţă, 
capacitate de alegere şi voliţie (act volitiv) în următorii termeni: 
„însuşi actul volitiv (adus volendi) este numit volitio, în opoziţie cu 
voluntas (voinţă — V. M.), căci ultimul denotă o facultate a minţii 
sau o putere ori posibilitate de a înfăptui acel act (apud L. Beck, A 
Commentary, p. 177n). 

Secţiunea II, o lege obiectivă este un principiu al raţiunii 
care determină cu necesitate o voinţă sfântă şi a cărei repre¬ 
zentare într-o voinţă imperfectă exercită un efect constrân¬ 
gător asupra acesteia. Căci, exprimându-ne oarecum 
imprecis, într-o voinţă sfântă tot ceea cc trebuie, este-, prin 
urmare, într-o voinţă sfântă „trebuie" (constrângerea) dis¬ 
pare în sensul ei propriu. Voinţele pure nu mai au nevoie 
de constrângere. Şi maxima subiectivă îşi pierde sensul ei 
propriu (căci aici nu mai avem de-a face cu un agent dotat 
cu sensibilitate) iar „legea obiectivă" arc un sens special, ne- 
prescriptiv, acela de principiu care descrie o conformitate 
inteligibil-necesară a actului de voinţă cu ceea ce Kant nu¬ 
meşte „legile sfinţeniei" (CRPr., 171), î.e. cu „principiile 
obiective" descriptive (care descriu ce face în mod necesar 
o voinţă sfântă), asemănătoare mai degrabă legilor naturii; 
acestea sunt principii care determină cu necesitate o „voinţă 
sfântă", care sunt un model pentru om şi pe care omul şi 
le reprezintă la nivelul său sub forma unor constrângeri. Aşa¬ 
dar, „legea obiectivă" este acel principiu al acţiunii care se 
dovedeşte a fi valabil pentru orice fiinţă raţională, umană 
sau nu, perfectă sau imperfectă: cl, şi numai cl, c principiul 
moral care are „necesitate absolută" (Pref. 7). 

„O voinţă perfect bună s-ar subordona deci şi ea legilor obiec¬ 
tive (ale binelui), numai că în acest caz ea n-ar putea fi repre¬ 
zentată ca fiind constrânsă la acţiuni conforme legii, deoarece, 
prin constituţia sa subiectivă, ea s-ar putea determina de la sine 
numai prin reprezentarea binelui. De aceea imperativele nu 
sunt valabile pentru voinţa divină şi, în genere, pentru o voin¬ 
ţă sfântă', „trebuie"-le este aici la un loc nepotrivit, deoarece 
actul volitiv este deja de la sine în mod necesar în armonie cu 
legea" (II,15) 130 . 


130 O dovadă în plus a unei anumite imprecizii a scriiturii lui Kant 
este şi următorul pasaj, care contrazice flagrant citatul de mai sus: 
„Voinţa absolut bună, al cărui principiu trebuie să fie un imperativ 
categoric" (II, 86). Cred că „voinţa absolut bună" nu poate să se refere 

Rezultă că în sensul ei originar şi tare „legea obiectivă" 
(sau „legea practică obiectivă", cum e numită la II, 45, sau 
„legile autonomiei", cum sunt numite la II, 75) e un prin¬ 
cipiu raţional ce determină o voinţă sfântă şi nu poate avea 
o formă prescriptivă, căci o voinţă sfântă nu e constrânsă 
să acţioneze bine, ea acţionând cu necesitate bine prin chiar 
natura sa (II, 15) 131 . Pe de altă parte, legile obiective ale voin¬ 
ţelor sfinte sunt „reprezentate" în voinţele imperfecte, co¬ 
rupte de înclinaţii, ca „legi practice" (II, 17, 27, 30n) sau 
ca „legi ale moralităţii" (porunci) (II, 23, 28) sau ca „dato¬ 
rii" (II, 34) — forma lingvistică a acestora din urmă fund 
imperativul categoric 132 . Sensul obiectivităţn, universalităţii 
şi necesităţii diferă în cazul celor două tipuri de legi. în ca¬ 
zul „legilor obiective", obiectivitatea lor are sensul dc va¬ 
labilitate pentru orice fiinţă raţională în genere, finită sau 
infinită („principiul obiectiv valabil pentru orice fiinţă ra¬ 
ţională" — II, 30n). Obiectivitatea „legilor practice" înseam¬ 
nă valabilitatea lor pentru orice fiinţă raţională finită, în speţă 
umană („Principiul obiectiv (adică acela care ar servi şi în 
mod subiectiv ca principiu practic pentru toate fiinţele raţio- 

la voinţa unei fiinţe finite, oricât de bună ar fi ea, ci doar la voinţa 
unei fiinţe sfinte; or, aceasta nu are ca principiu un „imperativ ca¬ 
tegoric". 

131 „Dacă avem în vedere condiţia omului, cazîn care noi trebuie 
să luptăm contra impulsurilor şi dorinţelor neregulate, voinţa bună 
se manifestă în acţiunea făcută din datorie. Dimpotrivă, o voinţă bună 
perfectă nu va avea obstacole de depăşit, iar conceptul de datorie (care 
presupune depăşirea unor obstacole) nu se va aplica unei asemenea 
voinţe perfecte" (H.J. Paton, The Moral Law, Routledge, 1989 (1948), 
p. 18). „Din punct de vedere moral, voinţa divină e necesară, pe când 
voinţa umană e constrânsă. Intr-adevăr, pentru fiinţa supremă nece¬ 
sitatea practică nu are caracterul obligaţiei. Această fiinţă acţionează 
moral cu necesitate darfără a fi supusă unei obligaţii" (Letţons, p. 90). 

132 „Imperativul categoric este singurul care sună ca o lege prac¬ 
tică" (II, 27); „... în cazul acestui imperativ categoric sau lege a 
moralităţii" (II, 28). 

nale /finite/ dacă raţiunea ar avea un control complet asu¬ 
pra capacităţii de a dori) este legea practică" — I, 15n). Evi¬ 
dent, numai „legile obiective" sunt strict universale, adică 
absolut necesare, adică valabile fără mei o excepţie pentru 
toate fiinţele raţionale; „legile practice" nu sunt valabile pen¬ 
tru voinţele sfinte, deşi posedă şi ele un anume gen de ne¬ 
cesitate, mai slabă, „necesitatea practică" (II, 16, 23, 66), 
identică cu „constrângerea" sau cu „datoria": 

„Căci numai legea aduce cu sine conceptul unei necesităţi ne¬ 
condiţionate, realmente obiective şi deci universal valabile, iar 
poruncile sunt legi care trebuie ascultate, adică urmate chiar 
împotriva înclinaţiei" (II, 23). „Dacă maximele nu sunt deja 
prin natura lor în mod necesar în acord cu acest principiu 
obiectiv al fiinţelor raţionale ca universal legislatoare, nece¬ 
sitatea acţiunii după acel principiu se numeşte constrângere 
practică, adică datorie“ (II, 66). „Necesitatea practică, ... adi¬ 
că datoria" (II, 67). „Datoria trebuie să fie o necesitate prac- 
tic-necondiţionată a acţiunii" (II, 42). 

în cazul legilor practice, trebuie- le care le prefixează, obli¬ 
gaţia, exprimă ceea ce Kant numeşte „necesitatea practică". 
Prin contrast, necesitatea legilor obiective care guvernează 
voinţele sfinte c numită „necesitate obiectivă" (II, 12, 16) 
sau „necesitate inteligibilă" (CRP (1998), 433-34): „O 
voinţă perfect bună s-ar subordona deci şi ea legilor obiec¬ 
tive (ale binelui), numai că, în acest caz, ... prin constitu¬ 
ţia sa subiectivă, ea s-ar putea determina de la sine numai 
prin reprezentarea binelui" (II, 15). Necesitatea practică este 
o formă mai slabă a necesităţii obiective sau absolute: „im¬ 
perativul categoric este ... In mod absolut necesar deşi (nu¬ 
mai) în mod practic 1 (II, 23). 

Rezultă din toate acestea că e mereu necesar să urmă¬ 
rim atent ceea ce vrea să spună Kant dincolo de felul cum 
o spune. In cazul de faţă, e indubitabil că el foloseşte în- 
tr-un mod ambiguu termenul „lege": fie referindu-se la „le¬ 
gile obiective" ale unei voinţe sfinte, fie la „legile practice" 

ale unei voinţe imperfecte. Primele au o „necesitate obiec¬ 
tivă" (sau inteligibilă), cele din urmă numai o „necesitate 
practică". Această ambiguitate e favorizată poate şi de re¬ 
ciproca dependenţădefiniţională a celor două concepte: tot 
ceea ce este legic necesar pentru o voinţă sfântă este şi im¬ 
perativ necesar pentru o voinţă imperfectă; şi tot ceea ce 
trebuie să facă o fiinţă imperfectă reprezintă ceea ce face 
cu necesitate fiinţa perfectă moral. Altfel spus, legea prac¬ 
tică (pentru o fiinţă raţională finită) este legea „care ar servi 
şi în mod subiectiv ca principiu practic pentru toate fiin¬ 
ţele raţionale dacă raţiunea ar avea un control complet asu¬ 
pra capacităţii de a dori" (I, 15n). 

Putem conchide că sensul fundamental al legii morale 
este cel de „lege obiectivă", conceptul de „lege practică" fi¬ 
ind dependent defmiţional de acesta şi, pentru Kant, chiar 
dependent cauzal (în sensul unei relaţii cauzale sui generis 
de „reprezentare", care e o cauzalitate a raţiunii, non-natu- 
rală şi atemporală): „Reprezentarea unui principiu obiec¬ 
tiv, în măsura în care este constrângătoare pentru voinţă, 
se numeşte poruncă (a raţiunii), iar formula poruncii se nu¬ 
meşte imperativ“ (II, 13). Cititorul familiarizat cu filozo¬ 
fia speculativă a lui Kant a mai întâlnit, desigur, conceptul 
de „reprezentare" ( Vorstellung). In jargon kantian, orice fe¬ 
nomen presupune un lucru în sine şi o relaţie de cauzalita¬ 
te noumenală (atemporală) între lucrul în sine şi fenomen 
(„o cauză care nu este fenomen deşi efectul ei se întâlneşte 
în fenomen" —CRP (1998), 427). Fenomenul ce corespun¬ 
de unei entităţi noumenale se numeşte „reprezentarea" ace¬ 
lei entităţi noumenale. Această teorie, foarte contestată de 
comentatori, corespunde în mare distincţiei făcute în Sec¬ 
ţiunea III între aşa-numita „lume sensibilă" (lumea aşa cum 
ne apare) şi aşa-numita „lume inteligibilă" (lumea presupu¬ 
să a fi în spatele lumii sensibile şi determinându-i acesteia 
existenţa, o lume ipotetică, mereu necunoscută nouă, cum 

ar fi lumea lui Wille în sensul îngust al cuvântului) (III, 11). 
Această din urmă sursă a legislaţiei morale trebuie privită 
ca o raţiune practică pură, ca o realitate noumenală, ca un 
„lucru în sine“, pe care îl putem doar „gândi“ (presupune 
raţional), dar la care nu avem acces „cognitiv", căci nu avem 
nici o percepţie a lui. Imperativele care constrâng voinţa sen¬ 
sibilă a unei fiinţe raţionale empirice pot fi privite aşadar 
ca reprezentarea fenomenală a legilor obiective: „Prin urma¬ 
re, imperativele sunt doar formule care exprimă raportul 
legilor obiective ale actului volitiv în genere cu imperfec¬ 
ţiunea subiectivă a voinţei unei fiinţe raţionale sau alteia, 
de pildă a voinţei umane" (II, 15). Să ne aducem aminte şi 
un alt fragment cât se poate de sugestiv: „Atunci când e vor¬ 
ba de valoarea morală, nu ne referim la acţiunile care se văd, 
ci la principiile lor interne, care nu se văd“ (II, 2) — iar prin¬ 
cipiile care „nu se văd" sunt tocmai „legile obiective". O 
acţiune „obiectiv necesară" pentru o voinţă sfântă devine 
„subiectiv contingenţă" pentru om (ea putând fi înfăptui¬ 
tă sau nu) (II, 12). O lege obiectivă — care e numai o Idee 
a raţiunii practice — descrie ce e necesar să facă o fiinţă ra¬ 
ţională perfectă şi, implicit, ceea ce trebuie să facă orice fi¬ 
inţă raţională imperfectă; dar ea nu descrie ce face o fiinţă 
raţională imperfectă (II, 14). In ceea ce priveşte relaţia de 
cauzare noumenală, iată încercarea de lămurire oferită de 
H. Allison: „Ideea e aceea că, atunci când privim o acţiu¬ 
ne ca decurgând din « temeiuri raţionale » (sub forma unui 
« trebuie »), noi o considerăm ca aflându-seîn raport cu te¬ 
meiurile ei precum concluzia faţă de premise, iar aceasta nu 
e, desigur, o relaţie temporală" 133 . „Legea" care determină 
voinţa inteligibilă va trebui prin urmare să aibă o formă de¬ 
scriptivă, deoarece „voinţa unei fiinţe raţionale non-finite 
nu va fi « supusă limitărilor şi obstacolelor subiective »; 

133 H. Allison, Kant’s theory offreedom, Cambridge Univeristy 
Press, 1991 (1990), p. 48. 

pentru o asemenea voinţă, nimic nu poate conta ca un 
imperativ sau ca o obligaţie, iar moralitatea e redundantă". 134 
In schimb, pentru o voinţă imperfectă, legile obiective (le¬ 
gile binelui) apar ca „porunci". Ceea ce pentru om privit 
ca agent empiric este „Eu trebuie să fac X" (prescripţie), 
pentru om privit ca agent pur raţional este „Eu voi face ne¬ 
cesarmente X“ (descripţie). 

Pe scurt, am putea spune că legile morale (imperativele) 
care determină voinţa raţională a unui om sunt „fenomenul" 
unor legi necesare obiective. Sunt aceste legi obiective legi¬ 
le unei alte fiinţe raţionale? Nicidecum! Legea morală 
obiectivă nu ne vine de altundeva, din afară. Legile obiec¬ 
tive care determină omul sunt legi ale fiinţei inteligibile din 
om, ale „acestui om divin din noi" (CRP (1998), 443); le¬ 
gile practice sunt reprezentarea acestora în om privit ca fi¬ 
inţă sensibilă. Iată de ce aceste două noţiuni nu trebuie 
privite ca referindu-se la două universuri complet separate, 
cum ar sugera unele pasaje: la un univers divin şi la cel uman, 
aflate într-un raport de exterioritate. Din punctul de vedere 
al lui Kant, legea obiectivă şi legea practică există împreună 
în fiinţa umană: legea obiectivă determină voinţa umană pri¬ 
vită ca voinţă a unei fiinţe raţionale în genere (căci omul 
face parte din această clasă de fiinţe raţionale); iar legea prac¬ 
tică determină voinţa umană privită ca voinţă a unei fiinţe 
raţionale empirice, sociale, supusă înclinaţiilor. Prin urma¬ 
re, omul privit ca fiinţă socială îşi „reprezintă" sub forma 
unor imperative categorice legile obiective ale fiinţei sfin¬ 
te din el. în om, Wille dă legi pentru Willkur. 


3.3. Clasificarea imperativelor (II, 16-29) 

Continuând analiza conceptului de acţiune raţională în 
contextul introducem ingredientelor necesare edificăm unei 


154 O. O’Neill, Constructions of Reason, Cambridge University 
Press, 1994 (1989), p. 71. 

metafizici a moravurilor, Kant vorbeşte şi despre trei tipuri 
de raţionalitate a acţiunii: raţionalitate strict tehnică, raţio¬ 
nalitate prudenţială şi raţionalitate morală. Aceste tipuri de 
i aţionalitate sunt legate de tot atâtea forme de imperative. 
Kvident, Kant e interesat în principal de raţionalitatea mo¬ 
rală şi de tipul de imperativ (de principiu determinant al 
voinţelor imperfecte) careîi corespunde: imperativul cate¬ 
goric. Intr-o clasificare mai generală, imperativele se dove¬ 
desc a fi de două feluri: ipotetice şi categorice. 

Imperativele ipotetice au forma: „Dacă vrei scopul Y, 
atunci trebuie să faci X.“ Ele exprimă o constrângere a voinţei 
relativă la un scop: „Munceşte la tinereţe pentru a avea la 
bătrâneţe." Ele ne obligă să facem acţiuni care sunt bune 
ca mijloace (de remarcat că tipurile de imperative antrenea¬ 
ză tipuri— sensuri — corespunzătoare de „bine") (II, 16-18). 
Imperativele ipotetice sunt, la rându-le, de două feluri: 

(a) Imperative ale abilităţii (II, 20): acestea se referă la 

mijloacele necesare atingem unui scop posibil pentru unele 
fiinţe umane, variabil de la persoană la persoană şi la aceeaşi 
persoană în momente diferite, indiferent dacă scopul e bun 
sau rău. E.g. „Pentru a vindeca pneumonia, doctorul tre¬ 
buie să facă_„; „Pentru a vinde opium, trebuie să.Im¬ 

perativele abilităţii dau naştere la acţiuni „bune" în sens de 
abile sau eficace. 

(b) Imperative ale prudenţei (II, 21)' 35 : aici scopul e voit 
cu necesitate naturală de toate fiinţele (raţionale) umane; 
prin urmare, e vorba de un scop special, pe care nu doar că 
îl pot avea unii oameni, ci pe care îl au cu necesitate toţi (căci 
ţine de esenţa naturii lor); un asemenea scop e fericirea sau 

135 Prudenţa e abilitatea de a găsi mijloacele pentru a satisface un 
interes propriu, util pentru sine; termenul are o coloratură egoistă. 
„Egoistul moral este cel care raportează toate scopurile la sine, care 
nu găseşte utilitate decât în ceea ce e util şi care poate, eudemonist 
cum e, să nu pună ca principiu determinant al voinţei sale decât utili¬ 
tatea, adică fericirea personală, iar nu reprezentarea datoriei" (I. Kant, 
Anthropologie dupoint de vuepragmatique, Flammarion, 1993, p. 55). 

bunăstarea (î.e. „suma satisfacerii tuturor înclinaţiilor 11 — 
I, 12). Acţiunile poruncite de imperativele prudenţei sunt 
„bune“ în sensul de a fi „prudente" (eficace pentru reali¬ 
zarea fericim proprii). 

Imperativele categorice („imperativele moralităţii", „im¬ 
perativele datoriei" )(II, 22) sunt non-ipotetice (adică fără 
„dacă..."): forma lor e „Trebuie să faci X". Ele sunt apo¬ 
dictice (II, 19), adică necesare în mod necondiţionat sau ab¬ 
solut. Un asemenea imperativ „porunceşte nemijlocit acea 
conduită" (II, 22), adică o porunceşte într-un mod care nu 
e relativ la un anume scop („materia" acţiunii e scopul şi e 
aici absentă). El e strict „formal" (în sensul că e o obliga¬ 
ţie absolută şi necondiţionată). Imperativele categorice tre¬ 
buie să fie respectate de orice fiinţă raţională finită şi ceea 
ce e esenţialmente „bun" în acţiunea antrenată de ele pro¬ 
vine din dispoziţia mintală care cauzează acţiunea (din „in¬ 
tenţie", din principiile raţiunii), independent de consecinţe: 
e vorba aşadar de un bine moral (II, 22). Imperativul cate¬ 
goric e o „reprezentare" a acţiunii X ca bună în sine, nu doar 
ca bun ă pentru altceva (pentru scopul Y), faptul că acţiu¬ 
nea e bună în sine însemnând că ea este o acţiune obiectiv 
necesară într-o voinţă sfântă (II, 17). 

Toate aceste imperative „constrâng" voinţa, dar con¬ 
strângerea are loc în grade diferite (II, 23). De aceea impe¬ 
rativele abilităţii sunt numite „reguli", cele ale prudenţei 
„sfaturi" şi cele ale moralităţii „porunci" (legi). Problema 
„cum ar putea fi gândită constrângerea voinţei pe care im¬ 
perativul o exprimă" e echivalentă cu problema „cum sunt 
posibile toate aceste imperative" (II, 24), cum pot fi ele jus¬ 
tificate 136 . 


136 „A le justifica înseamnă a arăta că principiile pe baza cărora 
ne constrâng să acţionăm sunt obiective, în sensul că sunt valabile 
pentru orice fiinţă raţională ca atare" (Paton, The Moral Law, p. 27). 

Imperativele abilităţii sunt judecăţi analitice de tipul: 
„Dacă vrei Y, atunci trebuie să faci X.“ Dar dacă lanţul mij¬ 
loacelor X care duc necesarmente la scopul Y e conţinut ana¬ 
litic în conceptul scopului Y (dacă ştiu că scopul Y poate 
li obţinut numai cu mijloacele X), atunci a vrea scopul Y 
înseamnă eo ipso a vrea mijloacele X (II, 24). Constrânge¬ 
rea exprimată de imperativele abilităţii e puternică — deoare¬ 
ce e dată de o judecată analitică (logic necesară) ce constituie 
imperativul — însă e relativă la scop, care e contingent (dacă 
agentul îşi schimbă scopul, constrângerea avută în vedere 
dispare). 

Imperativele prudenţei sunt analitice î n acelaşi sens dacă 
presupunem că se poate defini cu precizie conceptul de fe¬ 
ricire şi mijloacele pentru a o realiza: orice agent raţional 
care vrea scopul fericim trebuie să vrea implicit şi mijloa¬ 
cele pentru a-1 atinge (II, 25). Există, totuşi, o diferenţă în¬ 
tre aceste două genuri de imperative: imperativele abilităţii 
constrâng voinţa „oricărei fiinţe raţionale" imperfecte ca¬ 
re are în mod contingent un anume scop (se întâmplă să-l 
aibă, după cum se poate să nu-1 aibă), pe când imperative¬ 
le prudenţei constrâng voinţa „tuturor fiinţelor raţionale" 
imperfecte care au cu necesitate un anume scop (fericirea) 
î.e. constrâng toţi oamenii (II, 21). Natura constrângem e 
aceeaşi (căci e dată de analiticitatea judecăţilor), dar ea e mai 
extinsă în cazul al doilea, deci e „inegală" (II, 23). Totuşi, 
definirea exactă a conceptului de „fericire" e mai degrabă 
o sarcină „nerezolvabilă" datorită imposibilităţii de a de¬ 
termina concret „maximizarea bunăstării" — ceea ce ar cere 
„omniscienţă" — şi de aceea nu putem acţiona după prin¬ 
cipii obiective pentru a fi fericiţi, ci mai degrabă după di¬ 
verse „sfaturi empirice" (referitoare la dietă, la economii, 
la politeţe, la reţinere etc.) (II, 25). 

Imperativele categorice nu sunt analitice: în judecata 
„Orice fiinţă raţională trebuie să facă X" predicatul „tre¬ 
buie să facă X" (e.g. să nu ucidă oameni) nu e conţinut în 

înţelesul conceptului-subiect „fiinţă raţională". Imperati¬ 
vele categorice sunt judecăţi sintetice. Cu toate acestea, ele 
„reprezintă o acţiune ca fund obiectiv necesară pentru ea 
însăşi, fără referire la vreun alt scop" (II, 16), căci sunt „po¬ 
runci necondiţionate" de scopuri variabile (II, 26); deci ele 
nu sunt empirice şi nu pot fi întemeiate inductiv pe expe¬ 
rienţă, ci numai a priori (II, 26). Aşadar, imperativele cate¬ 
gorice (imperativele moralităţii) rămâne că sunt „propoziţii 
practice sintetice a priori“ (II, 28). E.g. „Să nu ucizi", „Să 
nu furi", „Să nu faci promisiuni înşelătoare" (II, 26) etc. 
Le voi numi în continuare imperative categorice concrete ; 
ele constrâng voinţa agentului sensibil; Kant le numeşte „da¬ 
torii" sau „imperative ale datoriei" (II, 27; 23). 

In ce sens constrângerea exprimată de imperativele ca¬ 
tegorice e mai tare decât cea a imperativelor ipotetice? In 
cazul imperativelor categorice, Kant ne spune că ele sunt 
singurele „care sună ca o lege practică" (II, 27). Iar „legea" 
evocă de îndată ideea de „necesitate necondiţionată" şi „uni¬ 
versală" (II, 23). Sensul acestor afirmaţii este următorul: spre 
deosebire de imperativele abilităţii şi ale prudenţei, care con¬ 
strâng voinţa oricărei fiinţe raţionale finite dat fiind că lu¬ 
crurile sunt aşa cum sunt (dat fund că medicul are în mod 
întâmplător ca scop vindecarea pneumoniei, căci el ar fi pu¬ 
tut să aibă ca scop vindecarea dinţilor; respectiv, dat fund 
că toţi oamenii au ca scop necesar fericirea — având în ve¬ 
dere constituţia lor naturală contingenţă), un imperativ cate¬ 
goric exprimă constrângerea voinţei oricărei fiinţe raţionale 
supusă înclinaţiilor (nu numai dat fund că lucrurile sunt aşa 
cum se întâmplă să fie, ci) indiferent de cum ar fi putut sta 
lucrurile (e.g. indiferent de scopurile concrete, chiar dacă 
natura umană ar fi diferită, chiar dacă am avea cu totul alte 
nevoi, chiar dacă nc-am afla în circumstanţe diferite, chiar 
d acă am avea de-a face cu fiinţe finite mai mult sau mai pu¬ 
ţin inteligente decât omul trăitoare pe alte planete şi având 

o constituţie naturală diferită de a noastră etc.). Deci e vor¬ 
ba în acest caz de o constrângere absolut necondiţionată în 
sensul că ea nu e relativă la vreun scop particular urmărit 
în funcţie de anumite circumstanţe, nici măcar la condiţii¬ 
le generale ale felului cum se întâmplă să fie constituită na¬ 
tura umană; cu alte cuvinte, este vorba de o constrângere 
valabilă pentru orice fiinţă raţională imperfectă în genere. 
E o constrângere definită nu numai în raport cu lumea uma¬ 
nă reală, ci în raport cu orice situaţie contrafactuală (lume) 
posibilă alternativă la lumea noastră actuală. Dacă în cazul 
imperativelor ipotetice — pentru care avem exemple în ex¬ 
perienţă— „cercetarea posibilităţii lor“ înseamnă „explica¬ 
rea" felului în care e constrânsă voinţa pe care o exprimă 
respectivele imperative, în cazul imperativului categoric — 
pentru care nu avem nici un exemplu în realitate 137 — cer¬ 
cetarea posibilităţii lui e echivalentă cu „stabilirea" sa apriori, 
adică cu demonstrarea faptului că, în ciuda imposibilităţii 
de a-i dovedi valabilitatea (empirică) prin generalizare din 
exemple, el este totuşi valabil, şi chiar universal valabil , deci 
valabil în mod a priori. Aceasta nu se poate realiza decât 
printr-o procedură a priori , printr-o „deducţie" a priori a 
principiului oricărui imperativ categoric concret. Dacă im¬ 
perativele categorice concrete sau datoriile sunt judecăţi sin¬ 
tetice a priori (II, 28), atunci sarcina criticii raţiunii practice 
este să arate cum sunt ele posibile. Problema: cum e posi¬ 
bilă sinteza a priori în cazul judecăţilor practice (morale) 
e o problemă tipică a „criticii raţiunii pure practice" şi ea 
va fi abordată în Secţiunea III. 


137 „Nu putem totuşi dovedi cu certitudine prin nici un exem¬ 
plu că voinţa ar fi determinată aici doar de lege, fără alte mobiluri" 
(II, 26). 

3.4. „Formula unică“ 

a imperativului categoric (II, 29-32) 

In Secţiunea II Kant nu îşi propune încă să arate „cum 
este posibil un imperativ categoric", chestiunea fundamen¬ 
tăm a priori a acestuia fiind amânată pentru Secţiunea III. 
Ceea ce face el acum este doar să scoată (prin analiză) din 
conceptul pur, neempiric de „imperativ categoric" prezen¬ 
tat anterior, „formula" lui, formulă despre care spune că este 
„unică" („formulă care conţine singura propoziţie care poate 
fi un imperativ categoric" — II, 29). Cum obţine Kant for¬ 
mula imperativului categoric sau modelul general al tutu¬ 
ror imperativelor categorice prin analiza Ideii de „imperativ 
categoric" ? Raţionamentul lui Kant pare a fi următorul: în 
timp ce conţinutul unui imperativ ipotetic (adică acţiunea 
pe care trebuie s-o fac, privită ca mijloc) nu poate fi cunos¬ 
cut înainte de cunoaşterea scopului, deoarece lanţul acţiu- 
mlor-mijloc prefixat de „trebuie" este, în acest caz, relativ 
la un scop variabil, în cazul imperativului categoric acţiu¬ 
nea care trebuie făcută e cunoscută nemijlocit („de îndată"), 
adică fără referire la scop. Căci ea e prescrisă numai pen¬ 
tru că e reprezentarea în noi a unei „legi obiective" (o lege 
a sfinţeniei), reprezentare „care este constrângătoare pen¬ 
tru voinţă" (II, 12, 13). La aceasta se gândeşte Kant atunci 
când afirmă în II, 30: „imperativul (categoric) nu conţine, 
în afară de lege (legea obiectivă — V. M.), decât necesita¬ 
tea ca maxima să fie conformă cu această lege", adică numai 
ideea de „constrângere" (necesitare) a unei voinţe imper¬ 
fecte. Prin urmare, atunci când el cere subiectului: „Tre¬ 
buie să faci X", trebuie- le nu cere „conformarea" maximei 
materiale X la un scop contingent, ci conformarea prac- 
tic-necesară a maximei unei voinţe imperfecte la o lege 
obiectivă in abstracto, despre care ştim doar că are — ca orice 
lege — universalitate strictă (î.e. necesitate); altfel spus, el 
exprimă o constrângere sau o poruncă de universalizare-, şi 

tocmai „formula (acestei) porunci se numeşte imperativ" 

(II, 13): 

„Căci, din moment ce imperativul nu conţine, în afară de lege, 
decât necesitatea ca maxima să fie conformă cu această lege, 
legea neconţinând însă nici o condiţie de care să fie limitată, 
nu mai rămâne altceva decât universalitatea unei legi în ge¬ 
nere cu care să se conformeze maxima acţiunii şi doar aceas¬ 
tă conformitate e ceea ce imperativul prezintă propriu-zis ca 
fiind necesară" (II, 30). 

Acest conţinut al Ideii de imperativ categoric poate fi 
exprimat în propoziţia care constituie „formula" impera¬ 
tivului categoric— cunoscută în literatura secundară ca For¬ 
mula legii universale (FLU): 

„Acţionează doar după acea maximă prin care poţi voi toto¬ 
dată ca ea să devină o lege universală" (II, 31). 

Aceasta este cea mai celebră formulă kantiană a legii mo¬ 
rale, deşi, aşa cum voi arăta, ea nu e formula definitivă a prin¬ 
cipiului moralităţii. Ea e numai o parte — partea formală — 
a formulei „principiului suprem al oricărei datorii" (II, 35), 
fiind valabilă pentru fiinţele raţionale imperfecte, adică pen¬ 
tru fiinţele a căror voinţă c afectată de dorinţe şi înclinaţii. 
Mai precis, pentru că nu e o lege concretă (de tipul „Tre¬ 
buie să nu ucizi“ ), ci se referă la legi şi la maxime în genere , 
ea a fost numită de Paton (presupunând tacit o interpretare 
propoziţională a teoriei lui Kant) o meta-lege universală a 
metafizicii moravurilor care se referă la conceptele a priori 
de „lege obiectivă" valabilă pentru orice fiinţă raţională şi 
de conformitate necesară a „maximei" cu legea. Cu alte cu¬ 
vinte, porunca prezentă în această unică propoziţie ce ex¬ 
primă formula imperativului categoric e aceea ca maxima 
să fie universalizabilă pentru a fi morală („să poţi voi tot¬ 
odată ca ea (maxima) să devină o lege universală" — II, 31), 
adică să poată fi adoptată de orice fiinţă raţională, finită sau 
infinită: Trebuie să adopţi numai acea maximă X care e 

„reprezentarea" subiectivă a unei legi obiective , deci care 
satisface condiţia de a putea fi adoptată ca maximă de ori¬ 
ce fiinţă raţională în genere. 

Această condiţie a universalităţii e, în fond, condiţia im¬ 
parţialităţii , deci a egalităţii esenţiale a tuturor fiinţelor uma¬ 
ne în faţa tribunalului moral: nu poate fi datorie pentru mine 
ceea ce nu poate fi datorie pentru toţi. 

O potenţială sursă de confuzie e reprezentată de faptul 
că I. Kant vorbeşte atât de un unic imperativ categoric 
(II, 31) cât şi de „imperativele categorice" sau „imperati¬ 
vele datoriei" la plural. Confuzia poate fi uşor evitată dacă 
distingem între unica „formulă" a imperativului categoric — 
ca model general unic al formei oricărei datorii morale con¬ 
crete — şi diversele datorii morale reale, concrete, care sunt 
aplicaţiile formulei şi, prin urmare, e firesc să aibă forma 
imperativului categoric (e.g. Nu trebuie să ucizi, Trebuie 
să-ţi plăteşti la timp datoriile etc.) (II, 41). 

P. Guyer consideră că, odată cu formularea Imperati¬ 
vului Categoric (IC) am ajuns „în acelaşi loc în care ne du¬ 
sese analiza noţiunii comune de datorie în Secţiunea I" 138 . 
Cred că o asemenea interpretare e inadecvată şi aceasta se 
poate deduce, între altele, chiar din spusele lui Kant de la 
nota de subsol II, 52n. FLU este formula unui concept pur 
al metafizicii moravurilor , nu al unui concept empiric al con¬ 
ştiinţei morale comune, nici al unuia aparţinând filozofiei 
morale populare. El trebuie plasat prin urmare într-un alt 
context, în contextul eticii pure, căreia Kant îi stabileşte ca 
menire tocmai cultivarea „purităţii cu privire la principii" 139 . 

138 P. Guyer (ed.), Groundwork of the Metaphysics of Morals: 
Criticai Essays, p. xxxii. 

139 Iată cum explica el acest lucru în cursurile sale: „Deoarece etica 
propune reguli care sunt menite să fie un ghid al acţiunilor noastre, 
acestea nu trebuie forjate după capacităţile umane, ci trebuie să arate 
ceea ce e moralmente necesar (vezi şi IMM, II, 10 — V. M.). O etică 
indulgentă înseamnă ruina perfecţiunii morale din om. Legea morală 

Principiul moralităţii comune formulat în paragraful I, 17 
nu are pretenţia să fie un asemenea „principiu obiectiv", va¬ 
labil pentru orice fiinţă raţională finită; el e mai degrabă o 
formă rafinată şi abstractizată a „trivialului": „Ce ţie nu-ţi 
place altuia nu face". FLU este formula unei Idei a raţiu¬ 
nii practice, cea de „datorie" (II, 57). Iar „o Idee practică 
este o perfecţiune morală al cărui obiect nu poate fi dat nici¬ 
odată adecvat în experienţă. ... Datoria este Ideea unei fi¬ 
inţe perfecte ca normă 140 pentru o fiinţă imperfectă" (LE, 
Mrong., 229, 230). 

In concluzie, putem constata că în paragraful II, 31 Kant 
ne oferă o primă formulare (parţială!) a principiului suprem 
al moralităţii ca principiu al metafizicii moravurilor. Apoi 
el lasă impresia că, nemulţumit de această formulare, se vede 
obligat să mai propună trei variante îmbunătăţite (la II, 33; 
46; 55). Mulţi comentatori au crezut că acestea nu sunt de¬ 
cât refrazări ale FLU. O sinteză a tuturor acestor formule 
se află la II, 73-76. Cititorii atenţi ai textului lui Kant au 
putut distinge chiar mai mult de trei formulări alternative. 
In privinţa numărului, părerile sunt împărţite. Iată lista pe 
care o propune H.J. Paton: 141 

(1) Formula I (Formula legii universale): 

„Acţionează doar după acea maximă prin care să poţi 

voi totodată ca ca să devină o lege universală" (II, 31). 

trebuie să fie pură. ... Evanghelia are o asemenea puritate în ce 
priveşte legea sa morală, cum nu are nici unul din filozofii antici care 
... s-au ţinut strict de cultus externus (religia exterioară, ritual). ... 
Cel ce consideră legea morală o chestiune de îngăduinţă e un lati- 
tudinarius (un moralist îngăduitor). Etica trebuie să fie precisă şi sfân¬ 
tă. Sfinţenia e legată de legea morală nu pentru că aceasta ne e revelată; 
dimpotrivă, această legătură poate fi făcută şi de raţiune, deoarece 
aceasta e un principiu originar prin intermediul căruia judecăm chiar 
şi revelaţia" (LE, Coli, 92). 

140 „Normă" înseamnă, la Kant, „model". 

141 H.J. Paton, The Categorică Imperative, Hutchinson of Lon- 
don, 1958, pp. 39 sqq. 

(2) Formula Ia (Formula legii naturii — FLN): 
„Acţionează ca şi cum maxima acţiunii tale ar trebui să 
devină prin voinţa ta lege universală a naturii' ‘ (II, 33). 

(3) Formula II (Formula umanităţii sau scopului în 
sine — FU): 

„Acţionează astfel ca să foloseşti umanitatea atât din per¬ 
soana ta, cât şi din persoana oricui altcuiva de fiecare dată 
totodată ca scop, niciodată numai ca mijloc" (II, 49). 

(4) Formula III: (Formula autonomiei — FA): 
Acţionează în aşa fel încât voinţa ta să se poată privi tot¬ 
odată ca universal legiuitoare (II, 50; 73). 

(5) Formula lila (Formula imperiului scopurilor — FIS): 
Acţionează astfel încât să fu întotdeauna, prin maxime¬ 
le tale, un membru legiuitor într-un imperiu universal 
al scopurilor (II, 56-58; 70). 

Şi D. Ross crede că acestea sunt formulele imperativu¬ 
lui categoric. Alţi autori, inclusiv Kant, cred că numărul lor 
e altul. Discutarea diverselor formule ale principiului su¬ 
prem al moralităţii şi a relaţiilor dintre ele este un subiect 
aparte şi mă voi ocupa de el în capitolul următor. Aici voi 
sintetiza cele spuse mai sus, atrăgând atenţia că trebuie să 
avem mereu în vedere patru contexte în care Kant foloseş¬ 
te cu sensuri diferite expresia „imperativ categoric" : 1) ca 
reprezentare în om a unei legi fundamentale obiective ce 
guvernează „lumea morală" perfectă, lumea „fiinţelor sfin¬ 
te" ( mundus intelligibilis) (II, 75); 2) ca unică „formulă" 
(model) a oricărui imperativ categoric concret (Formula im¬ 
perativului categoric sau Formula legii universale); 3) ca for¬ 
mulă subsidiară în raport cu FLU (Formula legii naturii este 
şi ea un imperativ categoric) — despre care voi sugera mai 
jos că e o procedură de decizie indispensabilă pentru apli¬ 
carea FLU la evaluarea maximelor empirice; 4) ca „impe¬ 
rative ale datoriei" sau imperative categorice concrete — care 



ÎNTEMEIEREA METAFIZICII MORAVURILOR 


307 


sunt „derivate" indirect din FLU prin aplicarea procedu¬ 
rilor de decizie; ele formează corpul datoriilor morale pure, 
valabile pentru fiinţa umană în genere, prezentate ulterior 
sub formă de sistem în lucrarea Metafizica moravurilor. 




4. Formulele imperativului moral 
(Secţiunea II, 31-86) 


„Imperativul categoric nu c propus ca un algoritm cc 
rezolvă cu precizie toate problemele morale. El redu¬ 
ce în bună măsură imprecizia morală." 

T.W. Pogge 

„Aceste trei formulări ilustrează felurile extrem de di¬ 
ferite în care Kant a putut da formă unui anume gând 
sau principiu. Un autor contemporan nu ar serie, în 
mod normal, atât de liber şi nu ar utiliza o asemenea 
varietate de expresii. Puţin importă, însă: putem prin¬ 
de sensul dacă ascultăm muzica." 

J. Rawls 


Imaginea pe care ne-o oferă literatura de exegeză cu pri¬ 
vire la clasificarea formulelor imperativului moral kantian 
este, din păcate, aproape haotică 142 . Să plecăm de la două 
întrebări aparent simple. Câte formule are principiul suprem 
al moralităţii al lui Kant şi care sunt relaţiile dintre ele ? La 
prima întrebare ni se spune uneori (e.g. Ross şi Paton) că 
am avea de-a face cu 5 formule: Formula legii universale 
(FLU), Formula legii naturii (FLN), Formula umanităţii 
sau a scopului în sine (FU), Formula autonomiei voinţei 
(FA) şi Formula imperiului scopurilor (FIS). Alţi autori 
(Duncan) vorbesc de 4 formule (FLU, FLN, FU şi FA), 
iar alţii tot de 4, dar de altele (FLU, FU, FA, FIS) (e.g. 
Guyer) sau FLU, FLN, FU şi FIS (e.g. Norman, Hoffe). 
Există şi comentatori care nu văd în textul lui Kant decât 
3 formule — anume, fie FLU, FU şi FIS (Caird, O’Neill), 
fie FLU, FU şi FA (Broad, Wood). Şi pentru ca îndeter- 
minarea să fie maximă, putem adăuga că I. Kant însuşi 

142 Pentru o succintă prezentare a disputelor pe această temă, vezi 
şi R. Wimmer, Funcţia dublă a imperativului categoric în etica lui 
Kant, în M. Flonta, H.-K. Keul (ed.), Filozofia practică a lui Kant, 
Polirom, Iaşi, 2000, p. 171. 

sugerează că există „trei“ formule: FLN, FU şi FA (la II, 
55, 57) sau FLN, FU şi FIS (la II, 72). 

Cât priveşte relaţiile dintre aceste formule, chiar şi o fu¬ 
gară parcurgere a literaturii de comentariu ne prezintă un 
peisaj nu mai puţin deconcertant — cel puţin 5 atitudini di¬ 
ferite. Există autori care susţin echivalenţa logică a formu¬ 
lelor (Hoffe, Delbos), ceea ce ar însemna că, dacă sunt patru, 
trei dintre ele ar fi dispensabile şi că I. Kant nu ar fi avut 
nici un temei să vorbească de exact „trei“ formule ale im¬ 
perativului moral 143 . O nuanţare a acestei poziţii este aceea 
care spune că formulele nu sunt echivalente intensional în 
ciuda formulărilor lui Kant care ne-ar impune o asemenea 
echivalenţă (Rawls, O’Neill, Guyer); cu alte cuvinte, Kant 
le-a gândit (greşit) ca echivalente intensional. O a doua po¬ 
ziţie este o versiune mai slabă a primeia: cele trei formule 
(FLU, FU şi FIS) „trebuie să fie distincte" (căci FU, FIS 
şi FLN sunt forme „determinate" şi „complementare" ale 
FLU), dar ele sunt „parţial echivalente intensional" (în sen¬ 
sul că versiunea FLU care se referă la contradicţia conceptu¬ 
ală e „mtensional echivalentă" cu aspectul FU care pretinde 
ca acţiunile să fie făcute numai din maxime care nu tratează 
umanitatea, sau natura raţională, exclusiv ca mijloc) şi tot¬ 
odată „echivalente extensional" (ele duc la aceleaşi rezul- 

143 O. Hoffe susţine că FLU este „formula de bază" şi că FLN, 
FU şi FIS sunt „formule secundare", cele 4 formule fiind echivalente 
intensional. „Datorită faptului că cele patru formule sunt echivalente 
între ele, putem să ne concentrăm, pentru a simplifica, pe formula 
de bază şi pe prima sa formulă minoră care fac din ordinea naturii 
tipul legii morale" (O. Hoff e,Introductionă laphilosophiepratique 
de Kant , Vrin, Paris, 1993, p. 81). Victor Delbos e de asemenea adep¬ 
tul echivalenţei formulelor: „Din fiecare dintre aceste formule se pot 
efectiv scoate, prin simplă analiză, celelalte două şi cele trei formule 
rezultă ele însele în mod analitic din conceptul de voinţă bună. ... 
Formula esenţială a legii morale este pentru Kant" FLU. El deter¬ 
mină această formulă prin ideile de (i) lege a naturii, (ii) persoană 

tate în testarea maximelor) 144 . In opinia Onorei O’Neill, atât 
FLU cât şi FU sunt „teste“, „criterii de selectare a maxi¬ 
melor", una din punctul de vedere al agentului acţiunii, cea 
laltă din punctul de vedere al pacientului acţiunii, iar FIS 
le „combină" pe amândouă 145 . T. Pogge vorbeşte şi el de¬ 
spre o echivalenţă sui generis, o „echivalenţă prescriptivă": 
„Acest eseu urmăreşte o interpretare unificată a imperati¬ 
vului categoric bazată pe FLU, FLN, FU şi FIS. Kant vrea 
ca aceste formule să fie echivalente şi eu consider aceasta 
nu ca o aserţiune (ca şi când fiecare formulă ar avea un în¬ 
ţeles de sine stătător absolut clar), ci ca o prescripţie : for¬ 
mulele subsidiare aduc o contribuţie specifică la clarificarea 
şi specificarea imperativului categoric — ele îi îmbogăţesc 
treptat înţelesul până când, la sfârşit, întreaga sa semnifi¬ 
caţie poate fi înţeleasă" 146 . A treia poziţie e a acelora care 
susţin că formulele imperativului categoric nu sunt logic 
echivalente (nici măcar extensional echivalente), dar toate 
(inclusiv FLU) sunt „teste" pentru evaluarea acţiunilor. O 
asemenea atitudine adoptă M. Wood, pentru care FLU e 
un test util pentru a evalua maxime, dar care, fund prea ab¬ 
stract şi dificil de aplicat, poate fi înlocuit cu FLN care nu 
e decât „forma sa mai intuitivă" (ceea ce e valabil şi pen¬ 
tru FIS — care ar fi forma mai intuitivă a FA). Aserţiunea 
lui Kant conform căreia cele trei imperative subsidiare sunt 


ca scop în sine, (iii) imperiu al scopurilor „pentru a arăta de aseme¬ 
nea cum este aplicabilă legea morală şi acesta este motivul pentru care 
el a exprimat-o în formule mai susceptibile de a reprezenta intelec¬ 
tului uman ordinea ce trebuie realizată" (V. Delbos, note la E. Kant, 
Fondements de la Metaphysique des moeurs, Delagrave, Paris, 1999, 
P- 162). 

144 O. O’Neill, Constructions of Reason, Cambridge University 
Press, 1994, p. 139. 

145 Ibidem, p. 141. 

146 T. Pogge, The Categorical Imperative, în P. Guyer (ed.), 
Groundwork of the Metapbysics of Morals, Rowman & Littlefield 
Pub. Inc., 1998, p. 189. 

formule ale uneia şi aceleiaşi legi e interpretată în felul ur¬ 
mător: „fiecareformulătrebuieînţeleasă... numai în lumina 
celorlalte" şi privită ca parte a unui „sistem al celor trei“. 
Ele nu sunt extensional echivalente din acelaşi motiv: nu 
pot fi aplicate decât împreună 147 . J. Rawls susţine o a pa¬ 
tra poziţie: nu toate formulele sunt teste — de pildă FLU 
nu e un test. Trebuie să distingem, spune Rawls, între „le¬ 
gea morală" (legea pentru fiinţele inteligibile, absolut bune), 
Imperativul categoric (reprezentarea legii morale pentru fi¬ 
inţele sensibile, parţial bune) şi IC-procedurile de aplica¬ 
re a Imperativului categoric. Dacă FLU este „legea morală" 
aşa cum e aceasta reprezentată pentru fiinţele parţial bune, 
FLN este IC-procedura ei. Rostul FU şi FA — pe lângă 
FLN — este de a privi IC-procedura din puncte de vedere 
diferite 148 . In fine, voi mai aminti o a cincea poziţie, a lui 
P. Guyer, conform căreia cele patru formule (FLU, FU, FA, 
FIS) stabilesc condiţiile de posibilitate ale FLU ca propo¬ 
ziţie sintetică a priori şi ţin deci de problematica „deduc¬ 
ţiei" principiului moralităţii. Concluzia analizei sale e că 
I. Kant „a greşit atunci când a spus că formulările Impera¬ 
tivului Categoric (IC) diferite de FLU sunt necesare pen¬ 
tru a aduce moralitatea mai aproape de intuiţie şi a greşit 
de asemenea, dar într-o măsură mai mică, atunci când a su¬ 
gerat că sunt necesare trei formulări ale IC pentru deter¬ 
minarea completă a principiului moralităţii: o explicaţie 
completă a posibilităţii reale a acţiunii în acord cu IC pen¬ 
tru orice fiinţă raţională cere o raportare la cele patru for¬ 
mulări: FLU’ FU, FA şi FIS" 149 . 

E însă întotdeauna greu de ştiut când a greşit Kant şi când 
au greşit comentatorii. Prima şi cea mai grea problemă a 


147 M. Wood, Kant’s Etbical Tbougbt , Cambridge University 
Press, 1999, pp. 79, 187. 

148 J. Rawls, Lectures on the History of Moral Philosophy, Harvard 
University Press, 2000, pp. 181-183. 

149 P. Guyer, Tbe Possibility of the Categoricul Imperative, în 
P. Guyer (ed.), Groundwork ..., pp. 227, 239. 

comentatorilor e să explice de ce a spus Kant ceea ce a spus 
şi nu ce ar fi putut el spune. Cred că există trei cauze prin¬ 
cipale ale acestei stări de incertitudine, dacă nu de confuzie. 
Prima e o eroare de traducere care a alimentat teza echiva¬ 
lenţei şi încercările disperate ale comentatorilor (absente la 
Kant) de a o demonstra. E vorba de paragraful din înte¬ 
meierea metafizicii moravurilor care pare să sintetizeze cele 
întâmplate în paragrafele anterioare (II, 72): „Cele trei mo¬ 
duri de a reprezenta principiul moralităţii pe care le-am ex¬ 
pus mai sus nu sunt în fond decât tot atâtea formule ale unei 
aceleiaşi legi, fiecare dintre ele cuprinzând în ea, prin ea în¬ 
săşi, pe celelalte două“ (traducerea aceasta aparţine lui 
N. Bagdasar; la fel traduc M. Gregor (în ediţia Cambridge 
a operei lui Kant), V. Delbos (în cea mai influentă tradu¬ 
cere franceză) şi F. Mathieu (în limba italiană)). In aceste 
condiţii, ar trebui să ne aşteptăm ca FLU să fie implicată 
şi să implice FFN, FU şi FA; totodată ca FFN să fie im¬ 
plicată şi să implice FU, FA ş.a.m.d. Dar absenţa oricărei 
tentative a lui Kant de a demonstra acest lucru, ca şi eşe¬ 
cul comentatorilor de a o face, se află în conflict flagrant 
cu teza echivalenţei. S-a conchis în aceste condiţii că auto¬ 
rul întemeierii ... ar fi propus o teză greşită. In realitate, co¬ 
mentatorii sunt cei care au făcut o lectură greşită, căci 
fragmentul menţionat sună, de fapt, astfel: „Cele trei mo¬ 
duri de a reprezenta principiul moralităţii pe care le-am ex¬ 
pus nu sunt în fond decât tot atâtea formule ale uneia şi 
aceleiaşi legi, una dintre ele umndu-le prin sine în ea pe ce¬ 
lelalte două“ (Paton şi Wood traduc corect). E vorba de cea 
de-a treia formulă, FIS, care le uneşte în ea pe celelalte două, 
FFN şi FU, tot aşa cum a treia categorie a cantităţii (tota¬ 
litatea) le uneşte în ea pe celelalte două (unitatea şi plura¬ 
litatea) — după cum reiese din urmarea textului. Nu e vorba 
aici aşadar de echivalenţa formulelor, ci de o sinteză a lor 
analoagă sintezei categoriilor cantităţii. 

Cea de-a doua cauză a confuziei e ncdistingerea statu¬ 
tului diferit al diverselor formule, mai exact nedistingerea 
Intre formula unei Idei a raţiunii practice şi formula unei 
categorii a intelectului, şi aceasta pentru motivul că Imma- 
nuel Kant face numai în Critica raţiunii pure „distincţia din¬ 
tre a pnori-ul ce are a face cu intelectul şi categoriile lui şi 
a priori-ul legat de raţiune şi ideile raţiunii. ... Dimpotri¬ 
vă, în cea de-a doua Critică există numai a priori-ul raţiu¬ 
nii practice însăşi" 150 . In realitate, după cum voi arăta mai 
jos, FIS este o formulă a categoriei totalităţii (o categorie 
a intelectului), la fel ca şi FLN şi FU (ele sunt „reguli de 
judecare supuse legilor raţiunii pure practice", CRPr. 158), 
pe când FLU şi FA sunt formule ale Ideii de autonomie a 
voinţei (II, 57). 

A treia cauză a neînţelegerilor dintre comentatori e mai 
puţin vizibilă şi se află la rădăcina primelor două: e vorba 
de convingerea (greşită) că teoria morală a lui Kant poate 
fi reconstruită (şi deci comentată) ca o teorie în sensul tra¬ 
diţional al cuvântului: ca o mulţime de propoziţii adevă¬ 
rate închisă faţă de relaţia de deductibilitate logică (the 
statement view of theories). Or, aşa cum arată cercetările 
recente asupra filozofiei transcendentale a lui Kant, marea 
inovaţie meta-teoretică adusă de acesta a constat chiar în 
abandonarea acestei concepţii cu privire la conceptul de te¬ 
orie. Urmez aici interpretarea lui Ilie Pârvu a textului Cri¬ 
ticii raţiunii pure: aceasta oferă o „teorie-cadru a unui amplu 
program de cercetare fundamentală (fundaţională), în filo¬ 
zofie şi în ştiinţă, de un tip nou, transcendental, ... (deter¬ 
minând schema unei) construcţii «de sus în jos» a 
teoriilor, teorii care nu se reduc la modelul inductiv sau la 
cel ipotetico-deductiv întrucât nu se obţin prin generaliza¬ 
re inductivă pornind de la experienţă şi nu se justifică în 
termenii conexiunilor deductive („conţinutul empiric") cu 


150 J. Rawls, Lectures, p. 248. 

experienţa" 151 . Obiectul acestei noi „ştiinţe a criticii raţiu¬ 
nii pure“ nu mai e transcendentul, ci însăşi raţiunea, cu 
competenţele ei cognitive. Structura şi metodologia aces¬ 
tei meta-ştnnţe sunt de inspiraţie matematică , nu logică, ele 
vizând stabilirea condiţiilor de posibilitate ale experienţei 
obiectelor. Ceea ce îmi propun în acest studiu e să extind 
interpretarea pe care o dă Ilie Pârvu criticii raţiunii pure spe¬ 
culative ca „teorie-cadru a unui program de cercetare" (re- 
construibilă în termenii structuralismului meta-teoretic 
contemporan) la critica raţiunii practice , şi fac acest lucru 
bazându-mă pe cel puţin următoarele două temeiuri: ( 1 ) pen¬ 
tru Kant, „nu poate exista decât una şi aceeaşi raţiune care 
trebuie să fie diferenţiată numai în aplicarea ei" — teoreti¬ 
că, respectiv practică (Pref. 11); prin urmare, e improbabil 
ca rezultatele reconstrucţiei structuraliste a teoriei criticii 
raţiunii pure să nu poată fi transferate, cu adaptările de ri¬ 
goare, şi în domeniul criticii raţiunii practice; (n) chiar dacă 
reconstrucţia structuralistă propusă de Pârvu pretinde a fi 
una a filozofiei transcendentale , iar Kant susţine că nu exis¬ 
tă o filozofie transcendentală practică deoarece concepte¬ 
le morale nu sunt „total pure" (CRP (1998), 68) putem 
accepta sensuri diferite ale „transcendentalului", între care 
şi unul „generic" ce se referă la „tipul de teoretizare" spe¬ 
cific Criticii raţiunii pure , la „căutarea acelui orizont al con¬ 
diţiilor de posibilitate, (anume) construcţia unei teorii de 
posibilitate care să ofere temeiul diferitelor construcţii şti¬ 
inţifice speciale" 152 ; or, în acest sens special, putem vorbi 
şi de un transcendentalism practic , de o cercetare structu¬ 
rală a competenţei, a capacităţii practice a raţiunii, adică a 
capacităţii ei dc a determina comportamentul moral, dife¬ 
rită de cercetarea empirică, inductivă, a rezultatelor ei, mo- 

151 I. Pârvu, Posibilitatea experienţei , Politeia-SNSPA, Bucureşti, 
2004, p. 48. 

152 I. Pârvu, Posibilitatea experienţei, pp. 49-52. 

ravurile 153 . Putem deci căuta să evidenţiem o teorie-cadru 
a criticii raţiunii practice care să ofere temeiul diferitelor te¬ 
orii practice speciale (teoria dreptului, teoria legii natura¬ 
le etc.) şi care să poată fiexactificatăîn termenii conceptelor 
reconstrucţiilor structuraliste contemporane ale teoriilor 
ştiinţifice (J. Sneed, W. Stegmiiller, C.U. Moulines etc.). 
Sugestia mea este că în urma unui asemenea efort recon- 
strucţiomst statutul şi relaţiile reciproce ale formulelor im¬ 
perativului moral ne vor apărea într-o lumină mai clară şi 
mai lipsită de penumbrele ambiguităţii. 


4.1. Sistemul formulelor principiului suprem 
al moralităţii (II, 1-71) 

Kant vorbeşte în mod constant de „trei“ formule ale 
principiului moralităţii, numindu-le uneori „principii", al¬ 
teori „formule ale principiului", „formule ale Ideii" sau 
„formule ale uneia şi aceleiaşi legi" (II, 57, 72), fără să pre¬ 
cizeze însă niciodată cu claritate statutul lor. Voi susţine în 
continuare următoarea interpretare, care mi se pare cea mai 
coerentă cu ansamblul scrierilor sale de filozofie practică 
şi cea mai aptă să dea seama de multe aserţiuni din înteme¬ 
iere... altfel cu totul problematice: pe de o parte, „principi¬ 
ile" înşirate la II, 55 (anume Formula legii universale (FLU), 
Formula scopului în sine (FSI) şi Formula autonomiei (FA)) 

153 O. Hoffe pledează şi el în favoarea unei filozofii practice trans¬ 
cendentale care să „descopere presupoziţiile valabile în mod apriori 
din acţiunea (morală)": „în timp ce filozofia transcendentală teore¬ 
tică examinează condiţiile a priori ale cunoaşterii obiective şi pe 
acelea ale pretenţiei imanente a acesteia la adevăr, o filozofie trans¬ 
cendentală practici' analoagă ar trebui să cerceteze condiţiile de posi¬ 
bilitate a priori ale unui praxis (acţiunea) în măsura în care acesta 
pretinde să fie bun şi drept fără restricţie" (O. Hoffe, Introduction 
â lapbilosopbie pratique de Kant, Vrin, Paris, 1993, pp. 147-148). 

sunt principii ale raţiunii practice, inaplicabile direct ma¬ 
ximelor din fenomen, şi reprezintă trei formulări parţiale 
ale „unicului 1 ' principiu suprem al moralităţii, PSM (din 
punctul de vedere al formei oricărei voinţe morale, al ma¬ 
teriei oricărei voinţe morale şi al temeiului tuturor princi¬ 
piilor practice — autonomia voinţei); pe de altă parte, ceea 
ce Kant numeşte, la II, 72 „cele trei moduri de a reprezen¬ 
ta principiul moralităţii" (anume Formula legii naturii 
(FLN), Formula umanităţii (FU) şl Formula imperiului sco¬ 
purilor (FIS)) se referă la altceva, ele sunt trei „reguli de ju¬ 
decare (a maximelor materiale) supuse legilor raţiunii pure 
practice" (CRPr., 158) şi anume sunt reguli ale intelectului. 
Ceea ce vreau să susţin, mai exact, este următorul lucru: în 
întemeierea metafizicii moravurilor putem decela trei for¬ 
mule principale şi trei formule secundare ale „unicului" 
principiu suprem al moralităţii: FLU, FSI şi FA sunt cele 
trei formule principale şi reprezintă principii ale raţiunii 
pure ale unei fiinţe finite, conţinute în diferite Idei ale ra¬ 
ţiunii practice; pe de altă parte, FLN, FU şi FIS sunt for¬ 
mulele secundare care ne sunt prezentate ca „reguli de 
judecare" ale intelectului. Unicul principiu suprem al mo¬ 
ralităţii pentru fiinţele finite (PSM) trebuie privit ca o sin¬ 
teză a primelor două formule principale — formule care dau 
criteriul moralităţii unei maxime din punctul de vedere al 
formei (FLU) şi al materiei (FSI) — având ca ultim temei 
Ideea de autonomie, a cărei formulă este „principiul auto¬ 
nomiei" (FA). Ca sinteză a primelor două formule, putem 
spune cu aceeaşi îndreptăţire că FA este unica formulă a 
principiului suprem al moralităţii. PSM e o exemplificare 
a capacităţii raţiunii practice de autogenerare a unor Idei 
care, deşi nu sunt extrase din experienţă şi nu pot fi apli¬ 
cate direct la experienţă, au totuşi o „forţă practică" şi — 
prin intermediul formulelor secundare care trebuie privite 
ca „principii de aplicare" — pot înrâuri voinţa umană şi com¬ 
portamentul omului. Fund, în Idee, complet separat de 

lumea empirică, lămurirea statutului PSM ne oferă şansa să 
explicăm cum e posibilă „necesitatea absolută" a legilor 
moralităţii pe care nici o etică empirică nu o poate justifi¬ 
ca (Pref. 7). 

Să urmărim acum cu atenţie textul întemeierii... Ana¬ 
liza conceptului de acţiune raţională (în particular, mora¬ 
lă) fusese începută cu analiza conceptului de „voinţă bună", 
adică de voinţă constrânsă de „datorii" morale care au for¬ 
ma unor „imperative categorice", pentru a se scoate apoi 
din ea— mai exact din conceptul de „imperativ categoric" — 
„formula" acestuia, adică tocmai „principiul" sau premisa 
din care ar trebui să poată fi „derivate" toate imperativele 
categorice concrete (datoriile reale); acesta e „ unicul impe¬ 
rativ categoric" care stă ca „lege supremă" (II, 72) a orică¬ 
rei voinţe umane morale. Lui nu î se dă din păcate un nume 
special, fund cunoscut în literatura de comentariu sub de¬ 
numirea de Formula legii universale (FLU), formulă care 
e identificată de regulă — greşit, cum voi arăta — cu Prin¬ 
cipiul suprem al moralităţii însuşi (PSM): 

(FLU) „Acţionează doar după acea maximă prin care să 
poţi voi în acelaşi timp ca ea să devină o lege uni¬ 
versală" (II, 31). 

Ce este, de fapt, FLU? El este „principiul formal" al tu¬ 
turor maximelor morale (II, 75). „Principiu" ( Prinzip ) are aici 
sensul de propoziţie fundamentală sau „formulă" (II, 29) 154 
care stabileşte precis şi (pe cât se poate) exhaustiv, condi¬ 
ţiile moralităţii maximelor. Dar, aşa cum vom vedea, deşi 
„formula" poate fi exprimată printr-o propoziţie ( Satz ), ea 
nu e în esenţă o entitate lingvistică. Kant distinge în clasa 
„principiilor practice" pe cele ce sunt „formale" (care pri¬ 
vesc numai forma maximei şi fac abstracţie de orice scop 

154 „Vom cerceta mai întâi dacă nu cumva doar conceptul unui 
imperativ categoric ne dă şi formula acestuia, formulă care conţine 
singura propoziţie care poate fi un imperativ categoric" (II, 29). 

subiectiv) de cele ce sunt „materiale" (cele ce pun scopu¬ 
rile subiective ca temei — maximele) (II, 46). FLU este prin¬ 
cipiul formal al voinţei bune, el stabilind condiţia moralităţii 
unei maxime materiale după „forma" acesteia, î.e. univer¬ 
salitatea legii morale: o maximă morală este o lege morală 
potenţială (II, 55, 73, 75). în Metafizica moravurilor acest 
principiu e numit în mod explicit astfel: „principiul formal 
al datoriei" (MM, 235) 155 . 11 putem noi oare considera pe 
acesta drept „unicul imperativ categoric" (II, 32), drept sin¬ 
gura formulare posibilă a principiului suprem al moralităţii ? 
Kant însuşi ne pune pe gânduri atunci când afirmă mai jos 
că el e numai primul dintre cele „trei" principii practice ale 
voinţei (II, 55) şi că „unicul principiu al moralei" nu este 
FLU, ci este, de fapt, „principiul autonomiei" (FA) (II, 77). 
Trebuie să acceptăm că ori Kant sc contrazice singur, ori 
noi nu am înţeles ce intenţiona el să spună atunci când fă¬ 
cea aceste afirmaţii aparent contradictorii. Cred că a doua 
variantă e mai plauzibilă. 

Dar înainte de a lămuri acest aparent paradox, voi ob¬ 
serva că din pasajele în care e introdus acest principiu 
(II, 29-32), nu rezultă în nici un fel că el ar fi „reprezen¬ 
tarea" unei „legi obiective" corespunzătoare, valabile pentru 
voinţele morale perfecte sau „sfinte". Că totuşi aşa trebuie 
să stea lucrurile rezultă însă din întreaga discuţie anterioa¬ 
ră cu privire la „necesitate" şi la „constrângere" („nccesi- 
tare"), precum şi din unele pasaje ulterioare mult mai 
explicite. Iată-le: „Dacă ar fi să existe un principiu practic 
suprem (pentru fiinţele sfinte — V. M.) şi, în raport cu voinţa 
umană, un imperativ categoric {adică. FLU — V. M.)“ (II, 49); 
dacă aşa ar sta lucrurile, atunci acest „principiu practic 

155 „Conceptul de datorie stă nemijlocit în relaţie cu o lege (chiar 
dacă eu fac abstracţie de orice scop ca materie a legii), după cum con¬ 
firmă principiul formal al datoriei în imperativul categoric: 
Acţionează astfel încât maxima acţiunii tale să poată deveni o lege 
universală." 

suprem" nu poate să fie decât unul descriptiv (în nici un 
caz un imperativ categoric) având forma pe care Kant în¬ 
suşi ne-o sugerează în context: 

(FLU ; ) „O voinţă absolut bună este aceea a cărei maxi¬ 
mă se poate conţine întotdeauna pe sine consi¬ 
derată ca lege universală" (III, 3) 156 . 

Voi numi această propoziţie Formula inteligibilă a legii 
universale. Dacă aceasta constituie principiul formal obiec¬ 
tiv al unei voinţe perfect bune, FLU este „reprezentarea" 
lui pentru voinţele imperfect bune (II, 13-15). De fapt, Kant 
nu vorbeşte niciodată explicit de un principiu inteligibil al 
moralităţii şi aceasta nu pentru că el nu ar exista, ci pentru 
că nu îl priveşte decât ca parte implicită a principiului sen¬ 
sibil (a imperativului categoric). Aşa cum va deveni mai clar 
în Secţiunea II, deoarece orice fiinţă raţională finită (în par¬ 
ticular, umană) are atât o latură inteligibilă cât şi una sen¬ 
sibilă (ea poate fi privită „din două puncte de vedere"), 
principiul ei ca fiinţă sensibilă nu e decât o „reprezentare" 
a principiului ei ca fiinţă inteligibilă, o reformulare norma¬ 
tivă („trebuie") a „criteriului (absolut al — V. M.) acţiunii 
noastre", a criteriului acţiunii „omului divin din noi" (CRP 
(1998), 443). Prin urmare, din punct de vedere strict con¬ 
ceptual, defmiţional, principiul formal al moralităţii ca impe¬ 
rativ categori c absoarbe sau presupune principiul inteligibil 
al moralităţii atâta vreme cât tot ceea ce trebuie voit de că¬ 
tre o fiinţă raţională finită, e voit cu necesitate inteligibilă 
de către ea, privită ca fiinţă raţională perfectă. Intuiţiile lui 
Kant în definirea lui Sollen („necesitatea practică") converg 
cu intuiţiile semanticiemlor contemporani ai lumilor posi¬ 
bile care definesc „obligaţia" sau „necesitatea practică" ast¬ 
fel: o acţiune e practic necesară în lumea noastră morală 

156 Sau „Acea voinţă este absolut bună care nu poate fi rea, deci 
a cărei maximă nu se poate contrazice niciodată pe sine atunci când 
e transformată în lege universală" (II, 73). 

imperfectă (de fiinţe finite) dacă şi numai dacă ea e înfăp¬ 
tuită cu necesitate de orice fiinţă raţională din orice lume 
morală perfectă care se află într-o relaţie de „accesibilitate" 
(la Kant, de „reprezentare") cu lumea noastră morală im¬ 
perfectă. Putem aşadar considera că Immanuel Kant avea 
într-adevăr în minte un singur principiu formal al voinţei, 
anume FLU, şi la acesta se referă în II, 31-32. 

Dar lucrul cel mai important, care trece îndeobşte ne¬ 
observat, este că FLU este numai un principiu provizoriu 
al moralităţii, căci el nu ia în considerare decât condiţia 
formală a moralităţii voinţei (maximei), anume „universa¬ 
litatea" — în calitate de însuşire esenţială a legii morale obiec¬ 
tive, ca, de altfel, a oricărei alte legi; inclusiv a ceea ce Kant 
va numi în Metafizica moravurilor „datoriile dreptului" (cum 
e aceea de a-ţi respecta obligaţiile contractuale). Legislaţia 
juridică se deosebeşte de legislaţia etică prin „principiul de 
înfăptuire" ( principium executionis ): în cazul celei etice, mo¬ 
bilul sau motivul respectăm datoriei e intern (datoria în¬ 
săşi e motivul sau scopul); pe când în cazul celor juridice 
el e extern (pedeapsa aplicată de instituţiile sociale sau de 
Dumnezeu, care face apel la înclinaţiile omului, cum e frica). 
Dar „principiul judecării" ( Beurteilung ; principium diiu- 
dicationis) c acelaşi în ambele legislaţii: principiul morali¬ 
tăţii (MM, 225 sq.) 157 . Prin urmare, universalitatea nu poate 


157 Vezi şi K. Baynes, The Normative Grounds of Social Criticism, 
State University of New York Press, 1991, pp. 18-29. în MM 235, 
după formularea principiului formal al datoriei, Kant continuă: „Etica 
adaugă numai că acest principiu trebuie gândit ca lege a propriei tale 
voinţe şi nu a voinţei în genere, care ar putea fi şi voinţa altuia ; în 
acest din urmă caz, legea ar exprima o datorie juridică, ce nu aparţine 
domeniului eticii." De altfel, atunci când Kant spune că „din acest 
unic imperativ (FLU) pot fi deduse, ca din principiul lor, toate impe¬ 
rativele datoriei ‘ (II, 32), prin „toate imperativele datoriei" el nu 
înţelege toate imperativele datoriei morale, ci atât datoriile dreptu¬ 
lui cât şi datoriile etice, căci ambele fac obiectul „doctrinei drepturilor 
în genere“, doctrină ce reuneşte doctrina dreptului (ins) şi etica (MM, 

fi singurul criteriu după care trebuie judecată calificarea unei 
maxime materiale la statutul de maximă morală. Chiar dacă 
autorul dă prioritate aspectului formal — căci, aşa cum am 
văzut, imperativul categoric este un principiu practic prin 
definiţie formal 158 — el e departe de a presupune că acest 
aspect este singurul care trebuie luat în considerare. Căci 
chiar dacă am acceptat că voinţa bună e capacitatea raţiu¬ 
nii practice de a se determina pe sineîn vederea acţiunii con¬ 
form reprezentăm unor legi practice care au forma 
imperativului categoric, întrebarea care se ridică imediat 
este: care e temeiul obiectiv al acestei autodeterminări a 
voinţei prin legi practice ? Altfel spus, care e „motivul" care 
ne face să acţionăm după maxime pe care le putem vrea tot¬ 
odată ca legi universale, chiar împotriva tuturor înclinaţi¬ 
ilor ? Ce ne face să acţionăm conform FLU ? 


225 sqq). „Toate datoriile presupun conceptul de constrângere prin- 
tr-o lege. Datoriile etice presupun o constrângere pentru care numai 
legislarea internă e posibilă, pe când datoriile dreptului presupun o 
constrângere pentru care e posibilă şi o constrângere externă. Ambele, 
aşadar, presupun constrângerea, fie că e vorba de auto-constrângere, 
fie de constrângerea de către altul" (MM, 380). FLU nu este, prin 
urmare, principiul suprem al moralităţii, cum se afirmă de regulă, ci 
„principiul formal al datoriei“ în genere (MM, 235). Pentru a cir¬ 
cumscrie sfera mai îngustă a datoriilor etice va trebui să observăm 
că „etica trece mai departe şi conferă materia (un obiect al alegerii 
libere), un scop al raţiunii pure pe care ea şi-l reprezintă ca pe un 
scop care e de asemenea obiectiv necesar, adică ... e o datorie să-l 
ai" (MM, 380). Rostul FSI este să introducă acest scop obiectiv. 

158 Motivul de fond pentru care Kant începe cu prezentarea prin¬ 
cipiului formal al moralităţii apare cu toate claritatea abia în Critica 
raţiunii practice. Lunga tradiţie antică şi modernă a eticilor hetero- 
nome pleca de la identificarea unui scop suprem, a unui „bine suve¬ 
ran" ( summum bonum), din care făcea principiul de determinare al 
voinţei morale (fericirea, perfecţiunea, voinţa lui Dumnezeu). O etică 
autonomă fundamentată apriori trebuie să plece invers: să caute mai 
întâi o lege care să determine apriori şi nemijlocit voinţa şi abia apoi, 
pe baza ei, să determine obiectul conform acestei voinţe; or, o aseme¬ 
nea lege nu poate fi decât formală (CRPr., 64). 

Răspunsul general este acela că temeiul determinării 
voinţei la acţiune e „scopul“ 159 şi orice act volitiv are un 
scop 160 . De fapt, ar trebui observat acum că în timp ce FLU 
a fost obţinută prin analiza conceptului de lege morală (im¬ 
perativ categoric) 161 , atunci când trece la formularea exac¬ 
tă a FSI, Kant pleacă de la analiza conceptului de fiinţă 
raţională sau „natură raţională ca scop în sine“. Nota dis¬ 
tinctivă a naturilor raţionale e să-şi propună scopuri şi 
scopul este „materia oricărei voinţe bune“ (II, 74). O fiin¬ 
ţă raţională nu acţionează niciodată fără un scop, chiar şi 
atunci când acţionează conform poruncii FLU. Deci temeiul 
autodeterminării voinţei „prin reprezentarea unor legi“ 
(practice obiective) — deci şi prin reprezentarea FLU ; — este 
scopul , chiar dacă nu neapărat un scop subiectiv. Ceea ce 
rezultă e că orice acţiune a unei fiinţe raţionale are nu numai 
o „formă“, ci şi o „materie" („scop“, „obiect"), fund deter¬ 
minată de „mobiluri" şi „motive", primele subiective, cele¬ 
lalte obiective (II, 46). In sensul uzual, un „scop subiectiv" 
e un „mobil" încorporat într-o maximă materială, un scop 
bazat pe dorinţe empirice. Dacă ar exista numai asemenea 
scopuri, „atunci nu s-ar putea găsi pentru raţiune nici un 
principiu practic suprem" (II, 47), căci ele nu întemeiază de¬ 
cât imperative ipotetice. Insă dacă există un principiu prac¬ 
tic suprem— aşa cum am presupus deja că exist a, forma lui 
fund dată de FLU — atunci suntem obligaţi să presupunem 
că există şi un scop sui generis, care nu e doar relativ şi con¬ 
tingent precum cel subiectiv, ci are o „valoare absolută", e 
un „scop obiectiv", un „scop în sine" (II, 47-49). Şi dacă 

159 „Un scop este un obiect al capacităţii de alegere, reprezentarea 
căruia o determină la acţiune (acţiune prin care obiectul e produs)" 
(MM, 231; 385). 

160 „Orice voliţie (act volitiv) trebuie să aibă şi un obiect" 
(CRPr., 122). 

161 „Imperativul categoric este singurul care sună ca o lege prac¬ 
tică" (II, 27). 

scopurile subiective sunt temeiul imperativelor ipotetice (a 
„principiilor practice materiale"), atunci acest scop obiec¬ 
tiv ar putea fi privit ca temeiul imperativelor categorice (a 
„principiilor practice formale"), imperative din care lipseş¬ 
te orice scop subiectiv (deşi nu poate lipsi orice scop în ge¬ 
nere) (II, 47). Şi cum numai imperativele categorice pot fi 
legi practice, acest scop obiectiv va fi temeiul obiectiv (nu¬ 
mit „motiv") al oricărui imperativ moral, inclusiv al FLU. 
Fără adăugarea acestui scop necesar, principiul formal al mo¬ 
ralităţii nu ar fi complet: căci acest scop necesar precizea¬ 
ză motivul (principium executionis) pentru care trebuie să 
respectăm FLU ca principiu formal. In Metafizica moravu¬ 
rilor , Kant va preciza că „orice legislaţie (fie că prescrie ac¬ 
ţiuni interne sau externe ...) constă în două elemente: întâi, 
o lege care reprezintă acţiunea ce trebuie înfăptuită ca obiec¬ 
tiv necesară, adică face din acţiune o datorie; în al doilea 
rând, un mobil care leagă în mod subiectiv temeiul ce de¬ 
termină actul volitiv de a acţiona în acest sens de reprezen¬ 
tarea legii" (MM, 76). Prin urmare, chiar dacă o datorie (a 
dreptului sau a virtuţii) poate să satisfacă FLU în calitate 
de principiu de judecare, ea poate fi impusă printr-un mo¬ 
bil extern şi deci să nu fie etică , ci juridică. Datoriile etice, 
legile unei voinţe morale, se disting prin aceea că ele nu se 
bazează pe un obiect dat lor din afară şi pe plăcerea de a 
obţine acel obiect, ci, ca datorii ale raţiunii practice pure, 
ele „îşi determină (îşi construiesc) propriul obiect din ele 
însele “ 162 , „fac din datoria însăşi un mobil" 163 . Deci, în mă¬ 
sura în care e imposibil să concepem o obligaţie categori¬ 
că fără să gândim şi un scop necesar (necontingent, 
nesubiectiv) al ei 164 , acest scop obiectiv e postulat a fi chiar 

162 J. Rawls, Lectures, p. 235. 

163 K. Baynes, The Normative Grounds ..., p. 19. 

164 Incă într-un eseu din 1764 Kant scria: „Nu decurge nici 
o obligaţie specific determinată din ele (din temeiurile formale ale 

„natura raţională" cu legile ei sau, relativ la om, „umanita¬ 
tea din orice persoană". Criteriul „material" este astfel in¬ 
dispensabil pentru a defini prin legile ei (adică structural) 
o voinţă bună şi el e explicit formulat ca al doilea „princi¬ 
piu (parţial —V. M.) al oricărei naturi raţionale în genere 
ca scop în sine" — e vorba de ceea ce voi numi aici Formu¬ 
la scopului în sine (FSI): 

(FSI) „Acţionează în raport cu orice fiinţă raţională (în 
raport cu tine însuţi şi cu alţii) astfel încât ea să 
conteze în maxima ta în acelaşi timp ca scop în 
sine" (II, 74). 

„Toate fiinţele raţionale stau sub legea conform 
căreia fiecare dintre ele nu trebuie să se trateze pe 
sine şi nu trebuie să-i trateze pe toţi ceilalţi nici¬ 
odată numai ca mijloc, ci de fiecare dată în ace¬ 
laşi timp ca scop în sine“ (II, 63). 

FSI ne spune că orice fiinţă raţională finită în genere are 
un temei obiectiv pentru a vrea maxime ale acţiunii în acord 
cu FLU şi acest temei obiectiv e raţionalitatea, adică toc¬ 
mai capacitatea raţiunii practice de a se legisla universal. In¬ 
corporarea acestui temei (motiv) în FLU ca scop obiectiv 
completează cu un aspect „material" sui generis formula 
complexă a principiului suprem al moralităţii 165 . FSI poate 

obligaţiei) dacă ele nu sunt combinate cu principii materiale in- 
demonstrabile ale cunoaşterii practice. ... Ele nu pot fi numite obli¬ 
gaţii atâta vreme cât nu sunt subordonate unui scop care e în sine 
necesar" ( apud A. Wood, Kant’s Ethical Thought, p. 114). 

165 Aşa cum am spus, Kant reia argumentarea în Metafizica mo¬ 
ravurilor într-o formă mai clară decât o făcuse în întemeiere... In 
orice legislare, fie cea care dă datoriile juridice („legalitatea", ceea ce 
e „conform datoriei" — cum se spune în întemeiere...), fie cea care 
dă datoriile etice („moralitatea"), există două elemente: (1) o lege care 
reprezintă acţiunea ce se cuvine să fie făcută ca obiectiv necesară, deci 
face din acţiune o datorie; (2) un „mobil" care leagă în mod subiectiv 

fi privită şi ea ca o „reprezentare" în voinţa fiinţelor raţio¬ 
nale finite privite ca fiinţe sensibile a unei legi inteligibile 
(FSL) ce guvernează toate fiinţele raţionale privite ca fiinţe 
inteligibile: „Din reprezentarea [în voinţa sensibilă] a ceea 
ce este în mod necesar scop pentru fiecare [fiinţă raţională 
în genere] deoarece este scop în sine [scop obiectiv, univer¬ 
sal], să constituie un principiu obiectiv al voinţei [sensibi¬ 
le], şi astfel să poată servi drept lege practică universală [adică 
imperativ categoric]" (II, 49). Atâta vreme cât rămânem la 
principiul formal al voinţei (FLU), făcând abstracţie de fe¬ 
lul temeiurilor care determină voinţa să acţioneze conform 
acestui principiu, conformitatea maximei cu legea cerută de 
principiul formal înseamnă numai legalitate (sau posibilă 
moralitate, legalitatea fiind o condiţie necesară a moralită¬ 
ţii) căci în acest caz temeiul determinăm voinţei poate fi unul 
pathologic, constând într-un mobil subiectiv. Dacă însă 

un temei al determinării actului volitiv de a face acea acţiune cu re¬ 
prezentarea legii. Mobilul poate fi un temei subiectiv al dorinţei 
(II, 46), dar Kant îl concepe uneori şi ca mobil pur raţional (II, 76), 
caz în care „legea face ca datoria să fie mobilul". Acum, „acea legis- 
lare care face ca o acţiune să fie o datorie şi de asemenea face ca aceas¬ 
tă datorie să fie mobilul, este etică. Dar legislarea care nu include în 
lege mobilul datoriei şi astfel admite un mobil altul decât însăşi ideea 
de datorie, este juridică". în acest din urmă caz, mobilul este temeiul 
subiectiv al dorinţei, scos din înclinaţii şi aversiuni. Prin urmare, „doar 
conformitatea sau neconformitatea unei acţiuni cu legea, indiferent 
care e mobilul acesteia, este numită legalitate" ; dar când în această 
conformitate „ideea de datorie care ia naştere din lege este şi mobil 
al acţiunii", această conformitate a acţiunii cu legea e numită mora¬ 
litatea acţiunii (MM, 76). Deci doctrina dreptului şi doctrina etică 
nu diferă atât în ce priveşte datoriile acoperite de ele (căci datoriile 
dreptului pot fi şi datorii morale), cât prin felul legislării: externă 
sau internă. „Legislarea etică include în legea sa mobilul intern la ac¬ 
ţiune (ideea de datorie) şi această trăsătură nu trebuie să fie prezen¬ 
tă în legislarea externă"; deci „legislarea morală nu poate fi externă 
(nici măcar legislarea externă a unei voinţe divine)" (MM, 77). 

îdeea de lege morală (fiinţă raţională care se autolegislea- 
ză, î.e. fiinţă autonomă) este încorporată în principiul su¬ 
prem al moralităţii ca motiv obiectiv al acţiunii (prin FSI), 
atunci legislarea e morală. Principiul suprem al raţiunii prac¬ 
tice devine un principiu al moralităţii numai în momentul 
în care include ambele elemente: elementul formal şi pe cel 
privind motivul. Dacă FLU ne spune cum trebuie să acţio¬ 
năm pentru a fi morali, FSI ne spune de ce să acţionăm ast¬ 
fel, iar FA ne va spune care e condiţia fundamentală sub 
care putem acţiona moral. 

Ceea ce am vrut să arăt prin argumentele de mai sus a 
fost că introducerea FSI nu a reprezentat un gest arbitrar 
sau convenţional prin care se căuta o variantă lingvistică mai 
intuitivă, mai „aplicabilă", a FLU, cum se spune atât de des. 
Dimpotrivă, FSI reprezintă un principiu al raţiunii practi¬ 
ce care completează în mod inevitabil FLU cu aspectul său 
motivaţional (sau „material") pentru a da naştere formu¬ 
lei complete a principiului suprem al moralităţii. 

Voinţa bună a fost considerată drept capacitatea de au¬ 
todeterminare a unei fiinţe raţionale în vederea acţiunii prin 
„legi obiective" şi prin „legi practice", cele din urmă fund 
„reprezentarea" celor dintâi într-o fiinţă umană; tocmai 
această „legislare" universală şi necesară constituie temeiul 
bunătăţii voinţei. Acum, Kant ne spune că acest „temei" 
(unic) al „oricărei legislaţii practice" (al oricărei voinţe bune) 
e dual', „din punct de vedere obiectiv" (adică al formei ma¬ 
ximei, care face abstracţie de orice scop subiectiv), acest te¬ 
mei e formulat de FLU şi constă în universalitatea legii; 
acesta este un temei mai general, valabil atât pentru dato¬ 
riile juridice, cât şi pentru datoriile etice. „Din punct de ve¬ 
dere subiectiv" (al „scopului"), el e formulat de FSI şi constă 
în universalitatea „scopului obiectiv". Semnificativ este fap¬ 
tul că autorul nu vorbeşte aici de mai multe temeiuri, ci de 
un singur temei al voinţei bune privit însă din două „pune- 

te de vedere" (formal şi material) (II, 55) — ceea ce întă¬ 
reşte desigur ideea combinăm necesare a celor două criterii 
în unicul Principiu suprem al moralităţii. 

Formula „principiului scopului în sine“ (FSI) explici- 
tcază motivul respectăm principiului formal al voinţei ca 
principiu al „datoriilor morale în genere": 

„Principiul formal al datoriei, în imperativul categoric « Ac¬ 
ţionează astfel încât maxima acţiunii tale să poată deveni o le¬ 
ge universală », arată de asemenea că ... conceptul datoriei se 
află în relaţie nemijlocită cu o lege (chiar dacă fac abstracţie 
de orice scopuri ca materie a legii). ... Dar dincolo de acest 
principiu, cum poate exista o lege pentru maximele acţiunii ? 
Numai conceptul unui scop, care e de asemenea o datorie, un 
concept care aparţine exclusiv eticii, poate întemeia o lege pen¬ 
tru maximele acţiunilor subordonând scopurile subiective (pe 
care le are fiecare) scopului obiectiv (pe care fiecare trebuie 
să şi-1 facă scop). ... Acum, nu e posibilă nici o acţiune libe¬ 
ră dacă agentul nu intenţionează de asemenea un scop (care 
e materia capacităţii de alegere)" (MM, 235). 

„Imperativul practic" ce luminează latura „materială" a 
voinţei bune este, aşadar, „principiul scopului în sine". Prin 
introducerea „fiinţei raţionale ca scop în sine" principiul for¬ 
mal al voinţei (FLU) îşi primeşte explicit temeiul său obiec¬ 
tiv (II, 46), „motivul" pentru care el trebuie respectat. 
Despre acest „principiu obiectiv al voinţei" umane (FSI) 
care are şi el forma unui „imperativ categoric", Kant se ex¬ 
primă în termeni identici cu aceia folosiţi pentru FLU, ceea 
ce sugerează pe lângă complementaritate, identitatea statu¬ 
tului lor: „El este totodată un principiu obiectiv din care 
trebuie să poată fi derivate toate legile voinţei, ca dintr-un 
temei practic suprem" (II, 49); iar despre FLU el scrisese: 
„Acum, din acest unic imperativ pot fi derivate, ca din prin¬ 
cipiul lor, toate imperativele datoriei" (II, 32). Dar FSI nu 
e o formă mai intuitivă a FLU, căci FSI „trebuie să se nască 

din raţiunea pură“ (II, 55 ) 166 , deoarece „natura raţională" 
nu e reprezentată aici ca „scop al oamenilor (subiectiv)" ci, 
fund ea însăşi o Idee a raţiunii, ca un „scop obiectiv care 
trebuie să constituie, ca lege, condiţia supremă ce limitea¬ 
ză toate scopurile subiective" ale oricărei fiinţe raţionale fi¬ 
nite în genere (II, 55). Aceasta demonstrează fără tăgadă că 
FSI nu e un „test", ci o „lege practică", tacit conţinută în- 
tr-o Idee a raţiunii, care completează FLU în tentativa de 
constituire a formulei definitive a unicului principiu suprem 
al moralităţii. 

Kant ne spune apoi că din FLU şi FSI „rezultă" (II, 55, 
75) al treilea principiu, numai că de data aceasta sensul „prin¬ 
cipiului" pare să se schimbe. Căci acest „al treilea princi¬ 
piu" este chiar „ Ideea voinţei oricărei fiinţe raţionale ca 
voinţă universal legislatoare“ (i.e. Ideea de voinţă autonomă): 

„Aceasta înseamnă că temeiul oricărei legislăn practice rezi¬ 
dă din punct de vedere obiectiv în regula şi forma universa¬ 
lităţii care o face aptă (după primul principiu) să fie o lege (fie 
şi numai o lege a naturii), dar din punct de vedere subiectiv 
el rezidă în scop, însă subiectul tuturor scopurilor este orice 
fiinţă raţională ca scop în sine (după cel de-al doilea princi¬ 
piu); de aici rezultă acum cel de-al treilea principiu practic al 
voinţei, ca supremă condiţie a armoniei acesteia cu raţiunea 
practică universală, ideea voinţei oricărei fiinţe raţionale ca 
voinţă universal legislatoare“ (II, 55). 

O formulare similară apare imediat mai jos („Deci prin¬ 
cipiul oricărei voinţe umane ca voinţă universal legislatoa¬ 
re prin toate maximele sale..." — II, 59), dar şi în II, 76: 
„Propria noastră voinţă, în măsura în care ar acţiona nu¬ 
mai sub condiţia unei legislări universale posibile prin ma¬ 
ximele sale — această voinţă posibilă pentru noi ca idee — 

166 Iată un argument împotriva interpretării sale ca „test", căci pen¬ 
tru a fi aplicabil la fenomene, principiul (regula) trebuie să fie a in¬ 
telectului, nu a raţiunii. 

este obiectul propriu-zis al respectului 1 ' (î.e. voinţa auto¬ 
nomă posibilă ca Idee este obiectul respectului). De data 
aceasta Prinzip nu mai pare să însemne propoziţie primă 
din care pot fi „derivate" alte propoziţii, ci Idee. Că o Idee 
a raţiunii poate fi, într-un anume sens, „principiu" se spu¬ 
ne şi în Prolegomene : „Nu este de înţeles cum ar putea da¬ 
toria, ceea ce nu s-a întâmplat încă niciodată, să determine 
activitatea acelei fiinţe şi cum ar putea ea să fie cauza unor 
acţiuni al căror efect este fenomen în lumea sensibilă. Insă 
cauzalitatea raţiunii ar fi libertate în privinţa efectelor în lu¬ 
mea sensibilă, în măsura în care principii obiective, care sunt 
ele însele idei , sunt privite în raport cu aceste efecte ca de¬ 
terminante" (P. 53). Sensul „principiului" ( Prinzip ) pare a 
fi aici acela de „funcţie operativă universală a raţiunii" care 
se manifestă în acţiuni ce sunt conforme legii morale 167 . 
Câţiva am mai târziu, în Critica raţiunii practice , Kant va 
numi „principiul practic" „o determinare universală a voin¬ 
ţei căreia îi sunt subordonate mai multe reguli practice" ale 
raţiunii ce au forma unor imperative categorice; el e o Idee 
care fixează „natura acelei voinţe", anume una care nu poa¬ 
te fi determinată decât prin simpla formă legislativă a ma¬ 
ximelor (CRPr., 105, 116). Merită deci să reţinem această 
primă apariţie a principiului autonomiei: Ideea de autono¬ 
mie (IA) este „condiţia supremă" a conformităţii voinţei 
umane cu „raţiunea practică universală" a fiinţelor sfinte, 
cu alte cuvinte e „condiţia supremă" a moralităţii omului, 
deci este chiar „temeiul suprem al datoriei". 

(IA) Conceptul de „autonomie a voinţei" are un dublu 
sens: (î) independenţa voinţei de orice interes ex¬ 
terior ori legislaţie exterioară (o voinţă raţională 
care „exclude orice amestec al vreunui interes ca 


167 A.C. Genova, Kant’s Three Critiques: A Suggested Analytical 
Framework, Kant Studien, 1969. 

mobil“ — II, 57) şi ( 11 ) (ca o consecinţă) capacita¬ 
tea ei de autolegislare universală (II, 56, 76). 

Aceasta e o transpunere filozofică a conceptului de au¬ 
tonomie lansat de ideologia politică a modernităţii, încă dc 
la Machiavelli: eliberarea de dependenţe, combinată cu pu¬ 
terea de a te legisla singur. Luther î-a adăugat o dimensiune 
religioasă: eliberarea de corp şi de înclinaţiile lui, liberta¬ 
tea interioară de a te supune numai legii lui Dumnezeu. 

Dar „principiul autonomiei" apare şi ca „formulă" a Ideii 
de autonomie, ca „propoziţie sintetică a priori“ (II, 77) con¬ 
ţinută în această Idee (III, 7). Forma propoziţională a prin¬ 
cipiului este identificată de Kant cu „principiul moralităţii" 
însuşi (II, 77) şi pe ea o voi numi în continuare Formula 
autonomiei (FA): 

(FA) „A nu alege decât astfel încât maximele alegerii tale 
să fie totodată cuprinse în acelaşi act volitiv ca lege 
universală" (II, 77). 

Voi arăta acum că atât FLU cât şi FSI presupun ca o con¬ 
diţie necesară şi suficientă (ca temei) Ideea de autonomie; 
cu alte cuvinte, ele sunt conţinute tacit în această Idee şi pot 
fi extrase din ea. Căci dacă privim mai atent la conţinutul 
FLU (vezi II, 29-32), vom observa, în primul rând, că un 
imperativ categoric (cum e şi FLU) nu conţine un scop su¬ 
biectiv sau o „materie", deci el e un principiu formal ; re¬ 
zultă, în al doilea rând, că o voinţă raţională determinată 
de un imperativ categoric forjat după modelul FLU nu e 
determinată de nici un mobil extern (scop subiectiv); dar 
dacă facem astfel abstracţie de orice dorinţă, interes ori în¬ 
clinaţie care ar determina voinţa, rămânem cu o voinţă ete¬ 
rată, abstractă, „geometrizată", analogă spaţiului euclidian 
pur al fizicii newtomene, adică total sustrasă influenţelor 
conjuncturale ale stimulilor externi. La limită, în forma ei 
pură, aceasta nu poate fi o voinţă umană, ci numai o voinţă 

sfântă, o Idee a raţiunii practice; sau, ceea ce e totuna, o 
voinţă a omului privit ca fiinţă inteligibilă. Despre ea şi 
numai despre ea spune Kant că e „liberă" în sens negativ, 
că poate acţiona „independent de cauze determinante străi¬ 
ne" (III, 1), fund complet sustrasă determinismului legilor 
naturii. In al treilea rând, deoarece o voinţă raţională e to¬ 
tuşi o capacitate de a cauza acţiunile conform anumitor 
„legi" („altminteri o voinţă liberă ar fi o absurditate" —III, 2), 
cum aceste „legi" nu pot fi desigur legile exterioare date de 
natură (căci ea e liberă în sens negativ), rămâne că ele tre¬ 
buie să fie legi practice, adică legi pe care şi le dă singură. 
Capacitatea voinţei raţionale (în sens larg) de a-şi da sin¬ 
gură legile sub care stă e numită libertate în sens pozitiv sau 
„autonomie" (III, 2). Deci condiţia necesară pentru ca o 
voinţă să fie determinată prin imperative categorice (mo¬ 
rale) de tipul FLU e ca acea voinţă să fie autonomă. Auto¬ 
nomia se dovedeşte prin urmare a fi chiar condiţia 
moralităţii şi a principiului ei formal, FLU. Rezultă că FLU 
presupune tacit Ideea de autonomie, iar Ideea de autono¬ 
mie conţine tacit FLU. Dar Ideea de autonomie conţine ta¬ 
cit şi FSI. Căci autonomia voinţei înseamnă că voinţa îşi este 
sieşi lege în toate acţiunile (maximele) sale; aceasta înseam¬ 
nă, cu alte cuvinte, că scopul voinţei autonome este con¬ 
formitatea tuturor maximelor sale cu legea pe care singură 
şi-o dă (conformitatea cu ea însăşi); dar aceasta înseamnă 
că voinţa autonomă (în sens îngust) ca autoare a legilor mo¬ 
rale este ea însăşi scop în toate maximele tuturor fiinţelor 
raţionale în genere („scop obiectiv", scop „universal"). 
Exact aceasta spune şi Kant: „Propoziţia: voinţa îşi este sieşi 
lege în toate acţiunile desemnează doar principiul de a nu 
acţiona după nici o altă maximă decât aceea care se poate 
avea pc ea însăşi drept obiect (scop obiectiv — V.M.) si ca 
lege universală " (III, 2). Partea scrisă cu italice este defini¬ 
ţia autonomiei voinţei iar cea sublimată este chiar FSI. 

Rezultă că şi FSI e conţinută tacit în Ideea de autonomie. 
Sinteza dintre FLU şi FSI ar trebui să fie formula comple¬ 
tă a Ideii de autonomie — sub aspect „formal" şi „mate¬ 
rial" — anume FA. 

Prin urmare, ceea ce apare în întemeiere... (II, 77) ca 
fund un „al treilea" principiu al moralităţii distinct de FLU 
şi FSI nu este mei pe departe un principiu separat de pri¬ 
mele două, ci o sinteză a acestora. Prin introducerea FSI 
doar „am determinat principiul autentic mai precis decât 
am făcut-o înainte" (III, 7), adică am precizat explicit că 
FLU e completat de FSI şi formează împreună principiul 
autonomiei (FA). Voi arăta în ultimul paragraf că PSM e 
formula Ideii de autonomie (a voinţei), iar formula este un 
„model" al tuturor voinţelor (datoriilor) morale. FSI ada¬ 
ugă la FLU „motivul" respectăm principiului formal al 
voinţei 168 . El nu e echivalent intensional cu FLU, căci adaugă 
în mod evident concepte noi („scop obiectiv", „motiv", „na¬ 
tura raţională este un scop în sine"); nu e nici echivalent 
extensional căci pot exista datorii ale dreptului care satis¬ 
fac FLU dar care nu sunt datorii etice, căci în cazul lor le- 
gislarea nu e internă, aşa cum cere FSI. Dacă o maximă e 
să aibă conţinut moral , atunci ea trebuie să satisfacă atât 
FLU cât şi FSI. De aceea afirmă Kant că trebuie să punem 
ca temei al evaluăm maximelor principiul autonomiei , care 
este formularea definitivă a PSM, „formula universală a im¬ 
perativului categoric" (II, 72) 169 . 

168 Este indiscutabil că orice act volitiv trebuie să aibă şi un obiect, 
prin urmare o materie" (CRPr., 122). 

169 Nu cred că aici Kant se referă la FLU, cum afirmă îndeobşte 
comentatorii, ci la FA. Compară formularea principiului de la II, 72 
(„Acţionează după maxima care se poate transforma ea însăşi toto¬ 
dată în lege universală") cu formularea FA de la II, 77 („A nu alege 
decât astfel încât maximele alegerii tale să fie totodată cuprinse în 
acelaşi act volitiv ca lege universală"). 



ÎNTEMEIEREA METAFIZICII MORAVURILOR 


333 


Demersul „analitic" al lui Kant începe aşadar cu analiza 
conceptului comun de moralitate şi se termină cu identifi¬ 
carea Ideii de autonomie ca temei al posibilităţii acesteia, 
întâlnim aici în acţiune noua metodă de construcţie teore¬ 
tică iniţiată de Kant — metoda transcendentală —, o meto¬ 
dă de fondare a priori a teoriilor ce anticipează procedeul 
cunoscut printre oamenii de ştiinţă contemporani ca me¬ 
toda „generalizăm raţionale" 170 . Kant pune în contrast acest 
procedeu cu acela al generalizăm inductive: „Hume s-a gân¬ 
dit, poate, deşi n-a dezvoltat niciodată pe deplin această idee, 
că în judecăţi de o anumită specie depăşim conceptul nos¬ 
tru despre obiect. Eu am numit sintetice această specie de 
judecăţi. Cum pot ieşi, cu ajutorul experienţei, din concep¬ 
tul pe care îl asum deja, acest fapt nu prezintă nici o difi¬ 
cultate. Experienţa este ea însăşi o astfel de sinteză de 
percepţii. ... Dar noi credem că putem ieşi din conceptul 
nostru şi a priori, şi că putem extinde cunoaşterea noastră. 
Acest lucru îl încercăm ... prin raţiunea pură în legătură 
cu acele proprietăţi ale lucrurilor sau chiar cu existenţa unor 
astfel de obiecte care nu se pot prezenta niciodată în expe¬ 
rienţă. Scepticul nostru n-a distins aceste două specii de ju¬ 
decăţi ... şi această aşa-zicând autogenerare a ... raţiunii, 
fără a fi fecundată de experienţă; el a considerat prin ur¬ 
mare drept imaginare toate pretinsele principii a priori ale 
acestora şi a găsit că nu sunt decât o obişnuinţă rezultată 
din experienţă şi din legile ei, că, prin urmare, ele nu sunt 
decât reguli empirice, contingente în sine, cărora noi le atri¬ 
buim o pretinsă necesitate şi universalitate" (CRP (1989), 
550-551). Spre deosebire de metoda inductivă, metoda gene¬ 
ralizării raţionale se desfăşoară în doi paşi pe care îi recu¬ 
noaştem imediat şi la Kant: 1) „întregirea ontologică a 
teoriei", î.e. îmbogăţirea entităţilor empirice admise de te¬ 
orie, a „domeniului real", cu anumite „entităţi ideale", doar 

170 I. Pârvu, Posibilitatea experienţei , p. 56. 

posibile, fără realitate empirică (entităţi „teoretice"; aces¬ 
tea sunt, în cazul nostru, Ideile raţiunii practice); 2) Trans¬ 
formarea acestor adăugiri ideale şi a legilor ideale formulate 
în termenii lor în chiar condiţia de posibilitate (temeiul) a 
legilor empirice reale (Ideea de autonomie e pusă drept con¬ 
diţia de posibilitate a moralităţii maximelor şi datoriilor 
reale) 171 . Aceasta e desigur doar o reformulare posibilă a 
abordăm kantiene de tip transcendental, dar mi se pare că 
ea este o caracteristică metodologică nu doar a filozofiei teo¬ 
retice, cât şi a celei practice. Ceea ce face Kant în II, 1-31 
e să aplice primul pas al acestei metode. 

Al doilea pas, cel „sintetic", poate fi recunoscut sub în¬ 
trebarea: Cum pot fi aplicate aceste principii ale raţiunii la 
maximele materiale ? Căci ele seamănă mai degrabă cu nişte 
condiţii raţionale ideale ale gândim moralităţii maximelor 
decât cu nişte condiţii operaţionale ale discriminării între 
maxime (voinţe) bune şi rele. „Nu este de înţeles cum ar 
putea datoria , ceea ce nu s-a întâmplat niciodată, să deter¬ 
mine activitatea aceleiaşi fiinţe şi cum ar putea ea să fie 
cauza unor acţiuni al căror efect este fenomen în lumea sen¬ 
sibilă" (P. 53). Fără a fi explicit, Kant sugerează pentru ca¬ 
zul FLU şi FSI, ca şi pentru temeiul amândurora, Ideea de 
autonomie, câte un „principiu de aplicare" sub forma a ceea 
ce va numi ulterior, în Critica raţiunii practice, o „regulă 
de judecare (a intelectului) supusă legilor raţiunii pure prac¬ 
tice" (CRPr., 158). Aşa cum vom vedea în paragraful ur¬ 
mător, nu e însă vorba aici de trei teste separate, ci de un 
sistem de teste, cele subordonate FLU şi FSI fund „cuprinse" 
în cel ce corespunde FA. 

Mai întâi, Kant introduce brusc ceea ce pare a fi o ino¬ 
fensivă variantă lingvistică a FLU: e vorba de Formula le¬ 
gii naturii : 


171 Ibidem, 56-57. 

(FLN) „Acţionează ca si cum maxima acţiunii tale ar 
trebui să devină prin voinţa ta o lege universală 
a naturii" (II, 33). 

Din exemplele care urmează imediat e evident că FLN 
e concepută ca un principiu de aplicare. Explicaţiile însă lip¬ 
sesc. Câteva pagini mai jos (II, 39 -) aflăm că am avea de-a 
lace aici cu un subiect nou, cu „canonul judecăm morale", 
deci cu ansamblul de criterii şi proceduri care ar trebui să 
ne permită să distingem între intenţiile morale şi cele imo¬ 
rale ale agenţilor empirici. Modul de funcţionare al primei 
reguli de judecare e parţial explicat aici prin comentarea ce¬ 
lor două tipuri de contradicţie ce pot rezulta în urma uni¬ 
versalizăm maximei (contradicţia logică şi contradicţia 
voinţei). Dar care este statutul epistemologic al FLN nu ni 
se spune. Abia la II, 72 aflăm că FLN este o altă „exprimare" 
a Imperativului categoric (de fapt, a FLU) în analogie cu 
conexiunea lucrurilor după legi naturale universale. Cum 
această nouă exprimare a FLU serveşte la evaluarea unor 
maxime concrete , putem trage singuri concluzia că ea este, 
pentru Kant, o regulă de judecare a moralităţii sau imora¬ 
lităţii maximelor prin posibilitatea sau imposibilitatea pe care 
acestea o manifestă de a fi universalizate în analogie cu legi 
adecvat alese ale naturii teleologice. Această regulă de ju¬ 
decare aparţine intelectului căci numai el poate furniza cu¬ 
noştinţe despre legile naturalei 

Acum, ar fi firesc să existe o regulă de judecare simila¬ 
ră corespunzătoare FSI. La II, 57, Kant chiar sugerează aşa 
ceva: „Din felul în care au fost reprezentate mai sus — anume 
în termeni de conformitate a acţiunilor cu legea universa¬ 
lă similară unei ordini a naturii, sau de prioritatea univer¬ 
sală a scopului fiinţelor raţionale în sine ... “. Rezultă aşadar 
că regulile de judecare sunt „reprezentări" ale Legii mora¬ 
le (a raţiunii) în puterea de judecare a intelectului uman şi 
că există o regulă de judecare corespunzătoare FSI, având 
acelaşi statut teoretic cu FLN, pe care o voi numi Formula 

umanităţii (FU). Ea este, ca şi FLN, o „reprezentare" 172 a 
„uneia şi aceleiaşi legi“ a raţiunii, anume „principiul mo¬ 
ralităţii", reprezentare menită „să aducă o idee a raţiunii mai 
aproape de intuiţie (după o anumită analogie)": 

(FU)„0 fiinţă raţională, ca scop prin natura ei, deci ca 
scop în sine, trebuie să servească în orice maximă 
drept condiţie limitativă a oricăror scopuri doar re¬ 
lative şi arbitrare" (II, 72). 

Regula de judecare FU, spre deosebire de principiul ra¬ 
ţiunii FSI, e formulată în termeni operaţionali: „fiinţă raţio¬ 
nală" (care poate fio „persoană" umană), „condiţie limitativă" 
(î.e. să nu distrugem, degradăm etc. persoana umană ca fi¬ 
inţă raţională egală şi liberă), „scopuri arbitrare" (adică su¬ 
biective), în loc de eterica Idee a „umanităţii". Exemplele 
de aplicare a FSI prin intermediul FU ilustrează acest ca¬ 
racter operaţional: distrugerea omului ca fiinţă raţională prin 
sinucidere înseamnă o folosire a lui numai ca mijloc, nu şi 
ca scop în sine; concluzia e că maxima în cauză nu are ca¬ 
racter moral (II, 50-54) 173 . De remarcat că aceste reguli de 
judecare nu sunt formulate în termeni de Idei, ci de reali¬ 
tăţi în legătură cu care putem avea cunoştinţe (legi ale na¬ 
turii teleologice, fiinţa umană) prin raportare la care putem 
evalua, măcar printr-o analogie , moralitatea maximei. 

In fine, ni se mai spune că Ideea de „autonomie" con¬ 
duce la „un concept foarte fructuos, ataşat ei", anume la 
Idealul „imperiului scopurilor" şi la regula de judecare for¬ 
mulată în termenii acestui Ideal, Formula imperiului sco¬ 
purilor (FIS): 

172 La nivelul puterii de judecare a intelectului. 

m Pentru o detaliere a acestor criterii operaţionale, vezi E. Hill jr., 
Dignity and Practicai Reason in Kant’s Moral Theory, Corneli Uni- 
versity Press, 1992, cap. 2. 

(FIS) „Toate maximele din propria noastră legislare tre¬ 
buie să se armonizeze între ele spre a forma un po¬ 
sibil imperiu al scopurilor, ca un imperiu al 
naturii 1 ' (II, 72). 

Ce spune o asemenea regulă ? Dacă vrei să acţionezi mo¬ 
ral, trebuie să acţionezi ca şi când ai fi un membru ce legis- 
lează universal într-un posibil imperiu al scopurilor analog 
unui imperiu al naturii (II, 66, 72n). In acest caz, regula de 
judecare nu e formulată utilizând Ideea de autonomie, ci o 
„Idee in individuo“ , un Ideal al raţiunii, care e conceput de 
Kant ca un intermediar între Idee şi maximele din fenomen. 
Supoziţia metodologică a lui Kant e că dacă s-a dovedit po¬ 
sibil să construim o ştiinţă a naturii teleologice pe baza ana¬ 
logiei cu scopurile acţiunilor umane, nu există nici un motiv 
să credem că e imposibilă o morală construită pe baza ana¬ 
logiei cu teleologia naturii (II, 72n). Cum despre lumea sco¬ 
purilor în sine ( mundus intelligibilis) nu avem cunoştinţe, 
dar despre legile naturii teleologice avem, această analogie 
ne ajută să decidem moralitatea unei maxime universalizate 
privită ca analogul unei legi naturale teleologice. O inten¬ 
ţie maximă moralmente bună oferă persoanei care o are şan¬ 
sa de a se gândi pe sine ca participantă la legislarea universală 
care ar face-o aptă să fie membră într-un posibil imperiu 
al scopurilor, în analogie cu un imperiu al naturii, adică 
membră a lumii morale ideale (II, 70). 

Dacă FLN, FU şi sinteza lor, FIS, sunt „reguli de jude¬ 
care" ale intelectului, „principii de aplicare" ale Ideilor ra¬ 
ţiunii practice, atunci e greşită opinia acelor comentatori care 
susţin că, în filozofia sa practică, Immanuel Kant nu mai 
face distincţia dintre raţiune şi intelect. Această greşeală şi 
consecinţele ei (nedistingerea celor două niveluri pe care se 
situează formulele imperativului moral, nivelul raţiunii şi 
cel al intelectului) au întreţinut în bună măsură confuziile 
în ceea ce priveşte numărul formulelor imperativului mo¬ 
ral şi raporturile dintre ele. 

4.2. întemeierea celor trei formule subsidiare 

(reguli de judecare) pe categoriile cantităţii (II, 72) 

Odată cu introducerea primei formule subsidiare, anume 
FLN (la II, 33), Kant trece la creionarea a ceea ce el nu¬ 
meşte „canonul judecăm (sau evaluării — V. M.) morale a 
acţiunii în genere“ {der Kanon der moralischen Beurteilung) 
(II, 39). Problema „canonului" e problema evaluării sau 
judecării acţiunilor, a identificăm regulilor şi criteriilor pen¬ 
tru a distinge maximele morale de cele imorale sub Princi¬ 
piul suprem al moralităţii. In paragraful concluziv al acestui 
fragment, ce se ocupă de introducerea sistematică şi exhaus¬ 
tivă a principiilor de aplicare a legii morale (II, 72), ni se rea¬ 
minteşte că toate cele trei formule subsidiare sunt „reprezentări" 
ale „principiului moralităţii", mai exact sunt reguli vizând 
„judecarea morală" {der sittlichen Beurteilung) a acţiuni¬ 
lor empirice în situaţii concrete, sub determinarea obiecti¬ 
vă exprimată de principiu, pentru a „aduce (acest principiu) 
mai aproape de intuiţie" şi a-i „asigura accesul" la voinţele 
noastre şi, prin urmare, influenţă asupra conduitei (vezi şi 
Pref. 8, MM, 74-75). în ciuda faptului că textul întemeie¬ 
rii. .. e mult prea eliptic pentru a ne permite interpretări in¬ 
contestabile, nu e lipsit de interes să observăm că, numai 
trei ani mai târziu, în Critica raţiunii practice , Kant preci¬ 
zează fără dubii că prin aceeaşi Formulă a legii naturii (şi, 
implicit, prin celelalte două formule subsidiare) el avea în 
vedere „regulile de judecare (ale intelectului, conţinute în 
categorii — V. M.) aflate sub legile raţiunii pure practice" 
(CRPr. 69). In noua sa teorie a „tipului" (sau modelului fi¬ 
zic al) legii morale nu e greu să recunoaştem ideea mai vagă 
din întemeiere formulele subsidiare sunt mijloace de „a 
aduce o Idee a raţiunii mai aproape de intuiţie". Despre aces¬ 
te reguli de judecare spune Kant în prefaţă că presupun „o 
putere de judecare ascuţită prin experienţă" (Pref. 8). Pa¬ 
ragraful despre care vorbim aici este esenţial în economia 



ÎNTEMEIEREA METAFIZICII MORAVURILOR 


339 


lucrăm tocmai pentru că explică pentru prima oară temeiu¬ 
rile sistemului principiilor judecării sau evaluăm practice, 
principii care, aşa cum au fost introduse în paragrafele an¬ 
terioare, aveau toate şansele să pară o invenţie arbitrară atât 
în ceea ce priveşte numărul lor, cât şi în ceea ce priveşte con¬ 
ţinutul ori relaţiile dintre ele. De altfel, ignorarea semnifi¬ 
caţiei veritabile a acestui fragment de către majoritatea 
comentatorilor este principala cauză a numeroaselor dis¬ 
pute gratuite legate de numărul formulelor subsidiare şi de 
relaţiile lor reciproce. 

Ceea ce Kant numeşte în Intemeiere ... „canonul jude¬ 
cării morale a acţiunii în genere" e un capitol ce joacă în fi¬ 
lozofia sa practică un rol analog celui jucat de „doctrina 
transcendentală a puterii de judecată ( Urteilskraft )“ u4 în 
filozofia sa teoretică: dacă aceasta din urmă are menirea de 
a arăta ( 1 ) cum anume pot fi aplicate la fenomene în gene¬ 
re conceptele pure ale intelectului şi (ii) care e sistemul, după 
categorii, al principiilor intelectului pur (CRP (1998), 167), 
primul are menirea de a arăta (î) cum pot fi aplicate la ac¬ 
ţiunile fenomenale conceptele pure ale raţiunii practice, Idei¬ 
le practice, şi (n) care e sistemul, după categorii, al 
principiilor judecării morale. Analogul „schemei imagina¬ 
ţiei" din filozofia teoretică sunt aici „regulile de judecare 
sub principiile raţiunii pure practice". Aşa cum schema 

174 Bagdasar traduce confuz atât Urteilskraft cât şi Urteil cu ju¬ 
decată. „Dacă se defineşte intelectul în genere ca facultate a reguli¬ 
lor, atunci puterea de judecată ( Urteilskraft ) va fi facultatea de a se 
subsuma regulilor, adică de a distinge dacă ceva stă sau nu sub o re¬ 
gulă dată" (CRP (1998), 164). „Judecata ( Urteil ) este deci cunoaş¬ 
terea mijlocită a unui obiect, prin urmare reprezentarea unei 
reprezentări a acesteia. ... De exemplu, toate corpurile sunt divizi¬ 
bile. ... Toate judecăţile sunt funcţii ale unităţii în reprezentările noas¬ 
tre. Putem reduce la judecăţi toate actele intelectului, astfel încât 
intelectul în genere poate fi reprezentat ca o facultate de a judecă ‘ 
(CRP (1998), 106). 

imaginaţiei e o „regulă" care „determină intuiţiile noastre 
în conformitate cu un concept general" (CRP (1998), 172), 
formulele noastre subsidiare sunt „reguli" ale intelectului 175 
care determină maximele subiective în conformitate cu un 
principiu practic strict universal. Aşa cum o schemă a unei 
categorii e o sinteză în conformitate cu o regulă, „regulă 
care exprimă categoria", iar schemele transcendentale ale 
categoriilor intelectului sunt expuse „după ordinea catego¬ 
riilor şi în legătură cu ele" (CRP (1998), 173), tot astfel cele 
trei teste sunt reguli care exprimă categoriile (cantităţii) şi 
trebuie expuse după aceste categorii şi în legătură cu ele. 
De ce după ordinea categoriilor cantităţii ? In primul rând 
pentru că „titlul cantităţii reprezintă condiţia par excellence 
a universalizabilităţn unei operaţii, reguli sau funcţii a in¬ 
telectului sau, prin analogie, a unei maxime morale, în te¬ 
oria formulelor principiului moralităţii. Peste tot unde este 
nevoie să se dovedească universalitatea unei reguli etc., ea 
va fi supusă testului categorial al cantităţii" 176 . In al doilea 
rând, pentru că, în genere, în filozofia teoretică „înţelege¬ 
rea posibilităţii lucrurilor" se face „în virtutea categoriilor" 
(CRP (1998), 236) — aceste concepte pure fundamentale 
ale intelectului care furnizează principiile ce stau la baza tu¬ 
turor celorlalte principii şi „ne dau indicaţii foarte natura¬ 
le pentru tabelul principiilor" oricărei cunoaşteri sintetice 
a priori , principii care „nu sunt altceva decât reguli ale fo¬ 
losim obiective a categoriilor" (CRP (1998), 186). Dar cla¬ 
sificarea principiilor după categorii este valabilă pentru orice 
ştiinţă, teoretică sau practică 177 . Nu e deci mei o surpriză 
faptul că, într-un mod cu totul asemănător, înţelegerea po- 

175 în lipsa facultăţii imaginaţiei, căci unei Idei a raţiunii nu-i co¬ 
respunde nici o intuiţie sensibilă şi, deci, nici o „schemă" de aplicare. 

176 I. Pârvu, Posibilitatea experienţei , p. 138. 

177 Vezi scrisoarea către H. Jung-Stilling, din 1 martie 1789, unde 
Kant pune titlurile categoriilor la baza clasificării principiilor „le¬ 
gislaţiei civile". 

sibilităţn unei maxime morale în filozofia practică se face 
în virtutea categoriilor cantităţii (căci ele au a face cu uni¬ 
versalitatea strictă specifică legilor practice), categorii care 
ne dau indicaţiile cele mai naturale pentru sistemul princi¬ 
piilor intelectului privitoare la o judecare practică exhaus¬ 
tivă, principii care nu sunt decât reguli practice ale folosirii 
acestor categorii. In ce constă sistemul acestor principii ? 

Kant nu răspunde explicit. El se mulţumeşte să afirme 
brusc: „Toate maximele au aşadar o formă, ... o materie 
... (şi) o determinare completă “ (G. 436). Trebuie să pre¬ 
supunem însă că el avea în minte, în acest moment, cele spu¬ 
se anterior în Critica raţiunii pure ca o concluzie a Analiticii 
transcendentale: 

„Posibilitatea obiectelor simţurilor este un raport al acestor 
obiecte faţă de gândirea noastră, în care ceva (anum e forma em¬ 
pirică) poate fi gândit apriori, iar ceea ce constituie materia, 
realitatea în fenomen (ceea ce corespunde senzaţiei) trebuie să 
fie dat, fără care acel ceva nici n-ar putea fi gândit şi prin ur¬ 
mare posibilitatea lui n-ar putea fi reprezentată. Dar un obiect 
al simţurilor nu poate fi determinat complet decât atunci când 
este comparat cu toate predicatele fenomenului şi este repre¬ 
zentat prin ele afirmativ sau negativ" (CRP (1998), 450). 

Precauţia e însă indispensabilă atunci când facem aceas¬ 
tă comparaţie, căci în Critica raţiunii pure este vorba de¬ 
spre identificarea condiţiilor a priori ale cunoaşterii obiectelor 
cu privire la care avem senzaţii, pe când în întemeierea me¬ 
tafizicii moravurilor este vorba despre condiţiile a priori ale 
evaluăm morale a unei „maxime" — care e un principiu su¬ 
biectiv. Kant e conştient de acest lucru, dar nu ezită să facă 
analogia: 

„Totuşi, aceste reguli 178 nu contribuie cu nimic la folosirea teo¬ 
retică a intelectului pentru a aduce diversul intuiţiilor (sensi¬ 
bile) sub o conştiinţă apriori, ci numai la supunerea diversului 


178 Cele trei formule subsidiare: FLN, FU şi FIS (V. M.) 

dorinţelor la unitatea conştiinţei unei raţiuni practice care po¬ 
runceşte în legea morală, i.e. (la unitatea unei) voinţe pure“ 
(CRPr. 65) (trad. Abbott). 

Această analogie ne spune totuşi suficient despre sem¬ 
nificaţia elipticei referiri a lui Kant la forma, materia şi de¬ 
terminarea completă a unei maxime morale: el voia să 
identifice aici, plecând de la maximă spre principiul obiec¬ 
tiv, care sunt condiţiile de posibilitate a priori ale unei ma¬ 
xime morale. El nu voia să stabilească dacă o maximă 
particulară e morală sau nu, nici să generalizeze din expe¬ 
rienţă caracteristicile unei maxime morale 179 , ci să identi¬ 
fice condiţiile a priori ale posibilităţii unei maxime morale, 
să determine restricţiile sine qua non, independente de ori¬ 
ce experienţă, pe care trebuie să le satisfacă o maximă pen¬ 
tru a avea un conţinut moral. Ea trebuie să satisfacă restricţii 
analoge celor care fac posibile obiectele cunoaştem, adică 
forma, materia şi determinarea completă, chiar dacă aceste 
noţiuni ale filozofiei teoretice vor trebui adaptate la noul 
context. 

Bunăoară, pentru a fi morală, o maximă materială tre¬ 
buie să aibă o „formă" specifică. E firesc să credem că 
aceasta nu poate fi alta decât forma legii morale, adică „uni¬ 
versalitatea" (strictă) aşa cum o cere FLU. Cu alte cuvinte, 
toate maximele morale trebuie să poată fi universalizate con¬ 
sistent. Noi însă nu putem şti niciodată cu totală certitudi¬ 
ne dacă o maximă materială poate fi voită de orice fiinţă 
raţională în genere, adică dacă poate fi ridicată la statutul 
unei legi practice (II, 26). Pe de altă parte, legile moralităţii 
ar fi inutile dacă nu am putea şti niciodată când se aplică 
ele şi când nu; avem deci imperioasă nevoie de o „regulă" 
care să ne permită aplicarea legilor obiective, să ne permită 
să ştim, fie şi cu aproximaţie, care acţiune e morală şi care 

179 Nici una dintre formulele subsidiare „nu e împrumutată din 
experienţă", ci e obţinută apriori (II, 55). 

nu. O „regulă" care ne permite să „explicăm" de ce o ma¬ 
ximă e morală trebuie însă să recurgă la legi al căror obiect 
poate fi dat în experienţă , adică la legi ale naturii (teleolo¬ 
gice) şi prin urmare să ofere o aproximativă evaluare a ma¬ 
ximei în analogie (nu cu o lege practică obiectivă — despre 
care nu avem mei o experienţă, ci) cu o lege a naturii tele¬ 
ologice, despre care avem experienţe. Această regulă ana¬ 
logică de evaluare sau judecare e exprimată ca Formulă a 
legii naturii: numai acele maxime sunt morale care pot fi 
adoptate ca şi cum (als ob ) ar fi valabile ca legi universale 
ale naturii teleologice (II, 33). 

In al doilea rând, pentru a fi morală, o maximă trebuie 
să aibă o „materie" sui generis (FSI). Aceasta nu poate fi 
scopul subiectiv al legii morale, căci legea morală nu con¬ 
ţine vreun scop subiectiv, ea având forma unui imperativ 
categoric. Dar am putea considera că, într-un sens sui gene¬ 
ris , orice lege morală conţine tacit un „scop obiectiv" şi acest 
„scop în sine" (care nu e niciodată mijloc) ar putea fi „na¬ 
tura raţională" din orice persoană umană. Prin urmare, o 
maximă morală trebuie să poată fi universalizată în aşa fel 
încât scopurile subiective conţinute în ea să fie întotdeauna 
consistente cu „natura raţională ca scop în sine" din orice 
om. De aici rezultă cea de-a doua restricţie pe care trebuie 
s-o satisfacă o maximă pentru a fi morală, restricţie formu¬ 
lată de FU: „O fiinţă raţională, ca scop prin natura ei, deci 
ca scop în sine, trebuie să servească în orice maximă drept 
condiţie limitativă a oricăror scopuri doar relative şi arbi¬ 
trare" (G. 436). 

In al treilea rând, pentru a fi morală, o maximă trebuie 
să aibă o „determinare completă". Acest concept necesită 
un comentariu mai amplu, comentariu ce ne va trimite din 
nou la Critica raţiunii pure. Problema „determinării com¬ 
plete" a unui lucru e explicată în secţiunea II a capitolului 
despre Idealul raţiunii pure. Aici se distinge între principiul 
logic al „determinabilităţn" unui concept (unui concept îi 

poate aparţine numai unul dintr-o pereche contradictorie 
de predicate date) şi principiul transcendental al „determi¬ 
nării complete" a conceptului unui lucru (orice lucru tre¬ 
buie să satisfacă principiul logic al determinabilităţii şi, în 
plus, să se raporteze nu doar la o mulţime de predicate date, 
ci la ansamblul tuturor predicatelor posibile). Primul prin¬ 
cipiu introduce condiţia formal-logică minimală a posibi¬ 
lităţii unui concept care face abstracţie de orice conţinut 
sensibil, al doilea introduce condiţia transcendentală a po¬ 
sibilităţii unui concept cu conţinut sensibil, altfel spus a.posi¬ 
bilităţii unui obiect. Atunci când spunem că tot ceea ce există 
e complet determinat , noi spunem că din orice pereche de 
predicate contradictorii posibile, numai unul trebuie să re¬ 
vină fiecărui obiect. Prin urmare, a cunoaşte complet un 
obiect (ceea ce nu e decât un ideal) înseamnă a cunoaşte 
toate predicatele lui posibile', determinarea completă este 
deci un concept care nu poate fi prezentat in concreto, căci 
e bazat pe Ideea „ansamblului tuturor posibilităţilor" — care 
e, de fapt, un „Ideal" al raţiunii pure. Acest Ideal e condi¬ 
ţia supremă a posibilităţii a tot ceea ce există. Numai gân¬ 
dit în raport cu el avem conceptul unui obiect complet 
determinat, î.e. cunoscut ca reprezentând acel obiect indi¬ 
vidual. Idealul e arhetipul tuturor lucrurilor în fenomen, lu¬ 
cruri care sunt doar „copii imperfecte" ale Idealului şi îl 
aproximează în grade diferite deşi rămân totdeauna infinit 
depărtate de el; el e „arhetipul pentru determinarea com¬ 
pletă a copiei", servind „ca regulă şi arhetip, atât pentru ac¬ 
ţiunile noastre cât şi pentru judecăţile noastre critice" (CRP 
(1998), 442-). 

E firesc să credem că atunci când vorbeşte despre „de¬ 
terminarea completă" a unei maxime Kant are în minte lu¬ 
cruri similare. Pentru a avea o cunoaştere completă a faptului 
că o maximă e morală (ceea ce e numai un ideal), trebuie 
să o raportăm nu doar la voinţele tuturor fiinţelor raţiona¬ 
le (umane) date, pentru care ea poate fi maximă, ci la an- 

samblul tuturor fiinţelor raţionale posibile, perfecte şi im¬ 
perfecte, privite ca scopuri în sine şi aflate sub legi morale, 
stabilind dacă ea poate aparţine voinţei lor sau nu. Cu alte 
cuvinte, pentru a spune dacă o maximă morală e posibilă 
nu e suficient să spunem că ea trebuie să fie maximă pen¬ 
tru toate fiinţele raţionale umane aşa cum există , ci mai mult, 
că ea trebuie să fie maxima oricărei fiinţe raţionale posibile , 
umane sau ne-umane, perfecte sau imperfecte, altfel spus 
să fie în potenţă o „lege obiectivă" strict universală (nece¬ 
sară). In plus, pentru a spune dacă o maximă morală e po¬ 
sibilă, trebuie să vedem dacă ea are ca materie orice natură 
raţională posibilă privită ca scop în sine. Dar acest concept 
al determinăm complete, această Idee a ansamblului tutu¬ 
ror posibilităţilor, nu poate fi prezentat in concreto, el fi¬ 
ind un Ideal al raţiunii practice: e vorba de celebrul Ideal 
al „imperiului scopurilor". Nu putem să nu subliniem că 
idealul imperiului scopurilor e determinat de Ideea de au¬ 
tonomie (e „ataşat" ei), el fund gândit ca o mulţime a tu¬ 
turor fiinţelor raţionale posibile, perfecte şi imperfecte, 
privite ca scopuri în sine (II, 61). Această mulţime de fiin¬ 
ţe raţionale autonome e guvernată de „legile autonomiei", 
adică de FLU (II, 66) şi FSI (II, 70). Acest Ideal e reperul 
care asigură determinarea completă a oricărei maxime mo¬ 
rale, căci numai gândit în raport cu el conceptul de „maxi¬ 
mă morală" e cunoscut ca reprezentând motivaţia morală 
reală a unei acţiuni morale. O fiinţă raţională finită (un anu¬ 
mit om) e posibil să se gândească, prin analogie, ca un 
„membru" în „imperiul scopurilor" dacă voinţa ei (lui) e 
constrânsă de principiul suprem al moralităţii; noi putem 
şti acest lucru dacă maximele ei (lui) satisfac restricţiile FLN 
şi FU. Desigur, Idealul e doar arhetipul tuturor maximelor 
(acţiunilor) empirice care aspiră la statutul de a fi morale 
şi care nu sunt decât „copii imperfecte" ale lui, aproximân- 
du-1 în diferite grade dar neputându-1 atinge complet nici¬ 
odată. Insă ceea ce urmăreşte raţiunea prin Idealul ei este 

„determinarea completă după reguli a priori “ (CRP (1998), 
444). Regulile care ne permit să determinăm apartenenţa ma¬ 
ximei la voinţa unei fiinţe raţionale care poate fi, prin ana¬ 
logie, membru în imperiul scopurilor sunt FLN şi FU 
sintetizate în cadrul FIS: „Toate maximele din propria noas¬ 
tră legislare trebuie să fie coerente într-un posibil imperiu 
al scopurilor ca imperiu al naturii" (II, 72). In acest sens 
afirmă Kant că „este foarte folositor să trecem una şi aceeaşi 
acţiune prin cele trei concepte menţionate" (II, 72). Intr-o 
formă sintetică, testul nostru ar putea arăta astfel: Ne-am 
putea noi oare gândi ca şi cum am fi: 

— membri ai unui Ideal imperiu al scopurilor în sine, deci 
ca scopuri în sine (ca fiinţe raţionale) care nu pot fi nicio¬ 
dată folosite doar ca mijloc (obiect), ci întotdeauna şi ca scop 
în sine ? 

- membri ai unui Ideal imperiu al scopurilor în sine (care 
are ca analog un imperiu al naturii) ale cărui maxime pot 
fi universalizate ca şi când ar fi legi acceptabile ale naturii 
teleologice ? 

Iată deci cum, plecând de la problema felului în care e 
posibil să aplicăm principiul moralităţii, ca Idee, la acţiu¬ 
nile din fenomen, am ajuns să formulăm cele trei reguli ale 
intelectului de judecare a acţiunilor sub legile raţiunii prac¬ 
tice, reguli prin care ceea ce spune o lege (in abstracto) „este 
aplicat la o acţiune in concreto “ 180 . Mai putem constata acum 
că forma maximelor morale e unică pentru orice maximă: 
universalitatea strictă. Materia unei maxime morale constă 
în acele scopuri subiective care sunt riguros „limitate" de 
„scopul obiectiv", scop obiectiv care e, de fapt, o plurali¬ 
tate de scopuri obiective (de fiinţe raţionale ca naturi ra¬ 
ţionale, ca scopuri în sine); această pluralitate de fiinţe 

180 Aşa cum am văzut, intelectul este „facultatea regulilor" iar „pu¬ 
terea de judecată" ( Urteilskraft ) e „facultatea ... de a distinge dacă 
ceva stă sau nu sub o regulă dată" (CRP (1998), 164). 

raţionale ca scopuri înşine nu formează o mulţime limitată 
la universul fiinţelor umane cunoscute nouă, ci se referă la 
mulţimea ideală a tuturor fiinţelor raţionale posibile care stau 
sub principiul moralităţii şi care formează un „imperiu al 
scopurilor". Kant observă pe baza acestor paralelisme că 
„progresia" formă-materie-determinare completă e analo¬ 
gă („oarecum") progresiei categoriilor cantităţii: unita¬ 
te -pluralitate-totalitate. In felul acesta cele trei formule ale 
imperativului moral corespunzătoare formei, materiei şi de¬ 
terminăm complete se dovedesc o dată în plus afi formule 
ale categoriilor cantităţii. De aici rezultă că evaluarea po¬ 
sibilităţii unei maxime morale se poate face în mod siste¬ 
matic numai „în virtutea categoriilor", prin evaluarea ei în 
sistemul regulilor de judecare bazate pe categoriile canti¬ 
tăţii 181 . Numărul acestor reguli de judecare va fi deci egal 
cu numărul categoriilor cantităţii (adică trei — şi cu aceas¬ 
ta disputa în jurul numărului formulelor subsidiare înce¬ 
tează), iar relaţia lor nu e cea de echivalenţă, ci e una identică 
cu relaţia dintre categorii: „a treia categorie rezultă ... din 
unirea celei de-a doua cu cea dintâi; astfel, totalitatea nu 
este altceva decât pluralitatea considerată ca unitate" (CRP 
(1998), 115) 182 . în mod analog, imperiul scopurilor este to¬ 
talitatea scopurilor în sine considerate sub unitatea Legii 
morale: „înţeleg prin imperiu unirea sistematică a diferite¬ 
lor fiinţe raţionale prin legi comune" (II, 62). Rezultă de 
aici că Formula imperiului scopurilor nu ar trebui să fie alt¬ 
ceva decât o sinteză între Formula umanităţii şi Formula 

181 „Determinarea completă e subordonată totalităţii (universi- 
tas) sau ansamblului tuturor predicatelor (scopurilor în sine — V. M.) 
posibile" (CRP (1998), 445). 

182 Acum se poate vedea cu claritate de ce modul corect de tra¬ 
ducere a începutului paragrafului II, 72 este următorul: „Cele trei 
moduri de a reprezenta principiul moralităţii pe care le-am expus nu 
sunt, în fond, decât tot atâtea formule ale uneia şi aceleiaşi legi, una 
din ele unindu-le prin sine în ea pe celelalte două.“ 

legii naturii : într-un imperiu al scopurilor, toate maxime¬ 
le trebuie să satisfacă atât restricţiile formulate de FU IS3 cât 
şi pe acelea formulate de FLN 1 * 4 : „Orice fiinţă raţională tre¬ 
buie să acţioneze ca şi cum (als ob) ar fi, prin maximele ei, 
de fiecare dată, un membru legislator în imperiul univer¬ 
sal al scopurilor" (II, 75) — adică o fiinţă ale cărei maxime 
nu încalcă FLN şi FU 185 . Prin urmare, FIS ar putea fi nu¬ 
mită, din motivele de mai sus, unica IC-pocedură (com¬ 
plexă) a „canonului" judecăm morale a acţiunilor sub 
principiul suprem al moralităţii (nu FLN, cum crede Rawls). 
Ea are aspectul unei proceduri inspirate de metoda de deci¬ 
zie a observatorului ideal: standardul corectitudinii unei 
evaluări morale e evaluarea pe care am face-o dacă am fi ju¬ 
decători morali ideali într-un ideal imperiu universal al sco¬ 
purilor în analogie cu un imperiu al naturii. 


4.3. Aplicaţii (II, 34-38; 50-54) 

Formula Ideii de autonomie a voinţei (care e şi formula 
principiului suprem al moralităţii) nu e decât un „model" 


153 „Vom putea gândi un ansamblu al tuturor scopurilor în co¬ 
nexiune sistematică ..., adică un imperiu al scopurilor, care e posi¬ 
bil după principiile de mai sus. Căci toate fiinţele raţionale stau sub 
legea conform căreia fiecare dintre ele nu trebuie să se trateze pe sine 
şi nu trebuie să-i trateze pe toţi ceilalţi niciodată numai ca mijloc, ci 
dc fiecare dată în acelaşi timp ca scop în sine“ (II, 63). 

184 „Principiul formal al acestor maxime este: acţionează ca şi cum 
maxima ta ar servi în acelaşi timp ca lege universală (pentru toate fi¬ 
inţele raţionale). Un imperiu al scopurilor este deci posibil numai 
în analogie cu un imperiu al naturii" (II, 75). 

183 Iată şi o altă formulare relevantă: interesul viu pentru legea 
morală e trezit în noi „prin intermediul nobilului ideal al unui impe¬ 
riu universal al scopurilor în sine ... la care putem şi noi aparţine ca 
membri atunci doar când ne conducem cu grijă după maximele li¬ 
bertăţii ca şi cum ar fi legi ale naturii" (III, 34). 

originar ce stabileşte condiţiile a priori de posibilitate ale 
moralului în genere, dar nu determină direct nici o realitate 
empirică. Formulele subsidiare, în schimb, ghidează jude¬ 
carea maximelor empirice şi mediază astfel aplicarea Ideii 
de autonomie, care e nucleul teoriei lui Kant. Aceste reguli 
de judecare — sintetizate în FIS — reprezintă un model po¬ 
sibil al Ideii de voinţă bună (autonomă): acest model po¬ 
sibil e Idealul „ataşat" acestei Idei (II, 61). El trebuie să fie, 
pe de o parte, omogen cu Ideea de autonomie (Idealul im¬ 
periului scopurilor e chiar Ideea de autonomie in individuo ) 
şi, pe de altă parte, să fie omogen cu fenomenele (maximele 
empirice analoge unor legi ale naturii), adică să permită eva¬ 
luarea analogică a maximelor empirice spre a decide dacă 
pot fi „subsumate" legii fundamentale. Enunţul regulilor 
de judecare sugerează o asemenea procedură de jos în sus , 
care are toate aparenţele unei proceduri de testare sau eva¬ 
luare a maximelor: criteriul minimal, formal, al acestui test, 
care evaluează măsura în care o maximă ar putea satisface 
condiţia formală a moralităţii formulată de legea fundamen¬ 
tală, este universalizabilitatea. A aplica indirect FLU la o 
maximă înseamnă a folosi un „principiu de aplicare", anume 
FLN, pentru a aproxima dacă maxima satisface condiţia for¬ 
mală a unei legi morale — universalitatea. Kant foloseşte 
FLN pentru evaluarea morală a patru maxime care încal¬ 
că tot atâtea genuri de datorii ce constituie pentru autor — 
şi pentru multe şcoli de filozofie morală şi juridică din epo¬ 
că — nucleul paradigmatic al sistematicii datoriilor morale. 
Să urmărim aceste exemple. 

Exemplul 1 (II, 35): 

Kant aplică Formula legii naturii la patru exemple de ma¬ 
xime care încalcă patru tipuri tradiţionale de datorii, anu¬ 
me: datorii perfecte (datorii care impun acţiuni în condiţii 
bine precizate, fără a admite excepţii)— faţă de sine (Exem¬ 
plul 1) şi faţă de alţii (Exemplul 2) —, respectiv datorii 

imperfecte (datorii care ne cer doar să avem anumite scopuri 
şi lasă la alegerea noastră ce acţiuni să întreprindem pen¬ 
tru a le atinge şi în ce circumstanţe) — faţă de sine (Exem¬ 
plul 3) şi faţă de alţii (Exemplul 4). Pretenţia lui este că în 
cazul datoriilor perfecte criteriul testului umversalizabili- 
tăţn maximei este o contradicţie conceptuală. , iar în cazul da¬ 
toriilor imperfecte criteriul testului este o contradicţie a 
voinţei. 

In primul exemplu, maxima (imorală) încalcă o datorie 
strictă faţă de sine, datoria omului, în calitate de persoană, 
de a-şi conserva viaţa. Maxima materială imorală este: 

irij: „Din iubire de sine adopt principiul de a-mi scur¬ 
ta viaţa dacă, prelungind-o, ea mai mult mă ameninţă 
cu necazuri decât promite satisfacţii." 

Voi reformula această maximă pentru a-i face structura 
mai transparentă: 

m f : Vreau să mă sinucid din motive egoiste (din dra¬ 
goste de sine 186 ) (X), pentru a-mi scurta viaţa (Y) 
în condiţiile în care aceastaîmi oferă mai multe ne¬ 
norociri decât bucurii (Z) (Vreau să fac X dacă do¬ 
resc scopul Y în circumstanţele Z). 

In această maximă materială o acţiune (mă voi sinucide 
din amor propriu) este legată în calitate de mijloc de un 
anume scop, care e mobilul acţiunii (dorinţa de a-mi scurta 

186 Iubirea de sine (philautia ) e satisfacerea, înainte de orice, a pro¬ 
priilor înclinaţii. Ea reprezintă un principiu al „egoismului moral" 
şi nu poate fi o datorie. Iubirea de alţii e, în schimb, o datorie mora¬ 
lă. „Acţionează neegoist", adică „Nu acţiona din principiul utilităţii", 
e o datorie. „In toţi oamenii există, fără restricţie, o iubire a dorin¬ 
ţei propriei bunăstări, care devine o greşeală numai atunci când ex¬ 
clude pe alţii din iubirea noastră sau din înclinaţiile noastre faţă de 
ei" (LE, Vig., 363). 

viaţa), în circumstanţele în care nenorocirile prelungite 
nu-mi mai dau nici un motiv de a mai dori să trăiesc. 

FLN ne cere să judecăm moralitatea acestei maxime 
adoptând-o ca şi când am vrea ca ea să devină (nu direct o 
lege a sfinţeniei, cum cere FLU, ci, printr-o analogie) o lege 
universală a naturii. Acest „ca şi când“ ne sugerează că, pen¬ 
tru aceasta, ar trebui să construim un analog al maximei în 
domeniul legilor teleologice ale naturii. Acest analog este, 
în opinia lui Kant: 

LfiUj): Pentru orice fiinţă sensibilă, sentimentul de iu¬ 
bire de sine are ca scop natural distrugerea vieţii. 

E uşor de observat că universalizarea analogică a ma¬ 
ximei nu duce la o autocontradicţie, cum spun de multe ori 
comentatorii 187 . Căci L(m,) nu este autocontradictorie. Ea 
intră însă în contradicţie cu o presupunere factuală a lui 
Kant, anume că există deja, în natura organizată, o lege te¬ 
leologică opusă: 

LN,: Pentru orice fiinţă sensibilă, sentimentul iubim de 
sine are ca scop natural stimularea promovăm 
vieţii 188 . 

Or, o natură care conţine legi contradictorii nu poate 
exista. Mai mult, aşa cum observă Wood, argumentul lui 
Kant cu privire la sinucidere se bazează, în acest punct, pe 
o supoziţie suplimentară, anume pe un principiu al teleo- 
logiei naturale: 

NT: Dacă F e un sentiment al cărui scop este produce¬ 
rea lui P, atunci e autocontradictoriu să presupu¬ 
nem un sistem al naturii (teleologice) care are ca 

187 „Legea morală ultimă se dovedeşte a fi o aplicare a principiu¬ 
lui logic al noncontradicţiei“ (R. Sullivan, An Introduction to Kant’s 
Ethics, Cambridge University Press, 1994, p. 35). 

188 „O natură a cărei lege ar fi ... [ca sentimentul iubirii de sine] 
să promoveze viaţa" (II, 35). 

lege că în anumite circumstanţe F produce în mod 
sistematic non-P. 

Prin urmare, e imposibil să concepem existenţa unei ase¬ 
menea naturi. Din (NT) şi acceptarea prealabilă a lui (LN,) 
rezultă că L(mj) e imposibilă; altfel spus, maxima mate¬ 
rială m t privită ca lege universală a naturii e imposibil să 
existe ; cu alte cuvinte, maxima materială ni] nu poate fi voi¬ 
tă ca lege universală a naturii, pentru că e absurd să vrei un 
lucru natural-imposibil. Rezultă că m, nu satisface testul 
FLN, deci nu are un conţinut moral. Decizia în legătură 
cu posibilitatea ridicăm maximei la universalitatea legii nu 
va fi niciodată decât aproximativă (numai o analogie). Re¬ 
laţia dintre maximele subiective şi legile obiective nu e una 
de identitate, nici una de comparaţie directă, ci una de „adap¬ 
tare", î.e. de aproximare asimptotică, de trecere la limită: 
„Această sfinţenie a voinţei este totuşi o Idee practică, care 
trebuie să servească în mod necesar ca prototip, de care a 
se apropia la infinit este unicul lucru ce se cuvine fiinţelor 
raţionale finite" (CRPr., 121). Mai exact, comparaţia şi tes¬ 
tarea au loc prin urmărirea posibilităţii ridicăm maximei ma¬ 
teriale la forma ei ca lege (universalitatea) în termeni dc lege 
a naturii. 

Dar ceea ce pare a spune Kant este că, prin aceste patru 
exemple, cl nu a vrut să dea tot atâtea evaluări morale ale 
unor maxime empirice particulare, ci câteva „derivări" pa¬ 
radigmatice ale unor datorii ce fac parte dintr-un sistem al 
datoriilor aşa cum există deja în şcolile de filozofia drep¬ 
tului şi moralei, în particular în şcoala lui Pufendorf 
(II, 34n). Rezultatul poate fi interpretat şi în acest sens: pen¬ 
tru aceasta vom observa rezultatul testăm (î.e. Interzis iTij) 
este echivalent cu Trebuie non-m r Or, Trebuie non-nij este 
chiar datoria pe care vrem să o „derivăm" din principiul mo¬ 
ralităţii: datoria faţă de sine a omului de „a-şi conserva na¬ 
tura animală" — una dintre cele mat importante datorii 
morale (MM, 262). 

In concluzie, mi se pare plauzibil să privim FLN ca pe un 
test care ne cere să adoptăm ca morale numai acele maxime 
care ar putea deveni prin universalizare asemănătoare le¬ 
gilor universale teleologice deja existente în natură. Trebuie 
spus acum că „finalitatea naturii" acoperă doar o parte a fe¬ 
nomenelor naturale: anume cele vizând „fiinţele organizate" 
(Cfj. 314), domeniul „mecanicismului" rămânând intact şi 
completând pe cel al finalismului. In al doilea rând, prin¬ 
cipiul „finalităţii naturii" e considerat de Kant „total diferit 
de finalitatea practică (a artei umane sau chiar a moravu¬ 
rilor ), deşi el e gândit prin analogie cu ea“ (Cfj. 75): „între 
domeniul conceptului naturii, care stă sub prima legifera¬ 
re (î.e. a intelectului) şi domeniul conceptului libertăţii care 
stă sub a doua legiferare (î.e. a raţiunii) orice influenţă re¬ 
ciprocă, pe care ar putea-o avea unul asupra altuia (fieca¬ 
re potrivit legilor sale fundamentale), este exclusă datorită 
prăpastici adânci care desparte suprasensibilul dc feno¬ 
mene". Şi mai departe: „Facultatea de judecare oferă în con¬ 
ceptul unei finalităţi a naturii conceptul mijlocitor între 
conceptele naturii şi conceptul libertăţii" (Cfj. 90, 91). Evi¬ 
dent, nici o maximă nu poate deveni efectiv o lege a naturii 
mecanice, o lege a unei naturi lipsite de scopuri, în urma 
procesului de universalizare analogică. Dar nu e mai puţin 
adevărat că natura mecanică are aceeaşi formă cu natura te¬ 
leologică şi cu cea raţională. Plecând de aici, am putea spune, 
împreună cu Kant, că FLN ne cere să acţionăm numai con¬ 
form acelor maxime care ar putea fi universalizate analo¬ 
gic ca legi ale naturii în genere (de unde caracterul aparent 
eliptic— fără „teleologic" — al formulării FLN de la II, 33). 

Multe semne de întrebare s-au ridicat în legătură cu va¬ 
labilitatea acestui argument kantian, de la punerea sub sem¬ 
nul îndoielii a unei legi naturale cum e LNj, la evidenţierea 
unor sensuri ale „promovăm vieţii" care presupun scurtarea 
vieţii unor indivizi în anumite circumstanţe (eutanasie, su¬ 
pravieţuirea unei specii) şi la respingerea, într-o perspectivă 

darwimană, a unui principiu ca NT; în fine, la punerea sub 
semnul îndoielii a însăşi concepţiei finaliste a naturii 189 . 
Scopul meu, aici, nu este însă cu prioritate acela de a criti¬ 
ca sau dezvolta teoria lui Kant, ci numai de a o înţelege. De 
aceea nu voi insista asupra unor asemenea critici. 

Exemplul 2 supune testului FLN tot un principiu em¬ 
piric prudenţial (î.e. o maximă a „iubim de sine“) cum fu¬ 
sese şi cel din primul exemplu. In acest caz — care e acela 
al încălcăm unei datorii stricte faţă de altul — maxima ma¬ 
terială este: „Atunci când cred că duc lipsă de bani, voi îm¬ 
prumuta bani şi voi promite să-i înapoiez chiar dacă ştiu 
că acest lucru nu se va întâmpla niciodată." El ar putea fi 
reconstruit raţional într-un mod asemănător primului 
exemplu. 


Exemplul 3 (II, 37): 

Dacă în primele două exemple am avut de-a face cu 
maxime imorale care încălcau datorii perfecte, în ultimele 
două exemple vom avea de analizat cazul datoriilor imper¬ 
fecte. în cazul acestora, Kant pretinde că nu mai avem 
drept criteriu contradicţia conceptuală, ci contradicţia 
voinţei. Să vedem despre ce este vorba. In cel de-al trei¬ 
lea exemplu maxima încalcă datoria realizăm perfecţiunii 
în propria persoană 190 ; maxima materială , deşi neformu¬ 
lată explicit, pare a fi: 

m 3 : îmi voi neglija dezvoltarea ansamblului facultăţilor 
personale pentru că e mai comod să urmăresc numai plă¬ 
cerile corporale. 

189 Vezi A.Wood, Kant’s Etbical Thought, p. 86. 

190 „Perfecţiunea" proprie înseamnă cultivarea capacităţilor noas¬ 
tre naturale pentru a promova scopurile propuse de raţiune. E vor¬ 
ba de capacităţi ale minţii (capacitatea raţională de a face ştiinţă), 
capacităţi ale sufletului (memoria, imaginaţia etc.) şi capacităţi ale cor¬ 
pului (cele ce menţin vigoarea animală). Nu e evident că există o 

Legea teleologică a naturii obţinută prin universalizarea 
analogică a acestei maxime este: 

L(m 3 ): Orice fiinţă raţională îşi neglijează dezvoltarea 
ansamblului facultăţilor (între ele, cele raţiona¬ 
le) pentru a urmări numai plăcerile senzoriale. 

O natură în sens larg care ar conţine o asemenea lege este, 
în opinia lui Kant, perfect conceptibilă; aceasta e o lume 
de indivizi hedomci şi, spune Kant, „o natură ar putea în- 
tr-adevăr să subziste foarte bine având o asemenea lege uni¬ 
versală". Dar o asemenea lege a naturii, deşi ar putea fi 
concepută ca reală, nu ar putea fi voită. Spre deosebire de 
primele două exemple, unde aveam cazul imposibilităţii de 
a concepe (de a exista) o asemenea lege, aici avem cazul mai 
obscur al imposibilităţii de a o voi; acesta c cazul voinţei 
contradictorii (II, 40). Ce înseamnă aceasta ? Kant pare a pre¬ 
supune aici un alt principiu, cel al coerenţei voinţei: 

(PCV) O voinţă care e determinată de maxima materia¬ 
lă m şi de maxima materială non-m este impo¬ 
sibilă’ 91 . 

Prin urmare, dacă m, este adoptată de mine în acest mo¬ 
ment nu se întâmplă nimic nefiresc, un asemenea lucru e 
perfect posibil. Dar dacă m 3 e adoptată ca maximă de ori¬ 
ce fiinţă raţională, atunci ea intră în conflict, crede Kant, 
cu alte maxime care în mod necesar ne determină voinţa ca 
fiinţe raţionale. Un exemplu de asemenea maximă necesară 
a voinţei oricărei fiinţe imperfect bune este: 

datorie de a cultiva toate aceste capacităţi. Kant încearcă în MM să 
demonstreze că există o asemenea datorie. In IMM, în schimb, el o 
presupune şi exemplifică doar modul de funcţionare al FLN pe o 
maximă care încalcă această datorie. 

191 „Două reguli care se opun nu pot fi necesare în acelaşi timp. 
...O coliziune a datoriilor şi a obligaţiilor nu poate fi gândită nici¬ 
decum" (MM, 81). 

M 3 : Orice fiinţă imperfect bună vrea să-şi dezvolte toate 
facultăţile, inclusiv facultăţile sale raţionale. 

Kant crcdc, probabil, că această maximă ne determină 
necesarmente voinţa pentru că orice fiinţă raţională are prin 
definiţie o voinţă liberă, determinată nu numai dc maxime 
subiective (deci dc impulsuri exterioare), ci şi de principii 
pur raţionale, care îşi au origincaîn facultatea raţiunii prac¬ 
tice. O fiinţă imperfect bună, cum c cea umană, nu-şi poate 
neglija dezvoltarea facultăţilor raţionale. 

E evident acum că M 3 este negaţia lui m,; dacă plecăm 
de la realitatea lui M 3 , atunci m 3 este imposibilă ca maximă 
şi, în consecinţă, nici nu poate fi voită ca lege universală a 
naturii. Spre deosebire dc Wood, care nu vede unde e pre¬ 
zent aici testul dc universalizare, eu cred că ideea univer¬ 
salizării prin analogie cu legea naturii e prezentă şi în acest 
caz în următoarea formă: c imposibil să voim m 3 ca şi cum 
ar fi o lege universală a naturii (deşi o putem concepe ast¬ 
fel) pentru că, dacă orice voinţă ar fi determinată de maxi¬ 
ma m 3 , corespunzătoare legii naturii, atunci fiecare voinţă 
ar deveni autocontradictorie 192 . Deci înainte de a putea con¬ 
cepe universalizarea analogică a maximei ca lege a naturii, 
noi nu putem voi această universalizare din cauza autocon- 
tradicţiei voinţei. 

Ultimul exemplu e acela al unei maxime care încalcă da¬ 
toria de a realiza fericirea altora; ea imaginează o lume de 
persoane pur egoiste care refuză să lc ajute pe celelalte, dar 
nici nu lc jenează, şi a căror maximă subiectivă ar fi: Nu 
voi face rău altora şi nu le voi încălca drepturile, dar nici 
nu-i voi ajuta atunci când au nevoie. Nu voi intra nici în 
detaliile acestui caz, ci mă voi grăbi să trec la prezentarea 
felului în care Kant aplică FU la aceleaşi maxime materia¬ 
le (II, 50-54). 


192 „Este totuşi imposibil să vrem ca maxima lor să fie ridicată la 
universalitatea unei legi a naturii, fiindcă o astfel de voinţă s-ar con¬ 
trazice pe ea însăşi" (II, 39). 

Din exemplele oferite de Kant rezultă că întrebarea-test 
pentru a verifica dacă maxima satisface condiţiile modelu¬ 
lui apriori definit de FU este ceva de genul: pot universa¬ 
liza maxima în aşa fel ca acţiunea descrisă de maximă să fie 
de fiecare dată compatibilă cu idealul de om perfect ca scop 
în sine, î.e. cu ideea de a trata omul întotdeauna şi ca scop 
în sine, niciodată doar ca mijloc? Conform Exemplului 1 
(privitor la datornic stricte faţă de sine), dacă acţionez după 
maxima „Mă sinucid pentru a scăpa de o situaţie dificilă", 
atunci mă folosesc de persoana mea „numai ca mijloc pen¬ 
tru a face ca situaţia să rămână suportabilă până la sfârşi¬ 
tul vieţii". Adică, vrea să spună Kant, acţionez de fapt după 
maxima: Mă sinucid folosind ca mijloc anihilarea persoa¬ 
nei mele pentru a-mi atinge scopul de a mă menţine într-o 
stare de lucruri tolerabilă până la sfârşitul vieţii. Dar un om 
nu e un „obiect", î.e. o entitate neraţională care nu poate 
fi decât mijloc, ci e o „persoană" sau un „scop în sine" care 
prin definiţie nu poate fi un simplu mijloc (II, 50; 48). Eu 
nu pot universaliza această maximă pentru că atunci ar tre¬ 
bui să tratez „umanitatea" din mine şi din oricine altcine¬ 
va numai ca mijloc, nu întotdeauna şi ca scop în sine. In 
primul exemplu, „acţiunea" din maximă („mă sinucid") nu 
e „compatibilă" cu „ideea umanităţii ca scop în sine" pen¬ 
tru simplul motiv că o anulează pur şi simplu. 

Al treilea exemplu (privitor la datoria realizăm perfec¬ 
ţiunii proprii), al persoanei care îşi neglijează talentele natu¬ 
rale pentru a se deda plăcerilor corporale, vizează o maximă 
care, dacă e universalizată, va cere să neglijăm dezvoltarea 
armonioasă a umanităţii din om, în favoarea unei dezvol¬ 
tări unilaterale, degradante. Neglijând dezvoltarea talentelor 
superioare, putem să nu fim în contradicţie cu umanitatea 
ca scop în sine (să o „conservăm"), dar nu putem fi în armo¬ 
nie cu ea (nu putem să „promovăm" acest scop) (II, 53). 
Maxima în cauză nu trece, prin urmare, testul FU. Rezul¬ 
tă că, în cazul datoriilor imperfecte faţă de sine, testul nu 



358 


KANT 


constă doar în evidenţierea faptului că acţiunea prevăzută 
de maximă „nu contrazice umanitatea din persoana noas¬ 
tră ca scop în sine“, ci în faptul că acea acţiune este „în ar¬ 
monie" cu ea (încurajează, favorizează, dezvoltă acele 
predispoziţii naturale care conduc la perfecţiunea umani¬ 
tăţii din subiectul nostru). 

S-a reproşat adesea formulelor imperativului categoric 
că ar oferi doar un test negativ, un test doar pentru exclu¬ 
derea maximelor imorale, nu şi unul pozitiv, prin care să 
putem institui datorii. Critica este numai pe jumătate înte¬ 
meiată. 

Intr-adevăr, testul „ Trebuie să vrei numai acele maxime 
care pot fi universalizate consistent" pare a sugera că ma¬ 
ximele umversahzabile trebuie adoptate ca datorii. Or, 
aceasta este evident fals: căci dacă nu poţi voi ca maxima 
m să devină o lege universală (î.e. dacă prin universalizare 
ai ajuns la o contradicţie a voinţei), atunci înseamnă că ma¬ 
xima este imorală, deci că trebuie interzisă (Im); dacă, dim¬ 
potrivă, poţi voi ca maxima m să devină o lege universală, 
atunci rezultă că m nu e interzisă (-Im), adică m e permi¬ 
să (căci Pm -Im). Dar permisiunea nu e totuna cu obli¬ 
gaţia: permisiunea include obligaţia şi „indiferenţa morală" 
(Pm & P-m; permis m şi permis non-m), care „nu poate 
revendica nici o lege particulară" (MM, 80). Faptul că. poţi 
voi ca maxima să devină o lege universală nu e un criteriu 
decisiv în testul de universalizare deoarece aceasta nu ne asi¬ 
gură că maxima respectivă este o obligaţie morală; pot voi 
consistent şi o maximă indiferentă moral (Pm & P-m) 193 . 

193 „O acţiune care contrazice o obligaţie ... este illicita, şi una 
care nu o contrazice este licita — permisă sau nepermisă. Posibilita¬ 
tea unei acţiuni, în măsura în care e permisă, este autorizaţia de a ac¬ 
ţiona, facultas moralis, căreia îi corespunde conceptul de res mere 
facultatis, i.e. o acţiune în care sunt permise atât acţiunea cât şi omi¬ 
siunea şi în care, prin urmare, nimic nu contrazice obligaţia de a face 
sau a omite" (LE, Vig., 285). 

Definitivă e doar identificarea contradicţiei voinţei. Aceas¬ 
ta î-a făcut pe unu comentatori să reformuleze Imperati¬ 
vul Categoric în termeni de posibilitate: 

„Poţi (îţi e permis din punct de vedere moral) să acţionezi con¬ 
form unei maxime m atunci şi numai atunci când poţi voi ca 
m să devină o lege universală” 194 . 

O asemenea reformulare are marele dezavantaj de a fi 
incompatibilă cu ansamblul teoriei lui Kant şi de a face in¬ 
comprehensibilă „deducţia” legii morale din Secţiunea III, 
care e totuşi un „imperativ”. Kant nu a intenţionat nici un 
moment să-şi gândească imperativul în termeni ... neim- 
perativi. El era totodată conştient de dificultatea discutată 
aici. Aşa încât nu întâmplător adaugă el, de regulă, la for¬ 
mulele imperativului categoric precizarea că ele trebuie fo¬ 
losite ca un test negativ: 

„Potrivit acestui principiu (i.e. FA) sunt respinse toate maxi¬ 
mele care nu pot exista împreună cu propria legislaţie univer¬ 
sală a voinţei” (IMM, II, 55). 

„Principiul suprem al teoriei moravurilor este: acţionează 
conform acelei maxime care, totodată, poate fi valabilă ca 
lege universală. — Orice maximă care nu se califică în acest 
fel este contrară moralei” (MM, 83). 

„Maximele sunt considerate aici ca astfel de principii su¬ 
biective care califică în vederea unei legislaţii universale; 
ceea ce este numai un principiu negativ (de a nu contrazi¬ 
ce o lege în genere)” (MM, 235). 

Prin urmare, orice maximă m care nu trece testul de uni¬ 
versalizare nu are conţinut moral şi este interzisă (Im). Dar 
Im = df O-m (ceva este interzis dacă negaţia lui c obligatorie). 
Prin urmare, acest test negativ generează totuşi datorii, chiar 
dacă numai „datorii negative” 195 sau „de omisiune”, cum 


194 B. Aune, Kant’s Theory of Morals, p. 47. 

195 în anumite cazuri, aceste datorii pot avea, în final, o formă pozi¬ 
tivă, datorită efectului negaţiei asupra conţinutului maximei. 

le numeşte Kant în Metafizica moravurilor, unde face el 
însuşi acest exerciţiu (MM, 262): dacă m nu poate fi uni¬ 
versalizată consistent, rezultă că O—m este o datorie mo¬ 
rală. In acest fel negativ „deduce" Kant datoriile concrete 
din Formula umanităţii (MM, 262 sqq). De exemplu, da¬ 
toria de a nu fi beţiv (Trebuie să nu bei necumpătat) e de¬ 
dusă prin aplicarea FU la maxima m — Voi bea necumpătat 
(acesta e viciul beţiei); dacă în acest fel „omul e tratat ca 
un animal" şi, prin urmare, m nu trece testul FU, rezultă 
Im; ceea ce e echivalent cu O-m (Trebuie să nu bei necum¬ 
pătat) (MM, 268). Acum putem înţelege mai bine ce vrea 
să spună Kant prin „derivarea" „datoriilor reale" din „uni¬ 
cul principiu" al moralităţii (II, 39): fie m (maxima sinu¬ 
cidem) neumversalizabilă consistent (II, 35); rezultă, prin 
aplicarea testului de universalizare în analogie cu o lege a 
naturii teleologice, că Im; ceea ce c echivalent cu O-m 
(aceasta e ceea ce Kant numeşte „datoria conservăm natu¬ 
rii animale a omului" — MM, 262). 

In aceste condiţii, structura FLU ar fi putut fi formu¬ 
lată, mai bine, în felul următor: 

Trebuie să alegi numai acele maxime a căror negaţie nu e uni- 

versalizabilă consistent. 

Bunăoară, dacă m este „Voi bea cumpătat", atunci -m 
este „Nu voi bea cumpătat"; dacă universalizarea lui —m 
duce la o contradicţie, atunci rezultă I-m, echivalent cu Om. 

Sigur, e uşor de observat că I. Kant nu dă testelor sale 
formularea negativă sugerată mai sus. De ce nu o face totuşi ? 
Deoarece pentru el aceste teste nu sunt decât proceduri 
aproximative dc apreciere a gradului apropiem noastre de 
Idealul imperiului scopurilor 196 . Or, ceea ce oferă ele din 

196 „Aşadar omul, prin cea mai încăpăţânată respectare a datori¬ 
ilor sale, nu poate niciodată atinge sfinţenia din fiinţa sa, dar nici nu 
are nevoie de aceasta pentru a fi potrivit legii morale, deoarece în 

acest punct de vedere e considerat a fi arhisuficient; anume: 
1) fie un răspuns mai vag: e permis să alegi m — căci nu am 
putut identifica deocamdată nici o contradicţie în procesul 
de universalizare al maximei; 2) fie un răspuns mai precis: 
e interzis să alegi maxima m — pentru că e imorală; în acest 
din urmă caz, O-m poate fi instituită ca o datorie. Un ase¬ 
menea rezultat practic al testelor de universalizare mi se 
pare, într-adevăr, foarte mulţumitor. 

In ciuda aşteptărilor nercaliste ale unor cititori ai lui Kant, 
etica sa pură nu e o teorie menită să ofere răspunsuri defi¬ 
nitive cu privire la ce e moral şi ce e imoral într-un caz par¬ 
ticular sau altul. Căci, ne avertizează Kant, moralitatea 
propriu-zisă a acţiunilor, chiar şi aceea a propriei conduite, 
ne va rămâne mereu ascunsă în toatăpuritatea ei (CRP (1998), 
433n). Etica pură oferă însă pedagogului un criteriu ferm 
al moralităţii şi mijloace de îndrumare a intelectului sufi 
cient de sistematice pentru a asigura o deliberare matură şi 
critică asupra valorii comportamentului uman, într-o eră a 
luminăm în care se considera că nimic nu trebuie să scape 
exerciţiului critic. 

Concluzia mea în legătură cu exemplele de aplicare fur¬ 
nizate de Kant nu e una neapărat pesimistă. In ciuda obiec¬ 
ţiilor de detaliu care le pot fi aduse, şi le-au fost aduse, Kant 
demonstrează că ştie ce vrea şi o spune coerent, deşi une¬ 
ori eliptic şi aproximativ. încercarea de a dovedi caracterul 
eronat al teoriei lui Kant furnizând contraexemple (e.g. erori 
logice punctuale, maxime universahzabile care cauzează ac¬ 
ţiuni evident imorale) nu funcţionează nici în acest caz, după 
cum nu a funcţionat în cazul teoriilor fizice (fizicii lui 
Newton î-au fost contrapuse o seric de „anomalii" şi cu 
toate acestea teoria a fost menţinută şi dezvoltată). Aceas¬ 
ta se întâmplă pentru că o teorie, fie ea ştiinţifică sau filo¬ 
zofică, pare să fie susţinută, în ciuda unor exemple rebele, 


virtutea constituţiei sale subiective el trebuie să fie necesitat de aceas¬ 
tă lege pentru a-şi îndeplini datoriile" (LE, Vig., 261). 

din motive mult mai generale: coerenţa şi eleganţa ei inter¬ 
nă, puterea ei explicativă pentru nucleul de exemple con¬ 
siderate paradigmatice (în acest caz, cele patru tipuri de 
datorii), forţa ei euristică (teoria lui Kant a lansat o tradiţie 
a deontologismului şi a testelor de universalizare care e încă 
vie 197 ), în fine, compatibilitatea ei cu valorile culturale do¬ 
minante ale vremii (în cazul nostru, cu valorile moderni¬ 
tăţii). Aceasta nu înseamnă, desigur, că nu pot apărea teorii 
alternative care să pretindă o îndreptăţire similară, cum a 
fost de exemplu utilitarismul. 

Nu toată lumea împărtăşeşte însă această viziune opti¬ 
mistă. De pildă, T.C. Williams trage o concluzie mult mai 
rezervată în legătură cu succesul întreprinderii kantiene de 
a aplica la exemple concrete Formula legu universale: „Exis¬ 
tă deci serioase dificultăţi în calea înţelegem acestor patru 
exemple ca ilustrări ale aplicăm a ceea ce s-a conceput a fi 
« metoda strictă » a lui Kant, î.e. a aplicării practice a prin¬ 
cipiului pur formal al imperativului categoric. Mai mult, sin¬ 
gura concluzie ce s-ar putea trage din această trecere în 
revistă a ilustrărilor oferite de Kant este aceea al unui cum¬ 
plit eşec al lui Kant de a demonstra aplicarea acestui prin¬ 
cipiu" 198 . O asemenea impresie este larg împărtăşită de 
exegeţi. Din interpretarea mea rezultă că, riguros vorbind, 
T.C. Williams seînşală: Kant a înregistrat un cumplit eşec 
în aplicarea „principiului pur formal al imperativului cate¬ 
goric" la maxime concrete pentru că ... el nici nu a încer¬ 
cat să-l aplice. 

Finalul Secţiunii II (77-87) pune problema fundamen¬ 
tală, care va face trecerea la Secţiunea III, cum poate fi de¬ 
monstrat sau întemeiat acest Imperativ categoric ? Metoda 
analitică nu mai foloseşte acestui scop: căci principiul în 


197 Vezi A. Denham, S. Jackson, Influenţa lui Kant asupra filo¬ 
zofiei morale britanice contemporane, în A. Montefiore, V. Mure- 
şan (ed.), Filozofia morală britanică, Alternative, 1998. 

198 T.C. Williams, The Concept of Categorical Imperative, p. 47. 

cauză „nu poate fi demonstrat prin simpla descompunere 
a conceptelor cuprinse în el, deoarece este o judecată sin¬ 
tetică", nu analitică (II, 76). In al doilea rând, nefund nici 
un principiu empiric, deoarece e necesar şi universal, do¬ 
vedirea lui trebuie făcută apriori (II, 80). Pentru aceasta e 
nevoie să depăşim limitele unei metafizici a moravurilor în- 
tr-o „critică a subiectului", adică o „critică a raţiunii pure 
practice" (II, 77, 87). Este ceea ce autorul va schiţa în Sec¬ 
ţiunea III. 



5. Cum este posibil un imperativ categoric ? 
(Secţiunea III) 


„Trebuie să mărturisesc că acest dublu caracter al 
omului, aceste două cun într-un singur subiect, re¬ 
prezintă pentru mmc, în ciuda tuturor explicaţiilor pe 
caic le-au oferit Kant însuşi şi elevii săi, ... lucrul cel 
mai obscur şi mai incomprehensibil din întreaga fi¬ 


lozofie critică." 


I I. PlSTORIUS 


„Cu toată obscuritatea sa, care cade din când în când 
în incoerenţă, teoria lui Kant a libertăţii este, după 
mmc cel puţin, cea mai profundă şi argumentată în¬ 
cercare de a aborda acest subiect din istoria filozofiei 


occidentale. 


II. Aluson 


„Foarte puţini filozofi contemporani aprobă teoria 
kantiană în întregul ei, poate chiar nici unul; unu stâlpi 
ai edificiului kantian — cu deosebire noţiunea de cu 
raţional noumcnal ca singură sursă a motivaţiei mo¬ 
rale — au fost aproape universal respinşi." 

A. Denham 

„Pentru Kant, ceva c necesar dacă c adevărat în toa¬ 
te lumile despre care, având constituţia pe cai c o avem, 
putem avea experienţe." 

F F ' P. KlTCIIER 


5.1. Sensul „deducţiei" imperativului categoric 

Comentatorii sunt unanimi în a susţine că Secţiunea III 
a întemeiem metafizicii moravurilor reprezintă partea cea 
mai dificilă şi, poate, mai nesatisfăcătoare a lucrăm lui Kant. 
Henry Allison, de pildă, vede în ea „unul dintre textele kan¬ 
tiene cele mai enigmatice" 199 . Iar Dieter Henrich aprecia¬ 
ză că „argumentele lui Kant sunt neclare şi ininteligibil 
aranjate şi că tonul hotărât al expunem maschează o pre- 

199 H. Allison, Kant's Theory of Freedom, Cambridge Univcrsity 
Press, 1991, p. 214. 

zentare a concepţiei sale care nu e complet elaborată şi de¬ 
spre al cărei caracter Kant nu eîncă apt să vorbească într-o 
manieră liberă de obscurităţi şi ambivalenţe teoretice" 200 . 

Scopul principal al secţiunii este „stabilirea" principiu¬ 
lui suprem al moralităţii după ce în precedentele două sec¬ 
ţiuni s-a încercat identificarea acestuia şi articularea sa 
completă ca principiu apriori al moralei (cf. Prcf. 13). La 
sfârşitul Secţiunii II, Kant se arăta convins că pentru a do¬ 
vedi că moralitatea nu e o simplă „himeră", ar trebui să ară¬ 
tăm că unicul principiu al moralei cuprins analitic în 
conceptul apriori de „autonomie a voinţei" (II, 77) este 
„adevărat" şi „absolut necesar" ca propoziţie sintetică apri¬ 
ori (II, 87). Acest ambiţios obiectiv ar presupune — în con¬ 
textul specific al filozofiei critice kantiene — o „deducţie" 
a priori a sa în cadrul unei Critici a raţiunii pure practice. 
Secţiunea III e menită să completeze elementele acestei Cri¬ 
tici ce se dovedesc condiţii sine qua non ale „deducţiei prin¬ 
cipiului moralităţii". 

In cadrul filozofici critice kantiene, „deducţie" nu are 
sensul logic de derivare necesară a unei concluzii din pre¬ 
mise adevărate. Analizând sensul deducţiei legii morale la 
Kant, Dieter Henrich observa că „încă din perioada tim¬ 
purie a evoluţiei sale filozofice, el (Kant) a descoperit deja 
întrebarea cum putem argumenta în sprijinul unor propo¬ 
ziţii care nu pot fi asigurate prin proceduri de demonstra¬ 
ţie directă. Această întrebare se aplica şi propoziţiilor legate 
de îndoielile lui Hume. Kant a descoperit că o asemenea pro¬ 
cedură poate consta numai în « critica subiectului » şi a găsit 
că această formă de argumentare e prefigurată de procesele 
civile. Justificarea propoziţiilor care nu pot fi demonstrate 
ca teoreme poate veni numai prin clarificarea originii lor" 
— sau a presupoziţiilor necesare care le conferă valabilitate, 

200 D. Henrich, The Dcduction of thc Moral Law, în P. Guyer 
(ed.), Groundwork p. 310. 

adică prin „deducţia" lor 201 . în Critica raţiunii pure Kant 
explică faptul că, în acest sens sui generis, termenul „deduc¬ 
ţie" e împrumutat din sfera juridică unde, atunci „când vor¬ 
besc despre drepturi şi uzurpări, jurisconsulţii disting, 
într-un litigiu, chestiunea de drept (quid juris) de chestiu¬ 
nea de fapt (quid facti) şi, cerând de la amândouă dovadă, 
ei numesc dovada întâi, pe aceea care trebuie să expună drep¬ 
tul sau chiar legitimitatea pretenţiei, deducţie“ (CRP (1998), 
118). De exemplu, „deducţia" unui drept dobândit (e.g. un 
drept de moştenire) constă în clarificarea originii legale a 
acelui drept (e.g. producerea unui testament valabil) astfel 
încât posesia lui să devină legitimă. In acest sens spune Henrich 
că „o deducţie se referă prin definiţie la o origine" 202 . Kant 

201 D. Henrich, The Deduction of the Moral Law, în P. Guyer 
(ed.), Groundwork ..., pp. 324-325. 

202 D. Henrich, Kant’s Notion of a Deduction, în E. Forster (ed.), 
Kant’s Transcendental Deductions, Stanford University Press, 1989, 
p. 35. Termenul „deducţie" era larg utilizat în acest sens în mediile 
juridice din vremea lui Kant, dar a devenit ulterior desuet, ceea ce 
explică dificultăţile noastre de a-i capta înţelesul corect. După cum 
observă Henrich, practica juridică a „deducţiilor" datează încă de la 
sfârşitul secolului al XIV-lea când a început publicarea unor lucrări 
care au ajuns să fie numite în secolul al XVIII-lea „scrieri despre de¬ 
ducţii". Ele conţineau justificarea unor pretenţii legale controversate 
privind posesiunile şi drepturile în litigiile dintre diferitele formaţi¬ 
uni statale ale Sfântului Imperiu Roman de Naţiune Germană. O „de¬ 
ducţie" nu e însă o teorie amplă, fundamentată pe principii ultime, 
ci o argumentare scurtă şi pertinentă menită să justifice în mod con¬ 
vingător o pretenţie cu privire la legitimitatea unei posesiuni sau a 
unui uz. Ea nu e o „demonstraţie", ci o „probaţiune" ( prohatione ). 
De exemplu, în cazul unui testament, e posibil să relatăm istoria lui 
factuală, (când a fost scris, în ce circumstanţe, cum a fost păstrat), 
să cântărim depoziţiile diferiţilor martori: aceasta se numea species 
facti (relatarea faptelor). Dar dincolo de disputele, uneori inconclu- 
dente, ce pot avea loc în tribunal pe chestiunile de fapt, se poate aduce 
argumentul suprem al acelor probe juridice care transformă preten¬ 
ţia de posesiune în drept de proprietate (e.g. dacă testamentul ce stabi- 

însuşi foloseşte explicit conceptul de origine (mai exact, de 
,,izvor“) atunci când vorbeşte despre deducţia conceptelor 
de spaţiu şi timp: „Am urmărit mai sus conceptele de spa¬ 
ţiu şi timp cu ajutorul unei deducţii transcendentale până 
la izvoarele lor şi am explicat şi determinat valabilitatea lor 
obiectivă a priori" (CRP (1998), 120). Este vorba în cazul 
„deducţiilor" de o argumentare , de o „probaţiune" ( pro - 
batio), nu de o „demonstraţie" logică strictă, care urmăreşte 
să dovedească valabilitatea legitimităţii unei pretenţii con¬ 
troversate. Kant şi-a forjat aşadar o parte esenţială a meto¬ 
dei sale filozofice pe modelul acestei metode juridice de 
probaţiune. In Critica raţiunii pure el foloseşte termenul 
în diferite sensuri şi în contexte diferite (deducţie metafizi¬ 
că, deducţie empirică, deducţie transcendentală) — accep¬ 
ţiunea cea mai apropriată de cea care ne interesează pe noi 
aici fund aceea de deducţie transcendentală a categoriilor. 
In filozofia practică, răspunsul la o questio juris privitoare 
la principiul moralităţii este o „deducţie" a acestuia dintr-o 
anumită origine neproblematică, origine concepută ca o con¬ 
diţie a posibilităţii sale. O deducţie justifică, prin recurs la 
origine, valabilitatea pretenţiei ca principiul moralităţii, des¬ 
coperit şi formulat exact în secţiunile anterioare, să fie au¬ 
tenticul principiu, nu o simplă „himeră" cum susţin criticii 
empirişti ai eticii pure: „Deci cel ce ia moralitatea ca fund 
ceva şi nu doar ca pe o idee himerică lipsită de orice ade¬ 
văr, trebuie să recunoască în acelaşi timp şi principiul ei pe 
care l-am expus mai sus. ...Or, a arăta că moralitatea nu 
este o himeră — ceea ce şi rezultă dacă imperativul categoric 
şi, odată cu el, autonomia voinţei sunt adevărate şi absolut 
necesare ca principiu apriori — reclamă o posibilă folosire 
sintetică a raţiunii practice pure, folosire pe care însă nu în¬ 
drăznim să o prezentăm fără a o prefaţa cu o critică a înseşi 

Ieste acel drept e autentic şi valabil) — aceasta e questio juris şi sta¬ 
bileşte în mod definitiv dreptul pretendentului. 

acestei capacităţi a raţiunii, ale cărei trăsături principale, su¬ 
ficiente pentru ţelul nostru, le vom expune în ultima sec¬ 
ţiune" (II, 87). 

In cadrul filozofiei practice, avem Ideea de „autonomie", 
şi, „în Idee" (III, 15), principiul universal al moralităţii. 
Ne-am putea desigur întreba, în mod analog, ce legitimi¬ 
tate are pretenţia noastră — foarte controversată, altfel — de 
a utiliza conceptul apriori de „autonomie" şi, implicit, cel 
de principiu al moralităţii, adică de a susţine că moralitatea 
constă în obligaţia de a ridica maximele acţiunilor la univer¬ 
salitatea unei legi morale, atâta vreme cât am recunoscut că 
în experienţă nu găsim „un singur caz" în care să se poată 
demonstra cu certitudine că maxima unei acţiuni e înteme¬ 
iată exclusiv pe legi morale (II, 2)? Pentru a răspunde la 
această întrebare trebuie să ne amintim că una din caracte¬ 
risticile generale ale filozofiei lui Kant este aceea de a rezol¬ 
va problema justificării legitimităţii utilizării tuturor 
conceptelor şi principiilor apriori ale intelectului şi raţiu¬ 
nii pentru care nu există dovezi convingătoare în experienţă 
sau care chiar sunt contrazise de experienţă — cum e cazul 
principiului moralităţii — printr-o deducţie transcendentală. 
Aceste dovezi nu ţin de probaţiunea factuală (declaraţiile 
martorilor în procese, exemple de legi morale sau de com¬ 
portamente morale certe în experienţa morală) (quid facti), 
ci trebuie să fie dovezi a priori, scoase numai din raţiune 
(quid juris). De altfel, Kant ne atrăsese încă din Prefaţă aten¬ 
ţia că în cadrul metafizicii sale anti-empiriste, 

„temeiul obligaţiei nu trebuie căutat în natura omului sau în 

circumstanţele lumii în care el e plasat, ci exclusiv apriori în 

conceptele raţiunii pure" (Pref. 7). 

Evident, va trebui să ne aşteptăm ca structura deduc¬ 
ţiei transcendentale a principiului moralităţii să fie numai 
în linii mari aceeaşi cu a celei a categoriilor din filozofia teo¬ 
retică („ca şi cum" — III, 18), căci în primul caz noi nu mai 
justificăm o pretenţie cognitivă (sinteza apriori a diversului 

intuiţiilor sensibile sub categorii), ci o pretenţie practică (va¬ 
labilitatea necesară şi universală a principiului moralităţii 
ca principiu determinant al oricărei voinţe parţial bune). Şi 
deşi procedura de „deducţie" a principiului raţiunii prac¬ 
tice e mult mai puţin elaborată decât aceea a conceptelor 
intelectului — ba posibilitatea ei e contestată chiar de Kant 
în a doua sa Critică— întemeierea... ne vorbeşte în trei rân¬ 
duri, chiar dacă fără calificativul „transcendental", despre 
„deducţie" : la III, 34 ni se aminteşte despre „deducţia prin¬ 
cipiului suprem al moralităţii, ... imperativul categoric"; 
la III, 18 ni s e vorbeşte despre „deducţie" într-un sens ana¬ 
logi,^ şi cum") aceluia întâlnit în Critica raţiunii pure pen¬ 
tru deducţia transcendentală a categoriilor intelectului, cu 
precizarea că e vorba acum de deducţia principiului mora¬ 
lităţii în calitatea lui de propoziţie sintetică a priori 20 *; la 
III, 3, în schimb, avem a face cu „deducţia conceptului de 
libertate din raţiunea practică pură şi, odată cu ea, posibi¬ 
litatea unui imperativ categoric" — ceea ce Kant considera, 
în această fază a cercetăm, o imposibilitate. E adevărat că 
în întemeiere... Kant nu numeşte nicăieri această deducţie 
„transcendentală", ceea ce l-a făcut pe unu comentatori, 
bazaţi şi pe negarea kantiană a posibilităţii unei filozofii 
transcendentale practice, să conteste posibilitatea, şi chiar in¬ 
tenţia, unei deducţii transcendentale a principiului mora¬ 
lităţii (R. Brandt). In opoziţie cu aceştia, aş vrea să susţin, 
în cele ce urmează, interpretarea că textul lui Kant spune alt¬ 
ceva: în pasajul cel mai relevant pentru acest subiect (III, 18), 
Kant face o trimitere explicită la deducţia transcendentală 
a categoriilor intelectului din filozofia teoretică, sugerând 
că aici am avea de-a face cu ceva asemănător. Nu discut 
acum dacă o asemenea deducţie este posibilă, nici dacăîntre- 

203 Kant vorbeşte şi în filozofia sa teoretică de deducţia transcen¬ 
dentală a unor principii, a „principiilor matematice", de pildă, altfel 
spus de posibilitatea lor în calitate de cunoştinţe sintetice apriori 
(CRP (1998), 185). 

prinderea din întemeiere... este un succes, ci încerc doar 
să identific intenţia reală a lui Kant. Alţi autori, nu foarte 
convinşi că I. Kant a încercat în mod serios o deducţie a 
legii morale, evidenţiază dificultăţile textului, faptul că nu 
se distinge între demonstraţie şi deducţie, între forma tare 
a deducţiei din Critica raţiuniipure şi ipostaza ei mai slabă 
din Întemeiere. .., între deducţia Ideii de libertate şi deduc¬ 
ţia imperativului categoric, între deducţia unei legi morale 
şi deducţia Imperativului categoric etc. (D. Henrich). Există, 
desigur, şi apărători ai prezenţei în text a unei deducţii trans¬ 
cendentale, fiecare reconstituind însă deducţia în felul său. 
Henry Allison sintetizează situaţia exegezei acestei teme în 
felul următor: „Cu toate că există o unanimitate de păreri 
cu privire la faptul că încercarea (lui Kant) eşuează, există 
un slab acord în privinţa structurii efective a argumentului 
avansat de Kant. In fapt, nu este clar dacă avem o deducţie 
a lega morale, a imperativului categoric, a libertăţii sau a 
tuturor trei; ori chiar dacă avem propnu-zis o « deducţie »“ 204 . 

In interpretarea pe care o ofer în paginile ce urmează voi 
propune să privim Secţiunea III ca fund centrată pe deru¬ 
larea procedurii de „deducţie" sau de „probaţiune" a Formu¬ 
lei autonomiei în calitate de veritabil principiu al moralităţii 
şi să înţelegem această procedură în analogie cu aceea a de¬ 
ducţiei transcendentale din prima Critică. Din cele spuse 
mai sus cu privire la sensul general al „deducţiei", rezultă 
în mod clar că în întemeiere. .. procedura deducţiei transcen¬ 
dentale are ca sarcină principală să lege principiul morali¬ 
tăţii de o anume „origine" a sa. Această sarcină e una de 
clarificare a condiţiilor posibilităţii sale ca principiu necesar 
şi strict universal, adică un principiu având exact caracte¬ 
risticile unei propoziţii sintetice apriori. Iar aceste condiţii 
şi această origine ţin de clarificarea constituţiei raţiunii prac¬ 
tice pure — adică de realizarea unei „critici a chiar acestei 

204 H. Allison, Kant’s Theory of Freedom, p. 214. 

capacităţi a raţiunii" (II, 87). Dacă această sarcină e rezolva¬ 
tă, atunci pretenţia de a utiliza FA în calitate de principiu 
al moralităţii este prin aceasta nemijlocit justificată, în li¬ 
mitele circumscrise de această „origine". Prin „deducţie", 
un principiu pus în evidenţă şi exactificat în secţiunile an¬ 
terioare, dar nu mai puţin controversat în ce priveşte pre¬ 
tenţia sa de a fi principiul fundamental al eticii, anume 
principiul autonomiei, îşi câştigă legitimitatea prin lămu¬ 
rirea originilor sale, origini care se află în critica subiectu¬ 
lui practic 205 . 

Aşa cum în filozofia teoretică ne întrebam în ce condiţii 
c posibilă utilizarea legitimă a categoriilor pentru a obţine 
cunoaştere obiectivă, în filozofia practică ne vom întreba 
în ce condiţii poate pretinde principiul moralităţii să con¬ 
strângă voinţa oricărei fiinţe umane: „cum ar putea fi gân¬ 
dită constrângerea 206 voinţei (empirice) pe care imperativul 
o exprimă în sarcina trasată" ? (II, 24). Secţiunea III e fo¬ 
calizată tocmai pe căutarea unui răspuns la această între¬ 
bare. Iar această „deducţie" a imperativului categoric nu mi 
se pare a fi conţinută doar în paragraful III, 18, cum se sus¬ 
ţine deseori, ci în paragrafele III, 1-19. 

Cum Secţiunea III ne oferă elementele unei „critici" a 
raţiunii pure practice, adică a acelui „exerciţiu preliminar" 
în raport cu „metafizica" prin care se „studiază facultatea 
raţiunii sub raportul oricărei cunoaşteri pure a priori“ (CRP 
(1998), 593), ea începe chiar cu lămurirea conceptului cen¬ 
tral de raţiune practică, echivalent cu acela de voinţă raţio¬ 
nală (II, 12). Nota distinctivă a abordăm e dată de scoaterea 
în avanscenă a caracteristicii definitorii a voinţei raţionale, 
aceea de a fi liberă. Aşa se face că Secţiunea III începe, de 


205 D. Henrich, The Deduction of the Moral Law, în P. Guyer 
(ed.), Groundwork ...p. 324. 

206 Un imperativ e exprimat printr-o propoziţie care cere agen¬ 
tului să facă ceva printr-un „trebuie". Această necesitate practică (obli¬ 
gaţia) este cea care trebuie explicată. 

fapt, cu discutarea conceptului de libertate. In rezumat, 
discuţia despre relaţia dintre libertate şi legea morală revi¬ 
ne la următoarele teze: (1) libertatea este „un fel de cauza¬ 
litate" a voinţei şi, în această calitate, voinţa trebuie, într-un 
anume sens, să fie guvernată de legi sau, în limbajul celei 
de-a doua Critici, să poată „sta sub“ legi (o voinţă sustrasă 
legii c o absurditate) (III, 2); (2) fund liberă, ca nu poate 
fi guvernată de legi ale naturii, care sunt natural-necesare, 
cteronome (opusul libertăţii); (3) prin urmare, ea trebuie 
să fie guvernată de legi de un fel diferit, de legi practice, ra¬ 
ţionale pe care şi le dă singură (autonomie); (4) legea mo¬ 
rală e tocmai tipul de lege auto-dată care se cere aici. 


5.2. „Deducţia principiului suprem al moralităţii" 

(111,1-19) ’ 

Aşa cum am amintit la începutul acestui capitol, „deduc¬ 
ţia" presupune în acest context explicarea originii lucrului 
dedus; în aceste condiţii, nu poate fi trecută cu vederea le¬ 
gătura care există între conceptul metodologic de „deducţie" 
şi noţiunea epistemologică de „origine" a cunoaştem (sau, 
în cazul nostru, noţiunea practică de „origine" a valabilităţii 
necesare a principiului moralităţii). In acest context, întreba¬ 
rea pe care Kant o pune atât de des: „Cum este posibil .... ?“, 
nu înseamnă a cere condiţiile suficiente ale posesiei cunoaş¬ 
tem (sau ale posesiei unui principiu al moralei), ci, în con¬ 
diţiile existenţei unor îndoieli cu privire la justificarea 
pretenţiei noastre de a fi în posesia unei cunoaşteri auten¬ 
tice (a principiului autentic al moralităţii), ea ne îndeamnă 
să descoperim şi să examinăm originea reală a pretenţiei 
noastre şi, odată cu aceasta, sursa legitimităţii ei 207 . In mod 

207 D. Henrich, Kant’s Notion of a Deduction, în E. Forster (ed), 
Kant’s Transcendental Dcductions, p. 35. 

analog, atunci când Kant întreabă „cum este posibil un im¬ 
perativ categoric ?“ (III, 17) el are în vedere „deducţia" lui, 
dar nu indicând condiţiile suficiente ale posesiei cunoaştem 
lui ca propoziţie sintetică apriori (căci nu posedăm o ase¬ 
menea cunoaştere 208 ), ci, în condiţiile existenţei unor îndoieli 
cu privire la „realitatea" lui, el ne îndeamnă să descoperim 
şi să examinăm originea reală a pretenţiei de a avea un prin¬ 
cipiu suprem al moralităţii de această formă şi, odată cu 
aceasta, sursa legitimităţii sale. Legătura dintre întrebarea 
„Cum eposibil imperativul categoric?" şi specificul deduc¬ 
ţiei transcendentale de a indica o „origine" e explicit expri¬ 
mată de Kant în III, 32: „Deci întrebarea: cum este posibil 
un imperativ categoric ?, poate primi ce-i drept un răspuns 
în măsura în care putem furniza singura presupoziţie sub 
care el este posibil, anume ideea de libertate, precum şi în 
măsura în care putem pricepe necesitatea acestei presupo¬ 
ziţii, care e suficientă pentru ... a ne convinge de valabili¬ 
tatea acestui imperativ . “ Problema posibilităţii imperativului 
categoric nu este altceva decât problema posibilităţii sintezei 
sale apriori sau, mai bine spus, problema indicării condiţii¬ 
lor în care propoziţia sintetică a priori care exprimă un im¬ 
perativ categoric este adevărată (II, 27-28) 209 . Ea este chiar 
problema „stabilim" principiului suprem al moralităţii 
anunţată în Prefaţă ca scop central al întemeierii... ( Pref. 13). 

208 Imperativul categoric ce exprimă principiul moralităţii este 
„este o propoziţie practică sintetică apriori, iar întrucât înţelegerea 
posibilităţii propoziţiilor de acest gen ridică atâtea probleme în cu¬ 
noaşterea teoretică, putem deduce uşor că înţelegerea posibilităţii lor 
în cunoaşterea practică nu va fi cu nimic mai uşoară" (II, 28). 

209 Condiţia „posibilităţii" unui imperativ categoric e formulată 
de D. Copp astfel: Propoziţia „Trebuie să vrei X" este un impera¬ 
tiv categoric valabil pentru orice fiinţă parţial raţională ddacă aceas¬ 
ta ar vrea efectiv să facă X dacă ar fi o fiinţă pur raţională (D. Copp, 
The „ Possibility“ of a Categoricul Imperative: Kant’s Groundwork, 
Part III, Philosophical Perspectives, 6, Ethics, 1992, p. 264). 

Linia argumentativă de ansamblu a fost refăcută de co¬ 
mentatori în felurite moduri; voi propune aici propriul meu 
decupaj al textului kantian, despre care cred că redă sufi¬ 
cient de fidel intenţiile autorului. 


I. Teze preliminare (III, 1-3) 

Kantîşi pregăteşte „deducţia" prin introducerea a două 
definiţii: aceea a „voinţei" şi aceea a „libertăţii voinţei în 
sens negativ". Pentru a le înţelege, ar trebui să plecăm de 
la concepţia uzuală cu privire la relaţia cauzală ca o relaţie 
natural-necesară — deci nomică — între cauză şi efect, în 
care cauza e „altceva" decât efectul („necesitatea naturală 
este proprietatea cauzalităţii tuturor fiinţelor lipsite de raţiu¬ 
ne de a fi determinate să acţioneze de influenţa unor cauze 
străine “ — III, 1). Prin fiinţe lipsite de raţiune Kant înţe¬ 
lege aici atât corpurile fizice cât şi fiinţele neraţionale, ani¬ 
malele. Dar şi omul, privit numai în latura sa fenomenală, 
biopsihică, poate fi inclus în această categorie 210 . „Voinţa 
empirică" a unei astfel de fiinţe e privită ca un episod min¬ 
tal care cauzează acţiuni externe, fund la rându-i cauzată 
de „impulsuri" provenite din factori externi (stimuli). In 
primul paragraf („libertatea ar fi acea proprietate a acestei 
cauzalităţi de a putea acţiona independent de cauze deter¬ 
minante străine"), Kant nu se referă însă la acest sens al 
voinţei, ci la voinţa raţional ăpură, la voinţa unei fiinţe pri- 


210 „Kant susţine la nivel empiric nu doar un determinism strict, ci 
de asemenea un determinism psihologic. Acţiunea umană e privită sub 
aspect empiric, fiind cauzată de caracterul empiric al agentului, definit 
ca o cauzalitate a raţiunii, împreună cu alte «cauze auxiliare ». ... 
Factorii cauzali relevanţi par a fi în bună măsură de natură psiholo¬ 
gică, adică opinii, dorinţe şi intenţii ale agentului" (H. Allison, Kant’s 
Theory of Freedom, p. 31). „Omul este el însuşi un fenomen. Voinţa 
lui are un caracter empiric, care este cauza (empirică) a tuturor ac¬ 
ţiunilor lui" (CRP (1998), 434). 

vite ca inteligenţă, şi care e o capacitate de a-şi cauza singu¬ 
ră acţiunile, prin principii raţionale auto-date, independent 
de orice cauze exterioare (mobiluri). Această proprietate a 
voinţei raţionale, chiar dacă se referă doar la fiinţe raţiona¬ 
le perfecte, sau la latura noumenală a fiinţelor imperfecte, 
se numeşte „libertate" şi în acest sens se poate spune că: 

(1) Voinţa este un fel de cauzalitate aparţinând fiinţe¬ 
lor raţionale (III, 1). 

Numai „un fel de“, pentru că ea nu trebuie identificată 
cu mult mai cunoscuta cauzalitate naturală. Voinţa liberă 
este o capacitate ce aparţine numai fiinţelor raţionale de a 
iniţia prmtr-un act volitiv lanţuri cauzale ca episoade ex¬ 
terne, fără ca acestea să fie consecinţa unor cauze anterioare 
externe. In forma ei pură, libertatea în sens negativ e o pro¬ 
prietate a unei voinţe sfinte, complet sustrasă influenţelor 
unor stimuli proveniţi din natură. Ea se autodetermină prin 
legi ale sfinţeniei şi „cauzează" acţiunile unei fiinţe sfinte. 
Voinţa fiinţelor raţionale — fie ele umane sau divine — nu 
e altceva decât o sui generis „cauzalitate a raţiunii". Atunci 
când Kant vorbeşte despre determinarea voinţei prin prin¬ 
cipii ale raţiunii, el nu are desigur în vedere o relaţie de cau¬ 
zalitate naturală. In prelegerile sale de etică din 1793 el 
numeşte cauzarea voinţei animale prin stimuli externi ca- 
usa impulsiva per stimulum , iar autocauzarea voinţei raţio¬ 
nale causa impulsiva moralis-, de aici provine şi distincţia 
deja discutată dintre stimuli şi motive. Kant caracterizea¬ 
ză aceste două concepte astfel: 

„Prin urmare, causa impulsiva moralis determină omul să ac¬ 
ţioneze conform legilor datoriei şi este astfel o determinare 
obiectiv necesară a faptului că o acţiune trebuie să aibă loc, 
chiar dacă nu întotdeauna se întâmplă asta. Invers, înclinaţia, 
impulsul senzorial, causa impulsiva conform legilor naturale, 
determină doar acţiunea care are loc. în primul caz, aşadar, 
temeiul determinării stă în intelect şi raţiune, în subiectul în¬ 
suşi şi nu în cauze externe şi deci acţiunea e şi ea fundamenta- 



376 


KANT 


tă pe activitatea proprie a raţiunii ( spontaneitate ), pe abilitatea 

omului de a se determina singur prin raţiune" (LE, Vig., 262). 

Aceste prelegeri de etică sunt interesante şi pentru că evi¬ 
denţiază caracterul complex al cauzalităţii acţiunii. Dacă ana¬ 
lizăm acest fenomen, observăm că, pe de o parte, Kant 
vorbeşte despre cauzarea voinţei de către legile morale (mai 
exact, „dependenţa capacităţii dc alegere dc o lege care o 
neccsitează ca proxima ei cauză“, cauzarea lui Willkur de 
către Wille ) şi, pc de altă parte, despre cauzarea acţiunii dc 
către voinţă (dc către Willkur-, „causa impulsiva ... deter¬ 
mină omul să acţioneze"); cum însă în cazul determinăm 
prin principii raţionale voinţa raţională şi raţiunea practi¬ 
că sunt unul şi acelaşi lucru, rezultă că principiile morale 
care determină voinţa sunt totodată cauzele acţiunilor, iar 
voinţa raţională (în sens larg) este o causa sui (LE, Vig., 
261 -262). Kant nu distinge toate aceste semnificaţii în pri¬ 
mele paragrafe ale Secţiunii III, ceea ce a dat multă bătaie 
de cap comentatorilor. Ipoteza mea este că nu a făcut-o în 
mod deliberat, din raţiuni de didactică a expunem, căci toc¬ 
mai datorită nedistingern explicite şi sistematice între cele 
două ordini ale lumii — ordinea sensibilă şi cea inteligibi¬ 
lă — va putea el evidenţia dificultatea numită „un fel de ccrc 
vicios", iar aceasta îi va permite să propună ca soluţie de 
depăşire a ei chiar explicitarea şi teoretizarea acestei distincţii. 
Kant pare a avea în vedere în acest fragment mai degrabă 
voinţa unor fiinţe raţionale imperfecte, cum sunt fiinţele 
umane, adică fiinţe a căror voinţă e determinată de principii 
raţionale dar e şi afectată de mobiluri externe („cauze străi¬ 
ne"). Ca fiinţe empirice, oamenii aparţin ordinii determi¬ 
niste naturale şi sunt, în acest sens, lipsiţi de libertate, ca 
orice alt „lucru"; dar ei pot fi priviţi totodată şi ca aparţi¬ 
nând unei ordini raţionale şi, în acest sens, sunt liberi. Omul, 
aşa cum îl observăm noi (în cadrul cercetărilor de fiziolo¬ 
gie ori de antropologie), aparţine ordinii empirice (CRP 
(1998), 433). Insă, în măsura în care facem un exerciţiu min- 

tal de trecere la limită şi eliminăm treptat toate influenţele 
senzoriale externe, putem gândi conceptul unei „voinţe sfin¬ 
te" care e sustrasă complet influenţei unor „cauze străine" 
(cauzalităţii naturale a înclinaţiilor) 211 . Această proprietate 
a voinţei sfinte de a fi complet sustrasă influenţei cauzelor 
empirice este numită, în cel mai propriu sens al cuvântu¬ 
lui, libertate în sens negativ. „Dar dacă examinăm aceleaşi 
acţiuni din punctul de vedere al raţiunii şi anume nu al ce¬ 
lei speculative, ... ci exclusiv al raţiunii întrucât ea însăşi este 
cauza care 1 e produce, într-un cuvânt ... al raţiunii în sens 
practic, atunci găsim o cu totul altă regulă şi ordine decât 
ordinea naturală" — ordinea libertăţii {CRP (1998), 443). 

(2) Voinţa liberă în sens negativ este voinţa care nu e de¬ 
terminată de cauze exterioare, mai precis de mobi- 
lun sensibile (III, 1). 

Dacă această sustragere de la rigorile determinismului 
natural c totală, nu mai avem aici o voinţă aparţinând unei 
fiinţe empirice, ci uneia non-empirice (termenul e folosit ca 
sinonim cu „non-sensibile“ sau „inteligibile" — cf. CRP 
(1998), 427): 

„Dar potrivit caracterului inteligibil (deşi despre el nu putem 
avea în realitate decât un concept general), acelaşi subiect ar 
trebui declarat liber de orice influenţă a sensibilităţii şi de ori¬ 
ce determinare prin fenomene; şi cum în el, întrucât este no- 
umenon, nu se întâmplă nimic, şi cum nu se întâlneşte nici o 
schimbare care reclamă o determinare dinamică în timp şi, prin 
urmare, nici o legătură cu fenomenele în calitate de cauze, 
această fiinţă activă ar fi, în acţiunile ei, independentă şi liberă 
de orice necesitate a naturii, care se întâlneşte numai în lumea 
sensibilă. Despre ca s-ar putea spune foarte just că îşi începe 
de la sine efectele în lumea sensibilă" (CRP (1998), 428). 


211 „Ca şi un înger, o fiinţă de acest fel nu poate fi în nici un fel 
gândită ca existând, ci ea este pentru filozof numai o Idee" (LE, 
Vig., 259). 

Este clar că I. Kant foloseşte termenul „maximă", la fel 
ca şi pe cel de „acţiune", fără precauţiile lingvistice nece¬ 
sare; fiinţele pur raţionale şi voinţele absolut bune sunt 
determinate de ceea ce ar trebui să numim, eventual, maxi¬ 
me inteligibile, maxime care ar cauza acţiuni inteligibile 2X1 . 
însuşi conceptul de cauzalitate e, aici, unul inedit: acela al 
unei cauzalităţi inteligibile sau noumenale, diferită de ca¬ 
uzalitatea fizică prin aceea că relaţia dintre cauză şi efect nu 
e o relaţie a cauzei cu „ ceva diferit ca efect" (ci e o relaţie 
a cauzei cu ea însăşi) şi nu se petrece în timp (III, 3) 213 . Dacă 
vrem să dăm fragmentului sensul corect, va trebui să accep¬ 
tăm că există maxime inteligibile şi acţiuni inteligibile şi că 
la acestea se referă Kant aici. Lumea inteligibilă e mulţimea 
tuturor agenţilor absolut raţionali (ceea ce c numai o Idee), 
a voinţelor perfect bune, care îşi dau şi sunt determinate de 
maxime inteligibile (ceea ce c totuna cu „legile" inteligibile, 
căci maxima unei fiinţe raţionale fără simţuri externe şi in¬ 
terne este în acelaşi timp pentru ea o lege obiectivă — aceas¬ 
ta şi explică utilizarea indistinctă a cuvintelor „maximă" şi 
„lege" atunci când se vorbeşte de lumea inteligibilă — vezi 
şi III, 26) care se află în „acord" cu principiul inteligibil al 
moralei (III, 26). Acest principiu inteligibil al moralei struc¬ 
turează întreaga lume inteligibilă şi întemeiază legile inte¬ 
ligibile ale moralei, tot aşa cum principiul cauzalităţii 
naturale structurează natura în genere. De aceea Kant îl şi 

212 In agentul inteligibil „nu s-ar naşte, nici n-ar dispărea nici o 
acţiune, prin urmare nici n-ar fi supusă legii oricărei determinări de 
timp" (CRP (1998), 427). 

213 Voinţa absolut bună e o „cauză raţională care e activă prin in¬ 
termediul raţiunii" (III, 27). Acest concept de cauzănoumenală este 
bine prezentat în Prolegomene : „în cazul acesta (al libertăţii), cau¬ 
za nu ar trebui, potrivit cauzalităţii ei, să depindă de determinările 
temporale ale stării ei, cu alte cuvinte, ea nu ar trebui să fie un fe¬ 
nomen, adică ar trebui să fie concepută ca lucru în sine şi numai efec¬ 
tele ei ar trebui să fie socotite drept fenomene" (P. 53). 

numeşte mai târziu „legea cauzalităţii prin libertate" 
(CRPr., 136). Şi tocmai de aceea el are — şi mei nu poate 
să nu aibă — o formă descriptivă (vezi, de pildă, în III, 3). 

Kant distinge în Critica raţiunii pure între „libertatea în 
sens cosmologic", care e o Idee transcendentală (capacita¬ 
tea de a începe de la sine o serie cauzală, fără a se afla la rân- 
du-i sub o altă cauză anterioară în timp) şi „libertatea în 
sens practic", care c o proprietate a voinţei de a fi „indepen¬ 
dentă de constrângerea impulsurilor sensibilităţii". Desigur, 
acest ultim sens al libertăţii e unul ce presupune o gradua- 
lizare: „Căci o voinţă este sensibilă când este afectată pa¬ 
tologic (de către mobilele sensibilităţii); ea se numeşte 
animalică (arbitrium brutum) când poate fi necesitată pa¬ 
tologic. Voinţa umană este fără îndoială un arbitrium sen- 
sitivum, dar nu brutum , ci liberum, fiindcă sensibilitatea nu 
face necesară acţiunea voinţei, ci în om se află o putere de 
a se determina de la sine, independent de constrângerea im¬ 
pulsurilor sensibilităţii" (CRP (1998), 424-425). Iată cum 
explica profesorul Kant aceeaşi chestiune în unul din cur¬ 
surile sale din perioada de maturitate: „Deoarece înclina¬ 
ţiile senzoriale ale omului sunt temeiul prin care el e afectat 
în aşa fel încât să acţioneze contrar legii, şi prin care acţiu¬ 
nile sale devin deci morale într-o manieră subiectiv contin¬ 
genţă, este clar că Dumnezeu nu are datorii. ... Faptul că 
omul trebuie să acţioneze în acord sau în adecvare cu legi¬ 
le morale poate avea loc numai în măsura în care el şi-a re¬ 
primat şi stăpânit, prin legea morală, înclinaţiile pe care le 
nutreşte de a devia de la lege sau a face contrariul" (LE, Vig., 
260). 

Din acest concept negativ de libertate, Kant deduce şi 
un concept pozitiv. Dar mai întâi el observă: 

(3) Conceptul de cauzalitate în general este o relaţie no- 
mică; el presupune conceptul de lege (III, 2). 

Lucrurile stau astfel deoarece relaţia cauzală este o re¬ 
laţie universală şi necesară între anumite cauze şi anumite 
efecte, ceea ce reprezintă chiar definiţia unei relaţii legice 
(vezi şi CRP (1998), 427). Din (2) şi (3) rezultă: 

(4) Cauzalitatea voinţei raţionale („cauzalitatea raţiunii") 
nu poate fi gândită independent de conceptul de lege; 
dar, cum am văzut, ea nu poate fi guvernată de le¬ 
gile naturii şi necesitatea ei nu poate fî necesitatea na¬ 
turală a acestor legi (III, 2). 

Atunci, din (3) şi (4) rezultă că voinţa e o cauzalitate a 
raţiunii după legi „de un gen special", legile raţiunii prac¬ 
tice (care sunt judecăţi ale raţiunii practice). Această con¬ 
cluzie rezultă univoc, prin excluziune, din alternativa pe care 
ne-o propune Kant: „Cu privire la ceea ce se întâmplă nu 
se pot concepe decât două feluri de cauzalitate: sau cauzali¬ 
tatea potrivit naturii, sau cauzalitatea din libertate “ (CRP 
(1998), 424). Aşadar: 

(5) Voinţa raţională (liberă) e o cauzalitate a raţiunii în 
conformitate cu legile practice, e o cauzalitate din li¬ 
bertate. 

Libertatea voinţei, prin urmare, are sensul de indepen¬ 
denţă a voinţei de legile naturii, dar de dependenţă a ei de 
legile raţiunii practice. Şi pentru că „voinţa nu este nimic 
altceva decât raţiune practică" (II, 12), aceste legi practice 
nu pot fi în nici un sens exterioare voinţei (de pildă, deri¬ 
vate din raţiunea lui Dumnezeu sau din voinţa instituţiilor 
statului) căci atunci s-ar confunda cu cele naturale în ceea 
ce priveşte caracterul lor heteronom\ ele trebuie să fie legi 
practice date de voinţa însăşi. Aceasta nu se află sub legi 
şi cauze străine ei însăşi, ci este causa sui. Proprietatea voinţei 
de a-şi da singură legi se numeşte „autonomie". Autono¬ 
mia este sinonimă cu libertatea în sens pozitiv. 

(6) Libertatea voinţei în sens pozitiv e totuna cu auto¬ 
nomia voinţei (III, 2). 

„Ce altceva poate fi libertatea voinţei decât autonomie, 
adică proprietatea voinţei de a-şifi sieşi lege“ (III, 2). Acum, 
Kant observă că: 

(7) Propoziţia „Voinţa îşi este sieşi lege în toate acţiuni¬ 
le ei“ (voinţa raţională e autonomă) este un alt fel de 
a exprima sinteza dintre FSI şi FLU, adică FA, cu 
alte cuvinte Principiul suprem al moralităţii (III, 2). 

Iată ce spune el: „Propoziţia «Voinţa îşi este sieşi lege 
în toate acţiunile ei» desemnează doar principiul de a nu 
acţiona după mei o altă maximă decât aceea care se poate 
avea pe ea însăşi ca obiect şi ca lege universală. Aceasta este 
chiar formula imperativului categoric şi a principiului mo¬ 
ralităţii" (III, 2). Aici, propoziţia „voinţa îşi este sieşi lege 
în toate acţiunile" e o formulare a FA; „a nu acţiona după 
nici o altă maximă decât aceea care se poate avea pc ea în¬ 
săşi drept obiect" c o formulare a FSI; iar expresia „ca lege 
universală" c o trimitere directă la FLU. Aceasta arată în 
plus că principiul suprem al moralităţii e conţinut analitic 
în conceptul de libertate (autonomie) a voinţei — un rezul¬ 
tat la care se ajunsese, de altfel, încă din Secţiunea II. 

Din (6) şi (7) rezultă că: 

(8) „Libertatea voinţei" e totuna cu „autonomia voin¬ 
ţei" şi e totuna cu „voinţa aflată sub legile morale" 
(adică sub principiul acestor legi, FA). 

Toate acestea explică aserţiunea lui Kant: 

(9) „Dacă presupunem libertatea voinţei, atunci mora¬ 
litatea, împreună cu principiul ci, decurge din ca prin 
simpla descompunere a acestui concept" (III, 3). 

Prin urmare, soluţia cca mai simplă pentru a justifica rea¬ 
litatea unui imperativ categoric în calitate de principiu al 

moralităţii ar fi să-l originăm, dacă am putea, în realitatea 
libertăţii voinţei din care el poate fi derivat analitic. Comen¬ 
tatorii au observat că I. Kant a cochetat un număr de am 
(ann 1770) cu o asemenea strategie argumentativă, dar a 
abandonat-o atunci când a ajuns la concluzia că nu poate 
da o demonstraţie teoretică a realităţii libertăţii voinţei. 
Deducţia principiului moralităţii trebuia originată in altă 
parte. Dar unde? 

înainte de a căuta un răspuns la această întrebare, să re¬ 
marcăm că I. Kant repetă avertismentul că deşi principiul 
moralităţii poate fi derivat analitic din conceptul de liber¬ 
tate, el nu este o propoziţie analitică. Constrângerea voinţei 
pe care imperativul categoric o exprimă (trebuie- le catego¬ 
ric) are alt sens decât constrângerea voinţei prin imperative 
ipotetice (imperativele abilităţii, prudenţei se disting clar de 
cele categorice prin „inegalitatea constrângem voinţei 1 ' — 
II, 22). Un imperativ ipotetic de forma „Trebuie să vrei să 
faci X dacă vrei să obţii Y“ este analitic dacă ştiu că pen¬ 
tru a obţine scopul Y e necesar să fac X. X este aici conţi¬ 
nut analitic în „a vrea Y“: „Imperativul (abilităţii) scoate 
conceptul acţiunilor necesare pentru un scop (adică X) chiar 
din conceptul unui act de a vrea acest scop" (II, 24). Deci 
dacă e dat scopul Y, atunci e logic imposibil (inconceptibil) 
să nu vrei mijlocul X dacăştn că acesta e indispensabil pen¬ 
tru producerea lui Y. De aici concluzia lui Kant: „Prin ur¬ 
mare, nu există nici o dificultate cu privire la posibilitatea 
unui asemenea imperativ" (II, 25) 214 . Dar dacă schimb 

214 Problema posibilităţii imperativului ipotetic e problema ex¬ 
plicării sensului lui „trebuie" ipotetic: în ce sens trebuie să (e nece¬ 
sar să, nu pot să nu) fac X, dacă vreau să obţin Y? Kant spune că 
întrebarea „cum sunt posibile imperativele" categorice sau ipoteti¬ 
ce e întrebarea „cum ar putea fi gândită constrângerea voinţei pe care 
imperativul o exprimă" (II, 24). Această necesitare practică e una sla¬ 
bă, căci relativă la scop. 

scopul, e evident că imperativul ipotetic devine contingent 
(II, 27). El nu are necesitate, adică o universalitate strictă, 
ci e relativ la scop. 

Imperativul categoric nu e însă unul de acest tip şi deci 
nu pot miza pe incluziunea analitică întâlnită mai sus. Pre¬ 
dicatul său nu e conţinut analitic în subiect (III, 3). Nece¬ 
sitatea lui e una absolută, fără excepţie, căci în nici o 
circumstanţă posibilă el nu poate deveni contingent (II, 27). 
In plus, spre deosebire de imperativele ipotetice, lui nu-i co¬ 
respunde nici un exemplu în experienţă, prin urmare, nu are 
cum să fie o propoziţie aposteriori. Rezultă cu necesitate că: 

(10) Imperativul categoric ce exprimă principiul suprem 
al moralităţii e o propoziţie sintetică apriori (III, 3). 

întrebarea e: cum putem gândi în acest caz necesitarea 
categorică , faptul că trebuie să faci X, că e practic necesar 
să faci X, că nu poţi practic să nu faci X, chiar dacă nu ai 
nici un scop subiectiv Y din care să scoţi analitic X? Do¬ 
vedirea valabilităţii sale necesare şi universale (a posibili¬ 
tăţii sale ca propoziţie sintetică a priori) nu se poate face 
deci prin simplă analiză conceptuală (aşa cum se făcuse jus¬ 
tificarea valabilităţii imperativelor ipotetice ale abilităţii şi 
prudenţei) şi nici plecând de la datele experienţei. El tre¬ 
buie justificat altfel („dedus"), dar într-o manieră a priori. 
Mi se pare că pot detecta în textul lui Kant doi paşi în „de¬ 
ducţia" imperativului categoric: el începe cu dovedirea 
valabilităţii necesare şi universale a faţetei inteligibile a im¬ 
perativului categoric (principiul descriptiv), pentru a se 
ajunge, pe baza acesteia, într-un al doilea pas, la justifica¬ 
rea valabilităţii imperativului categoric propriu-zis (prin¬ 
cipiul prescriptiv). 

II. Primul pas: deducţia principiului moralităţii 

pentru o voinţă sfântă (III, 3-17) 

Am văzut în capitolul anterior că formulele imperati¬ 
vului moral (FLU, FSI şi FA) au un caracter dual: ele sunt 
un compositum de două teze interdependente cu privire la 
determinarea voinţei — o teză prescriptivă deprim-plan, re¬ 
feritoare la determinarea voinţei umane, şi o teză descrip¬ 
tivă implicită, care descrie cum ar fi determinată o voinţă 
umană dacă arfi perfectă din punct de vedere moral (o voinţă 
sfântă). Este deci cât se poate de firesc să începem „deduc¬ 
ţia" imperativului categoric cu „deducţia" tezei descripti¬ 
ve care reprezintă totodată temeiul inteligibil al valabilităţii 
universale şi necesare a tezelor prescriptive 215 . E vorba de 
ceea ce Kant numeşte „principiul autonomiei voinţei pure“ 
(III, 17). Aşa se explică de ce Kant începe, în III, 3, „pro- 
baţiunea" valabilităţii necesare şi universale a imperativu¬ 
lui categoric ce e principiu al moralităţii cu „deducţia" 
acestuia pentru o voinţă sfântă. Acest principiu inteligibil 
(PIM = FA : ), obţinut din analiza conceptului de „libertate" 
(sau „autonomie") a voinţei, e formulat astfel: 

(PIM) „[O voinţă absolut bună] este [aceea a cărei ma¬ 
ximă, privită ca lege universală, se poate conţine 
de fiecare dată pe sine]" (III, 3). 

Am inclus în paranteze pătrate subiectul şi predicatul 
acestei propoziţii descriptive care explică funcţionarea me¬ 
canismului unei voinţe desăvârşite moral. Ea spune, mai 
exact: O voinţă absolut bună este aceea a cărei maximă se 
conţine cu necesitate absolută pe sine considerată ca lege 

215 Căci dacă „TrebuieX“ c adevărat pentru o fiinţă sensibilă dacă 
X e înfăptuit cu necesitate noumenală de orice fiinţă raţională sfân¬ 
tă, atunci pentru a arăta că definiendum- ul e adevărat, trebuie ară¬ 
tat mai întâi că definiens- ul e adevărat. 

universală. întrebarea este: cum se explică această necesi¬ 
tate a identităţii dintre maxima oricărui act volitiv al unei 
voinţe absolut bune şi legea obiectivă? De ce o voinţă ab¬ 
solut bună nu poate să nu vrea decât astfel de maxime ? în 
cazul imperativelor ipotetice, necesitatea lor relativă se ex¬ 
plică prin aceea că noi „derivăm analitic actul volitiv al unei 
acţiuni dintr-un alt act volitiv deja presupus" (II, 28n). Adică 
derivăm analitic (cu necesitate logică) maxima „Vreau mij¬ 
loacele X“ din actul volitiv „Vreau scopul Y la care mijloa¬ 
cele X conduc cu necesitate". In acest caz, eu „leg acţiunea 
(X) de voinţă" în mod necesar (deşi numai subiectiv) pre¬ 
supunând drept condiţie voinţa unui scop subiectiv (Y) în 
care X e inclus. în cazul imperativului categoric, însă, eu 
„leg nemijlocit actul volitiv al unei acţiuni de conceptul 
voinţei unei fiinţe raţionale ca pe ceva ce nu e conţinut în 
el" (II, 28n). Altfel spus, „Vreau" e legat aici cu necesitate 
absolută de „X (o maximă care se conţine pe sine conside¬ 
rată ca lege universală)", fără a presupune drept condiţie 
vreun scop subiectiv, şi problema e acum de a explica această 
legătură absolut necesară, dat fund că „din descompune¬ 
rea conceptului unei voinţe absolut bune nu poate fi găsită 
această proprietate a maximei", anume aceea de a fi iden¬ 
tică totodată cu legea obiectivă (III, 3). „Voinţă absolut 
bună" înseamnă „voinţă care nu poate fi rea", adică voinţă 
„a cărei maximă nu se poate contrazice niciodată pe sine 
atunci când e transformată în lege universală" (II, 73). Dar 
„noi nu avem o voinţă atât de perfectă" (II, 28n) şi, prin 
urmare, „nu putem dovedi cu certitudine, prin mei un exem¬ 
plu, că voinţa este determinată aici doar de lege, fără alte 
mobiluri, deşi lucrurile par să stea astfel" (II, 26). Deci din 
conceptul de voinţă absolut bună nu poate fi scos princi¬ 
piul moralităţii. El rămâne un principiu sintetic a priori. Ca 
şi în cazul oricărei alte propoziţii sintetice apriori, întreba¬ 
rea care se pune este: pe ce temei putem atribui subiectului 

(„voinţă absolut bun 3 .“)predicatul indicat depropoziţie (a 
fi determinată de maxime care se pot conţine întotdeauna 
pe sine ca legi universale) ? Ca în toate cazurile de acest fel, 
se cere şi aici „un al treilea termen“ — în care să se regă¬ 
sească şi care să lege între ei termenul-subiect şi terme- 
nul-predicat. „Acest al treilea ceva“ — ne spune Kant — nu 
e în mod direct Ideea de libertate, care a fost numai „pre¬ 
supusă" până acum, ci ceva „spre care ne îndrumă" Ideea 
de libertate. Deocamdată, nu ştim ce este acest ceva şi pu¬ 
tem nota doar că: 

(11) Pentru a realiza în cazul (PIM) sinteza apriori, adi¬ 
că pentru a dovedi „posibilitatea" principiului mo¬ 
ralităţii pentru o voinţă absolut bună, avem nevoie 
de un „al treilea termen" (pe care deocamdată nu 
îl avem) (III, 3). 

Să căutăm aşadar care este acest „al treilea termen" spre 
care ne îndrumă conceptul de libertate a voinţei. Pentru 
aceasta e bine să notăm că I. Kant pare să fi avut în minte 
în această fază a argumentăm trei căi posibile de a întemeia 
principiul moralităţii plecând de la ideea de libertate. Pri¬ 
ma, să demonstreze realitatea obiectivă a libertăţii în fiinţa 
umană şi să deducă analitic de aici realitatea principiului mo¬ 
ralităţii. Cale închisă, căci nu putem avea nici o cunoştinţă 
despre libertatea fiinţei umane, ei necorespunzându-i nici 
o intuiţie sensibilă; în schimb, „putem gândi libertatea" 
(CRP (1998), 38-39) ca Idee a raţiunii practice: „libertatea 
este numai o Idee a cărei realitate obiectivă nu poate fi în 
nici un fel pusă în evidenţă după legi ale naturii şi deci nici 
în vreo experienţă posibilă" (III, 29). A doua cale este să 
presupunem libertatea şi să derivăm analitic din ea princi¬ 
piul moralităţii. Strategie mult prea slabă, căci principiul mo¬ 
ralităţii nu arfi atunci decât o presupoziţie arbitrară. In fine, 
a treia cale este aceea de a arăta că libertatea este o presu¬ 
poziţie, dar o presupoziţie de un tip special, o presupoziţie 



Întemeierea metafizicii moravurilor 


387 


necesară a raţiunii practice. După cc Kant a cochetat, cum 
am văzut, mai mulţi ani cu prima variantă şi a ajuns la con¬ 
cluzia imposibilităţii ei (CRP (1998), 40, 41, 437), el recurge 
aici la această din urmă strategie: „Urmez această cale— aceea 
de a presupune libertatea numai ca idee pe care fiinţele ra¬ 
ţionale o pun la baza acţiunilor lor .... pentru a nu fi obligat 
să demonstrez libertatea şi în aspectul ei teoretic" (III, 4n). 
Argumentul lui Kant pentru această opţiune este că: 

(12) Noi nu putem gândi voinţa morală a unei fiinţe 
raţionale (care îşi «Mto-determină în mod raţional 
acţiunile) decât daca o presupunem ca fiind prin na¬ 
tura ei liberă — adică decât dacă o presupunem „sub 
Ideea de libertate". 

Paragraful III, 4 e consacrat justificăm libertăţii ca.pre¬ 
supoziţie necesară. El spune, în esenţă, următoarele: 

(î) O fiinţă raţională are o voinţă (o raţiune practică), 
adică o cauzalitate proprie în raport cu acţiunile sale; 

(n) Dacă voinţa unei fiinţe raţionale ar fi determinată 
din afară (heteronomie), atunci nu am putea spune că ea 
(raţiunea practică însăşi) şi-a determinat acţiunile, ci anu¬ 
mite impulsuri exterioare î le-au determinat; 

(m) Deci e contradictoriu (imposibil) să gândim o voinţă 
raţională (o raţiune practică) care, în mod conştient, îşi pri¬ 
meşte judecăţile proprii dintr-un impuls extern (căci atunci 
puterea de judecare nu î-ar aparţine ei înseşi, ci unui fac¬ 
tor extern); 

(îv) Deci e necesar ca o voinţă raţională să se gândeas¬ 
că pe sine (la modul ideal) ca autoarea propriilor sale jude¬ 
căţi şi principii, absolut independent de influenţele străine; 

(v) Cu alte cuvinte, o voinţă raţională e imposibil să se 
gândească pe sine în toată puritatea ei (în definiţia ei) alt¬ 
fel decât ca liberă (sau autonomă)-. 

(vi) Deci orice fiinţă raţională nu-şi poate gândi cauza¬ 
litatea propriei voinţe în raport cu acţiunile sale decât „sub 
Ideea de libertate", sub presupoziţia necesară că, în calita¬ 
te de concept-limită al raţiunii, ea este o voinţă „autono¬ 
mă". Q.e.d. 

Rezultă că pentru Kant comportamentul moral e o formă 
de comportament raţional; principiile morale vor fi aşadar 
principii ale acelei utilizări a raţiunii care poate determina 
urmărirea unor scopuri, anume raţiunea practică. A con¬ 
cepe o fiinţă raţională în toată puritatea comportamentului 
ei moral, deci ca autoare a acţiunilor sale fără nici o referire 
la nevoile sau interesele ei ca fiinţă sensibilă, înseamnă a o 
presupune „sub Ideea de libertate", altfel spus a o gândi ca 
o fiinţă inteligibilă a cărei voinţă este liberă. Altfel ar tre¬ 
bui să acceptăm că nu ea însăşi, ci varii cauze exterioare (na¬ 
turale) îi determină acţiunile de care ea nu mai este, sau nu 
mai e întru totul, responsabilă. Noi nu putem gândi acţiu¬ 
nile raţionale (în particular cele morale) ale căror autori sunt 
fiinţele raţionale (spre deosebire de comportamentul instinc¬ 
tual animal) decât sub presupoziţia libertăţii voinţei acesto¬ 
ra, deci ca acţiuni determinate numai de principii raţionale. 
Mi se pare că „originea" deducţiei transcendentale a impe¬ 
rativului categoric ca principiu al moralei se află în acest 
punct: necesitatea presupunerii libertăţii voinţei (autonomiei 
voinţei) pentru a putea explica raţionalitatea (moralitatea) 
acţiunilor; plecând de la o asemenea presupoziţie — de data 
aceasta nearbitrară — putem încerca să construim acum o 
„probaţiunc" pentru a ne „convinge" de valabilitatea uni¬ 
versală a imperativului moral, deşi nu una pentru a ne con¬ 
vinge de realitatea libertăţii voinţei (III, 32). Paragraful III, 5 
sintetizează esenţa demersului de mai sus: 

„Am redus în cele din urmă conceptul determinat al morali¬ 
tăţii la ideea de libertate; dar nu am putut demonstra realita¬ 
tea acesteia nici măcar în noi înşine şi în natura umană; am 
văzutnumai că trebuie să o presupunem dacă vrem să gândim 

o fiinţă ca raţională şi conştientă de cauzalitatea ei cu privire 
la acţiuni, altfel spus, înzestrată cu o voinţă, şi astfel desco¬ 
perim că tocmai pe acelaşi temei trebuie să atribuim fiecărei 
fiinţe dotate cu raţiune şi voinţă această proprietate de a se 
determina pe sine la acţiune sub ideea libertăţii sale.“ 

Dar separe că nici în felul acesta nu am avansat prea mult 
în identificarea „temeiului" „valabilităţii şi a necesităţii prac¬ 
tice" a principiului moralităţii (III, 7), deoarece se dovedeşte 
că presupoziţia necesară a libertăţii voinţei ne conduce la „un 
fel de cerc" (III, 9), de fapt la un petitio principii (III, 16): 
am presupus libertatea în sens negativ (independenţa tota¬ 
lă de cauze empirice externe, de impulsuri şi înclinaţii) pen¬ 
tru a ne gândi liberi în sens pozitiv, adică autonomi (adică 
sub legi morale auto-date), pentru ca apoi să ne gândim ca 
liberi în sens pozitiv (autonomi) tocmai pentru că ne-am 
presupus sustraşi determinismului natural (adică liberi în 
sens negativ). Cu alte cuvinte, am explicat un concept (au¬ 
tonomia, a ne afla „sub legi morale", sub FA) pnntr-un alt 
concept (libertatea în sens negativ) pe care l-am presupus 
anume pentru a reuşi să-l explicăm pe primul. Acesta este 
celebrul argument al „cercului vicios", mult comentat de 
critică. Iată fragmentul: 

„Trebuie să recunoaştem sincer că aici apare u n fel de cerc din 
care se pare că nu putem ieşi. Ne presupunem a fi liberi în 
ordinea cauzelor eficiente pentru a ne gândi în ordinea sco¬ 
purilor ca aflându-ne sub legi morale iar apoi ne gândim ca 
fiind supuşi acestor legi pentru că ne-am atribuit nouă înşi¬ 
ne libertatea voinţei; căci libertatea şi propria legislare a voinţei 
sunt, ambele, autonomie şi, prin urmare, concepte reciproce 
( Wechselbegriffe ), şi tocmai din acest motiv nici unul dintre 
ele nu poate fi folosit pentru a-1 explica pe celălalt şi a-i servi 
drept temei, ci poate, cel mult, să fie folosit în scopul logic de 
a reduce reprezentările doar aparent deosebite ale aceluiaşi 
obiect la un singur concept (aşa cum reducem diferitele frac¬ 
ţii de aceeaşi valoare la forma lor ireductibilă)." (III, 9) 

Sensul acestui cerc vicios — „care a pus în dificultate ge¬ 
neraţii de comentatori" (H. Allison) — a beneficiat de nu¬ 
meroase interpretări. Iată cum văd eu lucrurile. A ne gândi 
pe noi înşine, ca oameni, în calitate de fiinţe propriu-zis mo¬ 
rale înseamnă a ne putea gândi ca având o voinţă determi¬ 
nată de legi morale fără amestecul unor „cauze străine" 
(impulsuri,înclinaţii, scopuri empirice): altfel spus, ca având 
o voinţă determinată doar de „forma" legilor ei, nu de vreo 
„materie" a lor. In acest scop trebuie să eliminăm „mate¬ 
ria" din determinismul voinţei umane. Am putea face acest 
lucru (dat fund că suntem totuşi fiinţe sensibile, supuse ine¬ 
vitabil determinismului natural) doar presupunând o voinţă 
raţională a omului, deci o cauzalitate a acţiunilor sale, com¬ 
plet independentă de cauzele empirice exterioare, complet 
sustrasă legilor newtomene ale determinismului natural: î.e. 
o voinţă „liberă" (în sens negativ) (III, 1). Acesta e sensul 
frazei: „Ne presupunem a f 1 liberi în ordinea cauzelor efi¬ 
ciente pentru a ne gândi în ordinea scopurilor ca aflându-ne 
sub legi morale" (III, 9). 

Dar când ajungem să explicăm moralitatea, adică să ex¬ 
plicăm de unde provine forţa constrângătoare a legii mo¬ 
rale sub care se află voinţa noastră, noi apelăm tocmai la 
presupoziţia libertăţii (negative), abia introdusă şi spunem 
că o voinţă raţională liberă (în sens negativ) este totuşi „de¬ 
terminată" de ceva (chiar dacă nu de cauze şi legi externe, 
heteronome), anume de legi ne-heteronome, de legi prac¬ 
tice (morale), pe care neprimindu-le din exterior (natură) 
trebuie să presupunem că şi le dă singură (autonomie). O 
voinţă aflată sub legi morale pe care şi le auto-dă (prin ca¬ 
pacitatea de „auto-legislare a voinţei") se numeşte voinţă 
„liberă" (în sens pozitiv) (III, 2). 

Acum, dacă vrem să demonstrăm (cum ne-am propus 
aici) realitatea şi necesitatea obiectivă a legii morale, adică 
proprietatea de „auto-legislare a voinţei" (libertate în sens 
pozitiv sau autonomie), trebuie să apelăm la conceptul de 

libertate (în sens negativ): or realitatea acestuia nu e decât 
presupusă tocmai în acest scop, nu demonstrată. In acest sens 
zice Kant: „Ne gândim ca fund supuşi acestor legi, (numai) 
pentru că ne-am atribuit nouă înşine libertatea voinţei." De¬ 
monstrarea valabilităţii obiective a principiului moralităţii 
(FA) se întemeiază aşadar pe nisipurile mişcătoare ale pre¬ 
supoziţiei libertăţii (negative) introduse anume pentru a jus¬ 
tifica autonomia, şi tocmai de aceea ea e nesatisfăcătoare. 
Scopul discuţiei cu privire la „cercul vicios" e acela de a arăta 
că e imposibil să întemeiem logic „legea morală" (FA) pe 
Ideea de libertate (în sens negativ) şi, în ultimă instanţă, pe 
Ideea de autonomie. 

(13) Acest cerc vicios e cauzat, în opinia lui Kant, de fap¬ 
tul că „libertate" (în sens negativ) şi „autolegislare 
a voinţei" (autonomie) sunt „concepte reciproce" 
(Wecbselbegnffe ), deci care nu pot fi explicate unul 
prin apel la celălalt şi nu pot constitui unul temeiul 
logic al celuilalt (III, 9). 

Prin „concepte reciproce" ( conceptus reciproci ) Kant în¬ 
ţelege conceptele „care au sferă identică" 216 . Altfel spus, con¬ 
ceptele care au acelaşi denotat (se aplică exact la aceleaşi 
obiecte), deşi au sensuri diferite. Spre a lua un exemplu con¬ 
temporan mult discutat: conceptele „luceafărul de dimi¬ 
neaţă" şi „luceafărul de seară" sunt două concepte cu sensuri 
diferite dar care au acelaşi denotat, planeta Venus. In mod 
analog, Kant spune: conceptul de „libertate" (în sens ne¬ 
gativ) şi conceptul de „autolegislare a voinţei" sunt „con¬ 
cepte reciproce" pentru că au acelaşi denotat: voinţa 
autonomă (III, 9). Despre acest acelaşi denotat ele spun lu¬ 
cruri diferite, căci descriu parţial unul şi acelaşi obiect — 
autonomia (sunt „reprezentări doar aparent deosebite ale 
aceluiaşi obiect": prima spune că o voinţă autonomă e 


216 I. Kant, Logica generală, p. 151. 

sustrasă complet determinismului natural, a doua că ea e 
supusă propriei legislaţii raţionale). Dar ele nu pot fi puse 
unul în locul altuia în orice context, căci nu sunt sinonime. 
Şi nici nu îl putem explica pe unul dintre ele prin celălalt 
căci explicaţia ar fi circulară, ele semnificând, ambele, pro¬ 
prietăţi ale aceluiaşi obiect. Nu putem lămuri conţinutul 
conceptului „luceafărul de dimineaţă" spunând că acesta este 
„luceafărul de seară", căci ambele descripţii exprimă 
proprietăţi ale planetei Venus. La fel, nu putem spune că 
„libertatea" (= „proprietatea acelei cauzalităţi de a putea ac¬ 
ţiona independent de cauze determinante străine “) este „au- 
tolegislare a voinţei" (= „proprietatea voinţei de a-şi fi sieşi 
lege") căci ambele sunt proprietăţi ale autonomiei voinţei 
(= o autocauzalitate a voinţei numai după legi practice). In 
schimb, putem spune că planeta Venus este luceafărul de 
dimineaţă şi luceafărul de seară, după cum putem aduce lo¬ 
gic sub acelaşi concept de „autonomie" conceptele (diferi¬ 
te) de libertate şi de autolegislare a voinţei. Acest proces 
logic e analog aceluia de reducere a două fracţii diferite, egale 
ca valoare, la unica lor formă ireductibilă: e.g. fracţiile 12/8 
şi 18/12 „sunt ambele" (au ambele ca formă ireductibilă) 
fracţia 3/2. Se poate spune că fracţiile în cauză desemnează 
numărul raţional 3/2, aşa cum conceptul de „libertate" (în 
sens negativ) şi acela de „propria legislare a voinţei" denotă 
acelaşi obiect: autonomia voinţei. 

Din această analiză nu rezultă echivalenţa logică dintre 
„libertate", „autolegislare a voinţei" şi „autonomie", ci: 

(14) Conceptele de „libertate" şi „autolegislare a voin¬ 
ţei" sunt echireferenţiale dar nu sinonime şi ambele 
sunt „reductibile logic" la conceptul de „autonomie". 

Prin urmare, conceptele de „libertate" (negativă) şi „au¬ 
tolegislare a voinţei" (libertate pozitivă) sunt „concepte re¬ 
ciproce" care au aceeaşi sferă: voinţa umană autonomă. Şi 
tocmai pentru că sunt reciproce ele nu se pot explica sau 

întemeia unul pe celălalt. Ele sunt „reprezentări doar apa¬ 
rent deosebite ale aceluiaşi obiect" şi pot fi, eventual, reduse 
logic la conceptul de „autonomie". Concluzia întregii dis¬ 
cuţii este că „în Ideea de libertate noi am presupus legea 
morală, adică însuşi principiul autonomiei voinţei (FA), fără 
a putea demonstra prin sine realitatea şi necesitatea lui obiec¬ 
tivă" (III, 7). 

(15) Soluţia ieşirii din impas e următoarea: să nu mai 
considerăm aceste concepte ca fund „reciproce", ca 
având aceeaşi sferă, ci ca având sfere diferite: con¬ 
ceptul de „libertate" se referă la fiinţele inteligibile, 
iar cel de „autolegislare a voinţei" la fiinţele finite, 
primele fund temeiul noumenal al celor din urmă 

(HI, 10). 

Concluzia generală a momentului „cercului vicios" ar 
putea fi formulată astfel: presupoziţia necesară a libertăţii 
nu s-a dovedit a fi suficientă pentru a „stabili" principiul 
inteligibil al moralităţii, adică pentru a dovedi faptul că el 
are o „valabilitate obiectivă (posibilitatea reală, ... nu numai 
logică)" (CRP (1998), 38), cu alte cuvinte că el e posibil ca 
propoziţie sintetică a priori, nu ca propoziţie analitică al cărei 
criteriu de posibilitate e principiul logic al noncontradicţiei. 
Argumentarea trebuie să fie suplimentată cu un concept spre 
care chiar conceptul pozitiv de libertate ne „îndrumă" cu 
necesitate, anume conceptul de „lume inteligibilă" („fiinţă 
inteligibilă"). Căci nu poate fi gândită ca propriu-zis liberă 
decât o fiinţă raţională sfântă — sau una imperfectă dar pri¬ 
vită sub unghiul sfinţeniei sale — cu alte cuvinte, o fiinţă 
privită „ca membru al lumii inteligibile". 

Conceptul de „lume inteligibilă" (şi altele asociate lui: 
lume sensibilă, relaţie de cauzare noumenală între lumea in¬ 
teligibilă şi lumea sensibilă, alternarea celor două puncte de 
vedere) sunt introduse de Kant în paragrafele III, 11-15. 
Introducerea în discuţie a acestui concept e aşadar parte a 



394 


KANT 


„deducţiei imperativului categoric". Şi cum, în principiu, 
o bună deducţie nu trebuie să fie o teorie complexă, ci o 
probaţiune relativ compactă, îl vedem pe Kant spunând că 
„nu e nevoie de nici o reflecţie subtilă" pentru a înţelege 
ansamblul conceptual legat de Ideea de lume inteligibilă, el 
fund accesibil „intelectului cel mai comun" (III, 11). In re¬ 
alitate, lucrurile nu stau atât de simplu căci Kant mizează 
pe o anumită raportare a cititorului la ansamblul filozofiei 
lui, conceptele aduse în discuţie aici fund deja prezentate 
în Critica raţiunii pure. Putem numi această parte a deducţiei 
argumentul celor două puncte de vedere. El are un dublu 
obiectiv: depăşirea „cercului vicios" şi „întemeierea" prin¬ 
cipiului moralităţii. 

Kant consideră că sursa profundă a „cercului vicios" rezi¬ 
dă în faptul că una şi aceeaşi voinţă a fost privită în acelaşi 
sens şi sub acelaşi raport (ca voinţă a unei fiinţe imperfecte, 
de exemplu umane) atunci când a fost privită ca voinţă li¬ 
beră (în sens negativ), deci ca sustrasă cauzalităţii empirice 
a oricăror impulsuri şi înclinaţii, respectiv atunci când a fost 
considerată liberă în sensul capacităţii ei de a legisla a pri¬ 
ori în ordinea scopurilor. Or, la nivelul unei voinţe empirice 
nu e posibilă compatibilizarea libertăţii cu determinismul 
natural: o voinţă empirică nu e propriu-zis liberă. Aşadar, 
neajunsul discuţiei anterioare e că nu distinge — aşa cum 
ar trebui să o facă — între o anumită ipostază a fiinţei ra¬ 
ţionale, anume aceea de fi privită ca aparţinând lanţului de 
cauze şi efecte ale naturii („atunci când ne reprezentăm pe 
noi înşine prin prisma acţiunilor noastre ca efecte pe care 
le vedem în faţa ochilor") şi, respectiv, o altă ipostază a ei, 
atunci când e privită în ordinea ideală instituită de raţiu¬ 
nea practică („când ne gândim pe noi înşine, prin liberta¬ 
te drept cauze eficiente a priori “) (III, 10). Această 
ambiguitate tacită generează, în fond, impasul. 

Kant sugerează soluţia ieşirii din impas în III, 10 atunci 
când distinge între „a ne gândi" şi, respectiv, „a ne repre- 

zenta“: ne putem „gândi“, adică ne putem concepe ipote¬ 
tic cu ajutorul Ideilor raţiunii practice, ca „fiinţe înteligi- 
bile“, adică fiinţe care nu sunt fenomene, fund sustrase 
complet cauzalităţii naturale şi influenţei stimulilor senzo¬ 
riali externi, dar care sunt, totuşi, „cauza (inteligibilă a) fe- 
nomenelor“ ; şi, pe de altă parte, ne putem „reprezenta" ca 
fenomen al acestei fiinţe inteligibile, ca „efect" al ei, ca „fi¬ 
inţă sensibilă". Ceea ce avem aici este soluţia depăşirii am¬ 
biguităţii tacite menţionate mai sus şi ea constă în 
distingerea explicită a două puncte de vedere din care poa¬ 
te f 1 privită voinţa umană: unul e acela al voinţei privite sub 
aspect empiric, celălalt e acela al voinţei privite sub aspect 
non-empiric (numit de Kant „inteligibil"). 

(16) Distincţia dintre lumea inteligibilă şi lumea sensi¬ 
bilă este o particularizare pentru contextul prezen¬ 
tei discuţii a distincţiei metafizice mai largi dintre 
lucrul în sine (noumen) şi fenomen. Lumea inteli¬ 
gibilă este lumea fiinţelor raţionale privite ca lucruri 
în sine, iar lumea sensibilă e lumea fiinţelor raţio¬ 
nale privite ca fenomene. 

Noi ne aflăm sub FA („sub legea morală") ca fiinţe sen¬ 
sibile şi suntem complet liberi de determinismul cauzal 
numai ca fiinţe inteligibile. Fiinţa inteligibilă, cu tot deter¬ 
minismul său intern, e temeiul noumenal al fiinţei sensibile. 
In acest cadru conceptual deja acceptat al metafizicii sale 
speculative, Kant poate afirma că FA sau principiul suprem 
al moralităţii îşi poate găsi un temei noumenal şi deci o au¬ 
tentificare a priori. 

O. O’Neill consideră că acesta e momentul de cotitură 
al abordăm kantiene, momentul trecerii la Critica raţiunii 
pure practice, adică la demonstrarea condiţiilor de posibi¬ 
litate a valabilităţii (sau adevărului) imperativului categoric. 
Nici cercetarea conştiinţei morale comune din Secţiunea I 
şi mei analiza a priori a principiilor obligaţiei morale din 




396 


KANT 


Secţiunea II nu au dovedit, ci doar au presupus, că noi sun¬ 
tem agenţi de tipul cerut aici, adică raţionali şi liberi. Avem 
acum un nou punct de plecare în demersul lui Kant, mar¬ 
cat de distingerea „celor două puncte de vedere" şi de in¬ 
dicarea modului cum le putem alterna. 

Ce se înţelege, mai exact, prin „cele două puncte de ve¬ 
dere" (III, 14) ? 

Pentru a răspunde, voi face un succint recurs la câteva 
elemente tematice şi conceptuale ale „criticii" raţiunii pure 
speculative. Cunoaşterea empirică, atât a lumii (pe baza in¬ 
tuiţiilor sensibile provenite de la simţurile externe), cât şi 
a noastră (prin introspecţie sau „simţul intern") este o cu¬ 
noaştere a aparenţelor (a „fenomenelor"), o cunoaştere care 
poate varia semnificativ în funcţie de diferenţele de sensi¬ 
bilitate ale observatorilor (III, 11). Evident, ceea ce ne dau 
simţurile nu este totul. Dar dacă ştim cum sunt lucrurile 
aşa cum ne afectează ele senzorial înseamnă că există ceva 
care ne afectează senzorial, chiar dacă nu ştim cum este acest 
ceva în sine. Rezultă de aici că trebuie să „admitem" sau să 
„presupunem" în spatele fenomenelor fluctuante, „ceva di¬ 
ferit, care nu e aparenţă", o cauză a fenomenelor care le face 
să fie aşa şi nu altfel, care e stabilă, „care rămâne mereu 
aceeaşi" (III, 11). Iată cum creionează autorul această dis¬ 
tincţie în Prolegomene: 

„Eu susţin dimpotrivă că ne sunt date ca obiecte ale simţuri¬ 
lor noastre şi obiecte care se află în afara noastră, dar că nu 
ştim nimic despre ceea ce sunt ele în sine şi că nu cunoaştem 
decât fenomenele lor, adică reprezentările pe care le provoa¬ 
că în noi atunci când ne afectează simţurile. Recunosc, prin 
urmare, că există în afara noastră corpuri, adică lucruri care, 
deşi ne sunt cu totul necunoscute în ceea ce sunt ele în sine, 
ne sunt totuşi cunoscute prin reprezentările pe care le pro¬ 
voacă acţiunea lor asupra sensibilităţii noastre şi cărora le dăm 
denumirea de „corpuri", cuvânt ce desemnează, deci, numai 
fenomenul acelui obiect necunoscut nouă, dar care nu este, 
din această cauză, în mai mică măsură real" (P. 85). 

Cu alte cuvinte, orice fenomen presupune un lucru în 
sine şi o relaţie de cauzalitate noumenală (atemporală) în¬ 
tre lucrul în sine şi fenomen („o cauză care nu este feno¬ 
men deşi efectul ei se întâlneşte în fenomen" — CRP (1998), 
427). Fenomenul ce corespunde unei entităţi noumenale se 
numeşte „reprezentarea" acelei entităţi noumenale. In ter¬ 
meni „aproximativi", Kant numeşte distincţia făcută aici dis¬ 
tincţia dintre „lumea sensibilă" (lumea aşa cum ne apare) 
şi „lumea inteligibilă" 217 (lumea presupusă a fim spatele lu¬ 
mii sensibile şi determinându-i acesteia existenţa, o lume 
ipotetică, mereu necunoscută nouă) (III, 11). Ultima este 
o realitate noumenală, un „lucru în sine", pe care îl putem 
„gândi" (presupune raţional), dar nu „cunoaşte" (reprezen¬ 
ta ca fenomen cu ajutorul categoriilor intelectului şi a in¬ 
tuiţiilor sensibile), căci nu avem nici o intuiţie sensibilă a 
sa aşa cum există independent de noi. 

In cazul particular al omului — caz care ne interesează 
aici — putem distinge aceleaşi două laturi cosubstanţialc ale 
sale: o latură sensibilă, ce ne relevă natura omului epifeno¬ 
men, ca parte a lumii sensibile, o „lume" constituită de in¬ 
tuiţiile sensibilităţii şi de categoriile intelectului şi aflată sub 
legile cauzale stricte ale naturii (legi empirice), respectiv o 
latură inteligibilă, o presupusă latură non-empirică, „natura 
sa inteligibilă sau suprasensibilă" (cum î se spune în Criti¬ 
ca raţiunii practice) care constă dintr-un presupus „Eu" care 
se află la baza „propriului său subiect compus numai din 
fenomene" şi care e considerat a fi sursa „activităţii sale 
pure" (î.e. adică a tot ceea ce conştiinţa posedă fără a-i veni 
prin intermediul simţurilor); desigur, acest Eu se presupune, 
nu se „cunoaşte" (III, 11). Ca fiinţă care percepe, omul 

317 Kant foloseşte în textul întemeierii... trei expresii care cred 
că sunt interschimbabile: „lume a intelectului" ( Verstandeswclt) 
(III, 11), „lume intelectuală" ( intellektuelle Welt) (III, 11) şi „lume 
inteligibilă" (intelligibile Welt) (III, 14). Lumea inteligibilă e „an¬ 
samblul fiinţelor raţionale ca lucruri în sine“ (III, 27). 

aparţine lumii sensibile; ca „inteligenţă", ca fiinţă care po¬ 
sedă capacitatea raţiunii (ce e „spontană" sau „pură", adică 
producătoare de cogniţii fără nici o interferenţă a simţuri¬ 
lor), putem spune că omul aparţine totodată lumii inteli¬ 
gibile (III, 11) 21S . 

Merită să redăm aici şi felul în care caracterizează Kant 
agentul empiric (sensibil) şi agentul inteligibil în Critica ra¬ 
ţiunii pure : 

Agentul sensibil e acela „prin care acţiunile lui ca fenomene 
s-ar înlănţui total cu alte fenomene, după legi constante ale 
naturii, ar putea fi derivate din ele ca din condiţiile lor şi ar 
constitui deci, în legătură cu ele, membri ai unei serii unice a 
ordinii naturii". 

Agentul inteligibil este „cauza acelor acţiuni ca fenomene, dar 
el însuşi nu se află supus condiţiilor sensibilităţii şi nu este el 
însuşi fenomen. ... Acest subiect al acţiunii n-ar fi, în ce pri¬ 
veşte caracterul inteligibil, supus condiţiilor de timp, căci 
timpul nu estedecâtcondiţia fenomenelor" (CRP (1998), 427). 

In filozofia teoretică, distincţia dintre agentul sensibil şi 
agentul inteligibil s-a impus ca soluţie a celei de-a treia an- 

218 Kant pare să sc contrazică atunci când spune, pc de o parte, 
că despre obiectele lumii inteligibile noi „nu putem şti niciodată ce 
sunt ele în sine" (III, 11) şi, pe de altă parte, atunci când ne prezintă 
o lege a lumii inteligibile care ne spune ceva despre ce este lumea res¬ 
pectivă. Contradicţia dispare dacă facem, împreună cu Kant, deose¬ 
birea între „a cunoaşte" şi „a gândi": cunoaşterea este procesul de 
constituire a experienţei, având ca obiect fenomenele, prin conlucrarea 
dintre categoriile intelectului şi intuiţiile noastre sensibile; în acest 
sens, „noi nu putem avea cunoaştere despre nici un obiect ca lucru 
în sine, ci numai întrucât este obiect al intuiţiei sensibile, ca feno¬ 
men adică". Dar eu pot gândi dincolo de limita obiectelor sensibile, 
pot „gândi aceleaşi obiecte ca lucruri în sine ... numai dacă nu mă 
contrazic pe mine însumi" (CRP (1998), 37-38). Or, Kant precizea¬ 
ză şi în întemeiere... că în timp ce a cunoaşte lumea inteligibilă prin 
intuiţie sensibilă e o imposibilitate, a gândi o lege a lumii inteligibi¬ 
le e posibil şi nu înseamnă a depăşi limitele raţiunii practice (III, 27). 

tinomn a raţiunii pure, aceea dintre libertate şi determinism 
(CRP (1998), 374), temă reluată succintîn III, 20-26: con¬ 
tradicţia dintre teză (î.e. o cauză suficientă nu e produsul 
unor alte cauze anterioare, ci trebuie să fie o cauză primă 
care nu e subsumată deci legilor naturale) şi antiteză (î.e. 
orice cauzalitate se află sub legile naturii) poate fi rezolva¬ 
tă aplicând teza la relaţia dintre noumen şi fenomen, iar an¬ 
titeza numai la relaţiile dintre fenomene: „Soluţia este 
obţinută prin distincţia dintre lumea aparenţei şi o lume no- 
umenală. Acest dualism este o presupoziţie necesară a teo¬ 
riei etice a lui Kant şi este principala concluzie a criticii 
făcute de el metafizicii speculative" 219 . 

Kant insistă cu câteva detalii asupra acestei distincţii. El 
consideră că raţiunea (capacitatea de a produce Idei) e cea 
care distinge omul de alte lucruri ori fiinţe infraumane şi-1 
distinge totodată de el însuşi privit numai în latura sa feno¬ 
menală (ca fiinţă afectată de mputuri senzoriale). Raţiunea 
e „activitate pură“ sau „pură spontaneitate", adică o capaci¬ 
tate de a aduce în conştiinţă principii şi concepte în mod 
imediat, fără mijlocirea simţurilor şi independent de tot ce 
ţine de obiectele sensibile. Tocmai în virtutea acestei pro¬ 
prietăţi, de care suntem conştienţi, e considerată ea — ca ra¬ 
ţiune pură — un lucru în sine, un non-fenomen. Dar nu e 
mai puţin adevărat că raţiunea apare şi în ipostaza de feno¬ 
men, ca raţiune practică afectată empiric 220 . Ea se află, ca 
grad de puritate, deasupra intelectului (capacitatea de a pro¬ 
duce categorii) care, deşi e şi el spontan (produce din sine 
categoriile, fără a fi condiţionat în aceasta de simţuri), nu-şi 
poate folosi categoriile decât dacă le aplică totodată la sen¬ 
sibilitate: categoriile „subsumează reprezentările sensibile 

219 L. Beck, A Commentary ..., p. 26. 

220 „Totuşi, aceeaşi cauză (raţiunea) aparţine, sub alt raport, şi se¬ 
riei fenomenelor. Omul este el însuşi fenomen. Voinţa lui are un ca¬ 
racter empiric, care este cauza (empirică) a tuturor acţiunilor lui" 
(CRP (1998), 434). 

sub reguli şi le reuneşte astfel Intr-o conştiinţă"; dar „fără 
folosirea sensibilităţii, (intelectul) nu ar putea gândi nimic" 
(III, 13). In schimb, o Idee a raţiunii, cum e Ideea de liber¬ 
tate, e o „Idee transcendentală pură care, mai întâi, nu con¬ 
ţine nimic împrumutat din experienţă şi, în al doilea rând, 
al cărei obiect nu poate fi dat în mod determinat în nici 
o experienţă fiindcă este o lege universală, chiar a posibi¬ 
lităţii oricărei experienţe", şi această lege e chiar principiul 
suprem al moralităţii (CRP (1998), 424). 

Teza lui Kant este că fiinţa umană, ca fiinţă raţională, se 
poate privi pe sine, simultan , din cele două puncte de vede¬ 
re: (î) ca fiinţă care are inteligenţă şi, în această calitate, se 
poate gândi (prin raţiune) ca aparţinând nu lumii sensibile, 
ci lumii inteligibile, o lume guvernată de legi pur raţionale, 
neempirice, date sieşi de voinţa raţională; (n) ca fiinţă em¬ 
pirică, guvernată de legile deterministe ale naturii şi, în 
această calitate, ea se poate reprezenta ca aparţinând lumii 
sensibile (III, 14). Acum, ca fiinţă care are inteligenţă (ca 
fiinţă raţională) şi, prin urmare, care aparţine în această ca¬ 
litate lumii inteligibile, omul nu-şi poate concepe determi¬ 
nismul (cauzal al) voinţei sale pur raţionale decât ca absolut 
independent de orice influenţă a unor cauze exterioare, ve¬ 
nite din lumea sensibilă; cu alte cuvinte, el nu-şi poate gândi 
voinţa decât sub Ideea de libertate. Prin aceasta, voinţa e 
presupusă de raţiune ca având o totală independenţă faţă 
de cauze exterioare — ceea ce înseamnă libertate în sens 
negativ. Ideea de libertate în sens pozitiv înseamnă spon¬ 
taneitate în producerea propriilor principii determinati¬ 
ve — ceea ce e echivalent cu conceptul de autonomie. Acestui 
concept pur de autonomie îi e ataşat inseparabil „principiul 
universal al moralităţii". Cu alte cuvinte, trebuie să privim 
acest principiu universal al moralităţii conţinut în Ideea de 
libertate ca pe un principiu descriptiv 221 care determină toate 


221 „« Eu trebuie » este propriu-zis un « eu vreau »“ (III, 6). For¬ 
mularea descriptivă a acestui principiu se găseste într-o formă clară 
în III, 3. 

„acţiunile" fiinţelor pur raţionale. El face acest lucru ana¬ 
log felului în care „legea naturii" structurează „aparenţe¬ 
le" din lumea experienţei (III, 15) 222 . Principiul suprem al 
moralităţii e un principiu al „cauzalităţii prin libertate" ana¬ 
log principiului cauzalităţii naturale. 

Acum putem vedea cum e posibil să aibă loc sinteza a 
priori a principiului moralităţii pentru voinţele absolut bune. 
Eul este o „activitate pură" ce poate ajunge totuşi la con¬ 
ştiinţă, dar nu prin simţuri, ci în mod direct (III, 11). El 
este „raţiunea" ca „pură auto-activitate (ce) se înalţă dea¬ 
supra intelectului" (III, 13). Deci omul ca raţiune pură apar¬ 
ţine lumii inteligibile; omul ca fiinţă naturală dotată cu 
simţuri aparţine lumii sensibile. Omul se poate privi simul¬ 
tan din aceste două puncte de vedere: ca fiinţă sensibilă se 
află sub legile naturii, ca fiinţă inteligibilă se află sub legile 
pure ale raţiunii practice. Altfel spus: 

(17) Omul privit ca „inteligenţă" pură e posesorul unei 
„voinţe absolut bune"; 

(î) O „voinţă absolut bună" e o voinţă care nu e „su¬ 
pusă condiţiilor subiective (anumite mobiluri)" (II, 12) şi 
ale cărei „maxime nu se pot contrazice niciodată pe sine 
atunci când sunt transformate în legi universale" (II, 73); 

(n) Omul privit ca şi cum ar avea o „voinţă absolut 
bună" aparţine „lumii inteligibile"; 

(ni) „Ca membru doar al lumii intelectului, toate acţiu¬ 
nile mele vor f î perfect conforme cu principiul autonomiei 
voinţei pure" (III, 17). 

Conceptul de „lume inteligibilă" este aşadar acel „al trei¬ 
lea termen" căutat, în care „ambele cunoştinţe (subiectul 

222 „De ideea de libertate este inseparabil legat conceptul de au¬ 
tonomie şi de acesta principiul universal al moralităţii care, în idee, 
stă la baza tuturor acţiunilor fiinţelor raţionale, tot aşa cum legea na¬ 
turii stă la baza tuturor fenomenelor" (III, 15). 

şi predicatul propoziţiei sintetice care exprimă principiul 
moralităţii — V. M.) sunt legate între ele“ (III, 3). Să ne re¬ 
amintim acest principiu (PIM): 

[O voinţă absolut bună] este [aceea a cărei maximă, pri¬ 
vită ca lege universală, se poate conţine întotdeauna /cu ne¬ 
cesitate absolută/pe sine] 

Predicatul poate fi atribuit în acest caz în mod a priori 
subiectului (independent de orice considerente empirice) 
pentru că, dacă privim orice om doar ca membru al lumii 
inteligibile (deci dacă-1 privim ca voinţă absolut bună), 
atunci toate maximele lui inteligibile se confundă cu legile 
lui inteligibile, toate maximele lui sunt cu necesitate con¬ 
forme legii — ceea ce reprezintă moduri alternative de a for¬ 
mula predicatul propoziţiei de mai sus. A ne gândi doar ca 
membru al lumii inteligibile sub Ideea libertăţii ne permi¬ 
te aşadar să înţelegem posibilitatea principiului inteligibil 
al moralităţii ca propoziţie sintetică a priori. 

(18) Ideea de „lume inteligibilă" conţine în sine atât con- 
ceptul-subiect (voinţă absolut bună, independentă 
de orice impuls sensibil) cât şi conceptul-predicat 
(maxime care sunt cu necesitate conforme legii mo¬ 
rale) şi, deci, ea permite sinteza subiectului şi pre¬ 
dicatului din principiul inteligibil al moralităţii 
într-un mod complet apriori. 

Aici se încheie primul pas al „deducţiei imperativului ca¬ 
tegoric", cel al deducţiei laturii sale inteligibile. 


III. Pasul al doilea: deducţia imperativului 
categoric propriu-zis (III, 18-19) 


Deducţia lui Kant se încheie cu episodul indicăm temeiu¬ 
lui valabilităţii universale şi necesare a imperativului cate- 

goric privit ca principiu al moralităţii pentru voinţele im¬ 
perfect bune în genere. Prin analogie cu formula sa inteli¬ 
gibilă din III, 3, propoziţia care exprimă acest imperativ 
moral ar putea fi formulată astfel: 

(FA) [O voinţă parţial bună în genere] este [aceea ale că¬ 
rei maxime, privite ca legi universale, trebuie să fie 
voite astfel încât să se conţină întotdeauna pe sine]. 

Pentru a asigura sinteza apriori a subiectului cu predi¬ 
catul în această propoziţie — şi deci a explica sensul con¬ 
strângem practice, a trebuie- lui — Kant utilizează acelaşi 
concept de lume inteligibilă, de data aceasta exploatând sta¬ 
tutul acesteia de „temei" al lumii sensibile şi accentuând 
apartenenţa simultană a fiinţei raţionale finite la lumea in¬ 
teligibilă şi la lumea sensibilă. 

Câteva precizări sunt necesare înainte de a vedea cum 
are loc sinteza. Ceea ce am numit aici „agent sensibil" şi 
„agent inteligibil" nu trebuie înţeles ca semnificând în vreun 
fel doi indivizi diferiţi; nu e vorba decât de două puncte de 
vedere sub care poate fi privită simultan aceeaşi fiinţă raţio¬ 
nală imperfectă în genere, în particular cea umană. Chestiunea 
e mai degrabă una metodologică decât una ontologică. Sunt 
două aspecte ale fiinţei raţionale imperfecte, aspectul inte¬ 
ligibil şi aspectul sensibil, primul întemeind pe cel de-al 
doilea şi al doilea fund o reprezentare fenomenală a primu¬ 
lui — adică explicând de ce şi în ce sens fiinţa sensibilă e 
supusă constrângerii imperativului moral. Relaţia dintre in¬ 
teligibil şi sensibil rămâne totuşi unul din punctele cele mai 
contestate ale teoriei lui Kant. El afirmă în întemeiere... că 
„lumea inteligibilă conţine temeiul {Grund) lumii simţu¬ 
rilor" (III, 17), dar sensul „temeiului" e polisemie. In Criti¬ 
ca raţiunii pure această relaţie de „întemeiere" e descrisă în 
două feluri complementare: ca o relaţie cauzală (cauzele no- 
umenale au efecte fenomenale, relaţia de cauzalitate fund una 
atemporală); respectiv, ca apariţie fenomenală sau „schemă 

sensibilă" a noumenului (CRP (1998), 435) (e.g. voinţele no- 
umenale au ca reprezentări fenomenale voinţele fenomena¬ 
le, iar legile lor noumenale necesare au ca reprezentări legile 
obligatorii ale voinţelor sensibile). Ambele sensuri par a fi 
aplicabile la cazul nostru: „în spatele fenomenelor trebuie 
să stea totuşi (deşi ascunse) lucrurile în sine, ca temei al lor, 
şi nu putem pretinde ca legile după care lucrează ele să fie 
totuna cu acelea sub care se află fenomenele lor“ (III, 29). 

Această lume inteligibilă nu trebuie, prin urmare, conce¬ 
pută ca un tărâm transcendent, de sine stătător, ci numai 
ca un aspect posibil sub care pot fi privite fiinţele raţionale 
imperfecte în genere: e numai „un punct de vedere" (cel al 
gândirii, la limită al anulării totale a influenţelor sensibilităţii 
în determinarea unei fiinţe raţionale) pe care se plasează ra¬ 
ţiunea în conceperea fiinţelor raţionale finite (de exemplu 
a omului) ca o cauză raţională care îşi exercită influenţa 
asupra acţiunilor prin raţiune, deci ca o fiinţă liberă (III, 27). 
O. O’Neill atrage şi ea atenţia că lumea inteligibilă kantia¬ 
nă nu trebuie ontologizată, nu trebuie concepută ca un tip 
de realitate sui generis, ne-psiho-fizică şi ne-spaţio-tempo- 
rală; ea are un sens metodologic, semnificând „sistemul con¬ 
diţiilor formale pe care le presupune înţelegerea de către noi 
a lumii empirice" 223 . De fapt, introducând acest ansamblu 
de concepte, Kant ne prezintă condiţiile a priori în care e 
posibil un imperativ categoric. 

223 O. O’Ncill, Construăions o/Reason, p. 69; „Cele două puncte 
de vedere trebuie concepute nu ca tărâmuri ontologice distincte, în¬ 
tre care agenţii umani ar trebui să alterneze, ci ca nişte cadre de gân¬ 
dire distincte, indispensabile şi totuşi mutual ireductibile. înţelegerea 
cauzală la care ţinteşte gândirea teoretică se bazează pe supoziţia că 
aceia care caută o asemenea înţelegere pot acţiona liber; acţiunile pe 
care le execută agenţii presupun o lume cauzal ordonată şi cognos¬ 
cibilă care să ofere arena necesară acţiunii. Mult din ceea ce arc de 
spus Kant despre acţiune e spus din punctul de vedere al acţiunii şi li¬ 
bertăţii; dar celălalt punct de vedere nu e niciodată negat (ibid, p. 68). 

In concluzie, atunci când în aşa-zisul „cerc vicios" ne 
presupunem liberi (şi nu aflaţi sub un „trebuie"), noi ne 
transferăm fără a fi conştienţi în lumea inteligibilă, dar încer¬ 
căm totodată în mod eronat să ne reprezentăm în lumea sen¬ 
sibilă. De aici rezultă contradicţia. Corect ar fi să ne privim 
numai sub prima latură (inteligibilă) în calitate de fiinţe libe¬ 
re. In schimb, atunci când ne considerăm ca fiinţe imper¬ 
fecte, necesitate de legea morală (aflate „sub o obligaţie"), 
noi trebuie să alternăm punctele de vedere: să ne privim atât 
ca aparţinând lumii sensibile, cât şi lumii inteligibile (III, 16), 
ultima furnizând temeiul celei dintâi. 

Să revenim acum la deducţie. Ea utilizează argumentul 
că o fiinţă raţională finită, cum e fiinţa umană, trebuie pri¬ 
vită simultan ca membră a lumii inteligibile şi ca membră 
a lumii sensibile, lumea inteligibilă furnizând „temeiul" lu¬ 
mii sensibile în sensul că toate legile inteligibile necesare 
devin legi constrângătoare (imperative) pentru fiinţa pri¬ 
vită ca fenomen. Rezultă de aici că: 

(19) Orice fiinţă raţională imperfectă (privită ca fiinţă 
inteligibilă) vrea numai maxime care sunt cu nece¬ 
sitate în conformitate cu legea morală, dar privită 
ca fiinţă sensibilă, ea trebuie să voiască maximele sale 
în conformitate cu legea morală („Acest trebuie este 
propriu-zis un vreau valabil pentru orice fiinţă ra¬ 
ţională cu condiţia ca în ea raţiunea să fie neobstruc- 
ţionat practică" — III, 6). 

Această dualitate lume sensibilă-lume inteligibilă ca şi 
relaţia de „întemeiere" a primeia pe cea de-a doua oferă „cel 
de-al treilea termen" pentru sinteza apriori a subiectului 
cu predicatul în propoziţia care exprimă imperativul moral. 
O voinţă parţial bună trebuie să vrea maxime care se con¬ 
ţin întotdeauna pe sine considerate ca legi universale pen¬ 
tru că, dacă ar fi privită ca voinţă absolut bună, ea ar vrea 
cu necesitate maxime care se conţin întotdeauna pe sine 



406 


KANT 


considerate ca legi universale, iar voinţa absolut bună e te¬ 
meiul noumenal al voinţei parţial bune. 

Am putea rezuma parcursul deducţiei transcendentale 
a imperativului categoric astfel (III, 18): 

Pasul I: 

- Este necesar să presupunem acţiunile raţionale ale 
omului sub Ideea de libertate (aceast ^presupoziţie necesară 
este „originea" deducţiei); 

- Din această presupoziţie rezultă un „cerc vicios" din 
care nu putem ieşi decât dacă presupunem o Idee (spre care 
„ne conduce" Ideea de libertate), anume Ideea de „lume in¬ 
teligibilă" (lumea fiinţelor raţionale privite ca lucruri în sine, 
autonome, ca pură spontaneitate a raţiunii) 224 ; 

- Totdeauna o fiinţă raţională privită numai ca lucru în 
sine (privită ca aparţinând exclusiv lumii inteligibile), deci 
ca „pură auto-activitate" raţională, (P) are toate maximele 
sale cu necesitate conforme legii practice (maximele sunt 
identice cu legea) 225 ; 

- O fiinţă raţională privită numai ca lucru în sine este 
o fiinţă care are (S) o voinţă absolut bună sau sfântă, adi¬ 
că neafectată de nici o înclinaţie; 

- Rezultă că Ideea de lume inteligibilă are o legătură atât 
cu S cât şi cu P în sensul că în ea „se găsesc amândouă" 
(III, 3); de aceea ea face posibilă sinteza a priori a princi¬ 
piului inteligibil al moralităţii şi î stă ca temei: o voinţă ab¬ 
solut bună are toate maximele sale cu necesitate conforme 
legii practice 226 . 


224 „Ideea de libertate mă face membru al unei lumi inteligibile" 
(III, 18). 

225 „Dacă aş fi doar (membru al lumii inteligibile) toate acţiuni¬ 
le mele ar fi întotdeauna conforme cu autonomia voinţei" (III, 18). 

224 „Ca membru doar al lumii intelectului, toate acţiunile mele vor 
fi pe deplin conforme cu principiul autonomiei voinţei pure" (III, 17). 

Pasul II: 

- Dar, ca fiinţă raţională finită în genere (de exemplu, 
ca om), trebuie să mă consider totodată ca fenomen (ca 
membru al lumii sensibile) 227 ; 

- O fiinţă raţională finită trebuie să se privească simul¬ 
tan ca lucru în sine şi ca fenomen 228 , latura noumenală fi¬ 
ind „temeiul" celei fenomenale în sensul că tot ceea ce este 
necesar pentru ea ca lucru în sine devine obligatoriu pen¬ 
tru ea ca fenomen 229 ; 

- Deci toate legile inteligibile pentru o fiinţă finită pri¬ 
vită ca lucru în sine vor fi imperative categorice pentru ea 
privită ca fenomen; 

- Deci principiul inteligibil al moralităţii (PIM), valabil 
pentru o fiinţă finită în genere privită ca lucru în sine, va fi 
un principiu al moralei având forma unui imperativ cate¬ 
goric pentru ea privită ca fenomen; 

- Altfel spus, o fiinţă raţională finită privită ca fenomen 
(P) trebuie să vrea ca toate maximele sale să fie conforme 
legilor practice inteligibile ; 

- In plus, o fiinţă raţională finită privită ca fenomen are 
(S) o voinţă parţial bună. , adică o voinţă afectată într-o mă¬ 
sură mai mare sau mai mică de înclinaţii; 

- Deci o voinţă parţial bună trebuie să vrea ca toate ma¬ 
ximele sale să fie conforme legilor practice inteligibile („iar 
acest trebuie categoric reprezintă o propoziţie sintetică a 
priori “ şi e chiar formula principiului moralităţii (III, 18); 


227 dar deoarece mă consider totodată ca membru al lumii 
simţurilor" (III, 18). 

228 „Dacă ne gândim pe noi înşine ca fiind supuşi datoriei, atunci 
ne privim ca aparţinând lumii simţurilor şi, totuşi, în acelaşi timp, 
lumii intelectului" (III, 16). 

229 „Dacă aş fi doar (membru al lumii inteligibile) toate acţiuni¬ 
le mele ar fi întotdeauna conforme cu autonomia voinţei; dar deoa¬ 
rece mă consider totodată ca membru al lumii simţurilor, ele trebuie 
să fie conforme cu autonomia voinţei" (III, 18). 

sinteza apriori a lui S cu P a fost făcută posibilă de adău¬ 
garea Ideii de lume inteligibilă (în particular, de „voinţă 
pură“ sau „sfântă") ca temei noumenal al voinţei afectate 
empiric* . 

Această „deducţie" a imperativului categoric, precizea¬ 
ză Kant, este analogul practic („ca şi cum") al deducţiei 
transcendentale a categoriilor, adică al legitimăm posibili¬ 
tăţii „propoziţiilor sintetice apriori pe care se bazează orice 
cunoaştere a naturii" prin adăugarea conceptelor pure ale 
intelectului, ca purtătoare ale formei legice în genere, peste 
intuiţiile sensibile: 

„Aceasta e ca şi cum peste intuiţiile lumii simţurilor s-ar 
adăuga conceptele intelectului — care, prin sine, nu înseam¬ 
nă nimic mai mult decât forma legică în genere — şi prin 
aceasta s-ar face posibile propoziţiile sintetice a priori pe 
care se bazează orice cunoaştere a naturii" (III, 18). 

Aici se încheie deducţia transcendentală a principiului 
moralităţii ca imperativ categoric. 

Paragrafele următoare sunt dedicate de autor unei suc¬ 
cinte treceri în revistă a dificultăţilor legate de antinomia 
libertăţii şi necesităţii. Căci din toată această discuţie pare 
să rezulte o mai generală dificultate „dialectică", o contra¬ 
dicţie între două teze la fel de plauzibile: teza că suntem 
fiinţe libere şi aceea că suntem fiinţe supuse necesităţii ine¬ 
xorabile a legilor naturii (III, 21). Se poate însă vedea uşor, 
atrage atenţia Kant, că această tradiţională contradicţie în¬ 
tre libertate şi determinism poate fi înlăturată dacă folosim 
adecvat cele două „puncte de vedere", anume nu caperspec- 

230 „Iar acest trebuie categoric reprezintă o propoziţie sintetică a 
priori, întrucât voinţei mele afectate de dorinţe sensibile i se adaugă 
ideea aceleiaşi voinţe, ce aparţine de astă dată lumii intelectului, o 
voinţă pură şi pentru sine practică ce conţine suprema condiţie a pri¬ 
mei voinţe potrivit raţiunii" (III, 18). 

tive care se exclud reciproc, ci ca perspective alternative sub 
care trebuie privit acelaşi obiect: „ambele caracteristici nu 
doar că pot să coexiste foarte bine împreună, ci, mai mult, 
ele trebuie concepute ca fund necesarmente combinate în 
acelaşi obiect" (III, 23). Omul „devine conştient că ambe¬ 
le (perspective) pot şi trebuie să fie utilizate în acelaşi timp“ 
(III, 25). Căci nu e nimic contradictoriu în a spune că un 
lucru ca aparenţă (ca lucru sensibil) e subordonat anumi¬ 
tor legi (ale naturii), de care el e independent dacă îl pri¬ 
vim ca lucru în sine (lucru inteligibil) (III, 25). In acest timp 
însă, trebuie să presupunem că acele legi ale naturii feno¬ 
menale „au ca temei" tocmai lucrul în sine (III, 11). 

Voi încheia cu constatarea că paragrafele III, 17-19 au 
aerul să exprime convingerea lui Kant că a reuşit să arate 
„cum e posibil un imperativ categoric". Dar comentatorii 
au fost sceptici în această privinţă: „Argumentele lui Kant 
din această secţiune sunt surprinzător de ezitante şi există 
un acord general printre comentatori că ele reprezintă un 
eşec total în ce priveşte intenţia lor principală" 231 . Exegeza 
kantiană tradiţională a remarcat cu insistenţă faptul surprin¬ 
zător că posibilitatea „deducţiei" principiului moralităţii 
afirmată în întemeierea metafizicii moravurilor (1785) este 
negată trei am mai târziu chiar de Kant, în Critica raţiunii 
practice (1788), ea fund înlocuită cu un demers oarecum in¬ 
vers care pleacă de la evidenţa principiului moralităţii ca 
„fapt al raţiunii" şi deduce din el libertatea voinţei. Aceas¬ 
tă schimbare de perspectivă, îndelung scrutată de comen¬ 
tatori, a fost interpretată de regulă ca o abandonare a oricărei 
încercări de „deducere" a imperativului categoric, ca o re¬ 
cunoaştere implicită a unei erori de strategie comise în în¬ 
temeiere. .. Dacă aşa ar sta lucrurile, nu se explică de ce Kant 
reia, fără nici o justificare suplimentară, procedura „deduc¬ 
ţiei transcendentale" într-o lucrare apărută la 11 am după 


231 T.C. Williams, op. cit., p. 100. Vezi în acelaşi sens şi H. Allison, 
op. cit., p. 227. 

a doua Critică, anume în Metafizica moravurilor (1797). Voi 
încerca în continuare să reconstitui demersul kantian din 
Metafizica moravurilor căci el mi se pare întru totul ase¬ 
mănător celui din întemeiere... şi deci capabil să pună în- 
tr-o lumină favorabilă semnificaţia acestuia din urmă. 


5.3. Schiţă a unei reconstrucţii structuraliste 

a teoriei criticii raţiunii practice 

Am încercat să lămuresc până aici unele dificultăţi ale 
teoriei morale a lui Kant urmărind cât mai fidel textul 
întemeierii... In acest paragraf mă voi îndepărta de la lite¬ 
ra textului pentru a face o tentativă de reconstrucţie a ceea 
ce presupun a fi teoria criticii raţiunii practice în termenii 
structuralismului epistemologic contemporan (J. Sneed, 
W. Stegmiiller, C.U. Moulines etc.). Plec în acest demers 
de la tentativa lui Ilie Pârvu de a propune o asemenea re¬ 
construcţie pentru teoria criticii raţiunii pure speculative în 
lucrarea sa Posibilitatea experienţei 232 . Ipoteza mea e că acest 
tip de reconstrucţie poate fi extins la ceea ce s-ar putea numi 
teoria criticii raţiunii practice. In ciuda piedicilor ce stau în 
calea realizăm unei asemenea extinderi, asemănările dintre 
arhitectura teoretică a filozofiei practice şi aceea a filozo¬ 
fiei speculative mi se par evidente şi pline de învăţăminte. 
Teza mea este următoarea: conceptele programului meta-te- 
oretic structuralist pot fi folosite pentru a asigura o mai co¬ 
erentă înţelegere a textului întemeierii. .., luminându-i o dată 
în plus actualitatea. Mai mult, există şanse ca o parte a di¬ 
ficultăţilor evidenţiate de interpretările tradiţionale să dis¬ 
pară cu acest prilej — căci aceste interpretări presupun tacit 
o concepţie logico-lingvistică a teoriilor, căutând, de pil¬ 
dă, să demonstreze ba „echivalenţa mtensională" a formu- 


232 1. Pârvu, Posibilitatea experienţei. O reconstrucţie teoretică a 
Criticii raţiunii pure, Editura Politeia-SNSPA, Bucureşti, 2004, p. 95. 

lelor imperativului categoric, ba „deducerea" logică a da¬ 
toriilor reale din principiul lor etc. 

Structuralismul meta-teoretic consideră că instrumen¬ 
tul propriu al filozofiei ştiinţei e matematica, nu logica de¬ 
ductivă, iar prezentarea unei teorii constă în esenţă în 
definirea modelelor ei (ca structuri matematice sau, în ge¬ 
neral, ca sisteme relaţionale) şi nu în axiomatizarea sa lo¬ 
gică. Conceptul meta-teoretic de „cadru" (frame ) al unei 
teorii introduce cele mai importante şi fundamentale ingre¬ 
diente structurale (în particular, matematice) ale teoriei. 
Teza centrală a cărţii lui Pârvu este că principiile, concep¬ 
tele, strategiile constructive şi de justificare, organizarea in¬ 
ternă a programului kantian conţinut în Critica raţiunii pure, 
au caracteristicile unei teorn-cadru de natură structurală. 
Fără a ne putea baza în cazul filozofiei practice pe un grad 
de elaborare teoretică similar celui din filozofia speculati¬ 
vă, cred că putem totuşi susţine şi în cazul acesteia o teză 
asemănătoare: teoria criticii raţiunii practice a lui Kant (în 
particular teoria sa morală), schiţată într-o formă prelimi¬ 
nară şi parţială în întemeiere ..., are caracteristicile arhitec¬ 
tonice ale unei teorii structurale de inspiraţie, în ultimă 
instanţă, matematică. Este cunoscut proiectul lui Kant de 
a „schimba metoda metafizicii" mspirându-se nu din logi¬ 
ca aristotelică, ci din metodele „geometrilor şi fizicienilor" 
(CRP, 36; Bxxn). Sunt numeroase studiile care încearcă să 
ne convingă că filozofia transcendentală a lui Kant „are o 
formă matematică (sau matematizabilă)" 233 . Din motive sis¬ 
tematice, dar nu numai, aceeaşi sugestie mi se pare că ar tre¬ 
bui făcută şi în legătură cu metoda subiacentă filozofiei sale 
practice: căci nu poate fi întâmplătoare afirmaţia lui Kant 
că procesul de căutare şi stabilire a principiului suprem al 
moralităţii constă în găsirea şi justificarea „formulei sale de¬ 
terminate" — conceptul de „formulă" fiind un concept de 


2:0 Pentru detalii, vezi 1. Pârvu, Posibilitatea experienţei, p. 93. 

inspiraţie matematică (analogul a ceea ce am numi astăzi 
„model") (CRPr., 94n). J. Rawls a intuit şi el acest lucru 
atunci când a vorbit de „constructivismul moral" al lui Kant, 
analog constructivismului său din filozofia matematicii: „în 
ambele cazuri, ideea e aceea de a formula o reprezentare pro¬ 
cedurală în care, pe cât e posibil, toate criteriile relevante 
ale raţionamentului corect— moral sau matematic — să fie 
prezentate". In cazul raţionamentului moral, această repre¬ 
zentare procedurală e dată de IC-proceduri („regulile de 
judecare", cum le-am numit mai sus) 234 . In cadrul teoriei 
raţiunii practice, conceptul de „formulă" joacă un rol mai 
important decât l-a fost de regulă atribuit, atâta vreme cât 
„deducţia principiului moralităţii" — însuşi actul de funda¬ 
mentare a teoriei — e înţeles ca deducţie a unei „formule", 
anume a Formulei autonomiei voinţei. Această formulă 
poate fi exprimată printr-o propoziţie (Satz ), dar poate fi 
gândită mai exact ca analogul conceptului matematic de mo¬ 
del. Acest din urmă concept ne conduce direct la viziunea 
structuralistă despre teoriile ştiinţei factuale matematizate, 
privite ca ierarhii de modele, nu ca sisteme deductive de pro¬ 
poziţii. 

întemeierea metafizicii moravurilor e mai degrabă im¬ 
pregnată de ingredientele conceptului structuralist de teo¬ 
rie decât de ale celui propoziţional. Cel din urmă concepe 
teoria ca un sistem de propoziţii adevărate despre un do¬ 
meniu de realitate, bazat pe o mulţime de axiome (î.e. pro¬ 
poziţii adevărate prime, al căror adevăr e fie evident, fie 
întemeiat inductiv), din care se pot deduce logico mulţime 
de teoreme. Teza susţinută aici e că filozofia practică a lui 
Kant se bazează pe ceea ce s-a numit ulterior conceptul hil- 
bertian de teorie axiomatică, în care a propune o teorie 
echivalează cu a introduce un predicat ansamblist (sau, mai 
general, structural), definit printr-un număr de aşa-zise 


234 J. Rawls, Lectures, pp. 238-239. 

„axiome" al căror adevăr nu trebuie să fie justificat în vreun 
fel (cum cerea Anstotel), căci ele sunt asumpţii necesare care 
definesc structural chiar acest predicat ansamblist. Iar apli¬ 
caţiile teoriei nu constau în consecinţele prepoziţionale tes- 
tabile derivate logic din teorie, ci în mulţimea modelelor 
empirice care satisfac legile (legea) de bază ale (a) predica¬ 
tului structural (teoriei). 

Structuraliştii vorbesc şi ei despre un fel de „axiomati- 
zare“ a unei teorii, dar într-un sens ansamblist (sens în care 
e axiomatizată „teoria grupurilor", de pildă), adică prin in¬ 
dicarea unui număr de axiome sau principii care devin 
elemente ale definiţiei unui predicat structural (e.g. un pre¬ 
dicat de tipul „este un V“, „este un grup" sau „este o meca¬ 
nică clasică a particulelor"). Din această perspectivă, o teorie 
e o „structură matematică" sau, mai vag, o „entitate con¬ 
ceptuală", nu una logico-lingvistică, în interiorul căreia se 
poate distinge între termenii şi funcţiile teoretice (cele de¬ 
pendente de acea teorie), respectiv termenii şi funcţiile ne- 
teoretice (independente de acea teorie, empirice) 235 . Voi da 
un exemplu matematic elementar, care a fost generalizat co¬ 
respunzător pentru cazul teoriilor fizice, şi nu numai, anume 
teoria grupurilor. Construcţia acestei teorii revine la intro¬ 
ducerea predicatului ansamblist „este un grup". Vom spune 
că x este un grup ddacă există un domeniu nevid de elemen¬ 
te, o funcţie definită pe acest domeniu şi trei „axiome" sau 
condiţii pe care elementele şi funcţia le satisfac: asociativi¬ 
tatea, existenţa elementului neutru şi existenţa elementului 
simetric. Aceste condiţii (axiome) definesc o „structură ma¬ 
tematică de bază". Acest concept elementar de teorie a fost 
dezvoltat, completat şi rafinat corespunzător pentru a da 
seama de specificul teoriilor fizice etc. O asemenea struc¬ 
tură teoretică de bază („cadru"), eventualele structuri teo- 


235 W. Stegmiiller, The Structure and Dynamics o/Theories, Sprin- 
ger-Verlag, 1976, p. 106. 

retice intermediare şi aplicaţiile lor empirice formează „te¬ 
oria" în sens structuralist. De pildă, acele sisteme relaţio¬ 
nale care satisfac toate principiile sau condiţiile definitorii 
ale predicatului structural V vor fi numite modele (verita¬ 
bile) (M) ale lui V. Dar o teorie factuală (de exemplu, o 
teorie fizică) nu e complet reprezentată de axiomele ab¬ 
stracte (de matematica sa), ci ea este aplicată unor „feno¬ 
mene" observabile; ea e, aşadar, un cuplu format dintr-o 
structură matematică (sau conceptuală) de bază şi aplica¬ 
ţiile teoriei, toate formând o mulţime organizată de struc¬ 
turi sau modele. 

împotriva unor interpretări „formaliste" (puriste), teo¬ 
ria etică a lui Kant este şi ea un cuplu format dintr-o parte 
pură şi o parte empirică sau aplicată, prima constituind te¬ 
meiul de posibilitate al celei din urmă (Pref. 5). Partea pur 
„raţională" a teoriei, „filozofia morală pură", reprezintă ana¬ 
logul structurilor formale de bază ale modelului structu¬ 
ralist al teoriilor, structuri matematice care prind trăsăturile 
comune ale mai multor discipline ştiinţifice particulare, dând 
forma tuturor modelelor empirice obţinute din datele ob¬ 
servaţiei şi experimentului. Pentru Kant, „întreaga filozo¬ 
fie morală se bazează pe partea sa pură şi, atunci când e 
aplicată la om, ea nu împrumută nimic de la cunoaşterea 
lui (antropologie), ci îi dă omului, ca fiinţă raţională, legi 
apriori“ (Pref. 8). Departe de a fi deci o procedură de con¬ 
strucţie inductivă, de jos în sus, (incapabilă să explice nece¬ 
sitatea şi universalitatea legilor morale), metoda lui Kant e 
una constructivă, de sus în jos, pornind de la un nucleu for¬ 
mal a priori care este considerat „substratul indispensabil 
al oricărei cunoaşteri teoretice, determinată cu certitudine, 
a datoriilor", dar şi condiţia „înfăptuim efective a precep¬ 
telor lor" (II, 9). Kant presupune Ideea de autonomie a 
voinţei (libertate) ca „Idee pe care toate fiinţele raţionale 
o pun la baza acţiunilor lor" (III, 4) şi ca „temei al orică¬ 
rei legislări practice" (II, 55). Acesta este sensul tehnic în 

care suntem îndreptăţiţi să spunem că etica lui Kant este o 
teorie a autonomiei. Conceptul de moralitate este redus aici, 
din raţiuni nu atât istorice cât mai ales metodologice, la con¬ 
ceptul de autonomie (III, 5). 

Mi se pare foarte plauzibil să susţin că demersul „ana¬ 
litic" al lui Kant din primele două Secţiuni ale întemeierii... 
a constat în tentativa de a descoperi structura conceptuală 
de bază a teoriei raţiunii practice (legea de bază, nucleul a 
priori al teoriei) sub forma unui concept pur (o Idee) a ra¬ 
ţiunii practice, acela de „autonomie", structură/concept care 
a fost pus apoi, printr-un demers „sintetic", ca temei apri¬ 
ori, necesar şi universal, al întregului ansamblu teoretic 
(inclusiv al părţii sale empirice). Această „metodologie con¬ 
structivă", despre care s-a spus că anticipează metoda „ge¬ 
neralizăm raţionale" (Bohr) practicată de ştiinţa modernă, 
pare a fi caracteristică întregii filozofii critice a lui Kant 236 . 
Teoria criticii raţiunii practice se coagulează aşadar în ju¬ 
rul predicatului structural „autonomie" la care se ajunge 
printr-o laborioasă analiză a conceptelor comune de „vo¬ 
inţă bună" şi „datorie". In intenţia lui Kant, acesta este de 
fapt o Idee-structură, un concept al raţiunii practice pure 
care nu poate primi o definiţie reală (căruia nu-i poate fi 
dovedită realitatea), dar care poate primi o definiţie struc¬ 
turală prin indicarea a trei „principii" care îl introduc şi care, 
adunate laolaltă, dau naştere „formulei" sale, formulei au¬ 
tonomiei voinţei (FA) —care este chiar „principiul suprem 
al moralităţii" (PSM). Acum e momentul să lămurim con¬ 
ceptul kantian de „formulă". 

Prin analogie cu felul în care Kant înţelege formula ana- 
liticităţii, am putea privi formula autonomiei ca un „mo¬ 
del general" al oricărei voinţe morale şi deci al tuturor 
datoriilor şi maximelor morale. Kant susţine explicit ori¬ 
ginea sa matematică: 

236 I. Pârvu, Posibilitatea experienţei , p. 56. 

„Cine ştie însă ce înseamnă pentru matematician o formulă 
care defineşte precis ceea ce e de făcut pentru a rezolva o pro¬ 
blemă, şi nu te lasă să greşeşti, acela nu va considera ca fără 
importanţă şi inutilă o formulă care face acelaşi lucru cu pri¬ 
vire la orice datorie în genere" (CRPr., 94n). 

Dar un scurt text din Reflecţii elucidează şi mai bine sen¬ 
sul tehnic al termenului: 

„Principiul sau norma tuturor propoziţiilor analitice este prin¬ 
cipiul noncontradicţiei şi al identităţii. (Dacă le luăm împre¬ 
ună) el nu este o axiomă, ci o formulă, i.e. un model general 
[ein allgemein Modell ) al propoziţiilor analitice; căci el nu cu¬ 
prinde nici un medium terminum" (Refl. 4634). 

„Formula" lui Kant mi se pare a fi un bun analog al mo¬ 
delelor M din teoria structuralistă, al acelor sisteme abstrac¬ 
te de entităţi care satisfac în întregime predicatul-structură 
(„autonomia voinţei"). Corespondentul acestei „formule" 
în reconstrucţiile structuraliste ale teoriilor de fizică mate¬ 
matică este „structura matematică de bază a teoriei" sau „le¬ 
gea fundamentală a teoriei" (e.g. legea a doua a lui Newton 
în mecanica clasică a particulelor), anume o structură ge¬ 
nerativă comună tuturor sistemelor fizice la care poate fi 
aplicată teoria în cauză. Această lege fundamentală poate 
fi, eventual, „restricţionată" pentru a da naştere unor „legi 
speciale" valabile pentru sub-domenu specifice, şi care nu 
sunt decât subclase ale modelului M 237 — legi speciale de¬ 
spre care şi Kant vorbeşte în Metafizica moravurilor, fără 
a dezvolta din păcate subiectul. De exemplu, aşa-zisul „prin¬ 
cipiu universal al dreptului" ar putea fi privit, eventual, ca 
o restricţionare a principiului suprem al moralităţii menit 
să „specifice condiţiile sub care este moralmente justificată 
coerciţia (externă)" şi deci să circumscrie sub-clasa specia¬ 
lă de aplicaţii intenţionate reprezentată de „datoriile juri- 

237 W. Stegmiiller, The Structure and Dynamics of Thcories, p. 109. 

dice“ 238 . In concluzie, ca urmare a demersului de îmbogă¬ 
ţire a ontologiei teoriei cu entităţi care sunt numai posibi¬ 
le, nu reale (Idei), s-a conchis că singura Idee a raţiunii 
practice care poate sta ca temei al tuturor fiinţelor raţiona¬ 
le auto-determinate prin legi morale este Ideea de „auto¬ 
nomie" cu legea sau „formula" ei fundamentală („axioma 
proprie" (axiom proper)) — anume FA. 

Merită să repetăm că Ideea de autonomie nu poate primi 
o definiţie reală ce ar viza un set de proprietăţi esenţiale (căci 
Ideile kantiene nu constituie obiecte ale experienţei), ci nu¬ 
mai ceea ce s-ar putea chema o definiţie structurală, adică 
o definiţie „prin principii" care stabilesc funcţiile sau com¬ 
petenţele fundamentale ale raţiunii practice (identică aici cu 
voinţa bună) în determinarea acţiunilor morale. Această 
procedură defmiţională constructivă, de inspiraţie matema¬ 
tică, e evidentă în paragraful II, 55 unde, după ce Ideea de 
autonomie e considerată „temeiul oricărei legislaţii practice", 
ea e definită prin trei principii: principiul legii universale, 
principiul scopului în sine şi, în sinteză, principiul autono¬ 
miei voinţei, a cărui formulare exactă este chiar „formula" 
autonomiei voinţei (FA), modelul general al tuturor dato¬ 
riilor reale. Altfel spus, FLU şi FSI definesc împreună con¬ 
ceptul structural de autonomie a voinţei (sau de voinţă 
morală), sinteza lor constituind formula Ideii de autonomie 
(II, 57). Aşa cum pentru Stegmiiller „structura matematică 
de bază" a unei teorii fizice este o „mulţime de modele", 
pentru Kant formula principiului moralităţii (FA) este „mo¬ 
delul general" al datoriilor reale. Şi aşa cum pentru a de¬ 
termina dacă o propoziţie e analitică trebuie să verificăm 
dacă ea satisface „principiile" formulei analiticităţii (= mo¬ 
delul general al tuturor propoziţiilor analitice), adică prin¬ 
cipiile non-contradicţiei şi identităţii ( Refl . 4634), tot astfel, 
pentru a determina dacă o maximă este o maximă morală 

238 K. Baynes, TheNormative Grounds of Social Criticism, pp. 20-21. 

trebuie să verificăm dacă ea satisface „principiile" formulei 
autonomiei modelul general al tuturor maximelor morale), 
adică procedurile fixate de FLN şi FU. Nucleul apriori al 
eticii kantiene (principiul eticii sale pure) conţine aşadar 
condiţiile apriori ale posibilităţii maximelor morale din fe¬ 
nomen: „Raţiunea pură conţine deci ce e drept nu în folosi¬ 
rea ei speculativă, ci totuşi într-o anumită folosire practică, 
anume cea morală, principii ale posibilităţii experienţei, 
anume ale unor astfel de acţiuni care, fund conforme cu 
regulile morale, ar putea fi întâlnite în istoria omului ‘ (CRP 
(1998), 574-5). Acele sisteme de entităţi din „istoria omu¬ 
lui" (voinţe empirice guvernate de maxime empirice) de¬ 
spre care se poate arăta că satisfac principiile a priori ale 
posibilităţii experienţei morale formează modelele empirice 
sau „aplicaţiile" teoriei. 

Am putea încerca — avertizând cititorul să privească cu 
precauţie acest rezultat — şi o reconstrucţie mai exactă a gân¬ 
dului lui Kant: vom construi o teorie morală fundamentată 
în mod apriori definind conceptul structural de „autono¬ 
mie a voinţei" la care a fost „redus" conceptul de „mora¬ 
litate". Vom spune în acest sens că x este o voinţă autonomă 
(V) ddacă există D, t, n şi r, astfel încât: 

(1) x = < D, t, n, r > 

(2) D este o mulţime nevidă formată din voinţe perfect 
bune, voinţe imperfect bune în genere, voinţe umane în ge¬ 
nere şi scopuri subiective în genere (deci avem aici scopuri 
în sine, „scopuri proprii" (subiective) şi voinţe umane în 
genere, adică în legătură cu care facem abstracţie de mediul 
lor cultural, de sex, rasă, statut social etc.) (II, 62); 

(3) t este u n tip de lege sub care stau elementele lui D: 
e vorba de „legi obiective" (definite pe mulţimea voinţe¬ 
lor perfect bune) şi de „legi practice" (definite pe mulţimea 
voinţelor imperfect bune în genere ); 

(4) n este un tip de lege sub care stau voinţele umane în 
genere (aşa-zisele „datorii morale reale" din MM); 

(5) r este o funcţie de „reprezentare" care asociază fie¬ 
cărei voinţe sfinte (noumenale) o voinţă imperfectă (feno¬ 
menală) si fiecărei „legi obiective" o „lege practică"; 

(6) FA 

Utilizând jargonul structuralist contemporan, vom spu¬ 
ne că acele sisteme de entităţi (voinţe absolut bune, voin¬ 
ţe imperfect bune, voinţe umane în genere ) care corespund 
realmente predicatului (Ideii) V, deci satisfac condiţiile 
(1 )-(6) vor fi numite modelele veritabile (M) ale lui V. Nu 
cred că ar fi impropriu să-i atribuim lui Kant afirmaţia că 
„formula" principiului moralităţii (FA) este un model veri¬ 
tabil al predicatului structural „autonomia voinţei". Con¬ 
diţiile (1 )-(5) caracterizează structura acelor entităţi despre 
care are sens să întrebăm dacă satisfac sau nu predicatul „este 
un V“. Aceste entităţi sunt numite de structuralişti modele 
posibile (M p ) ale lui V. (M £ M p ). Modelele veritabile de¬ 
spre care e vorba aici trebuie concepute ca structuri abs¬ 
tracte ale raţiunii practice, fără nici un fel de viză empirică 
directă, altfel spus ca simple Idei ale raţiunii pure practice, 
ca un fel de „lume inteligibilă" (II, 75) reprezentând ma¬ 
tricea generativă a teoriilor (modelelor) subiacente. Aici se 
vede clar că atunci când Kant vorbeşte despre „derivarea" 
unor „datorii reale" (şi legi speciale) din principiul lor (prin¬ 
cipiul autonomiei), el nu are în vedere deducţia logică a aces¬ 
tora (de altfel, nici nu o practică vreodată!), ci faptul că Ideea 
de autonomie şi formula ei (FA) oferă „modelul general" 
al tuturor datoriilor reale şi al maximelor morale care pot 
fi „derivate" din ea în sensul „subsumăm" sau „participăm" 
(II, 71), adică al relaţiei de satisfacere a condiţiilor stipu¬ 
late de formula predicatului structural. 

Să zăbovim puţin asupra modelelor posibile. In defini¬ 
ţia lui Stegmiiller, acestea sunt obiectele despre care „are 
sens să întrebăm dacă sunt modele, dar care nu trebuie să 
satisfacă necesarmente « axiomele proprii » din definiens- ul 
lui (să zicem) «este o mecanică clasică a particulelor»"; 

aceste modele posibile — şi ele abstracte — formează „ma¬ 
tricea" teoriei 239 . Modelele posibile pot deveni modele ve¬ 
ritabile (M) dacă satisfac în plus axiomele proprii ale teoriei 
V (în cazul nostru, FA), dar, în acelaşi timp, ele au parti¬ 
cularitatea de a avea o deschidere spre aplicaţiile empirice 
posibile ale teoriei, aplicaţii care, printr-o operaţie de „îm¬ 
bogăţire", pot deveni la rându-le modele posibile capabile 
să satisfacă exigenţele predicatului structural. Un model 
posibil descrie doar structura formală a acelor entităţi de¬ 
spre care are sens să întrebăm dacă ele pot satisface sau nu 
predicatul „este un V". 

Deşi s-ar putea ca analogia să nu fie desăvârşită, mi se 
pare că structura abstractă numită de Kant „Idealul impe¬ 
riului scopurilor în analogie cu un imperiu al naturii" (o 
Idee a raţiunii practice individualizată prin asociere analo¬ 
gică cu un concept al intelectului, acela de natură teleolo¬ 
gică) reprezintă un asemenea model posibil al nucleului 
teoriei sale morale, căci acest Ideal semnifică un sistem de 
entităţi (scopuri în sine aflate sub legi comune) despre care 
are sens să întrebăm dacă pot satisface sau nu Ideea de „au¬ 
tonomie", mai exact FA (II, 61 -70). în mod analog, are sens 
să întrebăm despre „înţeleptul (stoicilor)" : este el „un ideal, 
adică un om care nu există decât în gândire, dar care con¬ 
cordă pe deplin cu Ideea de înţelepciune 11 } (CRP (1998), 443). 
Dar iată ce spunea chiar Kant în unul din cursurile sale: 

„Un Ideal este reprezentarea unui lucru singular prin care ilus¬ 
trăm pentru noi, in concreto 24 °, o asemenea Idee. Toate Idea- 

239 W. Stegmiiller, The Stmcture, p. 108. 

240 In limbajul lui Kant, „aplicarea unei noţiuni in concreto ‘ se 
referă la aplicarea unei noţiuni „superioare" (mai abstracte) „în funcţie 
dc noţiunea ei inferioară" (de noţiunea mai concretă obţinută prin 
particularizare din ea). Prin aplicarea in concreto noţiunea abstrac¬ 
tă se apropie gradual de nivelul indivizilor empirici (I. Kant, Logica 
generală, Editura Ştiinţifică şi Enciclopedică, Bucureşti, 1985, p. 152, 
trad. A. Surdu). 

lurile sunt ficţiuni. încercăm, in concreto, să ilustrăm o anu¬ 
me fiinţă care e congruentă cu Ideea. în Ideal noi transfor¬ 
măm Ideile într-un model. ... Idealul este un prototypon al 
moralităţii. Un om natural nu poate fi niciodată un Ideal deoa¬ 
rece el e totuşi mereu supus slăbiciunilor". (LE, Mrong., 229). 

Idealul imperiului scopurilor concordă pe deplin cu Ideea 
de autonomie căci stă sub FA, deci e un model posibil al 
Ideii de autonomie despre ai cărui membri are aşadar sens 
să te întrebi dacă satisfac sau nu FA, deci dacă pot deveni 
sau nu un model veritabil al Ideii de autonomie (II, 66). Răs¬ 
punsul este pozitiv dacă acele entităţi au reuşit să treacă tes¬ 
tul de evaluare analogică formulat de FIS (căci ceea ce se 
întâmplă în copie trebuie să se fi întâmplat şi în original). 
Idealul imperiului scopurilor are aşadar o faţă orientată spre 
Ideea de autonomie (el fund de fapt „o Idee in individuo“) 
şi o altă faţă orientată spre fenomen, spre aplicaţiile empi¬ 
rice (el fund „un lucru individual, determinabil sau chiar 
determinat numai prin Idee“, dar în acelaşi timp un proto¬ 
tip al tuturor copiilor Ideii (de autonomie) din fenomen — 
CRP (1998), 443). Am putea privi acum FIS ca pe o repre¬ 
zentare procedurală a FA la nivelul puterii de judecare a 
intelectului unei fiinţe raţionale finite în genere-, ea este o 
„regulă de judecare" a intelectului aflată sub Legea morală 
(sub FA) (CRPr. 158). Am putea spune mai bine că această 
reprezentare procedurală a principiului moralităţii nu e un 
model, ci o procedură de generare a modelelor (aplicaţiilor) 
teoriei. Cred că acest aspect e intuit de Rawls atunci când 
afirmă că nota metodologică distinctivă a teoriei lui Kant, 
sub influenţa matematicienilor, e aceea de a formula o repre¬ 
zentare procedurală în care să fie date toate criteriile relevan¬ 
te ale judecăm morale a unei maxime, şi această reprezentare 
procedurală e ceea ce el numeşte IC-procedura: 

„Deoarece procedura e gândită în aşa fel încât să includă, în 
măsura posibilului, toate criteriile relevante (ale moralităţii), 
ni se spune că ea specifică un ideal, să zicem acela al materna- 

ticianului ideal, sau idealul unei persoane raţionale şi rezona¬ 
bile care înţelege şi aplică în mod corect procedura imperati¬ 
vului categoric, sau idealul unui imperiu al scopurilor, al unei 
comunităţi de asemenea persoane ideale. Trebuie să spunem 
« toate criteriile relevante în măsura posibilului » deoarece nici 
o precizare a acestor criterii nu poate fi definitivă; şi orice for¬ 
mulare a lor trebuie verificată în orice moment prin reflecţie 
critică" 241 . 

In meta-teoria structuralistă a ştiinţei, acele modele care 
rezultă din M p prin eliminarea funcţiilor teoretice (cu ajutorul 
unei funcţii de „restricţionare“, rs) sunt numite modele par¬ 
ţiale posibile (M ) — adică mulţimea tuturor aplicaţiilor 
conceptibile ale teoriei. Un model parţial posibil este un fapt 
observabil care poate fi descris în termeni pur empirici, adi¬ 
că independenţi de teoria noastră. In cazul filozofiei kan¬ 
tiene, mulţimea M pp reprezintă acele „fragmente" de M p ale 
lui V care pot fi descrise independent de cadrul conceptual 
al teoriei kantiene a autonomiei , de exemplu sistemul dato¬ 
riilor fiinţelor umane în genere conform şcolii dreptului na¬ 
tural a lui Pufendorf. Această mulţime de modele parţiale 
posibile (empirice) se obţine prin eliminarea din definiţia 
predicatului V a voinţelor perfecte, a voinţelor imperfecte 
în genere , a „legilor obiective" şi „legilor practice", deci a 
tot ceea ce seamănă cu conceptul de „funcţie teoretică" (con¬ 
ceptele ce ţin de limbajul metafizicii moravurilor). Rămân 
în urma acestei „restricţionări" conceptele de „fiinţă uma¬ 
nă în genere“ şi de „datorie reală" care au deja un foarte 
slab conţinut empiric legat de specificul fiinţei umane în ge¬ 
nere. Elementele lui M care pot deveni modele veritabi- 
le (M) prin „îmbogăţire cu funcţii teoretice (concepte pure) 
adecvate formează clasa „aplicaţiilor intenţionate" (I) ale 
teoriei, adică domeniul fenomenelor la care cei ce utilizea¬ 
ză teoria intenţionează să o aplice, iar submulţimea I Q c I 


241 J. Rawls, Lectures, p. 238. 

poate fi numită clasa aplicaţiilor paradigmatice ale teoriei 
(e.g. cele patru exemple ale lui Kant). Aplicaţiile intenţio¬ 
nate I formează o subclasă a M pp din care au fost elimina¬ 
te funcţiile teoretice (conceptele eticii pure); ele pot deveni, 
prin operaţia de „îmbogăţire" (e), adică de adăugare a unor 
funcţii teoretice (concepte pure) adecvate, modele posibile 
ce satisfac predicatul de bază. Dacă x e M , atunci rs(x) eM p 
prin eliminarea funcţiilor teoretice (prin „restricţionare"*); 
şi invers, dacă y e M p , atunci e(y) e M p prin îmbogăţi¬ 
re, unde e(y) sunt modelele posibile care au aceeaşi confi¬ 
guraţie a funcţiilor neteoretice ca şi y. Să presupunem că b 
este un fapt „observabil" (î.e. un fapt descriptibil fără a uti¬ 
liza funcţii teoretice); prin adăugarea unor funcţii teoreti¬ 
ce adecvate, el poate fi „îmbogăţit pentru a deveni un model 
al teoriei a cărei structură matematică e prezentată de pre¬ 
dicatul ansamblist « x este un V »“ 242 . Eşti tentat imediat să 
faci o analogie: dacă b este o maximă empirică (n^) din ex¬ 
perienţa noastră morală (descriptibilă în termeni de psiho¬ 
logie empirică sau antropologie, fără aparatul teoretic al 
metafizicii moravurilor), atunci, prin adăugarea unor con¬ 
cepte adecvate ale metafizicii moravurilor (ale filozofiei 
pure), ea poate fi „îmbogăţită" pentru a deveni maximă a 
membrilor imperiului universal al scopurilor (deci poate fi 
absorbită într-un model posibil al teoriei a cărui structură 
apriori de bază e reprezentată de Ideea de „voinţă auto- 
noma 

Pe baza conceptului de „îmbogăţire" structuraliştii pot 
formula acum ceea ce se cheamă „aserţiunea empirică" a unei 
teorii [empirical claim), acele enunţuri prin care teoria noas¬ 
tră a priori vorbeşte despre realitate. Aserţiunile empirice 
ale teoriei nu vor fi propriu-zis de tipul „b este un V" (unde 
b este un sistem fizic, să zicem sistemul solar, iar V este 
mecanica clasică a particulelor, căci „sistemul solar este o 


242 W. Stegmuller, The Structure, pp. 60, 110. 

mecanică clasică a particulelor" este doar o supoziţie ipo¬ 
tetică), ci de tipul „există o îmbogăţire teoretică x a lui b 
care este un model al structurii V“. Transferând aceste con¬ 
cepte în context kantian, putem pune întrebarea: este sis¬ 
temul datoriilor fiinţelor umane în genere, stabilit în mod 
independent de Pufendorf, un model empiric sau o aplicaţie 
a predicatului V ? Altfel zis, poate fi el „îmbogăţit" cu con¬ 
cepte pure ale teoriei kantiene a autonomiei pentru a de¬ 
veni un model posibil al lui V („un membru al imperiului 
scopurilor") în legătură cu care are sens să ne întrebăm dacă 
satisface sau nu principiul autonomiei voinţei ? Cu alte 
cuvinte, se justifică pretenţia noastră de a aplica teoria 
morală a autonomiei voinţei la sistemul datoriilor stabilit 
în mod independent de Pufendorf ? Răspunsul este dat pu¬ 
nând la lucru reprezentarea procedurală a FA, anume FIS. 
Această procedură de „subsumare" furnizează întotdeauna 
un rezultat aproximativ, dar ea arată felul în care „idealul 
serveşte ... ca prototip pentru determinarea completă a 
copiei, ... (ca un) criteriu al acţiunii noastre" (CRP(1998), 
443). în concluzie, atunci când Kant vorbeşte de „deriva¬ 
rea" sistemului imperativelor datoriei din principiul lor, el 
are în vedere nu deducţia lor logică, ci mai degrabă ceva ase¬ 
mănător formulăm unei „aserţiuni empirice" care utilizea¬ 
ză predicatul de bază „este o voinţă autonomă" (= „este o 
voinţă morală"). 

Din toate acestea reiese cu claritate, cred, analogia fra¬ 
pantă dintre conceptul structuralist contemporan de „îm¬ 
bogăţire" teoretică a unui model parţial posibil (a unei 
aplicaţii posibile) şi IC-proccdura lui Kant („regula de ju¬ 
decare" numită Formula imperiului scopurilor) care ne cere, 
pentru a vedea dacă maxima voinţei unei persoane empiri¬ 
ce poate fi „subsumată" Ideii de „voinţă autonomă" (voin¬ 
ţă morală), să verificăm — măcarprintr-o analogie — dacă 
acea maximă poate „participa" la Idealul imperiului scopu¬ 
rilor care stă sub formula de bază a teoriei (FA): „Mora- 

litatea (unei acţiuni sau a unei datorii a fiinţei umane în ge¬ 
nere — V. M.) constă aşadar în raportul oricărei acţiuni cu 
legislarea care singură face posibil un imperiu al scopuri¬ 
lor. Această legislare trebuie să fie întâlnită în fiecare fiin¬ 
ţă raţională (în genere — V. M.) şi să se poată naşte din 
voinţa ei, al cărei principiu (formulă fundamentală — V. M.) 
este deci: să nu faci nici o acţiune după altă maximă decât 
după una de aşa fel încât a fi o lege universală c ceva com¬ 
patibil cu ea şi deci doar astfel încât voinţa să se poată con¬ 
sidera pe sine în acelaşi timp ca universal legislatoare prin 
maxima ei“ (II, 66). Altfel spus, FIS ar putea fi privită ca 
o regulă de îmbogăţire a unor aplicaţii posibde, m., cu con¬ 
cepte ale metafizicii moravurilor pentru a vedea dacă ne pu¬ 
tem întreba cu sens dacă nij poate fi un model al 
predicatului V, deci dacă poate fi o maximă morală sau nu. 
Orice M pp (e.g. orice maximă empirică m,) poate fi îmbo¬ 
găţit cu concepte pure ale raţiunii practice (nij poate fi gân¬ 
dită ca maximă posibilă a voinţelor unor membri ai 
imperiului scopurilor — să o notăm în această ipostază îm¬ 
bogăţită cu m 2 ), indiferent de faptul dacă sistemul care va 
rezulta (imperiul scopurilor în care m, c una dintre maxi¬ 
me) este sau nu un model veritabil (M) al Ideii-structură 
„autonomia voinţei" (în caz că este un model veritabil, m, 
va putea fi voită ca maximă pentru toţi membru imperiu¬ 
lui scopurilor). Ca formulă a unor categorii ale intelectului, 
FIS exprimă funcţiile pe care le are capacitatea de judeca¬ 
re de a subsuma o maximă empirică sub o lege a raţiunii 
practice şi a discrimina astfel ceea ce e moralmente bun 243 

243 „Procedura e un instrument dc selecţie: ea acceptă anumite 
maxime ... şi le respinge pe altele după cum acestea satisfac criteri¬ 
ile raţiunii practice pe care ea le conţine. La fel ca şi o funcţie mate¬ 
matică, IC-procedura e aplicată la ceva (aşa cum funcţia e aplicată la 
un număr) pentru a da altceva (un număr corespunzător) şi nu poate 
produce... din sine obiectul său“ (J. Rawls, Lectures, pp. 251-252). 

Dar toate aceste lucruri ar putea fi formulate încă mai 
exact şi mai detaliat, dând astfel seama de specificul formu¬ 
lei subsidiare (FIS) ca procedură de generare a unor apli¬ 
caţii intenţionate (I) ale teoriei morale a autonomiei voinţei. 
Să presupunem cazul elementar al unei maxime materiale 
m, a voinţei unei persoane concrete, Ion: să zicem că avem 
de-a face cu maxima sinucidem pentru a scăpa de amenin¬ 
ţarea unor creditori. Etapele aplicăm IC-procedurn mi se 
par a fi următoarele: 

Etapa I: Vom începe prin a ne întreba dacă Ion poate 
deveni un membru al imperiului scopurilor. Altfel spus, 
vom încerca să „îmbogăţim" maxima sa pentru a o putea 
gândi ca maximă a unui membru al imperiului scopurilor: 
pentru aceasta se face abstracţie de caracteristicile persona¬ 
le şi de context social ale agentului (rămânând doar la na¬ 
tura sa raţională), de detaliile contextuale ale scopurilor sale 
subiective, pentru a putea transforma n^ — cu totul impar¬ 
ţial — într-o maximă a unei fiinţe raţionale finite în genere, 
liberă şi egală cu celelalte, având un scop subiectiv de un 
anume tip în genere: „Facem abstracţie de diferenţele per¬ 
sonale dintre fiinţele raţionale precum şi de orice conţinut 
al scopurilor lor private ... pentru a putea gândi un ansam¬ 
blu al tuturor scopurilor în conexiune sistematică (un an¬ 
samblu atât al fiinţelor raţionale ca scopuri în sine, cât şi al 
scopurilor proprii pe care şi le poate propune fiecare) adi¬ 
că un imperiu al scopurilor" (II, 62). Maximele date în cele 
patru exemple din Secţiunea II sunt deja îmbogăţite la acest 
nivel (m 2 ). In această primă etapă, fiinţa empirică având ma¬ 
xima m, se gândeşte pe sine „ca şi cum ar fi, prin maximele 
ei, un membru legislator în imperiul universal al scopuri¬ 
lor" (II, 75). 

Aşadar, în etapa I verificăm dacă există ceea ce s-ar pu¬ 
tea numi o „îmbogăţire" a lui nij cu concepte (teoretice) 
ale metafizicii moravurilor („imperiu al scopurilor", „fiinţă 
raţională perfectă", „fiinţă raţională finită în genere“, „scop 

subiectiv în genere ", „scop obiectiv", „imperativ categoric" 
etc.) în aşa fel încât transformata ei, m 2 , să fie un model po¬ 
sibil (M p ) al Ideii de „autonomie" (în limbajul lui Kant: ast¬ 
fel încât agentul a cărui voinţă e determinată de m 2 să poată 
fi gândit ca un membru al unui posibil imperiu al scopuri¬ 
lor în analogie cu un imperiu al naturii). Acum are sens să 
ne întrebăm dacă m 2 poate fi maxima unei voinţe autono¬ 
me (morale) sau nu. 

Etapa II : E etapa verificăm dacă acest nou M satisface 
sau nu Ideea de autonomie, adică dacă m 2 poate cfevem sau 
nu un model veritabil (M) al predicatului de bază („auto¬ 
nomie"), ceea ce e echivalent cu a ne întreba dacă M p (adi¬ 
că m 2 ) satisface sau nu condiţiile „modelului" FA, şi în 
primul rând condiţia universalităţii. Căci, spune Kant, 
„această demnitate ... (a fiinţei raţionale ca scop în sine, deci 
ca membru al imperiului scopurilor) ... face astfel ca ea să 
trebuiască să considere întotdeauna maximele sale din punc¬ 
tul de vedere al ei însăşi, dar în acelaşi timp şi din punctul 
de vedere al oricărei alte fiinţe raţionale ca fiinţă legisla¬ 
toare" (II, 75). 

De fapt, etapa II constă din trei paşi, indicaţi în ordine 
de FIS: 

Pasul 1 : verificarea faptului dacă m 2 satisface condiţii¬ 
le FLN, adică dacă satisface sau nu condiţia formală a um- 
versalizabilităţn în analogie cu o lege a naturii. O asemenea 
judecată, făcută printr-un raţionament analogic, e minată 
din start de imprecizie. 

Pasul 2: verificarea faptului dacă m 2 satisface condiţii¬ 
le FU, deci dacă „scopul propriu" al agentului nostru in¬ 
tră sau nu în conflict cu scopul universal prezent în om 
(„umanitatea"). 

Pasul 3 : verificarea faptului dacă universalizarea lui m 2 , 
anume U(m 2 ), este coerentă cu alte datorii deja acceptate 
în nucleul paradigmatic al aplicaţiilor teoriei (I Q ). Căci aceas¬ 
ta ne cere în plus FIS, pe lângă primele două condiţii: „toate 

maximele din propria noastră legislare trebuie să se armo¬ 
nizeze între ele spre a forma un posibil imperiu al scopu¬ 
rilor ca un imperiu al naturii" (II, 72). 

Toţi aceşti paşi presupun un anume grad de incertitu¬ 
dine şi aproximare în judecarea maximei, ei nefund paşii unei 
proceduri algoritmice de evaluare morală, ai unui calcul mo¬ 
ral. Faptul că (din varii motive, neexplicitate) Kant aplică 
uneori numai pasul 1, de cele mai multe ori numai pasul 2 
(în „derivarea" sistemului datoriilor pentru fiinţe umane în 
genere din Metafizica moravurilor ) nu înseamnă nici că el 
nu aplică niciodată pasul 3, FIS (cum se crede de obicei) — 
căci FLN şi FU sunt conţinute în FIS (de fapt, la rigoare, 
am putea spune că el aplică numai FIS, chiar dacă parţial, 
adică utilizând uneori numai FLN, alteori numai FU); şi 
nici că el procedează haotic, utilizând la întâmplare formule 
care ar fi independente între ele — căci Kant e conştient că 
aplicarea parţială a FIS sporeşte incertitudinea evaluării şi 
că evaluarea cea mai precisă ar fi aceea care trece maxima 
„prin (toate) cele trei concepte menţionate" (II, 72) — aşa 
cum şi procedează cu cele patru exemple ale sale din înte¬ 
meiere ... Diminuarea maximă a gradului de incertitudine 
al procedurii de generare a unei aplicaţii intenţionate a pre¬ 
dicatului „autonomie" se poate face numai prin parcurge¬ 
rea celor trei paşi, ceea ce echivalează cu aducerea Legii 
morale „pe cât posibil mai aproape de intuiţie" (II, 72). 

Prin urmare, în „judecarea morală", în aplicarea proce¬ 
durii de construcţie a unei aplicaţii intenţionate, e bine „să 
procedăm întotdeauna după metoda strictă": să „punem la 
bază" Ideea de autonomie şi modelul ei, FA, verificând apoi 
(dacă „vrem să procurăm acces legii morale", adică dacă 
vrem să generăm aplicaţii ale sale) dacă există o îmbogăţi¬ 
re teoretică a unei maxime empirice nij astfel încât ea să poa¬ 
tă deveni un model al Ideu de „autonomie" (î.e. să satisfacă 
FA). In caz de răspuns negativ, vom putea conchide că m ţ 
nu poate fi maxima unei „voinţe autonome" sau, ceea ce e 
totuna, că ntj nu are conţinut moral. 

In noul context de interpretare devine mai clar ce vrea 
să spună Kant prin strania afirmaţie că FLU şi FSI sunt, „în 
fond, totuna ‘ (II, 74), deşi ele sunt introduse distinct şi sunt 
formulate totuşi în termeni diferiţi. Procedurile deductive 
nu ne ajută să lămurim această chestiune (a încerca deriva¬ 
rea reciprocă a celor două formule s-a dovedit un joc logic 
fără sorţi de izbândă). Ceea ce vrea să spună Kant e mai de¬ 
grabă că aceste două formule distincte sunt sintetizate în 
formula unică a autonomiei şi deci ele formează, toate, o sin¬ 
gură formulă a Ideii de autonomie. Acum putem afirma în 
cunoştinţă de cauză că există o singură „formulă" a prin¬ 
cipiului suprem al moralităţii, anume FA. Aşa-zisa Formulă 
a imperiului scopurilor (FIS) este un „principiu de aplicare" 
al primeia, o „reprezentare" prin categoriile cantităţii a FA. 

Interpretarea în termeni structural-matematici a arhitec¬ 
turii teoriei etice a lui Kant lămureşte şi problema naturii 
aplicaţiilor intenţionate ale teoriei, legată la rându-i de un 
detaliu de editare a textului întemeierii. .. Expunerea struc¬ 
turalistă a unei teorii în termeni de modele matematice duce 
la două concluzii interesante: ( 1 ) domeniul aplicaţiilor in¬ 
tenţionate ale teoriei e o clasă de sub-structuri empirice şi 
nu o mulţime de obiecte sau evenimente singulare şi izo¬ 
late; ( 11 ) aplicaţiile intenţionate ale teoriei nu reprezintă, în 
mod naiv, o „realitate pură", „adevărata şi unica realitate", 
„experienţa pură", ci un sistem de „fenomene" conceptua- 
lizate deja, adică dependente de o teorie, dar nu de teoria 
noastră, ci de alte teorii, logic anterioare faţă de ea. Dome¬ 
niul aplicaţiilor intenţionate ale unei teorii „nu defineşte un 
unic univers de discurs, o singură « aplicaţie cosmică » a te¬ 
oriei; aplicaţiile intenţionate ale unei teorii sunt multiple 

şi locale, sau, cum spune Mouhnes, « mici fragmente ale ex- 

• . • «244 

perienţei» . 

244 I. Pârvu, Posibilitatea experienţei, p. 85. 

Contrar acestei viziuni, teoria lui Kant e privită prin tra¬ 
diţie ca aplicându-se la maxime singulare sau la datorii sin¬ 
gulare care ar putea fi „derivate" din principiul unic. Eu 
însumi am prezentat-o adesea în acest fel, motiv pentru care 
simt o dată în plus nevoia unei corecturi de principiu. Nu 
e exclus ca tocmai o asemenea prezentare să fi influenţat ta¬ 
cit pe acei editori care au „corectat" textul lui Kant cu un 
detaliu ce poate părea multora insignifiant. In fragmentul 
care descrie sensul aplicăm FLN la cele patru tipuri de da¬ 
torii, Kant spune: 

„Acestea sunt doar câteva dintre numeroasele datorii reale, sau 
cel puţin considerate de noi ca fiind astfel, a căror derivare 
(. Ableitung ) din principiul unic expus anterior apare cu cla¬ 
ritate" (II, 39). 

Cuvântul Ableitung (derivare) a fost introdus de unu 
editori pentru a corecta ceea ce lor li se părea a fi o greşeală: 
utilizarea de către Kant a cuvântului Ăbteilung (divizare, 
clasificare). Din perspectiva interpretăm structuraliste, Ab- 
teilung e cuvântul potrivit, iar editorii greşesc. A. Wood ob¬ 
servă pe bună dreptate că în aceste paragrafe Kant discută 
numai relaţia dintre principiul său şi clasificarea datoriilor, 
nu problema derivării datoriilor; el vorbise anterior despre 
posibilitatea de a „deriva" ( ableiten) toate ^imperativele da¬ 
toriei din unicul principiu al lor (II, 32). înclin să cred că 
intenţia lui Kant a fost de a spune că legea morală funda¬ 
mentală generează — se aplică la — un sistem al datoriilor , 
o „clasificare a datoriilor", nu e un simplu mijloc de tes¬ 
tare a unor maxime singulare izolate. Iar sistemul datorii¬ 
lor morale (care va fi elaborat complet abia în Metafizica 
moravurilor) reprezintă aplicaţiile intenţionate de Kant în 
acest punct al discuţiei sale. Ele nu trebuie privite însă ca 
o „realitate pură", ca o „experienţă pură" sau ca un fel de 
„lucru în sine" absolut obiectiv, ci ca o structură de datorii 
reale deja impregnată conceptual de anumite teorii care sunt 
logic anterioare celei kantiene: în speţă, e vorba de teoria 
dreptului natural a şcolii lui Pufendorf. Kant spune expli- 

cit în acest sens că va aplica FLN (şi mai târziu FU) la „cla¬ 
sificarea obişnuită" a datoriilor aşa cum a fost „adoptată în 
şcoli" (II, 34n). Această aplicaţie a teoriei etice a lui Kant 
se face aşadar la sistemul datoriilor aşa cum a fost consa¬ 
crat de teoriile legii naturale, unul dintre rezultatele inte¬ 
resante fiind, pe lângă explicarea acestor fapte empirice 
preexistente, şi corectarea lor: pentru şcoala lui Pufendorf, 
bunăoară, datoriile perfecte sunt numai externe, la Kant ele 
sunt şi interne. Evident, această teorie poate avea şi alte apli¬ 
caţii intenţionate. De exemplu, ni se vorbeşte de aplicarea 
sa la comportarea morală a fiinţelor umane, vizând dezvol¬ 
tarea, răspândirea şi întărirea principiilor morale prin edu¬ 
caţie (MM, 256); la datoriile moralei comune sau ale celei 
religioase (î.e. la „ceea ce predică oamenii că trebuie făcut, 
fără ca vreunul să se gândească dacă poate fi făcut" — LE. 
Mrong., 1318); la antropologia morală, o ştiinţă empirică 
a psihologiei şi comportamentului moral ale cărei „legi" sunt 
legile constituţiei particulare a fiinţei umane; la nenumă¬ 
ratele contexte particulare ce determină sisteme de „reguli 
speciale" (coduri morale particulare) surprinzând variate¬ 
le faţete ale condiţiei sociale a omului: 

„De exemplu, cum trebuie să ne comportăm faţă de fiinţele 
umane care se află Intr-o stare de puritate morală sau de depra¬ 
vare ? Faţă de cei cultivaţi sau faţă de cei necultivaţi ? Faţă de 
savanţi sau faţă de ignoranţi? ... Cum trebuie trataţi oame¬ 
nii în raport cu diferenţele de rang, vârstă, sex, stare de sănă¬ 
tate, bogăţie sau sărăcie şi aşa mai departe ? Aceste întrebări 
nu dau naştere la tot atât de multe specii de obligaţie etică 
(deoarece există numai una, cea a virtuţii în genere), ci numai 
la tot atâtea feluri diferite de a o aplica (corolare). Prin ur¬ 
mare, ele nu pot fi prezentate ca secţiuni ale eticii şi membre 
ale diviziunii unui sistem (care trebuie să provină apriori din- 
tr-un concept al raţiunii), ci pot fi doar anexate sistemului. 
Totuşi, chiar şi această aplicare ţine de prezentarea completă 
a sistemului" (MM, 309). 

E interesant de remarcat în acest pasaj reiterarea proce¬ 
durii a priori de întemeiere a sistemului clasic al datoriilor 

pe o Idee a raţiunii (schiţată în II, 34-38), ca şi considera¬ 
rea sistemelor dc „legi speciale" ca fiind numai anexe ale 
sistemului datoriilor şi nu parte propriu-zisă a lui. Motiv 
pentru care Kant a şi neglijat acest aspect „empiric" al te¬ 
oriei sale. 

Privită prin ochelarii acestei reconstrucţii teoretice, pro¬ 
blema deducţiei (transcendentale?) a principiului suprem 
al moralităţii e problema felului în care se poate autentifica 
sau justifica faptul că FA este realmente acest principiu (nu 
printr-o intuiţie morală sui generis, cum susţin teoreticienii 
„simţului moral", nici printr-o intuiţie intelectual-logică, 
cum susţin teoreticienii eticii „perfecţiunii", nici pe bază de 
inducţie cum susţin utilitariştii, ci) printr-o „deducţie" a 
priori analogă deducţiei transcendentale a categoriilor 
(III, 18). Cum putem arăta în mod a priori că FA are „rea¬ 
litate şi necesitate obiectivă" (III, 7), adică determină într-a- 
devăr voinţele bune ale tuturor fiinţelor raţionale imperfecte 
în genere, oameni şi fiinţe de pe alte planete (că ea este real¬ 
mente „o proprietate a voinţelor tuturor fiinţelor raţiona¬ 
le" - III, 4) ? 

Formula Ideii de autonomie este modelul veritabil (M) 
al unui predicat structural, cel de „autonomie". In spiritul 
reconstrucţiei noastre, rezultă imediat consecinţa importan¬ 
tă că „axioma proprie" a teoriei, anume FA, nu trebuie jus¬ 
tificată sau „ dedusă a priori“ în vreun feb, ea nu e nici evidentă 
de la sine, nici tautologică, nici rezultatul unei inducţii, ci 
c suficient să fie o asumpţie necesară ce defineşte predica¬ 
tul structural de bază sau Ideea de autonomie. Valabilitatea 
ei universală şi realitatea ei obiectivă pe domeniul D nu 
numai că nu pot fi justificate, dar nici nu trebuie să fie jus¬ 
tificate. In acest sens poate fi înţeleasă afirmaţia lui Kant 
din Critica raţiunii practice că principiul moralităţii nu are 
nevoie de nici un fel de temeiuri justificative, de nici un fel 
de „deducţie" sau autentificare, căci el este un „fapt al 
raţiunii" a cărui conştiinţă o împărtăşim cu toţii şi a cărui 

autoritate supremă toţi o recunoaştem. Interpretarea struc¬ 
turalistă a teoriei criticii raţiunii practice explică într-un fel 
plauzibil abandonul lui Kant din a doua sa Critică în ceea 
ce priveşte „deducţia" legii morale. Descriind ceea ce a re¬ 
uşit să facă până la începutul Secţiunii III, Kant precizează: 
„se pare că noi de fapt doar am presupus, în Ideea de liber¬ 
tate, legea morală, adică însuşi principiul autonomiei voin¬ 
ţei, fără a fi putut demonstra prin sine realitatea şi 
necesitatea lui obiectivă" (III, 7). Reconstrucţia noastră ne 
ajută să înţelegem mai bine de ce nici nu era nevoie de o 
asemenea demonstraţie (,,deducţie“). 



6. încheiere 


Lectura şi analiza întemeierii metafizicii moravurilor nu 
ar trebui să ne ducă la concluzia că filozofia morală a lui 
Kant s-ar reduce la un studiu abstract al posibilităţilor de 
întemeiere a principiului moralităţii. Acest demers funda- 
ţional nu reprezintă decât partea preliminară a ceea ce epo¬ 
ca numea „filozofie practică universală", demers care, în 
sistemul lui Kant, a luat numele de „critica raţiunii practi¬ 
ce". Scopul acesteia era să investigheze condiţiile de posi¬ 
bilitate ale legilor morale necesare şi universale, oferind astfel 
un fundament a priori eticii aplicate — adică datoriilor mo¬ 
rale şi juridice speciale ori eticii teologice. Lucrările Cri¬ 
tica raţiunii practice, Metafizica moravurilor şi Antropologia 
încununează în timp acest demers kantian. Merită să reamin¬ 
tim că în cursurile sale de etică, profesorul din Komgsberg 
cheltuia cea mai mare parte din timp pentru a discuta apli¬ 
caţiile principiului moralităţii, prezentând acele chestiuni 
controversate ce se aflau în centrul dezbatem publice: ce 
statut are religia naturală şi în ce constau erorile religioa¬ 
se, dacă respectarea regulilor moralei teologice este suficien¬ 
tă pentru a fi realmente moral, care sunt datoriile faţă de 
sine şi faţă de alţii — de la sinucidere şi îmbogăţire până la 
jignire, răzbunare şi datoriile faţă de animale. Filozofia mo¬ 
rală a lui Kant acoperă tot acest spectru tematic, începând 
cu fundamentele ei a priori şi ajungând la aplicaţiile sale 
practice. 

Această complementaritate, fundamente-aplicaţn, a ge¬ 
nerat şi o dispută în jurul întrebăm dacă teoria etică a lui 
Kant poate fi considerată o teorie explicativă a moralităţii 
sau o teorie normativă, menită adică să servească par ex- 
cellence ca îndreptar al acţiunii ? Mi se pare că teoria impe¬ 
rativului categoric a lui Kant este, înainte de toate, o teorie 
explicativă a felului în care se poate face o fundamentare 
neinductivă, a priori, a teoriei morale, în cadrul unui pro¬ 
gram de fundamentare meta-teoretică a unor largi clase de 
teorii ştiinţifice menit să explice posibilitatea şi mteligibi- 
litatea legilor necesare şi universale din domeniile natura¬ 
lului şi practicului. In particular, această teorie explică felul 
în care sunt posibile legile morale universale şi necesare de¬ 
spre care mulţi spun că există, deschizându-ne astfel un 
drum spre cunoaşterea constituţiei veritabile a moralului, 
spre structura a priori profundă a praxis-ului, ascunsă în spa¬ 
tele spectacolului cotidian al moralităţii comune. Teoria lui 
Kant — aşa cum ne apare în Întemeiere... şi în Critica ra¬ 
ţiunii practice — e o teorie a fundamentelor a priori ale mo¬ 
ralităţii. 

Există şi comentatori care susţin că, definind necesita¬ 
tea practică sau „legalitatea în genere", Kant a formulat mai 
degrabă o teorie normativă a moralei, o „busolă" pentru 
uzul practic al omului comun. O. Hoffe, alături de majo¬ 
ritatea comentatorilor, consideră că tocmai în dimensiunea 
normativă stă centrul de greutate al teoriei kantiene, teorie 
care ar fi urmărit, în ultimă instanţă, să dea „un criteriu su¬ 
prem de evaluare pentru moralitate". 245 Cu toate acestea, 
dificultăţile persistente ale aplicăm teoriei la cazuri concre¬ 
te î-au atras de-a lungul timpului critici severe şi au făcut 
pe mulţi comentatori să clameze „eşecul" întreprinderii kan¬ 
tiene în genere. Nu ar fi totuşi exclus ca aceşti comentatori 
să se fi pripit cu aprecierile lor negative: căci Kant nu pare 
a fi intenţionat să ofere, înainte de orice, o teorie normati- 

245 Hoffe, La philosophie pratique de Kant, p. 75. 

vă, algoritmică a deciziei morale, aptă să ofere formula ma¬ 
tematică a binelui şi răului moral pentru cazul oricărei ac¬ 
ţiuni individuale. Dar nici nu se poate spune că ne-a lăsat 
fără nici o procedură. 

Tocmai de aceea aş înclina să cred că filozofia practică 
a lui Kant trebuie considerată în primul rând o teorie fun- 
daţională apriori a moralităţii indivizilor (virtuţii) şi siste¬ 
melor de datorii şi numai într-un sens indirect un îndrumar 
aproximativ al acţiunii. Intr-adevăr, „ea cere omului să-şi 
depăşească în mod radical natura sa imperfectă şi socială; 
numai în depăşire descoperă omul fiinţa sa veritabilă (se des¬ 
coperă pe sine), fiinţa sa morală, în fine, natura sa raţiona¬ 
lă (practică)" 246 . In acest sens general, sunt de acord cu 
punctul de vedere al lui Hoffe. 

Care e, până la urmă, eficacitatea teoriei lui Kant ? In ce 
măsură poate ea ghida efectiv judecata noastră morală din¬ 
colo de o orientare vagă, pe care am putea-o obţine şi fără 
enormele ei complicaţii şi complexităţi, folosind bunăoară 
un îndreptar empiric mai simplu, cum e formula din para¬ 
graful I, 17 (regula de aur). Punându-ne această întrebare, 
putem vedea mai uşor în ce sens măreţia acestei teorii con¬ 
stă tocmai în dimensiunea sa explicativă , nu în cea aplica¬ 
tivă. Aşa cum pentru a explica banala cădere a mărului (dar 
şi mişcarea planetelor) Newton a introdus concepte pur ra¬ 
ţionale, fără corespondent empiric, cum e cel de „gravita¬ 
ţie", ca şi principii nederivate din experienţă, cum este cel 
al cauzalităţii, precum şi un fastuos şi greu inteligibil apa¬ 
rat matematic, tot aşa Kant a introdus Ideile de „lume in¬ 
teligibilă", „lege morală obiectivă", „libertate" etc., precum 
şi o fastuoasă şi greu inteligibilă tramă teoretică, pentru a 
explica „banalul" fapt al moralităţii unei acţiuni particulare 
cum e aceea de a nu fura (dar şi „sistemul datoriilor" ac¬ 
ceptat şi predat în şcolile de drept natural). 

246 O. Hoffe, Laphilosophie pratique de Kant, p. 133. 

Fără îndoială, dimensiunea aplicativă a teoriei lui Kant 
nu lipseşte şi nu trebuie ignorată, nici măcar sub ispita ce¬ 
lebrităţii metafizicii sale. Ideea de lege morală e, pentru el, 
un „ghid“ de care trebuie să ne „apropiem constant" şi pe 
care trebuie să-l „aproximăm" asimptotic. Idealul imperiu¬ 
lui scopurilor prezent în FIS ne ajută în acest sens. Opera¬ 
ţia esteînsă departe de a fi una algoritmică; ea e, mai degrabă, 
o deliberare rafinată asupra unor cazuri particulare, după 
o procedură ce pare inspirată din metoda spectatorului im¬ 
parţial al lui A. Smith (pe care Kant l-a citit), un efort veş¬ 
nic neterminat de autoanaliză în tentativa omului de a-şi 
perfecţiona caracterul. Dar teoria ne avertizează: nicioda¬ 
tă omul nu va putea deveni identic cu Idealul, căci el e o 
fiinţă ce stă mereu sub semnul imperfecţiunii. Analizele de 
caz din întemeiere..., dar mai ales cele din Metafizica mo¬ 
ravurilor, dovedesc limitele, dar şi eficacitatea standardu¬ 
lui etic de tip kantian. Pentru a compensa cât de cât ariditatea 
expunem anterioare, voi explora în încheiere semnificaţia 
morală a câtorva cazuri particulare punând la lucru teoria 
lui Kant. 

1) Am văzut deja că — în lumina FIS — maxima sinu¬ 
cidem egoiste (din iubire de sine) este imorală, contrar apă¬ 
rătorilor sinuciderii care invocă dreptul oricărui om de a 
dispune de bunurile pământeşti (inclusiv de corpul său) con¬ 
form voinţei proprii atâta vreme cât nu încalcă drepturile 
altora. Dar oare este imorală şi sinuciderea altruistă, de pil¬ 
dă cea în scopuri patriotice ? Este sinucidere actul prin care 
cineva se lasă omorât pentru a-şi salva patria ? Kant îşi pune 
această întrebare în MM, 264. Răspunsul nu este dat aco¬ 
lo, dar figurează în cursurile sale: el distinge între a-ţi lua 
în mod deliberat viaţa (şi aceasta e contrar datoriei în ori¬ 
ce împrejurare) şi, respectiv, a-ţi risca viaţa (ceea ce înseam¬ 
nă a ţi-o încredinţa sorţii) urmărind să-ţi îndeplineşti o 
datorie faţă de alţii (aceasta e permis, î.e. nu e interzis, dar 
nici nu e o obligaţie). In acest din urmă caz, maxima veri¬ 
tabilă este „Vreau să mă expun riscului de a fi omorât pe 
câmpul de bătaie pentru a-mi salva patria" şi nu „Vreau să 

mă sinucid (deliberat) pentru a-mi salva patria": „Căci a-ţi 
risca viaţa în lupta contra duşmanilor... şi chiar a-ţi sacri¬ 
fica propria viaţă nu înseamnă sinucidere" (LE, Coli., 146). 
A doua maximă, dacă e universalizată, contrazice legea care 
interzice sinuciderea (deliberată) în orice împrejurare. Prima 
nu se referă la sinucidere, ci la intenţia de a lupta pentru 
salvarea patriei sub ameninţarea riscului de a fi ucis; aceas¬ 
ta fac toţi eroii militari şi ei fac o acţiune al cărui deznodă¬ 
mânt „depinde de soartă". Numai „intenţia de a te distruge 
pe tine" înseamnă „sinucidere". In MM, 262 caracterul „ar¬ 
bitrar" al uciderii de sine e adăugat în definiţia sinucidem. 
Altfel, „există multe condiţii în care viaţa trebuie sacrificată; 
de pildă, dacă nu o pot prezerva decât violând datoriile pe 
care le am faţă de mine, atunci sunt constrâns să o sacrific, 
mai degrabă decât să-mi încalc datoriile" (LE, Colb, 147). 
Iată şi un comentariu dintr-un text mai târziu: „Există te¬ 
meiuri şi cauze pentru care moartea este totuşi binevenită, 
deşi noi trebuie să ne prezervăm viaţa, şi anume în măsura 
în care nu noi suntem agenţii ei. ... E permis să-ţi rişti via¬ 
ţa în faţa pericolului de a o pierde; totuşi nu-mi poate fi 
niciodată permis să-mi iau în mod deliberat viaţa sau să mă 
ucid pentru împlinirea unei datorii pentru alţii; de exem¬ 
plu, atunci când Curtius s-a aruncat în prăpastie pentru a 
salva poporul Romei, el a acţionat contrar datoriei; dar când 
un soldat se aruncă în faţa săbiei duşmanului, el doar îşi riscă 
viaţa; la fel marinarul, pompierul etc." (LE, Vig., 370) 247 . 

247 Pentru o discuţie înrudită privitoare la justificarea kantiană a 
unei intervenţii armate, ce riscă sacrificarea vieţii unor inocenţi, pen¬ 
tru a anihila un atac terorist (cum a fost cel de la teatrul din Mos¬ 
cova sau de la şcoala din Beslan, Osetia de Nord), vezi T. Hill jr., 
Dignity and Practicai Reason, cap. 10. Hill crede că teoria lui Kant 
nu ar putea justifica o maximă de tipul „Voi omorî deliberat un nu¬ 
măr limitat de persoane nevinovate dacă vreau să salvez mai multe 
vieţi omeneşti". Numai că, în aceste cazuri, politica publică oficială 
nu e de tipul uciderii deliberate a unui număr limitat de nevinovaţi, 
ci de tipul asumării riscului de a-i ucide. 

Dacă ne-am imagina, acum, două ţări în război, una din 
ele fund în pragul înfrângerii şi distrugem totale; dacă, în 
aceste condiţii, învingătorul ar veni cu oferta: voi salva 
douăzeci de milioane de vieţi şi bunurile lor numai dacă Pre¬ 
şedintele lor se sinucide şi, în caz că refuză să se sinucidă, 
îl voi lăsa totuşi în viaţă, dar îi voi ucide concetăţenii. In 
aceste condiţii, este oare moral ca Preşedintele să se sinu¬ 
cidă (deliberat) sau nu ? Din punctul de vedere al lui Kant 
nu e moral. Acesta este „rigorismul" eticii kantiene, mult 
contestatul „cult al regulii", atât de neplauzibil unora, care 
nu ţine seama de circumstanţe. Kant dă, şi comentează, un 
exemplu asemănător: apărătorii sinucidem virtuoase dau 
în favoarea lor exemplul lui Cato care s-a sinucis odată ce 
a realizat că, în ciuda faptului că poporul avea încredere în 
el, nu-i mai era cu putinţă să scape din mâinile lui Cezar; 
Cato mai era convins că, odată ce el, campionul libertăţii, 
s-ar fi predat, toţi ceilalţi cetăţeni ar fi spus: La ce bun să 
mai luptăm pentru libertate ? Aşa încât s-a sinucis, sperând 
că romanii vor continua lupta pentru idealurile sale. Kant 
comentează cazul în felul următor: dacă în ciuda tuturor 
torturilor la care l-ar fi supus Cezar, Cato şi-ar fi menţi¬ 
nut hotărârea interioară şi idealurile, aceasta ar fi fost no¬ 
bil; dar nu să se sinucidă. El ar fi trebuit să lupte până la 
moarte în apărarea onoarei sale şi atunci ar fi acţionat mo¬ 
ral, căci moartea lui nu ar fi însemnat sinucidere. 

In cazul acesta nc-am mai putea întreba şi dacă sinuci¬ 
derea forţată a Preşedintelui e realmente „sinucidere"; căci 
deşi actul e făcut cu intenţie ( dolus ), el are mai degrabă as¬ 
pectul unui sacrificiu deliberat, iar „sacrificarea propriei vieţi 
nu e sinucidere" (LE, Colb, 146). 

Predicarea legitimităţii sinuciderii este unul dintre cele 
mai rele lucruri ce 1 se pot întâmpla unei societăţi: căci cei 
ce nu-şi respectă, din principiu, viaţa nu se pot abţine de 
la nici un viciu şi nu au teamă de nici un rege ori de tortură 
(LE, Colb, 145, 148). „Există multe în lume care sunt mult 

mai importante decât viaţa. Respectarea moralităţii este mult 
mai importantă. E mai bine să-ţi sacrifici viaţa decât să ig¬ 
nori moralitatea" (LE, Coli., 147). 

Dar Kant nu spune că nu am putea acţiona efectiv şi ghi- 
dându-ne după un imperativ pragmatic, după regula: Tre¬ 
buie să te sinucizi pentru a asigura fericirea concetăţenilor 
tăi. Aceasta nu e o „obligaţie", î.e. o necesitare absolută, ci 
o necesitare ipotetică, relativă la un scop natural recunos¬ 
cut al fiinţelor umane: fericirea. Un asemenea imperativ 
poate funcţiona şi el ca motiv al acţiunii, deşi nu ca motiv 
moral. Imperativul moral este absolut, iar motivul moral 
exprimă un bine absolut. Imperativul pragmatic constrânge 
şi el, dar nu în mod absolut; el exprimă un bine ipotetic. 
Preşedintele poate aşadar judeca prudenţial şi să spună că 
sinuciderea poate fi bună ca mijloc în vederea fericim, dar 
că, privităîntr-un sens absolut, ea estere^. In faţa scaunului 
de judecată al raţiunii, el poate ajunge la concluzia că e mai 
oportun să prefere avantajul majorităţii în comparaţie cu 
virtutea sa (LE, Coli., 50 sq). „Prin prisma regulii pruden¬ 
ţei, a te elimina din scenă va fi fund adesea cea mai bună 
cale; dar prin prisma regulii moralităţii, acest lucru nu e per¬ 
mis în nici o condiţie, deoarece el înseamnă distrugerea uma¬ 
nităţii, prin care omenirea e coborâtă sub nivelul animalelor. 
... Temeiul motivaţional pragmatic al vieţii e fericirea. Pot 
eu oare să-mi iau viaţa pentru că nu pot trăi fericit? Nu, 
nu e deloc necesar ca, atâta vreme cât trăiesc, să trăiesc fe¬ 
ricit; dar e necesar ca atâta vreme cât trăiesc, să trăiesc ono¬ 
rabil" (LE, Coli., 147). Căci dacă ne-ar fi permis să ne 
sinucidem din motive de nefericire (durere), atunci ar în¬ 
semna că toate datoriile noastre morale sunt în vederea fe¬ 
ricim, ceea ce nu e aşa; ele sunt absolute şi vizează ceea ce 
omul are „sfânt" şi „inviolabil" în el: umanitatea. 

In aceeaşi problematică a sinucidem intră şi o chestiune 
care şi-a păstrat întru totul actualitatea: este morală donarea 
de organe ? Dintr-un punct de vedere utilitarist, dacă pre- 

levarea unui organ sănătos nu afectează sever viaţa dono- 
rului şi ajută la salvarea altei vieţi, atunci ea este morală, căci 
sporeşte fericirea în lume. Chiar şi teologii au început să se 
acomodeze cu ideea. Cum stau lucrurile cu Kant ? Este do¬ 
narea de organe morală din punctul de vedere al teoriei sale 
etice ? 

Răspunsul e negativ şi argumentul kantian e că preleva¬ 
rea şi donarea de organe se înscrie în ceea ce s-ar putea numi 
„sinucidere parţială", iar aceasta e la fel de imorală ca şi „si¬ 
nuciderea totală", motivul fund acela că încalcă cea dintâi 
datorie a omului faţă de sine însuşi, datoria „autoconser¬ 
vării naturii animale a omului": „A se priva de o parte in¬ 
tegrantă a unui organ (a se mutila), de exemplu, a dărui sau 
a vinde un dinte spre a fi replantat în maxilarul altuia,... 
aparţine sinuciderii parţiale" (MM, 264). 

2) Să considerăm un caz relativ recent şi să ne întrebăm 
cum l-ar fi comentat Kant. Julius şi Ethel Rosenberg au fost 
executaţi în 1953 sub acuzaţia de a fi furnizat secrete nu¬ 
cleare americane către URSS. Fratele lui Ethel, David 
Greenglass, a fost şi el acuzat şi era pasibil de aceeaşi pe¬ 
deapsă. Mult mai târziu, în anul 2001, el recunoaşte că, 
printr-o înţelegere cu acuzarea, a convenit să depună o măr¬ 
turie falsă acuzând-o pe sora sa de spionaj, deşi „nu a avut 
certitudinea participăm acesteia", şi aceasta pentru că î s-au 
promis doar 10 am de închisoare în locul scaunului electric. 

S-ar putea spune că David Greenglass a acţionat con¬ 
form datoriei prezervăm propriei vieţi. Dar este morală pre¬ 
zervarea propriei vieţi cu preţul unei crime sau a încălcăm 
unei datorii morale? 

Răspunsul lui Kant ar trebui să fie negativ. După cum 
am văzut, FIS sugerează un test de universalizare a unei ma¬ 
xime care să dea un rezultat coerent cu celelalte legi mora¬ 
le al căror autor e raţiunea practică. Dacă maxima m (e.g. 
îmi voi prezerva viaţa acuzând mincinos pe sora mea de înal¬ 
tă trădare) duce, prin universalizare, la o lege G(m) care con- 

trazice o lege acreditată anterior (e.g. Nu trebuie să minţi; 
sau, Nu trebuie să sacrifici viaţa nimănui), atunci G(m) tre¬ 
buie respinsă. Voinţa autonomă trebuie să fie mtern-coe- 
rentă. Legile care guvernează în imperiul scopurilor trebuie 
„să se armonizeze între ele“. Iată şi comentariul lui Kant: 
„Rămâne, pe de altă parte, condamnabil şi contrar datoriei 
să promovezi menţinerea vieţii cu preţul sacrificării propriei 
moralităţi şi să consideri viaţa ca o bonificaţie chiar atunci 
când menţinerea ei e însoţită direct de crimă. ... De exem¬ 
plu, dacă cuiva 1 se promite ... că se va putea bucura de o 
viaţă fericită cu preţul unei trădări ruşinoase sau a altui act 
criminal" (LE, Vig., 370). 

3) Este oare prostituţia acceptabilă după standardele mo¬ 
ralei kantiene? Cum se poate aplica FIS pentru a lua o de¬ 
cizie în acest sens ? (vezi MM, 265). 

Biserica Ortodoxă Română se opune categoric legalizăm 
prostituţiei: „Prostituţia este, înainte de toate, un subiect 
de morală şi atunci BOR nu poate fi niciodată de acord cu 
legalizarea păcatului. Teologic vorbind, dreptul la păcat nu 
există. De fapt ar fi bine dacă s-ar lua în calcul cauzele, în 
principal sărăcia, iar nu efectele" (C. Stoica, purtător de cu¬ 
vânt al Patriarhiei Române, 7 dec. 2001). 

O întrebare pe care am putea-o pune este dacă punctul 
de vedere al BOR e un punct de vedere kantian ? Răspun¬ 
sul e, evident, negativ. Punctul de vedere al BOR este punc¬ 
tul de vedere al moralei teologice, o morală heteronomă: 
prostituţia e imorală pentru că nu e conformă datoriei ex¬ 
terne. După Kant, constrângerea de către alţii nu e una pro- 
priu-zis morală; legea morală e o coercitio interna. O lege 
a lui Dumnezeu are conţinut moral şi nu doar rectitudine 
legală numai dacă are un motiv intern. Chiar dacă repre¬ 
zentantul BOR şi un filozof kantian au, în acest caz, ace¬ 
laşi răspuns, anume că prostituţia e imorală, argumentele 
lor sunt diferite. Prostituarea e, pentru Kant, o folosire a 
corpului uman ca obiect, deci maxima ei nu satisface FU. 

Ne-am putea întreba acum dacă, după părerea lui Kant, 
un principiu imoral ar putea fi legalizat ? Răspunsul lui Kant 
e negativ atâta vreme cât el susţine că orice datorie juridică 
trebuie să satisfacă, totodată, principiul moralităţii. „Există 
aşadar datorii ale virtuţii (sau etice), care nu sunt datorii 
ale dreptului, dar conversa (nu are loc): toate datoriile, fie 
şi dacă ele sunt datorii ale dreptului, sunt astfel constituite 
încât, dincolo de legea externă sub care cad, există totodată 
o lege internă care constrânge la executarea lor; şi astfel ori¬ 
ce obligaţie legală conţine în acelaşi timp o obligaţie etică. 

... Rezultă că orice obligaţie, de orice fel, fie ea juridică sau 
etică, e etică prin natura ei" (LE, Vig. 334). 

4) Care este interpretarea dată de Kant problemei pe¬ 
depsei} Dacă omul este valoarea supremă şi prezervarea 
vieţii prima noastră datorie morală, putem oare justificape- 
deapsa capitală ? Kant crede că da şi ar fi interesant să ve¬ 
dem cum. 

Kant este apărătorul unui punct de vedere aşa-zis „re- 
tributivist" cu privire la pedeapsa penală: un „delict public" 
trebuie pedepsit după „principiul răsplătirii de la egal la egal" 

(lex talionis ) — forma şi gravitatea culpei determină în mod 
proporţional forma şi gradul pedepsei; pedeapsa e privită 
ca o plată cu aceeaşi monedă a faptei rele comise de agre¬ 
sor. Consecvent teoriei sale deontologiste, Kant susţine că 
„legea penală este un imperativ categoric, dispreţuindu-1 pe 
acela care se strecoară printre meandrele fericirii spre a des¬ 
coperi ceva care, pentru profitul ce î s-ar promite, l-ar des¬ 
cărca pe vinovat de pedeapsă, fie şi numai parţial, conform 
devizei fariseice: Este de preferat să moară un om decât să 
decadă întreg poporul" (MM, 182). Poziţia sa anti-conse- 
cinţiomstă este evidentă: cei ce aplică pedeapsa nu trebuie 
să se lase ghidaţi de considerente privitoare la consecinţele 
ei în ce priveşte fericirea celui pedepsit sau a societăţii în 
ansamblu. A pedepsi cu închisoarea un delincvent pentru 
a spori prin aceasta bunăstarea sau fericirea societăţii pe an- 

samblu (pentru că, în acest fel, ea e scutită de infracţiunile 
lui şi el are astfel şansa de a se reabilita) este imoral, pen¬ 
tru că aceasta înseamnă că noi folosim acel delincvent ca un 
obiect pentru asigurarea fericim altora. Prin urmare, orice 
justificare consecinţiomstă sau corectivă a pedepsei este gre¬ 
şită sub aspect moral. „Pedeapsa juridică ... nu poate fi pro¬ 
movată niciodată doar ca mijloc în vederea dobândim altui 
bun, pentru delincventul însuşi sau pentru societatea civi¬ 
lă, ci întotdeauna trebuie aplicată împotriva celui vinovat 
pentru motivul că a comis delictul “ (MM, 181). In aceste 
condiţii, pedeapsa trebuie să fie proporţională cu delictul 
şi pentru delicte foarte grave— cum e crima sau alte delicte 
împotriva statului — ea trebuie să aibă gravitatea maximă: 
moartea. „Condamnarea la moarte este singura care se pro¬ 
nunţă asupra tuturor, proporţional cu răul interior al cri¬ 
minalului" (MM, 183). 

Acest mod kantian de a judeca pedeapsa este conside¬ 
rat complet inadecvat de utilitarişti, care consideră că a pe¬ 
depsi (a cauza un rău) fără a produce o cantitate de fericire 
compensatorie mai mare în lume este nejustificat din punc¬ 
tul de vedere al principiului lor al maximizăm fericirii. O 
pedeapsă nu este justificată moral decât dacă, ea fund ine¬ 
vitabil un rău, evită un rău mai mare sau produce o canti¬ 
tate comparativ mai mare de fericire. Prin urmare, justiţia 
trebuie să urmărească aplicarea pedepselor nu după crite¬ 
riul simplu al culpei, ci după un criteriu complex, care inclu¬ 
de utilitatea socială: e.g. descurajarea unor delicte similare, 
reeducarea infractorului în închisoare etc. De aici o întreagă 
viziune umanizată a statutului pedepsei şi închisorilor, ca 
şi excluderea legii talionului, ca o lege primitivă şi rigidă, 
precum şi a corolarului ei, pedeapsa capitală 248 . 

Cu toate că astăzi nu vom găsi prea uşor susţinători ai 
teoriei etice a lui Kant în litera sa, vom găsi foarte mulţi 


248 Vezi J. Rachels, Introducere în etică. Editura Punct, 2000, 
p. 128 sq. 

adepţi ai spiritului ci. Cum spunea un comentator, nu vom 
găsi azi susţinători ai teoriei lui Kant, dar vom găsi susţi¬ 
nători ai kantianismului. Ideea că temeiurile judecăţii noas¬ 
tre morale trebuie să fie unele de natură raţională şi având 
o valabilitate universală a rămas o convingere persistentă a 
reflecţiei morale. Actualitatea kantianismului e un fapt cu 
care cunoscătorii sunt obişnuiţi. Şi nu poţi înţelege mai bine 
actualitatea unei teorii decât dacăîi cunoşti originile. Această 
carte a fost una despre originile kantianismului contemporan. 




GLOSAR GERMAN - ROMÂN 


Absicbt — ţel (finalitate, scop în sens obiectiv, dar şi subiectiv, 
intenţie) 

Achtung — respect 

all — întreg (adj.) 

allgemein — universal 

Allheit — integralitate 

als ob — ca şi cum 

an sich — în sine 

Analyse — analiză 

angeschaut — intuit 

Anlage — predispoziţie (talent) 

Anschauung — intuiţie 
Antrieb — impuls 

aus Interesse handeln — a acţiona din interes 
Begebrungsvcrmogen — capacitatea dorinţei 
Begierde — dorinţă 
begreiflich machen — a face inteligibil 
Begriff — concept 

bebandeln — a trata (fiinţa umană ca scop în sine) 

Bescbaffenbeit — constituţie, calitate 

bestimmt — determinat, ca atare 

Bcstimmung — determinare, menire ( determinatio ) 

betriigliches Versprecben — promisiune înşelătoare 

Beurteilung — judecare 

Beurteilungskraft — putere de judecare 

Bewegungs grund — motiv 

Bewegursacbe — motivaţie (cauză a mişcării) 

Beziehung — raport (raportul conceptelor la obiecte) 

blojl — numai (simplul, simpla) 
braucben — a folosi (umanitatea...) 
darstellen (exhibitio ) — a prezenta 
das Wollen — act volitiv, act de a vrea 
denken — a gândi 
Ding — lucru 
Disposition — dispoziţie 
Eigenschaft — proprietate 
einerlei — totuna 

einseben — a pricepe, a surprinde (a intui, perspicere ) 
einstimmen, ubereinstimmen, zusammenstimmen — a fi în armo¬ 
nie cu 

Empfindung — senzaţie 
erkennen — a cunoaşte 

Erkenntnis — cunoaştere, cunoştinţă (cognitio) 

Erscheinung (pbaenomenon) — fenomen 
falscb — fals 

falscbes Versprecben — promisiune falsă 
Formei — formulă 

freie Willkur (arbitrium liberum ) — capacitate de alegere liberă 

fiir sich — pentru sine 

fur sicb selbst — pentru sine însuşi 

Ganz — tot 

Gebot — poruncă ( praeceptus ) 

Gebrauch — folosire 
Gefiihl — sentiment 
Gesetzgebcr — legislator 

Gesetzgebung — legislare (acţiunea de instituire a legilor) 

Gesetzmtissigkeit — conformitate cu legea, legalitate 

Gesinnung — intenţie (în sens moral, de dispoziţie morală) 

glauben — a crede 

Gliick — noroc, şansă, soartă 

Gliickseligkeit — fericire 

Glucksgaben — soartă prielnică 

Grund — temei 

griinden — a întemeia 

Grundsatz — principiu de bază 

handeln — a acţiona 

Handlung — acţiune 
Hang — predilecţie 
hernehmen — a proveni 
Icb — Eu 

immer — întotdeauna 
inner — intern, lăuntric 
intellektuelle Welt — lumea intelectuală 
intelligibile Welt — lumea inteligibilă 
Interesse — interes 

Interesse nehmen — a deveni interesat 
jederzeit — de fiecare dată 
Klugbeit — prudenţă 
Kraft — putere 

liigenbaftes Versprechen — promisiune mincinoasă 

meinen — a opina 

Menschbeit — umanitate 

Moralitdt, Moral — morală 

Moralitat, Sittlicbkeit (moralitas) — moralitate 

Moralpbilosopbie — filozofie morală 

nach — după (în conformitate cu) 

Neigung — înclinaţie 

Notigung ( necessitatio )— constrângere (necesitare) 
notwending — necesar 
nur — doar 

Objekt, Gegenstand ( Sacbe ) — obiect 

Person — persoană 

Pflicbt — datorie 

Philosophie — filozofie 

Preis — preţ 

Prinzip — principiu 

Satz — propoziţie 

Scbatzung — estimare, stimă 

Scbein, Apparenz (apparentia) — aparenţă 

Selbst — sine 

Selbstentleibung ( suicidium) — sinucidere 
Selbstliebe — iubire de sine 

Selbstmord — a-şi lua singur viaţa (bomocidium dolosum) 
Selbsttatigkeit — auto-activitate 

Sinn — simţ 

Sinnenwelt — lumea simţurilor (lumea sensibilă) 
Sinnlicbkeit — sensibilitate 
Sitten — moravuri 
sittlich, moral — moral 

sittlicbe Weltweisbeit — înţelepciunea cu privire la moravuri 
sollen — trebuie 
Spontaneitdt — spontaneitate 
Tat — faptă 

Tauglichkeit — aptitudine (a fi bun la) 

Totalitdt — totalitate 
Triebfeder — mobil 
Tun und Lassen — actele şi omisiunile 
iibereinkommen — a fi identic 
iibereinstimmen — a fi în acord 
iiberhau.pt — în genere 
unausbleiblich — fără excepţie 
unvermeidlich — inevitabil 
unwahr — neadevărat 

unwahres Versprechen — promisiune neadevărată 

Urbeber — autor 

Urteil — judecată 

Urteilskraft — putere de judecată 

vereinigen — a concorda, a fi compatibil cu 

verfahren — a te purta 

Verbaltnis — relaţie 

Vermogen — capacitate 

Verstand — intelect 

V erstandeswelt — lumea intelectului 

versteben — a înţelege 

von sicb — de la sine 

Vorscbrift — precept 

Vorstellung — reprezentare 

Weltweisbeit — înţelepciune (filozofică) 

Wert — valoare 
Wille — voinţă 

Willkiir — capacitate de alegere 
wissen — a şti 

Wunscb — năzuinţă 
Wiirde — demnitate 

Zergliederung — descompunere (a unui concept, analiză) 

zugleich — totodată 

zusammenstimmen — a fi în armonie 

Zwang (coercitio ) — coerciţie 

Zweck — scop 

acord (a fi în) — ubereinstimmen 
act volitiv, act de a vrea — das Wollen 
actele şi omisiunile — Tun und Lassen 
acţiona (a) — handeln 

acţiona (a) din interes — aus Interesse handeln 
acţiune — Handlung 
analiză — Analyse 

aparenţă — Schein, Apparenz (apparentia) 
aptitudine (a fi bun la) — Tauglichkeit 

armonie (a fi în) — zusammenstimmen, einstimmen, ubereinstim¬ 
men 

a-şi lua singur viaţa (homocidium dolosum) — Selbstmord 
auto-activitate — Selbsttdtigkeit 
autor — Urheber 
ca şi cum — als ob 

calitate, constituţie — Beschaffenheit 
capacitate — Vermogen 
capacitate de alegere — Willkur 

capacitate de alegere liberă —freie Willkur (arbitrium liberum) 
capacitatea dorinţei — Begehrungsvermdgen 
coerciţie — Zwang ( coercitio ) 
concept — Begriff 

concorda (a), a fi compatibil cu — vereinigen 

conformitate cu legea, legalitate — Gesetzmdssigkeit 

constituţie — Beschaffenheit 

constrângere —Notigung ( necessitatio ) 

crede (a) — glauben 

cunoaşte (a) — erkennen 

cunoaştere, cunoştinţă (cognitio) — Erkenntnis 

datorie — Pflicht 
de fiecare dată — jederzeit 
de la sine — von sich 
demnitate — Wiirde 

descompunere (a unui concept, analiză) — Zergliederung 

determinare, menire ( determinatio) — Bestimmung 

determinat, ca atare — bestimmt 

deveni (a) interesat — Interesse nehmen 

dispoziţie — Disposition 

doar — nur 

dorinţă — Begierde 

după (în conformitate cu) — nach 

Eu — Ich 

fals — falscb 

faptă — Tat 

fără excepţie — unausbleiblich 

fenomen — Erscbeinung (pbaenomenon) 

fericire — Gliickseligkeit 

filozofie — Philosophie 

filozofie morală — Moralpbilosopbie 

folosi (a) (umanitatea...) — braucben 

folosire — Gebraucb 

formulă — Formei 

gândi (a) — denken 

identic (a fi) — iibereinkommen 

impuls — Antrieb 

inevitabil — unvermeidlich 

integralitate — Allheit 

intelect — Verstand 

inteligibil (a face) — begreiflicb machen 

intenţie (în sens subiectiv) — Gesinnung 

interes — Interesse 

intern, lăuntric — inner 

intuit — angeschaut 

intuiţie — Anscbauung 

iubire de sine — Selbstliebe 

în genere — iiberhau.pt 

în sine — an sich 

înclinaţie — Neigung 

întemeia (a) — griinden 

întotdeauna — immer 

întreg (adj.) — all 

înţelege (a) — versteben 

înţelepciune (filozofică) — Weltweisbeit 

înţelepciunea cu privire la moravuri — sittliche Weltweisbeit 

judecare — Beurteilung 

judecată — Urteil 

legislare (acţiunea de instituire a legilor) — Gesetzgebung 
legislator — Gesetzgeber 
lucru — Ding 

lumea intelectuală — intellektuelle Welt 

lumea intelectului — Verstandeswelt 

lumea inteligibilă — intelligibile Welt 

lumea simţurilor — Sinnenwelt 

mobil — Triebfeder 

moral — sittlicb, moral 

morală — Moralitdt, Moral 

moralitate — Moralitdt, Sittlicbkeit (moralitas) 

moravuri — Sitten 

motiv — Bewegungs grund 

motivaţie (cauză a mişcării) — Bewegursache 

năzuinţă — Wunscb 

neadevărat — unwahr 

necesar — notwending 

noroc, şansă, soartă — Gliick 

numai (simplul, simpla) — blofi 

obiect — Objekt, Gegenstand ( Sache ) 

opina (a) — meinen 

pentru sine — fur sicb 

pentru sine însuşi — fur sicb selbst 

persoană — Person 

poruncă — Gebot 

precept — Vorscbrift 

predilecţie — Hang 

predispoziţie (talent) — Anlage 

preţ — Preis 

prezenta (a) — darstellen (exbibitio) 
pricepe (a), a înţelege, a intui — einsehen 
principiu — Prinzip 
principiu de bază — Grundsatz 

promisiune falsă —falsches Versprecben 

promisiune înşelătoare — betriiglicbes Versprecben 

promisiune mincinoasă — liigenhaftes Versprecben 

promisiune neadevărată — unwabres Versprecben 

propoziţie — Satz 

proprietate — Eigenscbaft 

proveni (a) — hernehmen 

prudenţă — Klugbeit 

purta (a te) — verfahren 

putere — Kraft 

putere de judecare — Urteilskraft 

raport (raportul conceptelor la obiecte) — Beziehung 

relaţie — Verhdltnis 

reprezentare — Vorstellung 

respect — Achtung 

scop — Zweck 

sensibilitate — Sinnlicbkeit 

sentiment — Gefiibl 

senzaţie — Empfindung 

simţ — Sinn 

sine — Selbst 

sinucidere ( suicidium ) — Selbstentleibung 

soartă prielnică — Gliicksgaben 

spontaneitate — Spontaneitat 

stimă, estimare — Scbdtzung 

surprinde (a), a intui, ( perspicere ) — einseben 

şti (a) — wissen 

temei — Grund 

tot — Ganz 

totalitate — Totalitdt 

totodată — zugleich 

totuna — einerlei 

trata (a) (fiinţa umană ca scop în sine) — behandeln 
trebuie — sollen 

ţel (finalitate, intenţie în sens obiectiv şi subiectiv) — Absicbt 

umanitate — Menscbheit 

universal — allgemein 

valoare — Wert 

voinţă — Wille 

